বিধুপরিয়া মণিপুরী মনিপুরর মুল বসবাসকারী, বিষুরর উপাসক, আর্য হিন্দু ভারতবাসী, 
মহাভারতর চিত্রাঙ্গদা, অর্জন বন্ুর বংশাবলী 


মিঙালে ফ$ইলয়ারী 


লেখক - নরেন্দ্র চন্দ্র সিংহ 


ছরু য়ারী ১২৮ হান, উপন্যাস ৭হান, গুনী জনর জীবন কথা ৫৪ হান 


আসাম সরকারে বিষুপপরিয়া মণিপুরী ভাষা বরাকতেলীর ১৪৯গ পাঠশালা স্কুলে চালাদিল 
জানুয়ারী, ২০০১ ইংরেজিত। জয়, বিষুরপ্রিয়া মণিপুরী ভাষা, জয়.আসাম_সরকার। 
জয়-বিঃ অঃ ছাত্র সংস্থার আন্দোলন, জয় ভাষা শহীদ সুদেষা। 


জগৎ ঈশর ছন্দা ভারতে আবতার আছে যুগে যুগে 
প্রভুর দশঅবতার - মৎসা। ধু, বরা, রামন। মানি, ভু পরণুরাম, রাম, হলধর, 
বুদ্ধ, কন্ধি বারো সতাথুগে - নি, রোতাত : রাম। পরো - নুখ॥, কলিত - গৌরাঙ্গ 
উহানল ভারত মহার্ঠীথ। 


প্রকাশনাত - অধ্যাপিকা বিভ্ভৃতি সিংহ, এমএ, নরসিংপুর 
অধ্যাপিকা বন্দনা সিংহ, সঙ্গীতে দ্বিবিষয়ে নিপুন (মাস্টার ডিগ্রি) 
রবীন্দ্র সঙ্গীত, নজরুল গীতি ও খল্লিকে বিসারদ। 
রামকৃষ্ণ সরণী, সৎসঙ্গ আশ্রম রোড, 
শিলচর -৭, কাছাড়, আসাম। 


ব্রজমনি সিংহ লেরিক প্রকাশনী 
সিঙ্গারী, শিলচর-৭, কাছাড়, আসাম 


“মিঙালে ফঙইল য়ারী” লেরিক এহান প্রকাশ অইলতা অক্টোবর ২০১০ ইংরেজিত 


দাম -. দুইশত টাকা 


প্রিয় বন্ধুবর নরেন্দ্র চন্দ্র সিংহর ইকরা কতহান লেরিক পাকরিয়া নিয়াম হবা 
লাগিল। তার লেরিক হাবিব তথ্যপূর্ণ।আরাকউ ইকরক প্রতুরাং মাগৌরি। 
জয়দেব রাজকুমার 

টিকরবস্তি, শিলচর -৭, কাছাড় 
তারিখ £ ১৮-১-১৯৯৯ ইং মূলঘর - মোহনপুর, ভূবনেশ্বর নগর, কাছাড় 


মিঙালে ফঙইল য়ারি 
মত্তব্য 


লেখক নরেন্দ্র চন্দ্র সিংহর ইকরা লেরিক আরতি, বনমালা, বিঃ মঃ ঠারর 

এলা “হাকর. ঙাল তেরা”, বিঃ মঃ জাতীয় বৈশিষ্ট্য, কর্মর বিধান, পাকরেছু 
উতার পিছে মহৎ জ্ঞান তত্ত, ইমা লক্ষনা, (কবিতার লেরিকহান) প্রকাশ করেছে। 
এখুরুম ইকরিয়া প্রকাশ করেরতা লেরিকহান “মিঙালে ফঙইল য়ারী” হুরু য়ারী 
প্রায় ১২৬ হান য়ারী, ৭হান উপন্যাস, ৫২ হান গুনীজনর জীবন কথা আছে। 
উতাপাকরিয়া হবাপেইলু। তা যে হবা লেখক আগ অইতয় উহান মি হারপাছিলুতা 
আমার শিলঙর সাহিত্য চত্রত তার ইকরা কবিতা আহান পাকরিয়া হুনাছিল 
১৯৬৬ ইংরেজিত কবিতাহানর নাং “আশা” নিয়াম হবাপেইলা উবাকার সাহিত্য 
চক্রর মিটিঙে। তা শাস্ত ভদ্র বিনয়ী দক্ষ মানুগ উহান মোর লগে অফিসে কাম 
করতে হারপাছুহান যেতা ইকরল লেরিক এতা হাবিব তথ্য ও গুরুত্বপূর্ণ লেরিক। 
সমাজরকা একান্ত প্রয়োজনর লেরিক আগেকার লেরিক উতা হবা হবা গুনী 
জনে মন্তব্য করেছি, গোপেন্দ্র কুমার সিংহ, রিটায়ার্ড এডিসি, মনোরঞ্জন সিংহ, 
প্রিন্সিপাল, মহেন্দ্র চন্দ্র সিংহ, হেডমাষ্টার, বারো গোগীমোহন সিংহ, হেডমাস্টার 
উহানে প্রমান অর হাবিব হবা লেরিক। মিও পাকরিয়া হবাছে বুলৌরি। উতাত 
তার পচিশ জাত এলা ৩০১০ হাঁনল ইকরা “হাকর ডাল তেরা” কোনগউ 
পৃথিবীত এস্সাদে আকগই হাবিব জাতর এলা না ইকরেছি বারো মিঙালে ফঙইল 
য়ারী লেরিক উহানর আমার মনিপুর আমার হস্তিনা য়ারী আহানর নাং এহানে 
নিংশিং করে দিল আমার বপাবপি বন্রবাহন, অর্জন, পঞ্চ পাণ্ডব ও কৌরবর 
য়ারীল ইকরা কৃষ্ণলীলার মহাকাব্য মহাভারতর কথা। আজি ভারতে উতার 
'আকতাউ নেই, হন্দা আছেতা গীতাহান, মহাভারতহান বারো মথুরা ও বৃন্দাবনর 
আছে। মুনি খাষি নেয়ইলা, এবাকা হুদ্দা ভক্ত, সাধু, বৈষ্ণব আছি। আমার কথা 
গহানিত থাছে ডিহানে আমি ধন্য বুলে পারিয়ার। তার এ লেরিক এহানে সমাজে 
বিরাট সাহিত্য ভাগডার যোগদান দিতয় হাবিব ক্লাশর সাহিত্যরকা বারো আর 
ভাব নাইতয় নিংকৌরিরি। 

নরেন্দ্র চন্দ্র সিংহই মূল মূল লেরিক নিকালল, লেখকর এ অগ্রগতিয়ে 


মিঙালে ফউইল য়ারি 


নিয়াম হারৌ লাগিল। আরাকউ সাহিত্যিক আছি ইকরতারা। তেব এবাকা মূল 
লেরিক নেই সময়হানাত ইকরিয়া নিকাল্ল উহানে তারে ধন্যবাদ জানাউরী। 

উতার গজে ইকরেছে বারো. না শাপাছে বারো প্রকাশ নাছে কতহান 
মূল্যবান লেরিক দেখলু। এবাকা পেয়াতে মি রিকমেন্ড করলু তার ডেকি নিয়াম 
লেরিক নাইকরেছিউহানল সমাজে শ্রেষ্ঠ লেখক দেছিতা। দিল্লীত ভারত সরকারর 
কালচারেল ডিপার্টমেন্টে দেহেইলে আশাকরি পুরক্ষার দিতীয়। তা যে ইকরতে 
ইকরতে অনেক লেরিক ইকরল বারো এহান পেয়া ফওইলগা এহান ঈশ্বরর 
অশেষ কৃপাহান। 

এতার গজে আজি প্রায় দ্বিবসর অইল “অভিযান” মাসিক পত্রিকা প্রকাশ 
করেরতা। উতাত হবা লাগেরতা পত্রিকাহান, পাকরলে আলাদা রূচিভূত 
আর্টিকেল হুরু য়ারী, কবিতা, গুনী জনর জীবন কথা, শব্দ সংগ্রহ নীতিবাক্য 
এতা এসাদে তার প্রতিভারে ধন্যবাদ দউরী। যেতাউ অক তার দীর্ঘায়ু কামনা 
করিয়া বর দিয়া এরলু। আরাকউ ইকরবতা। 


চন্দ্রমোহন রাজকুমার 

মিঙালে ফঙইল য়ারি 


মন্তব্য 
কবি সাহিত্যিক নরেন্দ্র চন্দ্র সিংহ 


কবি সাহিত্যিক নরেন্দ্র চন্্র সিংহর ইকরা “মিঙালে ফঙইল য়ারী” নাঙর 
লেইরিকহান ফঙ্রহান হুনিয়া কথা খানি গিরকর সম্বন্ধে গিরকর সাহিত্য জীবন 
বারো ইকরার সম্বন্ধে ইকরানিত বাধ্য অইলু। 

পয়লাই গিরকর সম্বন্ধে মাততেগা এহানেই মাতানিত বাধ্য অয়ার যে 
গিরক নিয়ামপারা দয়ালু, ত্যাগী, সংসাহসী, প্রতিবাদী মানু আগ। গিরকে সৎ 
সত্য বারো সমাজর হবা আহান অনার উহানাত দেহ মন ধন সম্মানলো উবা 
অয়া আগুয়া পারের ।গিরকর ঘর উগ সমাজর কর্মিরকা হামেছা খুলিয়া থছেগ। 
যেগউ গিরকর ঘরে আদরে নিংশ্বা বেলেয়া থানা পারতারা। গিরক মহাসভাত 
থাইতে বিকর্ণর ভূমিকা পালন করিয়া থাছিলগ। গিরকর সম্বন্ধে মাতানি উহান 
ইতিহাস আহান। 

গ্রিকর সাহিত্য জীবন এহানৌ নিয়ামপারা গুরুতবপূর্ণহান। গিরকে 
ব্যক্তিগত প্রচেষ্টাল পারিবারিক সামাজিক বারো সাংগঠনিক কাম কাজর 
হাদিয়েদে নিজর সাহিত্যর সাধনালো চালেয়া দিয়াগেছেগা গিরকর ইকরা গল্পর 
লেইরিক এতা নিয়ামপারা তাৎপর্যপূর্ণ বারো গুরুত্বপূর্ণ। কৰি ব্রজেন্্র, কবি 
কালিপ্রসাদ, ইন্্রকুমার, অশ্বিনী কুমার আদি কবি সাহিত্যিকর সাদানে গিরকড 
বিঃ মঃ সাহিত্যৎ উল্লেখযোগ্য ভূমিকাত থাছে। ডাঃ কালীপ্রসাদর সাদানে হাবি 
বিষয়ে গুরুত্বপূর্ণ লেইরিক ইকরেকুরা ব্যতিক্রমি আগো কবি নরেন্দ্র চন্দ্র সিংহ 
গিরক এগো সমাজর কলা কৃষ্টি, কমর্ বিধান, বিঃ মঃ জাতীয় বৈশিষ্ট্য, হাকর 
ডাল তেরা, ইমা লক্ষনা, কেবিতার লেরিকহান), ছাত্রর আন্দৌলনর লেরিক , 
মনিপুরর কর্থা, হাবিব জাতর এলা ইকরিয়া ইতিহাস আদিততো চিনকরে সমাজর 
গুনিজনরে মুক্তকণ্ঠে প্রসংশা করিয়া প্রতিষ্ঠিত করানিত গিরকর অবদান স্বীকার 
করানিয়েই লাগেরহান। রূপা পয়সাল লেইরিক সাপেয়া লেইরিক পাকরানিত 
কার্পন্য অছি সমাজ এহানাত গিরকে ধন পয়সা খরচ করিয়া ব্যক্তিগতভাবে 


মিঙালে ফঙইল য়ারি 


পানারহান। সমাজ এহানাত গিরকর “অভিযান” পত্রিকা এহান নুয়া অভিযান 
আহানলো অন্যায়র বিরুদ্ধে উরাঅছেব্্স্ত্রগ বুলিয়া গিরক ৭০ বৎসর লালয়াউ 
কনাক সৌগর সাদানে জীবনে কর্ম খানি করানির মানসিকতাল নুয়া উদ্যেশল 
আগুয়েয়া যারগা এহান ঈশ্বরে সমাজরে বানাপাছেহান। জিঙতা মরা, হজাক 
অয়া গুমজাছি সমাজ এহানাত গিরক পহরর বর্তি আগ নিঙকরিয়ার। গিরকর 
কর্মর প্রতি ভক্তি কাৎকরিয়া আরতাউ সমাজর কাম করানির বর ঈশ্বররাং মাগিয়া 
এপেইত এরলু। 


মানস সিংহ 
অধ্যাপক, 
পশ্চিম শিলচর কলেজ 
ভাঙ্গারপার, কাছাড়, আসাম 


মিঙালে ফঙুইল য়ারি 


মোর কথা আকচুটি মন্তব্য) 

মিঙালে ফঙইল য়ারী এহুরু য়ারীর লেরিক এহানর নাং 
দেনা অইল। এহানাত হুরুয়ারী ১২৬হান, উপন্যাস ৭হান বারো | 
গুনীজনর জীবন কথা ৫২হান দেনা অছে। আমি চিত্রাঙ্গদা, 
অর্জন,বন্রুর বংশাবলী উহানল মণিপুর আমারহান হস্তিনাউ 
আমারহান বারো ভারতে বিষুপ্রিয়া মণিপুরী এ য়ারী এহানিত 
দেহানি অছে। এ এতিহাসিক কথা এহান য়ারী আকারে থাক 
বুলিয়া তুলিয়া ধরানি অইলতা। যাহাতে সমাজর হাবিবির আহিত আমার অস্তিত্বর 
ইতিহাস পরে পারের, য্ারীত থা পারের বারো নিংশিঙে হমেয়া জ্ঞান অ পারের, 
উহানরকা লেরিকহানরমা “আমার মনিপুর আমার হস্তিনা” নাঙর য়ারী আহান 
দেনা অইলতা। মহাভারতর সত্য য়ারীর ভিতরে আমি এ য়ারীত থাছি উহান হারপাকা 
বুলিয়া। আমি যে মানু দৌওর অংশত জরম অছি উহানল আমি ঈশ্বরর ভক্ত বৈষ্ঞব 
হিন্দু য়া পালছিতা। 

এবাকা ব্যস্ত কঠিন দিনে আহির মিল্লেঙে য়ারী পাকরে পারকা বুলিয়া নিয়াম 
হুরু আকারে য়ারী ইকরানি অছে। আশা করি এ যুগর ব্যস্ত মানু হিসাবে গছিয়া 
নিতাইগা বারো চুমছে বা থকছে বুলে দিতায়। বারো মৌওর পাঠ্য বইত নেনা 
য়াকরের উসাদে ইকরানি অইলতা যাহাতে হাবিব ক্লাশ কবার করের। উহানল এ 
যুগর উপযোগী বিষয়র য়ারী ও ইকরানি অছে যেতা মনর স্মৃতিত আয়া জাগেছে। 
আশাকরি পাকরিয়া সমাজর দৃষ্টিল ব্যস্ত জীবনর কঠিন দিনে জরম অছি মানু হিসাবে 
হবা অছে বুলেদিতায়। 

ইমা বাবার আশীর্ব্বাদপ্রতু শ্রীকৃষ্ণর কৃপায় মোর কথা চিস্তার জাগ্রত কথা 
লেরিক আকারে শাপানির ব্যবস্থা করানি অইল যাহাতে সমাজে বিষুপুপ্রিয়া মণিপুরী 
ভাষার লেরিক হিসাবে পৃথিবীত ফাম পা পারের বারো লেরিক আছে বুলিয়া লেহাত 
থা পারের ও আশীব্বাদ পানার হেইচা থাইল। ইকরেছু হাবিব লেরিকউ এহান 
উন্দেশ্যহান। এতারমা বহু কথা রীতি নীতি হুদ্দা য়ারী আকারে থাক বুলিয়া য়ারী 
ইকরানি অছে। “আরতি” “বনমালা” বিঃ মঃ ঠারর এলা, “হাকর ঙাল তেরা” এতা 
হাব্বি এলার কথার লেরিক। 

উতাত মোর লেরিক এতা হাবিব জাত এলার লেরিকহানি। এতাত নিয়াম 
উল্লেখযোগ্য কথাহান অইলতাই সঙ্গীতর অজা মতিলাল সিংহ, সুরনাথ সিংহ বারো 

উষা, বেলি, শাস্তি, রঞ্জিত, শচী, সেনাখস্বা, কালাসেনা, মনীন্দ্র, বন্দনা সংযোগে ১৯৭০ 
ইংরেজিত্ব প্রকাশ পেইল এতা গায়কর কণ্ঠত সুর অয়া মোর এলা নুকুলিল বারো 
টেপরেকর্টে বাজিয়া হুনলা বহু মানুয়ে। উতাত ১৯৮৫ ইংরেজীত এজিপি সরকারর 
হাবিব মন্ত্রীরে গৌহাটিত রবীন্দ্র ভবনে সংবর্ধনা দিলা উপেয় মোর এলা “আধুনিক 
পৃথিবী ডাহের তোরে” এলা উহানল অপেনিং করেছিলা উহান সুর দেছিলতা সুরনাথ 
সিংহ গিরকে বারো গেইলতাই বীনা সিংহ।উতাত উনামর সেনাধস্থা সিংহ (নগেন্দ্) 
গিরক প্রভুর কি কৃপায় খেলাত্ব পুলিশ, পুলিশেত্ব এলার গায়ক, এলার প্রচারক হিসাবে 
সুরকার অজা এতারাং আটিয়া এলা নিয়া হিকিয়াগানা অকরল। মোর এলা বুলিয়া 
প্রচার করানি অকরল মোর লগেও নিয়াম গনিষ্ঠ অইল। গিরকে মোর এলা এতা 
প্রচার করে করে গিরকউ হাবিরি গাঙে গাঙে গিয়া গিয়া মনিপুর জিরিত্ব, আসাম, 
ত্রিপুরা, গৌহাটী, হাফলং যেপেয় যেপেয় বিষুপপ্রিয়া মণিপুরী মানু বসতি অছি সহর 
গাং হাবিবগদে গিয়া গিয়া গানা অকরল। সমাজর হাবিবয়ে হবাপেয়া নুংশিপেয়া 
আমার বিধুগরপ্রয়া মণিপুরী ভাষার এলা হুনারতা ইচুবসর এবাকা ২০০৯ ইংরেজি 
পেয়া। গিরকর নারগ নুংশি উহানে বিষুপরিয়া মণিপুরী ভাবা এলার প্রচার গিরকর 
অবদান সমাজর মানুয়ে পাহুরে নুয়ারতাই। ওঁ ইতিহাস উহান সময়ে সময়ে মাতে 
যেইতায়গা। মি গিরকরে উহানল মোর দেহ এগর আরাক ঠই আগ বুলিয়া নিংকরৌরি 
বানা পাউরি। 

এতার খানি আগে গানা অকরলাতা, বেলা সিংহ, উষা সিংহ তানু দ্বিয়গিয়ে 
নিয়াম হবা গায়িকা বেতার শিল্পীগি (বাংলাত) বারো সমাজর নিয়াম প্রশংসিত 
গায়িকাগি। তানু মোর এলা নিয়াম গেইলা লগে বীনা, শাস্তনা, বন্দনা, শচী, মনীন্দ্র, 
ইন্দ্রধমন, শাস্তি নিত্যানন্দপুর গেইলা গেইতারা। উতার পিছে “বিধুপপ্রয়া মণিপুরী 
ঠারর এলা” লেরিক এহান শাপেয়া নিকাললু কিয়া বুললে উহানল এলা নিয়াম মুর 
'দিলতা নিত্যানন্দপুরর (খুনৌর) ইন্দ্রধমন সিংহ গিরকে সুর দিয়া বারো গেইলতা 
শাস্তি সিংহ, নিত্যানন্দপুর হাইলাকান্দি। শাস্তিয়ে অনেক এলা তঙাল সুরে নিয়াম 
হবাক গেইল সুর দেছিল বন্ধু ইন্দ্রধমন সিংহ গিরকে। এ সময় এহান মোর 
হাইলাকান্দিত চাকরী করৌরি কালহান ১৯৭৩-১৯৯৩। প্রায় ১৯ বসর। এলার সুর 
উতা চন্দ্রমোহন রাজকুমার গিরকে হুনিয়া হবাছে বুলিযা প্রশংসা করল। উতার পিছে 
লেরিক ও এলা প্রচার অক বুলিয়া পচিশ জাত এলার লেরিকহান “হাকর ডাল তেরা” 
অর্থাৎ হাবিব তেরারমা ঙাল তেরা উতা) মোনুরমা মহান বৈষ্ঞব জ্ঞানী উতা) 

অর্থাৎ বিষুরপ্রিয়া মণিপুরী। এ লেরিকএহানাত আধুনিক, জাগরনী, উদ্বোধনী, ভজন, 
রাগপ্রধান, লোকগীতি, মনশিক্ষা, বাউলা, জয়দেব, আরতি, রাস, পদাবলী, বাসক, 
হলি, শ্রাদ্ধবীর্তরন, নিমাইসন্যাস, নামসংকীর্তন, সংকীর্তরন, বাটিয়লী, রাখুয়াল, মঙ্গ 
লারতি, গুরুবন্দনা, খুপাকিসেই, পল্লি গীতি, দেশাত্মবোধক হাবিবতাল ৩০১০ হান 
এলার রেকর্ডর উদ্দেশ্যল প্রায় ৪২ হাজার টাকা খরচ করিয়া সাপেইলু বারো প্রকাশ 
করলু ২০০৪ ইংরেজীত পিছে ও বসর মোর এ লেরিক এহান বারো মোর লেখার 
গজে মোরে সমাজে শ্রেষ্ঠ লেখক পুরষ্কার দিলা যদিও কবিতাত প্রথম পুরস্কার পাছিলুতা 
১৯৭৩ ইংরেজীত। এতারমা শিংলার সঙ্গীত শিক্ষক মনীন্দর সিংহ মোর এলা সুর 
দেছিলতা “কার লগে দিম তোর উপমা, নেই এ দুনিয়াত মান্না” বারো আরাক কতহান 
উতা নিয়াম সুর হবাছে বুলিয়া শিংলাত প্রশংসা করলাতা। সুরকার হিসাবে মনীন্দ্র 
সিংহরে নিয়াম প্রশংসা করতারা সমাজে। 

পাকরিয়া মোর প্রিয় বন্ধু বীরবাবু সিংহ, উনাম গিরকে নিয়াম হবা লেরিকহান বুলেছিল। 
গিরকউ নিয়াম চহা মানুগ প্রতাপগরে। প্রিয়বন্ধুপূর্ণবাবু সিংহ ভকতপুর বারো 
ডাঙরিয়া প্রিন্সিপাল মনোরঞ্জন সিংহ গিরকেউ প্রশংসা করিয়া লেরিকহানর মন্তব্য 
করেছিল। এতার পিছে ইকরলু লেরিক “শ্রীকৃষ্ণর যত নাং” “আমার নিজর জাতীয় 
কৃষ্টি” “কর্মর বিধান” (পূজা ও শ্রাদ্ধ কর্মর লেরিকহান) আমার নিজর জাতীয় কৃষ্টি 
এ লেরিক এহান ইকরলু ত্রিপুরার ছবি কিতা দিয়া বারো এহানাত বিদ্যা সিংহ ডাকুলা 
বিদ্যাসাগর পুরষ্কার দিল উহানে মনে নিয়াম হারৌ লাগিল। লেরিকহান ইকরিয়া 
সার্থক অইলু। পিছে নিয়াম বৈষ্ণব হৃদিযুক্ত সমাজর মানু বুলিয়া ভজনর ভক্তির 
নিয়ম নীতির লেরিকহান ইকরলু নাংহান “মহৎ জ্ঞান তত্ত”। এতার পিছে ইকরিয়া 
শাপেইলুতা ইমাই মোরে লেরিক তামকরুয়াছেগ নিঙে ইমার নাঙে “ইমা লক্ষনা” 
নানা বিষয়র নানা শ্রেনীর পাঠ্য উপযোগী অক বুলিয়া কবিতার লেরিকহান শাপেইলু 
উহান গোগীকান্ত সিংহ, সঙ্গীতঙ্ঞ বারো গিরকে নিয়াম হবাপেয়া পাকরল, হেডমাস্টার 
মহেন্দ্র চন্দ্র সিংহ, নরসিংপুর, পুরঞ্য় সিংহ কচুধরম, পিছে হবাপেয়া মোর অনুরোধে 
হারৌ অয়া মন্তব্য করল হেডমান্টার কাছাড় হাইস্কুল শিলচর শ্রীযুক্ত গোপীমোহন 
সিংহ গিরকে। গিরকে প্রত্যেক কবিতা পাকরিয়া হবা বুলিয়া প্রশংসা করিয়া মন্তব্য 
করল। মোর লেরিকলয়া পাকরলাতা ব্রজমোহন সিংহ, ডঃ কৃষ্ণকুমার সিংহ, গোবিন্দ 
সিংহ, রাজেন্দ্র সিংহ, বাবু সিংহ, সুশীল সিংহ, তম্বক সিংহ, মাইপাক সিংহ। এতার 

পিছে ইকরেছু লেরিক শাপা নাছে বারো প্রকাশ নাও অছেতা। এতার পিছে ইকরিয়া 
শাপেয়াও লইয়বারগা বারো প্রকাশ করলুতা এ য়ারীর লেরিকএহান নাংহান “মিঙালে 
ফডইল যারী” উহানাত ১২৬হান হরুয়ারী ৭হান উপন্যাস বারো ৫২হান গুনীজনর 
জীবন কথা দেনা অইল। লেরিক এহানও রেকর্ড করতে পারে বুলিয়া নিংকরৌরি 
বারো প্রশংসা পেইতে পারে মোর অন্য লেরিক “বিষুপপরিযা মণিপুরীর জাতীয় বৈশিষ্ট্য” 
“আমার নিজর জাতীয় কৃষ্টি” “কর্মর বিধান” বারো “মহৎ জ্ঞান তত্ব” হাকর ঙাল 
তেরা এ লেরিক এতার ডেকি। এহানাত সংক্ষিপ্ত গুনীজনর জীবন কথা দেনা অইল 
কোনরকম হুরু ক্লাশর শিক্ষার মাটিক ইকরানি অইল। 

এতার পিছে শাপা অইতয়তা ৪০০০ হান হাবিব জাতর এলার লেরিকহান, 
নাংহান “হাবিব জাত এলা” নিঃ বিঃ মঃছাত্র সংস্থার আন্দোলন, শ্রাদ্ধ কর্ম ও আরতির 
এলার লেরিকহান নাংহান আরতি ও শ্রাদ্ধ কর্মর এলা” “পদকীর্তন”, “মনিপুর 
কথা” । এতা শাপা অইতয়তা। এতাত সমাজ নিংপা য়ারী লেরিক এহানাত নানা তথ্য 
য়ারী, কৃষ্টি, সমাজর বহু বিষয়র য়ারী দেহয়ানি অছে যাহাতে সমাজর নানা তথ্যর 
অস্তিত্ব থা পারক বুলিয়া। লগে হুরুয়ারী, উপন্যাস বারো গুনীজনর জীবন কথা 
ইকরানি অছে এতা স্ৃতিত থা পারক নিঙে। উহানে এ লেরিক এহান নিয়াম 
দরকারিহান। ছাত্রর পাঠ্য পুস্তকে নেনার বহু য়ারী উপযোগী আছে এহানাত ছাত্রই 
শিক্ষা ও জ্ঞান পা পারকা বুলিয়া। যেহান নিয়াম হবা অছে বুলিয়া মন্তব্য করলাতা 
অধ্যাপক মানস সিংহ, নালীবাড়ি, পাথারকান্দি, চন্দ্রমোহন রাজকুমার, ডেপুটি 
ডাইরেক্টর শিল্প বিভাগ, আসাম ঘর রাজনগর, কাছাড়, আসাম ।মোর লেরিক এতা 
উগত্ব। এবাকা মানুর ব্যস্ত জীবন উহানল সমাজে সহজে আহির মিচ্চেলে পাকরে 
করতায়। 

হাবিব কথা বরেইতে মন্তব্যহান খানি ডিগল অইল। হাবিব লেরিক প্রচার 
অছে বারো সমাজে হবা বুলিয়া প্রশংসা পার উহানে মনে পরিশ্রম ও রূপার খরচর 
সমাজে লেরিক কম হানতে। সমাজর হাব্বিরাং ভক্তি শ্রদ্ধা প্রেমল এসাদে লেরিক 
আরাকউ যাহাতে ইকরে পারৌরী হাব্বির আশীব্ব্বাদ পেয়া, এহান মাতিয়া এপেয় এরলু। 

নরেন্দ্র চন্দ্র সিংহ 

হব 


(১২৮ হান) 


মিঙালে ফউইল য়ারি 
ভারতে ঝিষুপ্রিয়া মণিপুরীর য়ারী 


বিষুরপ্রিয়া মণিপুরীর য়ারী জ্ঞান ধর্ম সভ্যতা কৃষ্টিপূর্ণ জাত আহান। 
ভারতবর্ষ এহান পুণ্য দেশহান, যেতায় দেহেছি হারপাছি উতাই স্বীকার করতায় 
হারপেইতায় ভারতবাসীর ভক্তি, জ্ঞান, মানবতা এহান হুত্ুমী মহা মানবতা 
পূর্ণ মহান মানুর দেশহান। পিছে বাংলাদেশ খেয়ইলা। উতারমা হিন্দুধর্ম এহান 
পবিত্র শ্রেষ্ঠ ধর্মহান। যেহেতু প্রভু নানা রূপে অবতার অয়া নানা জ্ঞান দেশে 
দরশন দেছে কৃপা করেছে, লীলা করেছে মনুষ্য জীবই দেহকা বুলিয়া। উতারমা 
মনুষ্যর দৌওর বিনাশকারী হিঞ্চাপারে সময়ে সময়ে অবতার অয়া বিনাশ করিয়া 
ভক্তর শাস্তির প্রতিষ্ঠা করেছে। গীতাত মাতেছে যেবাকা ভারতে সত্ধর্ম বিলুপ্ত 
অয়া অধর্ম পাপ কর্ম চলের উপেয় ঈশ্বর অবতার অয়া আয়া পাপ কর্ম চলের 
উপেয় মানুরে ধর্ম জ্ঞান দিয়া মানুরে সৎ পথে নেরগা উহানল ভারতবর্ষ ভারতর 
মাটি পুণ্য তীর্থ ভূমি বুলতারাতা। উহানে ভারতর ভারতবাসীর চিন্তা ভাবনা 
ভক্তি ঈশ্বর সাধনা ধ্যান আরাধনা । এ ইচ্ছাল থাইতারা মরতারা বারো এ ইচ্ছাৎ 
ভারতে জরম অনা মনেইতারা, ভারত ছাড়া কোনপেয় থানা না মনেইতারা 
এমাটিক ভারতবাসীর যৌরাং আশা। উতাত বিধুপ্রিয়া মণিপুরী সমাজ হিন্দু 
বৈষ্ঞব পবিত্র ধর্মর মানু। তানুর খৌরাং আশা হাব্রিই ঈশ্বর ভক্তি আরাধনা 
সাধনা কর্ম ধর্ম গৌরিয়া রীতি নীতি হাবিব হবা উপমা নেই। কাম করিয়া থানা, 
খানা, বিদ্যা, জ্ঞান, গুণ তামকরানি কৃষ্টি পালকরানি, জাতহান ঙালকরানি, 
সত্ধর্ম পিতৃ কর্ম করানি দৌওর ভক্তি সেবা পৃজাত থানা একান্ত ইচ্ছা। আমার 
আরাধ্য দৌ রাধাকৃষ্ মন্দিরে ভোগ দিয়া নিক্কা আরতি করিয়ার। মরলে লয়ইতয় 
জনমহান জ্ঞানে হবা কাম করিয়া যানা, ভজন, সাধন ভক্তিত থানা, সংচিন্তা 
সতভাবনা এহানেই তানুর মুখ্য জীবনর জীবনধারা । যেতায় কৃষ্টি কলা কৃষ্ণলীলায় 
রাস, নাসা, শ্রাদ্ধ কর্মর এলা হাবিব কৃষ্ণলীলা কেন্জ্রীক। রাধাকৃষ্ণ তানুর আরাধ্য 
দৌ। উহানল ক্ষেতি ভজনে হাবিবত কৃষ্ণ ভক্তি। সত্ধর্ম ভক্তি রীতি পৃূজাত অন্য 
হিন্দু ধর্মত্ব তানু তঙাল লু গৌরিয়া নিয়াম হবা। কিন্তু কোন পাপ কর্ম হিংসা 
করানি না মনেইতারা পাপ নিঙে। এমাটিক হবা, মন ভক্তি সাধনা। যেপেয় 
থাইতারা উপেয় ঈশ্বরর মন্দির হংকরিয়া সেবা পূজাত থাইতারা। বামুন থয়া 

সেবা পুজা করুয়েইতারা বেদর মতে। তানু রামায়ণ মহাভারত, গীতা, ভাগবত, 
চৈতন্য চরিতামৃত যত ধর্মগ্রন্থ মানতারা ভক্তি করতারা পাঠ করতারা হুনতারা, 
হুনিয়া পুণ্য নিংকরতারা। ভারতে নিয়াম সভ্য গুনবান মহৎ জ্ঞানী বিদ্বান 
জাতহান। বিদ্যা তামকরিয়া বিদ্বান গুনী অনা মনেইতারা। অত্যাচার অনাচার 
কাম না মনেইতারা। পিতৃ মাত ভ্রাতু প্রেম নিয়াম নিয়া গুনবান জ্ঞানী জাতহান। 
তানু মণিপুরর চিত্রাঙ্গদা অর্জন বজুর বংশাবলী মহাভারতর মানু। ভারতর হাবিব 
মানুত তানুর চিন্তা সততা তঙাল, তানুরতা নেই চর ডাকাটি জুয়ারী সন্ত্া্ী 
মদিনা কুঅভ্যাস হুরুকাম ভিক্ষা মাগানি এতা নেই।ইমা বাবার সেবা, বেইবুনির 
প্রেম, মরলে উদ্ধারর শ্রাদ্ধ কর্ম করানি সেন্দানাম অধিবাস কীর্তন করানি, সম্বসরী, 
তরপন, ধর্মর নিয়ম নৈমিত্তিক কাম করানি কর্তব্য নিঙে করতারা। বেইবুনি 
জিপুত শিক্ষিত জ্ঞানী বিদ্বান হংকরিয়া বিয়া দেনা, কর্তব্য নিংকরতারা।আমারতা 
সমগোত্রে বিয়া নার অন্য গোত্রর মানুর লগে বিয়া সম্পর্ক করতারা। পররে 
আত্মীয় নিঙে সতভাবে সমাদর করতারা তীর্থ দরশন তীর্থ ভ্রমণ পুন্য নিংকরতারা। 
পিতৃ অস্থি তীর্থ মদ্দির পরিক্রমা করিয়া গয়াত বেলেয়া চুল মুর খুরেয়া তরপন 
দিতারা। শ্যাম বেদর মানু বিষ্রপ্রিয়া মণিপুরী উহানল বেদর অক্ষরে অক্ষরে 
পালন করানি কর্তব্য নিংকরতারা আমারতা, মরলে উত্তর শিয়র দিয়ার। মানু 
মরলে জরম অইলে বেদর মতে শ্রাদ্ধ কর্ম করানি ষষ্ঠী পূজা করানি দীক্ষা দেনা, 
হাবিব কর্তব্য নিঙে পালন করতারা বিয়াও বেদ মন্ত্রল বিয়া দিতারা। এতা না 
করানি উহান পাপ অপরাধ নিংকরতারা।আমার রীতি নীতি গৌরিয়া মাংসেং 
বাছানি উতা কোন সমাজ ও মান্না অনুয়ারতারা। আমি মাংস ভোজি নাগই। 
হুদা মাছ খেয়ার। উহানে হিন্দুরমা হাবিব জাতর হিন্দু ও আমার লগে মান্না 
অনুয়ারতারা। পূজা উৎসব হাবিব কর্ম আমারতা তঙাল। যেকোন কর্ম উৎসব 
পুজা আমার লগে মান্না অনুয়ারতারা। আমার ভক্তি পূজা উৎসবহাবিব নিরামিষ 
নিয়াম হবা। ভাগবত, গীতা, ধর্মগ্রন্থ পাঠর মাধ্যমে হাব্বি কর্ম করিয়ার। হিনেয়া 
নামসা নুকুন কাঠি লাগেয়া পূর্ণ বৈষ্তব রূপে নিত্য আহিত্রিয়া করিয়ার তুলসী 
ছকয়া হিনেয়া পবিত্র অয়া পিছে ফেইচম আঙেই লাগেয়া পাঞ্জাবী লাগেয়া শ্রাদ্ধ 
কর্ম উৎসবে যেইতারাগা। হাবিব কর্মত বৈষ্ঝব নিমন্ত্রণ গুয়া পানাল তাংখাল 
করতারা।উৎসবর আগেকার দিন বার্তনকরতারা ।মরার শ্রাদ্ধ, কর্ম, সেন্ধানাম, 
অধিবাস, সম্বসরী, দৌওরাং সিদ্ধা দেনা হাবিব বেদর মতে করতারা। পুরোহিত 

দর্পন “কর্মর বিধান” মতে করতারা। লেরিক তামকরানি বিদ্বান গুণী, অনা 
অজা ইসালপা, ডাকুলা, রামায়ণ, পদাবলী, গানা হুনানি কৃষ্ণলীলার কর্ম পরম 
ধর্মিয় পুণ্য নিংকরতারা। কোন অন্যায় অধর্মর কাম পাপ নিঙে নাকরতারা। 
সদাই পুণ্য কর্মল পুণ্য সৎ ভালবাসাল প্রেমল মায়াল থানা মনেইতারা। হাব্বি 
জীবরে বানাপেইতারা পাপ নিঙে না মারতারা। জাত এহানর বিদ্যা ধর্ম কর্ম 
গুণ হাবিব হারপেয়া হিংসা, চর্চা পরনিন্দা, পরর ক্ষতি পাপ নিঙে নাকরতারা। 
কতি জ্ঞানী সুসভ্য পবিত্র মনর মানু। কতি পুণ্য আকাম্থিত মানু। জেঠা জেঠি 
গজরতা নিঙে শ্রদ্ধা ভক্তি মান্য করতারা, কোনদিন অমান্য নাকরতারা। কতি 
আদর্শ প্রিয় মানু, কতি শৃঙ্খলা পূর্ণ মানু সভ্যতা পূর্ণ মানু জ্ঞানী মানু উতাই 
বিষুপ্রিয়া মণিপুরী উতাই পরম বৈষ্ণব। হিন্দুরমা শ্রেষ্ঠ পবিত্র জাত আহান। 
এসাদে পবিত্র জাত আর নেই। শ্রেষ্ঠ হিন্দু বৈষ্তব। ভারতর আদর্শ প্রিয় জাত 
আহান বিষ্ুপ্রিয়া মণিপুরী। এসাদে মনিপুরে জিরি, বিধুওপুর হাব্বিগদে ছিতারেয়া 
বিক্রমপুর, কালানি, হাইলাকান্দিত ঝাপিরবন্দ, চিপরসাঙ্গন, করিমগঞ্জে, শিংলা, 
প্রতাপগড়, ব্রিপুরাত, ধর্মনগর, কৈলাশহর, রাতাসড়া, আগরতলা, ধলাইত 
আসি। বারো গৌহাটী, তিনসুকিয়া, দিল্লি, মুন্বাই, গুজরাট, বাংলাদেশে আছি, 
তানুর শিক্ষা, ধর্ম, সভ্যতা, কৃষ্টি সামাজিকতাল ঙালয়া। 


মনিপুর আমারহান হস্তিনাও আমারহান 

তৃতীয় পাণ্ুব অর্জুনর মইলক লকেই দ্রোপদী, সুভদ্রা, উলুপি, চিত্রাঙ্গদা। 
কুরুক্ষেত্রর যুদ্ধত ট্রৌপদীর পাচগ জিপুত মরলা। উলুপির পুতক ইলাবত্ত মরিল, 
হুদ্দা চিত্রাঙ্গদার পুতক বন্ুবাহন থাছিলতা। বারো অভিমন্যুর পুতক পরীক্ষিত 
ও থাছিল। পঞ্চপাগুব কুরুক্ষেত্র যুদ্ধর পিছে হস্তিনাত রাজা পালয়া থায়া পিছে 
কলিযুগ হমানির আগে তানু স্বগাঁরোহনে যানার সিদ্ধান্ত করিয়া রাজ্য 
সমজাদেনারকা বন্ুবাহনরে মাতলা আরো বজুবাহনে মনিপুরে মি থাইং হস্তিনাত 
রাজ্য চালেইল দায়িত্‌ দিলা। উপেয় বভ্ুবাহনে হস্তিনাত্ব মাগিয়া বিষ মূর্তিগ 
মনিপুরে আনেছিল। লগে বহুমানু আইলা। ওঁ বিধুণ মুর্তি উগ মনিপুরে আনিয়া 
প্রতিষ্ঠা করল বারো পিছেদে ফাম উহানর নাং বিষ্পুর বুলিয়া থইল যেহানরে 

এবাকা মনিপুরে বিষেনপুর বুলতারা। উহানল আমি অর্জুন চিত্রাঙ্গদার বংশ, 
উহানল আমি বিষু্র উপাসক উহানল আমি মনিপুর বাসী আমি বিবুরপ্রিয়া 
মনিপুরী অইলাংতা। উহানল পঞ্চপাণ্ুব, দ্রোপদী, সুভদ্রা, চিত্রাঙ্গদা, উলুপি 
আমার মালক লকেই আমি পঞ্চপাণ্ডবর বংশ আমি দৌওর অংশ পরিক্ষিত ও 
আমারগ জন্মেজয় মহারাজাও আমারগ। উহানল আমি বিষুও রাম কৃষ্ণ গৌরাঙ্গ 
হাবিব প্রভুর অবতার বুলিয়া যুগে যুগে ঈশ্বরর এ অবতার লীলা রূপ এতা 
মানিয়ারতা। আরাকউ ঈশ্বর অবতার অইলে উগরেও মানতাঙাই। ঈশ্বরর ভক্ত 
আমি উহানল ঈশ্বররে একান্তভাবে ফামে ফামে মন্দির হংকরিয়া বামুন থদিয়া 
ঈশ্বরর সেবা পূজা করিয়ারতা। উহানল হাবিব জাতেত্ব ও হিন্দুরমা আমার 
ভজন ভক্তি গৌরিয়া রীতি ভাব ভক্তি জিঙেতা। আমি ঈশ্বরর যত পর্ব ঈশ্বরর 
বেদ কর্ম হাবিব মানিয়ারতা। ঈশ্বর শ্রীকৃষ্ণর পরম ভক্ত অয়ারতা, ঈশ্বর ভক্তি 
নিয়াম করিয়ারতা। ঈশ্বরর সেবা পূজা নায়া আমি নাথায়ার তীর্থ বৃন্দাবন নবদ্বীপ 
গয়া, কাশী, রাধাকুণু, শ্যামকুণ্ড, গিরিগোবর্ধন হাবিব ভক্তি করিয়ার। উহানল 
আমার রীতিনীতি ভক্তি হাবিব হিনদত্ত জিঙে, আমার গজে আকতাও নাগই। 
আমার গজে হুদা বামুন উহানল বামুন নিয়াম মানিয়ার। কিয়া বুল্‌লে আমার 
ভজন ঈশ্বর সেবা পূজা হাবিবই বামুন কেন্দ্রীক উহানল। বামুনরে শ্রদ্ধা ভক্তি 
করিয়ার। বামুন নায়া ঈশ্বরর সেবা পুজা নার উহানল। উহানল আমার দৌওরে 
সেবাপুজা করুয়েয়ার ওঁ বামুন উগরে কুলোপুরোহিত বুলিয়ার। তার আতে 
'ইমা বাবা ইপু দৌ অয়া উতারে উদ্ধারর শ্রাদ্ধ কর্ম তরপন হাবিব তা সলকরেরতা। 
উহানল কুলোপুরোহিতগরে না বেলেয়ার। কুলপুরোহিত বেল্‌লে দৌ অছি 
বপাবপিয়ে ও দুঃখ পেইতারা। নাকরতারা। আমারতা কুলোপুরোহিত উগই 
মুলগ এহান বেদর কথাহান। এহান মহাভারতর ধারাবাহিক য়ারীহান। 
মহাভারতেত্ব আহেছেহান। উহানল আমি মহাভারতর মানু, আমি মহাভারত, 
গীতা, ভাগবত, চৈতন্যচরিতামূত নিয়াম মানিয়ারতা। উহানল আমি বিধুপ্রিয়া 
মণিপুরী ঈশ্বরর পরম ভক্ত ঈশ্বর প্রিয় মানু। কৃষ্ণলীলাই আমার কৃষ্টি উহানরকা। 
উহানল অন্যায় কাম না করিয়ার, অন্যায়ত না চলিয়ার। এহান আমার পরম 
রীতিহান। এহানেই পরম্পরা রীতিহান, এহান আমার চৌদ্দপুরুষে মানিয়া এসাদে 
চলিয়া গেছিগাহান। এহানেই আমার প্রকৃত ইতিহাসহান। উহানল আমার পুজা 

দৌওর সেবা, গৌরিয়া গকখি লু তঙালতা। এতা আচার ব্যবহার রীতি, নীতি, 
.সুয়াক সাহিত্য, ইতিহাসে প্রবন্ধর মাধ্যমে বর্তমান যুগর মানুর আহিত, জ্গনে 
ফুওনি থক। পৃথিবীর হাব্বিয়ে হারপেইতারা আমি চিত্রাঙ্গদা বনু অর্জুনর বংশ 
বারো আমার রীতি নীতি গৌরিয়া ধর্ম এতা বারো কৃষ্ণসেবা আমারতা। উহানল 
যুধিষ্ঠির ভীম, অর্জুন, নকুল, সহদেব, অভিমন্যু, বিধুর, পা, ধৃতরাষ্টর, ভীম, 
কৌরব হাব্বি আমারতা উহানল মণিপুর আমারহান হস্তিনাও আমারহান। 
এহানেই সত্য আমার মহাভারতর যারীহান। এহানেই আমার পরম্পরা চৌদ্দ 
পুরুষর য়ারীহান। উহানল সাহস জ্ঞান পবিত্রতা বিদ্যা জ্ঞান হাব্বগদে টোখাত 
অয়া চলতারাতা কোন অনাচার নিয়ম নীতি নাকরতারা। কতি হবাতা উহানরকা। 
কিন্তু খাইতে মনিপুরে ১৭০০ খৃষ্টাব্দর পরে আহেছিতা, তানু মঙ্গলিয়ান। এহান 
আমার মহাভারতর পরম্পরা সত্য য়ারীহান। উহানল আমি আর্য ভারতর মূল 
মানু। 


আসামর শক্তিশালী রাজা ভগদত্ত 

প্রাচীনকালে প্রাগজ্যোতিপুরর বিখ্যাত রাজা ভগদত্ত অর্থাৎ বর্তমান 
কামরূপ তার রাজ্যহান আছিল। ভগদত্তর কথা মহাভারতে উদ্যোগ পর্ব, ভীম্ম 
পর্ব, দ্রোন পর্ব ও অশ্বমেদ পর্বত আছে। পাগুবে যেবাকা যুধিষ্ঠিররে সম্রাট 
হংকরানিরকা ঘোষনা করিয়া উত্তর ভারতে জয় করাত নুকুললা উবাকা রাজা 
ভগদন্ত বিনা যুদ্ধে বশ্যতা স্বীকার না করল। উহান রাজধর্মহান নাগই বুলিয়া 
মাতল। উহানল তৃতীয় পাণ্ডব অর্জূনর লগে রাজা ভগদত্ুই আটদিন যুদ্ধ করল। 
যুদ্ধ লয়ইল দিন উহান রাজা ভগদত্ুই মাতল, হে পাঙুর পুতক অর্জন, মি যুদ্ধ 
বিখ্যাত ইন্দ্র সমানগ অইলেউ তোর বিক্রম দেহিয়া মি আচানক অইলু। হে 
মহারাজ তি মোর পুতকগর সমানগ উহানল মি তোরলগে আর যুদ্ধ নাকররতৌ। 
তোর ইচ্ছা পুরন অক। এতা বুলিয়া রাজা ভগদত্ুই আর যুদ্ধ না করল। 

ভগদত্ত পিছে যুধিষ্ঠির রাজসুয় যজ্ঞত গেছিলগা। তা যুধিষ্ঠিররে শক্তিমান 
ঘোড়া, প্রস্তর কল, আত্তির দাতর ডাটার ডেগার উপহার দেছিল। উবাকা 
শ্রীকৃষ্ণ ও যত উপস্থিত অছিল। যুধিষ্ঠিররে উবাকা হে য়াম্ুং মহারাজা রাজা 
ভগদত্ত আপনার বাপক পাণু মহারাজর লগে অর্থাৎ অনুগামী আছিলগ। সুতরাং 

রাজা ভগদত্ত আপনার প্রতি ন্নেহ পরায়ন অইতয়। পারিবারিক সূত্রে রাজা 
ভগদস্তর জাঙাকগ দুর্যোধন। দুর্যোধনে রাজা ভগদত্তর জিলক ভানুমতিরে বিয়া 
করেছিলগ। বারো কুরক্ষেত্র যুদ্ধত রাজা ভগদত্ত কৌরবর পক্ষ অবলম্বন 
করেছিলগ। পাগুব অর্জনরে বৈধণাবান্ত্রল অসহায় করানির চেষ্টা করলে শ্রীকৃষ্ণ 
অর্জুনরে নারায়নী অন্ত্রগ প্রয়োগ করানিরকা মাতেছিল। এবং ভগদত্ত নিহত 
অছিল। অর্জুন বাপকর বন্ধুগ বুলিয়া শ্রদ্ধাল রাজা ভগদত্তর মৃত দেহ উগ তিন 
বুলা দেছিল। সৎধর্ম প্রতিষ্ঠার যুদ্ধত কৃষ্ণ দরশন করিয়া মরিয়া রাজা ভগদতত 
উদ্ধার অইলগা। 


১৯৮৯ ইংরেজীর পিছে বিষুরপ্রিয়া মণিপুরী ছাত্র সংস্থাই বিঃ মঃ ভাষার 
দাবীর আন্দোলন করলাতা চব্বিশহান। চব্বিশ ঘন্টাত্ব অকরিয়া এক হাজার 
এক ঘন্টা পেয়া।উতাত ১০০১ ঘন্টা বন্ধ তিনহান, ৫০১ ঘন্টা দুহান আন্দোলন। 

বিষ্রপ্রিয়া মণিপুরী ভাষা পাঠশালা স্কুলে চলানি রেডিও টিভি প্রোগ্রামে 
চলানি বিষুপ্রিয়া মণিপুরী কৃষ্টি প্রদর্শন করানি এলা গেইল সুযোগ পানা। সরকার 
এতা দাবি গ্রান্ট করানি এতা দাবীল আসামে আন্দোলন অকরলা। বর্তমান বরাক 
ভেলি গৌহাটী বেতার বারো ব্রিপুরাত আমার প্রোগ্রাম চলানি। সভাপতিগ 
অনিলকৃষ্ণ রাজকুমার । ২৪ ঘন্টাত্ব ১০০১ ঘন্টা পেয়া আন্দোলন বরাক ভেলিত 
করলাতা কাছাড়, হাইলাকান্দি করিমগঞ্জে। পথ বন্ধ, রেল বন্ধ, ডিসি অফিস 
ধর্না রাতি ডেউটিল প্রশেসন, অনশন নানা প্রোগ্রাম চলিল। যেবাকা ৩০১ ঘন্টা 
রেল ও রাস্তা বন্ধ আন্দোলন ঘোষনা করলা বাজার জিনিষ সরবরাহ বন্ধ অইল 
জনগণ নানা অসুবিধা পানা অকরলা উপেয় সরকার বাধ্য অয়া দিশ্লীত ত্রিপাক্ষিক 
বৈঠকরকা ছাত্ররে আহান করল। ডিসি কাছাড়র এ পুলিশ এসকট দিয়া 
এরোপ্লেইনে দিল্লীত যানার ব্যবস্থা করল উপেয় ছাত্র সংস্থার সভাপতি রাজকুমার 
অনিলকৃষ্ণ তার ছাত্র কতগ দিশ্লীত গেলাগা। সরকার দাবী দিল ব্যবস্থা করতৌ 
বুলিয়া আন্দোলন তুলানির ব্যবস্থা করল। ছাত্র ও আচ্ছাস মতে হারৌ অয়া 
দিল্লীত্ত আইলা, আন্দোলন ওঁ মতে তুললা। কিন্তু যোগাযোগ রাজ্য সরকারর 
লগে করতে করতে ডিলর বসর যারগা কিত্তাউ নার উপেয় বাধ্য অয়া বারো 

আন্দোলন অকরলা। এসাদে ধাপে ধাপে আন্দোলন অর। বারো দিতৌ বুললে 
এরতারা। বুকৃত মনিপুর সরকারর কত বাধা পদক্ষেপলেহে। 

যেবাকা ৫০১ ঘন্টা রেল বন্ধ ডাকলা উপেয় প্রতাপঘরর বিলবাড়ী, 
দুল্লভছড়া বারো বিক্রমপুরর বিলর গাঙে রেল বন্ধ চলের উবাকা ১৯৯৬ ইংরেজী 
মার্চ চলের। সরকার কিন্তু গণতান্ত্রিক দাবীর আন্দোলন বুলিয়া কিত্তাউ করে 
নুয়ারিয়া আছিলগ। লয়ইতে সরকার ১৬ই মার্চ গুলি করিল অর্ডার দিল। গুলিশ 
রেল চলেয়া গিয়া বিলবাড়ীত বেনার ধরিয়া রেল বন্ধ করিয়া আছিলাতা সুদেষণ 
বারো প্রমোদিনী, বারো বাকী ছাত্র রেললাইন বুজিয়া বয়া আছিলা। উপেয় 
পুলিশ রেলহান উবা করিয়া হট যাও বুলানি অকরলা। পুলিশর হুমকি না হুণিয়া 
না ছেচলাতায় পুলিশে গুল্লি করানি অকরলা। গুল্লি খেয়া ও না ছেচতে বুকে 
গুল্লি করিয়া সুদেষ্ণারে মারলা। গুলি খেয়া প্রমোদিনী ও পরলি। আরাকও 
বহুজন জখম অছিলা। বারো বহুজন ছাত্র জেলে হমাছিলা। উতা হব্বির নাং 
দেনা নাইল।। উতাত নয়গ মারাত্মক অয়া' শিলচর মেডিকেল কলেজে ভর্তি 
করলা। প্রতাপরে শিলচরে নুয়ারিয়া গৌহাটীত নিয়া গেলাগা। এসাদে বিরাট 
অবস্থা দেহা দিল। সমাজে বিরোধী আকতা মানু মারলা বুলিয়া নুকুললা মাইরর 
ব্যবস্থা চলের সরকার উল্ট বিপাকে পরিল। সুদেষগ্ররে করিমগঞ্জ থানাত থছিগা। 
ডেড বডি নেনার ব্যবস্থারকা মানু নেনাত আইলা পুলিশ বাধ্য য়া থানার 
রিপোর্ট লইকরিয়া রিলিজ করলা। এসাদে লৌদে লৌদে কাদে কাদে চিকারী 
দিয়া দিয়া সুদেষ্তরে নিয়া তেইর বচুবাড়ী ঘরে নিয়া লঙ্গাইহানর পারে দাহ 
করলা। মানুর মনে আকতা আরাকউ কিতা অইতয় এসাদে প্রতাপগর পরগনা 
থমথম করল। মানুর মনে অশান্তি সমগ্র সমাজ ত্রিপুরা বাংলাদেশ, গৌহাটী, 
তিনসুকিয়া, দিল্লী, গুজরাট, মুন্বাই হাব্বিপেয় বিষুরপ্রিয়া মণিপুরী আছি ফাম 
উতাত উংখাতে খবর লনা অকরলা, কিহান অইলা পত্রিকাত প্রকাশ অয়া 
নুকুলিল। পক্ষে বিপক্ষে টটরতারা এগদে লিডার বিলবাউ়ীত, বিলরগাঙে প্রেজেন্ট 
জেলে । তিনদিনর দিনে পুলিশে লিডাররে জেলেতু নিকালেয়া শিলচর মেডিকেল 
কলেজেনিয়া জখম অছি উতারে দেহেইলাগা গু চেষ্টার পিছনে গোগীদাস সিংহর 
ভূমিকা কম নাগই। দেহিয়া কাদিয়া কাদিয়া সুদেষ্ার কর্মর ফামে যেইকগা বুলিয়া 

আইলা। কচুবাড়ী সুদেষগ্রর ঘরে আয়া সুদেষ্ণার শ্বশানে গিয়া কাদিয়া করিয়া 
ঘরে গিয়া মানু পুলয়া লেরিক হুনতারা উপেয় ফওইলাগা সুদেষগ্রর মালক 
বেইবুনির লগে দেহা করিয়া কাদিয়া দুঃখ প্রকাশ করলা । এগদে যেতাই বিরোধী 
গেলাগা। অনিলে শ্রাদ্ধ নাগই, অধিবাস অইতয় বুলিয়া ঘোষনা করল। ঁ মতে 
অধিবাস কীর্তন অয়া গেলগা এগদে। সুদেষ্তা মরলি রাতি উহান আসাম সরকারে 
বিঃ মঃ র আলাদা অবিসি দিলু বুলিয়া অর্ডার দিল। 

নাদানির বাধা দিল উহান অবশ্য বন্ধ অইল। আসাম সরকারে আলাদা অবিসি 
দেনাই। এসাদে ১০০১ ঘন্টা পেয়া কতখুরুম আন্দোলন অইল। শিংলা, বিলবাড়ী, 
বিলরগাং, বিক্রমপুরে অইল। হাব্বি লয়ার মানু নিয়াম সহযোগীতা করলা। 
ছাত্র বুজন বেয়াপা হাবিবয়ে পাংকরলা । এগদে মনিপুরর মানুর বাধাই আকয়া 
সরকার বারো আমার মানু নিয়াম হিনপেইলা। উহানরকা এ আলাদা অবিসি 
করেছিলহান। উহানল সমাজে হিতেশ্বর শৈকিয়া গিরকরে ধন্যবাদ জানেইলা। 
উতাত সংগ্রাম পরিষদর ভূমিকা ও শক্তির কারণে আন্দোলন জবরদশ অইলতা। 
তার তীক্ষ কৌশলরকা এগদে সিলেট রেডিও ঘোষনা করলা, এ আন্দোলন 
এহান বিশ্ব রেকর্ড অইল। ২০০৯ ইং পেয়া পচিশহান আন্দোলন করলাতা। 
এতা আন্দৌলনর কারনে আসাম সরকারে অবিসি দিল বারো বিষুপপ্রিয়া মণিপুরী 
ভাষা বরাকভেলির এলপি স্কুলে ১৪৯গত ১৪৯গ শিক্ষক নিষুক্তি দিয়া চালাদিল 
জানুয়ারী, ২০০১ ইংরেজীত্ব। এতাত অবিসি পোস্ট বারো শিক্ষকর ট্রনিং চলিল 
ব্যবস্থারকা ডাঃ কালীপ্রসাদ সিংহ গিরকরে ধন্যবাদ। এবেদে বিঃ মঃ সাহিত্য 
সভাই হাইকোর্ট বারো সুপ্রিম কোর্টে খাই কে কুমারধন সিংহর কেইস জিডিয়া 
বিষুপ্রিয়া মণিপুরী বুলিয়া প্রতিষ্ঠিত অইলাং আর কিন্তাউ করে নুয়ারতায়। 
আমি আর্য আসল ভারতীয় মণিপুরী। একথা মহাভারতে মাত্তই। এমএলএ 
কার্তিক সেনা সিংহই নিয়াম সহযোগিতা করল। জুন মাসে, ২০০৯ ইংর দিন 
হাঙগার স্ট্রাইক করলা। বিঃ মঃ শিক্ষকরে পিছে আসাম সরকারে বৈঠকরকা 

দিলা ১৮ জুনর বৈঠকে । এসাদে আন্দোলন করে যেইতারাগা। কত বসর ধরিয়া 
বিক্ষোভ আন্দোলন করে যেইতারাগা। সরকার শিক্ষকর চাকরী রেগুলারাইজ 
করানি অইতয় বুলিয়া আচ্ছাস দেনাই সন্তুষ্টি অয়া আন্দোলন বন্ধ করলা 
আপাততঃ । তানুর প্রতিজ্ঞা যতদিন ভাষা শিক্ষক রেগুলার নাছি রেডিও টিভি 
্রগ্রাম সেশন নাছে বারো এমএ ক্লাশ পেয়া ভাষাহান না চলেছে ততদিন 
আন্দোলন করিয়া যেইতায়গা। লগে বিঃ মঃ সাহিত্য সভা, সমাজ সংস্থা খাংচেৎ 
বাধিরা চেষ্টাত আছি। লেরিক ইকরতারা বারো চেষ্টা চালেয়া যেইতারাগা এক 
অয়া এতা হাবিব কাম অরতা ৬-১-২০০৬ ইংরেজির সরকার ও ছাত্রর মিটিউর 
মাইনুইটস মতে এতার বিরাট য্ারী আছে। ধন্য বিঃ মঃ ছাত্র সংস্থা । আগে যদিও 
সমাজর হাব্বিয়ে মহাসভাত থাইতে আন্দোলন করেছিলা উবাকা এসাদে কোন 
দাবী কার্য্যকরী নাছে। উহানল ধন্য ছাত্র সংস্থা ধন্য তানুর আন্দোলন। 

দেনাই পিছে বারো টিভি রেডিও প্রোগ্রামর দাবীল বারো ৫০১ ঘন্টা রেল 
আন্দোলন কেন্দ্রীয় সরকারর বিরুদ্ধে ঘোষনা করলা ৩০ সেপ্টেম্বর ২০০৯ 
ইংরেজীত্ব আন্দোলন করিয়ার বুলিয়া ছাত্র সংস্থাই, গণ সংগ্রাম পরিষদে লয়াই 
লয়াই বরাকভেলি গৌহাটীত মিটিং করানি অকরলা। মেমোরেন্ডাম দেনা অকরলা। 
পিছে দিল্লির সরকার বাধ্য অয়া বিঃ মঃছাত্র সংস্থার লিভার অনিলকৃষ্ণ রাজকুমার 
বারো লগর লিডারর লগে বৈঠকে দিল্লিত বহানিরকা ডাকল আরো গেলাগা। 
বহু টাকা খরচ করিয়া গিয়া বৈঠকে বইলাগা। সেন্ট্রেলে অবিসি দিতৌ বুলিয়া 
য়াকরল বারো রেডিও, টিভি প্রোগ্রাম দিতো বুলিয়া মাতানিয়ে আন্দোলন স্থগিত 
করলা। এতাত গোপীদাস সিংহ গিরকে মেমোরেন্ডাম ইকরল মিটিঙে উপদেষ্টা 
হিসাবে মুস্বাইত্ত ছুটি লয়া আয়া গৌহাটা দিশ্লী প্রোগ্রাম করুয়েইল লগে পুলিশ 
এসকট থয়া,। দিল্লীত গিয়া আইলাগা এতা হাবিব গোপীদাস সিংহ গিরকে 
সহযোগীতা করল। পত্র পত্রিকাত নুকুলিল, অভিযান পত্রিকাত প্রকাশ অইল। 
সুদীর্ঘ পাচ মাহা জুনেত্ত অক্‌টোবর ২০০৯ পেয়া ছুটি লয়া আয়া বহু টাকা প্রায় 
২ লক্ষ টাকা খরচ করল এসাদে দিল্লীত যেইতেগা ছাত্র হাব্বিরতা প্রায় ষাইট 
হাজার টাকা খরচ করলা ইচু বসরে ১৯৮৯ ইংরেজীত্ব কত লক্ষ টাকা আন্দোলনে 

খরচ অইল উতার লেহা সম্ভব নাগই উতাত কত হাজার হাজার মিটিং 
বরাকভেলি, গৌহাটীত করলা কত ডেপুটেশন দিলা সীমা নেই। বারো ছাত্র 
নিয়াম হীনপেইলা। ধন্য ধন্য তানু এ চেষ্টার আন্দোলন। আন্দোলন নাইলে 
নাউ অইলইছ আকাতউ। এতা হাবিব তানুর আন্দোলনরকা অইলতা। ধন্য ছাত্র 
সংস্থা। এহানেই তানুর আন্দোলনর সংক্ষিপ্ত যারীহান। 

ভূমিকাত আছিতা, সভাপতি অনিলকৃষ্ণ রাজকুমার, বাচ্চু, সুবল, সমীর, 
রাজকুমার, দীপু, মহেন্দ্র, নে, নির্মল, বীনা, মঙ্গল সিং, সমরেন্দ্র লগে শিক্ষক 
অছি উতা আরতাও লয়াই লয়াই আছি। উপদেষ্টাত তন্বক সেনা, গোপীদাস 
সিংহএতা। তানুর জিয়া আন্দোলন এতা অইল তেব সুদেষ্ঠার মৃত্যুর কারণে 
করুন অয়া লয়ইতে বাধ্য অইতারা। এ ইতিহাস চলেছে চলতয় ভাষা এমএ 
ক্লাশ পেয়া না চলেছে পর্যস্ত। 

আন্দোলনর বাহিরে শিক্ষক ট্রেনিং স্কুল হংকরলা, টেক্সট বুক কমিটি 
হংকরলা, “কনাক পাঠ” দাখিল করলা, ফামে ফামে শহীদ বেদী হংকরলা, 
অবিসি আদায় করলা; বিঃ মঃ ভাষাহান বরাক ভেলিত পাঠশালা স্কুলে চালেইলা 
আন্দোলন করিয়া। ধন্য ধন্য তানুর আন্দোলন। 


চিত্রাঙ্গদা বারো অর্জন 
কিতাপারা দিন আহান মণিপুরে চিত্রাঙ্গদার বাপক চিত্রবাহন রাজা গরে 
নেই এমন সময় অর্জুন ভ্রমনে গিয়া রাজাগর গরগর খবর করিয়া গিয়া ফওইলগা। 
উবাকা চিত্রবাহন মণিপুরর রাজাগ। অর্জুন চিত্রাঙ্গদার রূপ গারির বাট, বুট, 
মওঙ দেহিয়া আচানক অইল, কতি হবা অছেতা, রাজার জিলকগ বুলতে 
খাটেছে। চিত্রাঙ্গদা নিজে নাসিরিগ উহানে গারিগ আটিল খংচেৎ উহান তঙাল। 
অর্জুনে চিত্রবাহন রাজা আছে না নেই আংকরতে চিত্রাঙ্গদাই ঘরে নেই বুলল। 
অর্জুন আলথক অয়া গেলগা। মনে মনে বারো কালি আইতৌ বুলিয়া। 
অর্জনর বার বসর বনবাস কাল। নাগা পর্বত লিতয়া মণিপুরে আয়া ফওইলগা। 
পঞ্চপাণুবর দ্রৌপদী সহবাসর নিয়ম ভঙ্গর কারণে অর্জনর এ বনবাস অবস্থা । 
যদিও অর্জনর কোন দোব নেই। এহান ছলনাহান তেব অর্জন দোষ স্বীকার করিয়া 
৯০ 

ওঁ দোষে অর্জুনর বার বসর বনবাস। ব্রন্মচর্য্য পালন করিয়া আহেছে যদিও 
দ্রৌপদী অর্জ্নর আসল মইলকগ। 

চিত্রাঙ্গদা নিয়াম দুঃখ করিরি লাজপেয়া, কিয়া বুল্লে সম্মানর সহিত 
অভ্যর্থনা নাকরলু বুলিয়া। নিশ্চয় মানু এগ সাধারণ মানুগ নাগই, তার রূপহান 
গারির মুও মাং ডিগল ডাঙ্র কি এশ্বরিক রূপ আহান দেখলু চেইতে, তেব 
কিত্তাউ না মাতিয়া চিত্রাঙ্গদা নিজরে নিয়াম হুরকাং ব্যবহার অইল বুলিয়া 
নিংকরিরি। যে রূপহান দেহিয়া নাগরাজ কন্যা উলুগী ও রাতি আকহান অইলেও 
হেয়কগ করে পেইংবুলিয়া অর্জুনরে হেইচা করেছিলি। উগ তৃতীয় পাগুব অর্জন। 
যেগই পৃথিবীর হাবিব রাজাই নুয়ারেছি গাণ্ডিব উহান তুলিয়া বাগিয়া সয়ম্বরে 
দ্রৌপদীরে বিয়া করেছিল। 

অর্জুন পিছেকার দিনে বারো আহিল। চিত্রাঙ্গদা দেহিয়া হারৌ হারৌ অয়া 
বাপক চিত্রবাহন রাজারে বাগেইল। চিত্রবাহন রাজা অভ্যর্থনা করিয়া বহেইল। 
পরিচয় বুলতে মি তৃতীয় পাণুব অর্জুন বুলিয়া মাতল। চিত্রবাহন রাজা হুনেছে 
বীর সভ্যশরাচি অর্জনর কথা। আজি কিসাদে কিসাদে মোর রাজ্যত আহেছিতা 
বুলিয়া আংকরল। অর্জনে হাবিব কারণ মাতল। অর্জুন রাজাগ নাইলেও পাণু 
রাজার রাজপুতকগ। চিত্রাঙ্গদা হারৌ হারৌ অয়া চা খেইলতা দিয়া অভ্যর্থনা 
করল। বারো মাতল কালি লাজপেয়া বনার কথা না মাতলু বুলিয়া ভুল না 
বুজবাং। চিত্রাঙ্গদার রূপর হবা এহান দেহিয়া অর্জন অবিভূত আয়া ব্রহষচ্য্য 
কিতা বেলেয়া চিত্রবাহন রাজারাং বিয়ারকা প্রস্তাব দিল। চিত্রবাহন রাজা সংপাত্র 
পানাই না নাবুলল হাই বুলিয়া নিজরে ধন্য মনে করিয়া বিয়া দিতে উবা অইল। 
চিত্রাঙ্গদা ফুলর ভাল অর্জনর গারগত বরাদিয়া স্বামী বরণ করল। তেই কনাকে 
অর্জুনরাং ঘর পাতানিরকা মহাদেব পূজা করলগ। অর্জুন কতদিন পিছে হস্তিনাত 
গেলগা। চিত্রাঙ্গদার উরষে বত্ুবাহন জরম অইল। দিনে দিনে বন্ুবাহন ভাঙর 
অইল। মণিপুরে রাজা পালইল। কুরুক্ষেত্র যুদ্ধত ব্যস্ত পঞ্চপাণ্ডবর কোন খবর 
নেই। অনেক বসর অইল। কৌরব হাবি মরিয়া যুধিষ্ঠির রাজা পালইল। উপেয় 
জ্ঞাতি নিধনর পাপর মুক্তিরকা অশ্বমেধ যজ্ঞ করাত পরলা। যজ্ঞর গরাগর 
কপালহানাত বোর্ড আহান ইকরেছি এগরা এগ যেগইধরে পারতয় উগর লগে 
যুদ্ধ অইতয়, যুদ্ধ করিয়া গরাগল যেইতাইগা। গরাগ আয়া মণিপুরে ফওইলগা। 

উপেয় সৈন্য আগই রাজা বভুবাহনরে বাগেইল আরো রাজা বন্রুবাহনে গিয়া 
গরা উগ হারৌ হারৌ অয়া ধরিয়া আনল। ব্ুবাহন মালক চিত্রাঙ্গদারাং গরাগর 
য়ারী এহান দিল। চিত্রাঙ্গদাই মাতিরি গরাগ এরাদেছি উতা পঞ্চপাণ্ুব। অর্জুন 
তোর বাপক,তি তোর বাপকর লগে যুদ্ধ করতেই থাং। গরাগ এরাদে। বজ্ুবাহন 
মালকর কথা হুনিয়া গরাগ এরাদেনাত পরিল।উপেয় নাগ রাজার জিলক উলুপি 
আরা রারী এহান হুনল, হুনিয়া মাতিরিতা তি অর্জ্নর পুতক অইলে ক্ষত্রিয়র 
ধর্মহান যুদ্ধ করানি লাগতয়। ষেগর গরাগউ অক তি যুদ্ধ করানি, যুদ্ধত জিংলে 
গরাগ নিতাইগা বুলল। তেৰ চিত্রাঙ্গদা উহান নাকরিরি। নাকরিয়া বরং গরা 
এগ তি নিয়া হস্তিনাত দেগা। মি বনুবাহন অর্জনর পুতক গরা এগ মণিপুরে 
মোর রাজ্যত গেছিলগা হাস্তে আনিয়া দেউরিগাতা বুলিছ বুলল। বন্ুবাহন তার 
সৈন্যল গরাগল সালইল হস্তিনাত নিয়া দেনারকা। ফওইলগা দিন উহান অর্জন 
আরাক পাচগ রাজার লগে বয়া য়ারী দের উপেয় গিয়া বন্দুবাহন হমানিরকা 
অনুমতি চেইল। উপেই বসি রাজা উতাই হাব্বিয়ে চিনি বত্ুবাহনরে বীর 
প্রতাপশালি রাজা আগ বুলিয়া। আয়া হমাদিয়া বাবা মি বজুবাহন তোর পুতক 
বুলিয়া পরিচয় দিতে অর্জুন সৌওয়া জাঙদাল দিয়া জাগা কুরাংকার লামচা 
আগ আয়া মোরে বাবা বুলেরগা বুলিয়া মাতল। মোর পুতকতে অভিমুন্য বীর 
প্রতাপশালী মানুগ যেগই কুরুক্ষেত্র যুদ্ধত বীরত্ব দেহেয়া মরিল। বন্ুবাহন এ 
রাজা এতার মুঙে নিয়াম লাজপেইল বাপকে অভিমুন্যরে বীরর বীরত্ব বুলল 
হান্তে সওয়া মাতল ঠিক আছে মি যুদ্ধ করতৌ বীরত্ব দেহেতৌ বুলিয়া গরাগল 
মণিপুরে আলয়া আহিল। আয়া মালকরাং হাবিব কথা মাতল, মালকে বাপকর 
লগে যুদ্ধ নাকরতারা বুলিয়া মাতিরি, কিন্তু বজুবাহনে না হুনল। গরাগ নেনাত 
পরাজিত অইল প্রায় মরিল অবস্থা উপেয় উলুপি বাপকরে আনিয়া মনিগল 
হজক দিয়া বালা অইল। উপেয় অর্জুন স্বীকার করল তার উপযুক্ত পুতক বুলিয়া। 
পিছে স্বর্গারোহনর সময় বত্ুবাহনরে হস্তিনার রাজ্য চালানিরকা মাতলা আরো 
বন্দুবাহনে মাতল বাবা মি হৌ কুমারী রাজ্য উহান চালাউরী, এপেয় আমার 
বংশর যেগউ আগউ চালাকা বুলল। উপেয় বন্তুবাহনে মাতল মোরে হুদ্দা বিষু 
মুর্তি এগ দেই বুলিয়া বিঝু, মুর্তি উ গল মনিপুরে আহিল। হস্তিনার বহু মানু লগে 

মণিপুরে আইলা । বনুবাহনে বিষুূ্তিণ আনিয়া প্রতিষ্ঠা করল । উহানল মন্দিরগর 
ফাম উহানর নাং বিষুপুর বুলিয়া থইলা। যেহানরে এবাকা বিষেনপুর বুলতারা। 
এবাকাউ বন্ুবাহনর বংশাবলী বিধ্প্রিয়া মণিপুরীয়ে উপেয় বিষুণর পৃজা 
করতারা। 


শিক্ষা 


দিন আহান ডঃ রাধামোহন সিংহ, নরসিংপুর গিরকে সৌ.কতগরে 
মাতেরতা তুমি ছন-মোর কথা আহান। সৌ উতা মুর তুলিয়া চেয়া থাইলা। 
মানুর মাজে আকতা উচ্চ শিক্ষিত অয়া হুবা হবা চাকরী করিয়া নুঙেই অইতারা 
রূপা নিয়াম কামেইতারা সন্মান পেইতারা উতাত আকতা ঘোষ লয়া, শাক্তি 
কাম করিয়া বদনামী অইতারা। আকতা বারো লেরিক কম তামকরতারা, না 
তামকরতারা চর, ডাকাটি, খুনী, সন্ত্রাস অয়া মদ পিতারা, মানু মারতারা, অনাচার 
আকতা কুরিয়াই লেইরা অইতারা। তুমি কিসাদেতা অইতারায় মাত। 

আমি উচ্চ শিক্ষিত অইতাঙায়, হবা মানু অইতাঙায় বারো জাতর হবা 
কাম দেশর হবা কাম করতাঙায়। 

উপেয় ডঃ রাধামোহন সিংহ গিরকে মাতের উহান অইলেতে কালিত্ব 
লেরিক মন দিয়া পাকরানি লাগতয়, চরিত বেবার হবা অনা, পরিষ্কার পরিচ্ছন্ন 
অয়া থানা খানা লাগতয়। সৌ উতায় হাই হাই বুল্লা। উপেয় ডঃ রাধামোহন 
সিংহই মাতের হারৌ অয়া, উহান অইলেতে তুমি আকদিন বিদ্বান গুনী জ্ঞানী 
মহৎঅইতারায়, বা বা বা। এসাদে দেশর হাবিব সৌর মন অইলে দেশে অশিক্ষিত 
নেয়ইতায়, হাবিব শিক্ষিত অইতায়। মূলে ডঃ রাধামোহন সিংহ গিরক নিয়াম 
দরদীগ হাব্বির মঙ্গল দেশর মঙ্গল মনারগ। উহানে দেশর সৌ মানু অইলে দেশর 
উন্নতি, জাতর উন্নতি উহান খালকরেরতা। এসাদে হাব্বিয়ে হবাহান মনেইলে 
হাবিব হবা অরতা। গিরকে নুয়ারা চেইতেও লেইরা উতার পয়সা না লইল, 
উহানে তারে মানুয়ে নিয়াম প্রশংসা করলা সংজ্ঞানী মানুগ বুল্লা নরসিংপুরর 
মানুয়ে। 

ছুটি নেই 


বেলিহানে দিন আহান মাতের মি মিকুপ আহান মিঙাল নাদলে পৃথিবী 
আধার অইতয়। মি নেয়ইলে বৌহানও নেয়ইতয়, বৌহান নেয়ইলে সৃষ্টি ধ্বংস 
অইতয়। উহানে প্রভুরাং কতি ছুটির দরখাস্ত করতু আকহানও প্রভুয়ে মঞ্জুর 
নাকরের। দ্বি আকদিন মেঘালা অইলেই ধান হুকা নুরারলাং, হিদলর হুকন হুকা 
নূরারলাং বুলিয়া মনুষ্যর কতি অজুর আপত্তি। উতার গজে মি না নুকুললে 
রইদর ফাপ নাইতয়, রইদর ফাপ নেয়ইলে বরন না পরতয়, পানি নেয়ইতয়, 
সৃষ্টির জীব, গাছ জিংতা নাইতায় কতি বিপদহান। উহানরকা মোর ছুটি নেই, 
উতার গজে মনুষ্যর কত দরবার কথা রইদ নিয়াম দিলে ও গুজুরতারা, বরন 
নিয়াম দিলেও গুজুরতারা কতি সাবধান অনা। কিন্তু মনুষ্য নিজে অফিসে 
নিয়মিত যানা না মনেইতারা, মাষ্টারে পরিশ্রম করিয়া মন দিয়া স্কুলে লেরিক 
বাগাদেনা নেই। ঘোষ খানা টিওসনি বুলিয়া স্কুলে নিয়াম না বাগাদিতারা। উহানে 
সত্ধর্ম এহানাত চলে নুরারলা । মোর ডেকি দৃঢ় অয়া সত্য উহানাত থা নুরারতারা। 
অন্যায়ত চললে কতি পাপ না খালকরতারা। ন্যায় সত্য উহানাত চললে কতি 
পুণ্য। মোর ছুটি নেয়ইলে ও হাবির মঙ্গল অক মি মনাউরি। 


পাচগ বেকার বন্ধু 


ধন, মনু শ্যাম, কমল, নীল পাচগ বন্ধু বি.এ. পাশ করিযা বেকার ।চাকুরী 
নেই, যদি থার পেইং বুললেও এক লাখ রূপা ঘোষ দেনা কারৌ সাধ্য নেই। 
উহানল লেইরাপার জিপুত হাবিব বেকার। গরে গিয়া ভাত খানা লাজপেইতারা। 
বসরকে বসর বেকার থানা বিরাট সমস্যাহান। গরে রূপা আহান দিয়া নুয়ারতারা, 
কতি লাজর বি০ষয়হান। পিছে পাচ বন্ধুয়ে আলোচনা আহান করলা আমি 
পাচগিয়ে দশ হাজার করে দিয়া পঞ্চাশ হাজারল পয়লা বুসি মালর দোকান 
আহান অকরিক। হবা জিনিষ থইতাণীয় খানি কম দামে বেসতাঙীয়। হবা অয়া 
বিকবতা, হাবিব খানি কম করে লইবাতা। লাভ অইলে আরাক অন্য ব্যবসাও 
করতাঙায় বুলিয়া গরেত্ব দশ হাজার দশ হাজার মাগিয়া পঞ্চাশ হাজারল বুসি 
মালর দোকান আহান অকরলা। হবা জিনিষ থইতারা বারো অন্য দোকানেত্ব 

খানি কম পয়সাত বেছানি অকরলা। অর্থাৎ ট্রাকল নানিয়া ঠেলাল আনতারা 
কম বাড়া দিতারা, এসাদে বেছে বেছে মাসে লাভ অনা অকরল। লাভ উতা 
নিজে নানিয়া উতাল দোকানহান ডাঙর করানি অকরলা। মানুয়ে খানি কম দাম 
বারো হবা জিনিষ পানাই নিয়াম আইতার!। দ্বি বসরে বিরাট দোকানহান অইল। 
খানি লাভ বাটানি অকরলা অর্থাৎ লাভর অর্ধেক বাটতারা বারো অর্ধেক লাভ 
দোকানে খাটেইতারা। লাই লাই নাইট সুপার আহান লইলা লৌনে। উহানর 
দায়িত্ব দুগরাং থাইল। দ্বিবসর নাইতে আরাকউ নাইট সুপার আহান লইলা। 
পিছে এতার ইনকামল হউলসেল দোকান আহান দিলা। দশ বসরে বহু রূপা 
ইনকাম করলা। কিন্তু তানুর অন্ত্রহান সততা, সৎ অয়! চলতারা, কোন বেজাল 
জামেলা নেই। উহানে উন্নতিল দিন দিন ঠয়ইতারা। শিক্ষিত মানু ইজ্জৎ উহান 
নিয়াম মানতারা। মদ, জুয়া, বিড়ি, সিগারেট পিনা নেই। 

পিছে ধন হাবিরতো বয়স নিয়ামগ বুলিয়া তারে আগে বিয়া দিলা । তারে 
গারির টিকেটর দায়িত্ব দেনা অছে। এসাদে করিয়া বেঙ্ককেও রূপা থনা অকরলা 
বাটে বাটে নিজর নিজর পাশ বুকে। হাব্রিয়ে বিয়া করলা হুদ্দা শ্যাম বিয়া 
করানি নাকরল। তার বেয়করে বিয়া দিল। উন্নতি অর লাইলাই গুয়ার বেবসা 
নার। পিছে ধন সৌ আগ অয়া স্ট্রোক অয়া মরিল। তার মৌ উগরে লেরিক 
তামকরুয়েইতারা, হাবিব খরচ তানু দিতারা। তবে দুঃখ পেইলা পাচগতত আগ 
নেয়ইল উহানে। এসাদে করিয়া পিছে যার যার নাঙে বেবসা অকরলা। 
কম্পিটিশন থাক বুলিয়া। রূপাল আগরে আগই ডিগ্‌ দিতারা। উহানে উন্নতি 
ছারা অবনতি নেই। পিছে শ্যামে ধনর মহলক পুতকর দায়িত্ব নিলগা। এসাদে 
করিয়া এক অয়া সৎ অয়া জীবনে হাবিবয়ে জারজার ব্যবসাল উন্নতি করে 
পারলা। কিন্তু হঠাৎ শ্যাম এক্সিডেন্ট অয়া মরিল। মরতে ধনর মইলকরে তার 
বেবসার লাভর অর্ধেক বেয়করে বারো অর্ধেক ধন দেনারকা মাতিয়া মরিল। 
দুগ বন্ধু মরানিয়ে ধন বারো শ্যামর অভাবে তানুরতা মন বাগিল। দুঃখ লাগিল 
তানুর মনে। 

আহে আহে হারৌত চললা উহান নাইল। তেব তানু আগরে আগই চানা 
উহান থাইল। পাচগিও শিক্ষিত অনা উহানে সততা মহত্বতা বজাই থাইল। 

সততা বারো একমন অনার কারনে উন্নতি করে পারলাতা । মানুরেও সততার 
কথা হুনেইতারা। 
তানুর ভিতরে বিরাট প্রেম আত্মীয়তা হমেইল। ঘর আকগরতা পারা 
অয়া চলতারা ।দুগ মরলেও প্রেম উহান থাইল। সততা, বিশ্বাস, প্রেম এহানিয়ে 
তানুর উন্নতি একতা আনেদিলতা । নিয়াম প্রেমল চলতারা, নুঙেইও অইলা। 


বিষুপ্রিয়া মণিপুরী সমাজর বিখ্যাত কৃষ্টি ও ঘাঘরার 
গদ্দিশ্বরর প্রভাব 


বিষুবপ্রিয়া মণিপুরীয়ে নাগা রাজা পামহেইবার অত্যাচারে মনিপুর বেলেয়া 
আহেছিতা ১৭১২ খুষ্টাব্দে। তিন খুরুম তিন দফা উবাকা আয়া কুরাং কুরাং 
থানা খালকরিয়া কাছাড়, আসাম, বাংলাদেশ, ঘাত্বরাপার ছিতারলা। বামুনও 
উবাকা মপ্িরর নাগা রাজাই বন্ধ করল মাউকা বুলিয়া। আমি হিন্দু বুলিয়া 
রামাউতি ধর্ম না লইলাং বুলিয়া। উপেয় বামুন নেয়য়া কর্ম কাসা বন্ধ দৌওর 
পূজা নেই, পিত্‌ শ্রাদ্ধ করে নুয়ারতারা বামুন নেয়য়া। ধর্ম কর্ম নেই মাঙনিত 
পরলা। নিজরে ডুম সইদনাম বুলতারা জরম অইলে মরলে কর্ম নেই মাউইতারা 
সেঙনি নেই। উবাকা ঘাঘরার বামুন নিমাই মুখার্জি রাজার বাধা নাকরিয়া 
বারো বাপক সদানন্দ মুখার্জি মনিপুরর রাজ পুরোহিতর বাধা নাকরিয়া মূল 
হিন্দু বিষ্ুপ্রিয়া মণিপুরী মনিপুরর আসল মানু কুরাং কুরাং গিয়া মাঙইলাগা 
বুলিয়া দুঃখ করিয়া মি এতারে জজেইতৌগা বুলিয়া মনিপুর বেলেয়া আহিল। 
বাপকে ত্তজ্য পুত্র করল উতাউ য়াপাতিয়া য়াকরিয়া আয়া পয়লা ঘাঘরা পারে 
থাইলগা। বর্তমান শালচাপরা শিলচরে। আয়া ইচুদিন মাওয়া আছি উতারে 
বাহার চুঙে পানি সলকরিয়া বিলা বিলা সেংকরল বামুন আনে আনে বর্তমান 
বরাক ভেলির শিলচর, জাপিরবন্দ, শিংলা, প্রতাপঘর, বাংলাদেশে বামুন থদিয়া 
জাতহানরে ঙালকরিয়া সেংকরিয়া পূজা দৌওর সেবা, শ্রাদ্ধ কর্ম বামুন নেয়য়া 
বন্ধ অছিল কয়েক বসর উতারে বামুন আনিয়া দিয়া এ অসাধারণ কাম এহান 
করেছিল বুলিয়া নিমাই মুখার্জি ঘোঘরার বামুন মনিপুরর এইগা) গিরকরে 
গদ্ধি দিয়া সম্মান জানেইতারা উহান বিষ্ুপপ্রিয়া মণিপুরী সমাজে না পাহুরতায়। 
বামুন নেয়য়া মানু মরলে শ্রাদ্ধ নেই, ঘর সেওনি নেই, পূজা নেই, দৌওর সেবা 

দেবকর্ম উৎসব নাকরিয়া মাওয়া আছিলা বামুন থাইলেহে সেংকরতানায়। ও 
দিনর বিপাকর মাওয়া থানার য়ারী বিঃ মঃ না পাহুরতায়। বিশেষ করে শিংলা 
প্রতাপগর বামুন পুরিতগ লকেই দ্বি বেইবুনিরে ঘাঘরা পারে পালিয়া ডাঙর 
করিয়া শিংলাত আগ প্রতাপগরে আগ থদিয়া প্রতিষ্ঠা করেদিল উতা পাছুরিলতা 
নাগই।এতারপিছে পতিত পরা প্রতাপঘরর ভিতরখুল গার হাব্রিরে সেংকরিয়া 
সমাজে চলিল বেবস্থা করেদিল। উবাকা সসম্মানে একছত্র আধিপত্যত ঘাঘরার 
বামুনগ চলিল। যদিও এবাকা কোন কোনগই সমাজে য়াথাং দিলে সেংকরের 
বুলতারা। তেব গিরকর দ্বারা বিষ্ুপ্রিয়া মণিপুরী সমাজ দৌওর পূজা সেবা 
উতৎ্নব শ্রাদ্ধ কর্ম করিয়া ঙালইলাং সেউইলাং ওঁ ইতিহাস নরসিংপুর, মেহেরপুর, 
প্রতাপগড়, ত্রিপুরা, বাংলাদেশ বারো হাব্বি ফামরতায় য়াকরিয়া মানিয়া সম্মান 
দিয়া যেইতারাগা। গিরক আয়া সেংকরানির লগেলগে আমার ইসালপা ডাকুলাও 
আমার শ্রাদ্ধ কর্মর এলাল বারো জাগলা কর্ম কাসা রাস রাখুয়াল, বাসক, 
পদকীর্তন, সংকীর্তন, জয়দেব, কাং হাব্বিতা পূজা শ্রাদ্ধ উৎসব দিবস দৌ হমাদেনা 
পালন করানি পারলা। উহান গিরকর এ ব্যবস্থার অবদানহান। অমার রাসধারী, 
সুত্রধারী, পালা দৌওয়ার, নিয়ম সেবা লেরিক ধর্মপ্রস্থ পাঠ হাবিব উবাকাত্ত 
অকরলা।এহান গিরকর সেংকরেদেনার কারনে অইলহান। অর্থাৎ বামুন নেয়য়া 
পুজা শ্রাদ্ধ কর্ম গরমাংল মাওয়া না সেঙয়া থায়া থায়া মাঙউইলাং ওঁ অধ্যায় 
উহান অবসান অইল। এহান ঘাঘরার এইগা গিরকর অবদানহান। এসাদে 
সমাজর হাজার হাজার লক্ষ লক্ষ মানুরে আসাম, ত্রিপুরা, বাংলাদেশর হাব্বিরে 
সলকরা পানিল সেংকরিয়া ঙালকরিয়া থদেছে উহানল ধন্য ঘাঘরার বামুনগ 
নিমাই মুখার্জি এইগা বুলতারা। এবাকা বংশাবলীয়ে এতিহ্যর মর্যাদা রক্ষা করিয়া 
চলে যেইতারাগা, সমাজে উহানল শ্রাদ্ধতভক্তিল গদ্ধি দিয়া ভক্তিত কর্ম কাসা 
করতারা। উহানল এইগা শ্রেষ্ঠ সমাজ সেবিগ উদ্ধারকারীগ। 

এসাদে বহু অজা ইসালপা, ডাকুলা, দোওয়ার, পালা, রাসধারী, 
বাসকউলি, রামায়ন পদকীর্তর্নী হাব্বিয়ে জাগিয়া উঠলা। এতারমা মুসলমান 
রাজত্ব বৃটিশর রাজত্বর দাপট ও আছিল। উতাত আদি ইসালপা মেহেরপুরে 
পেটুয়া অজা, রাধামোহন ডাকুলা, বারষুনিত কালীদাস সালিয়া অজা শিংলা 


১৭ 


মিঙালে ফঙইল য়ারি 

বদন অজা উল্লেখযোগ্য অজা পিছে নুকুললা কালাচান ইসালপা, সিঙ্গারী, সুর্যমনি 
ডাকুলা, ব্রজমনি, থাবাল, গৌরহরি, নিংঘৌচান, এতা ডাকুলা মেহেরপুরে 
নুকুল্লা। বারমুনিত বাবুলোক অজা।বিক্রমপুরে তমালবাবু অজা, নীল ইসালপা, 
শিংলাত বাবুগ অজা, বিজয় অজা প্রতাপগরে কালাসেনা, রামসিং, চান্দ অজা, 
চেপ্টা অজা, গোকুলচান ডাকুলা (বাংলাদেশ) অজা কপ, ব্রিপুরাত বিদ্যা ডাকুলা, 
হুনামতি এতা নুকুল্লা। এবাকাতে অগনিত বুলানি য়াকরের। এবাকা বিফ্রপ্রিয়া 
মণিপুরী সমাজ কৃষ্টিত বেদকর্মত নানা ধর্মিয় আচরনে দৌওর সেবা পূজাত 
অনেক গজে পৃথিবীর মাজে । এসাদে দুষেগি অভাব দুঃখ হাব্বির হাদিয়েদে কর্ম 
ধর্ম পালন করিয়া সেওয়া উজ্জ্বল অয়া পালছিতা। এহান বিরাট য়ারী আহান 
বিষুঃপ্রিয়া মণিপুরী সমাজে। এহান অন্য লেরিকে উল্লেখ করানি খানিখানি অছে। 
এহানেই আমার কৃষ্টির পালনির ঙালনির য়ারীহান।এবাকা ভারত তথা পৃথিবী 
বিখ্যাত অইলা। বিখ্যাত অছে আমার নাসা কৃষ্টি। ধন্য ঘাঘরার এইগা, ধন্য 
কৃষ্টির অজা, ধন্য বিষুপ্রিয়া মণিপুরী সমাজ। এসাদে ঘাঘরার এইগা নিমাই 
মুখার্জির কাম চেষ্টা বিষুরপ্রিয়া মণিপুরী না পাহুরতায়।এসাদে আজিপেয়া ঙালয়া 
আছিতা একমাত্র ঘাঘরার বামুনগর রারনে নাইলে কি জাত অয়া জাত 
মাউইলাঙইছ। মিয়াং কিতা কিতা জাত অইলাওইছ মাওইলাওইছ। উহান নায়া 
এবাকা পেয়া পালছি ঙালছিতা একমাত্র ঘাঘরার বামুনগর কারনে। বামুন 
নেয়ছিলা সময়উহান আমার জাতর গুর অন্ধকার সময়হান, উহানল ও উপকার 
করেছে উহান পাহ্ছরানি নাকরের। এহান দুঃখর ঘটনার বাস্তব য়ারীহান। ধন্য 
ঘাঘরার এইগা নিমাই মুখার্জী। 


রুনু বারো জুনু দ্বিয়গি বেয়ক বারো বনক। রুনু জেঠা বেয়ক বারো জুনু 
খুল্লি বনক। রুনু ডাঙর অয়া মটর ওয়ার্কশপ আগত কাম করের। তার বেতন 
এবাকা ১৫০০ টাকা উতাল তা আকখুলা চলের। এবাকা তা বিয়ার উপযুক্ত 
বয়স প্রায়ই ৩০ বৎসর । তার বিয়ার য়ারী দিতে তার লগর বিমানরে যারী দিয়া 
মাতেরতা। বিমান তি যে মাতর মোর বিয়া। মোর কোন গার্জিয়ান নেই ইমা 
বাবা নেই। মোর আত্মীয় স্বজন কুঙগ ঘনিষ্ঠ আকগউ নেই, উতার গজে মোর 

কথা কুঙ্গই টটরতয়তা। আকগউ না টটরতায় কিয়াবুল্লে মোর য়ারী হুন - বাবা 
মি দ্বিবসর অইতে মরেছে বারো ইমা মরলিতা মোর বয়স ৮ বসর বারো জুনুর 
বয়স ৬ বসর উবাকা। ইমা খানা পিনা ঠিক নেই উপাস, ক্ষুধ খেয়া দিন কাটেইলাং। 
উপেয় নুয়ারা অয়া পরলি। কতি উপাস থাইতাং, উবাকা অমার নিজর বুলতে 
আকগ নেই, কারাভৌ গিয়া সাহায্য পেইতাং সাহস নেই, উপেয় জুনু মি ভিক্ষা 
মাগাত নুকুললাং। কোনগই চৌল দিতারা কোনগই পয়সা দশ বিশ পয়সা 
দিতারা, উসাদে গাঙে গাঙে ভিক্ষা মাগানি অকরলাং। জুনু আটানি হিনপেইলে 
এরিয়ার। এসাদে ইমার চিকিৎসা করিয়াও ইমা জিংতা নাইলি, ইমা মরলি। 
ইমারে মানুয়ে দেছিতা। জুনুরে কুরাং থইতু, তেইরে দেহিয়। দিতারা ভিক্ষা এসাদে 
দিন যারগা রাতি যারগা। রাতি গুমজিতে ডরেয়ার। তেব ছ্িয়গিয়ে থায়ার। 
চিনতারা। আমার আর পরিচয় নেই। আমার পরিচয় ভিক্ষারী। দিন আহান 
অনেক বসর পিছে হঠাৎ মোর বয়স প্রায় টৌদ্দ বারো জুনু উপেয় ১২ বসর। 
কারৌ ঘরে আমারে থাই খেই না বুলতারা। আমার কোন কুটুম আকগউ নেই। 
মেরাকে হীনে দুঃখই আকখুলাগই কাদৌরি। আমার লেরিক তামকরিল উপায় 
নেই। হুয়াত জিনিষ আহান খা৷ নুয়ারিয়ার। মানুয়ে খেইতে দেহিয়া নাদেহিল 
সটন দিয়া যানা অর। হবা ফিরই আহান না পিদলাং। হিনেইল সাবন নেই। ঘর 
৫০ গভিক্ষাত আটলে জুনু আটানি নুয়ারিরি। পেট বুজে খা নুয়ারিয়ার। হাওয়া 
নেই, মম আকেইগ লাগেয়া থায়ার। আমার য়ারী মানুর লগে তিল নেই। আমি 
নাং মাত্র মানু। আমি খেয়ার উতা মানুয়ে না খেইতারা উসাদে মানুয়ে নাথাইতারা। 
দিন আহান বাবু আগই তার সৌ লনারকা মানু বিসারার। ভিক্ষা মাগাত গেলাংগা 
উপেয় দেহিয়া মাতের জুনুরে তি আমার সৌ কিতা লয়া থাপারতেয়তা। জুনু 
আহিয়া মোরে চেইরি, পারতৌ বুল্ল। বারো মাতল মি তোমার ঘরে থাইলে 
দাদা আকখুলাগ থা নুয়ারতৈ হানতে কিসাদে থাইতৌতা। উপেয় বাবু রামকুমার 
গিরকে মাতের হাইদে ঠিক আছে মি তোর দাদারে কাম আহানাত বরা দিতৌ 
বারো আপাতত তুমি এপেয় থাইতারায়। বাবু উগ হারপেইল মোর অসুবিধা 
এহান। আমার বাপক পারা অয়া বানাপেয়া মাতল। উপেয় জুনু থাইলি মি এ 

ওয়ার্কশপ এগত থাসুতা। জুনু ১৮ বসর অইলি উপেয় মোর যানাশুনা ড্রাইভার 
আগ, মইলক মরেছেগ। উই বানাপেয়া মাহাদেবগত হমাদিয়া বিয়া করিয়া 
নিলগা। বাবু উগই ফিরই ফুতি কিতা খানি দিয়াদিল। আমি কিত্তাউ নামাতেছি, 
আমারে আশ্রয় দিল উহানউ আকছে। এবাকাও মি গিয়া তানুর ঘরর কাম কিতা 
করেদৌরি তানুর ও দয়ারকা। মোর ঘর নেই কিন্তাউ নেই, কুঙগই মোরে নিঙল 
দিতায়। কুঙগই মোরে বিয়া দিতায়। জুনু বারো হেয়ক অনেক দূরেইত। দিল্লীত 
গিয়া ড্রাইভারি করের। তানুও আহে নুয়ারতারা মি ও গিয়া নুয়ারৌরি। 

ঠিক আছেমি প্রস্তাব আহান দিয়া চেইং বুলল বিমানে - হরিমোহন বুলিয়া 
জিপুত নেই বুরা হেইমাক আহান আছি উতারে মি মাতিয়া তানুরাং থাইল 
ব্যবস্থা করে পারৌরিনেই চেইং প্রস্তাব দিতে বুরাবুড়ি উতাই নিয়াম খালকরিয়া 
য়াকরলা। তানুর পুষ্য পুত্রগ হংকরলা বারো তানুর কুটুমর মা নিঙল আগ চেয়া 
বিয়া দিলা। যেতাও অক ঘাটর কৌঠাঙর ডেকি বাহিয়া বাহিয়া গিয়া লেডৌ 
সতি আগত গিয়া গারিয়া কুল পেইলাংপারা। 


ইমার গুণ 


গাংহান কৃষ্ণপুর উপেয় রেবতী সৌ তিনগ অনার পিছে য়ারী অইলি। হেয়ক 
নবিন মাষ্টারী করলগ। কঠিন নুয়ারা লাগিয়া হেয়ক অসময়ে মরিল। রেবতী 
সৌগি শিক্ষিত অনা বুলিয়া নিয়াম চেষ্টা করিরি। হেয়কর পেন্গন পেইরি উতাই 
নারগা। বেয়াপাগ অয়াউ রেবতী হৌ পাতর ক্ষেতি করিরি। সৌওয়ে সেংকম 
পিনা লাগের উহানল গুরু পালিরি। কিন্তু জেঠা সৌ এগ গাঙে নানা সৌওর 
লগে খেলারগা, লেরিক কম চার, ফাকি দের। স্কুলে যারগা কিন্তু মন নেই খেলা 
বুলানির নুঙেয়ে। গাঙর পরিবেশ জুত নেই। মালকে গুজুরিরি ডাণ্ডি করিরি 
উতা কান আহানল হুনের কান আহানল নাহুনের। গাঙে বুলিয়া হেইনৌ, বরেই, 
পর্িতল, কালাজাম খানা লেংকার লগে তিলনির হুয়াত উহানে বুলিয়া লেরিক 
না চেইলে নুঙেইপার। মেট্রিক পাশ করে নুয়ারল। মালকর ডাণ্ডি শাসন তারাং 
তিতাঅর। খুল্লা উগিতে মালকর কথামত চলতারা। লেরিক মন দিয়া পাকরতারা। 
জেঠা পুতক সুনিল লয়ইতে মিলিটারিত হমেইলগা। খুল্পা বেইবুনি সমর, শশী 
কোন কথা নেই, নীরব মন দিয়া লেরিক পাকরতারা। রেবতীয়ে লেংকা এতা 

বেলেয়া গেলগাতাউ বালা বুলিরি। মিলিটারির ট্রেনিং করা শাসন ডাণ্তি উতাত 
পরিয়া হারপার। এবাকা মালকর ডাণ্ডি শাক্তি পেয়া লেরিক না চেইতে মেট্রিক 
পাশ করে নুয়ারল। উতা খালকরের নিংশিং অর বুলানি লেরিক নাচানি নুঙেই 
পেইতে সর্বনাশ অইল উহান হারপার। মালকরে হবাক চিঠি ইকরের। ইমা 
মোরতা ভুল অইল বুলের। বেইবুনি মেট্রিক পাশ করিয়া কলেজে পাকরতারা 
হুনল। ঘরে রূপা দের ইমাই খরচ চলানি হীনপেইরী বুলিয়া। বাপক নবিন শাস্ত 
ভদ্র মানুগ আগেকার দিনর আই এ পাশ মানুগ। খুলা এগি লেরিক পাকরতারা 
ফেইল অনা নেই। দ্বিয়গিও বিএ পাশ করলা। মালক হারৌ অইলি। তেব জেঠা 
এগরে মানুগ করে নুয়ারলু বুলিরি। হেয়করে নিংশিং অইরি। আহির পানি 
বেলেইরি। হেয়কগ নেয়ইলে লুওয়ানা নেই। পাতলা বাহার পাতাহান অনা 
উহান খালকরিরি। সৌগি সমর, শশী এমএ-ত হমেইলা এমএ পাশ করলা। 
পুতক জেঠা এগরে বিয়া দিল খানি শান্তিত জিরেইং বুলিয়া। এবাকা নুডেই 
অইলি গাঙে ডরেইতারা। পরিবার উন্নত করে পারল তেইর অসীম ডাণ্ডি চেষ্টাই। 
জেঠা উগ এবাকা হারপার লাজপার কিয়া লেরিক না তামকরলু বুলের। লেরিক 
কম তামকরলে সম্মান কমর উহান হারপেইল। মিলিটারিত গিয়া বহু শিক্ষা 
পেইল বারো পক্তার অশিক্ষিতগ অয়া কিহান করলুতা বুলিয়া। বেইবুনিতে এমএ 
পাশ করলা উহান খালকরের। ইমার কথা হুনতে মানু অইলা বুলের। 


সাহসী রাজা ভরত 


রাজা দুম্মস্ত বারো শকুস্তলার পুতকর নাং ভরত। রাজা দুম্বু্ত হস্তিনাপুরর 
রাজাগ আছিল। ভরত কন্বমুনির আশ্রমে জরম অছিল। রাজা দুঝ্স্ত বনে শিকারে 
গিয়া দেহের সৌ আগ বিরাট সাহসর সহিত সিংহর সৌ উতার লগে খেলা দূলা 
করের। উতাই তার বন্ধু বান্ধব উতার লগে মিলের খেলার। রাজা আচানক 
অয়া সৌ উগরে চেয়া কিসাদেগ আংকরাত গেলগা কতি সাহসী সৌগ নিঙে এগ 
সাধারণগ নাগই বুলিয়া। উপেয় রাজা দুম্ন্ত শকুত্তলারে দেহিয়া আংকরল। 
শকুস্তলাই সৌগর নাং ভরত বুলল। এগ আপনার ওুঁরসজাত সৌগ। রাজা 
দুম্বস্ত নিয়াম হারৌ অয়া শকুস্তলা বারো তার ওরসজাত সৌগরে নিয়া তার 
রাজ্যত গেলগা। এসাদে সুখে শান্তিত থাইলা। উপেয় শকুস্তলা নিংশিং অইরী 
তেইর দুঃখ জ্বালা, দিন আহান মালক স্বর্গর অন্পরা মেনকাই তেইরে জরম দিয়া 

বেলেয়া গেছিলিগ৷ উপেয় শকুনী লোংটিয়া) পাখী আগই পাখহান ছালকরিয়া 
রক্ষা করিয়া থছিলি। উহানল তেইর নাং শকুস্তলা। পিছে শকুস্তলা কন্বমুনির 
আশ্রমে প্রতিপালিত অয়া ডাঙউর অইলি। উপেয় রাজা দুষ্মন্ত শিকারে গিয়া 
তেইরে দেহিয়া হবাগেয়া প্রেম করিয়া বিয়া করিয়া পিছে নিতৌগা বুলিয়া নানিয়া 
লয়ইতে নেনাত নাও আহের। অইতে অইতে সৌগ জরম অইল অথচ নাউ 
আহের। কতি চেয়া খালকরিয়া থাইতু। যেতাউ অক প্রভুয়ে লয়ইতে চাল করল। 
রাজা দুষ্মত্তই সাদরে গ্রহন করিয়া নিয়া আদরে থইলগা। উপেয় শকুস্তলাই 
আংকরল কিয়া ইচ্দিন নানলেগাতা উপেই রাজা দুম্মস্তই মাতল রাজ্যর সৈন্যই 
উহান খালকরতে ডিলইলুতা বুলল। পিছে রাজা দুম্মস্ত মরের। উপেয় পুতক 
ভরত হস্তিনাপুরর রাজাগ অইল। ভরত নিয়াম সাহসী রাজাগ আছিল। তারে 
রাজ্যর প্রজা হাব্বিয়ে বানাপেইলা মানলা। তার নাঙেত্ব আমার দেশহানর নাং 
ভরত অছেতা। রাজা ভারতর সততা সাহস দয়া ধর্ম সতচরিত্র ব্যবহার নিয়াম 
হবা অছিল। ভরত ব্র্গর অ্সরা মেনকার জিলক শকুস্তলার পুতকগ। দৌওর 
অংশগ। তার ও গুনরকা তার নাংল ভারত বুলিয়া আমার দেশহানর নাংহান 
থছি উহান আজিপেয়া আছে। এহান ভারতর মহাভারতর প্রাচীন আদি পর্বর 
য়ারীহান। 


কানন গরে আহেছে 

কানন বি.এ. পরীক্ষা দিয়া দিল্লীত্ব ঘরে আহেছে। কুঙগউ তারে না 
চিনতারা। কনাকে হুদ্দা আকখুরুম আহেছে উহান। কাননর বাপক কামিনী 
বিদেশে চাকুরী করিয়া পরিবার লগে নিয়া আছেগাতা প্রায় ত্রিশ বসর অইল। 
মেলেটারীর চাকুরী কত যাগাত হুদ্দা বদলি অনা। উহানে আমার মানুর নিয়ম 
বারো উৎসব পর্ব কর্ম কাসা কিস্তাউ না দেহেছেগ। বৈশাখে ববাকে বিষুর 
পিঠা খওয়েইরি, খন্তমর চাম্পুদ লামর দৌ দেনা বিষুর পাচদিন সেংকম 
পুলকরিয়া খির বান্দারা খানা গিল্লা দশ পচিশ খেলা সিংনা এতা দেহিয়া 
কত আনন্দ ফুর্তি হারৌ সীমা নেই। এতা কোনদিন আগে তা দেহেছেগ 
নাগই। 

জেঠমাত পুরা মুরালির ক্ষেতি করতারা গাঙে গাঙে এলা দিয়া দিয়া লপুকে 
রুয়া রুয়েইতারা এতা দেহিয়া তারতা কতি হবা লাগের। বি.এ. ফাইনেল দিয়াও 
আহেছেগ পাশ করলে চাকুরী বিছারতৌ বুলের। মাতের এপেইর তামকরতারা 
ছাত্র এতা ধন্য এতা উপভোগ করে পারেছি বুলের। বাপকে ফনে বাগেইল 
বি.এ. পাশ করেছে, রিজাল্ট নুকুলেছে। চাকুরী বিসারার পেইলে যেইতৌগা 
বুলের। 

আধাঢ়ে আকগদে ক্ষেতি হাইলর আলি বেলতারা হাইলর ক্ষেতির, বি 
হজকরতারা বারো অন্ধুবাী উৎসব বারো কাংআহিল খেচুরির পালি, মালঠেপে 
মালঠেপে খেচুরির পালি জয়দেব। কা আচুলিয়া ফল মূল কাতকরিয়া খেইলা 
রাতিত্ব নয়দিন জয়দেব খেচুরির গালি এতা মালঠেপে মালঠেপে গিয়া দেহিয়া 
খেচুরি খার, বাজা, কুমারার হৌ খেয়া কত আনন্দ বুলের। নয়দিনকার দিন 
উহান ফিরা কাং উদ্দিন লয়র। এতা দেহিয়া তারতা হারৌর সীমা নেই। ববাকরে 
মাতের বুড়ি ইমা গাঙে থায়া চাকুরী করতৌ আর বাহিরে না যেইতৌগা বুলের। 
ববাক হারৌ অয়া হবাছে বুলল। আমার সমাজর দৌওর সেবা পুজা উৎসব 
দেহিয়া কতি হবাতা বুলের। সমাজর মানুরে দেহের নিয়াম হবা লাগের। 

ববাকে মাতিরি হাওনে রাধা-কৃষ্ণর জুলন, ভাদ্রত কৃষ্ণ জন্ম রাধাজল্ম 
ক্ষেতি করে করে পালন করতারা বুলতে কত আনন্দ কামও চলের উৎসবও অর 
বুলের। আশ্বিনে পিতৃপক্ষ তরপন দিবস, দুর্গাপূজা কত হারৌ ধুমধাম গরম 
অর। লক্ষীপৃজা, কালীপুজা দিপান্ভী গোবদ্ন কার্তিকে নিয়ম সেবা ধর্প্রন্থ পাঠ 
কাপকর পালি কতি কাপক খেইতেয়তা। লয়ইতয় উদ্দিন হরি উত্থান ফিরাল 
কুপানি পূর্ণিমা রাস কতি হবা। এতা দেহিয়া আনন্দর সীমা নেই বাপকরাং ফনে 
মাতল মি গাঙে থায়া চাকুরী করতো বাহিরে না যেইতৌগা বুলল। 

পৌসমা আহিল ধান কাপতারা নুয়া ফসলল চানৌ করতারা নুয়া চৌলর 
খুদর হৌ খানা, সংক্রান্তি ধানর মারা লইকরিয়া তিলুয়া মুরির লারৌ উদ্টংচাক 
পুরিয়া ফল কত মিষ্টি, কত খেইতেয়তা ঘরে ঘরে গিয়া গিয়া কত আনন্দ বুলের। 
ধানও বারন বুজের। কত মানু সমাজর কামল ব্যস্ত, মিটিং করতারা সরকাররাং 
নানান দাবী করতারা আন্দোলন করতারা। ফাল্গুনে বিয়া বারো জরমো হলি রং 
খেলা কত আনন্দত বসরহান যারগা আনন্দর সীমা নেই। এতা নিয়ম আর 

জাতে নেই। হুদ্দা লেইরা নানা, কাম করিয়া পয়সা রোজগার করিয়া খানা বুলের। 
হুত্ুমী আমার বিষুণপ্রিয়া মণিপুরীর কৃষ্টিকলা গৌরিয়া পূজা রীতিনীতি এতা 
পৃথিবীর কোন জাতে এসাদে নাকরতারা। নাসা জয়দেব কীর্তন ডুলর চলন আরতি 
কোন আকতা কমতা নাগই। অন্য হিন্দু হাবিব খানি খানি করতারা কিন্তু আমার 
ডেকি আনন্দ উৎসব দিবস দৌ হমাদেনা লেরিক হুনানি একাদশি এতা কোন 
জাতে নেই। হুদ্দা আমারতাই করতারাতা উহানল হিন্দুত আমি কৃষ্টি বহুল সুসভ্য 
পরম বৈষ্ঞব উন্নত জাতহান। এসাদে উৎসব কোন জাতে নাকরতারা বুলের। 
উপেয় তা তিলর লগ উতা হাব্বয়ে মাত্তারা আমার ডেকি নেই উন্নত মানর 
জাত। নাসা, কৃষ্টি, দৌ হমাদেনা দৌওর কাম পুজা সেবা ঘরর কাম এতাই 
আমার কাম। আমারতা হিংসা খুনা খুনি চর ডাকাটি, কোর্ট কেইস নেই যত 
অনাচার কাম গোলামি ভিক্ষা মাগানি এতা আমারতা নেই। আমার জাতর 
বৈশিষ্ট্যহান এহান বুলতারা। মাংসেং লু গৌরিয়া যাকরতারা নিয়াম পরিষ্কার 
না হিনেয়া চাকামে না হমেইতারা কতি পবিভ্রতা হবাতা। 

এসাদে সুসভ্য জ্ঞানী চালাক বুদ্ধিমান আমারতা। আমার রাজ্য থাইলে 
আমার ডেকিতা নেয়ইলাইছ। কতি উন্নত মানর মানু আমার বিষ্ুপ্রিয়া মণিপুরী 
বুলতারা। কাননে খালকরের একেবারে সত্যহান। এতা লেরিকে ইকরিয়া থনা 
থক। এতা পাকরলে দেখলে পৃথিবীর মানু তাগ লাগতায় বারো কতি উন্নত 
মানর সমাজ কৃষ্টি রীতি নীতি বুলতায়। 


বিধুপ্রিয়া মণিপুরী সাহিত্য সভাই সমাজহান প্রতিষ্ঠা করলা 

খাই কে কুমারধন সিংহয় আমি বিুপ্রিয়া মণিপুরী এতা মণিপুরী নাগই 
বুলিয়া গোহাটী হাইকোর্টে কেইস লাগেইলেগা। ওঁ কেইস উহানাত বিঃ মঃ 
সাহিত্য সভাই উকিল ধরিয়া রেসপডেন্ট হিসাবে নথিপত্র দিয়া তারিখ তারিখে 
উবা অনা অকরলা । উকিল খরচ কিতা দিলা । কেইসহান সাংবিধানিক কেইসহান 
উহানল সংবিধান বিশেষজ্ঞ উকিল ধরলা। উপেয় মহাসভাই অবহেলা করিয়া 
সরকার বিরোধি কেইসহান বুলিয়া কিন্তাউ নাকরিয়া পরিয়া থাইলা। লয়ইতে 
কত বসর পিছে এহান সাংবিধানিক বিষয়হান বুলিয়া হাবিব জাত ও নিজর 
জাতর পরিচয় নিজে দিতারা বুলিয়া বিঃ মঃ তানুর পরিচয় তানু দিয়া পারতারা 

বুলিয়া রাই অইল। কতদিন পিছে বারো কে কুমারধন সিংহয় দিল্লীর সুপ্রীম 
কোর্টে কেইস ফাইল করলগা। উপেয় সাহিত্য সভাই বারো রেসপডেন্ট অইলা। 
সাহিত্য সভার হাবিবয়ে মিটিং করিয়া বছ লক্ষ টাকার বিনিময়ে কেইসর উকিল 
ধরিয়া রেসপডেন্ট অইলাগা দিল্লিত এসাদে কত বছর পিছে কেইসহান সাহিত্য 
সভাই জিংলা। জিঙিয়া জাতর অস্তিত্ব রক্ষা করলা। এসাদে সাহিত্য সভাই 
ছাত্রর আন্দোলনে ও সহযোগিতা করে আইতারা। আজি এ কেইস এহানাত 
রেসপডেন্ট নাইলে বিঃ মঃ কুলহারা জাতহারা অয়া কিহানাত পরলাইছ। 
যেতাউ অক সাহিত্য সভাই কেইসহান জিঙানিয়ে জাতহান রক্ষা পেইলা। উহানল 
জাতহান রক্ষার মূলে সাহিত্য সভার অবদান অনেক উতা পাহুরানি নার। যদিও 
সমাজ সংস্থাও সহযোগিতা করলাগা। সাহিত্য সভাই এ কেইস এহানাত 
রেসপনডেন্ট নাইলে কি বিপাকে পরলাউইছ। সমাজে ধন্য সাহিত্য সভা বুল্লা। 
এ কেইস এতা করতে কয়েক লক্ষ রূপা সাহিত্য সভাই খরচ করলা । উহানরকা 
সাহিত্য সভার বর্তমান সভাপতি মনীন্দ্র কুমার সিংহ, আইএফএস চিফ 
কনজারভেটার গিরকরে ধন্যবাদ । আটাউটি খবরা খবর হাব্রিতা গিরকে করল। 
এহানরকা এ কেইসএহান পয়লা লাগেইলাতা আগ্রেকার সভাপতি গোকুলসেনা 
গৌরকিশোর সিংহ, সৎসঙ্গ আশ্রম রোড, শিলচর তানু কেইস এহান পয়লা 
গৌহাটী হাইকোর্টে রেসপনডেন্ট অয়া করলাতা। তানুরে ধন্যবাদ । তানু বুদ্ধিমান 
অয়া রেসপডেন্ট অইতে কাম এহান অগেলগাতা। তানু একাত্ত ভাবে সাহিত্য 
সভার কাম করলা, ভাষারকা ও দিল্লীত ধরনা দিলাগাতা। তানু মরিয়া গেলাগা 
তানুর কথা পাহুরানি নাকরের। কেইস এহান জিঙানিয়ে আমি বিধুপপ্রিয়া মণিপুরী 
আসল মণিপুরী আর্য বন্দুবাহনর বংশাবলী আসল মণিপুরী মনিপুরর মূল মানু 
এহান প্রমাণ অইল। একথা মহাভারতে মাত্ুই। আমার মনিপুর, আমার চিত্রাঙ্গ 
দাই, বন্ুবাহনে আমার খুমেল, মৈরাং রাজা, আঙ্গম, লওয়াং, নিংঘৌজা পঞ্চ 
বিষুগপ্রিয়া হাবিব আমারতা আমার ভাগ্য চন্দ্রমহারাজা এতা আমার মনিপুরর 
রাজা পরবর্তী কালে মনিপুরেন্ত অওয়ার ভাগনে মনিপুর আক্রমনে মনিপুর 
বেলেয়া আহেছিতা। পাহাড়ি রাজা পামহেইবার রাজত্বকালে ১৭১২ শ্রষ্টাব্দে 
আকতা আহেছি এসাদে তিনখুরুম আমি মনিপুরেত্ব আহে আহে কাছাড়, 

বাংলাদেশ, আসামে আহেছিতা। এহান আমার এঁতিহাসিক মূল কথাহান। 
উহানল আমিই মহাভারতর আর্য মণিপুরী, অর্জুন বন্ধু পঞ্চপাণ্ডব আমার 
ইপুথৌ । এসাদে ছাত্র সংস্থাই আন্দোলন করিয়া বিষুরপ্রিয়া মমিপুরী ভাষা ১৪৯গ 
স্কুলে চালেইলা সুদেষ্ শহীদ অইলি বারো সাহিত্য সভাই লেরিক কনাকপাঠ 
পয়লা দিলা বারো কেইসে জিডিয়া বিষুপ্রিয়া মণিপুরী জাতহান প্রতিষ্ঠা করলাতা 
আরতাই নাগই বারো কনাকপাঠ লেরিক উহান ইকরলতা বিধান সিংহ, 
নরসিংপুর। ধন্য ছাত্র সংস্থা, ধন্য সাহিত্য সভা সহযোগী সমাজ সংস্থা ও ধন্য 
তানু সহযোগীতা করলাতা। উহানল বিঃ মঃ ভাষা জানুয়ারী ২০০১ ইং সরকারে 
চালেইলতা বরাকভেলীত।এহান মূল সত্য ইতিহাসহান। এবাকা সাহিত্য সভার 
কাম, সমাজর কাম চালেয়া যেইতারাগা বারো মে মাসে, ২০০৯ ইংরেজিত 
বিষুপ্রিয়া মণিপুরী ভাষা শিক্ষকর চাকুরী রেগুলারাইস করানিরকা কন্টেম্পট 
অফ কোর্ট গৌহাটা হাইকোর্টে করলাতা। ছাত্র সংস্থার ১৪৯গ ভাষা শিক্ষকে 
এবাকা ৫ই জুন ২০০৯ ইংরেজিত শিলচর ডিসি অফিসে অনশন করলা বুলিয়া 
আসাম সরকাররাং ডিসি শিলচর মারফত মেমরেন্ডাম দিলাতা। ১ জুন ২০০৯ 
ইং শিক্ষকর অভিভাবকে যাহাতে সরকারে অচিরেই বিঃ মঃ ভাষা শিক্ষকর 
চাকরীও রেগুলারাইস করানি ও বেতন দেনার ব্যবস্থা করের যাহাতে আন্দোলনে 
ভয়াবহ রূপ না ধরক বুলিয়া। সাহিত্য সভা ও সহযোগী অয়া আছি। ধন্য 
মনীন্দ্র কুমার সিংহ সাহিত্য সভার সভাপতি বারো ধন্য আরতা কাম করে 
যেইতারাগাতা। ধন্য ছাত্র সংস্থার সভাপতি অনিলকৃষ্ণ রাজকুমার ধন্য তার 
সহযোগী, ধন্য উপদেষ্টা গোগীদাস সিংহ, কচুধরম বারো তম্বকসেনা সিংহ, 
চেংকুড়ী। ধন্য সাহিত্য সভার জেনারেল সেক্রেটারী নরেন্দ্র চন্দ্র সিংহ, সিঙ্গারী, 
মনিকাস্ত মিংহ, ডঃ অশোক সিংহ ও অরুন কুমার সিংহ, নরসিংপুর। ধন্য 
সহযোগী সুবল সিংহ, বেতায় সিংহ, সমীর সিংহ, সমরেন্্র সিংহ, বাচ্চু সিংহ, 
তম্বকসেনা সিংহ, রীতা সিংহ, মঙ্গল সিংহ, সুচিত্রা সিংহ। ধন্য সদস্য হাবিব। 
এসাদে বিষ্রপ্রিয়া মণিপুরী সমাজর কাম করে যেইতারাগাতা। এতা ছাড়া আর 
কোনতায়উ নাগই। ইতিহাস ছাত্র সংস্থা, সাহিত্য সভা ও সমাজ সংস্থার কথা 
মাতে যেইতয়গা। 

২০০৪ এ সাহিত্য সভা বারো ছাত্র সংস্থা তিলয়া আসাম সরকারর হাবিব 

অর্ডারর কপিল জ্ঞানর বর্তি লেরিক আহান সাপেয়া প্রকাশ করিয়া সমাজে 
বিলা.দিলা। হাব্বির অবগতিরকা। কুনতাই কাম করতারা কতিহান করেছি 
দেহকা বুলিয়া করলাহান। ২০০৯ ইংরেজীর মে মাসে. বিঃ মঃ ভাষা শিক্ষকর 
চাকরী রেগুলার করানিরকা মে মাসে গৌহাটী হাইকোর্টে কষ্টেম্পন্ট অফ কোর্ট 
করলা। আরতাউ সমাজ সংস্কারর বহু কামে সাহিত্য সভার মানু জড়িত অয়া 
কাম করে যেইতারাগা যেমন - সমাজ সংরক্ষন কমিটি, রাধা মাধব কমিটি, 
হাব্বতাত জড়িত অয়া কাম করতারা উতাত বরাক ভেলি, গৌহাটী, দিল্লি, 
গুজরটি, তিনসুকিয়া, ডিমাপুর, মুন্বাইত আছি হাবিব। ঘাঘরার গদিশ্বরর স্মৃতি 
গদ্িশ্বরর সন্মান গদ্ধি দিয়া করে যেইতারাগা। যেহেতু ঘাঘরার বামুন নিমাই 
মুখার্জি উগই মণিপুরেত্ব আয়া বামুন নেই বিপাকে পরেছি, সমাজর পূজা কর্ম 
করে নুয়ারিয়া ঠেকেছিউপেয় এ বিঞুণপ্রিয়া মণিপুরী হাব্বিরে সেং করিয়া পবিত্র 
করিয়া মন্দিরল দৌওর সেবা পূজা করিল যোগ্যতা প্রদানকারী, সমাজ 
প্রতিষ্ঠাতাগ বুলিয়া সমগ্র বিখ্ুপ্রিয়া মণিপুরী বিতারিত অয়া আছি আসাম, 
ত্রিপুরা, বাংলাদেশ হাবিবরে সসম্মানে সেংকরিয়া থদেকুরাগ বুলিয়া সমাজর 
আগেকার মানু বপাবপি হাব্বিয়ে কর্মত গদ্ধি দিয়া সম্মান ও শ্রদ্ধা ভক্তি জানাছি 
গিরকগ। উহান আজিও সমাজে চালেয়া যেইতারাগা বংশাবলীয়ে এহান 
্রতিহাসিক সত্যহান। গিরক বিঝুদপ্রিয়া মণিপুরী সমাজর পয়লা উপকারী সমাজর 
ধর্মীয় অস্তিত্ব রক্ষাকারী সমাজর দৌগ গিরকে প্রতাপঘরর ভিতরখুল 
সেংকরেছিল। উগরে পাহুরানি নাকরের। এবাকা বংশাবলীয়ে ওঁ রীতি পালন 
করে যেইতারাগা। সাহিত্য সভায় সমাজরাং গিরকর জন্মদিবস পালনরকা হেইচা 
থর। গিরক সমাজর হাব্বির গজর সমাজ সেবিগ, সমাজর ধর্মীয় অস্তিত্ব 
রক্ষাকারীগ বুলিয়া। তা নেংকরেদেনার কারনে শ্রাদ্ধ কর্ম অধিবাস করে 
পারিয়ারতা।ধন্য সাহিত্য সভা। এসাদে এতা হাব্বির কারনে সমাজ প্রতিষ্ঠালাভ 
কলরতা। 

অতিথি নির্মল দত্ত 

আশ্মিন লয়ইতে শেষ রবিবার বিয়ানে নির্মল দত্ত মোর বন্ধুগ শিলঙেত্ব 
নাইট সুপারে আহেছে। বিয়ানত ছয়টা বাজতে ফওইলগা। মুরি বাজিয়া চা 
দেনা অইল। পিছে রুটি স্জি দেনা অইল রসপগুল্লা আকেইগল। দত্তই মাতের 
চমতকার “ব্রেকফাস্ট” । বিপুলে মাতের কিতা এমন। 

কাদাত বাজার নেই গার ঘর। হুরকাং মাসর মচি, মুরার ইরলপা হুকানা 
বইচালো খুদর হৌ ফাকিথম বরেয়া লগে সাকল খইর বরা। 

উসেইর খার, বারো মাস টুমা আকেইহান বাজা। চিঞ্ু বারো হেইকিরির 
টক আহান ক্ষির। সেবাই মাতিরি মণিপুরী আইটেম কিন্তু ভাল বলেই খেতে 
হবে। চমত্কার কত আইটেম প্রত্যেকটাই খুব টেষ্টফুল হয়েছে। আচ্ছা কোনটার 
কি নাম বলুন, হাব্বি নাং মাতল। ইরলপা আর খার খুব ভাল লাগছে। থাকলে 
ভিন্ন নমুনাই এইগুলি আইটেম খাওয়াইতাম। রাতি মাস ডাইল খইর হৌ, ডিমর 
বরা, সাকলখইর বরা পালটই লগে। বা বা বা বৌদি ঠিকই খুবই ভাল লাগছে। 
এই মধ্যে ডাল খুবই ভাল লাগছে এবং খইর তরকারি খুবই চমৎকার । সিদলের 
চাটনি খুব টেষ্টফুল। পিছেকার দিনে কাচা টমেটুর ইরলপা, ইলিশার বাজা, 
হুকাং মাসর মচি, বুয়ালে লেওয়ে, মাংকেইর টক দত্তই মাতের রোজদিন এক 
এক নমুনার আরো আছে চাপিলা মাস চহালেউ দিয়া উষেইর ইরলপা, সৌল 
আর পানি লাউ দিয়ে আপনে থাকলে আরও অনেক কিছু খাওয়াইতাম। বৌদি 
ঠিকই এত ভাল রান্না খাওয়া জীবনে বুলবার নয়। ঠিক আছে পরে আসলে 
আরও নতুন কিছু খাওয়াব। কিন্তু বৌদি আপনে এবং সিং বাবু একদিন শিলঙে 
আসতে হবে বুলল। গাড়ীহানাত কায়া শিলঙে গেলগা। 

বিপুলে মাতের যেতাউ অক হারৌ অয়া গেলগা। বাহা.কিতা খেইত, 
আমার ইরলপা কত নমুনা আরাকউ কত কিতা খেইলইছ। বিপুলে মাতের 
আমার হৌ চিঞ্চু বরা মেৎকরা বারো কত নমুনার হৌ কতি হুয়াত বারো স্বাস্থ্যকর। 
কতি বুদ্ধিমান আমার বিধুরপ্রিয়া মণিপুরী বিশেষ করে এ হৌ এতা নিকালাছি 
উতা কতি বুদ্ধিমান জ্ঞানী অছিতা। আমার খেচুরি, খার, খুদর হৌ, ইরলপা' 
বিখ্যাত। ইরলপাই হুয়াত অইলে রৌওর হৌয়েও নুয়ারের। 

বারো হিদল এতা এত পেটে হবা গারিত হবা, মানকচু মিছেয়ার উতাই 
বাদ নুয়ারার হজক, উহানল আমারতা বাতর নুয়ারা নেই। প্রায় আমার মানুরতা 
ব্যাধি কম। 

আমার মারই যেন্নাম, ফাকিথম, তক্পানিকং, মিয়াংপা, পদানা, ফাকৃপই, 
নুংশিতর ডেম, হাব্বিয়উ কতি গত নুংশি হুয়াত। উতার গজে সেবা রাধানি 
নিয়াম জীনে।আমার আইটেম এতা খেয়া তাজ্জুপ অইলগ | উতাউ ইচাই কুমারাই 
না খাসে আরাকউ কত কিতা। 

যেতাউ অক তানুর উতাত্ত আমার হৌ এতাই নিয়াম হুয়াত বুল্প উহান 
কমহান নাগই। বিপুলে মাতের আমার রাধা যেতা খাসি উতাই হারপাছি, ঘরে 
কামে থাইতারা কামিলা উতাই হুয়াত পেয়া খেইতারা উহান চেইছ। ভাত ঠালি 
আকেইহান খেইতারাতা। আমার যেন্নাম এতা দেনা এহানে অন্য মসলা কমর 
গারিত হবা। পালটইত মিয়াংপা ইরলপাৎ তক্পানিকং ফাকিথম, কতি খাটেরতা। 
কতি হুয়াত অরতা। রইদহানাত্ত কাম করিয়া আয়া চহার ইরলপা, লগে হুকন 
পুরা থাইলে কত হ্য়াত্তা। ভাত ঠালি আহান খানা অর। এমাটিকর হুয়াতহান। 
কার্তিকে মুরা ইরলপা ফাকিথম দিলে রৌওর হৌওয়ে পারতয়তা? কতি হয়াত্তা। 
আমার চৌদ্দ পুরুষ কতি জ্ঞানী গুনী সভ্য অছিতা। কতি জ্ঞানল রাধা মেঠেল 
খানারতা এতা নিকালাছিতা। হিদল হুদ্দা আমারতাই নিকালাছিতা। কতি হুয়াত 
স্বাস্থ্যকর খাদ্য। আগেকার মানুরাং কতি আবিষ্কার করানি এহানেই চিন্তাহান, 
উন্নত গবেষক। কততা নিকালাছিতা হুদ্দা চিন্তা জ্ঞানল। এবাকা উতা নেই, 
চিন্তা নেই। 

ঠিক সময় উহানাত রবি বিপুলর বন্ধুগ আয়া মাতের কতি য়ারি দরাইতা? 
বাঙ্গালী বন্ধু আগ আয়া দ্বিদিন থায়া গেলগাতা সেবা ইরলপা, খুদর হৌ, পালটই, 
খার, নমুনা নমুনা খওয়েয়া নিয়াম হয়াত পেয়া গেলগা। উহান টটরেয়ারতা। 
হবাই আমার হৌ এতা খেইলে বিভুলা অইতারাগ বুলের রবিয়ে। তানুরতাতে 
হুদ্দা থওর রাধা হৌ আমার ডেকি সিদ্ধ যুক্ত নাগই উহানল তানুরতা নুয়ারা 
নিয়াম। মারই মসলা নিয়াম উতা পেটে হবাতা নাগই। 

রবিয়ে চা দেনাই মাতের হাই আমিও চা পিক হুদ্দা মানুয়ে খাছি বারো 
খওয়াছ উতা কতি হুনতাং। উতার গজে খেচুরি আসে উতা সব্জি বাজাল দিল 

হানতে মাতের হরিবল। সেবারে না চিনেছি উগই কিতা হারপেইতইতা, তেইর 
আদর, তেইর বেবার, তেইর রাধা কোনতা আল্তা। চমৎকার চমৎকার । বিপুলে 
হানতে মোর গতিহান কিহান। পাউরি বেতন উতাল চলা নুয়ারৌরি। উহানল 
তিরিয়া নাকরেছত জিংতা অছত বুলের বিপুলে। হা হা হা বুলিয়া গুয়া খেইলে, 
হট যিকগা বুলল বিপুল। তারতা বাজার করানি লাগতয়। দ্বিয়গিয়ে য়ারি দিয়া 
দিয়া বাজারে গেলাগা। রবিয়ে মাতের আমারতা গপ দেনা নেইন্নাইলে আমার 
জাত এহানর সততা, রীতি, নীতি, কৃষ্টি এতা প্রশংসা করিলতা। এতা লেরিক 
বা রেডিও টিভিত না দেখলা উহানে মানুয়ে হারনাপেইতারাতা। নাইলে কত 
কিছু মানুয়ে হারপেইলতা আছে। কত সুলভ্য জ্ঞান এতা আমার রাজ্য আমার 
সরকার আমার প্রচুর প্রচার সুযোগ থাইলে জাত এহান হাকে কাইলাগাইছ। 
পৃথিবীর মানুরাং প্রশংসিত অইলাইছ। 
রাধার কৃষ্ঃপ্রেম ও ভক্তি 

বৃন্দাবনর কাদাত বৃষভানু রাজার বসতি। তার ওরসে লক্ষী গিথানক 
জরম অছেগা নাংহান রাধা। তেই কৃষ্ণ দরশন নাছে পেরা আহি না মেলতয় 
এহান তেইর খৌরাংহান। উহানে আহি না মেলিরি। কৃষ্ণ দরশন বা কৃষ্ণই 
সকইলে আহি মেলতয়, কিন্তু কারাঙও এহান না মাতিরি বারো আহি ও না 
মেলিরি। হান্তে নাদেহিরি বুলিয়া বাপক মালক অন্ধগ বুলিয়া দুঃখ করতারা। 
প্রায়ই তিন বসর পেয়া আহি না মেলিয়া আছেগ। দিন আহান নন্দরানী বৃষভানু 
রাজার ঘরে গেলিগাতা উপেয় কৃষ্ণও লগে গেলগাতা। গিয়া কৃষ্ণ রাধারে দেহিয়া 
ছকনি মাত্র রাধাই আহি মেলিয়া দরশন করল। কৃষ্ণই সকনিয়ে অন্ধ রাধা দেখল 
বুলিয়া প্রকাশ অইল। এহান রাধা কৃষ্ণর গোপন লীলাহান। এসাদে কৃষ্ণ তার 
বাল্যলীলা করে যারগা কুঙগউ হারনাপেইতারা। বুনি পিতে পুতানারে মারল, 
ননী চরকরতে নন্দরানীয়ে কিলেইতে থতাহানাত বিশ্বরূপ দেহাঁছিল। বারো 
নন্দরানী মায়াত বিভূর অইলি। এসাদে জগৎ ঈশ্বর লীলা করতয় বুলিয়া কৃষ্ণই 
জগৎ ঈশ্বর বুলিয়া কারৌ ধারনা নেই। ইমে রাধাই আহি দেখল বুলিয়া মাততারা। 
গর্গমুনিয়ে হারপাছে মহাদেবে হারপাছে কৃষ্ণ জগৎ ঈশ্বর এহান। রাধা খানি 

ডাঙর অইলি আরো আয়নরাং বিয়া দিলা। আয়নর মালক কুটিলা জটিলা 
বনক। দিন আহন যমুনাত পানি আনাত যেইতেগা রাধাই দেখল কৃষ্ণ তমাল 
জারর তলে ত্রিভঙ্গ বঙ্গি অয়া বাশী বাজার। রাধা দেহিয়া আকর্ষিত অইলি। 
রাধাই কৃষ্তরাপ দেহিয়াবিভুর অইলি। লগে আহেছি সখিও কৃষ্ণ দরশন পেইলা। 
রাধাই কৃষ্ণর গুন গানা অকরল। সবসময় কৃষ্ণ চিন্তাল থানা অকরল। সখিরে 
য়ারি দিরি, এসাদে কৃষ্ণর লগে সখিও আকর্ষিত অইলা। কৃষ্ণই বাশীগ রহেইলে 
হাবিবয়ে বিভুর অয়া যেইতারাগা। সখি অইলাতাই বৃন্দা চিত্রা চম্পকলতা, তুঙ্গ 
বিদা, ইন্দুরেখা, রঙ্গদেবী, সুদেবী আটগ সখি। কৃষ্ণই বাশীগ রহেইলেই পানি 
আনাত গিয়া কৃষ্ণ সঙ্গ করতারা। লাই লাই এহান প্রকাশ অনা অকরল। জটিলা 
কুটিলা রাধারে পাহারা দেনা অকরলা। যাহাতে কৃষ্ণ সঙ্গ নাকরিরি। রাধা আয়নর 
ঘরর বহকগ।আয়নর গৃহিনীগ। রাধা এসাদে কৃষ্ণরে নাদেহিয়া থানা নুয়ারিরি। 
কৃষ্ণই বাশীগ বাজেইলেই তেইর মনহান হাব্বিতা বেলেয়া কৃষ্ণর চিন্তাত থাইরি। 
সখিরেল পানি আনাত যেইরিগা। দিন আহান রাধার লগে ঘরে আয়া কৃষ্ণই 
সঙ্গ করতে আয়নে আয়া পেইলগা কৃষ্ণ লগে লগে কালীর রূপ ধরেছিল। 
আয়নতে কালীর ভক্তগ কালী পুজা করেরগ দেহিয়াও কালী বুলিয়া হমাদিল। 
উপেই সন্দয় কলরিয়া রাধারে কানা কুল আগল পানি আনাত দিলা । কলঙ্ক বঞ্জনে 
সতী পরীক্ষা করলা। রাধার লগে কত লীলা রাস করলা নিত্য লীলা করলা 
আলাদা আলাদা । সুবল মিলন মান ব্যঞ্জন মাথুর কততা। দিন আহান সখির 
ফুতি হাবিব যমুনাহানর পারগত থয়া হীনাত লামেসিলা উপেয় ফুতি উতাল 
কৃষ্ণই গাছর গজে কায়া লাংলা দিল উপেয় কায়া আহ কিয়া মোরে লাজপারাইতা 
বুলিয়া তোমারে মি হংকরেছুতা বৃন্দাবন লীলারকা, প্রেম শিক্ষা জগতে দেনারকা, 
তোমার আত কান নাক মেইথং হাবিব অঙ্গ মি দেছুতা মোরতা উতা মোরে 
দেহেইতে কিতার লাজ বুলিয়া সখি হাব্বিরে কৃষ্ণ জ্ঞান দিল, মি জগৎ ঈশ্বর 
বুলিয়া বাগেইল, নিকা এসাদে নিকুঞ্জ মন্দিরে নিরজন বনে রাস করের। কৃষ্ণই 
বাশীগ রহেইলেই কৃষ্ণ তক্তিত বিভুর অয়া হেই সৌ জিপুত হাব্বি থয়া রাতি 
যেইতারাগা কতি তানুর কৃষ্ণ ভক্তি রাধা কৃষ্ণরে যুগল মিলন দিয়া তানু হারৌত 
নাসতারা, ধুপ বরতি দিয়া আরতি করতারা, বৌদিতারা। যুগল মিলন দিয়া 
নাসিয়া পিছে জার জার গরে আলথক অইতারা। কৃষ্ণই হারপাকা বুলিয়া এসাদে 

পুতানা, অকাসুর, বকাসুর তৃনাবর্ত কালীয় যত হিথ্গপা এতা মারল উহানল 
কৃষ্ণ সর্বশক্তিমান জগৎ ঈশ্বর এহান হাবিবয়ে হারপেইলা। উহানল কৃষ্ণ ভক্তিত 
ব্রজবাসীয়ে আপত্তি করানি এরলা। ব্র্মাই হাবিব গুরু নয় লক্ষ লুকাছিল আরো 
রাহালে হাহাকার করলা উপেয় আরাক গুরু আকতা হংকরিয়া নিকালেয়া 
আনেছিল ইন্দ্রই বৌ বরন দিয়া অহ্কারল লইকরতৌ বুলেসিল উপেয় কৃষ্ণই 
কে্ুয়া আঙুলিগল গোবধ্নি পর্বত তুলিয়া বৌবরনহান আটকেয়া রাহালরে 
রক্ষা করেছিল। এসাদে কৃষ্ণই জগৎ ঈশ্বর সর্বশক্তিমান বুলিয়া সুবলরাং কৃষ্ঞজ্ঞান 
দেছিল। লয়ইতে কংশরে মারাত বৃন্দাবনর লীলা লইকরিয়া মথুরাত গিয়া কংসরে 
মারলগা, পিছে কৃষ্ণই মালক দৈবকীরে বারো বাপক বাসুদেবরে কংশর 
কারাগারেত্ব উদ্ধার করল। এগদে ব্রজবাসী হাবিবিয়ে সখা সখিয়ে কৃষ্ণ মথুরাত 
যানাই কৃষ্রকা দুঃখত থাইলা। জগতে প্রেম শিক্ষা পাকা বুলিয়া বৃন্দাবনে 
হাব্বিরেল তাল তঙাল লীলা করিয়া গেলগা, ঈশ্বরর ও লীলারকা বৃন্দাবন 
হাবিব তীর শ্রেষ্ঠ তীর্থ, শ্রেষ্ঠ সখির নিং ভক্তি বুলতারাতা। কৃষ্ণ মথুরাত যানাই 
রাধার কত কাদানি দিন মাদান রাতি কৃষ্ণ ভক্তির:নিং নিংশিং, আকয়া মরাত 
-উবাইলি, কৃষ্ণ বিনে থায়া কিতা করতু বুলিরি। উপেয় বৃন্নাই জারে নুয়ারিয়া 
“মথুরাত কৃষ্তরে আনাত গেলিগা নাইলে রাধা জিংতা নাইতয়, উপেয় কৃষঃই: “ 
বৃন্দারে মাতের মি বৃন্দাবনে আর আহে নুয়ারতৌ বুলল। বৃন্দারে মাতল মি 
হপনে রাধারে মিলন দিতো বুলেছিল। এসীদে মধুর মধুর প্রেম তক্তি। উহানল 
উ্রাং কৃষ্ণই মাতৈছিলত ধর কৃষ্ণ ্রেম ও ভক্তির গজে নেই! 


বুড়ি ইমার কথা 
বুড়ি লেহাউ সিংহ আবকে নাতি নাতলরে মাতিরিতা। তুমি বিয়ানত 
হবা অয়া থাইং, হবা কাম করিং কিন্তু হবানেই কাম নাকরিং। পিছে দাত ধারেয়া 
মেইথং আত দনা, কুকালা করানি, আত জাং দনা পুছানি। পিছে লেরিক চানা 
স্কুলর পড়া হিকানী। সময়মত স্কুলে যানা। ইমা বাবার উপদেশ মাষ্টারর উপদেশ 
হুনানি। ইমা বাবা জেঠা জেঠিরে শ্রদ্ধা ভক্তি করানি কারৌ লগে না লাগানি। 
মান্টরর কথা ছনানি মাক্টরগই বাগাদের উতা মন দিয়া হনানি হারপেইলাইতা। 

বারো কারৌ লগে না লাগানি, কারৌ জিনিষ না আতানি, পরর ক্ষতি না করানি। 
উহান অইলে বিদ্বান অইতারায় হবা মানু অইতারায়। মহৎ য়া ঘরর কাম 
দেশর কাম করতারায়। উহান অইলে উন্নতি অরতা। 

উপেয়ত্ব নাতি নাতল উতাই ববাকর উপদেশয়ারী এহান মনে থয়া হবাই 
চলতারা কারৌ লগে না লাগতারা কারৌ জিনিষ লোভ না করতারা বারো 
মনদিয়া লেরিক চেইতারা। ববাকে উহান দেহিয়া নিয়াম হারৌ অইলি। এসাদে 
মেট্রিক পাশ করানি পেয়া অভ্যাস থাইলে রীতিনীতি শিক্ষা অরতা বুলিরি। 


দাদা 


কনাকঅইতে ইমা বাবা মরেছি বনকলেই নেই কানু বারো ভানু দ্ধি বেইবুনি 
জেঠা কানু ক্লাশ এইট পেয়া লেরিক তামকরেছে। মেস্তরি হিকল, নিজে ঘরে 
মেস্তরি করের। ক্ষেতির তিন কিয়ার বিআছে। কিয়ার আহান দশ হাজার টাকাত 
ইজারা দিয়া রোগ আতিয়ার লয়া ঘরে ফার্নিচার হংকরের। আত হবা হবাক 
চেয়ার টেবিল পালং, আলমিরা হংকরের। মানুয়ে দেহিয়া হবাপেয়া লইতারা। 
তানিয়াম রূপা না মাতের ঠিক ঠিক মজুরি মত রেইট বহাছে উহানে মানুয়ে 
খানি দামও কমর বুলিয়া লয়া লয়া নিতারাগা। খুল্লা বেয়ক ভানুরে লেরিক 
তামকরুয়ার নিজে রাধিয়া খেইতারা । কলতে ভানুয়ে ধারার এসাদে চলতারা। 
ভানু আর কাম না করের হুদ্দা লেরিক চার। কানু হিনেয়া পানি আনিয়া ভাত 
রাধের, নিয়াম হিনপার। ভানুয়ে লেরিক চাক বুলিয়া কাম করানি নাদের হাবিব 
নিজে করের। 

এসাদে ভানু বিএ পাশ করল। খালকরের দাদাই কাম করিয়া হিনপেয়া 
রূপা কামেয়া খওয়ার মোরে লেরিক তামকরুয়েইল। এবাকা চাকরি করানি 
মনার, দাদারে আরাকউ হিন দিয়া তামকরানি না মনার। মিলিটারিত হমেইল। 
কানু হারৌ অইল। চাকরীত গিয়াও বেয়কর কথা চিত্তা করের। ট্রেনিং লয়নিয়ে 
ভানু রূপা দেনা অকরল। কানু বি খানি লইল, বেটনর ঘর আগ হবা করে 
হংকরল নিজে ভানু ছুটিত আয়া বেয়করে বিয়া করুয়েইল এসাদে কোনরকম 
চলতারা। কানুরতা মুনিসৌ আগ জরম অইল। সৌগ ডাঙর অইল স্কুলে যানা 
অকরল উপেয় কানুর মইলক হঠাৎ দৌ অইলি। কানু চিন্তা করের কতি দুঃখত 

জরম অয়াও দুঃখ এহান না গেলগা। কানু ভানুরে বিয়া দিল বিয়ে পাশ নিঙল 
আগর লগে। বিয়া লয়য়া ছুটি লয়ইল কানুয়ে বহকগ লগে নেগা। মি নিজে 
রাধিয়া খেইতৌ বুল্ল। উহান অইলে সৌগ মি নিংগা বুলিয়া ভানুয়ে লগে 
নিলগা। নিয়াম বানাপেইতারা। চাকরীর ফামে নিয়া সৈনিক স্কুলে বরা দিল। 
কিন্তু কানুর দুঃখ কুংগই দেখত। মালক বাপক মইলকর চিত্তা করের। হাবিব 
বেলেয়া গেলাগা বুলিয়া। ইমে হুদ্দা ভানুর কারনে খানি হারৌ অরতা। ভানুয়ে 
সবসময় বেয়কর খবর লর রূপা ও দের। কানুর সৌগর নাং কানাই কৃষ্ণর 
নাংহান সৌগউ হবা। খুরতাক খুরনকে নিজে লেরিক বাগাদিতারা। তেইরেও 
সৈনিক স্কুলে মাষ্টারিত বরা দিল। ভানুর মইলক নিল সৌ আগ জরম দিল। 
কানাই নিয়াম হারৌ অইল। সৌগ লর বানাপার। 

এসাদে নিঙল তিনগ জরম অইলা মুনিসৌ নাপার। হাদিত ছুটিত আয়া 
কতদিন হারৌ অইতারা। ছুটি লয়ইলে বারো যেইতারাগা। কানু ইমে আকখুলাগ 
থার কাম করের। আতর বিদ্যা রূপা পার জমার। ভানুরে পয়সা আর নাদি 
রূপা খানি জমা বুল্ল। নিল হুদ্দা জরম অইলা রূপা লাগতয় বুলিয়া মাতল। 
নিয়াম বানা প্রেমল চলতারা। বহক কমলিনীয়ে নিয়াম নিংকরিরি। কানুয়ে বহক 
বারো সৌগির মায়া এহান পাছুরে নুয়ারের। পুতক কানাই বাক্কা ডাঙর অইল। 
দিন আহান ভানু হপনে বাপক মালকরে দেহিয়া মনে হিনপেইল। হুকাং অইতে 
মরলা কর্ম কিতা কিসাদে অইল বুলিয়া মইলক কমলীনিরাং মাতল। পিছে 
বেয়করে ফোনে বাগেইল আরো কানুয়ে মাতল এহান ইমা বাবার কর্ম কিতা 
হবাই না করেছি আরো দেহেইলাতা পাউরী। কানুরতা আহির পানি পরিল ইমা 
বাবার কথা নিংশিঙে। কানু জবাব দিল তি ছুটিত আইলে যেতা পারিল কর্ম 
আহান বামুনগরে আংকরিয়া করানি বুল্ল। তানুর দ্বিয়গির বেইবুনির প্রেম 
নিং উপমা নেই। হুকানা সময়হান চেয়া ভানু ছৌ হাবিল ছুটিত আহিল। বামুন 
গর কথা মতে সেন্ধানাম করলা। কানু আকখুলাগই থার রাধিয়া খার হীনপার 
উতাউ ভানুয়ে খালকরের নেনাও নার ঘর দোওয়ার গাটিয়া। তেব চাকরির 
ফামে গিয়াও ফোনে প্রায়ই খবর থর। ভানুয়ে মাতের দাদা ছৌগির লেরিক 
তামকরানি লয়ইলে কানাইয়েও বিএ পাশ করলে আর্মিত বরাদিয়া ঘরে পেনশন অয়া 
আইতয বুল্প ভানু। বেয়করে নিরাম নিংকরের। চিরজীবন তিলয়া থাইতাঙায় বুল্ল। 

থাম্বালেইর লক্ষী পূজা 

শিংলার তিনগরিত কুসুম হাইস্কুলে মাষ্টারী করের। বি.এ., বি.টি. দিয়া 
মাষ্টারীত হমাছেগ। নিয়াম লেরিক বাগাদেনা হবা। সৌওরে শিক্ষিত বিদ্বান 
জ্ঞানী হংকরানি তার পবিত্র চিস্তাহান। নিয়াম মন দিয়া সৌওরে লেরিক বাগাদের। 
3.4. ১19079191103, [1003 অছিল উহানরকা প্রায়ই হাবিব বিষয় বাগাদিল 
যোগ্যতা থর। চা খানি নিয়াম পিয়ের আরতা বিড়ি সিগারেট কিস্তাউ না পিয়ের। 
বিয়ানত দাত দারেয়া মেইথং দয়া চা কাপ আহান পিনা মনার। কিন্তু মইলক 
থাম্বালেই থক মাতলেই দিতইগ নাগই। বিয়ানত দৌ হমাদিয়া ঘর লেপিয়া 
পুছিয়া কলদারেয়া হিনেয়া ধুপ কিতা দিয়া পিছেচা। অর্থাৎ সৌ লেরিক বাগাদিয়া 
খৌনি হুকলে। থাস্বালেই হারপেইরি তেব তেইর নিত্য কর্ম নাকরিয়া কোনদিন 
নাহিনেয়া চা নাদতয়। রুটি বাজিয়া করিয়া চা হেয়করে দিতয়। মাত্রই চা দেনা 
ডিলইল, হাব্বিতা করতে তোর মন মত ঙাল্প চা কাপ আহান দিয়া নুয়ারৌরি। 
ননদক দিলগউ বিয়া অয়া গেলিগা বুলিয়া মাতিরি। উতা বুলতেই কুসুম মালকরে 
নিংশিং অয়া আহির পানি বেলার, মাতের থাস্বালেইর কুথা এহানে ইমারে 
নিংশিং অউরি বুলের। আগে লেইরা অছিলাং ইমাই লেরিক চারগ বুলিয়া আদরে 
খওয়েইল। ইমাই পাল করিয়া হুকন আগ পুরিয়া দিলেও ভাত ঠালি আহান 
খেইলু। ইমাই কতি আদর করলতা বুলের। থাস্বালেইর বিয়া অছেতা চারি বসর, 
কিন্তু সৌ নাইরি, এহান দুঃখহান! নিক লক্ষীপূজা করিরি; দৌওর সেবা পূজা 
করিরি। কতি ওক্খি লু, তেব প্রভূয়ে কৃপা নাকরের বুলিয়া কাদিরি। তেইর : 
বিশ্বাস লক্ষী ইমাই সী আগ দিতয়। কুসুমে মাতের মোরতাতে লেরিক বাগদেউরি 
এতাই মোর সৌ। তানু শিক্ষিত বিদ্বান অইলে এমনেও নিংকরতায়। 
সিদ্ধা দেনা এহান থাম্বালেইর কামহান। সব সময় মাং সেং বাসিয়া পরিষ্কার 
য়া চলিরি।নিয়াম হীনপেইরি, হাবিব কাম তেই সামালানি লাগের তেব করিরি। 
ঘর ফাম ফুতি চাকাম কল পরিক্ষার লক্‌ লক্‌ করানি, দয়া লেপানি পুছানি 
এহান তেইর মূল কামহান। এমাটিক উক্খিতা, উহানল নুয়ারা পানি নেই। 
বিয়াম মাদান ঘরে ধূপ দিরি। উহানে অন্য গত থা নুয়ারের। তেব থাম্বালেইরতা 

মাতিরি গারি এগ কিতা করের, নিয়াম ইউর বুল্পতাই কুসুম ডাক্তাররাং নিলগা। 
ডাক্তারগই চেয়া তেইরতা 7107০ করানি লাগতয় বুলতেই কুসুম হারপেয়া 
জুম মারিল। ডাক্তারগই তেইরে হসপিটেলে থনারকা মাতল। রকত, গু, মুত 
হাব্বি পরীক্ষা করলা। কেন্সার অছে। লিভার কেল্সার, উপায় নেই, অপারেশন 
সম্ভব নাগই, হজক দিয়া দিয়া থনা লাগতয়। জেলাদৌ আগ মাতিয়া আনিয়া 
লগে থদিল। জেলাসৌ উগই হাব্বিতা করিরি।আলিউটি নেই, মনদিয়া নিংকরিয়া 
করিরি। থাম্বালেই নিজেও বেবার হবা দয়া মায়া জিঙেগ, নিউলসৌ উগরে 
খানা পিনা ফিরই হাবিব লদেছে। মা আহান পিছে ঘরে নেইগা বুলিয়া হজক 
'কিতাল দিয়া পেঠা দিলা। দিন দিন নরম অ যেইরিগা। কুসুম চিন্তা করিয়া কুল 
নাপার। স্কুলে গিয়া আহিয়া য়ারী দেনা নেই, মইলকরে নিয়াম যত্র করের। 
আটতে আটতে নিয়াম হীনপার। থাম্বালেই গারিগ নিজে হারপেইরি, লাই লাই 
নরম অর, হেয়করে মাতল মি ইমা দাদারে দেহানি মনাউরী পৌ দিয়াদে। কুসুম 
নাপার। 
দেহাদে বুল, প্রভুর রূপ উহান কৃপক চেয়া জয় কৃষ্ণ বুলিয়া হমাদিয়া ঠইগ 
লিতইলি। আর কিত্তাউ মাতে নুয়ারল। কুসুম নিরুপায়, পৌ পেয়া বনক আইলি। 
কাদিয়া রুহিয়া ফৌওইতরি। রইজকর বানা নিং আদর উতা পাহরে নুয়ারিরি। 
বইজ্ছি বুলিয়া লৌদিয়া কাদিরি।:" টু 

হঠাৎ এসাদে দুঃখময় বিষম জীবন অইতয় না খালকরেছে। শ্রাদ্ধ কিতা 
লইকরল। ঘরগ উদালা অইল, চারিবারা চেয়া কুল নাপার। মাতের হবা মানু 
এতার আয়ু কম বুলতারা উহান হাইহান। কুসুম কিতা করতয়, কুল নাপার, 
হুদ্দা থাম্বালেইরে নিংশিং অর আহির পানি বেলার। গিছে সাকেইর লেইরাপা 
বেয়ক আগরে আনিয়া পাল্লগা। আকপেই থাইলা, কিন্তু বয়স অইল বারো 
বিয়া করানি আর না মনার। বেয়ক উগইও নিয়াম নিংকরের। ক্ষেতি কিতা 
হাব্বি করের ।দিন আহান কুসুম পেনসন অয়া খালকরের থাম্বালেয়ে নিংকরিয়া 
দৌওর সেবাপৃজা করলগ উহানল প্রভুয়ে বানাপার উগরে চালাককরে নিলগাতা। 

গুরু দেবই দীক্ষা দিল 


দিন আহান গৌহাটিত লালজিৎ বুলতারা গিরক উগ বয়স অইল, পেনসন 
অইল, অফিসর কামেত্ব মুক্ত অনাই ভজনরকা তা দীক্ষিত অনা মনার, কিন্ত 
কারাং দীক্ষা লনা, কিয়া বুল্‌লে হুদ্দা সাধু বুল্‌্লে নার, তা খালকরের সৎজন 
অনা, জ্ঞানী, গুনী, লোভ মোহ মুক্ত, পাপ কর্ম নাকরতারা অহঙ্কার নেই, পুণ্যর 
চিন্তাল সতজীবনল সাধন ভজন করতারা উতা কুরাং পানা, খালকরের বিছারার 
মনে মনে। লালজিৎ নিজে সংজনগ সৎকাম করিয়া, অন্যায় পাপ কর্ম না করিয়া, 
পরহিংসা, পরর অনিষ্ঠ না করিয়া যারগাগ, পরর হবা কাম করানি মনারগ 
বারো এসাদে সৎকাম সতমনল জীবনহান কাটা যারগাগ। উহানল অন্যায় কাম 
করতারা উতারে দেহে নুয়ারের। বারাদে সাধু ভিতরে অন্যায় মন অন্যায় কাম 
করতারা উতাও দেহের হারপার উহানে পরম জ্ঞানীজন পানা হীনপার। দিন 
আহান বুলাত গিয়া সয়ারন বুলতারা উহানাত দেহের বুজন আগ দৌ হমাদের 
নামসা কনক পিদেছে, কতি হবা রূপ ধরেছে, দৌ হমাদের বুজনগ বুলতে চুওছে। 
তারাং গিয়া হমাদিয়া হবা কথা হুনের, সৎ চিন্তা সৎকামর য়ারী হুনের।.জীবন 
এহান আল ধরিয়া ক্ষেতি করলেও পরর অনিষ্ঠ না করেছে বুলের তারো সৎসঙ্গ 
ধর্মর লেরিক পাকরানি এহান মনারগ বুলল উপেয় 'লালজিৎ গিরক ঈশ্বরে 
বৃন্দাবনে গিয়া ব্রজবাসী আগরাং অসু.বুলুল বুজন উগই। কিয়া আংকররতাঃ, 
হাই মিও দীক্ষিত অনা মনেয়া কারাং দীক্ষিত অনা মানুতে নাপাউরী বুলিয়া 
মাতের লালজিৎ। হাই সত্ধর্ম আচরণ করেকুরা পানা থক। উহান অইলে মনে 
সঙ্কুচ ভাব না হমার। উপেয় গুরুর বিরুদ্ধে সমালোচনা না হমার পুণ্য পথে 
ভজন অর। নাইলে কোন দোষে গুরুর নিন্দা সমালোচনা কানে হমানি উহান 
থকনেই। উপেয় গুরু বারো শিষ্য দ্বিয়গিরতাও অপরাধ অর। লালজিৎ গিরক 
একথা এতা' হুনিয়া নিয়াম জ্ঞানর কথা বুলিয়া যাকরল বারো বুজন এগরাং 
দীক্ষিত অনা মনাউরী বুলিয়া খৌরাংহান বাগেইল। বুরা উগই মাতের কারেউ 
আজিপেয়া দীক্ষা নাদছে কিয়া বললে সৎমনল সৎজ্ঞানল ভজন নাকরলে অপাত্রে 
দান অর। যেতাউ অক তোর কথা হুনিয়া নিয়াম হবা লাগিল বুলিয়া শুভদিন 
আহান চেয়া দীক্ষা দিল। সবসময় সদাচার ভক্তি, ক্রোধ, হিংসা বর্জন, অহঙ্কার 

বর্জন ধৈর্যযল সৎমনল ভজন করানি, আচরণ বিয়ান বেলুকা করানি বুলল। 
গুরুর উপদেশ থইতৌ বুলিয়া গুরুভক্তি করিয়া লালজিৎ গিরক ভজন অকরল। 
লুকেয়া ভক্তির আচরণ করের, মানুয়ে দেখলে হাস্য করতায় বুলিয়া। ভজন 
মানুরে না দেহেইতারা বুলিয়া নিংকরের। তারাং সৎকথা নামসাগ সারা কিস্তাউ 
না দেখতারা। একিনে ভজন করের। দৌওর সেবা আরতি ভোগ কাতকরিয়া 
প্রসাদ খার, আচরণ করের। দিন আহান মৌ আগই হৌপাৎ চরকরতে দেহিয়া 
ডাহিয়া মাতল বাবা আই আই বুলিয়া। তোরে গিরিগই দেখলে বারেয়া মারতয়, 
আর এসাদে নাকরিছ, কাম করিয়া খেইছ হে হাই বুলিয়া গেলগা, তার মধুর 
কথাই সৌগ আর না চরকরতৌ বুলিয়া সংকল্প করল। সতজনর ব্যবহার কথা 
সৌ উতাউ হারপেইতারা। তা সকনিয়ে সৌ উগ মনহান তঙাল অইল। কোন 
সৎ এশ্বরিকতা জাগিল পারা। উহানল সংজনরাং অহঙ্কার নেই, লোভ মোহ 
নেই মিশা হাসা, হিংসা পাপকর্ম নেই, উতাই সতজন ভক্ত সাধু বৈধন্তব সৎভ্ঞানী 
অইতারা। 


নন্দরানীরে ভাগ্যবতী বুলতারা, জগৎ ঈশ্বর কৃষ্ণর সেবা করে পারেছে 
বুলিয়া। মালকতে যেগউ অইতারা বারো কৃষ্ণর মালক যেগউ নাছি। কৃষ্ণরে না 
দেখলে থা নুয়ারিরি,কশর অত্যাচারোকৃযরে মারতয়'বুলিয়া ডরহানে ও উউইরি। 
কৃষ্ণরে নিংকরানি বানাপানি রাহানি সবসময় তালাবি করিরি থাইরি। সদাই 
উওয়া থাইরি। ঘুমেত্ত উঠিয়া কৃষ্ণরে উঠেয়া মেইথং কিতা দিয়া হিনাদিয়া সেংকম 
ননী খওয়েয়া, ঘো গসেদিরি, ফিরই লাগাদিরি, নামসা ধরা চূড়া পলেই খওয়াল 
লাগাদিরি গুরু রাহাত বনে দেনা না মনেইরি, কংশই মারতয় পেইতয় বুলিয়া 
বলরাম রাহালরাং সমজেয়া দিয়া পেঠেইরি। গুরু রাহাত গেলেগাও গর্গ 
মুনিয়েতে ধ্যানে হারপাছে জগৎ ঈশ্বর কৃষ্ণ সর্ব শক্তিমান উতা মায়াত নিংশিং 
নাইরি। ঘরেত্ত চেয়া থাইরি। মিকুপ আহান না দেখলে থা নুয়ারিরি। কৃষ্ণ হারপার। 
থতাহানাত বিশ্বরূপ দেহুয়াসিল। ইমাই কৃষ্ণ জগৎ ঈশ্বর এ জ্ঞান এহান পাক 
বুলিয়া, বারো পুতক সৌগ অয়া কেথক করের কত লীলা করের। মায়াত পরিয়া 

নন্দরানী বারো বিভুর অইরি মালকগ অয়া ডাণ্ডি করিরি। দিন আহান কনাকে 
বুনি পিতে পুতানা হিথ্গপিরে মারল এ মৌ এগই। নন্দরানীয়ে মানুর ঘরে ননী 
চরকরের বুলিয়া দরিল বাদতে মালকরে মাতের ইমা মি মানুরতা না খাওরি, 
অর্থাৎ জগৎ এহান মোরহান হাবিব মোরতা মোর সেংকম পিয়উরিতা বুলের 
তেব ভাবর ও গুজ্দ্বারে নন্দরানী ফওনুয়ারিরি। পুতকরে মানুর ননী খার বুলিয়া 
বাদ্দাত লেপইলি, হাব্বির কলর দরি আনিয়া ও বাদহান থুংকরে নুয়ারিরি, 
কৃষ্ণ হারপার ইমা এগই বৃন্দাবনর দরি পুলকরাত থাইতে হীনপেইল বুলিয়া 
নিজে বাদ্দা থাইল, নাইলে তারে কুঙগই বাদ্দে পারতারাগ। নন্দরানী হারপাক 
বুলিয়া চেইল, কিয়া দরি এতা হাবিবল থুংনারতা এহান মায়াত থায়া সুপ না 
ভাবল। ইমা এগই হারপাক কৃপা পাক বুলিয়া দেহেইলতা। এসাদে গুরু রাহাত 
যেইতেগা ডরেয়া রাহালরাং সমজেইরি তারে গুরু খেদাত নাদিয়া তুমি ফিরেইয়, 
যেইতেগাউ তারে বুকগত দিয়া নিয়গা রইদহানাত তারে সেয়া পরের উপেয় 
থয় বুলিরি কতি বানা কতি নিং কৃষ্ণই হারপার। গুরু রাহিয়া আইলে তারে 
হিনাদিয়া খওয়েয়া উরে লয়া কতি বানা আদর সেবা করিরি কতি কৃষ্ণ সেবা 
যুততে কিতার ইন্দ্রর পূজা বুলিয়া আপত্তি করল অস্তরে মি কৃষ্ণ জগৎ ঈশ্বর 
ইন্দ্রতে কিগ হানতে বুলিয়া এভ1বল। এসাদে ব্রন্মাই গুরু লুকেয়া নিলগা রাহালে 
কাতলা উপের আরাক গুরু আকতা হংকরিয়া দিল নয় লক্ষ গুরু। বারো ইন্দ্রই 
প্রলয় বৌ বরন দিলে গোবর্ধন টেডারাগ তুলিয়া রক্ষা করেছিল গুরু ও রাহালরে। 
হুদ্দা তানু কৃষ্ণজ্ঞান পাকা বুলিয়া। কিন্তু তানু মায়াত থায়া তত্বর ভিতরে গিয়া 
হারপা নুয়ারতারা। উহানল কংশই মারতয় বুলিয়া কংশর নিমন্ত্রনে মথুরাত 
যেইতেগা নন্দরানীর কত কাদানি। খানা পিনা নেই কত খালকরানি। এসাদে 
নন্দরানীর কৃষ্ণবানা নিং। কৃষ্ণ নিংকরের ব্রেতাযুগেও রাম অবতারে কৌশল্যা 
ইমা অয়া কৈকীয়ে বনবাস দিতে কতি কাদলতা কতি বানাপেইলতা উহান হুচ্দা 
কৃষ্ণই হারগ্রার। রাধা সখির কতি নিংভক্তি আদর, সখার প্রেম হাঁবিবয়ে কৃষঃ 
'বিভুর অয়া থায়া মাতের মি বৃন্দাবন বেলেয়া গেলেগাউ সদাই বৃন্দাবনর হাবিব 
জীব জন্তত্ত অকরে কারেউ না পাহুরতৌ। তুমি হবা অয়া থাইয় বুলিয়া মথুরাত 
বলরামে কিতায় গেলাগা। উবাকা নন্দরানী নন্দরাজা রাধা সখি বারো ব্রজবাসীর 
কত কাদানি। এসাদে কৃষ্ণর কত লীলা হারপানি নার। 

ডাঃ রুদ্রর সৎকর্ম 

আকদিন ডঃ রুদ্র সিংহ অর্থনীতিত ডক্টরেইট. পানারলগে লগে মনহান 
ঠিককরল যে দুঃখী সরকার রাজ্য নেই বিষুগপ্রয়া মণিপুরী সমাজে জরম অছ্ুগ 
উহানল মি প্রতিজ্ঞা করিয়া মাতৌরি যে মি সারাজীবন এহান সমাজর কাম 
করে যেইতৌগা, মোর যত ইনকাম উতার অর্ধেক সমাজরকা দান করতৌ উতা 
বুলিয়া গিরকে তার বন্ধু নিমাইরাং মাতেরতা। বিয়া ও নাকরতৌ বুলের, কিয়া 
বুল্লে মালক বীনা য়ারী জেলাগ, মি বি.এ. পাশ করলু পিছে বিয়া দেনারকা 
রাধার জিলকরে আংকরেছিলিগ, উপেয় রাধা গিরক চাকুরী করের নুঙেইপাগ 
না বুলিয়া নাকরেছিল, কিয়া বুল্লে মোর জিলক ইঞ্জিনিয়ার আগরাং বিয়া দিতৌ 
বুলেছিল। রুদ্রর মালক বীনাই মনাছিলি নুঙেইপার জিলক আগ বিয়া দিলেতে 
এম.এ. তামকরিল খরচ চালেইতৈ, এ চিত্তাল.লেরিক তামকরানি না এরেছে 
তেব বিয়া দেনা মনাছিলিতা। কিন্তু নাইল, তেব টিউসনি করিয়া রূপা খানি 
জমেয়া রুদ্র এম.এ. তামকরাত গেলগা। মালক মরলি পিছে অর্থনীতিত ডক্টরেইট 
লইল। উপেইন্ত বিয়া নাকরের। পিছে রাধার জিলক নিরুপমা এম.এ. পাশ 
. করল। রুদ্র উপেই কলেজ আগত প্রফেসারি পেইল। ঘরেতু কলেজে যারগা। 
দিন আহান নিরুপমা হাইস্কুল আগত মাষ্টারীরকা দরখাত্ত করাত যেইরিগা বাসে 
কাইলি রুদ্র গাড়ী হানাত সিট নেই বাধ্য অয়া কাদাত খানি সেচিয়া বনারকা 
মাতল। নিরুপমা বাসে মানুর বির অছি উহানে না নাবুলিয়া বইলি। দাদাতে 
কোন কলেজে বাগাদরতা বুলিয়া আংকরতে জনতা কলেজে বাগাদউরী বুল্প। 
নিরুপমা স্কুল উগ ফওনিয়ে লামলি। ঘরর অবস্থা হবা চিত্তা নেই। রুত্র বনার 
কথা ছাড়া কিত্তাউ নাটটরল। রুদ্র হারপার টটরেয়া লাভ নেই বারো দরকারও 
নেই নিংকরের। উহানল মনে মনে বিয়া করানি না মনার। যদিও তারে ভাত 
রাধিয়া দেকুরাও নেই। নিজে রাধিয়া খার। এসাদে রুদ্র বেতন পার উতা অর্ধেক 
পাস বোকে জমার, হদ্দা দুঃখী সৌ লেরিকতামকরে নুয়ারলে উতারে সাহায্যরকা। 
বারে সমাজর কোন কামে সাহাষ্যরকা। তার বিত স্কুল আগ হংকরল, মৌওয়ে 
তামকরকা বুলিয়া। স্কুল উগগ্রান্ট অয়া চলিল। তা মেরাকে পরিদর্শন করের। 
দিন আহান তার বন্ধু নিমাইয়ে 'মাতের এবাকাতে রাধা মরিয়া নেই যদি 

মি প্রস্তাব করিয়া য়াকরতারা উহান অইলেতে বিয়া করতেয় নাই। রুদ্র উত্তর না 

করল। কিন্তু অসুবিধা হারপার ভবিষ্যতে কিসাদে থানা বুলিয়া, গারি অচল 
অইতয় উপেয় কিহান অইতয় বুলিয়া খালকরের। কিন্তু হৌ পক্ষই নিজে দিক 
বুল্পে যাকরের ইজ্জতও থার বুলিয়া নিংকরের। নিমাই দিন আহান কথা প্রসঙ্গে 
নিরুপমার মালকরাং আংকরিল সটন দিল। নিমায়ে মাতের খুরি নিরুপমার 
বিয়া কিতা ঠিক অছেতা, না এবাকা কোন কিস্তাউ নাছে, কিয়া? হাই চেইক, 
প্রস্তাব আইলেহে কথা অইতনাই। হারনাপেইল সটন দিয়া মাতের ধরমে রুদ্র 
বুলিয়া সৌ আগ আসে প্রফেসারী করের এগদেও উক্টরেইটগ। উগরতাও প্রস্তাব 
নাহেছে, হেয়কে না বুল্ল উহান নিরুপমার মালক পাহরেছে সই সাত বসর 
আগে যে রুদ্রর মালকে আকখুরুম প্রস্তাব করেছিলি উহান। দিন আহান 
কলেজেত্ব রুদ্র রিক্সা আহানল ফিরতে নিরুপমা স্কুলেত্ব আলথক অইতে সেন্কা 
অযারগা রুদ্র আংকরল রিক্সা চাউরিতা হায় দাদা, মোরেও লগে নেগা বুল্প। রুদ্র 
রিক্সা আলা উগরে উবা কর বুল্ল। নিরুপমারে আই বুল্ল। নিরুপমা তেই 
আগে মাতল দাদা বিয়া নাকররথাং। হাই না বুলিয়া আছিলুতা ইচুদিন কিন্তু 
থানা হীনছে। তোরতাতে বুল্তে নিরুপমা উত্তর না করল। রুদ্রয় আংকরল 
কিসাদে, কিয়া নাকরবতা বুল্ল। পিছে কথা করিয়া বিয়া করলা । তেব মালঠেপে 
মালঠেপে তা সমাজর সাহাষ্য উতাতে বাদ নাদের। রুদ্র মালকর চেষ্টা ইচ্ছা 
উহান নিংশিং অইল। দুঃখ পার অবহেলা করিয়া না বুলেছিলা উতা। মাতের 
. প্রয়োজনে মূল্য দিয়া বারো মনমত পাত্রি কৃঙগই বিছারতয়গ বুলিয়া বিয়া 
করলতা। তেব মালক থাইলে হারৌ অইলইছ নিংকরের। 
কৃষ্ণুই ধনুওয়ারাংত বাশীগ লসিল 


বুন্দাবনে দিন আহান ধনুওয়া বুলিয়া মানু আগ বাশী বেসাত বহেছে 
মেরাকে বাশী উতা আকেইগ রহার। তা বাশী কিতা বেসে বেসে তার সংসার 
চালারগ। শ্রীকৃষ্ণ কনাক সৌগ উবাকা, আটের, দাবদের, টটরার, খেলার 
সময়হান। ধনুওয়া এগ বাশী বাজার বেসের এহান দেহিয়া কাদাত গিয়া বহিলগা। 
কুপকরে বাসী রহার বেসের এহান দেহিয়া কৃষ্ণই মোরে বাশী আগ দেরে মি 
পয়সা দিতৌ বুল্ল। ধনুওয়া বাশী আগ দিয়া দিল, এখুরুম কিসাদে বাজানি 
খানি দেহাদে বুল্ল শ্রীকৃষ্ণই। পিছে ধনুওয়া বাশীগ ধরিয়া সইগ কানে আঙ্ুলিল 

যাতেয়া আঙুলী তুলে তুলে রহানির নমুনা উহান দেহেদিলতাই কৃষ্ণ নিজে বাশীগ 
ধরিয়া এমন ভাবে রহানি অকরল ধনুওয়া অভাক অয়া হুনের। এব্বাকা হিকাদে 
রহানি বুল্ল এগই কিসাদে আকখুরুমে এমাটিক হবাকরে বাজেইলতা কনাক 
সৌ আগই। এহানতে অসম্ভবহান। কুঙগউ নুয়ারতায় অথচ কৃষ্ণ সৌ এগই 
পারলতা, কতি হবাকরে বাজেইলতা ধনুওয়া খালকরিয়া কুল নাপার মাতের 
কিসাদে এহান সম্ভব অইলতা। একনাক সৌ এগই কিসাদে আকখুরুমে এমাটিক 
হবাকরে বাজেইলতা। ধনুওয়া আংকরের তি কিসাদেগ কিসাদে আকখুরুমে 
এমাটিক হবাকরে বাজেইলেতা? কৃষ্ণ আহে আহে মাতের তি হিকাদিলে আর। 
না আকথুরুমে এত হবাকরে মানুয়ে এসাদে বাজা নুয়ারতারা। নিশ্চয় তি মানুগ 
নাগই। মানুয়ে না হিকিয়া এসাদে বাজা নুয়ারতারা। মানুরতা অনেকদিন চর্চা 
লাগের। উপেয় হিকতারা বাজেইতে বাজেইতে এসাদে পারদর্শি অইতারা। 
উহানল এহান মানুরতা আকখুরুমে পারদর্শি অনা কোনদিনও নার। উতার গজে 
তি কনাকসৌগ। উহানল হে কৃষ্ণ তিকিসাদেগ উপেয় তারে কৃপা করল মাতল 
হাই মি কৃষ্ণ জগৎ ঈশ্বর বুলতারা উগ। ধনুওয়া উহান হুনলতাই আচানক অয়া 
কৃষ্ণ দরশন কৃপা পেয়া ভক্তিল হমাদিয়া চরণে পরিল। ধনুওয়া এসাদে কৃষ্ণ 
দরশন পেইল বারো কৃষ্ণ উপেইত্ত বাশী ধরিয়া বাজানি অকরল। ধনুয়া দুঃখী 
লেইরাপাগ বাশী বেছিয়া চলেরগ মেলা কিতা অইলে সৌওয়ে নিয়াম লইতারা 
দ্বি আক পয়সা পার নাইলে বুলে বুলে বেছেরগ। ধনুরতাউ ভাগ্যহান বাশী 
বেয়া কৃষ্ণ দরশন পেইল। নিশ্চয় ধনুয়া জীবলে সৎকাম করেছে পুণ্য উতারকা 
কৃষ্ণ কৃপা ও দরশন পেইলতা। 


ভীম একাদশি এহান কিসাদেহান 

ভীমে একাদশি করের, ঘরে মালক কুস্তিয়ে খালকরিরি ঠালি ঠালি ভাত 
কইতা খেয়াও নারগা এগই একাদশি বুলের, পানি বিন্দু আগও নাপিয়ের কিসাদে 
করতয়তা, বুলিরা বেইবুনিয়ে কিতার খালকরতারা। খানাত বইলে দিল মাহেই 
নারগাগ, পেট বুজানি নেইগ। এগই কিসাদে একাদশি করতয়তা বুলিয়া হাব্বিয়ে 
খালকরতারা। খানারমা খাত্তির নেই হাবিব খেইলেতেক বুলের ভীম, আজি 
কিসাদে একাদশি করতয়তা বুলিয়া আচানক অয়া চেইতারা। কিস্তাউ না খার, 
পানিও না পিয়ের। কতি জবরদস একাদশি করের খালকরিয়া তাজ্জুপ অইতারা। 

এখুরুমতে আটিয়া যেইতেগা পেপুরা আগ পারাদিয়া মরিল, উহান আহিগত 
দেখলতাই মালক কুত্তিরে মাতের ইমা মোরতা পাপ অইল প্রায়শ্চিত্ত করানি 
লাগতয়। মি একাদশি করতে পেপুরা আগ পারাদিয়া মারলু পাপ করলু মোরতা 
প্রায়শ্চিত্ত করানি লাগতয়। প্রায়শ্চিত্ত নায়া নাকরের। পারান্নার সময় অইল 
বুলতে নাকরের না মোর প্রায়শ্চিত্ত করানি লাগতয় বুলের। মানু এহান আচানক 
অয়া ভীমরে চেইতারা, কতি সত্যহান ধরিয়া থছেতা বুলিয়া। পেপুরা উগউ 
জীব আগ, উগর ভিতরেও প্রাণ আছে, সুতরাং মোরতা প্রায়শ্চিত্ত করানি লাগতয়। 
কুত্তিয়ে ভুল নাপেইরি। জগত ঈশ্বর কৃ হারপেইল আইন্তে বেদারা লাগিল 
বুলিয়া আহিল। কৃষ্ণই আয়াও আংকরের কিতা টটরারাইতা, কিতা অছেতা 
বুলতে ভীমে মাতের হাই প্রভু মি একাদশি করিয়া আটিয়া যিতেগা পেপুরা 
আগ নাদেহিয়া পারাদিয়া মারলু উহানল পাপ অইল মোরতা, প্রায়শ্চিত্ত করানি 
লাগের, কৃষ্ণই মাতের উতা হাবিব পারতেয়তা, গঙ্গাত গিয়া হিনানি জি গবর 
সকনি তুলসীর পানি পিনা উতার গে প্রায়শ্চিত্তর বিধানল করানি লাগতয়। 
গঙ্গাহান কতি দূরেই উতা এবাকা সম্ভব নাগই বুলের কৃষ্ণই। ভীমে মাতের 
মোরে মাটিহানাত -দেহাদেরে প্রভু কুরাং কুঙ্গদে গেছেগা পানা কিসাদে 
গঙ্গাহান। কৃষ্ণই মাটিত ইকরিয়া এগদে গিয়া গয়াত গিয়া গঙ্গাহান পানা এসাদে 
গেছেগা গঙ্গাহান বুলের, ভীমে লগে লগে মাতের খাস উহানাত সকয়া মি মূল 
গঙ্গাহানাত হিনেইলু, হা কিসাদে বুলতে ভীমে মাতের জগৎঈম্বর কৃষ্ণই ইকরিয়া 
দেহেইল উহানর গজে গঙ্গা নেই, মি উহানাত হিনেইলু। কৃষ্ণ হাই বুলিয়া 
সলকরিয়া প্রায়শ্চিত্ত করল। উতার গিছে ভীমে পারানা করল। অর্থাৎ একাদশি 
কর সৎকর্ম কর, মনহান জ্ঞানহান ঠিক করিয়া পবিত্র শুদ্ধভাবে করানি। সাধুর 
বেশ দরানি না লাগের, মনহান ঠিক থাইলে, দেহুয়ানি না লাগের,আচরণ উহানে 
জিঙে। উহান ভীম এমাটিক পেট ডাঙর উগয়উ আচরণ করিয়া সততা উহান 
দেহয়াছে, উহানল ঈশ্বরর কৃপার শক্তিমান অপারেছে। উপেইত্তপুরি ৪ একাদশির 
বিশেষত্বরকা উহানরে ভীম একাদশি বুলতারা। অর্থাৎ সংমনল, সংজ্ঞানল, 
সতভক্তিত একাদশি করানি থক বুলেছিহান। বারো আমি খেয়ার খাদ্য এতা 
থার থলি উগ দিন আহান একাদশি উপাস থাইলে খাদ্য এতা ওজন বয়া থানাত্ত 
খানি রেহাই পার, উহান গারিত হবা। উহানল একাদশি করানি নিয়াম উপকার। 
এহান শিক্ষিত বিদ্বান পণ্ডিতে মানতারাহান। 

মণিপুরে গিয়া বিয়াও করলু 


সিঙ্গারির ব্রজ কনাকত সমাজ নিংপাগ। এহান সমাজর মানু হাব্বিয়ও 
হারপাছি। সমাজর কাম মিটিং আন্দোলন আকতাও বাদ নাদেরগ। যেপেই 
সমাজর কাম উপেয় যারগাগ। তারতা পেইরাক মণিপুরে আছি বিষুগ্ণপরয়া মণিপুরী 
এতারে দেহানির মন জাগিল। কিসাদে কিমে অয়া আছি দেহানি মনার। অফিস 
ছুটি লয়া দিন আহান মণিপুরে গেলগা। তা হারপাছে বিঝু€প্রিয়া মণিপুরী মণিপুরে 
হাবিব ফামে থাইলেও বিষুগ্পুর নিংঘৌখং চুরাচানপুরে নিয়াম উহান তা হারপাছে 
উহানল পয়লা বিষ্ণুপুর এলাকাত গেলগা তা আমার ঠার হিন্দি, ইংলিশ খাইঠার 
খানি খানি বরা বরা টটরার নিয়ামতে নুয়ারের। তেব নিংঘৌখঙে লেইপাক 
বুলিয়া রাজা লকেই আগর ঘরে থাইলগা। মণিপুরর হৌ ভাত হুয়াতপার। কঙালা 
কঙালা ভাত মাস হৌপাত কিন্তাউ অভাব নেই। হুদ্দা গুয়া নারিকল কলা এ 
তিনতা মণিপুরে না ফলের। এতা বাহিরেত্ব আহের। 
ব্রজ বিদেশ আটতে আটতে অভ্যাস আছে, মানুর পেটে হমানি জানে। 
গিয়া রূপা পাচশ টাকা থই বুলিয়া দিল। এসাদে থাইল ব্রজ তুমি কি লকেই 
বুলতে মিয়াংপা লকেই ব্যাপ্র গোত্র ।কিরা খুরি বুলতে ইমে আমার সাকেই না 
কিতা বুলিয়া আংকরলুতা। ব্রজর বেবার উহানে বানাপেইতারা। দ্বিমাহা অইল 
আরো ব্রজরাং নিঙলসৌ আগ দেনা মনেইলা। ব্রজ নিজর জাতর মানুর টান 
উহানে আয়া আসেগাতা।মনে মনে খালকরের মণিপুরেত্ব বিয়া করিয়া নিলেগাতে 
তানুও আমার গাঙেদেও যেইতাইগা। এসাদে অইতে অইতে মণিপুরর আমার 
বেইবুনির লগে চলিল ব্যবস্থা অইতয় বুলিয়া সমাজর কথা খালকরিয়া হাই 
বুলল। খালকরের গরে মালক আছে অথচ কিন্তাউ না বাগেইল। কোর্ট মেরেজ 
করল মইলক রেবতির লগে। হাই প্রভু আছে বুলের। 
বিয়ার পিছে ব্রজ মইলকরেল গরে আহিল। মালক জেলা আগ লগে 
দেহিা ইমা মণিপুরেত্ব বিয়া করিয়া আইলুগ। মালক মণিপুর বুলানিয়ে মনহানাত 
কিহান আহান করল না সওইলি। লেইকির কতগরে বাগেয়া ঙকরিয়া মইবং 
রহেয়া গরে বরেইলা। 
ইমা হুদ্দা মণিপুর টান এহানে উপেইন্ত বিয়া করতে বাধ্য অইলুতা। 

রেবতি তেই কোন ক্রুটি নেই হারৌ হারৌ অয়া থাইরি। ব্রজ তানুর ঘরে থায়া 
হারপাছে। রেবতিয়ে মাতিরি ক্ষতির কাম মানুরেল করুয়েইতাঙায় বারো গরে 
ফুতির ব্যবসা করতাঙ্াই উহান অইলে পয়সা হীন নাপেইতাঙায়। চাকুরীর বেতন 
ও আছে। মণিপুরেত্ব ফুতি আনিয়া বেসতাঙায়। ব্রজর মালক রেবতির কথাই 
হবাপেইল। পুতকে চাকুরী করলেও ব্যবসা ও করানি ছদ্দা ঘরর অবস্থা হবা বি 
হাল আগ আছে গিরস্তিহান ভাঙর উহানে চলতয় অভাব নেয়ইতয় গরে। রেবতি 
উহানে হারৌ অয়া আছে। 

'দিন আহান হউরিয়ক কৃষ্ণা ফামেত্ব পরিয়া স্ট্রোক অইলি ডাক্তার আনিয়া 
কানা নাইল মরলি। খবর পেয়া মণিপুরর কুটুম হাবিব আইলা । ৫০ মন ধান 
ব্রজই বেছল মালকর সরাত কর্মরকা। ব্রজ মালক মরানিয়ে উদালা অইল, 
মালকরকা দুঃখ করের। 

মণিপুর উতাই নুয়াক সাময়া নিয়াম নুডেই অছে বুলতারা ঠারহান হিকলে 
আরাকউ হবা অইতয় বুল্লা। নিজর জাতর টান উহান তঙাল। 

সতধর্মজ্ঞান 

'আকদিন সনতে আংকরের জয়মুনি গিরকরে। খুরা কিসাদে খুরারতীনুয়ারা 
পানি ও কম, বারো আজি পেয়া খুরাই রূপা পয়সা.বারো লেইরা দুঃখ যাতনাত 
ভোগতে, সংসারর খরচর খনে খালকরতে না দেখলাং বরং উন্নতি অছে নিঙল 
ও তিনগ বিয়া দিলে ঘরও হংকরলে বুলতে জয়মুনি গিরকে মাতের -মি ঘোষ 
না খাছু মোর চাকুরী জীবনে, বিড়ি, সিগারেট পিনা, মদ পিনা, গুয়া খানা নেই, 
জুয়া লটারী না খেলাছু। এসাদে মি যেহান হবাপাছু অর্থাৎ সৎ অয়া পরর অনিষ্ট 
না করিয়া চলে গেলুগা এবাকাতে পেন্নন অইলু কোন রকম চলৌরি সৌ জিপুত 
দুগল বারো মালক এগল। নিয়াম হিসাবে চলিয়ার নিদ্দুম সকিন খরচ নেই 
যেসাদে ইনকাম উসাদে খরচ এ নিয়ম এহান মানিয়ার। উহানল কোনরকম 
চলিয়ার, মানুর খনও নেই। 

এহানেই মোর নুঙেই হারৌ ব্যাধি নেয়য়া চলিল নিয়মহানি। মইলকগরেউ 
উহান মাতৌরি বহকগরেউ উহান হিকাউরী। জিপৃত ও উসাদে চলতারা। ধন 

নেই হানতে চরও না হমেইতারা। উতার গজে মোর কাম খানি আছে যেসাদেও 
মি করৌরিতা উতাত বাদনেইতা দৌওর সেবা পূজা, সমাজর কাম উতার খরচ 
মোরতা বাদনেই বুলের। 

এবাকাতে খুরা এসাদে য়ারি চলতয়তা? ইনকাম থাক আর নাথাক মদ 
ফুটি পিনা, জুয়া খানি খেলানি বারো বি বন্দক দিয়াও মটর সাইকেল স্কুটার 
কিতা আহান লয়া এগদে হেগে দাবদানি। ঘরে আয়া ইমা কংগেস অফিসে 
গেছিলুগাতা, এম.এল.এ গর লগে দেহা করলুগা কন্টেকর কাম পানারকা। 
অইলেতে লাখে সাইট হাজারর কাম লাভ বিশ হাজার কিতা। এসাদে য়ারি 
দিয়া ইমা বাবার পয়সা লয়া লয়া পেট্রলর দাম পকেট খরচ মাগে মাগে রূপা 
মাংকরানি, আগরে চেয়া হাব্বিয়উ নমুনা আহান অয়া চলানি গাঙর সৌ কোন 
মতলব লোভ নেই। বাপকর রূপা লয়ইলে কিহান অইতয় না খালকরতারা 
উটরলে ইমা বাবার চিন নেই নাগই নাগই উত্তর। ইনকাম নেই হুদ্দাী খরচ করানি, 
কিসাদে পয়সা কামানি না খালকরতারা কোন মতলব নেই। কি যুগহান আয়া 
পরিল বা কিসাদে নমুনার মানু হউইতারা হারপানি হীন। চাকুরী নেই বিদ্যা 
তামকরলে নকল করিয়া পেইল ডি্রী কিউ ইকরে নুয়ারতারা। কোনগদেউ 
নেই, হবা বেবার হিকানী ও নেই গুরুজনর সৎ উপদেশ হুনানিও নেই। কিসাদে 
জ্ঞানর মানু অইতায়তা? 

উপেয় জয় মুনি খুরাই মাতের -এসাদে সত্যত দৌ হি্চাপা দরবার 
অত্যাচার ব্রেতা দ্বাপরে কত অত্যাচার, কলির বলি নিক্কা ডাকাটি খুন ঠকা মিশা 
চলের। অন্তুদ যুগহান। কোন পাপে পেয়া অর এবাকা পাপে আকয়া হরিনামও 
পাপমুক্ত করে নুয়ারের পাপর নিয়ামে। ভগবান বারো অবতার অয়া লোক 
শিক্ষা দিয়া সংপথে কোনদিন নিতয়গাতা। উবাকা জয় কৃষ্ণ বুলিয়া শাস্তিত 
চলানি অইতয়তা। 

বারো খুরা আচানকহান এলা না হিকেছে উগই এলা দের উগরে আহের 
নাও অসে বুলের, নিজে তামকরিয়াও নাগই। যেকোন বিদ্যা হিকিয়া আহিলেতে 
বালা। লেরিক না পাকরতারা পাকরিয়া হিকিয়া হারপানির চেষ্টা নাকরতারা। 
বারো করতানহান ধরে পারলে নিজরে ডাঙর ডাঙর অজা আগ, নিং অর, 
ডাকগ বারা পারলে ডাঙর ডাকুলাগ নিঙকরতারা। বেজান হিকিয়া বেজান 

পাকরিয়া ঙালনি ও চিন্তা, ইচ্ছা, ধৈর্য্য নেই। ঠক ঠকামি নকল হুদ্দা কি দিনর 
কি মানু অইলাতা। পাকরলেহে হিকতে নাই তামকরলেহে পারতে নাই পাকরিয়া 
আকতা হিকতারা দেহিয়া আকতা হিকতারা, হুনিয়া আকতা হিকতারা। এসাদে 
অইতে অইতে হাবিব বিদ্যা গুণ জ্ঞান মাঙ যেইতয়গা পাউরি। এসাদে চরকরলে 
পাপ, পরর অনিষ্ঠ করলে ক্ষতি, পররে হিংসা করানি নাকরের, পরর ক্ষতি 
করলে নিজর ক্ষতি অর খিয়াল নেই। উহানল যেতা ভোগতারা উতার জীবন 
কার্ধ্যকলাপ খিয়াল করলে হারপানি রাকরের। পরর অনিষ্ঠ ক্ষতি করলে পিছে 
নিজরাং বারি দের কিয়া করলু বুলে বুলে দুশ্চিত্তা অর উহানে টেনশন অয়া 
তেল্লাম মরতারা। পরর ক্ষতি করিয়া কোনদিন শাস্তি নার। মানুয়ে মানুরে 
মারানিরকা পৃথিবী জুরিয়া ব্যস্ত। হবাহান নেই হুদ্দা বুমা কামান বন্ধুকর য়ারি 
উন্নতিরয়ারি, প্রেমর য়ারি হবা কামর য়ারি নেই। ইমা বাবার উপদেশ না ছনতারা 


উহানল জ্ঞানর অভাব অরতা। ইমা বাবার শিক্ষাই জ্ঞানর শিক্ষা উহান 


হারনাপেইতারা বুলের সনতে। 
উপেয় মনি খুরাই মাতের - এহান পাপর বুগহান পাপর কামর যুগহান 
উহানল নিককা মরতারা মারতারা এতাই পত্রিকা রেডিও টি.ভি.র নিকাকার মুল 


.খবর বুলের। উহানল ঈশ্বর ভক্তি লাগের, ভক্তিত থাইলে মনহান উগ্র নার জ্ঞান 


হমার। উহানল ভক্তি, শ্রদ্ধা, গুরুজন, বয়স জেঠা জ্ঞান করানি লাগের। উহান 
জ্ঞানী মানুর নীতিহান বুলল। এবাকা স্জন উগ ইজ্ছুটিকিয়া থাইতয়গ বুলল। 
সৎজন উগইজ্জু থারগ। 

সনতে মাতের হাই বুজনর কথা মাটিত নাপরের। হাবিব হাইতা। উহানল 
সৎজন অনা, সৎকাম করানি লাগের। 


হবানেই কাম নাকরিছ 
দিন আহান মারাপ দুগ বাজারে যেইতারাগাতা, য়ারী দিয়া দিয়া। আগই 
মাতের মিতে বাজারে হমেয়াও আগে হাবিব ষ্টেইটর লটারীর টিকেট কাপতৌ, 
যদি লাখ আহান রূপা কার গর আগ হংকরতৌ বারো ক্ষেতির বি সইকিয়ার 
লয়া নুঙেই অয়া থাইতৌ বুলতে হৌগই মাতের মি উসাদে নাগই, মোরতাতে 
কালীপুজার দিন উহান বি কিয়ার আহান বন্ধক দিয়া জাণ্ডি মুগ্ডাত বইতৌগা 

মোরতা রাতি আকহানাত লাখ লাখ রাপা পেইতৌ। এসাদে করিয়া দ্বিয়গিও 
আছে ধন সম্পত্তি হাবিব লইকরলা। আগতে নাখেইতে নাখেইতে টি.বি. অয়া 
রকত বিয়া মরিল। হেরে উগউ উসাদে অভাবে ভোগের ঘরে খেইলতা নেই 
নুয়ারা য়া চিকিৎসা নেই, লয়ইতে মরাত লেপইল। মরতে আকগ পাছে সৌ 
উগরে মাতের পরান তি অন্যায় কাম শাক্তি কাম নাকরিছ মি জীবন এহান জুয়া 
খেলেয়া মদ পিয়া হাবিব ধন সম্পত্তি লইকরলু। তোরকা কিত্তাউ থদে নুয়ারলু, 
তিতে যেন এসাদে হবানেই কাম নাকরিছ বুলিয়াও আহির পানি বেলেয়া মরিল। 


ছাগ্িগর দুঃখর বিলাপ 
সাগি আগই দিন আহান কওয়াগরে মাতিরিতা - হে কওয়াগ মোর দুঃখর 
কথা আহান হুন। গেলগা কালি রাতি মোর গিরিএগর হেইমাকে রাতি যুক্তি 
করতারাতা তানুর পাসি সৌ উগর দসা হবা নাছেহান্তে ও দসা উহান কাপানিরকা 
মোর সৌ এগরে মানস করিয়া কালীরাং বলি দিতাইগা। উহান করলে মি মালক 
এগই কতি দুঃখ পেইতৌ উহান না খালকরিয়া মোর সৌ এগরে বলি দিয়া 
মারিয়া তানুর দৌ উগ জিংতা করানি বুলতারাতা। এ দুঃখ এহানাত্ত কিসাদে 
রক্ষা পেইতৌতা। কওয়া উগই মাতের সৃষ্টিত এসাদে আগরে আগই মারিয়া 
খেয়া জিংতা অইতারাতা। উহানল আর কোন উপায় নেই, মরতে বাধ্য বুলল 
উপেয় ছাগ্ি উগ দুঃখ উহানে কাদিয়া থাইলি। নিরূপায় য়া প্রভু আরতে ছাগির 
_ জনম নাক বুলল। & 
কৈলাস মেস্তরী 


কৈলাস মেহেরপুর লয়াগত আকখুলা মেস্তরিগ ৷ আই.টি.আই পাশ বারো 
হবা মেস্তরি আগরাং কাম হিকেসেগ। আতহান হবা, হাবিব কাম হিকেছে। কাম 
নাজিরার ফার্নিচারর অর্ডারর গজে অর্ডার আকয়া খেইল সময় নাপার।নিজে 
খালকরের বেকারর যুগহান একাম এহান হিকলু আরো আজি দ্বিপয়সা কামা 
পারৌরিতা বুলের। পালং, আলনা, ড্রেসিং টেবিল, আলমিরা, সফাসেট, পিরা, 
চিয়ার, টেবুল, ঘর, খিরকি, দোয়ারার চৌকাট হাবিব হংকরের। পাশ বুকে রূপা 
থর। ঘর হংকরেছে ক্ষেতি বাগি দেছে, নিজে ক্ষেতি করিল সময় নাপার জুগালি 
সবসময় রোজি দিয়া থর। মেরাকে দুগউ থর, এমাটিক কামর চাপ। এসাদে কাম 

করের আতর বিদ্যা হিকানির গুণহান। পুতক জেঠা উগরে সোনারির কাম হিকাত 
দিয়াপেঠাছে। দুই নম্বর উগরে মটর মেকানিক হিকেইতৌ বুলের। সৌ উতারে 
উপদেশ দের আতর বিদ্যা হিকলে ধনর অভাব নার উহানল আতর বিদ্যা হিক। 
পুতক জেঠা উগ সোনারির কাম তিন বসরে হবাকরে হিকল। নিজে দোকান 
আহান দিয়া বহিল। সোনারির জিলক আগ বিয়া করল। কোন চাকুরীর চিন্তা 
করানি নালাগের, স্বাধীন কাম। হবা কাম হিকলে আনন্দও আছে। মানুয়ে 
সলকরতারা। পুতক জেঠা রবি রূপা ইনকাম করের কোন চিন্তা নেই। 

কৈলাসরে দেহিয়া বু মানু বিশ্বাস করিয়া আতর বিদ্যা হিকানি অকরলা। 
এসাদে বহু মানু কাম হিকিয়া কাম অকরলা এহান য্ারী দিতে বুজন আগই 
মাতের যেকোন বিদ্যা ও বালা হিকানি লাগের পারদর্শি অনা লাগের। যেমন - 
আমার কৃষ্টিতও বাল! দোওয়ারগ অরতা, হবা অজারাং হিক, মণিপুরে হুদ্দা 
গারিগ ঠিক করতে বসর আহান লাগের। কিসাদে ভঙ্গি তাল কিসাদে ফিরই 
অনা বাউক হিকানি থক, ইশালপাগ অরতা, হবা অজারেলরাং ইশালপাগিরি 
হিকানি, গারির ভঙ্গি এলা পরিবেশন করানি উতাও হবাক হিকানি লাগের, 
ডাঙর অজারাং তাল চলন ভঙ্গি মওও হাব্বিতা হিকানি লাগের। যেকোন বিদ্যা 
কোনার বৈষ্ণব, ভাণ্ডারী, রাসধারী হাব্বিতাউ ডাঙউর অজারাং গিয়া হিকানি 
লাগের। এলা সুর নাসার ভঙ্গি তাল হিকানি লাগের গোপপী আগই রাসধারী 
করলে নাচলের। নাইলে বিদ্যা গুণ মাঙইতয়। হাব্বিতা বিনাস অইতয় উহানল 
কৈলাস গিরকর ডেকি হবাক হিকিয়া পারদর্শি অনা লাগের। মি ছনলু ডিসিয়ে 
হারৌ অয়া কৈলাস গিরকরে শিল্পী পেনশনর দরখাস্ত করানিরকা মাতেছেউহানল 
কাম হিকলে করানি বারো মানুরে বাগাদেনা পারতারাতা, না হিকলে কিসাদে 
কারে বাগাদিতেয়তা। উহানল যেকোন বিদ্যা নিয়াম হবাকরে হিকানি লাগের। 
মেস্তরির কামর হীন এহান ককইল, মোর পরিশ্রম এহানরে ধন্য অইল মনে 
করৌরি। 

অর্থাৎ সরকারর অফিসে চাকুরী নেই, এবাকা আতর বিদ্যা যেকোন বিদ্যা 
হিকিয়া পারদর্শি অয়া করানি থক বুলের কৈলাস গিরকে। হবা কাম করলেউ 

নাও পেইতারা।উহানল তার সৌ হাব্বিরে আতর বিদ্যা হিকেইল বুলের। এসাদে 
আতর বিদ্যাল সম্মানর সহিত গিরক পালয়া থাইল। 


সবজ্ঞানীয়ে দলাদলি নাকরতারা 


দিন আহান ধনু মুক্তিয়াররে মাতেরতা নির্মলে খুরা ক্ষেতি করলে ধান 
পেইতারা হৌপাত রুয়েইলে ফসলল হুয়াতক খেইতারা কিন্তু দলাদলি করলে 
কিত্তাউ না পেইতারা ফুলর গাছ রুয়েইলে সমাজর ক্ষতি নার, হিংসার বাজার 
পরর ক্ষতি পাপর পথে যানা ছারা দলাদলিয়ে কিত্তাউ নার। সমাজে দলাদলির 
তাপিত্বয় আকয়া সত্যর জয় অক বুলিয়া দলাদলি বেলেয়া তিলয়া চলানির 
মিটিং আহান ডাহেছি আহের রবিবারে। যেতাউ অক মানু এতা মুক্তিয়ারর 
তাপিত্বত্ত মুক্তি পেইল উপায় চিন্তা করানি অকরলা বুলিয়া নির্মলে মাতের। 
উন্নতির চিত্তা না করিয়া আপ্লানে দরবার, মানুর কর্ম বাগানি, এহান চুমতা। 
বুজন আগই হুনতে হুনতে মাতের সৌয়ে পথে থেৎকরানি অকরলা বুলিয়া 
আহিয়া গেলগা। যুক্তিয়ারে সমাজর নিয়াম ক্ষতি করতারা। ঝুরো দলর সৌ 
আগরে অন্যায় করলে চুম না বুললেও বিরুদ্ধে না টটরতায় উল্ট প্রশ্নর উত্তর 
'দিতায়। এত অন্যায় ক্ষতি করতারা বাগরর মুক্তিয়ার বুলিয়া বুজন উগরে মাতল। 
নিজর জিপুতে অন্যায় করলে গুরানি, মানুরতাতে বিচার করানি বুলের। আসলে 
জ্ঞান কম মানুর ভুলে দল দরবার অরতা। সত্য সংভাবে চললে দল নেয়র। ভুল 
করের উগরে ভুল না বুলিয়া চলতে দল অরতা। ভুল করলে ভুল বুলানি লাগের। 
নাইলে অসত্য পাপ অইতয় সমাজর ক্ষতি অইতয়। 

মিটিংহান করলা সৌওয়ে মিটিঙে মাতলা গাঙে কোন দলাদলি না চলতয়, 
যেগর ঘরে বিপদ অইলেও পাংকরানি। দলাদলির কারণে দৌ নষ্ট অইলা এ 
দলর সৌওয়ে অন্যায় করলে হৌদলর বুজনে না মাত্তারা অর্থাৎ মাতলেও না 
হুনতারা হানতে সৌওর জ্ঞান নষ্ট অইল কুনীতি সৌরাং হমেইল। উহানল দল 
বেলানি, সমাজ গাও জাতরতা হবা অনা। হাব্বিয়ে এক য়া কাম করে গারতায় 
বুলিয়া জয় প্রভু হাব্বির মঙ্গল অক বুলিয়া রিজলোশন লইলা। সভাপতি গিরক 
ধন্যবাদ । মুক্তিয়ারর ভাত মরিল বুললা। সত্য উহানাত চললে দলাদলি নার। 

বশীর আলীর গুরুর ব্যবসা 


চুংদুয়ারর বশীর আলী বুলিয়া মুসলমান আগ গুরুর বেপার অকরলতা 
রূপা হুদ্দা পাচশত টাকাল। গুরু উগ পাচশত টাকা দিয়া লয়া সাতশ টাকাত 
বেসিয়া দুইশত লাভ করল। এসাদে গাঙে গাঙে গিয়া গুরু লয়া আনিয়া বেসের। 
উতাত দুগ গুরু অইলে চারশ, তিনগ অইল ছয়স। একারবার এহানল রূপা 
কামেইতে কামেইতে বি হাল দুগ লইল, ঘর হংকরল, নুড্েই অইল। পিছে 
এম.এল.এ-ত উবা অ বুলিয়া কততাই মাতলা না উতা হবা পথে পয়সা রোজগারী 
নাগই, মানুর রূপা খেয়া নুঙেই অনা না মনাউরি। মোর বেপার এহানেই বালা। 
কোন দুঃখীরে রূপা মাগলে দ্বিপয়সাও দউরি। মোর চিন্তাই বালা। আরতা না 
লাগের গর কাম করেদিতও বুলিয়া ঠকেয়া রূপা খানা ও না লাগের। গাঙে 
গাঙে আটিয়া একাম এহান করৌরি কোন দুঃখ নেই। মানু আগ লগে নৌরিগা 
গুরুগ পিঠিয়েদে খেদানিরকা, তারেও রোজর পয়সা দউরী, তাও জিংতা অইল। 
মিও জিংতা অউরী গুরুর বেপারও করলু।রূপা দিয়া রূপা লাভ করানি লাগের। 
আটিয়া পরিশ্রম করৌরি আরো গারিগ যার বুলের। কততাই গুরু বেপারী 
বশীর আলী বুলতারাঁ, মি লাজ নাগাউরী ওঁ হাই কথা উহান মাততে, মোরতা 
কিতার লাজ নেই উহানে মোরে জিংতা করিয়া থছেহান। আগই গবর বেসের 
আগই চৌল বেসের, আগই হৌপাত বেসের এসাদে বেবসা বেপার করিয়া 
পরিবার পালতারা।তবে মোর জিপুতরে পারলে বি.এ. এম.এ. তামকর শিক্ষিত 
অই ডাওরিয়া অই বুলৌরি।মি কম তামকরেছু হুরকাং কাম করিয়া পেট পালউরী 
কোন লাজ নেই। চরকরলে, ডাকাটি করলে লাজ, ধরলে মানুর মুঙে 
কিলেইতারা, থানাত দিতারা চরগ বুলিয়া মাত্তরা উসাদে মনুষ্যগ অয়া থায়া 
কিতা করতে। কুকামর পয়সা রোজগার নালাগের। মোর খাটি বেবসা খাটি 
পয়সা। পৃথিবীত বেবসা করিয়া কোটিপতি অছিতা। চাকুরী করিয়া নাগই বুলের। 
মোর সম্পর্কও গরিবী লেইরা কারবারী মানুর লগে। নুঙেইপার লগে নুঙেইপার 
সম্পর্ক। এতা কথা যেগই মান্তারা উগরে হুনার। গাঙর মাষ্টর আগই মাতের 
কথা এতা হাই কথা । বেপার করতে করতে অভিজ্ঞতা অইলতা। উহানে মাতের 
এতা হাবিব জ্ঞান অইলতা। লেরিক তামকরলে চচ্া অভ্যাস লাগের। নাইলে 
হাবিব জ্ঞান পাছরতারা। বহুদিন অইল বশীর আলী গুরুর বেপার করেরতা, 

উহানল তারতা এতা হাবিব অভিজ্ঞতা জ্ঞান অইলতা। এতা অর্থনীতির কথা। 
লেরিকে আছেতা উহানল চচ্্চা অভ্যাসর অনেক দাম আছে। স্কুল কলেজর 
শিক্ষার ডিগ্রী আছে কিন্তু অভিজ্ঞতার ডিগ্রী নেই। ৫ বসর পাকরিয়া এম.এ. 
পাশ বুলতারা, কিন্তু সারাজীবন কাম করল বেবসা করল অভিজ্ঞতা এতার 
ডিগ্রী কোঙগই দিতয়গ। যেকোন কামর অভ্যাস উহানেই শিক্ষা জ্ঞান, উহানল 
পারদর্শি অইতারা। এম.এ. দিয়া ওঁ বিষয়ে পারদর্শি নাও অইতে পারে যদি চর্চা 
অভ্যাস নাথার। 

বশীর আলীর কাই কারবার বেবসার অভিজ্ঞতা উহানল এতা হাবিব 
উটরারতা নুঙেই অইলতা। চুছ বেসিয়া নুঙেই অনা য়াকরের। লাভ রোজগার 
অইলে লয়ইল। কাম করিয়া খেইতে হুয়াত্‌ চরকরলে ডাকাটি করলে দরতায় 
বুলিয়া ডরেয় লুকা লুকা থানা মান ইজ্জৎ নেয়া কতি লাজ সমাজেও ইজ্জৎ 
নেই।। কিন্তু কামর পয়সা খেইতে লাজ নেই। ইড্জতে হারৌ আনন্দত হয়াতক 
খানা। 


কহা আগরমা পানির কেরবং আগ আছিলতা। উগই দিন আহান মাতের, 
মোর কহা এগত মি সৌ জিপুতল নিয়াম শাস্তিত আছু। এপেয় কোন হরপউ 
নেই, সন্ত্রাস ও নেই, চর ডাকাটিও নেই। হীলর বরনও নেই। . 

আকদিন দুওয়ার পানির কেরবং আগ কহা উগর পারগত গিয়া মাতের 
অ ডেইগ অ ডেইগ কিয়া ছুপ দেহা নেইতা? মোর জিলকগ কিমে অয়া আছেতা? 
নিঙলগ দিয়া দিন আহানরকা ও নিয়া নুয়ারলাং। দিন আহানউ দিয়া পেঠা 
নুয়ারর নিউলগ নিয়া দিন আহান থনা নুয়ারলাং। আজি কালি কত বেয়াপা 
মোর জিলকরেতে এহান নুয়ারলু না দেখলু কহাগর কেরবং উগ কুঙ্গ টটরারগ 
বুলিয়া নুকুলতে দুরেইত গিয়া হদেইগা। যারগা উগই মাতের না খালকরিয়া 
নিঙলগ দিয়া ঠেকলু বুলিয়া পারগন্ত ঘরে বেলেয়া আহিল। মইলকে হুনিয়া 
মাতিরি তেমজেয়া আমার নিঙউলগ হারৌত হবা অয়া আছে লয়ইল, দুঃখ নাকরি। 
হুরকাং ফামে সামইলেতে এহান নাই। 


৫২ 


মিঙালে ফঙইল য়ারি 
সৌ হবা অনা 

সৌগ মানুগ অক, চঞ্চল এহান পরিবর্তন অক বুলিয়া কমল বাগিনাক 
দিলীপ দিশ্লীত থার উগরাং ফোনে টটরেয়া হাবিবতা মাতিয়া দিয়াপেঠা দিল। 
বাগিনাক কামিনীরে ফওইলগাতাই কলেজে নিয়া বরা দিল। কলেজে গিয়া খবর 
নিয়াম লেরিক চার। এসাদে বি.এ. পাশ করল, এম.এ. পাশ করল। কমলে 
হারৌয়ে ফোনে মাতের দিলীপ তোর শাসন করা ডাণ্ডিয়ে কামিনী মানুগ অইলতা। 
নাইলে মি বিপদে পরলুইছ।তারে এপেইর পরিবেশে থইলে কোনদিন শিক্ষিতগ 
অনুয়ারলইছ বুলের। 

দিলীপ কমলরে কম্পানি আগত চাকুরিতও বরা দিল। ছুটিত ঘরে আহিল 
কম্পানির মেনেজারগ অছে টাই টুই লাগেয়া ঘরে আহিল। আয়া বাপকরে 
মালকরে হমাদিয়া মি ইমা হবা অইলু বুলের। গাঙর উতাই হাব্বিয়ে তারে 
মাত্রা বাবা তি তোর বাপকর ইজ্জত্হান থইলে বুলতারা। কামিনী তার বন্ধু 
উতারে দেহা করিয়া মাতল কনাকে হারনাপেয়া ভুল করেছিলাং এবাকা আমি 
হবা অনা। হবা অইলে জীবনে মানু শিক্ষিত জানী অইতারা। উহানল ইমা বাবার 
কথা হুনানি থক। ইমা বাবাই পরম দৌ, শিক্ষা জ্ঞানর মঙ্গলর হাবিবতারকা। 
উতার গজে মোর বেয়ক উগ মোর আজনমর বাপকগ, উগই ডাণ্ডি শাসনল 
মোরে লেরিক তামকরুয়েয়া মানুগ করলগ। দিলীপ মইলকরাং মাতের মামাকরে :. 
নিংকরিয়া মামাক কমলে তারে পালিয়া মানুগ করেছেগ। আইন্তে হারৌ অইল 
দিলীপ মামাকর পুতক কামিনীরে লেরিক তামকরয়েয়া মানুগ করিয়া মামার 
খণ খানি হুজলু বুলিয়া নিংকরের। মৌর মামাক মামিনক উতারে জীবনে মি 
পাহুরানি নেই। উতাই মোর পরম গুরু বুলের উগই মোরেউ মানুগ করেছিগ। 
কামিনীয়ে মাতের দিলীপদাই বইজিয়ে মোরে আদরে খওয়েয়া যতন করিয়া 
দিল্লীত লেরিক তামকরুয়েয়া মানুগ করলাতা। উতারে পাহুরানি নার ।। 


কৌলি 


দয়াপুর গাং উহানর মানু এতা কৌলি নাইলে থা নুয়ারতারা। হুন্দা কৌলি 
নিককা, কি মুনি, কি বেয়াপা। গাং হানাত শান্তি নেই হমাহমি নেই, বের দিয়া 


৫৩ 


মিঙালে ফউইল য়ারি 

দিয়া পথ গাটানি কিসাদে চলতারা তানু জানি। কাদার বুরুঙ্গার লেইপাকে মাতের 
বাইয় এসাদে দরবারে আকয়া খেচুরির পালি, লেরিক হুনানি কাদার গাঙে 
যেইতারাগা। মেরাকগই নিজর গরে করতারা। তবে বৈষন্তব গাঙে না লইতারা, 
ছন্দা বারারতা। আগর ঘরে আগই হমানি নেই উহানে হীনপেইতারা, বারো 
হন্দা দোকান বাকী করতারা, কিয়া বুল্লে লেইরাপা বারো হাবিব সময় পয়সা 
নাপেইতারা। কৌলিত নিরব কাপক ফুটেরপারা। সৌরও ভিতরে হিংসা হমার, 
অথচ কুঙগউ কারতাউ খেইতারাতা নাগই। অশান্তি, উতার গজে গুরু আগ 
মইস আগ কিতাপারা সুটলে বা অনিষ্ঠ করলেতে লয়ইল, মাইর অনা বাকী। 
এমাটিক কৌলি, হুরকাং গাংহান তিলয়া থানা নেই হাব্বিয়ে পচিশগ গর। 

দিন আহান কাদার গাঙর চাউবাতল রিটায়ার্ড পুলিশ ইন্সপেক্টরগ কামখানি 
করানিরকা বেরদিল মানু আগ ভাহাত গিয়া দেহের গাং এহানতে গল্লা সপার 
হাদিত হমানিহান অছে। হিঙারেষা চেইতারা পুলিশর মানুগ বুলিয়া। টেইপাং 
বুলিয়া আছে উগরে নিলগা। পিসে আংকরিয়া হারপার গাং এহানতে দরবারর 
জটগ অছে। এহান খিয়াল করিয়া, প্রেমল বুজানিরকা 
দিন আহান চাউবাতল মালকর সম্বসরিত বার্তন হাবিব পক্ষত্ব করেছে 
কিন্তু দয়াপুররতাতে গরগর লেহে আকেইগ। তা হারপাছে কতগ মানু তাল 
দিয়া লাগাদিতারা উহানও হাইহান, হুদ্দা ডুয়া হুচিল থাইতারা। 

. বুজন আগই মাতের - চাউবাতল দয়াপুরতে গর আকগ বাদ নাদেছত - 
হাই খুরা - গাং এহানর মানু এতা নিয়াম সরল উহানে কিহান আহান অইলে 
ছদ্দা লাক্ৃতারা, বারো কতগই ভুয়া হুচিল লাগাদিতারা উহানও হাইহান। হানতে 
এ সরল হবা মানু এতারে হাবিব কামে পানা থক বুলিয়া নিমন্ত্রণ করেছুতা। 
খুরাই খানি হবা অয়া থানারকা মাতেদে, লয়াগর হাবিবও আহেছি হাবিবয়ে 
হুনকা। 

দয়াল খুরাই মাতের গাঙে থাইতে গেলেগা কতহান নিয়ম মানানি লাগের, 
মি কারৌ অনিষ্ঠ নাকরানি, আগরাং আগই মাগা মাগি করানি নুনও বালা, 
কিয়া বুল্‌লে কাদাত দোকান নেই নানা অসুবিধা, বারো আগর গুরুয়ে আগর 
বের বাগতাই মনেয়া নাগই, পেইরাক সুটিয়া এতা থাইতয়তা, উতা খিয়াল 
করিয়া হারপানি, বুজানি, নাটটরানি, দ্বি আককথা মাতলেও চুমছে বুলানি, 

এসাদে ধৈর্য জ্ঞান দরকার বারো কৌলি থাইলেও ঘর আগত মানু মরলে উঠানে 
গিয়! নিকালানি। য়ারৌ কান্ছি না থনা, এসাদে কতহান জ্ঞান ধর্ম গারিত থনা। 
উহানে প্রেম অইতয় বুলিয়া মাতল। ডুয়াহুচি আগর কথা আগরাং মাত্তারা উতারে 
না গনানি। 

চাউবাতলে মাতের মি পুলিশগ, থানাত হুদ্দা এতা কৌলি দেখতে দেখতে, 
মাইর, খুনাখুনি, ছেদাছেদি, চর-ডাকাটি যেতা আমারাং নেই, আমার জাতে 
নেই - হানতে কিয়া দয়াপুরে এসাদে অইতয়তা বুল্ল। উপেয় সেনাগ বুলতারা 
বুজন উগই মাতের ভদ্র অনা, ভদ্রলোক বুলতারা, কোলি কিতা নেই, প্রেমে 
থানা, আগরে আগই নিংকরানি থক, নিজর মানু বুলিয়া ভাবানি, জাতপ্রেম, 
সাকেই প্রেম, গাং প্রেম, জন্মভূমির প্রেম, দেশ প্রেম এতা মানুরতা থার। ও মন 
উতাল চলানি, পরর উপকার পারলে করানি, কিন্তু ক্ষতি না করানি আলি না 
ঠেলানি,দরবার না বারানি। মি করলু এহান ভুল অইল কিনা নিজে জ্ঞান করানি 
উহান অইলে হাব্বিয়উ হ্বা অয়া হারৌত শান্তিত প্রেমে থাইতায়। বারো উসাদে 
মন উসাদে সৎজ্ঞান আমার জাতরতা নিয়াম উহানল আমার দরবার, মাইর, 
মোকদ্দমা, নেই, কতি হবাতা। আমার বিধুনপরিয়া মণিপুরী জাত এহান। ধর্মকর্ম 
বিদ্যা ভক্তি পৃথিবীত আমার ডেকি সুসভ্য জ্ঞানী মানু সৎধার্মিক জ্ঞানী নেই 
বুলানি য়াকরের। 

উপেয় সত্যই মাতের আজিকার কর্ম এহানর প্রসাদও হয়াত অছে কথাও 
মধুর মধুর কথা আলাপ অইল, মহাভারত ভারতর কৌলি প্রেম ও হুনলাং 
বারো নিয়াম সংজ্ঞানর কথা টটরানি হুনানি অইল, কর্ম করল গিরকর মালক 
সৎগতি অয়া হদেইলি বারো দয়াপুরর কৌলি ও লয়ইল পারা, নিয়াম হবা 
লাগিল। দয়াপুরর বদনে হাই নিয়াম হারৌ অইলাং এতারে ধর্মসভা বুলতারাতা 
বুল্ল। একথা মত চলানিরকা হাবিবিরাং হেইচা থইলা, তানুও আর না লাগলা 
হবা অয়া থাইলা। 


কুকুরগর বৈশিষ্ট্য 


ঘর আগত মেকুর আগই কুকুর আগই আছিতা। কুকুর উগ চেইতেও 
দলা বারো মেকুর উগ দলাই কালাই চিতারা। কুকুর এগর ডেউটিহান গিরিগর 

ঘর রাহানি রাতি না ঘুমজিয়া রাহেরগ। রাতি কিগ আগ আইলে রকতয় 
কামারতয় ও ডরে আকগউ হমা নুয়ারতারা উঠানে পেয়া। কিন্তু মেকুর এগতে 
উদর মারিরি না মারিরি ঠিক নেই কিন্তু কতিগ মারল বা মারিরি উতার লেহা 
'দিন আহান হিদলর হুকন দয়া রইদে ডাম আহানাত ছরাদেছি লগে গুলি 
পুরিয়া খেইতাই উতাই কিতাই। মেকুর এগই লুকালুকা গিয়া খাদিরি কুঙগউ 
না দেখতারা। আকখুরুম তাগ্স তাগ্ন গিয়া বারো খেইতে দেহিয়া কুকুর এগই 
ফালদিয়া ধরল। ধরিয়া ছানা আহান দিতে গিরিগই দেখল। বা বা বুলিয়া মাতল। 
কুকুরগই মনার গিরিগর মঙ্গল অনা, কুকুরগই আদর করিয়া খওয়েইলে 
তা হারৌ অর, আর কিস্তাউ নাচার। কিন্ত মেকুর এগই যেতাহেতা খাদিরি বারো 
ঘরে ভিতরে মুতিরি, শাক্তি গত আহের বারো যেপেয় হেপেয় আগে আগে 
বুজেইরি। বারো সৌ জরম দিয়া ছানিয়া দিগদারী দিরি। কুকুরগই মাতের গিরিগর 
ক্ষতিরকা আছেগ বুলিয়া নিন্দা করের বারো মাতের কুকুরে'গিরিগর উপকার 
মল অনেইতারা বারো কুকুর কোনদিন গিরিগর অনিষ্ট সাধন নাকরতারা। 

এহানেই কুকুর ধর্মহান |: 

বুদ্ধির জয় 
গাত আগর মাছ এতা বারো কাকারা এতারে হরপ ছলাকাক আয়া 
খেইতারাগা হানতে দিন আহান মাছ কাকারা এতাই তিলয়া যুক্তি করিয়া ঠিক 
করিয়া সলাকাক এগরে মাতিক তি আয়া খারগা আমি নাও টটরেয়ার কিন্তু তি 
আহানির আগে হরপ এতাই আয়া মাছ খেয়া খেয়া লুকেয়া থাইতারা। হানতে 
হরপ এতারে কিসাদে আহানি বন্ধ করানি। সলাকাক এগই হিননাপেয় মি মারিয়া 
খেইতৌ বুলি হরপ উতা বিসারা বিসারা খার এহানে আর হরপ নাইতারা 
আছি উতাও খেয়া লয়ইল। এখুরুম মাছ কাকারা এতাই বারো যুক্তি করলা 
হরপ আর নেয়ইলা হানতে এখুরুম সলাকাক এগরে কিসাদে মারানি। কাকারা 
এতাই মাত্তারা মাছতুমি সলাকাকগর মুডে য়ময়। তোমারে দেহিয়া খানা মনেইতয় 
- উপেয় আমি সলাকাকগর জাং উহানি হাব্বিয়ে জাংল চিপা চিপা মারতাঙায় 
বুলিয়া ডাওর ডাঙর কাকারা য়ময়া তা মাছ খেইং বুলিয়া বেতর অইতে কাকারাই 
জাংল চিপা চিপা ফলি ফলি করলা। সলাকাক উগ জাঙর দুহানিয়ে কিতায় 

পরিয়া থাইল, ফরদেউ নুয়ারের আটেও নুয়ারের বেদনাই খানা পিনা এরিল। 
কতদিন এসাদে নাহেয়া মরিল। বুদ্ধিল তানু জয় করলা বারো হারৌত থাইলা। 
পানি আয়া বুরলে হারৌত সিতারেয়া থাইতারা। কিন্তু হরপ বারো সলাকাকতে 
ডরেয়া আর আনা বাদ দিলা। বুদ্ধির জয় এসাদে। 


বিয়ারকা নিঙল আংকরানি 


বাবুলোক গিরক পেনসন অইলতা দ্বিবসর অইল। নিঙল দুগ পাছিল 
উতা বিয়া দিয়া লইকরল। এবাকা ঘর না চলের। মইলকে লরানি কাম করানি 
হিনপানি অকরল। মুনিশৌ জেঠা উগও বিয়া করিয়া বহকগ বিদেশে চাকুরীর 
ফামে আছেগা। দুই নম্বর সৌ উগ বি.এ. বি.টি. দিয়া মাস্টারি করের ঘরেত্ব 
নিক্কা যারগা। নাংহান বাবুসেনা সিংহ, এগরে বিয়া দেনারকা নিল বিছারার। 
খালকরের জেঠা উগই তার পছন্দমত বিয়া করিয়া বেলেয়া গেলগা, নিংশিং 
অয়া আহানি নেই নিং নেই উহানে দুঃখ পার উহানে খানি বিসারারতা। দিন 
আহান বারমুনিত গিয়া শ্রীধাম গিরকর জিলক আগ আছে বুলিয়া চানাত 
গেলগা। তানু সাপালগ লকেই গোত্র মধুকল্য য়াকরের, আমি লেম্পা লকেই 
য়াকরের বুলিয়া চানাত গেলগা। দ্বিয়গিয়উ জানাশুনা বুলিয়া হবাপেয়া গেলগা। 
শ্ীধামে মইলকে জিলক লেরিক বাগাদিরি স্কুল উগর মাষ্টর কাদার হাইস্কুল 
উগত বাগাদেরগ উগর লগে মনামনি অছে হানতে বিয়া লেপছে বুলিয়া মাতলা। 

বাবুলোক উহান হুনিয়া চা গুয়াপানা খেয়া উঠিল। য়ারি দিয়া হাইদে 
যেইংগা বুলিয়া উঠিল মনে মনেতে জানাশুনা মানুগ বুলিয়া নিয়াম হবাপাছিলগ। 
নিল নাচেয়া না বাছিয়া ও নার। চরিত বেবার হবা নাইলে বিয়া করিয়া নিয়া 
বিপদে পরানি বুলের। কততা উসাদে দুঃখত পরেছি উহানে ডরার। দুধপুরে 
গিয়া, নিল চেয়া লেইরাংপা লকেই বুলিয়া দেহাঁদিলা নিঙউলসৌগ হবা বুল্লা 
হানতে চানাত গেলগা। মনে মনে মাতের কতি আটতৌতা নিয়াম হিনপেইলু 
বুলের। নিঙলগ দেহিয়া ঠিক পেইল বারো কুষ্ঠি ও মিলেছে দিয় পক্ষরতা ও 
পছন্দ অইল। তানুর কথাবার্তা ব্যবহার উতাই পছন্দ অইল। নিউল সৌগ বিএ 
পাশগ শান্ত ভদ্র অছে উহানে পছন্দ করল। হুদ্দা পাত্র সম্বন্ধে হারপানি দেহানি 
বাকী থাইল। বাবুসেনা মাষ্টারগ বিবেকে ধরের, বাবাই চাছে পছন্দ করেছে 

লয়ইল মোরতা চানা না লাগের বুলল। বহু আটানি বিছারানির পিছে বিয়াহান 
লেপইল। বাবুলোকে মাতের নিউলতে ঘরে ঘরে আছি কিন্তু হুতুমে চেইতেতে 
না পেয়ার। এহানল বিয়া এহান বিধির লেখাহান বুলতারাতা। লেখা উগ ছাড়া 
বিয়া নার। বিয়াহান ফাল্গুনে হবাদিন চেয়া লেপকরিয়া হেইচিং দিলা বিয়া দিলা । 
বাবুসেনা শিক্ষকগ বাপকর কথার বাহিরে যানা উহান না মনার। ইমা বাবাই 
কোনদিন জিপুতর অমঙ্গল অক উহান নাকরতারা বুলিয়া ইমা বাবারে হারৌত 
থনা উহান নিয়াম মনার। 

ডাকাটি মাগ সিংহ 


'দিন আহান লাল মালকরে হপন আহানর কথা মাতানিরকা ডাহের মালক 
য়ারী জেলাগ -ডরেয়া মালকে মাতিরি কিহান - হাই আগই হপনেদে মাতেরতা 
বৈষ্ণবসেবা আহান করলে অমঙ্গল দশা ফারা হাবিব তোরতা কাটতয়, হা হবা 
অছেনাই বুল্‌ল মালকে। বাহা হুবা হে বুলৌরি - বৈষ্ণবগতে মাগ সিং বুলতারা 
ডাকাটি উগ। মালকে খালকরিয়া মাতিরি -যেগউ অক তি বৈষ্ণবগ নিংকরিয়া 
হানৌ পৌরি হবা, পৌরু অক বৈষ্ণব সেবাহান। কালি বার্ন করিছগা। 

লাল গুয়া পানা রূপা আহানল তাংখা আহান কাপিয়া পিছেকার দিনে 
বার্ন করাত ছালইল। হুনেছেতাতে লক্ষীপুরে ভিতরে গাং আহানাত থারগ। 
গিয়া মাগ সিংহর গরগ কুঙগ বুলের মাহেয় তারে উওয়া চেইতারা। উরা উরা 
ওগদে বুলতারা, ডরৌ পার। আংকরে আংকরে গিয়া কাদাত ঘর আগর মাংবলে 
মানু আগআরি আগত চুহি লাগেয়া মাংকলে বয়া হজক পিয়ের, ভয়ঙ্কর রূপহান। 
দেখলে ডর লাগের। লাল ডরপার বারো আগুয়ার, কাদাত গিয়া আংকরের 
খুরা মাগ সিং বুলতারা উগ আপনে বুলতে, মাগ সিংহই নিংকরেরতা এগ, 
সি.আই.ডি.-গ নিশ্চয় মোর খবর লনাত আহেছেগ। এখুরুম না মাতিং এ 
সাধারাণ এগরে না মাতলে মাগ সিংহ নাং এহান মুতইতয়। খালকরিয়া মাতল 
হাই মি মাগ সিংহ বুলতারা উগ। 

লাল পয়লা হমাদিয়া জাঙর ধুলি লইল উপেয় মাগ সিংহ খালকরের 
সি.আই,ডি-গ অইলেতে জাঙর ধুলি না লইতয়, নিশ্চয় এগ অন্য মানুগ। মাতের 
কি কামে আহেছতগ । হাই খুরা হপনেদে দেখলুতা বৈষ্ণব সেবা আহান করানি, 

তবে বৈষ্ণবগতে খুরারে দেখলু উহানল কালি করানি মনেয়া বার্তনে আহেছুতা। 
এখুরুম খালকরের এগ সি.আই:ডি-গ নাইলে দূতগ পাউরি মোরে দরানিরকা 
আহেসেগ। যেতাউ অক মি নাকরলেতে মোর নাং এহান মাওইতয় বুলিয়া হাই 
মিআইতৌ বুল্ল। উপেয় বার্তন করল বারো মাতল খুরা গাড়ীল আয়া শিলচরেত্ব 
সিঙ্গারীত রিক্সাল আহিছ মি বিয়ানে নয়টাতত দশটার ভিতরে সড়কগত বাসেয়া 
থাইতৌ বুলিয়া হমাদিয়া লাল গরে আহিল। পিছেকার দিন মাগ সিংহ বিয়ানত 
হিনেয়া নামসা পিদিয়া ফেইচম কিতা লাগেয়া সালইল। লালই মাতল ঠিকানা 
মতে আহিল। লাল হমাদিয়া পিছে রিক্সা বাড়া কিতা দিয়া দিল। খুরা যেইক্গা 
বুলিয়া নিলগা। গিয়া সময়হান অনায় চিয়ার হানাত বওয়েইয়া জাং কিতা দিয়া 
জাঙর পানি ও পিল উপেয় মাগ সিংহ খালকরের এগতে হুতুমৌ বৈষ্তবসেবা 
করেরগ নাইলে জাঙর পানি নাপিলইছ। মাগ সিংহ খালকরের মিতে কিসাদে 
বৈষ্ঞবগ অইলুতা, গিয়াও মন্দিরগত ডিগলগ অয়া প্রভুরে হুমাদিয়া মাতের - 
প্রভু মিতে কিসাদে বৈষ্ণবগ অইলুতা? ডাকাটি মানু মারানিয়ে মোর কাম, এহানল 
সারা জীবন কাটেইলু। আইতে প্রভু মোরে আটুলিয়া আনিয়া বেল্‌লে। কত 
অপ্ররাধ করলু, হবা কাম নাকরেছু। প্রভু তি বৈষ্ভবগ অয়া লদিছ মি প্রসাদ 
পেইমতা বুলিয়া কাতকরিয়া লোকহান দেছি উহানাত বহিলগা। মাগ সিংহ 
প্রসাদ কিতা লয়া আত পুছিয়া ডামহানাত বহিলগা প্রভুরাং মাগল প্রভু মি 
অধমগ প্রভু তি বৈষ্ণবগ্‌ অয়া এগরে কৃপা করেদিছ বুলন। গুয়া পানা দহিনা 
কিতা হাবিব দিয়া হমাদির্লী মালকে কিতায়। খুরা নিমন্ত্রণ করিয়া আনিয়া হীন 
দিলু মোরে ক্ষমা করবাং। মাগ খুশি অয়া মাতের বাবা তোরতা মঙ্গল অইতয়, 
নিয়াম হবাক করলে প্রভুয়ে মঙ্গল করতয় বুলিয়া প্রভুরে হমাদিয়া গেলগা লালই 
লগে গিয়া রিক্সা আহানাত কাকরে দিলগা। খুরা মোরে বর দিছ বুলিয়া হমাদিয়া 
লাল গরে আহিল। মাগ সিংহ আর পাপ কর্ম এতা না করিং বুলিয়া প্রভুরাং 
মাগল যাহাতে বাকীদিন এহানি সংকামল কাটা পারৌরি। 


সৌওরে হবা শিক্ষা নাদলে 


কমল মন দুঃখই পুতক কামিনীয়ে শিক্ষিত বিদ্বান অক বুলিয়া, মাষ্টার 

থয়া হুয়াততা খওয়া খওয়া থনা উহানর ফলহান এহান? কিতা অইলতা? পিইউ 

ফেইল করলে। মোর কথা মালক র কথা না হুনলে, পথর মানু কার পথর কথা 

হুনলে, কোন বন্ধুর যুক্তিত রাতি দশটার আগে ঘরে নাইলে, কোনগই মাইর 
করিয়া কোনগই কার রূপা মারিয়া তোর নাং লাগাদিলা। পুলিশে তোরে দরলা 
থানাত ধরিয়া আনলা এবাকা কিহান অইতয় এতা কিতা? কাদিয়াও কিতা 
সৌওয়াও কিতা তোর কুনাম রটিল। কুরাং গিয়া কারাং হবা অইতেয়, কুঙগই 
হবাগ বুলতায় জনমহান লইকরলে বুল্প। হবানেই মানুরে কোনগই ইজ্জৎনাতারা 
না খালকরলে। বাপক কমল হ নুয়ারিয়া দুঃখই মুঙেত্ত সেচিয়া পুলিশ 
ইন্সপেক্টরগরাং গেলগা হাবিব খুলিয়া মাতল, যেহেতু কমল মাষ্টারগ, তার 
কথারে দাম দিয়া পিসেকার দিনে কামিনীরে হুদ্দা জামিনে এরা দিলা। বাকী 
ছ্বিয়গিরে না এরাদিলা। 

এখুরুম রবিন উগ কনাকত মানুর জিনিষ হৌপাত পহরির মাস চরকরানি 
এতা করেরতা, উতা ইমা বাবাই শাসন গুজুরানি নেই, হিকানি নেই আইস্তে 
কিহান, তারে জামিন নাদলা। তীর্থমাটি গাং এহানর কলঙ্ক রটিল। 

বারো লেইপাক, শুরু. চরকরানি মইস চরকরানি হাব্বিত তারে সন্দই 
করতারা কোন দোকানে চরকরলে তারে নিংকরতারা, উগরে ও জামিন নাদলা। 
এসাদে জেল এগত বুজেছি চর ডাকাটি খুনি যত দোষী হাবিব। এতা হুনিয়া 
দেহিয়া হবা অনা না মনেইতারা, শিক্ষা না ছনতারা না দেখতারা হবাহান। মন 
উতাত হবাহান দেহিয়া সুরে বরা নুয়ারলা, হুদ্দা হবানেই উহান মনেইতে আজি 
কিহান? কমল শিক্ষকগ জ্ঞানী-মানুগ পরিবেশর দোষ উহান হারপার কিন্তু কারে. 
কুঙগই মাত্তই কুউগউ.কারকা হুনেকুরা নাগই ধনই মাতের কুরিয়া উতাই চর 
অইতারা চরকরতারা কাম নাকরিয়া খানারকা। জগাতা উগই হীল ফুটেয়া রোজি 
করিয়াও খেইতয় কিন্তু না চরকরতয় । জগাতা উগ সৎগ অইতয়। কোনগই 
রোজিকাম করতৌ হীনপেইতৌ কিন্তু না চরকরতৌ, ডাকাটি নাকরতৌ পরর 
অনিষ্ঠ নাকরতৌ বুলিয়া জীবনহান সৎ অয়া দুঃখত কাটেইতারা । কোনগই দুঃখী 
অইলেউ এম.এ. বি.এ. পাশ করিয়া হবা অনা বিছারতারা। এসাদে হবা মানুর 
চরিত্র আলাদা হবানেই মানুর চরিত্র আলাদা। হুনতে হুনতে বন্ধু পরানে মাতের 
- মিতে উহানল সৌগ সহরে থয়া তামকরুয়েইলু বি.এ. এম.এ. পাশ করল 
এবাকা যেতাউ আহান করতয়। তবে মানু অনা শিক্ষিত অনা গুণী অনা নিজে 
মনানি লাগের, নিজর ইচ্ছাল বিদ্বান হবা মানু অইতারাতা, মানুর কুকথা 

হিকানিল নাগই। 

কমলে মাতের - হাই দুঃখ লাগের মৌ এতা নিজে খিয়াল না করিয়া ভুল 
পথে চলানিয়ে আজি কিহান? জামিন নাদলা, দুঃখ লাগের। কনাক সৌ হানতে 
মনে হীন লাগের। বুজ না পরেছি এব। দঙ্গই মাতের কিতা করতে - জেল থানা 
বুলের। পিসে জেলেত্ত নুকুলিয়া হবা অয়া চলবাতা বুলিয়া থছিতা। পুলিশ উতা 
দেশে গণ্ডগোল নানারকা বুলিয়া থছিতা, উহানল তানুরে শাস্তি রক্ষক বুলতারা। 
চেইক পুলিশর ডরে হবা অইতারা নেই, ইমা বাবার কথাতে না হনতারা। 

কাদাত বসে বিদ্যাই মাতের গাওর স্কুল ও পড়া ঠিক নার, করা শাসন 
করিয়া, মনদিয়া না বাগাদিতারা মান্টারে, টিউসনি করানিরকা, গারজিয়ান ও . 
হবাক শাসন নাকরতারা বারো পরিবেশ ও যদি হবা নার কিছাদেতে হবা সৌ 
অনা, হবা শিক্ষা পানা। নকলর যোগহান নকলে জিণের, লেরিক না চেইতারা। 
নাইতারা হবা ছাত্র, নাইতারা হুবা খেলুয়ার, নাইতারা হবা মানু। কিয়া বুরে 
সৌওয়ে নিজর ভবিষ্যত দেশর ভবিষ্যত, জাতর্‌ ভবিষ্যত হাব্বিতা এহান খিয়াল 
নাকরলা কিসাদে হবা অনা। হাব্বিয়ে এক অয়া, নিজরতা নিংকরিয়া আগরে 
আগই মাতিয়া হিকেয়া সৌ হাঁ মানু হংকরানি, সৌ শিক্ষিত অনি হবা খেলুয়ার 
অনি যুগর লগে মান্না অনি বারো হবা পরিবেশ হুংকরানি, হাবিবয়ে হাব্বির 
হবা চিন্তা রুরানি, হ্বা কামু করানি, সমাজরতা দেশরত্য "্বররতা হাবিব 'হবা... 
অনা ।উহান অইলে উন্নতি, শিক্ষার উন্নতি. জ্ঞানর উন্নতি আর্থিক উন্নতি, পরিবেশ 
উন্নতি অরতা। উহানল প্রেমল,ধৈরব, ক্ষমা, সততা, জ্ঞানল হিংসা নিন্দা বেলেয়া 
চলানি থক। ওঁ জ্ঞান উতাল কাঠি নুকুন পিয়ার উহান পাহুরানি নার। 

হাইদে যেতাউ অক সৌ এগি আর শাক্তি কাম নাকরতাঙায় বুলিয়া সংকল্প 
করলেতে হাবিব এক অয়া মাতিয়া তানুরে জামিনে আনে পারিয়ার। আর অন্যায় 
কাম শাক্তি কাম তানু নাকরতাঙায় বুল্লে কিয়া নানতাঙায়তা বুল্লা হাবিয়ে। তানু 
হবা শান্তি যেতাউ অক তানুরে“আগে আংকরিয়া পিছে মিটিং করিয়া তানুরে 
জামিনে আনতাঙাইগা। বা আনানি য়াকরের। হাব্বিয়ে হবা অইলে যেকোন 
হবা কাম করে পারিরার। উহানল খানি নিয়ম নীতি-রীতি শৃঙ্খলা সততা মানিয়া 
চললে হবা উহান নাইলে কিন্তাউ কানা নেই। হাব্বিয়উ শিক্ষিত তেব এক অয়া 

হবা অয়া চলানি উহান হবা বুলিয়া যার যার ঘরে গেলাগা পিছে হাব্বিয়ে 
তিলয়া দৌ উগিরে জুয়াব লয়া য়াকরলা হানতে কেইসহান তুল্লা। সৌউগি 
এবাকা চুময়া চলতারা। 
পণ্ডিত জয়কৃষ্ণ শর্মার কথা 

আকদিন অধ্যাপক সুখময় বাবুয়ে আংকরেরতা পণ্ডিত জয়কৃষ্ণ শর্মারে 
-এইগা বেদ শাস্ত্রত পণ্ডিত সমাজে দৌ অয়া লইয় যেইতারাগা, এহানাত কিসাদে 
সমাজ ব্যবস্থা পরিচালনা সুষ্ঠুভাবে ইচুদিন চলিয়া আহিল উসাদে চলতয়তাঃ 
নুয়াকরে বেদ শান্ত্রল পণ্ডিত অয়া আর না নুকুলতারা, বারো হারপেয়ার বুলে 
বুলে ছনা কথাল টটরাকুরাতে বেজান, কিন্তু সঠিক নিয়মে পরিচালনার জ্ঞানী 
মানুতে নেই বুলানি য়াকরের -- বারো বর্তমান শিক্ষিত সমাজও বিষয় এহানাত 
খিয়াল না করতারা, বারো সমাজর চিন্তা করতারা উতাউ আন্দোলন লেরিক 
ইকরানিল ব্যস্ত, বারো পত্রিকাও নুকুলের বন্ধ অর, এহানাত এবাকা পেয়াও 
টটরাকুরাও নেই, আন্দোলন বা প্রতিবাদ বা খালকরেকুরাও নেই, লেরিক ইকরিয়া 
সাপাকুরা ও নেই, আকগ দুগ ইকরিয়া সাপেইতারা উতাও লকুরা নেই, কিসাদেতে 
চলানি। বারো যত শিক্ষিত অধিকাংশ সহরে থাইতারাগা যেপেয় সমাজ ব্যবস্থা 
পূর্ণরূপে নেই মূল গাং সমাজ উপেয় নাথাইতারা সৌ জিপুত মানু করানি মি 
খালকরিয়া এইগারাং এহান আলোচনা করানি বারো এ ব্যাপারে এইগাই কি 


উপদেশ দিয়া পারর যাহাতে সমাজ এহান ভবিষ্যতে ও পরিপূরণঅয়া কিত্তাদেও... 


না ঠেকিয়া চলে পারিয়ার। আজিকার দিনে এইগার উপদেশ যুক্তি উহান হুনানি 
নিয়াম দরকার নিংকরিয়া আইলুতা। এইগাই মোর হমা লয়া এ নিবেদন এহানির 
বিহিত ব্যবস্থার দরকার যুক্তি, ব্যবস্থা সম্বন্ধে মাতেইতেয় বুলিয়া নিংকরৌরি। 
কিয়া বুল্লে সমাজর মানু এবাকা বাকা কতগ অ যেইতারাগা অসামাজিক বিয়া 
রীতিল চলানিত আছিচলতারাতা বারো উতার গুয়া পানা খাকুরা ও নুকুলতারা, 
এহানও কিহান উতার নিজর বনক লকেই কুঙগই বিয়া করিয়া নিতয়গা।উতার 
খিয়াল নেই সমাজর গণ্ডির বাহিরে যেইতেগা থক থকনেই অন্যায় অবিচার 
নাকরিয়া, নিজর কর্ম ব্যবস্থা বেলেয়া কিতা অযেইতারাগা এতাউ কোন সমাজ 
নিংপায় না টটরতারা - যেমন এবাকা বেয়াপা ফুতি বুনানি প্রায় বন্ধ অইলা, 

ঘরর কাম ক্ষেতি গিরস্তিও প্রায় নাকরতারা, হুদ্দা পয়সা অনর্থক খরচে থাইলা 
অর্থাৎ বেয়াপা লক্ষী উতায় রূপা জমানি বেল্লা, হুদ্দা খরচ বাবুয়ানিত ব্যস্ত 
অইতারা কিসাদেতে সমাজ রক্ষা অইতয় এইগা মাতেদিক বারো এবাকার সৌ 
জিপুত হুদ্দা নকল শিক্ষাল ব্যস্ত, মন দিয়া লেরিক না তামকরতারা শিল্প, ব্যবসা 
নাকরতারা কিসাদে জিংতা অইতাঙাইতা চাকুরিতে সরকারে নেই বুলিয়া উবা 
অইল। মান্তে মাত্তে অধ্যাপক সুখময় বাবু ঠুকরল বারো ঘাম ঘাম সওইল। 

হুনূতে হুনতে পণ্ডিত জয়কৃষ এইগা হারৌ অর, দুঃখও পার, চিন্তাও 
করের নিয়াম দরকার আলোচনা বুলিয়া অধ্যাপক গিরকরে ধন্যবাদ ও দের। 
বারো. সমাজে আকগ অইলেউ খিয়াল করিয়া এতা হাবিব সমাজ ব্যবস্থার রা 
অধ্যাপক গিরকরে শত শতবার ধন্যবাদ জানার গিরকর আলোচনার প্রশ্ন নিয়াম 
অসে উহানে সময় লাগতয় বারো ধৈর্য্য ধরিয়া ছনানি লাকতয় বুলের পণ্ডিত 
এইগা গিরকে। হানতে হনে যাগা অধ্যাপক গিরক বুলল সংস্কৃত টুলে বা কাশীত 
গিয়া বা কোন পণ্ডিত আসি উতারাং অর্থাৎ যেকোন জাতর পণ্ডিতরাং গিয়া 
বেদ শাস্ত্র শিক্ষা করলে পারতায় বেদ এহান স্বয়ং ঈশ্বরর ইকরা বাণীহান। কতি 
হবা নীতি রীতিল মানু চলানিরকা হঙসেহান। যেবাকা মনু মনুষ্য সৃষ্টির সময় 
বিষ্ণুর প্রশ্ন করেসিলতা যে সৃষ্টি অইতায় বুলর মনুষ্য এতা প্রভু কিসাদে থাইতায়, 
করেছিল হাবিবতাল উপেয় ঈশ্বরে বেদ এহান ইকরেছিলতা উহান সভ্য জগতর 
পয়লা বস্তহান, উহান তামকরিয়া শাস্ত্র তামকরিয়া পণ্ডিত বিজ্ঞ অইলে উহানর 
জ্ঞানল চলতায়। উহান তামকরেকুরা বামুন নুকুলানি নিকালানি লাকতয়। সমাজ 
চেয়া বয়া থাইলে নাচলতয়, সমাজ চলিল ব্যবস্থার মানু বামুন নিকালানি দরকার 
এতা ব্রহ্ম সমাজর বিদ্যা, ব্রক্ম সমাজ দ্বারা পরিচালিত শ্রাদ্ধ পূজা পর্ব হাবিব 
পালনর রীতি-নীতি হাব্বিতা উপেয় প্রকাশ অইতয়তা। উহানল ভারতবর্ষর 
হিন্দু ধর্ম পৃথিবীত শ্রেষ্ঠ ধর্ম শ্রেষ্ঠ রীতির ধর্ম ও মানু বুলিয়া মাত্তারাতা, বিজ্ঞান 
কিতাদে আরতাই অগ্রসর অইলেও ঈশ্বর প্রভূত্ব বানী ঈশ্বর জ্ঞান অবতার, দশ 
অবতার জগৎ সৃষ্টি এতা ভারতর মানু ছারা কোনগরউ জ্ঞান নেই, যেহেতু ঈশ্বর 
সম্বন্ধে অবতার জ্ঞান অন্যতায় হারনাপাছি। ঈশ্বর হুদ্দা ভারতর মাটিত কতবার 
অবতার অছেগ। 

বারো এবাকার শিক্ষার পদ্ধতি বিজ্ঞান ভিত্তিক অনায় এতা হাবিব লোভ 
পা যারগাতা; কিন্ত বিজ্ঞানে ভবিষ্যৎ বানী দিয়া নুয়ারের, ভবিষ্যৎ এহান হাবিব 
মানুরতাও এবাকাও অন্ধকারহান এহানর জ্ঞান কারতাউ নেই ঈশ্বর ছারা। কালি 
কিতা অইতয় আকগউ মাতে নুয়ারতায় উহানল ঈশ্বর অবতার, ঈশ্বর কৃপা, 
ঈশ্বরর দয়া, ঈশ্বরর সহযোগীতা এতা সাধন ভজন করতারা উতায় এবাকা 
সজন সাধুয়ে হারপেইতারাহান। 

ওঁ পণ্ডিত উতা নুকুললে এমনও এতা হাবিব ঠিক অইতয়। উহানল 
আধুনিক মানু শিক্ষিত অয়ার বলিয়া বেদ, গীতা, ভাগবত, লাইন না পাকরিয়া 
নিজরে নিয়াম হারপাউরী বুলিয়া যেতা হেতা টটরেয়া যেসাদে হেসাদে চলানি 
উহান জ্ঞানী মানুর পরিচয়হান নাগই। এতা হারপাউরি বুলিয়া নিজরে 
নিংকরলেতে ভাগবতর প্রত্যেক লাইন পাকরিয়া ও মতে চলানি লাকতয় সুপ 
নাইলেও আপাবপা, ইপু, ইপুর বাপকে এসাদে করে আহেছিহান মরা আগ 
জ্ঞানী জীব যেতার অস্তরে ভগবান বিরাজ উতারে ভক্তি করিয়া বাবার জীবনর 
বাকী কর্মর মুক্তি প্রার্থনা উহানল ও লয়াত থায়া শ্রাদ্ধ করানি, বৃন্দাবন গিয়া 
গিয়াঈশ্বর পেইলেও ঈশ্বরে কর্মর পাপর বারহান নিয়া নুয়ারৌরি বুলের অর্থাৎ 
কর্মফল ভূগানি লাগের। উসাদে কত খণ ভোজনর খণ, দান খণ, কর্মর খাণ, 
কথার খণ, কত থার উতা উপেইর মানুরাং মুক্তি পানা লাগের। এতা ভাগবতে 
উল্লেখ আছে। উহান নাইলে পৃথিবীর এতার বাহিরর অজ্ঞান মানুর চলানিহান 
অর। যেতায় এ সম্বন্ধে হারনাপাছি, ঈশ্বর চেতনা নাছি, উতার চলানিহান। 
বিষয় এহান টটরানি এতার গভীরতাত যান উহান নিয়াম উচ্চ জ্ঞান মার্গর 
য়ারিহান। 

তবে জগতে যেকোন রীতি-নীতি ধর্ম-কর্ম পরিবর্তন অর যেমন এতা এসাদে 
লুপ্ত অর বারো জাগের এসাদে চলেছে যুগর তালে তালে। যেহেতু ুঁ জ্ঞানর 
মানু উতা মরতারা বারো জরম অইতারা উহান মাঙনিতে নেই বারো জাগিয়া 
নুকুলতয়, উসাদে এবাকার মানু দাক্কা খেয়া পাক্কা অইতায়, যেমন মদ পিতে 
পিতে পেট পচিয়া মরণর ব্যবস্থা অর উপেয় মানু এগই হারার, জুয়া খেলতে 

খেলতে হাব্বতা হারেযা নিস্ব অইলে উপেয় মানু এগর জ্ঞান অর বারো চরকরিয়া 
ডাকাটি করিয়া ধরিয়া মারিল ব্যবস্থা বা জেল ফাসি, শাস্তি পেইলে উপেয় 
হারপার। উতার আগে ভুল নেশাত অন্ধ অয়া কিন্তাউ খিয়াল নাথার, উহানল 
মানু এগরতা ভুল পথে, ভুল কামে যানা থকনেই, যেহেতু মানু এগ পরম জ্ঞানী 
জীবগ। উহানল সৎজ্ঞান সাধন দরকার, উহান অইলে অধ্যাপক গিরকে মাতলে 
এতা হাবিব জ্ঞানল সমাধা অইতয়। উবাকা হাবিব হবা অইতায়। ফুতিও বুনতায়, 
ব্যবসাও করতায়। উহানল চললে ঈশ্বর বানী গীতা ভাগবতে আছে ও জ্ঞান 
বেদর জ্ঞানল চলতায়। গিরক এপেয় লয়করলু বুলল। জয় কৃষ্ণ শর্মা এইগা 
গিরকে এহান করিয়া টুলে বা স্কুল কলেজে বামুনে সংস্কৃত দেব পুরাণ, শান্তর 
তামকরানি লাগতয় ঝুলিয়া অধ্যাপক গিরক উঠিল। নিয়াম হারৌ অইলু বুলল। 
গিরক ইংলিশর প্রফেসারগ। 


লেইরাপা নিঙলর দিন 

দলার আকগ জিলক -ধনী বি.এ. পাশ করিয়া চাকরী নাপাছে সৌ টুইসনি 
-করিরি বাগক আলুয়াগ উহানে ধনী দুঃখ করিরি বাপকরে চাকরী কিতা আহান 
করিয়া হারৌত থ নুয়ারিরি। মালকরে ও হবা তি আহান লদে নুয়ারৌরি 
কিহান অইলুতা বুলিয়া খালকরিরি। লেরিক তামকরিয়াও কোন কামে লাগে 
নুয়ারল উহান তেইর চিস্তাহান। চাকুরী বিছারেইরী অফিসে অফিসে দরখাস্ত 

 মালকরাং দিরি। এসাদে কোন রকম চলতারা। 
দিন আহান মামাক ধনীর বিয়ার প্রস্তাব আহানল আহিল। বিনক বারো 
বনকরাং মাতিয়া ঠিক করানিরকা পাত্রগ মিলিটারিগ। যেতাউ অক চাকুরী আহান 
করের বুলিয়। চিন্তা করতারা। আর পাত্র নাপেইতারা উসাদে শিক্ষিত উপযুক্ত 
পাত্র পানা নিয়াম হীনছে। উহানে বাপকে মন আহানে মনার মন আহানে না 
মনার। কিহানূতে করানি। পিছে ধনী খালকরল মিলিটারীগ অয়াউ থাক ইমা 
হাই বুল বুলিয়া মালকরে মাতল। পিছে বিয়া অইল। ধনী মনাছিলি তারেল 
হারৌর সংসার করতয়। এহান তেইর রচনাহান। বাপক মালকরেও খিয়াল থ 
পারতয়। বিয়ার বসর আহান নাছে, দরবার ছন্দা দরবার। গররতায় মাত্তারা 
বিয়ার পিছে গরে রূপা নাদের।তাতে মদ পিয়ের। বন্ধু উতারে কুয়াটারে আনিয়া 

আকতা অয়া মদ পিতারা জুয়া খেলতারা। রূপা উরার ধনী বাপকর গরে থানা 
উহানাত্তউ জিঙে হীনপেয়া আছে। কথা না হুনের, মাতলে জিঙের কিহান করানি 
উপায় নেই। ধনী দৌ হমাদিরি, কাদিরি শিক্ষিত মানুগ এ অবস্থা এতা জারে 
নুয়ারিরি। কত যুক্তি দিরি না ছনের, মাতের মি কম শিক্ষিত অইলেও মোরতা মি 
হারপাউরি। তি শিক্ষিতগ অছত তোরতা তি হারপা, দ্বিয়গি দ্ধি নমুনা। কোন - 
মিল নেই, মইলকে হবাহান মাতলে না হুনের, মোরে তি না বুজেয় বুলের। মোর 
মাষ্টারনিগ তি নাগই বুলের। তেইর এতা কথা হুনিয়া মদর বন্ধু উতা আর 
নাইতারা। তেইর সালে নাইতারা বুলিয়া আর সৌওর গুজুরের কল ডল উরার 
বাগের। তেই মালক বাপকও পাহুরল। মালকর চিঠি আহান পেয়া কাদাত 
লাগলি। বাপকরে খালকরিরি বাবাই আলুয়াগ অয়াউ আমারে হবাক থছিল, 
আদরে আছিলাং কিন্তু শিক্ষা নেই কি অন্ধকার কহা আগত বুরলু বুলিয়া কাদিরি। 
গুনহারা জ্ঞানহারা অয়া কিসাদে থানা। ভগবান ভুলতে না করেছু কিয়া ভুলে 
ছানরতা বুলিরি। 

হঠাৎ মামাক নয়ন তীর্থ দরশন করানি বুলিয়া গেলগা। মিলিটারী এরিয়া 
আংকরে আংকরে গিয়া ফওইলগা। গিয়া দেহের মদ পিয়া পিয়া আছে কালা, 
পুছেমামাকরে বয়েইল। চা রাধিয়া বিশ্কুটল দিল। মামাক হাব্বি হারপেয়া দেহিয়া 
কিহান করলুতা বুলিয়া খালকরের। কম শিক্ষিত আগর লগে বিয়া দিয়া হারৌ 
অইতয় বুলতে কাদিয়া আছে। জরম দেনা বিস্তা' অছে। কালা উলটে উলটে পরে 
পরে আয়া মামা বুলিয়া হমাদিতে পরতে নয়নে তুল্ল, উঠ উঠ বুলিয়া। 

কালা কিয়া মদ পিয়র, ঘরেও পয়সা নাদিয়া অসুবিধা বুল্লা। তুমি হবা 
অয়া নাথাইলেতে মি পাগালাগ অইলু নাই। এমনেউ বি.এ. পাশ নিঙল আগ 
দিয়া মানুরাং মি কতি কথা হুনৌরি, মি নিয়া ঠকেয়া দেছু পয়সা লয়া বিয়া ঠিক 
করেছু কতি এতা হুনতু। মি কিহান আহান_করলুতানা কিতা। মি তোরে 
বানাপাছিলু উহান এহান£ মাত তীর্থত আহেছু এপেই অইলেউ মরিং আর যেন 
একথা না হুনিং মোর ইজ্জৎ নাথাইল, মি নিয়াম দুঃখ পেয়া আহেছুগ, তেই 
তোরে দুঃখ দিরিতা? মাত তেইর দোষ থাইলেউ মি আংকরিং বুল্ল। 

কালা জুম মারিল, নিংশিং অর গাং ঘর মান ইজ্জৎ হাবিবতা, তা কিতা 


৬৬ 


মিঙালে ফওইল য়ারি 

করের এতা চুমনাছে উহান খালকরের। তানুরেল তীর্থ কয়নিত বৃন্দাবন, মথুরাত 
গেলগা। কালা মুরগ তুলিয়া চা নুয়ারের, মইলকর দোষ নেই উহানও খালকরের। 
মালক বাপকর কথা ও খালকরের। তীর্থ করয়া আয়া তার কুওয়াটারে আইলা। 
মনহান খানি তঙাল অইল। মামাক নয়নে মনেয়া মা আহান থাইল। মনে মনে 
খানি ঠিক অক বুলিয়া। উপেয় ধনী চাপক অইলি মিলিটারি হাসপাতালে মুনি 
সৌ আগ অইলি। কালা আগেকার মন উহান আনানির চেষ্টা করের, মদ পিনা 
বেল্ল, মুঙে সিগারেটও নাপিয়েরগ। সৌ উগর নাং বীর বিক্রম বুলিয়া থইলা। 
কালা নিয়াম হারৌ অছে। মইলকরে ভুল করলু বুল্ল। ধনী হারৌ অইলি ফিরা 
পারলু বুলিয়া মামা আহিল এহান প্রভুয়ে আনুয়েইলগ বুলিরি। রূপা খানি 
তুলিয়া বাপকরকা দিয়া পেঠেইল। 

মামাকে মাতের তোর ডিপার্টমেন্টে সিলাই মাষ্টারনি লাগের নেই 
কমানডেন্ট গর লগে টটরেইকগা মি মাত্তৌ বুল্ল। আগেকার মেট্রিক পাশ 
পাঠশালর মাষ্টারগ নয়ন, সাহসল মাতল | মাতানিয়ে তেই সৈনিক স্কুলে মাষ্টারী 
পেইল। বেতনও নিয়াম ধনী নিংশাহান বেল্ল। মনে মনে মাতিরি মোর হেয়কর 
কারনে পেইলুতা বুলিরি, হেয়করে সুপ কম শিক্ষিতগ বুলিয়া অবহেলা নাকরিরি, 
উল্টা নিয়াম আদর যত করিরি। মনে মনে খালকরিরি মইলক এগ মালকগও 
পারা আদর যত্ব করানি লাগের বুলিরি। 
টিচার কালা কনস্টেবলগ দেখলে সেলুট করানি লাগের। তেই উতার লগে থাইরি। 
তা দিনে দিনে হরকাং অযারগা নিংকরের। এগদেউ মইলকরে কলির সতীগ 
বুলের। 

মামাক বেলেয়া গেলগা, ধনী খালকরিরি আগ্লানে চিন্তা করের, ইম্পানি 
অয়া থার, খালকরের কিয়া মান্না আগ বিয়া নাকরলু বুলের, তা এবাকা লাজপার, 
তেইর রেক্কহান গজে, তেই আরকউ গজে কাইতয়, অথচ তা নিয়াম অইলে 
হাবিলদারগ অইতয়। এতা খালকরের। ধনী শিক্ষিত নিউলগ হারপেইরি, তারকা 
হবা ড্রেস লদেনা আদর যতন সুপ কম নাকরিরি, মনে মনে খালকরিরি মি 
শিক্ষিত অছু উহানর গুন জ্ঞান দেহুয়ানি লাগের বুলিয়া নিংকরিরি। তেই তারে 
হারৌত থনা এহানেই সমস্যা আহান অছে উতার গে স্কুল, সৌগর যতন 

রাধানি হাবিব বারো ঘরর কথা ইমা বাবার কথা খালকরিরি। আকখুলিগই 
মালক বাপকরে নিংশিং অয়া কাদিরি, তানুরতা তেই ইজ্জু সম্বল অথচ লগে থা 
নুয়ারিরি, কিয়াও মুনিগ নাইলু বুলিরি। 

হঠাৎ মালক মরলি, টেলিফন আহিল, কাদতে কাদতে ধনী মরব উহান 
বাকি। ছুটিল যানাত উবা অইলা, কিন্তু মালকরেতে আর না দেখলু এ জালা 
এহানল থাইলি বারো বুরা বাপক এগ কিসাদে থাইতয় কত চিন্তা। বাপকরে 
লগে নিলেগা হউরিয়লে কিতা বুলতাই তেব নিয়াম হবা নুটেই কোনগউ নাইতারা 
বুলিয়া নিজরে তেমজেইরি। মনে মনে মাতিরি এহানেই মোর জনমহান প্রভূ 
বুলিরি। আহির পানি বেলেইরি। তেব হারৌ অইরি হেয়ক এবাকা হারপানি 


অকরল হানতে। 
চাউবার গিরস্তি 

চাউবা গিরকর গিরস্তি দেহিয়া মানুয়ে তাগ লাকতারা। ক্ষেতি বি হুদ্দা 
সই কিয়ার, ধান রূয়ার ৫ কিয়ার হৌপাতর বারি। নিজর পহরি আগ আছে, 
গুরু আছি, মইস আছি, বিরাট গিরস্তি কিস্তারউ অভাব নেই।ধানে বারন বুজের, 
সেংকম চিপের মাস পালের হাব্বিতা আছে। কামিলাও আগ আছে। বি হাল 
আগ বাগি দেছে। নিল সৌ আগ মুনিসৌ দুগ। হেইচিং জগাতা হৌপাত ক্ষেতি 
মাস হাবিবতা ফলের। আলু, ফরাস, উরি, বেইনঙ, কবি, লেউ, মকসি, ডাইল, 
খই হাবির ক্ষেতি করের ছদ্দা হাওয়া নুন লনা অর। হৌপাত খানি বেছের ধান ও 
প্রার পঞ্চাশ মন বসরে বসরে বেছের, গুরু মৌ, মইসর সৌ বেছের। দেসি মইস 
ছাপি দুগই জরম দিতারা সৌ আগ আগ। মোট ১২ হাজার বেক্কে জমার হাব্বিতা 
খরচ বাদে। গুয়া সিরেরতা প্রায় পঞ্চাশ বি। উতা বাদে নিজর ফলর গাছ আছে 
হেইনৌ খাটল জাম গরে ধরের। কিত্তারউ অভাব নেই। 

জিপুত দ্বিয়গি বি.এ. পাশ করলাতাই দোকান আহান দিলা বারো 
সিন্নাসি্নি ক্ষেতির কাম করতারা। 

দুঃখহানতে মইলক মরিয়া জিলক মৌ উগই ভাত রাধানি, লেপা পুসা 
কিতা বাকী উতা মুনিসৌ উতাই করতারা নিয়াম দুঃখ । আংকরিয়া পুতক জেঠা 
এগর কইনা আগ আনানি নুয়ারের। পুতকে মনাছে আগ আছে। উগ ছারা বিয়া 

নাকরের। বাপকে মরিং না মনার। বংশ দাপা পরিবার এতা খানি বিছারার। 
চাল চলন ঠিক নাপার। এহানে বিয়া নাদিয়া থইল। বাকা বয়স ও যারগা। 
জেলেই ও না আংকরের বারো বিয়াও নাদের । বাপকর শাসনে জেলেইর বাজার 
উহানও পুতকে করে নুয়ারের। জি আগত থানা উহান অছে। নিঙল মৌ এগরে 
বিয়া দেনা থকছে। তা গিরস্তির ঘর মানু বিছারার। ভিতরেদে মুনিসৌ এগরে 
খানি ডিলল বিয়া দেনা মনার। যাহাতে বাসা নুয়ারিয়া নিঙল উগরে অন্যগদে 
বিয়া দকা বুলিয়া। বাপকে উতার চলন ঠিক নাপার। পুতকে উতা হারনাপার 
ফাফর আগত থানাহান অছে। তানুর সালে আরাক বিয়া আহান না করিয়া 
ইচ্দিন কাটেয়া আছেগ। সৌ উতায় উহানল বাপকরে নিয়াম নিংকরতারা। 

দিন আহান নিঙলগ বিয়া দেনা বুলিয়া খবরে হালিনক আইলি। চাউবা 
নাংহান মানুগও সিং রীতিনীতির মানুগ।মুনিসৌ জেঠা উগরে ডাকল রিতু হুনতা 
বুলিয়া বুজেইল। সেলামর পথ উগল সেলামে যানা বারো সহরর পথ উগল 
সহরে যানা। তোর বাপকে তোমার সালে বারো বিয়া নাকরানি তি বারো বেকা 
অয়া চলানি। উহান নাইতয়, হবাক খালকর। জীবনে শাস্তি না পেইতেয় বুলল। 
মি আর কিন্তাউ না মান্তৌ। . ... 

এগদেতে মনার নিঙল সৌ উগর লগে রিতুর দেহা অইল, পয়লাই মাতিরি 
মি হারপেইলু তি তোর বাপক ক্ষেতি করের লাবা উগর কথাই বিয়ার কথা না 
উটরার উহান। মি কিন্তু ধিয়া করলে তোর উতা য়াকরতৌগ নাগই। সিদা তিয়ে 
মিয়ে আরতা আকগউ না। বারো মি সহরে থাইতৌ তোর এসাদে গাঙে নাইতয়। 
রিতু হুনতে হুনতে আহির পানি বেল্ল। বাপকরে ঠইগ দিয়া বানাপারগ বাপকরে 
না চেইতৌ বুলানিয়ে তা কিত্তাউ না মাতিয়া বেলাদিয়া গেলগা। আর কোনদিন 
দেহা নাকরল। মইয়ে মাতল উহান হাইহান। এতা কি রকম মানু আমারতাতে 
বাবাই কতি বানাপার কতি হবা কথা হিকার, কিন্তু এগতে কোন শিক্ষা পাছে বা 
ভদ্র পরিবাররু নিলগ নাগই। তার বন্ধু উগরে মাতল নির্মল মি আর এতার 
লগে না সামইতৌ। মি বাবার কথার বাহিরে না চলতৌ। বারো বাবারে বেলা . 
নুয়ারতৌ। তি খানি মাতেদিছ মি বাবার ইচ্ছার বাহিরে কিন্তাউ না করতৌ 
বুলল। 

হঠাৎ বিয়ার কথাল পার্টি আহান নিউল চানাত আইলা। চাউবা গিরকর 

নাং হুনেছি, কিন্তু এসাদে ঘর দৌওয়ারর গিরস্তি না দেহেছি। ফুল কবি বাধা 
কবি লেউ কতি হবা বারি, পহরি বেমলবেঠা দেহিয়া আচানক অইলা। ফল 
গুয়া আকতাউ অভাব নেই। 

চাউবা জিলকরে মাতল লেহাউ মানু আহেছি আর কিন্তাউ না মাতল 
অথচ জিলক সুজি বিস্কুট বারো আপেল কাপিয়া আনিয়া দিল, চা দিল, মা 
হমাদে গিয়া বারো গুয়াল আইলি। সাদহান হবা লক্ষণ হবা দেহিয়াও ঠিকপেইলা। 
গোত্র দাপা আংকরিয়া কুষ্ঠির সক কিতা তিলয়া চেইলাগা, কুষ্ঠি মিলেছে বারো 
বি.এ. পাশগ বিয়া লেপইল। চাউবা মইলক নেই অসুবিধা এহান পদে পদে 
উহান নিংশিং অয়া জুম মারিল। কত অসুবিধা দুঃখ হুদ্দা সৌ এগিরে চেয়া 
পাহ্ুরেরতা। মনে উদালা ভাব, চিন্তা কারেও নামাতের। মইলক নিয়াম হবা 
বেবারে কামে রূপে মাতিলতা নেয়ছিলিগ নিংশিং অয়া দুঃখ পার। 

ঘরগ না চলতর ঝুলিয়া পুতকরেও বিয়া দেনাত লেপইল। জিলকর বিয়া 
অয়া নিয়াম অসুবিধা অর ঘরে। নিল আগ পুতক রিতুরকা আংকরিয়া বিয়া 
করাত গেলাগা। বিয়া করিয়া আলথক অয়া আইতে বিয়ার গাড়ী আটেকেয়া 
মাইর করিয়া জখম অয়া হাসপাতালে নিলাগা। আগে মনাছিল উগর বেইবুনিয়ে 
মানু লাগেয়া মাইর করিয়া এ অবস্থা করলাতা লাভ নেই অথচ আরো তিতা 
অইলা। এতার কোন কেইস নাতলা। খানি জখম অইলেও লাভ অইল আর এ 
ব্যাপারল লাগে নুয়ারলা। চাউবাই মাতের মি ধর্মত লাল নাছুগ, মোরতা প্রভুয়ে 
খানি হীন দিলেও অমঙ্গল নাইতয়। সত্ধর্মত চললে বিপদ নার বুল্‌্ল চাউবাই। 
ঘরে নীতি সতরীতি থানা লাগের। 

রিতু বাপকর কথা হুনিয়া খালকরের বাবাই মাতের উহান হাবিব হাইহান, 
যেতা হেতা কথা ব্যবহারর মানু কোনদিন প্রিয় অ নুয়ারতারা। উহানল যেতা 
হেতা পরিবারর লগে সম্পর্ক করানিও নার। যেতাই নিজর জ্ঞানল শান্তি হবা 
হারনাপেইতারা। যেতাউ অক কিয়া মি সেচলু উতার কোন জ্ঞান নেই উল্টা 
মাইর হাজাছি। আরো হবা অইল, জীবনে আর দেহা নাইতয়। কোনদিন শান্তি 
বেবারল সুখ শাস্তি প্রেম নার। বারো বাপকগই কোনদিন পুতকর শাক্তিহান 
নাকরতয় এহান হাইহান। হারৌত পাচর ভাত খানাত গেলাগা। 

ভুলর পরিনাম আধার 


রবিন চাকুরিত গিয়া অন্্রতঘর করল।জিপুতর চাকুরির সুবিধা খালকরিয়া 
নিজর চাকুরীত দিন কাটানি লাগতই নিংকরল। লাই লাই ঘরে চিঠি, ফোন, 
খবর করানি বন্ধ অযারগা। যেহেতু তা ব্যস্ত সময় নাপার ৷ রবিনর মালক বাপক 
বেকার পুতক উগর লগে থায়া খানা পিনাও বুরাকালে হবাই না খেইতারা দিন 
দিন অভাবে দুর্বল অযেইতারাগা। কাদার হোমিওপ্যাথিক ডাক্তার উগই হজক 
কিতা দের হাদি হাদিত। রবিন বিয়ানে আটটাত নুকুলের রাতি আয়া হমার সুপ 
সময় নেই। নিজর মওয়েই জিপুতল থাইল।। দুগ মুনিসৌ নিঙল আগ। নিঙলগর 
নাং রেবা, সুনিল বারো সুশীল জিপুত দ্বিয়গির নাং। রেবা জেঠি জিলকগ। 
কলেজে তামকরতেত্ব বেজাতির সুনিসৌ আগ লক ধরেছেগ। লয়ইতে মুনিসৌ 
উগই জুর করিয়া, লাকচা করিয়া রেবারে নিলগা। দিন উহান রেবা চাকুরীর 
খবরে নুকুলিয়া আলথক আইতে মুনিসৌ উগই বন্ধু কতগল আয়া পথেত্ব জুর 
করিয়া গারিত তুলিয়া নিলগা। বিষয় এহান মালক বাপক ও হারপাছি অথচ 
গারিত না লাগেইতে এসাদে ঘটনা ঘটিল। তিন মাহা পিছে কন্প্রমাইজ বুলিয়া 
বর উগর মালক বাপক আইলা। আয়া নিলগর বিয়া বাবত রূপা লাক আহান 
দাবী করলা বারো কল ফারনিচার ফিয়ম হুনা দেনা লাগতয় বুললা। রবিনও 
বেকাবুত পরিয়া দিতে বাধ্য অইল। এগদে পিছেকার বসর বর উগ কেলার অয়া 
মরিল। সাদা খেইতারা মানু। হিন্দু অইলেও বিহারী ।আমা'র লগে খানা লু'লাকাং 
গৌরিয়া তিল নেই। রেবা আল্লিপা আল্লিপা খেইরি দৌ আগও অইলি। পুতক 
মরানিয়ে পরিবার উহান অচল অইলা। অভাব দেহা দিল। রেবারকা নিলাগা 
রূপা জিনিষ পত্র হাবিব গেলগা। তেই থানা নুয়ারিয়া সৌগল বাপকর ঘরে 
আইলি। এবাকাতে কাদিরি, কিহান করানি খালকরিরি। বাপকেও কইদিন 
খওর়েইতয়। সমাজেন্ত বেলতায়। নিজর পরিবার সৌর ভবিষ্যত আছে। গাঙর 
ঘরে আহে নুয়ারের নিজে ভুল করিয়া। খালকরের রূপা ও অভাব, ভুল অইল। 
জিলকর সৌ উগ নুওয়ারা অইল, হসপিটেলে মরিল। দুঃখর গজে দুঃখ ।লয়ইতে 
পেনসন অয়া ঘরে আহিল সৌ জিপুতল আয়া দেহের বাপক মালকও মরেছি। 

বেয়ক খুল্লা উগই বাঁপক মালক মরেছি এ খবর ও না বাগেইল। ইমা 
বাবার খবর নাকরের উগরে বাগেয়া লাভ নেই বুলিয়া না বাগেইল। কোন রকম 

আছে বি দ্বিকিয়ারেত্ব কিয়ার আহান ইজারা দিয়া শ্রাদ্ধ করেছে। পেনসন অয়া 
আইতে হংকরিয়া আছিলা ঘর উগ লুকসানে বেছিয়া আহিল। রবিন চাকুরী 
লয়য়া ঘরে আয়া এতা হাবিব খবর পেয়া আহিরপানি বেলার। এতা হাবিব 
ভুলর মাসুল কিসাদে দেনা। ভুলে ভুল অইল বাবা ইমার সেবা নাইল, জিলকগর 
জীবনহান পানি অইল এতা আধারর ভুল পথ। এতা হাব্রি ঘরে বেলেয়া লাকনেই 
সমাজ নেই ফামে বসতি করিয়া থানার ফলহান বুলের। যেতা অইলতা অইল 
বুলিয়া বেয়করেল থাইল। 


দিন আহান য়ারি দিতে মাতেরতা বিধু মিলিটারিত তা হমাছে, পনর 
বসরর চাকরী। বিয়া করানি লাগের এতার ভিতরে বয়স পচিশ অইলগা। 
ঘরগউ হংকরানি, ইমা বাবা বেইবুনিরেল হবা অয়া থানা খালকরের। হবা অয়া 
থানা চলানি মনার। লগর উতাত তার বন্ধু আগ আছে। নিমাই বুলিয়া দেউছড়ারগ 
উগই মাতের আমার গাঙে হবা নিঙল আছি মনেইলে চেইকগা এখুরুম ছুটিত 
গিয়া বুলের। বিধুয়ে মাতের মি চেয়া কানা নেই বাবা ইমা আছি তানু চেইতায়, 
ইমা বাবাই জিপুতর হবা করতারাতা। মি চেয়া দরবার অকরলে ঘরে শাস্তি 
নাইতয়। ইমা বাবারে দুঃখ দেনা উতা মি না মনাউরি। ইমা বাবা বেইবুনিরে 
দুঃখ দেনা পাপ। হাব্বিয়ও মোর হবা মনেইতারা, মিও হবা অনা লাগতয়। মি 
হবা অইলৈ জগত হবা। স্কুলে অজাই মাতেছিলহান এহান বুলের। দেহরতা 
আকতাই শিক্ষিত অয়া না খালকরিয়া বেজাতি জেলেই থয়া সমাজে হমেয়া 
চলে নুয়ারতারা। খানা পিনা তিলনেই, ধর্ম গৌরিয়া রীতি তিল নেই উতাও 
নিজর মইলকগরে হবাপেয়া ইমা বাবা বেইবুনি খেয়য়া বেলেয়া না চেইতারা। 
ইমা বাবা নাখেয়া থাইতে না খালকরতারা। বেইবুনিরে না চেইতারা দরকার 
নেই বন্ধু। মি অন্যায় কাম না করতৌ, অন্যায় অধর্মত চলে নুয়ারতৌ। সৎভাবে 
চলতে লেইরাই মরলেও মরতৌ। কিন্তু মোর ইমা বাবা বেইবুনি বেলা নুয়ারতৌ। 
মাতের হাব্বিরেল থায়া জীবন কাটেইতৌ। উহানল মোর খুশিমত বিয়া কিতা 
মিনা করতৌ বুলের। অন্যায়ত চলেছি উতা যুগে যুগে সুখি অনুয়ারেছি। পাকর 

ভাগবত, গীতা, রামায়ণ, মহাভারত। সত্ধর্মর জয় সবসময় । সুতরাং মোর মহলে 
মিনাচলতৌ। বন্ধু উগই মাতল কথাহান হাইহান, কপালর কারনে দুঃখী অইলেও 
নিজুর কর্মর কারনে দুঃখী অনা ঠিক নেই। ইমা বাবা বেলেয়া মওয়েইল খেয়য়া 
থানা ও পাপ উহান মি করানি নুয়ারতৌ নাকরতৌ। মি হবা অয়া চললে মোর 
বংশও হবা অইতায় ভুল না করতায়। কোনদিন ভুলপথে চলিয়া সুখী 
অনুয়ারতারা, শা্তিত থানা নুয়ারতারা। যেগই উসাদে করতারা উতার জিপুতও 
তানুরে উসাদে ব্যবহার করতারা ।তি করতেয় উহানর ফল তি ভোগ করতেয়। 
'ইমাই বাবাই কতি বানাপেয়া ডাঙর করলা হুয়াত্তা নিজে না খেয়া ও খওয়েইলা 
উতা কিসাদে পাহুরতেইতা। মোরে জরম দেছিতা তানুর অচল অবস্থাত মি সেবা 
করানিরকা তানুর কর্ম করানিরকা। মরলে তানুর তরপন দেনারকা, উতা পারলে 
অইতয়তা। বন্ধু নিমাইয়ে মাতের কথাহান হাঁইহান, যেতা বেজাতি থছি, স্বগোত্র “ 
কিতা করের। মি হবা অইলে মোর বেয়কউ হবা অইতয়, কুটুমও হবা, হাব্বিয়ও 
হবা অইতায়। মানুয়ে হবা বুলতায়। 

কথাহান হাইহান পাপ, পুণ্য, হবা শাক্তি খালকরিয়া সত্ধর্মত চলানি 
হবাহান। সত্ধর্মত চলের উগর বিপদ নেই। যেগদেও উগরতা মঙ্গল অর। এহান 
বুরাবুরি জ্ঞানী বুজনে মাততে হুনেছুহান। মি ওঁ পাপর কাম উতা করানি না 
মনাউরি।. - নঃ 
তোরতা মোরাং খণ নেই 

ভানুয়ে লেইরা অইলেও তার ব্যবহার নিয়াম হবা, শ্রদ্ধা, ভক্তি, প্রেম, 
নেহল চলের। কোনদিন না সৌওর। দুঃখ থাইলেও প্রভু তি আছত বুলিয়া 
চলের। চলেরতাতে নুঙেইপার ঘরে ঘরে গিয়া কাম বিসারেয়া নিককা। উতার 
ঘরে কাম করিয়া খার। এহানেই তার দুঃখর জীবনর রুটিনহান। দিন আহান 
রবিন বাবুরে মাতের, বাবু কাম করে দউরী রূপা নেউরিগা, উদারি করিয়াও 
নেউরিগা কতি রূপা অরতাউ হিসাব নাকরৌরি, যেতা পারিল দউরী। তেব কত 
যে রূপা নিয়া খাওরিগা সৌ মওয়েই পালৌরি উতার সীমা নেই। ইচুদিন কত 
রূপা নিয়া নিয়া খেইলুগা উতা হাব্বি কিসাদে হুজতৌতা। এতা খণল এবাকা 
বুড়া অইলু অসম্ভব বাবুর খণ হুজানি। পারলু উবাকা যেতা যেতা দেখলু কাম 

করেদিলু এবাকাতে গারিগউ অচল অইল। কিহান করতৌতা। 

উবাকা রবীন বাবুয়ে মাতের তোর মুনিসৌ জেঠা উগরে মি মিলিটারিত 
বরাদিং উহান অইলে আর হীন না পেইতেয়। সৌগই মাসে মাসে বেতন পেইতয় 
খানি জিরেয়া বয়া বয়া খা পারতেয় বুলল। বাবু বুলিয়া জাঙে ধরব উহান 
বাকী। উহানে ভানুরে নিয়াম বানাপেইতারা। কোনদিন ঠকাঠকি নেই, সতভাবে 
চলের। নিয়াম হবা উহানে হাব্বিয়ে বানাপেইতারা, সহায় করতারা। দিন আহান 
দোকানদার আগই ডাহিয়া মাতের ভানুদা দোকানর জিনিষ বাকী নেছতগা উতার 
পয়সা নাতলে। বাবু মি কাম থাইলে করেদিং উগদে কাটেইছ আর ইনকামতে 
নেই হানতে। হাইদে আমার বিটাগর চারিবারার বেরহানি দিয়াদে। এসাদে 
পুতকরে রবীন বাবুয়ে মিলিটারিত বরা দিল। ইন্দিরা আবাসর ঘরগর গ্রান্ট 
অইল, তিন টাকার রূপার টৌলর কার্ড পেইল। রবীন বাবুয়ে মাতল এবাকাতে 
খানি চলে পারতে ঠেকলে আহিছ ঘরে। বারো তোর কোন খণ নেই মোরাং। 
হাবিব মাপ অইল। বাবু মোরতা তিআজনমর বাপকগ ভগবানগ। তোর দয়া 
জীবনে না পাহুরতৌ। প্রভুয়ে আরাকও নুগ্েই করে দিতয় বুলিয়া ভানু ঘরে 
গেলগা। গিয়া মোরে কিতা করের বুলিয়া মরিল। গার মানুয়ে মান্তারা সৎ 
ধর্মত চলের উহানে আটে আটে মরিল কারৌ হীন নাদেছে। কতিও মরন হানর 


হবাহান বুলতারা। 

উমর দেশ উহানর ইলেকশন লয়নির লগে লগেমন্ত্রী এমপি হাব্বির সম্পত্তি 
ধনর হিসাবর অডিট অইল। পার্লামেন্টর /১8৫)995510 লয়ইল। প্রধানমন্ত্রী 
অইলতা উদয় শঙ্কর। প্রধানমন্তরীযে হাবিব মন্ত্রীরে মাতল যার যার দায়িত্বর দপ্তরর 
বিভাগীয় কাম ঠিকমত অনা। বিভাগ বাটেদিয়া হাবিব গ্রান্টর রূপা ঠিক ঠিক 
কামে লাগানি। উতা ভিজিলেন্স কমিটির মানুয়ে তদস্ত করতায়। পিছে মা আহান 
দ্বিমার ভিতরে ইন্গপেকশন.অইতয় বারো রিপোর্ট দেনা লাগতয়। হবা কাম 
পেঠেইতায়। যাহাতে স্থানীয় মানু কাম হবা অইল কিনা মাতে পারবাতা। এসাদে 
রাজ্যর মুখ্যমন্ত্রী চিফ সেক্রেটারী হাব্বিরেল মিটিং করল। হাব্বিরে উসাদে নির্দেশ 
দিল। মাতল কামর হিসাব ঠিক থানা, কাম হবা অনা । বিশেব করে দুঃখী জনগণে 

৭৪ 


মিঙালে ফঙইল য়ারি 

সুখে শান্তিতে থা পারতারা। খেইলতা নেই উতারে সহায় করানি, ঘর নেই 
উতারে ঘর হংকরে দেনা, বি নেই উতারে বি দেনা ।জিনিষর দাম কমানি, সড়ক, 
গাড়ী, চাকুরী, ব্যবসা ঠিক চলানি। রেশনে হাবিব ন্যাব্য মূল্যর নিত্য প্রয়োজনীয় 
জিনিষ পানা। লাইটর সুবিধা, পানির সুবিধা, শিক্ষার সুবিধা হাবিবতা ঠিকমত 
অনা। সরকারর বদনাম নানা। 

এহান প্রধানমন্ত্রীর করা নির্দেশ। ইমারজেন্সির ডেকি কান অনা।ও কারণে 
দেশে সুখ শান্তি পালইল। প্রধানমন্ত্রীর গুণ দেশে হাবিবর মনে কানে ফওইল। 
কিন্তু হঠাৎ বহিদেশক্রর আক্রমণ অইল। দেশে লারচার যুদ্ধ অইল নানা ক্ষতি 
মানু মরলা। লোট করলা কত অত্যাচার করিয়া লুটিয়া গেলাগা। দেশে বারো 
দুঃখ আহিল। প্রধানমন্ত্রীর চিন্তা নিয়াম অইল। অন্য দেশেত্ব রূপা খণ আনলগা। 
বারো দেশে কষ্টে না থাকা এহান মনেয়া আপ্রাণ চেষ্টা করানি অকরল। ক্ষেতি 
"শিল্প ঠইকরানি অকরল। অস্ত্র লনা অকরল। অন্য দেশে গিয়া আরাকউ রূপা 
খণ করানির চুক্তি করল। যাহাতে হাব্বি ক্ষতির পরিপূরণ অর। খণ দেশর 
ইনকামেন্ত হজানি অইতয় বুলিয়া দেশর মানুরে চিন্তা না করানির শাস্তনা দিল। 
লাই লাই দেশর চিত্তার উন্নতি করানি অকরল। ক্ষতি আকখুরুম অইলে উহান 
পরিপ্রণ করতে সময় লাগের। আর এসাদে আক্রমণ নাইল ব্যবস্থা করানি 
লাগতয় বুলল। বনু চেষ্টা করিয়া পাচ বসরর ভিতরে দেশর অবস্থা ফিরেয়া 
আনল। জনগণে সলকরানি অকরলা ।জয় প্রধানমন্ত্রী উদয় শঙ্করর জয় বুলতারা। 

এসাদে যেকোন কাম একান্ত য়া করলে উহানর ফল মঙ্গল অইতে বাধ্য। 
দেশর মানু শান্তিত সুখে থাইলা। 


বিচার 


বিনয় বারো সুশীলর দরবার আহান অছিল উহানর আজি বিচার। দ্বিয় 
পক্ষর মানু-দ্ি নমুনা টটরতারা। বিচারে লৌদিতারা, আগর কথা আগই 
নাকরতারা। ইচুদিন জিঙেয়া আছে দরবারহান। টটরেয়া ঠুওইলা ঠিক বিচারতে 
নার । সমাধান নেই আগই বিনয়র পক্ষত যুক্তি দের, আগই সুশীলর পক্ষত যুক্তি 
দের। সভাপতি নিরুপায়, তারিখ ঠেলেইলে ও কিতা, না ঠেলেইলেউ কিতা 
দরবার এহান সমাধান নার হুদ্দা পক্ষপাতিতই। লয়ইতে সভাপতিগই আমুসেনা 

গিরকরে খানি মাতানিরকা অনুরোধ করল। আমুসেনা গিরক অনুমতি পেয়া 
উবা অইল। মাতের সভাপতি গিরক মোর কথাহান অইলতাই বিচার ছি পক্ষই 
করলে সমাধান অর। কুঙ্গ লাল কুঙ্গ চুম নিশ্চয় হারপাছি কিন্তু স্বীকার নাকরতে 
দরবার থার বিচার নার।সুতরাং দবিয় পক্ষই সমাধানর উদ্দেশ্যে সৎবিচার মনেয়া 
উবা অইলে টটরানি য়াকরের। সভাপতিয়ে মাতল রাজি নাইলেতে আমারে 
'বিচারে ডাহেছি কিয়া? আমুসেনাই মাতল পয়লা আলিগ খুরাছেতা বিনয় খানি 
নিয়াম খুরাছে আরো সুশীলে গালাছে টটরাছে,টটরানিয়ে দরবার মাইরর উপক্রম 
অইলতা, নিয়াম না খুরেইলে টটরানি দরবার নাইলইছ। খুরানিরকা বিনয়র 
দোষ, টটরানিরকা গালানিরকা সুশীলর দোষ। বিচারহান এপেয় লয়ক। মানুর 
ক্ষতি নাইব কাম করলে দরবার নার। নিজে লালইলে নিজে খানি খালকরানি 
লাগের, চুমছে বুলানি, মনহান ঠিক করলে সমাধান অর। আর দরবার নেয়র। 
সভাপতিগই নিজে নিজে আলিগ ঠিক করিয়া চুমনি বুল, বিচারহান লয়ইল। 
গিরকে মাতল হরপ উগউ গজে না পারাদিলে নাও কামারার। বুলিয়া আতর 


তালি দিয়া উঠলা। 
জগাই মাদাই 


জগাই ১১ বসর মাদাই ৯ বসর মালকে চালেইরি য্লারী জেলাগ, মানুর 
ঘরে কাম করিয়া খেইলতা চালেইরি কিন্তু জগাই মাদাই দ্বিয়গির কাম মানুর 
ঘরে হীল উরানি, পথে মানুর লগে লাগানি এতা তানুর কাম। মানুর বের 
বাগেদিতারা, হদ্দা মানুর অনিষ্ঠর কাম করতারা। এসাদে ডাঙর অয়া দিন আহান 
এসাদে শাক্তি কাম করতে মানুয়ে কিলেয়া জেলে দিয়া দিলা। মালক খবর পেয়া 
কাদানি অকরল। উপায় নেই, বেয়করে খবর দিয়া আনুয়েইল। বেয়কে গাঙর 
মানুর লগে তিলয়া যুক্তি লর। হাব্বিয়উ মাত্তারা সৌগি নিয়াম শাক্তি। হুদ্দা 
মানুর ক্ষতি করতারা গাঙে থানা হিনইল। মামাকে মাতের হাইদে, জামিনে 
আনলে খানি শাসন করানি লাগতয়। সৌগি বাপক নেই, হিকাকুরা নেই। মালকরে 
ডর নাপেইতারা। হুনতে হুনতে নিমাই মাষ্টরে মাতের তি শাসন করে পারলেতে 
থানার অসি উগরে মি মাতিং। হাই উহানে দাদারাং আহেসুতা বুল্প মামাকে। 
নিমাই গেলগা গিয়া থানার অসি উগরে মাতল, বারো সুনিল ডর দেহয়াদে, 
আর নাকরবাতা বুলল । 

অসি সুনিল বাবু হাই চুমছে বুলিয়া মারুপগর কথাহান থইল। সুনিলবাবু 
হাজতেত্ব নিকালেয়া তার রুমগত আনল। আনিয়া লাঠিগল কতবারি দিল, 
আর শান্তি কাম করতারাইতা না আর নাকরতাঙায় বুলিয়া কাদানি অকরলা। 
হাজারও অক মালক দুঃখ পেইরি, আহির পানি পুছল। এসাদে করলে বারো 
আনিয়া জেলে দিতৌ বুলিয়া এরা দিল। 

এখুরুম খালকরিয়া মামাকে লগে নিলগা। বনকআকখুলিগই থা নুয়ারতয় 
বুলিয়া তেইরেও নিলগা। বেয়কও লেইরাপাগ। রোজি করিয়া খওয়ারগ। এসাদে 
মেস্তরি হিকেইল। নিজে কাম করিয়া পয়সা রোজগার করানি অকরলা। 
হারপেইলা শাক্তি কাম করলে মানুয়ে শাক্তি পেইতারা। হাব্বি শাক্তি কাম 
বেল্লা। দ্বিয়গিও হবা অইলা। মালক হারৌ অইলি মামাকও হারৌ অইল। 


বিষুপিযা মণিপুরীর গৌরিয়ার য়ারি 


দিন আহান রবি হউরিয়লর ঘরে গেলগাতা ।অফিসও বন্ধ, অবশ্য মইলক 
রাম্থিরে লগে নানেছেগা। রবি প্রত্যেক বসর আকখুরুম গিয়া এসাদে ডাঙর মাছ 
আগ বারো ফল মিষ্টি কিতা নিয়া হউরিয়লরে ভাত আকেইচারা খওয়ারগাগ। 
তার নিং শ্রদ্ধা ভক্তি উতা তঙাল। উহানল তারে নিয়াম নিংকরতারা তার 
উনি হ্লাহাদির হক বিদাত বনি 
নুকুললি, ঙকরিয়া নিলগা। 

বয়াচা মিষ্টি কিতা খেইল পিল। হালাকর মইলক ললিতাই মেইথং জাং 
দনার পানি বারো পুছিল ফিতুপ আহান আনিয়া দিল, মাতল দাদা মেইথং 
জাত আত দবেলা বুল্ল। লেপা পুছা তুলসীর পানি সিটানি ওকখি অনা এহান 
ললিতাই জিঙে। চাকামে হমেইলে না সকয় না সকয় বুলতয়, মাংসেং ছকাছকি 
এতা নাকরিরি, নিয়াম বাছিরিগ। হিনেয়া লিক লিকেয়া থাইতয়। সেন্ধাত সেঙয়া 
ধুপ দেনা দৌ হমাদেনা হাবিরিতা তেই খানি ঠই। রবিয়ে মাতের ললিতার গৌরিয়া 
রীতি পরিষ্কার ৬কখি ঙারাল এহান তঙাল বুলতে ললিতাই মাতিরি, আমার 
জাতে হাব্বিরউ করতারাহান এসাদে দৌওর সেবা পুজা ৬কখি অনা এহান 
নুয়াহান নাগই, আমার রীতিহান বুল্ল। ললিতা ইতিহাসল বিয়ে পাশগ তেই 
জাতর রীতি ফিরই পিদানী কোন আহান বাদদিরিগ নাগই। হেয়কর লগে চাকুরীর 

ফামে থাইতেও বেজাত উতাই দেহিয়া আচানক অইতারাহান। বিষুপ্রিয়া মণিপুরী 
এতার সেবা পূজা ঙকখি এতা তঙাল বুলতারা। বারো রাদা আমার জাতর 
দৌওর সেবা পূজা পিতৃপক্ষর সিদ্ধা দেনা কাঙর খেচুরির পালি, কার্তিকে লেরিক 
হুনানি, আগ্রনে হরি উত্থান ফিরাল কুপানি, জাগরণর আরতি, জর্মর হলি কয়নি, 
মানু আগ মরলে বারো দিন মাং নিরামিশ খানি, লেরিক হুনানি শ্রাদ্ধএতা কিতা 
তঙাল। ঘরর জাঙাকগ গেছেগা বুলিয়া তেইর আদর নিং উতাও কতি হবা। 
আগ্লানে ঘরে লক্ষী বহেছে পারা। হউরিয়ক নেই অভাব এহান হারপানি মুসকিল 
ললিতার আদরে হউরক বিনয়বাবু মইলক নেযইলেউ সেবার অভাব নার।হারৌত 
আছে। কোন অশান্তি নেই। হুদা দুপ্শখহান পাছে সৌ উগর মাতহান নেই। যেতাউ 
অক আরতাউ সৌ পেইতায়। রৰি ঘরে মইলকরাং সলকরিয়া ললিতার য়ারী 
দের। রশ্িয়ে মাতিরি বাবাই নিয়াম বানাপার উহানল হারৌত আছে। উতার 
গজে তেইর হবা উহান তঙাল বুলল। বহকগ হবা অইলে ঘরে সুখ শান্তি অর 
বুলল। 


সুদেষ্া আন্দোলনে শহীদ অয়া ভাষাহান পেইলাংতা 

তিনখালর নিমাই-এ মাতের রাজার গাঙর ডেইগ বিধুররে, দাদা বিরাট 
সভা গেলগা, মহাসভা এরলা বিষুণপ্রিয়া মণিপুরী স্টুডেন্টস ইউনিয়নে 
করেগেলাগা আন্দোলন এহান, মি ধন্যবাদ নাদিয়া নুয়ারলু। ধন পয়সা নেই 
কতিও চান্দা পেইতারাথাং, এতারমা আট নয় বসর আন্দোলন চালেয়া গেলাগা 
২৪ ঘন্টান্ত ১০০১ ঘন্টা পেয়া এহান আচানকহান। ভবিষ্যতে কোনগই করতাই 
কিনা সন্দেহ। কিয়া বুললে মানুর ইনকাম নেই চাকুরী নেই, সৌওর মনে উৎসাহ 
নেই, বেকার, কি দিন আহান কি যোগ আহান আয়া পরিলগা ভগবানে জানে। 
তি মাতর এহান হাইহান, সুদেষ্তাই শহীদ নাইলে আমার ঠারহান নাউ দিলাইছ। 
বারো কুনোদিন নাউ পেইলাঙইছ। এবাকা নিডারতে দলাদলিল বুজেছি, শরাৎ 
কোনগই কিস্তাউ নাকরতাই। রূপা আলাউ কিতা নেইগউ কিতা আকতা। ছাত্রই 
যেহান করলা উহানেই লয়ইলহান। কতগই চাকরী পেইলা নেই সময়। আরাকউ 
পেইতায়। হুদ্দা মাষ্টার উগিয়ে ঠিকমত লরলে। বেতনর স্ট্রাইক বা ডেপুটেশন 
দিলে এমনউ অইতয়। হাই কথাহান ছাত্ররে ধন্যবাদ দেনা থক কিয়া বুললে 

আন্দোলন ছাড়া কিত্তাউ নার। অবিসি দিলা ভাষাহানর মাষ্টার বেতন কিয়া 
নাম্তাইতা। দিতায় টিভি রেডিওর আন্দোলন অকরলা। বিধুয়ে মাতের হায়হান 
নাইলে কৃষ্টিও নার কিস্তাউ নার। উহানে ছাত্ররে ধন্যবাদ। সুদেষ্ণাই পুলিশে 
গুল্লি করতে বুক পাতিয়া য়াকরিয়া মরিয়া জাতর ভাষারকা জীবন দিল। উহানল 
তেইর শহীদ বেদী হংকরিয়া ১৬ই মার্চ ধূপ বরতি দিয়া শহীদ দিবস পালন 
করতারা আসাম ত্রিপুরার হাব্বিপেই। ধন্যবাদ সুদেষ্া। 


আবদিন সলাকাক আগ উটগ পারা অছে, ফরদিয়া আয়া বিলগত 
পরিলগা। খটক খটক ঠট উগল পারর কান উতাদে ডুওয়া ডুওয়া চার। কাকারা 
পেইলে কাকারা খার মাস পেইলে মাস খার। দেহের বিলগর বাদ উগত পারন 
আগ পাতেশি। পারন উগর ভিতরে আলদ হরপ আগ হমেয়া ভিতরর মাস 
উতা খানাত লাগেছে। সলাকাক এগই মাতের অ তি অছত্তা এপেইৰ মাস 
খারগতে তি অছততা বুলল। তোর কেরবং উতা মি খাসিলুতা£ পারন এগর 
'ভিতরেদে ঠটগল ডুওয়ানি অকরল। আলদ এগ পারনগর ভিতরে থা নুয়ারিয়া 
নুকুলিল। নুকুলিয়াও সলাকাকগরে মাতের কিয়া আয়াও মোর লগে লাগরতা। 
মি বিলগর মাস খাউরী কেরবং খাউরী তোর কিতাইল। তি কুরাং কার আগই 
আয়া মোর লগে লাগরগাতা বুলিয়াও সলাকাকগর জাংহানি বেরেইল। 
সলাকাকগউ ঠটগল খুনটানি অকরল। এসাদে প্রায়ই ঘন্টা আহান অইল লাগিয়া 
খুনটা খেইতে খেইতে আলদ হরপ উগ নরম অইল, টপতকরে পরিল উপের 
সলাকাকগই আকমুরেত্ত খানা অকরল। মাস উতাই মাত্তারা বুয়াল এ সুজুগে 
সলাকাক এগরেউ মারেপারলাইছ কিন্তু বুয়াল আকগউ এপেই নেয়। মাত্তারা 
যেতাউ অক আগতে মরিল। খানি রেহাই পেইলাং। কেরবং উতাই মাত্তারা 
হারৌ অয়া এবাকাতে আমার চিন্তা নেই। আমি হারৌত থা পারতাায়। উপেয় 
ডুলবি উগই'মাতের মনুষ্যই পেইলে হাবিব মারতারা। মনুয্যইখান্তির নাকরতারা। 
মইস আগই গুরু আগই ঘাস খা খা মাত্বারা, তানু না খালকরতারা পৃথিবী 
এগত হাব্বিও আগরে আগই খেয়া থাইতারাতা। উহান বন্ধ করানি নাউ অর। 
মাছ এতাই মাত্তারা উহান নাইলে জন্ম মৃত্যুর এ জুনি পরিবর্তন এহান নাইতয়। 
এহান সৃষ্টির কথাহান। উহানল মানুয়ে আমারে মারিয়া খেইতারাতা। 

খৌরাং 

কুবের লেইরাপার ঘরে জরম অছে। বাপকে মানুর বি বাগি ক্ষেতি করের 
রোজি কাম করিয়া পরিবার কোন রকম চলার । মানুর বি ক্ষেতি করিয়া নিয়াম 
হিনপার। বাপকর দুঃখ ঘরর দুঃখ কুবেরে দেহের মনে হীনপার। লেরিক চার 
মানুর লেরিক আনে আনে ইকরের পাকরের এসাদে লেরিক তামকরের স্কুলে 
যারগা। মনে মনে খৌরাং কমে মেট্রিক পাশ করিয়া মিলিটারিত হমানি। দেশ 
রক্ষা করানি দেশর সেবা করানি। মন দিয়া লেরিকচার সুপ ফেইল নার। মেট্রিক 
সেকেণ্ড ডিভিশনে পাশ করল। বাপক মনি নিয়াম হারৌ অইল। কুবের ইএমই- 
ত হমেইল। বাপকরে মালকরে হমাদিয়া মাতল মি চাকুরী পেইলু এখুরুম আর 
দুঃখ লেইরা নেয়ইতয়। হুদ্দা দুঃখহান বিএ পেয়া তামকরে নুয়ারলু বুলিয়া 
চাকুরীত জইন করাত গেলগা। পিছে আরমিত হমেয়া নাইট কলেজ তামকরিয়া 
হায়ার সেকেন্ডারী বিএ পাশ করল। প্রমোশন পেয়া লেখা পড়াত থাইল। তার 
মনর আশা বিএ পাশ করানি উহান পুরিলতাই নিয়াম হারৌ অইল। ইমা বাবাই 
হারৌ অকা বুলিয়া ঘর হংকরল ধন পয়সা মাহান লেহে দের। গাঙরতাই কুবেবর 
ইমা বাবা নিং এহান তঙাল বুলতারা। 


ভারতর স্বাধীনতা 
নুয়ারলা।' এতাল দিল্লি, বন্ধে, গুজরাট, কলকাতা, আসামে ফামে ফামে ভারত 
স্বাধীন করানির আন্দোলনর মিটিং করানি অকরলা। প্রায় ১৯৩১ ইং বৃটিশ 
সরকাররাং মেমোরেন্ডাম দিলা, আন্দোলন হরতাল, বন্ধ ডাহানি অকরলা। 
নেতাজি সুভাষ কলেজে তামকরতেত্ব সেয়াপর বিরুদ্ধে প্রতিবাদ করেরগ। 
মহাত্মা গান্ধী ও ব্যারিষ্টারি পাশ করিয়া আয়াও আন্দোলনে যোগ দেছেগ। সুভাষ 
বসু আইসিএস ফাস্ট ক্লাশ ফাস্ট অয়া বন্বেত ডিসিগ অয়া জইন করল। মা 
আহান চাকুরী করিয়াও স্বাধীনতা আন্দোলনরকা রিজাইন দিল। সুভাষ বসু 
আজাদহিন্দ ফৌজ হংকরল। এসাদে তুমুল আন্দোলন চলিল চারিবেদে। 
মহাস্মাগান্ধীয়ে জহরলালরে কেমব্রিজেত্ব বিএ পরীক্ষা লইকরিয়াও আই বুলিয়া 
চিঠি দিল। এসাদে ক্ষুদিরাম, বাঘাযতিন জনে জনে জীবন দিলা। ক্ষুদিরাম, 

সুখদেব, ভগৎসিং-র ফাসি অইল। মহাত্মা গান্ধীয়ে অসহযোগ আন্দোলন, লবন 
আন্দোলন করানির সিদ্ধান্ত লইল। জেলে হমেইতারা নুকুলতারা। অসহযোগ 
আন্দোলন চলিল। হাজার হাজার লক্ষ লক্ষ মানুর চিকারী মানুর বিদ্রোহ অকরলা। 
বৃটিশ সরকার দেখল উপায় নেই, উপেয় গান্ধীরে ডাহিয়া স্বাধীনতা ঘোষনা 
করল। ভারত ১৫ই আগস্ট-১৯৪৭ ইংরেজীত স্বাধীন অইল। ভারতবাসী 
পরাধীনেত্ মুক্তি পেইলা। কিন্তু ভারতবাসী হারৌ অইক বুলতে পাকিস্তান আলাদা 
দাবী করল, জিন্নাই, নাথুরাম ঘটসে গান্ধীরে গুলি করিয়া মারল। এতা দুঃখ থা 
গেলগা। এবাকাতে বহু উন্নতি অইল। মুসলমান রাজার লোটপাঠ, বৃটিশ শাসনর 
শোষনে ভারত উদ্দালা অছিলগ। এতাত্ব জহরলাল, লালবাহাদুর শাস্ত্রী, ইন্দিরা, 
এসাদে হাব্বি প্রধান মন্ত্রীর চেষ্টাই অনেক উন্নতি অইল। পৃথিবীর হাবিব দেশর 
লগে সমান অইল হাব্বিগদে। ছদ্দা সত্ধর্মত চললে শাস্তি অইতয়। স্বাধীনতার 
য়ারি ভারতবাসীয়ে না পাহুরতারা। উহানল ১৫ই আগস্ট স্বাধীনতা দিবস পালন 


করতারা। 
সিংবুদ্ধি করলা 


নামি ারনিলিরি ছা বিল পরল 
আগ দেখল, কুকুর আগও দেখল । মনে মনে খানারকা চেপ চেপ আহের মেকুর 
এগই বুদ্ধি করিয়া মাতের হুন কুকুরগ, বাঘ এগ মোর বাগিনাকগ বনে থায়া 
হাবিব পাছুরেছে মি তার মামাকগ। কুকুর উগই মাতের এগ বাঘগ অ, আইত্তে 
এগরে খেইক, এগরে মারলে কত্ত দিন খা পারতাঙাই। বনর হিয়াল খরগুস, 
অরিং কত জীব খেয়ারতা। মি মানুত জবরদস চর বন্দুক আলা ডাকাটি উতা মি 
রকলে মানু পুলইতায় বুলিয়া দাবদিয়া ডরেয়া যেইতারাগাগ তা উহান 
হারনাপাছে। মি রকলে মানু যময়া এমনও মারতায় আমি হুয়াতক খেইতাঙাই 
বুলের। এহান হুনিয়া বাঘ এগ ডরেইল। উপেয় বান্দর উগই মাতের বাহা বাঘগ 
কিয়া ডরারতা। মিও তোর লগে আসু নাই। থলে কত গুরু মইস আছি বুলতে 
বাঘগই মাতের তোর নাং বান্দর, তোরে বিশ্বাস নেই। বাঘগই মাতের মারতাই 
বুলিয়া ভরেয়া বাওরিগা। উপেয় লাংটিয়া উগই মাতের বনর বাঘগ দুয়াত 
নুকুলিয়া হিয়াল, কুকুর, মেকুর ডরেয়া আইলে বুলতাই হুন বাহা। বাঘগই মাতের 
মিজীব মারলে তুমি চরেদে খানারকা চেয়া থারাইগ, তোমারে বিশ্বাস নাকরৌরি 

৮১ 

ঝুলিয়া ডরেয়া বনে হমেইলগা। মাতের দুয়াত ডরেইল জীব আসিতাক বুলের। 
মেকুর উগ সেইকাতক মি পারা অছে। আর দুয়াত আহানি নাছে, মাতের মোর 
ফামে মোর শক্তি। মেকুর এগই কুকুর এগই আহাত লাগলা। মাত্তারা বুদ্ধির জয় 
সবসময়। 


রতনে নিমায়ে বন্ধু। স্কুলে ঘরে খেলতে সব সময় তিলইতারা। রতনর 
বুদ্ধিহান হবা, ফাস্ট বয়গ। নিমাই লেরিক নাচার বুলের। স্কুলে বাহিরে বুলিয়া 
নুকুলিয়া গিয়া ক্লাশর পরা লয়ইলে আয়া হমার। এসাদে নিকা করের। এগদে 
মেট্রিক ফাইনেল বিত্তী অছে। রতন লেরিক চার ঘরেত্ব না নুকুলের। নিমাই 
বিয়ানে আহিল রতনর লগে তিলনিত। রতনে মাতল নিমাই তি লেরিক চানার 
সময়ত নাহিছ। মোরতা ডিস্টার্ব অর। পরীক্ষা বিত্তা অছে। নিমাই সওয়া গেলগা। 
ঘরে গিয়া আকখুলাগই টটরার গুজুরের। বাগরর ছাত্রগ অছে বুলতে - নিমাই 
কিতা গুজুররতা মালকে মাতিরি, তিতে কিয়া বিয়ানত গেলেগাতা মানুগই 
লেরিক চার সময়। তি পরীক্ষা নাদলেও মানুগ ফাস্ট ডিবিশনে পাশ করতয়গ। 
তিতে লেরিক নাচার বুলর বুলিয়া মাতানিয়ে নিমাইর চিন্তা হমেইল। মনে মনে 
রতন চুমছে বুলিয়া তাও লেরিক চানা অকরল। লেরিক না তামকরলে সংসারে 
কিন্তাউ নার এহান তাও খিয়াল করল। উহানল হবা অনা, লেরিক তামকরানি 
এবকাস্ত দরকার, টার্ন হন ারা়াস্নানলা ারিজলিরি 
তামকরানি অকরল। ] 


তরপন 


বিজয় পিতৃপক্ষর তরপন দেনাত পুরোহিতগর লগে পহরিগত গেলগা। 
হিনেয়া নামসা পিদিয়া কুপাং হানাত কলা তিল চৌল দুকগাস ফুল গুয়া পানার 
তাংখা বরেয়া ধরেছে। পুরোহিতগই পানিত লামিয়া উবা অ বারো কুপাংহান 
পানির গজে ধর বুলল। পুরোহিতগর কথা মত ধয়া হাবিব উটিয়া তরপন দেনা 
অকর বুলিয়া মন্ত্র সলকরানি অকরল। মন্ত্রল গারিগ সেংকর বুলল গোত্র মত 
গোষ্ঠীর মৃতা ইমা বাবা বপা বপি হাব্বিরে তিল দুকগাছ দেনা অকর বুলল। 
বিজয় উটল তিল দুকগাছ ধরিয়া দিতে টপ্‌ টপ্‌ আহিরপানি বেলার। নিংশিং 

অর মালকে বাপকে আদরে খওয়েইলা উতা, নিংশিং অর বপাক ববাকর বানা। 
নিংশিং অর সাকেইর বুজন মরেছি উতার নিং বানা। মালকে আদরে হ়ান্তা 
খওয়েইল, আজি উতার বদলা হুদ্দা তিল চৌল দুকগাস তরপন দেনা বুলিয়া 
দুঃখ করের কিয়া তেল্লাম মরলা, হবাই সেবা করে নুয়ারলু, হবা হবাতা খওয়ানি 
নুয়ারলু বুলিয়া তরপন লইকরল। লইকরিরা পুরোহিতগরে দহিনা দিয়া হমাদিল। 
উহানল পিতৃপক্ষ অইবতাই উহান বাছেয়া থার তরপন দেনারকা এহান না 
পাুরের। 


বহকগ 


লেহাউ যেসাদে নাংহান উসাদে জগাতা জ্ঞান গুন জিডে। যদিও লেরিক 

কম তামকরেছে। তেইর সৌ লেরিক বাগাদেনা, ফুতি বুনানি, রুয়া ধান কাপানি, 
হৌপাত রুয়ানা গুরু মইস তালাবি গিরস্তির হাবিব কামে পারদর্ি উহানে ঘরে 
অভাব নেই;ধান ফল ফসল হাবিব বেমলবেঠা। তেই কিসাদে এবাকার বৌয়েই 
ঠিকপেইত, পুতকর বহক আনেছেগা উণ, গিরস্তির কাম না হিকেছে। হিকেইতে 
সৌওইরি। হেইকরাং উল্টা মি চাকরগথাংবুলিরিংমি কাম করে নুয়ারতৌ বুলিরি। 

. হেয়কগরে হিকেয়া খেয়নি মনেইরি। পুতক বিনয় পাঠশালার মাষ্টারগ। মইলকর 


কথা বেবার এতা হাবিব হুনের দেহের।-দিন আহান লৌওয়া মইলক কলারে 


মাতের,তি লেরিক তামকরেছত কাম হিকে নুয়ারেছত, হিকিল সময় নাপাছত, 
উহান হাইহান, কিন্তু হিকানি মনেইতেনাই। বয়া থাইলে ব্যাধি নিয়াম অইতয়, 
শান্তি নাপেইতেয়। তি.নাকরলে কুঙগই করতয়তা। কাম করানি গারিগরকা 
হ্বাহান। ইমাই হিকেইতে না ইলৌরি ঘরর কাম কর বুলতে সওউরি উতা কিতা? 
হবাহানহে ইমাই মাতিরিনাই। কাম করলে কাম হিকলে তোরতাহে হবাহান। 
ইমাই মোরে ডাঙুর করিয়া লেরিক তামকরুয়েয়া ফুতি বুনিয়া, সেংকম গোয়ালরাং 
বেছিয়া কুয়া রুয়েইয়া মোরে লেরিক তামকরুয়াছেগ। এবাকা মোর বেতনে 
নারগা, জিনিষর দাম নিয়াম অইল, ঘরর সাজেলর স্টেম্ডারড নিয়াম অইল। 
এতাত কিসাদে চলানি। যত করতেয় তত হুয়াতক খেইতেয় নুঙেই অইতেয়। 
তিও এসাদে আকদিন মালক অইতেয় হউরিয়কগ অইতেয়, তিয়ৌ হিকেইতেয় 
কিন্ত তি হিকলেহে হিকেইতে নাই। ইমার কথাত কিয়া সওউরি? তোর ইমার 
ডেকিনিংকর। তোরেতে আল্লিপেয়া যাগা না বুলিরিনাই। মোরতাতে মোর ইমা। 
, চাও 

উহান হারপাবেনাই। মোর ইমারে বেলা নুয়ারতৌ ইমার সেবা করতৌ। উহান 
জিপুতর কামহান। কলা খানি কনাকগ হেয়কর কথা হুনিয়া চুমছে বলিয়া ইম্পানি 
অইলি। চুময়া চলানি অকরল। হৌরিকয়রে হমাদিয়া লালইলু বুলল। মইলকগ 
অইলেউ উচিত উহান হিকানি।কাম ডরেইলে সংসার না চলতয় উহান হারপেইল। 
কর্মর জীবন ঘরর কামও কাম অফিসর কামও কাম। কাম করিয়া মানুরতাঁ খানা 
লাগের। উহান কলা হারপেইল। 


লেরিক তামকর 


মোর বিবু লেরিক চার না ডাহিয়, মন দিয়া লেরিক চেইতে বেরা নাকরিয়। 
লেইমা সৌগরে আদর করিয়া বাগাদিরি। যতন করিয়া খওয়েইরি। গাঙর নৌ 
লেরিক না তামকরতারা, ইমা বাবার কথা না হিকতারা, হবানেইতা হিকতারা, 
শাক্তি ঠার হিকতারা, হবা বেবার না হিকতারা। এ ডর এহানে স্কুলেত্ব আইলে 
মেইথং আত দিয়া, অঙ্ক ব্যাকরণ বাগাদিরি। লেইমাই বিয়ানত উঠা দিয়া আদরে 
দাত মেইথং দদিয়া খওয়েয়া লেরিকে বহারদিরি। পরা লইরি হিকলনেই খিয়াল 
করিরি। প্রায় ক্লাশ সেবেন পেয়া তেই লকদরিয়া অভ্যাস. করেদিলতাই পুতক' 
- বিবুতাই তাই লেরিক চার খেলার সময় খেলার। মালকর হিকেইল ডাণ্ডি উহানে 
বারো লেরিক চার বুলানি না মনার। তেব তেইর খিয়াল থার পরা লইরি। 
রেগুলার স্কুলর পরা হিকের, অঙ্ক করের। মাষ্টর ধরানি না লাগের। এসাদে বিবু 
বিএ প্েয়া তামকরল। বিএ পাশ করিয়া ব্যবসা করের চাকুরী মা মনার।ঠিকমত 
চলানি হিকল উহানে বাজে খরচ নেই। কম পয়সাই চলের। বিয়াও করল। হবা 
অনা মনেইলে হবা অইতারা। বিড়ি, সিগারেট, মদ না পিয়ের। উহানে বাজে 
খরচ তারতা নেই। কম পয়সা অইলেউ উতাই কুলিয়া নুঙেই অয়া চলের। বানিজ্যে 
বসতি লক্ষী বুলের। লেইমা পৃতকর হুনর উহান দেহিয়া হারৌ অইলি। 

ফাগি 

বিয়ার গিছে রমনী বারো ধনগ আগরে আগইনিয়াম প্রেম বানাই দিয়গিরে 
বেরেয়া থাইল। যেসাদে ধনগই বানাপার উসাদে রমনীও বানা. আদর সেবা 
করিরি মাতিল উপায় নেই। এসাদে মালক বাপকরেও ধনগই নিয়াম নিংকরের 

দুঃখ নেই। 

দিন আহান ধনগ রমনীরে বেজের ফাগি করের। অফিসেত্ব আইবতাই 
খেয়া পিয়া রমনীর লগে ফাগি করের, আহের, তা উহানে হারৌপার। দিন 
আহান ধনগই মাতের তোমার লকেই উহান জাত তল, উতার আতরতা খানা 

. নাকরের। উতার লগে সামনি নাকরের। বুলানিয়ে রমনী সৌওইলি।ভাত রাধানি 

নাকরিরি। কাদানি অকরল হৌরিয়কে বুজেইতে নাকরিরি, ভাত খানা নাকরিরি। 
লগে লগে বাপকরে ফোন করিয়া মাতল বাবা মোরে আয়া চালাকক নেগা। 
বাপক উওয়া আহিল। তেইর খানাপিনা নেই অবস্থা উহান দেহিয়া বাপকে শাস্তনা 
দেনারকা নিংগা বুলিয়া ঙেইগর লগে টটরল, নিলগা। বাপকে হারপার জিলক 
নিয়াম হবাগ, কিতা অয়া এসাদে করিরিতা বুলিয়া খালকরের। 

ধনগ ও অফিসেত্ব আয়া শাস্তি নাপার মালক বুড়ি উগই রাধিয়া কিসাদে 
খেইতয়তা। ঘরে শাস্তি নেই। তারতাও মনে কিহান অইল মহনকর জিলক 
রীতারে কতদিনরকা আনলগা। রীতাই মাতিরি বইজিতে নিয়াম হবাগ, কিয়া 
এসাদে অইলতা। রমনী ঘর সংসারর আশা এরাদিল। ফুতি বুনিরি, নিজর জীবনর 
চিন্তা করিরি বিভুলা অইলি। হেয়কে নেনাত আইলে নাকরল। ধনগ আলথক 
অয়া গেলগা মরিং নাকরিরি। 

দিন আহান এ অশান্তি এহানল তার বন্ধু শিবুরে মাতের কিহান করানি 
ইমা রাবাও মোরকা শাস্তি নাপেইতারা। শিবুয়ে মাতের তোর মইলক রমনী 
নিয়াম হবা বুলিয়া মাতলাংগ কিয়া এসাদে অইলিতা। উহান মাত। ধনগউ উহান 
মাতের। না কিহান আহান অছে নিশ্চয়। 

ধনগ নিংশিং অইল, মাতের হাই মি ফাগি করিয়া খানি বেজলু, উল্টা 
পাল্ট খানি লাংকরলু উহানে সওইলি, ভাত না রাধল ভাত না খেইল। হাতি 
ফাগি করিয়াও দুঃখ পেইব উসাদে মাতলে আরো গেলিগানাই। সরল মানুয়ে 
বুললে হানতে তেই. তেইরে আলিপার বুলিয়া নিংকরল, ভাত না রাধল। নুয়া 
কইনাগ ঘরেদে মনহান না বহেছে হারপেয়া উল্টা টটরানি নাকরের। তেইরে 
হবা অয়া থানার আশার য়ারী হুনানি লাগের। এহান তোর ভুলহান।আর এসাদে 


নাকরতৌ বুলিয়া বুজেয়া আংগা। 
৮৫ 

ধনগ ধারী চুল না কাপের দুঃখই। গেলগা পাগালাগ পারা অয়া। 
হওরিয়লরাং মোরতা ভুল অইল মি ফাগি করিয়া এতা অইলতা আর নাকরতৌ 
বুলিয়া মাতল। 

হাই যাগা আমি বুজেয়া আনে দিতাঙীয় বুললা। হেয়কগ বানাপেয়া ফাগি 
নেনাত নাও আইলইছ। আর ফাগি নাকরতৌ বুলল। রমনী মানুরে দুঃখ নাদি 
হাট আমি থিলকরিকগা বুলিয়া হবাদিন আহান চেয়া নিলাগা। রমনী চেইং 
বুলিয়া গেলিগা। 


ঠেকা 


সংসারে লেইরা দুঃখী অনা এহান নিয়াম ঠেকাহান। লেইমা লেরিক 
নিঙলগ আরাকৌ ঠেকাহান। তেব পাঠশালার সৌরে বিয়ানে বাগাদিয়া 
তামকরতৌ বুলিয়া লেপইলি। মালকরে মাতল ইমা মি বিয়ানে সৌ বাগাদিতৌ 
উতা পয়সাল লেরিকর খরচ চালেইতৌ। মালক ফুতি বুনিয়া ুয়াউলি বেছিয়া 
খেইলতা যুগেইত না উরিল পিদিল ফুতি যুগেইত। হেয়ক নেই লেইরা মানু। 7 
মানুর কথা না হুনিরি, তেই তেইর কাম করিরি। এসাদে দিন যারগা তেব দ্বিয়গির 
পেট চলানি হীনর জিনিষর দামে কামেইর রূপাই নারগা। র 

দিন আহান বাপকর সম্বসরী পয়সা নেই ঠেকলা উপেয় সৌ লেরিক 
বাগাদিরি উতার মালক আগরাংত তিন হাজার রূপা উদারী মাগিয়া আনল। 
উতাল কোনরকম সম্বসরীহান করলা। মালকে এ ঠেকা এহান কুলেইল বুলিয়া 
হারৌ অইলি। এসাদে লেইরাপা মানুর দুঃখত চলানি। লেইমা পুলেই কচু সাদ 
হবা চরিত বেবার হবা। মেলেটারী আগই বিয়া করানি মনার পিছে মালকরেল 
টটরেয়া ধন পয়সা সাহায্যল বিয়ার খরচ দিয়া বিয়া করল। মালক পিছে ফুতি 
কিতা বুনিরি মানুর ক্ষেতির কুয়া দওয়ার ধান কাপিয়া পেট পালিয়া চলিরি। 
জিলকরে বিয়া দেনার ঠেকা এহান কুলিয়া ভগবানে কৃপা করল বুলিয়া ৪ 
দুঃখত হারো অইলি। 

হুনার মুকুটগ 


দিন আহান দয়াল রাজার খুল্লা পুতক বিজয়ে মাতের ইমা মোরে বাবার 
হুনার মুকুট উগ পিদাদেনে। রাজার মুকুট রাজাগ ছাড়া অন্যতাই না লাগেইতারা। 
উতা বুলতেও নাকরের। ইমা মোরে আকথখুরুম লাগাদে বুলের। বারে বারে 
মাতানিয়ে আকয়া মালক রানী ইন্দ্রপ্রভাই আনিয়া লাগাদিল। 

রাজাই হিনেয়া খেয়া পিয়া রাজ সভাত জেইংগা বুলতে দেহের খুল্লা পুতক 
বিজয়ে মুকুটগ মুরগত লাগেয়া মেংসেল হানাত চানাত লাগেছে। পিছে কনাক 
সৌগ হানতে কিন্তাউ নামাতল।কিন্তু রানীইন্প্রভারে ডাহিয়া আংকরল। সৌগরে 
মুকুটগ কুংগই দিল। বিজয়ে মোরে রাজার মুকুটগ পিদাদে পিদাদে বুলিয়া থেঙছে 
না জিরেয়া ঙের ডেরারগ। আকয়া নুয়ারিয়া লাগাদিলুতা। রাজা ছিগ অয়া 
সওইল। মইলকরে রাজদগ্ড দেনা বুলিয়া খালকারিয়া নাদল কিন্তু মাতল রাজ 
দণ্ড নাদলু বুলিয়া মুকুট আচুলদিয়া লাগেয়া রাজসভাত গেলগা। রানী ভরহানে 
থুরথুরেই কাপল্‌ রাজদণ্ডর ডরে। 

দিন আহান দয়াল রাজা জেঠা পুতক গোবিন্দ বল্পবরে রাজাগ হংকরানির 
অভিষেকর কথা খালকরের। উধাকা খুল্লা পুতক বিজয় বিদেশে লেরিক 
তামকরাত গেছেগা। বিজয় আইলে অভিষেক করতাঙায় বুলিয়া বাছেইলা। 
তিন বসর পিছে বিজয় এমএ পাশ করিয়া আহিল উবাকা জেঠা বেয়ক গোবিন্দ 
বন্পভ স্ট্রোক অছে,পংগু য়া পরিয়া আছে। রাজাই দুঃখ করের গোবিন্দ বল্পভরে 
অভিষেক করতৌ বুলতে নাইল। হাবিবতা চুরমার অইল। পিছে উপায় নাপেয়া 
রাজা খুল্লা পুতক বিজয়রে অভিষেক করল। রানীয়ে মাতিরি গোবিন্দ বল্পভরাং 
রাজাটিকাহান নেই অভিষেকর আগে নুয়ারা অইল নাইলে রাজাগতে তা 
অইলইছ নাই। রাজাই নিংশিং অর উবাকা দিন আহান বিজয়ে কনাকে রাজ 
মুকুটগ লাগাছিল উহান। 

বিজয় বাপকর ডেকি সরল সতমনর মানুগ। নিশ্চয় রাজ্যহানাত সুখ শাস্তি 
পালকরে পারতয় যাহাতে কোন প্রজা দুঃখ না পানা। ইচ্দিন প্রজারে সুখে 
শান্তিত থছেগ বুরাকালে রাজ্যহান পুতকরাং সমজেয়া তীর্থ ভ্রমনে গেলগা। বিজয় 
তীর্থত গিয়া প্রভুর হুনার চূড়া আগ বাপক দয়াল রাজারেল কাতকরুয়েইল উপেয় 

বাপকে পুতক রাজা বিজররে বর দিল। প্রভুয়ে তোরে কৃপা করতয় বুলিয়া পুঞ্তিপালনার 
বর দিয়া মঠিয়া দিল। তোর ইমারে খিয়াল করিছ বুলল। রাজা তীর্থত থাইল আর 
ঘরে না গেলগা। 


কুত্তির দশা 

কুত্তিভুজ রাজার পালিত কন্যাগ কুস্তি। তেইর মূল নাংহান পৃথা। কুস্তিভুজ 
রাজাই পালিত জিলকগ বুলিয়া তেইর নাং কুত্তি অইলতা। দিন আহান কুত্তিভূজ 
রাজা পৃথারে হিকারতা ঘরে মঙ্গল অরতা অতিথি সেবা করলে। উহানল যত 
অতিথি আইতায় এতার সেবা আদর যতন এহান তি করিছ বুলিয়া সমজেইল। 
উহানে যত অতিথি কুত্তিভূজ রাজার ঘরে আইতারা এতার সেবা আদর যতন 
এহান কুত্তি প্থাই) নিয়াম নিংকরিয়া করিরি। দিন আহান দুর্বাশা মুনি কুস্তিভুজ 
রাজার ঘরে আহিলতা। উপেয় পৃথাই ভক্তিল আদর যতনে সেবাসেবি করল 
হানতে দুর্বাশা মুনি নিয়াম হারৌ অইল। হারৌ অয়া কুস্তিরে পৃথো) মাতের। মা 
তোর সেবা সেবি এতাই মি নিয়াম হারৌ অইলু হানতে তি যে দৌগরে ডাকতেয় 
উগ আয়া দরশন দিতয় মন্ত্র আহান দিং বুলিয়া মন্ত্র আহান হিকা দিল। কুক্তিয়ে 
নিয়াম নিংকরিয়া মন্ত্রহান লইল। দুর্বাশা মুনি যানার পিছে পরীক্ষাহান চেইং 
বুলিয়া দুর্বাশা মুনিয়ে দিল মন্ত্র এহান জপিয়া কু্তিয়ে সূর্যদেবরে আহান করলতা। 


লগে লগে সূর্য দেব আয়া কুস্তিরে দেহা দিল। সূর্য দেবরে দেহিয়া কুত্তিয়ে ভক্তি. , 
করলা সূ্ধা দেবই মাতের তি তে কিয়া মোরে আহান করলেতা বুলানিয়ে কুস্তিযে ' 


মাতিরি হাই প্রতু দুর্বাশা মুনিয়ে মোরে বানাপেয়া দৌ আহান করিল মন্ত্র আহান 
হিকা দিল উহান পরীক্ষা করিয়া চেইং বুলিয়া জপলুতা। সূর্য্য দেবই মাতের 
মিতে আইলু হানতে আগ্লানে আলথক অয়াতে নাযেইতৌগা। উহান অইলে তি 
বীর্যবান বীর হবা সৌ আগ পেইতেয়। ও গুনে তোর কলঙ্কও নাইতয় বুলল। 
উহান নাইলেতে তোর মন্ত্র এহানে আর কাম নাইতয়। উতা বুলিয়া কুস্তিয়ে 
পুরিজেলা হবা লিকলিক করিরি রূপ এহানাত ডরহানে না বুলেও নুয়ারল। 
নাকরলে উল্ট শিরাপ দিতয় ডরে। কুত্তি (পৃথা) উসাদে পুরিজেলা কালে পেট 
অয়া বিপাকে পরলি। পিছে নিয়াম খালকরিরা থায়া পুরিজেলা কালে কুত্তি 
কর্নরে জরম দেছিলিতা। বারো মানুয়ে হারনাপাকা বুলিয়া সৌগরে লুকেয়া 

নিয়া ঘাটহানাত বাহয়েয়া এরাদেছিলিতা! যাহাতে তেইর কলঙ্ক নাক বুলিয়া 
ডরে। এসাদে তেইর দশাহান কাটেইল। পিছে হস্তিনার পাণ্ডু মহারাজার লগে 
কুস্তির বিয়া অর। 
তেইর মূল বাপকগ সুর যাদব কৃষ্ণর পিতামহ। উহানল কুস্তি শ্রীকৃষ্ণর 


পিয়নকগ অইরিতা। 
একসিডেন্ট 


দিনে নয়টাত্ত দশটা পেয়া সময় এহানাত মানু দৌ অফিসে স্কুলে যানাল 
ব্যস্ত অইতারা। গাড়ী মটর সাইকেল, রিকসা ঠেলা নিয়াম চলের বাসা নুয়ারিয়া 
চালাক যানা বুলিয়া যেইতারাগা সময়হান। দিন আহান মানু আগ ডাক্তাররাং 
নুয়ারার চিকিৎসারকা হাসপাতালে উরাউরি মটর সাইকেল হানাত যারগাতা 
উপেয় সৌ আগ হারনাগেয়া ভুল উগদে যেইতেগা মটর সাইকেলহানর তলে 
পরিয়া একসিডেন্ট অইলইছ। মটর সাইকেলহান ব্রেক দরতে জিংতা অইলতা। 
মটর সাইকেল চালক উগই মা এগদে হুন ঝুলিয়া মাতের সড়কে আটতে তোর 
বাংগুরি বারার আতর বাজু উহানাদে যেইছগা, উহান নিয়মহান। উহান অইলে 
একসিডেন্ট নাইতয় বিপদে নাপরতেয়, হারপেইলে। মৌ উগ উপেয় মতে 
তার বাংগুরি বারার বাজু উহানাদে গেলগা। এসাদে সৌওরে আটানির নিয়ম, 
বিপদে না পরতায়। বারো জি পানিত না চেপনা, পরর লগে না লাগানি, পরর 
জিনিষ না ধরানি, পরর ক্ষতি না করানি এতাউ হিকানি। উহান অইলে হবা 
শিক্ষা সৌওয়ে পেইতায়। 


পরিবেশ হবা নাইলে 
শিলচর পলিটেকনিকর হুস্টেলে দিনআহান হুনাই রাজুরে আংকরেরতা 
বন্ধু তোমার ঘর কুরাং? রাজুয়ে মাতের জারখণ্ডত। হুনাই মাতের - হু! কিরা 
প্রায় পত্র পত্রিকাত খবর পেয়ার মাউবাদির সন্ত্রাসী আক্রমণ, লুঠ পাঠ, মানু 
মারা খবর উপেয় কিসাদে থাসতা ? হাই চা আমি আসলে প্রতাপঘরর বুরুচ্গার 
মানু । বাবাই মিলিটারী চাকরী করল বারো জারখণ্ডে বহুদিন অইল আমি ডাঙর 
অইলাং লেরিক তামকরলাং এবাকা ৪ মতে শিলচর পলিটেকনিকে 

তামকরৌরিতা তোর লগে। 

হুনাই মাতের - কিয়া মাতলু হারপেইলে - মোর বপাক ননদেশ্বরে য়ারী 
হবানেই মানুর কাদাত থানা কোনদিন শাস্তিত থানা নার। উহানরকা কত ভাকাটি 
চর খুনির আতে কত মানু মরতারা বিপদেত্ত রক্ষা অয়া থানা নার। হুদ্দা বিপদ 
অর। উসাদে ইরাক, আফগানিস্থান, ফিলিস্থিনি, মণিপুর, শ্রীলঙ্কা, কাশ্মীরেও 
কোন শাস্তি নেই ছদ্দা হিংসা। সন্ত্রাসী খুনাখুনী যেপেয় মিত্রতা নেই, সততা নেই 
উপেয় নাথানি হবা। রাজুয়ে মাতের হাই আমি খালকরিয়ারগ তবেওঁ গর বিটা 
বেছিয়া আইতে সময় লাকতয়। বাবাই হাবিব বেছিয়া গৌহাটাত বিটা আগ লয়া 
থাইতাঙায় বুলের। তবে এপেয় চাকুরী পানা নুঙেই উহানল চাকুরীতে মি 
পলিটেকনিক পাশ করিয়াও চাকুরীরকা জারখণ্ডে থাইতৌ। হাবিব চিনা জানা 
মানু নিয়াম উহানল। গ্োহাটী অবশ্য আমার বিঝুরপ্রিয় মণিপুরী নির়াম অয়া 
থাইতারা উহানল থানা নুঙেই অইতয়। জারখপুত্ব আনা যানা করতৌ। এহানি 
মিও মনাউরী,। ইমা বাবাউ উহান মনেইতারা। অইলগা রাতিহান ডিলইল 
ঘুমজিক। এসাদে য়ারী এহান দিয়া ঘুমজিলা। উহানল হবা মানু থাইতারা উপেইত 
থানা। 


মহৎ উতাই বিষ্ুপ্রিয়া মণিপুরী অইতারাতা 

একাদশির দিনে প্রতাপঘরর সেনাগ পণ্ডিতে মাতেরতা পুন্য করিয়া 
বিষুরপ্রিয়া মণিপুরীত জরম অইতারাতা। পরম বৈষ্ঞব সং মহৎ জাতহান। কোন 
হবানেই কাম নাকরতারা, অন্যায়ত না চলতারা, ঈশ্বর নিং করতারা সত্ধর্মত 
চলতারা। এসাদে মহৎ মনল। উতাত জরম অয়া নিজে পাপ কর্ম করিয়া পাপী 
অইতায় উহান আলাদাহান। সৎ উহানল এ জনমে পাঁগী অনা নাকরের, পাপ 
কর্মকরানি নাকরের। মানুয়ে নিন্দা করবা কাম করানি নাকরের। জীবর ভিতরে 
ঈশ্বর থার উতাত মানুর জ্ঞান আছে উহানল সৎঅয়াচলানি থক। কুকর্ম নাকরানি, 
মানুয়ে চি চি বুলানি পাপহান কতি হা চিন্তা। পুন্যবানর পুন্য কর্মত মানু হারৌ 
অইতারা বানাপেইতারা হবা পেইতারা শ্রদ্ধা করতারা। কিন্তু পাপ কর্ম করলে 
ভগবানে রেহাই নাদের। প্রভু বিপাকে বেলেয়া বিনাশ করের যুগে যুগে এহান 

গীতার কথাহান। উহানল মানু অর্থাৎ বিষুপ্রিয়া মণিপুরী অইলে পাপ কর্ম 
নাকরতারা। খুন, চর ডাকাটি সন্ত্রাসী এতা আমারতা নেই। হিংসা নিন্দাও আমারতা 
নেই। দরবার মকদ্দমাও আমারতা নেই। উহানল সংকর্মল জীবনর দিন কাটানি। 
পাপ করলে পরম দুঃখ পেয়া ভোগতারা। নিস্তার নাপেইতারা উহানল পাপ 
নাকরানি, পুন্য সৎকর্ম করানি।উতাই ঈশ্বরর কৃপা পেইতারাতা পরজনমও পুন্যল 
জরম অইতারাতা। বারো কোন হুর কাম না করতারা দুঃখী উগ পেয়া উহানল 
এতা হাবিব রাজবংশী। এহান তানুর ডাঙর বৈশিষ্টযহান। 


পাহিয়াত লাংটিয়ার ধর্ম 


দিন আহান লাংটিয়া কতগ ফরদিয়া খেইলতা তলেদে চেইতারা উপেয় 
দেখতারা বনে বাঘ আগ মরেছে বুলিয়া দেহিয়া লামলা। চেয়া দেখতারা বাঘগ 
না মরেছে। বাঘ উগ মরানি বিত্তা অয়া উত্তরেদে মুরগ দিয়া টিংডিয়া পরিয়া 
আছে। উপেয় মাত্বারাতা হে বাঘগ,তি মরেছত নিঙে খেইক বুলিয়া আইলাংতা। 
তুমি তে জীব এতারে জিংতা জিংতা লাকচা করিয়া মারে মারে খারাই কতি 
অন্যায় পাপ কর্মকররাইতা। আমিতে না মরলে না খেয়ার বারো মরিয়া উত্তরেদে 
মুরগ দিলে খেয়ার উত্তরেদে মুর নাদলে না খেয়ার। কারৌ হিংসা লাকচা না 
করিয়ার, কারো আমি না মারিয়ার। তেব মানু এতাই লাংটিয়া বুলিয়া নিন্দা 
করতারা,আমি মনুষ্যর ঘর আগর গজে বইলে মাইল বুলিয়া ঘর উগ বাগতারা। 
কিন্তু আমি শাক্তি কাম না করিয়ার। আমি পাপ কর্ম না করিয়ার বারো কাল 
আহানাত ্বর্গর অন্সরা মেনকাই সৌ আগ জরম দিয়া বনে বেলাদিয়া গেছিলিগা 
উপেয় আমার শকুনী আগই পাখ সালকরিয়া রক্ষা করিয়া থছিল বুলিয়া তেইর 
নাং শকুস্তলা। উতা নাও মাতৃতারা উপেয় এগদে মনে মনে মাতের বাঘ এগই 
মরানির সময়হান টটরানি হিনপার তেব মাতের কথাহানতে হাইহান। এহান 
আমার জন্মগত নিরমহান আরো জিংতা জিংতা মারিয়া বেয়ারতা। পাপ উহান 
আমি না জানি বুলিয়াও মরিল। তবে মরলেও মরানির সময় সত্য উহান স্বীকার 
করতারাগ। উহানল বাঘ উগ সত্য উহান স্বীকার করিয়া মরিল। এসাদে লাংটিয়ার 
ধর্মকর্ম। 

মেইতেই জাত এহান মঙ্গলিয়ান 

মেইতেয় মণিপুরী এতা মঙ্গলিয়ান মানু জাত আহান ভারতে আয়া, ভারতে 
থায়া মণিপুর কারলয়া বসতি করিয়া থাছি জাতহান। ১৭০০ খুষ্টাব্দর উবাকা 
আহেছিতা, আয়া মণিপুরে থাইলাগা। পিছে এতাই মণিপুরে থানা মনেয়া 
সনাতন গোস্বামিরাংত হিন্দু ধর্ম গ্রহণ করলা । তেব তানু থরেই, কাকরা, হামুক 
খানা উহান এবাকাও খেইতারা। বারো আমার মণিপুরর পোষাক তলফুতি 
উহান তানু না বেলতারা। তানু আগে মেইতেয় অয়া খাছি চলেছি স্বভাব উতা 
বেলা নুয়ারেছি। উবাকা ধর্মহীন কি জাত অয়া আছিলা। পচা রুকর সাতারা, 
পচা উসেই খানা, কিতা কিতা আচানক মাসেল উতা এবাকাউ খেইতারা।উতার 
গজে লুকেয়াতে হাবিবিতাও খেইতারা। তানুর গারির চামরা গার, আহি হুরকাং, 
নাক চেগ্টা, কত নমুনা উতা দুই তিনশ বসর ভারতে থায়াও তঙাল নার। 
তানুর জাতরমা.যেতা ভারতে নাহেছি অর্থাৎ উবাকা মণিপুরে নাহেছি উতা 
এসাদে ফুতিও না পিদতারা, এসীদে নাথাইতারাঁ। উতাই তানুর মুল জাঁতর 
নিয়ম মানতারা হয়ত ভাষাহান এবাকাউ টটরতারা। এবাকা পিততারাতা আমার 
চিত্রাঙ্গদাই পিদেছে ফিজেতহান। যেহান আমি বিষ্ুপ্রিয়া মণিপুরীর পোষাকহান। 
উহানল তলফুতি ইনাফি.এতা আমারতা। এতা' ভারতর বাহিরা পোবাকহান 
নাগই। নাসাও তানুরতা নাগই। পেঙা বাজানি উতা তানুরতা, তানুর আদত 
যন্ত্র। তানুর বেয়াপা বেপার করতারা বাজারে দোকান দিতারা রাতিপেয়া উতা 
ভারতর আর্য সুসভ্য মানুয়ে নাকরতারা। মকছি নিয়াম খেইতারা। ডাক ডুলব 
মাংকাং করতান গন্টি হারমুনি সেতার তবলা এতা আমারতা। এতা ভারতর 
বাহিরর যন্ত্র নাগই। এতা আমার যন্ত্র। তানু ভারতর মানু নাগই, তানুর ভাষাই 
মিজো ভাষায় খানি তিল কিন্তু ভারতর কোন ভাষার লগে তিল নেই। তানুর 
মূল জাতর মানু এব ব্রচ্মদেশ থাইলেন্ডে আছি। উতার কৃষ্টিতে এতা নাগইনাই। 
উহানল এতা ভারতর মণিপুরর এরিয়ান হিন্দু নাগই। এতা মঙ্গলিয়ান ভারতীয় 
মানু নাগই। এরিয়ান নাগই। উহানল মেইতেয় বুলতারা তানু তানুরে। তানু 
মণিপুরী নাগই, অলয়া ধর্ম লয়া আছিতা। আমার সামাজিকতার লগে তিল 

নেই। তানুর বিয়। বিধি ও তঙাল। আগে দাবদিয়া গিয়া পিছে বিয়া অর, এসাদে 
অনেক কিছু ভারতর মানুর লগে তিল নেই উহানল এতা অ ভারতীয় মানু। 
হেইচিঙে তানু লংখাই আগ দিতারা। উহানেই প্রমাণ অর তানু কোন পাহান্রী 
জাত আহান। উপেয়ন্ত বিয়া করিয়া হদেয়া কইনাগ লগে নানতারাগা। পিছে 
কোনদিন আহান নিয়! নিঙলগ থিলকরতারাগা। এহানউ ভারতর মানুর লগে 
তিল নেই। তানু হিংসা বিভ্তিক মানু। সরল সভ্য মানু নাগই। ইনাফি উহানউ 
আচালার ডেকি উরতারা বেয়াপা উতাই। তানু সেয়াপর মকসি ধান মকসি 
নিয়াম খেইতারা। বারো তানুর দাতর মারেই ফুলের গত আহের প্রায় হাব্বিরতা, 
আহিত চেমুটি নিয়াম নুকুলের এসাদে ব্যাধি নিয়াম। তানু খের বরেয়া মলপাক 
মল হিতারা। চাপকুলীগরে ফং আহানর ভিতরে থইতারা। পানিত নিয়া 
পাহাংপার পুজা দিতারা। পাহাংপা উগ তানুর মূল দৌগ। চরেদে জীব পুরিয়াও 
মদ পিতারা খেইতারা। তানুরতা মদ, জুয়া তাস খেলা এহান জবর। সময়র 
কোন ঠিকানা নেই যেবাকাও পয়সাল তাস খেলা জুয়া খেলা অভ্যাস রীতিহান। 
মাস পুরিয়া নিয়াম খেইতারা। জাল মকছিল হিদল মাছ পুরিয়া মেৎকরা নিয়াম 
. খেইতারা। তানু-হিদল না দুকতারা। হিদূল মাস লয়া খেইতারা। তানু ফুতি 


নিয়াম রুনতারা বেপাররমা। বাহার খাটিত.নিয়াম ঘুমজিতারা। এবাকা পয়সা... 


কামেইতারা, উতা খানি পরিবর্তন অয়া আইতারা। জেলেয়ে গাঙেত্ব ধান লয়া 
নিয়া মুড়ি বাজিয়া বেসতারা কাপক বাজিয়া বেসতারা। মুনিয়ে ধান বানতারা 
. মুরি বাজতারা চিড়া দুকতারা। পারৌ নিয়াম ণালতারা। ক্ষেতিত অরইলে খের 
পুরিয়া ছালি গছতারা। সাবানর ব্যবহার কম করতারা। মানুর আডেই ফিরই 
মাগিয়া উদারি, উরানি গার বিয়াত বারো কুমেইত বা বিদেশে যেইতেগা।ফলরমা 
কলা নিয়াম ব্যবহার করতারা। বেন্ুলর পহন পুরিয়া নিয়াম খেইতারা। পুরা 
ডহা নিয়াম খানা রীতিহান। বাজারে দোকান দিয়া জিনিষ বেছিয়া রাতি ডেউটিল 
ঘরে আইতারা বেয়াপা। বরা বাজিয়া মাস বাজিয়া পুরিয়া বেসতারা, কাকরা 
বাজিয়া পুরিয়া খেইতারা বেসতারা। হামুক থরেই কাকরা নিয়াম খেইতারা। 
মানু লেহেয়া নিমন্ত্রণ করতারা, চান্দা, সেংডাং প্রথা নিয়াম। উতারে মারূপ 
বুলতারা। বিয়াত ভাত খওয়ানির প্রথা নেই। বিয়া কম দাবদিতারা নিয়াম। 
তানুর আগে দাপা গোত্র নেয়ছিল। গাঞ্জার ব্যবসা নিয়াম করতারা। মন্দির দৌওর 

সেবা করলেও এবাকা প্রায় বন্ধ। বেয়াপাই বিরি নিয়াম পিতারা। লিহালার 
আটি এতা তানুরতা প্রিয় খাদ্যহান। তানুর থতার উচ্চারণ স্পষ্ট নাগই, বারো 
নাকদে টটরতারা। মেইতেয় ভাষা ছাড়া অন্য ভাষা টটরা নুয়ারতারা। তানুর ঘর 
চারিচালি ডিগলতা নিয়াম। তানু চাম রুগ নিয়াম ব্যবহার করতারা। তানুরতা 
মুরে চুল উঠের কিন্তু দারি বা গারির রম আকতাউ না উঠের। এমনকি পিচুমর 
চুলও কমর। উহানে তানুর মেইথং কুকিয়া অর। মুনি বেয়াপা হাবিব আকতা। 
হাবিব পাহাড়ী মানুর লগে তানুর চেহারা অবিয়ব তিল। তানু মঙ্গলীয়াম মানু। 
তানুর জাত গোষ্ঠির মানু হাবিব নাও আহেছি ভারতে, ভারতর বাহিরা মানু 
এতা। উহানল কৃষ্ণলীলা কেন্দ্রীক কাম হাবিব কৃষ্টি ভারতর মানুরতা। তানু এতা 
হাবিব অনুকরণ করিয়া মণিপুরীর নাসা কৃষ্টি হিকিয়া গেইতারা উহানরকা তানুরে 
ধন্যবাদ দেনা থক। বারো ব্যবসায়িক জাতহান হিসাবেও তানুরে ধন্যবাদ। 
উহানল তানু মঙ্গলীয়ান এরিয়ান নাগই এরিয়ান নাগই উহানল ভারতর হিন্দু 
এরিয়ান কৃষ্টি কৃষ্ণলীলা এতা ভারতর এরিয়ানরতা অর্থাৎ বিঃ মণিপুরীর কৃষ্টি। 
মঙ্গলিয়ান হাব্বি গোষ্ঠির লগে তিল বিঞুপ্রিয়া মণিপুরী আর্ধ্য অর্জন চিত্রাঙ্গ 
দার বংশ। এ মেইতেয় এতা আসল মণিপুরী নাগই। কৃষ্ণলীলা কৃষ্টি নাসা এতা 
তানুরাং নাউ খাল্টুর। তানু রাসও নাউ 'করতারা। দৌ সেবা পুজাও এবাকা'নাও- 
করতারা। প্রায়ই মন্দির সেবা পুজা বন্ধ। পূজা উৎসব এতা তানুর মূল কাম 
নাগই। যেতাউ অক এবাকা মেইতেয় ভাষা স্কুল কলেজে চলানিয়ে চাকরী ইনকাম 
করিল খাঁনি উন্নতি অইল, খানি হবা অয়া চলানি অকরলা ১৯৮৫ ইংরেজি 
কিতাত্ত।অন্য ভাষা টটরা নুয়ারতারা। উহান দুঃখ লাগের। তানুর কথা ইকরানি 
অইলতা তানুরে নিন্দা করিয়া নাগই। এহানেই তানুর এঁতিহাসিক য়ারীহান। 
তানুর সত্য রূপ উহান তুলিয়া ধরানি অইলতা। তবে অনুকরণ নিয়াম করে 
পারতারা। উহানরকা তানূরে ধন্যবাদ। খেলা ফাগিরাম কিতাত পারদর্শি। এসাদে 
তানুর য়ারী। 


চৌবিতল সিংহ মাষ্টারিনীর পাঠশালা 
বাগাদিল। স্কুলগর মাটি দেছিতা জগৎ সিংহ পণ্ডিতর ঘররতাই দান করিয়া 
স্কুলগ হংকরেছিতা। গাঙর সৌ শিক্ষিত অয়া নুকুলকা বুলিয়া। 

মাষ্টারিনী টৌোউবীতল সিঞ্ছু পয়লা সিঙ্গারী পাঠশালাত চাকুরী পেইল। 
লোকেল_ বোর্ডে উবাকা নিযুক্তি দিলা। মিটিং করিয়া গাঙর সৌ হাবিব স্কুলে 
দিয়া পেঠানি অকরলা । টৌউবীতল মাষ্টারিনী সৌওরে লেরিক বাগাদেনা অকরল। 
নিয়াম হবাক বাগাদিরি। সৌওরে মাতিরি ঠিক দশটাত স্কুলে আইয় বুলিরি। 
গার্জিয়ান হাবিবরে মৌ গরে লেরিক চানারকা হেইচা করিরি। ফুতি দয়া পরিষ্কার 
করেদিয় ঝুলিরি। মি হাব্বি সৌ হবা ছাত্র অইল দায়িত্ব মোরাং। 

সৌওরে যত্ব করিয়া নিয়াম হবাক বাগাদিরি। চৌবিতল মাস্টারিনীয়ে 
বাগাদিয়া পাঠশালা স্কুলে হবা ফল অনা অকরল। বারার গাঙর সৌও আনিয়া 
ভর্তি করানি অকরলা। স্কুলগ ডাঙর অইল ছাত্র নিয়াম অনা অকরলা। 

পিছেচূড়াচান মাষ্টার বারো সুরোধনী সিংহ মাষ্টারনী ও বদলী অয়া আইলা। 
স্কুলগ ডাঙর অইল হবাক লেরিক বাগাদিতারা। এসাদেসিঙ্গারী পাঠশালা স্কুলর 
সুনাম অইল। তিনগিও গাঙর মাষ্টর উহানে গাঙর সৌ শিক্ষিত অয়া নুকুলকা 
বুলিয়া নিয়াম হবাক বাগাদিতারা। আজিও যে সৌ শিক্ষিত অয়া নুকুললা উতাই 
চৌবিতল মাষ্টারিনী, চুড়াচান, সুরোধনী মাস্টারনীর লেরিক বাগাদেনা 
সলকরতারা। সময়মত স্কুলে আহানি পড়া ঠিকমত হিকানি পরিষ্কার পরিচ্ছন্ন 
অয়া স্কুলে আহানি চরিত হবা অনি ডাণ্ডি কতি হবা নিয়ম শিক্ষা দিলা। উতার 
কারনে হবা শিক্ষা পেয়া সৌ শিক্ষিত অয়া নুকুললা। একথা এহান সিঙ্গারী 
গাঙরতাই পাছুরে নুয়ারতারা। তানুর ছাত্র কততা উচ্চ শিক্ষিত অয়া হবা হবা 
চাকরী করতারা। হাব্বিয়ে মাত্তারা টৌবিতল দিদি চিরজীবন বিয়া না করিয়া 
স্কুলে নিশ্বার্থভাবে বাগাদিয়া গেলিগাগ। নিয়াম হবা মাষ্টারিনীগ বুলতারা। তবে 
উাকা বৃটিশ আমল পিছে সিঙ্গারীর বেয়াপা নিল আরাকউ মাষ্টারী করলাতা 
ছাবি, তুঙ্গবিদা, মাধবী, হরু, কৃষণ্। উবাকা সিঙ্গারী হাবিবগদে উন্নত অছিলা। 
তবে বেবার ব্যবহার আদর নিং উতা গুন এব সিঙ্গারীর মানুরতা আছে। উহানল 
সিঙ্গারী এহার্ন দ্বিতীয় মনিপুর বুলতারা। চৌবিতল ও পেন্সনর পিছে বৃন্দাবনে 
রাধাকুণ্ডত দৌওর সেবাত থাইলিগা উতার পিছে সিঙ্গারীত থায়া বুড়া অয়া 
মরে গেলিগা। তেই বেয়াপাত পয়লা মাষ্টারনীগ। 

জিলক গর ঘরে যানা 

তিন মা পিছে জিলকর ঘরে পয়লা যানাহান। ছ্বিদিন আগে মুড়ির ঘটা হংকরল, 
লারৌ হংকরল বিস্কুট কত পেকেট মিষ্টি হেইনৌ লয়া যানাত উবা অইলি। 
যেইরিগাতা। গিয়া বাসেত্ব পাথারকান্দিত লামিয়া অটো আহানল নারাইনপুরে 
ফওইলিগা। ঘরর উতাই দেহিয়া উররিয়া নিলাগা। নিয়া লাড্ডু মিষ্টি কিতা 
হাবিব পুলছি উতারে ঘররতারে বিলা দিলা। হেইনৌতে আপ্লানে আনেছত 
বুলতারা, ঘর এগত কমলা, হেইনৌ, খাটল, লিচু, পঙিতল, কেহেম, বিরাট 
ফলর বাগান আহান আছে কতি খেইতেয়তা। সৌগ হারৌ অয়া আছে হান্তে 
হারৌ অইলি বারো মাতিরি হাব্বির ঘরেও ফলর গাছ থাইলে সৌওয়ে খা 
পারতারা। হুদ্দা ধানর ক্ষেতি করলে নার, ফল হৌপাত ক্ষেতিও থানা থকর। 
কমেও হেইনৌ দ্বিজার, পঙিতল দ্বিজার, খাটল আকজার, হাব্বির ঘরে থানা 
থকর গাঙে। পহরি আগউ থানা লাগের। উহান অইলে মাছ কিতা পালে 
-পারতারী। 

কনাক সৌ আগ লকগ পিছেকার দিন আলথরঃ অইলি। আলইতে পথে 
পথগত নিকালাত লাগেছি। লৌদিতারা কাদতারা উহান দেহিয়া তেইরতা মুরে 
রকত কাইল। হরে কৃষ্ণ, হরে কৃষ্ণ বুলিরি ভিতরেদে। ঘরে আয়া উহান পা্ছরে 
নুয়ারিরি। সৌগ হ্বা অয়া আছে উহান না মাতিয়া এহানর য়ারি দিরি। মানু 
উহানে কাদতারা লৌদিতারা উহান পাুরে নুয়ারিরি। দামান উগরেউ নাপেইল 
চাকুরীর ফামে গেছেগা, এরে চিন্তা আহান। মানু মরেছিতা বিশ পচিশগ। 
আকখুরুম ঘরেত্ব নুকুলিয়া পেলইলু বুলিরি। কিরো দুঃখর দৃশ্যহান। বাপকও 
ঘর বেলেয়া যানা নার গারিগউ প্রেসারল হীনপার। 

এখুরুম ঘরে পিছেকার দিনে রাতি ভাত খেয়া বহেছে উপেয় ফোনে 
আহানির পিছে জিলক তাপ উঠিয়া বব করিরি খবর পেইল। হইমা এহানতে 
কিহানহে বুলিরি। কিসাদে বারো যেইতৌগাতা বুলতে এ খবর এহান। এরেহে 
জিপুত বিয়া দেনা বুলিরি। এ চিন্তাল পিছেকার দিন বারো গাড়ীত কাইলি। 

সংসারর জ্বালা এতা বুলিরি। লয়ইতে লইনার গাড়িহানর ডরহানে উওয়া কৃষ্ণ 
কৃষ্ণ ঝুলিরি ভিতরেদে, জিলকরেও গাছুরেছে। ফওইলিগাতায় বারো দেহিয়া 
প্রতাপঘররতায় আংকরতারা পত্রিকাত একসিডেন্ট দেহিয়া কিহান অইলেতানা 
কিতা বুলিয়া খালকরতে আয়া ফওইলেগা বুলতারা। সৌগহে কিমে অছেতা। 
হাই হজক আনিয়া দিয়া খানি দমেছে বুলতারা। এগদে না জিরেয়া গাড়ীত থায়া 
হীনর সীমাত থেঙছে। নিঙলগ হবা হানতে হৌরিয়লও হারৌ অছি বারো মালক 
বাপকে জ্ঞানল হিকাছি বুলতারা। মাত্তারা বহকগ হুবা অইলে ঘরে শাস্তি অরতা। 
উহানে নিয়াম বানাপেইতারা বারো মালকউ গিয়া উহান দেহিয়া হার অছে। 


বিুরপ্রিয়া মণিপুরী হিন্দু বৈঝ্ঞব আর্ধ 

বিষুপ্রিয়া মণিপুরী আমি মহাভারতর যুগেত্ব তারতর নাগরিক হিন্দু বৈষ্তব 
আর্ধ্য আমি মণিপুরর চিত্রাঙ্গদা অর্জুন বন্ুবাহনর বংশ। সুতরাং কৌরব পাগুব 
হাবিব আমার পিতৃপুরুষ। সুতরাং অর্জুনর মইলকলকেই চিত্রাঙ্গদা, উলুগী, 
পাঞ্চালী, সুভদ্রা হাবিব আমার মালক লকেই। বৈষ্ণব শ্রেষ্ঠ হিন্দু। যদু বংশ 
আমার আত্মীয় হস্তিনাউ আমার পিতৃভূমি, মণিপুর যেসাদে আমার মাতৃভূমি। 
এ ইতিহাস, এ সত্য, এ বংশর য়ারী কিসাদে বাদদিতাঙায়তা। মহাভারতে অর্জুন 
পর্ব, হস্তিনা পর্ব, মণিপুর পর্ব বন্ুবাহন পর্ব, স্বগাঁরোহন পর্ব পাকরলে হাবিব 
কথা মনে আহের হাবিব কথা হারপেয়ার। ভীম আমার কিগ, যুধিষ্ঠির আমার 
কিগ, পুঞ্চপাণ্ডব কৌরব আমার কিতা এতা হাবিব মহাভারতে ইকরা আছে। 
উলুপিয়ে নাগ রাজারে আনিয়া মণিপুরে অর্জ্নরে জিংতা করল উলুপি কিসাদেগ 
এতা হাব্বি নিবেইলতা নাগই। পঞ্চপাঁগুব স্বর্গারোহনে যানার সময় বজুবাহনরে 
হত্তিনাত রাজাগ অনারকা মাতলা আরো বন্রুবাহনে মনিপুরে রাজত্বরকা 
অভিমন্যুর পুতক পরিক্ষিতরে হস্তিনাত রাজত্ব করক বুলেছিল। হুদা সাজানির 
অভাবে এতা পরিয়া আছেতা উতার গঞ্জে ১৭১২ খৃষ্টাব্দে পামহেইবার 
রাজত্বকালে অত্যাচার জারে নুয়ারিয়া মণিপুর বেলেয়া আয়া কত লাঞ্থনা। 
মণিপুরে খাইঠার না টটরলে উবাকার ৫০ টাকা ফাইন জেল এসাদে বিধুপরিয়া 
মণিপুরী বিলুপ্তি করানির চক্রান্ত, বাধ্য অয়া খাইঠার টটরুয়েইলা, আমি মূল 
হিন্দু কিয়া বারো সনাতন ধর্ম লইতাঙায়তা বুললাং বুলিয়া মণিপুরেত্ব অত্যাচারল 

পিছে কত বসর গেলগা। দৌওর পূজা নেই কর্ম নেই, ধর্ম নেই পতিত পরলাং। 
মানু জরম অইলে মরলে ঘর সেঙনি নেই, শ্রাদ্ধ কর্ম নেই উবাকা ঘাঘরার বামুন 
নিমাই মুখার্ভ্জি গিরক আমারে যজেইতৌ বুলিয়া মনিপুরেত্ব আয়া দৌগ অয়া 
বিধুরপ্রিয়া মণিপুরী জাত এহানরে রক্ষা করেদিল উহানল কর্মত গদ্ধি দিয়া সম্মান 
জানাছি। উহান অমর্যাদা করানি নাকরের। সমাজর বর্তমান বামুন এতা নিমাই 
মুখার্জি এইগা গিরকে এবাকার বামুন এতা হাবিব আনেদিয়া বিষ্ুপ্রিয়া মণিপুরী 
জাত এহানরে নরকর গাতগত্ত তুলেদিল। এইগা গিরকর কারণে দৌওর সেবা 
পুজা অর সৌ জরম অইলে, মানু মরলে ঘর মায়া সেঙো পারিয়ার বেদর মতে 
শ্রাদ্ধ কর্ম করে পারিয়ার এসাদে আজিপেয়া হবা অয়া আছি। একথা এহান 
চিরভীবন জীবন জীবন পাহুরিল ইতিহাঁসহান নাগই এতা ঘাঘরার বামুনগর 
কারনে ঙালইলতা কৃষ্টির শ্রাদ্ধর কর্মও অরতা। এসাদে বিভ্রান্ত মুলক অবস্থা 
বারো রাজ্যহারা অনার যাতনা আজি পেয়া যাতেয়া থছে। নিজর মনিপুর রাজ্য 
মেইতেয়ে কারলয়া কত দরবারে থেওছি। উহানে হাবিবতা যোগাযোগ হারেযা 
বয়া আছি। এ নির্য্যাতনর মাজে এবাকাও যেতা বিঝুনপ্রিয়া মণিপুরী মণিপুরে 
আছিউতা ভোগিয়া জুলি পুরিয়া নিজর জাতর পরিচয় মাতে নুয়ারিয়া হাব্বিতা 
হারানিত বহেছি। আমি যুদ্ধ করিয়া জিঙডয়া থানা থকছিল। উহান অইলে মণিপুর 
বেলেয়া নাইলাউইছ। এসাদে বিতাড়িত অয়া আকতা আসাম, আকতা বাংলাদেশ 
আকতা ব্রহ্মদেশ, আরাকউ কুরাং কুরাং ছিতারাছি এতা নাইলইছ। আজিপেয়া 
ডেইডেইহারা অছি উতা কারাং মাতানি, কারাং হুনুয়ানি বিপাকে পড়িয়া আছি। 
ভারতর মানুয়ে এতা আমার ভারতর মূল মানু কিয়া না মাস্তারাতা। ভারতর 
মহাভারত ইতিহাস কিয়া না পাকরতারাতা। ভারতর হাবিব জীতর মানু কোনতা 
কিসাদেতা কিয়া সরকারে খবর নাকরেরতা। আজি শিখ, রাজপুত, গুজরাটি, 
মারাঠি, বাঙ্গালী, বিহারী, মণিপুরী কিসাদেতা হারপানি থকছিল। আমার কৃষ্টি 
আকতাই কারলয়া আমারতা বুলতারা উতা কিসাদেতা সরকার হারপানি 
থকছিল। কোন্তা ভারতর মানু কোন্তা ভারতর মানু নাগইতা সরকার চিনানি 
দেহানি থকছিল। উহান সরকাররতা কর্তব্যহান অনা থকছিল। দেশর নাগরিকর 
পরিচয় কিতা? গু য়ারি সরকার হারপেইল চেষ্টা নাকরতে দেশ কিহান অইতয় 
ভবিষ্যতে উহান ইস্টার্ন জোনর চিত্রগ চেইলে হারপেয়ার উহান দেহানি থকছিল। 

আজি হুতুমৌ ভারতবাসী অয়াও ভারতে অবহেলিত বঞ্চিত, নির্যাতিত তেব 
হাবিব শিক্ষিত উচ্চ শিক্ষিত একমাত্র অর্জন পাগুবর বংশ আরো । উহানেই প্রমাণ 
করের। যতদিন ভারতে মহাভারত থাইতয় ততদিন বিঝুপ্রিয়া মণিপুরীরে 
পাহুরানি, নাদেহানি এহানির ইতিহাস না নিবতয়। এসাদে দেশর দুর্বলিতাত্ত 
বৃটিশে দেশহান কারলছিলা, একতা নাইতে মুসলমান আক্রমণর মাজে দেশ 
কাতকরেছিলা। তানুর অধীনে হমাছিলাং দেশবাসী মহাত্মা গান্ধীর আন্দোলনর 
কারণে স্বাধীনতা রক্ষা পেইল। ও ইতিহাস পাহুরিয়া ভেতর অইলে দেশ বারো 
কিহান অইতয় ভগবানে জানে । আমি ওঁ রকতর হিম্মদল ভারতে তথা পৃথিবীত 
থাইতাভায়। এহান আমার য়ারীহান। 


ব্রহ্ম দেশরতাই মণিপুর দ্বিখুরুম আক্রমণ করলা উবাকা দ্বিখুরুম বিতাড়িত 
অইলাং আমি বিঃ মঃ। 

তৃতীয়ে ১৭১২ শবীষটাব্দে নাগা রাজা পামহেইবা বিফুপ্রিয়া আদত হিন্দু 
বৈষ্তবরে বারো সনাতন গোস্বামীর প্রচারিত রামাউতি ধর্ম না লইলা বুলিয়া 
অত্যাচার করল, খাইঠার না উটরলে জেল উবাকার ৫০ টাকা জরিমানা, কততা 
উতা জারে নুয়ারিয়া বেলেয়া আইতে বামুন পেয়া নাতল। 
মি জজেইতৌ বুলিয়া আয়া এবাকার বামুন এতা তা আনিয়া দেছেতা কাছাড় 
হাইলাকান্দি, করিমগঞ্জর শিংলা প্রতাপঘরে বারো ত্রিপুরা বাংলাদেশে। ঁ কারণে 
বিঃ মঃ সমাজে গদ্ধি দিয়া নিমাই মুখার্জি এইগারে সম্মান জানাছিতা। গিরক 
আহানির আগে সমাজে বামুন নেই ঘর মাওইলে সেঙনি নেই, সমাজহাঁন পতিত 
পরিয়া আছিলাতা। উবাকা গিরক আয়া বাহার চুঙে পানি সলকরিয়া বিলেয়া 
সমাজর হাব্বিরে সেংকরেছিল উহানল গিরক সমাজর ধর্মর অস্তিত্ব রক্ষাকারিগ। 
উহান সমাজে না পাহুরতায়, ধন্য নিমাই মুখার্জি এইগা গিরক বুলতারা।উহানল 
নিমাই মুখার্জি সমাজর পয়লা হিতকারী সমাজ সেবিগ। আমি বিঃ মঃ কৌশলে 
যুদ্ধ করানি থকছিল বেলেয়া নায়া। যুদ্ধত জিঙিয়া থানা থকছিল উহীন অইলে 
এসাদে লাঞ্গুনা নাইলাওইছ। আমি রাজ্যহারা নাইলাঙইছ। 

নাগা রাজা পামাহেইবাই। যেতা মণিপুরে থাইলা বিঃ মঃ উতা এবাকা খাই ঠার 
টটরেয়া খাই অলয়া অস্তিত্ব হারাছি প্রায়। যদিও এবাকাও বিঃ মঃ ৩০ শতাংশ 
বারো খাই ২০ শতাংশ মানু মণিপুরে আছিতা। 

তানুরে জাগানি বিয়া বিধি করানি সম্পর্ক থনা। তানুরে না বেলানি, 
বরক্মদেশেদে গেছিগা উতারেও যোগাযোগ থনা। এসাদে আমার অস্তিত্ব রক্ষার 
উপায় খালকরানি। আমার বৃহৎ সংখ্যা গরিষ্ঠতারে বিশ্বে প্রতিষ্ঠা করানি। 

এসাদে বিশ্ব জাতীয়তা গড়ানি, হাব্বিরে জাগানি, দলাদলি বেলানি। সত্য 
উহানাত থানা। আমি বৈষ্ণব সত্যর পূজারী উহান না পাহুরানি। অসত্য উহানাত 
না থানা। 

আমার বিঃ মঃ ধর্ম কৃষ্টি রীতি নীতি গৌরিয়া রক্ষা করানি। 

পরর হিংসা না করানি, পরর লগে না লাগানি, সতভাব প্রেমল থানা। 

সমাজে কুকাম, তলকাম, অনাচার কাম নাকরতারা এ সত্য এহানরে 
ধরিয়া পবিত্র অয়া থানা। উহানেই বিবুপ্রিয়া মণিপুরীর শ্রেষ্ঠত্হান। 


আমার গতি এহান কিহান 


দুধপুরর কামেশ্বর সিংহ গিরক সমাজর কথা নিয়াম চিন্তা করের মানুগ। 
দিন আহান বন্ধু বান্ধব ফতগ বয়া য়ারী দিতারা উপেয় কামেশ্বরে মাতের হবা 
অয়া থানা খালকরিয়া মণিপুরেত্ব ওয়ার বাগানে আয়া আমার বিষুপ্রিয়া মণিপুরী 
জাত এহানর মানু খুশিমত ছিতারলা। আকতা গেলাগা বাংলাদেশে, আকতা 
ত্রিপুরা, আসাম বরাক ভেলি, গোহাটী, শিংলা, প্রতাপঘর, বিক্রমপুর, শিলচর 
হাইলাকান্দি, নরসিংপুর ছিতারেয়া গিয়া থাইলাগা। আকতা বারো ব্রন্মদেশে 
আছি মণিপুরে আছি আকতার লগেও আকতার লিঙ্ক নেই কতি অসুবিধা । 
বিয়া করিয়া নিউল আনা আনি অইলেহে খবর থনা সম্পর্ক যানা আনা হাব্বিতা 
অইত নাই। উতান্তউ ছিতারলা চাকরী বুলে বুলে দিল্লী, মুস্থাই, গুজরাট, ডিমাপুর, 
তিনসুকিয়া, তেজপুর নানা ফামে আছি কিন্তু পরিচয় দেহাদেহি অইল সুযোগ 
অনা থকছিল। অভাব অচ্চলতাই বুলে বুলে থানা খবর খবরাখবর থনা নুয়ারতারা 
কিসাদেতে যোগাযোগ অইতয়, কারাং মাত্তাং তেব যোগাযোগ থনা বিয়া কর্ম 

১০০ 


মিঙালে ফঙইল য়ারি 

কাসাত যানা আনা দেহাদেহি অনা উহান লাগের। যাহাতে প্রেমর টান প্রয়োজনর 
দরকার হাব্বিতাই যাহাতে চিনাচিনি আহানি যানা অর। ও সুযোগর সুত্রহান 
অইলতায় বিয়া করানি। উহানল বিয়া অইলে কুটুম অইলে এমনও দেহাদেহি 
অইতয়। আগই মাতের মাতলে এহান চুমহান কিন্তু ওঁ নিঙে হাবিবয়ে খিয়াল 
করলে অইতনাই। উসাদে চিন্তা আকগউ নাও করতারা। উহান দুঃখহান। ইমে 
দেহের উগই দেহানি উপেয় আরাক আগই মাতের সমাজর মায়া, মমতা, সমাজ 
নিং থাইলেহে অইতনাই। বিদেশে চাকরীত গেলাগা বুলতে বেজাতির বেয়াপা 
বিয়া করতারা জাত পরতারা এতা কিতা? জাত ধর্ম খানা পিনা গৌরিয়া 
আল্লিউটি আহানও নেই নিয়াম নিন্দা ও চিন্তার বিষয়হান অছে। আকতা ঘাটর 
কৌঠাং লকরানির ডেকি উতাল চলানি মনেইতারা আরাকউ মাউইতাই উহান 
না খালকরতারা। ঠেকেছিতা কোনতা সমাজর চিত্তা করতারা উতা। 

উপেয় আরাক আগই মাতের এতা এতা হাবিব ইমা বাবার শাসনর গজে 
নির্ভর করেরতা। ইমা বাবাই ঠিক মত হিকেইলে শাসন করলে অনাচার নাইতারা। 
ইমা বাবা বেইবুনি সাকেই গোত্র বানাপার উগ কোনদিন না মাউইতয়। উপেয় 
কামেশ্বরে মাতের হাই উহানল যে কামহানও করিক সমাজর কথা খালকিরক 
হাব্বিয়ে তিলয়া হাব্বিয়ে খালকরিয়া, হাব্বিয়ে সমাজরে বানাপেয়া সমাজ 
নিংকরিয়া হাব্রিয়ে খালকরিক আপ্লানউ হবা অইতয়। এসাদে হাব্বিয়ে হবা 
করিক আরাক আগই মাতল উহান অইলে এমনও হবা অইতয়। সমাজরে 
বানাপেইলে গালইতয়। সমাজ ঙালইলে পৃথিবীত ঙালয়া পালনি অইতয়। 
সমাজর সততা সত্যতা সত্ধর্ম সৎকর্ম গৌরিয়া রীতিনীতি রক্ষা করিয়া চলানি 
প্রত্যেকর কর্ম নিংকরানি উহান নাইতে অঘটন, দুর্গাতি বিপদ আপদ অনাচার 
আয়া হমারতা। সমাজ বানাপেইক। 

আপাং রামো 

রামো ধুলিয়া আপাং আগ আছিলতা। বেইবুনি উতাই গুজুরলা বুলিয়া 
ঘরেত্ব নুকুলিয়া গেলগা। তিনদিন অইল কাম বিসারার নাপার খানা নেই পিনা 
নেই। তিনদিনকার দিন উহান নিয়াম দুর্বল অইল। পথে আমার মানু আগ 
দেহিয়া মোরে পয়সা খানিদেরে তিনদিন অইল ভাত নাখাছু বূলল উপেয় 
বানাপেয়া হোটেলে নবীন বাবুয়ে নিয়া নিয়াম ভাত মাছল খওয়াদিল। রামো 

খেয়া জাঙে ধরিয়া হমাদিল বাবু মোরে জিংতা করলে বুলের। বাবু মি তোর 
কাম করিয়া থাইংগা মি লগে আহিং। 

মাষ্টার নবীন বাবুয়ে বানাপেয়া রামোরে আই আই বুলিয়া নিলগা। নিয়া 
আদরে থইলগা। দিন আহান নবীন বাবু ঘুমজেছেতা উপেয় বিষাক্ত হরপ আগ 
কাস্থাহানর গজে থায়া ডিগল অয়া আছে। উপেয় রামো ভর নাপেয়া বাহাগল 
বারেয়া মারল। আরাক আকখুরুম ঘরে চর হমাছিলা উপেয় রামো চর আগরে 
বারেয়া বেলাছিল। পিছে ধরিয়া চর উগরে পুলিশর আতে থানাত দেছিলা। 
উপেইন্ত রামোরে নবীনে না এরাদের। রামোরতা লক্ষীবাসহান আছে বুলিয়া 
এগ থাইলতাই ক্ষেতি, হৌপাত হাব্বিগদে উন্নতি অইল। উপেয় নবীন বাবুয়ে 
মাতের রামো মোর লগে জনম এহান থাইতেয়তা বুলতে রামো হাই বুলল। 
এসাদে রামোরে আদরে থইল। ঘররতাই আয়া নিকগা বূলতে না করল। পিছে 
নবীন বাবুয়ে তার নাঙে পাশবুকে রূপা জমা থদেনা অকরল। তার জীবনর 
চিত্তা করিয়া নিজর পুতকগর ডেকি বানাপেয়া থছে। বারো আপাংগ অইলেউ 
অন্যাক কাম না করের, নিয়াম হবা উহানল বানা পেইতারা। 


গৌহাটার নদীয়া মাষ্টরর পুতক কৃষ্ণ সিংহ, এমটেক দিয়া ফ্রান্সে চাকরী 
অয়া গেছেগাগ। তা নিজে রাধিয়া খেয়া কামে যারগা। ফ্রান্সর রাধা খানা উতা 
তা না মনার উহানে কোন হোটেলেও না খার হুন্দা চা কফি কিতাতে বারাদে 
পিয়ের। নিজে রাধিয়া খেয়া কামে যানা খানি হিনপার উহানে বিয়া করানি 
লাগতয় নিঙেঘরে আহেছে। মালকরে মাতল ইমা আহেছু এপেয় বিয়া করিয়া 
কইনাগ নানলেগা নিজে রাধিয়া খেয়া কামে যানা হিনপাউরী বুলল। বাপক 
নদীয়া মাষ্টরে খালকরের মনে মনে নিঙল বিছারার।পিছেতমালেই সিংহ বুলিয়া 
নিল আগ ইংলিশ স্কুলে মাষ্টারী করিরি মেঞ্জরলকেইর নিঙলগ গোত্র 
অঙ্গীরস, মূলঘর বাঘরাঙ্গন, কাছাড়ে উহান হারপেইল। নদীয়া মাস্টরর মূল ঘর 
তাঙালকেই খালপাররগ বরধবাজ গোত্র যাকরের। বিয়া করানি য়াকরের বুলিয়া 
বিয়ারকা কথা টটরাত গেলগা শুভদিন চেয়া। ছুটির ভিতরে বিয়া করানি লাগতয় 
বুলিয়া। যোগাযোগ করিয়া দ্বিয় হেইমাক গেলাগা। দেহিয়া নিঙলগ গছন্দ অইল, 

বাপক বিয়াত রাজি অইল, কুষ্টিও মিলেছে। লগে লগে মিষ্টি আনিয়া কথা 
লেপকরলা, বিয়ার তারিখ ঠিক করলা। পাত্র পাত্রি পরিচয় থানাই চানাচানি না 
লাগিল, বিয়া অইল। ফ্জ সমাজর রীতি নীতি নিয়াম য়াকরেরগ। বেজাতির 
চলন ধরন রীতি উতা সুপ ঠিক নাপারগ। উহানল খানা পিনা বারাদে নেই, তা 
রাধিয়া খারতা। নিজর ধর্ম গৌরিয়া দৌ হমাদেনা এতা হাবিবিতা নিয়ম মানের। 
কৃষ্ণর ফটো আহান থয়া দৌ হমাদের ধুপ দের। কনাক অয়াও উতা হাবিব মানের। 
আসলে বাপক নদীয়া মাষ্টর নিজে দৌওর সেবা পূজা নিয়াম করেরগ। মইলক 
তিলত্ুমাই মাতিরি বহকরে ইমা দৌওর সেবা রীতিমত করিছনিকা দৌ হমাদেনা 
গোরিয়া থয়া মাংসেং জ্ঞান করিয়া চলিছ বুলিয়া মাতল। বহক তমালেয়ে মাতিরি 
ইনে মি উতা হাবিব পালন করতৌ প্রভুর সেবা ছাড়া উপায় নেই প্রভুর কৃপায় 
এজনম পাতা, প্রভুর সেবাহে করতুনাই বুলল। উহানে তিলত্তমা বারো হেয়ক 
নদীয়া মাষ্টর নিয়াম ঠিকপেয়া হারৌ অইলা। 

বিয়ার লগে লগে পাশপোর্ট ফটো হাব্বিতা লইকরিয়া ফ্রান্সে গেলাগা। 
গিয়াও ফোন করিয়া মাতলা হবা অয়া ফওইলাংগা বুলিয়া। কৃষ্ণ নিংশ্বাহান 
বেললু বুলের। নিজর ধর্ম নিজর রীতিত চলানি, আমার বিষ্ুপ্রিয়া মণিপুরীর 
গজে হবাতা নেই বুলের মইলক তমালেইরে। তমালেয়েও উপেয় চাকরীত 
হমেইলি। তমালেই এমএ পাশ নিউলগ শিক্ষার জ্ঞান উহান হারপেইরি। দ্বিয়গি 
হারৌ অয়া থাইলা। দ্িয়বারার অভিভাবকও হারৌ অইলা। 

শিলচর জনতা হাইস্কুলে নয়ন মনি সিংহ মাস্টারি করের। তা নিজে ইংলিশ 
ফাস্ট ক্লাশ এমএ পাশগ উহানে মনদিয়া লেরিক বাগাদের। তা নিজেই মন দিয়া 
লেরিক তামকরলগ উহানে তার চিন্তা তা সৌওরে লেরিক বাগাদেনা তঙাল। 
মন দিয়া লেরিক বাগাদের উহানে ছাত্রই নিয়াম শ্রদ্ধা ভক্তি করতারা। যেতা 
বাগাদের উতার পড়া আদায় করের। কোনগ পড়া না হিকলে, ক্লাশে হিকিয়া 
পড়া দেই বুলের। উহানে বাধ্য অয়া পড়া হিকতারা বারো হিকেয়া পড়া আদাই 
করের। উহানে সৌ তার বিষয়ে পড়া নিয়াম হিকতারা পরীক্ষাত নিয়াম নম্বর 
পেইতারা। দিন আহান হেডমাষ্টারগই শিক্ষকর মিটিং আহান ডাকল হাবিব 
শিক্ষকল। হেডমাষ্টারগই মিটিঙে মাতল নয়নমনি বাবু কিসাদে ছাত্রই আপনার 

বিষয়ে নম্বর নিয়াম পেইতারাতা। বারো পড়া নিয়াম পারতারাতা, উহান সম্বন্ধে 
খানি মাতিক। নয়নমনি উবা অয়া মাতের মি সৌ প্রকৃত শিক্ষা পাকা ও মনল 
লেরিক বাগাদউরি। সৌওয়ে বুজলা কিনা খিয়াল করিয়া বাগাদেউরী। পড়া 
হিকেয়া আদায় করলু, হিকিয়া পড়া দেনার সুযোগ দিলু। হাব্বিয়ে পারলা। 
নুয়ারিলতা আকগ নেয়ইলা উহানে পড়া হিকলা পরীক্ষাত হবা ফল করলা। 
হেড মাষ্টারগই হাব্বিরে হবাকরে লেরিক বাগাদেনার অনুরোধ করল। প্রাইভেট 
স্কুলগ রিজাল্ট হবা নাইলে ছাত্র ভর্তি নাকরতাই, হাবিবয়ে স্কুলগ করিয়া কানা 
নাইতাঙায়, সুতরাং হবাক লেরিক বাগাদেনা, সৌওয়ে হিকলা কিনা খিয়াল 
করিয়া বুজাদেনা পড়া আদাই করানি। যাহাতে সৌওর়ে হবা রিজাল্ট করানি। 
এসাদে মনদিয়া লেরিক বাগাদেনাই জনতা হাইস্কুলে নিয়াম হবা রিজাল্ট অনা 
অকরল। স্কুলগর সুনাম অইল। পাবলিকে মাতানি অকরলা। মাস্টারে হবাক্‌ 
লেরিক বাগাদেনা হবা উহানে ক্কুলগর পরীক্ষার ফল হবা অরতা। কোন ছাত্র 
হবানেইতা নেই, হাব্বিয়ে পাশ করতারা পরীক্ষাত বারো পড়া পারতারা। 
হেডমাস্টারগ নিয়াম হারৌ অইল। 


জীব এতাত কোন্গই জিঙে বলি 
.. নই মাতের সুশীল মাততা বনর জীব এতাত কোনতাই জিঙে বলি। 
বলিতে আন্তিগই জিঙে বলি কিয়া বুললে আত্তি উগই ডাঙর রোগ গাছ আচুলের 
উতা কোন জীবও আচুলে নুয়ারতারা। কিন্তু বাঘে সিংহই ডাঙর ডাঙর জীব 
মারিয়া খেইতারা উহান দেহেছগ। উহানতে কতগ বাঘ বা কতগ সিংহ তিলয়া 
মারতারাতা। আকেইগ অইলে মারানি অত সহজহান নাগই বুলের সুশীলে। 
বারো আন্তি এগ মাংস নাখার ঘাস খার জীবগ কিন্তু কতি বলিতা উহান নিক 
মাংস খেইতারা বাঘ বা সিংহই উসাদে ডাঙর গাছ আচুলে নুয়ারতায়। ঘাস 
খেইতারা আত্তি গণ্ডার কতি বলিতা। 
মাংস খেয়া বলি পাঙ্কাল নাউ অইতারা বরং ঘাসে ভিটামিন জবর, ঘাস 
খেয়া কতি বলি পাঙ্কাল অইতারাতা আত্তি, গণ্ডার, মইস, ঘোরা কতি বলি অয়া 
কাম করতারাতা। 

বাঘ এগই অপেদে আটিয়া মইসগর ডেকি আল ধরানি কোনদিনও 
নুয়ারতয়। সিংহ এগই মানুগ গজে কাকরিয়া ধাপহানল গোরাগই নেরগা উহান 
কোনদিনও নুয়ারতয়, উহানল বলি এহান ঘাস পাতা খের খেইতারা জীবর 
ডেকি মাংস খেইতারা উতাই নাইতারা। ঘাস খেইতারাতাই জিঙে বলি বুলিয়া 
সুশীলে মাতল। বারো পাতা ঘাস খেইতারা এতাই হিং নাইতারা কিন্তু জীব 
মারিয়া মাংস খেইতারা উতা নিয়াম হিংস্র জীব অইতারা । অথচ ঘাস খেইতারা 


উতাই নিয়াম বলি। 
বিজয় মুকুট 

প্রায় হাবিব হারপাছিহান বিষুরপ্রিয়া মণিপুরী ভাষা আসামে পাছিতা 
ছাত্র সংস্থার ২৪হান আন্দোলন করিয়া রক্তক্ষয় অয়া সুদেষ্ শহীদ অনার কারনে 
অইলতা। উহানল বরাক ভেলির ১৪৯গ পাঠশালা স্কুলে ২০০১ ইংরেজিত্ব 
বিষুুপ্রিয়া মণিপুরী ভাষাহান চলেরতা। বারো সরকারে সাহিত্য সভাই লেরিকহান 
শাপেয়া সাবমিট করলা লেরিক উহান চলা দিল। লেরিকহানর নাং 'কনাকপাঠ+। 
বিষুনপ্রিয়া মণিপুরী ভাষা আনলাতা ছাত্র সংস্থাই আন্দোলন করিয়া। উহানর 
অধিকার সমাজর হাব্বিরকা অইলেও আনানির অধিকারী ছাত্র একথাল লেরিক 
ইতিহাস ইকরানি অইতয়তা। এপেই আমি ও সমাজর মানু বুলিয়া মাতলে 
অরহান নাগই। ভারতর হাবিব জাতর মানুয়েউ মাত্তাইহান। পুতকগই চাকরী 
করলে বাপকগই ভোগ করতে পারে কিন্তু চাকরীর অধিকারীগ পুতক,তা বেত্ন 
পার পেইতয় পেইতয়গাতা। এতাত অন্যতায় টটরেয়া কানা নেই। অন্যতায় 
উটরেয়া অরহাঁন নাগই। ঠিক উসাদে বিঃ মঃ সাহিত্য সভাই খাই কে কুমারধন 
সিংহর কেইস হাইকোর্ট সুপ্রিম কোর্টে আমি বিক্রির মনিপুরী মণিপুরী নাগই 
বুলিয়া কেইস করলে সাহিত্য সভাই হমেয়া রেসপনডেন্ট অয়া কেইসহান বহু 
লক্ষ টাকা খরচ করিয়া জিডিয়া জাতর অস্তিত্ব রক্ষা করলা উহান সাহিত্য 
সভারহান। আঁর কারতাউ নাগই। এতা লেরিকে ইকরা থাইতয়। সাহিত্য সভাই 
একেইস এহান না করলাইসতা আমি বিপাকে পরলাউইছ। উহানল সাহিত্য 
সভারে ধনবাদ। 

একথা এহান সভাপতি অনিলকৃষ্ণ রাজকুমারে তার বন্তৃভাত মাতে 
গেলগা। উহানাত হাবিবিষে জয়ধ্বনি দিলা । ১৯৯১-১৯৯৮ ইং পেয়া আন্দোলনর 

এ সময় এহান সমাজর বিপ্রব যুগহান বুলানি য়াকরের। ২৪ ঘন্টাত্ব ১০০১ 
ঘন্টা পেয়া আন্দোলন করলা। এহান বিশ্ব রেকর্ড আহান। জীবনে আন্দোলন 
নাকরলে কিন্তাউ নাপেইতারা, কিস্তাউ নার। এহানির বিজয় মুকুট ছাত্র সংস্থা 
বারো সাহিত্য সভারতা। ধন্য সুদেষ্থা, ধন্য ছাত্র, ধন্য সাহিত্য সভা বুলিয়া 
সমাজে মাতৃতারা। 


মহাযুদ্ধ 

দিন আহান জঙ্গলে মাংস ভোজি জীব এতার লাকচা দুর্বল জীব মারিয়া 
খানা অত্যাচাররকা কাদানি এতা হুনতে হুনতে তৃনভোজি বিরাট আন্তি আগই 
সৌওয়া বাঘ আগরে গুজুরানি অকরল। বাঘ উগই অহঙ্কারে উজা উজা টটরার। 
আত্তিএগই মাতের তোর ডেকি বাঘ মি হরেইগল ধরিয়া ছুপেয়া মারতে মোরতা 
মিকুপহান না লাগতয়। হবাই হবাই অত্যাচার জীব হত্যা এতা বেলেই। বাঘ 
এগই আমি নাখেয়া মরিল য়ারী দের নিঙে মাতের মাহেই জবর রহানি অকরল। 
উপেয় বনর বাঘ উতা রৌহান হুনিয়া হাবিব য়ময়া আহানি অকরলা উপেয় 
আন্তি এগ দ্বিগুন সৌওইল বারো তাও রহানি অকরল। উপেয় হাবিব আন্তি ও 
- জীব আয়া পুলনি অকরলা। বাকী জীব এতা পাহিয়া হাব্বিয়উ আচানক অয়া 
দূরেইত্ব চানা অকরলা। আজিকার গতি এহান কিহান বুলিয়া খালকরতারা। 

পাহিয়া এতাই গজহান সেইলা। 
বিরাট যুদ্ধ তুলপার অইতয়'খবর এহান আর ভীবই তানুর বনর রাজা 
সিংহরে গিয়া বাগেইলা। সিংহগ হুনিয়া আহিল। লগে লগে থামো থামো বুলিয়া 
সিংহগই মাতল লগে লগে রাজার য়াথাং ইলয়া হাবিব থামলা। হুন হুন আমি 
বনর জীবই মানুর ডেকি কোনদিন আজিপেরা বুদ্ধ না করেছি না লাগেছি বারো 
কেইস দলাদলি না করেছি। আকতারে আকতাই খানা, খেয়া জিংতা অনা উ হানে 
রীতিহান। উহানল রীতিনীতি মানানি, মানিয়া চলানি থক। না মানলে সংসার 
এহান কিসাদে চলতয়তা। যেতাউ অক এসাদে না লাগানি। আমার বনর জীব 
বেরীতিত না চলিয়ার এহান মুলুকর জীব মানুয়ে হারপাকা। দরবারহান এরলা। 
কিন্তু আমি তৃনভোজি জীব মাংস ভোজি জীবর ডেকি হিংস্র নাগই বুলিয়া 
যার যার ফামে গেলাগা। উপেয় অরিং এতাই তানুরে নিয়াম মারতারাহান দেহিয়া 

ভগবানরাং মাততারা প্রভু সৌওয়ে জিপুতে খাদেই বুলিয়া থানাহান অছে। 
আরতে এসাদে জীবতে নাইক বুলতারা। আত্তিয়ে লাগলে আজি দেহা দিলাঙইছ 
বুলতারা। তবে আত্তির গজে বলি জীব নেই উহান হাইহান। 
রূপার মূল্য 

রূপা এহানে দিন আহান মাতেরতা মি মানুরাং নিয়াম মূল্যবানগ মি নায়া 
মানু চলে নুয়ারতারা বুলিয়া হুনা এতারে মাতেরতা। উপেয় হনাই মাতের মি 
কতি মূল্যবানগ, মোর দাম কতি নিয়াম তি কিতা হারপেইতেয়তা। রূপাহানে 
মাতের মোরে দিয়া তোরে লইতারাতা। তোরে রাপা দিয়া দোকানে বেসতারা 
লইতারাগ। মোরে লনা না লাগের। আকতাই চাকরী করিয়া পেইতারা আকতাই 
রোজি কাম করিয়া পেইতারা। লেইরা দুঃখী উগউ মোরেল নুঙেই অনা পারের, 
মোরেল লয়া ছয়াত হুয়াততা খা পারের, ফিরই ফুতি, কল, টিন, লুয়া, রোগ, 
হজক হাবিবতা লয়া ঘর হংকরিয়া গাড়ী সুখে থাইতারাতা। তোরেতে জংকা 
খারো অলংকার হংকরলে মানুয়ে পিদতারাতা। নাইলে উপুত পরিয়া থাইতেই। 
বারো মোরেলহে তোরে লইতারানাই। জগৎ এহানর যত কিছু মোরেল 
লইতারাতা। মোরেল বিও লইতারা গাড়িও লইতারা, তীর্থ তউ মোরে গাড়ীর 
বাড়। দিয়া যেইতারাগা, পিতৃ কর্ম করতারা। মি থাইলে উগ নুডেইপাগ হাব্ি 
কাম করে পারতয়। নুগেই অ পারতয়, খেয়া থা পারতয়। মোরেল জগতর বেঙ্ক 
পালছেতা। ॥ 
হুনা এতা মূল্যবান অইলেও এতাল কিত্তাউ থক করে নুয়ারতারা।উহানল 
মোর গজে মূল্যবানতা নেই। মি থাইলে লেইরা উগউ নুঙেইপাগ অর, হ্যাত্ত 
খেয়া থার, পূজা পুন্য কাম হাব্বিতা করে পারের। মি থাইলে কত হুনা থারতা। 


হাইহান হানতে ছনাই মুল্যবান অইলেউ এতা কথা খালকরিয়া চুমছে 


বুলিয়া য়াকরল। 
আপকারী বস্তু 
পথে বিদেশে আটতে দুগউ বালা তিনগইয় বালা আপকারী জিনিষ লগে 
করিয়া আটলে বিপদ ডাকাটি লোটপাট অইল সম্ভাবনা নাথার উতাত রক্ষা 
পানা য়াকরের। নাইলে বহু ঘটনা ঘটতে পারে। বিপদ অইতে পারে। আপকারী 

জিনিষ এতা হাব্বিয়উ লোভনীয় উহানল চরকরতারা ডাকাটি করতারা ।উতার 
মোহ উহান সমালা নুয়ারতারা উহানল চরকরতে,ডাকাটি করিয়া নিতেগা বিপদ 
অরতা। উহানল হাবিব জিনিবর মূল্য থাইলেউ রূপা হুনা মনি যুক্তা বেয়াপা 
এতা নিয়াম লোভনীয়তা। যেসাদে রূপা জেপে দেখলে পকেট মারতারা, হুনা 
মনি মুক্তা অইলে চরকরতারা, লোভ সামালা নুয়ারতারা উসাদে পুরিজেলা 
আগ আকখুলি পেইলে নেনার চেষ্টা করতারা। রূপা বস্তা আহান, পেইলে সাধু 
উগউ সাধুতা সত্যতা জ্ঞান হারা অর উসাদে রূপসী বেয়াপা আগর লগে মা 
দ্বিমা থাইলে সাধু উগউ ধৈর্য জ্ঞান হারা অর নানা ঘটনা ঘটের। উহানল এতাল 
পথে ঘাটে বিদেশে আটতে থাইতে সাবধান অনা, ডরানি লাগের। নাইলে হবানেই 
মানুর আতে পরলে নিশ্চয় বিপদ বা কিহান আহান ঘটতয়। উহানল আহির 
নজরর বাহিরে থনা নাকরের। নিয়াম সাবধান অনা লাগের। সাবধান নাইতে 
কত ডাকাটি, লোটপাট হাতছাড়া অরতা বিপদ অরতা। উহানল সাবধান অনা 
রক্ষারকা, এতারে রাহানি লাগের। উহান নাইতে চাকরীত বুলিয়া গিয়া বিদেশে 
থাইতে বহু নিঙল মাঙইলা বেজাতিয়ে নিলাগা। নিঙলে অবিভাবকর নজরর 
বাহিরে থানা থকনেই। লোটপাট অত্যাচার অইতয় বিপাকে:পরানি অইতয়। 
উহানল নিউলরে রূপা হুনার ডেকি রাহানি লাগের। উহানল হেচরত নায়া ভাণ্তিল 
রাহিয়া লগে থানা লাগের ইমা বাবা অভিভাবকরতা। 
লালছ 

হুরকাং বুলিয়া দেবচারর কনাক নৌ আগ আছিলতা আগে, উগই মানুর 
পারন, মানুর জিনিষে আহি দেনা গারছিল। এমনউ বারো ঠাণ্ডা বেবার হবা 
অছিল। উহানে কিতা আহান অইলে পারন তুলেছি বুললে হাবিবয়ে 
হারপেইতারা, এহান হুরকাঙর আতহান বুলতারা, কিন্তু বানাপেয়া নাতে 
কিলেইতারা। ডাউর চর কিতা উতা নেই। খাটল আগ, হঙা আগ নেয়ইলেই 
ইমে হুরকাঙে নেছেগা বুলতারা। মানুর ঘরে ঘরে থার তার নিজর ঘর নেই। 
ইমা বাবা নেই সৌগ। 

দিন আহান বিয়ানে মানুর পারন তুলতে গেছেগা উরাউরি যেইতেগা 
খিয়াল নেই রাজা হরপ আগ আলিগত দেছে পারাহান, রাজা হরপ উগ দুহেয়া 
জাংহানাত দেছে কামর উহানর বিষে তাও মুর বুলেয়া পরেছে বিষর জবরদছে 

ফামে মরিয়া আছে বারো রাজা হরপ উগউ মানুর বিষ কাছে মুরগত উগউ খানি 
দুরেইত গিয়া মরিয়া আছে। আডৌ খলেই আগল বহাছে পারন উগ তুলাত 
যারগাতা। গিয়া কাদাত দেহের হুরকাং কালাগ অয়া মরিয়া আছে। হবাই এহানতে 
কিহান বুলিয়া চিকারী আগ দিল। হুনিয়া মানু কিগ কিগ বুলিয়া আইলা । আয়া 
দেখতাপ্পা হুরকাং মরিয়া আছে। মালক বাপক নেই দৌগ লালছ করতে মরিলতা। 
হবাই রাজা হরপগই কিতাই পারা দিয়া কামারা দিয়া দ্বিয়গিয়উ বিষ কায়া 
মরেছিতা। লগে লগে থানাত গিয়া পুলিশ আনলাগা হাব্বিয়ে দেহিয়া আচনক 
অইলা। কি আচানক মৃত্যু বুলতারা। মেডিকেলে নিয়া গাঙ্রতায় আনিয়া দাহ 
করলা। বানাপেয়া চান্দা করিয়া শ্রাদ্ধ কিতাও করেদিলা। 


অবুরা ইপু 

দিন আহান সৌ কতগই মাততারাতা বুরা আগরে ইপু তি কতি হবাতা, 
তি নুয়ারা নার। না, কিসাদে, হুন মি মাতিং। মি জীবনে বিড়ি, সিগারেট মদ না 
পিয়েছু। গুয়া না খাছু। উহানল তোর দাত জুক জুক করের কতি হবাতা। হাই, 
তুমি হবা অইক, নুয়ারা নাইক বুললে বিড়ি, সিগারেট না পিয়, মদ না পিয়। 
এতা নিয়াম. গারিত ক্ষতি করেরতা। তুমি এতা না পিয় বুলতে হায় বুল্লা। 
গুয়া, পানা, জর্দা, তুকতা, বিডি সিগারেট না খেইয় নাপিয়, নুয়ারা নাইবাইতা, 
হারপেইলাই। হাই বুল্লা সৌও উগিয়ে। যেতা হেতা না খানি, পরিস্কার পানি 
গরম করিয়া পিনা। হনলাই, হায় বুল্লা। উহান অইলে তুমিও নুয়ারা নাও 
অইতারায়। নুয়ারা অইতারাতা খানা পিনার গজে। খানা পিনা পবিত্রতা বজায় 
থয়া চললে নুয়ারা পানি নাইতারা। উহানল পরিষ্কার পরিচ্ছন্ন অয়া থানা খানা, 
পিনা ঘুমজানি লাগের। যেতার ঘরে রীতিনীতি, গৌরিয়া ধূপ দিতারা পরিষ্কার 
থাইতারা উতার ঘরে নুয়ারা ব্যাধি নার হবা অয়া থাইতারা। 

রাধাকুণ্ডত রাধামাধব 

রাধাকুণ্তত রাধা-কৃষ্ণর মন্দিরগ সমগ্র বিষুপ্রিয়া মণিপুরী সমাজে 
হংকরিয়া বামুন, সেবারী থয়া নিত্য সেবা পূজা করে যেইতারাগা। এ মন্দিরগর 
মাটি এহান পুগুরিকাক্ষ্য শর্মা, পাথারকান্দি এইগা গিরকে সমাজরাং মন্দিররকা 
দান করেছিলহান। উহানল মন্দিরগর উপেয় পুগুরিকাক্ষ্য শর্মা এইগা গিরকরে 

ধন্যবাদ দিতারা বারো ভক্তি করতারা। বদলা বদলি করিয়া 'সেবায়িত 
থাইতারাগা। বারো সমাজে চান্দা করিয়া সেবা পূজার খরচর রূপা যুগেইতারা। 
এতারকা রাধামাধব মন্দির কমিটি আহান আছে। হাব্বিয়ে ঈশ্বর সেবা জ্ঞানে 
নিঙে কাম করে যেইতারাগা। এসাদে চান্দা দিয়া কমিটির কাম করিয়া পুন্য 
নিঙে থাইতারা। এহান বিঞুপ্রিয়া মণিপুরী সমাজর মানু ভক্তি প্রেম শ্রদাপূর্ণ 
বৈষ্ণবর পরিচয়হান। সৎ অয়া তক্তিত চলতারা। হিংসা নিন্দা পাপ কর্ম তানু না 
করতারা। এহানেই তানুর বৈষ্ণব জ্ঞানর শ্রেষ্ঠতাহান। উহান বৃন্দাবনে কৃষ্ণ দরশনে 
প্রত্যেক বসর গিয়া গিয়া দরশন করতারা। উহানেই পুন্য নিংকরতারা। গিয়া 
পিতৃ উদ্ধারর ভোগ প্রভুরাং কাতকরতারা। রাধারানীর নাম জপতারা কৃষ্ণরে 
পানারকা। জয় রাধে জয় রাধে বুলতারা। এহানেই কৃষ্ণরে পানার শ্রেষ্ঠ মন্ত্রহান 
নিঙে। জয় রাধে জয় কৃষণ। 
হিংসা 


দিন আহান কতগই তিলয়া টিভি গত ডিসকভারী চেনেল চেইতে চেইতে 
পেইরাক রবিয়ে মাতের হিংসা এহানে জীব হত্যা ছাড়া কিন্তাউ নাকরের। অন্যায় 
ক্ষত ছাড়া কিতাউ নার বুলের। এহানল হিংসা এহানরে মহাপাপ বুলেছিতা। 
চেইলে পশু বাঘ, সিংহ, হিয়াল এতাই হুন্দা জীব মারিয়া খানা উহানাত থাইতারা 
উহান দেহিয়ার। পাহিয়াত লাংটিয়া কওয়া এতাও হুদ্দা পরর মাংস খানা 
মনেইতারা। কিন্তু তৃন ভোজি-জীব আস্ত, জেব্রা, অরিঙ-কত জন্ত উতাইএতা 
নাকরতারা। বলিয়ে মাতের রবি মানুরতাতে নাও মাতলে। মানুত ও হিং পরর 
ক্ষতি জাতর ক্ষতি দেশর ক্ষতি করেকুরা বুজে আছি। সন্ত্রাস এতাই বুমা বেলেয়া 
কতি মানু মারতারাতা। বারো দেশে কিয়া বুমা বন্ধুক কামান হংকরিয়া থছিতা। 
নিশ্চয় মানুযে মানুরে মারানিরকা হংকরিয়া থইতারাতা। কিয়া মানু এতা জ্ঞানী 
অয়াও এসাদে পাপর কাম করতারাতা? কতি শাক্তি মানু অইতারাতা গাঙে 
গাঙে ফামে ফামে দেশ রাজ্য রাজধানী সহরে সহরে। 

হুনতে হুনতে বিজয়ে মাতের হুদ্দা সামান্য কতগ মানু হবাতা থাইতে উতাই 
জ্ঞানর লেরিক ইকরিয়া থদিতে গীতা ভাগবত রামায়ন মহাভারত খাইতে প্রভুর 
সৃষ্টি এহান টিকিয়া আছেতা, নাইলে কোনদিনউ ধবংস অইলইছ। উহানল ধর্ম, 
অধর্ম, সৎ, অসৎ, শাক্তি, হবা, সৎকর্ম, কুকর্ম তঙাল তঙাল আছেতা। উহানল 

হিনপেইলেও দুঃখী অইলেউ সৎ উতাই সৎ উহানাত থাইতারা ধৈর্্ল। কুকায় 
করিয়া পাপে পরানি না মনেইতারা। পুন্যত থানা মনেইতারা। বা বা বা বিনয় 
চমৎকার লেকচার বুলিয়া আতর তালি দিয়া টিভি চেইলা উতা উঠিয়া বেলেয়া 
গেলাগা। 


নুয়া মিঙালে আহ 

বিনয় ক্লাশে রোল এক নম্বর অয়া পরীক্ষাত পাশ করিয়া আহের। সুরেন 
দুই নম্বর এসাদে তিন নম্বর পেয়া সিংনা দিয়া তামকরতারা। হুন্দা পনর বিশর 
ব্যবধানে থাইতারা। আগরে আগই ডরেয়া মনদিয়া পাকরতারা। তিনগিও 
মেদ্রিকে তিন চার পাচ অয়া ফাস্ট ডিভিশনে তিন তিনহান লেটার থয়া পাশ 
করেছি। কলেজে গিয়া ও তিনগির সিংনা লইনার। তিনগিও এমএ পাশ করলা। 
ফাস ক্লাস পেইলা।কিন্তু চাকুরীত তিনগিও তিন নমুনাল দরখাস্ত করলা। আগই 
আইপিএস, আগই আইএএস,আগই আরমির কমিশনে দরখাত্ত করিয়া তিনগিও 
চাকুরীত জইন করলা। গাঙর বাকী উতা তানুর লগে জুরি দিয়া নুয়ারলা। তিনগিও, 
মহৎ চিস্তাল চলুলা উহানে জীবনে উন্নতির পথ ধরলাতা। মনেইলে হাব্বিতা 
অর গাঙর বাকী উতাই কি্তাউ নাপেইতাঁরা। উহানল পরীম্ষাত হবা ফল অনা 
লাগের। হবা ছাত্র অইলে চাকরী পেইতে সময় না লাগের হবা হবা রিজাল্ট 
করিয়া চাকরী পেইতারা হাইলেবেলর সিংনাত। উহানল হবা ছাত্র অনার চেষ্টা 
করানি থক। মনদিয়া পরা হিকলে হবা ছাত্র অইতারা। উপেইত্ব গাঙে হুন্দা তানু 
তিনগির য়ারি দিতারা। তানুর প্রশংসা করতারা। গাঙর সৌ অয়াও বিরাট হবা 
সন্মানর চাকরী পেয়া পালইলাতা। হবা ছাত্র অনা মন দিয়া লেরিক চানা উহান 
অইলে জীবনে উন্নতি অইতে বাধ্য। 

আচানক লীলা 

থাম্বৌ সিংহর বয়স পয়চল্লিশ বসর উবাকা দিন আহান থান্বো নেই বুলিয়া 
ঘরর মানুয়ে বিছারাত লাগলা। খানি সিধা মানুগ। বিদেশে ফিরই ফুতি পিদিয়া 
গেছেগাগ নাগই। হুদ্দা খুত্তেই আহান পিদেছে উসাদেতে বিদেশে বা অন্য গাঙে 
না যেইতয়গা। তাইলে কুরাংতে গেলগা। আকদিন অইল, দ্বিদিন অইল, 
তিনদিনকার দিন উহান গাঙে য়ারি অকরলা থান্বৌ এগ কুরাংতে গেলগা। উপেয় 

বুজন আগই মাতের বাহেই এগরে নিশ্চয় শইতানে ধরিয়া লুকাছিতা উহানল 
নাপেয়ারতা ।উপেই উগই মাতের গাঙর হাব্বিয়ে জার করতান ডুল ডুলব বারা 
বারা হরিনামহান গেয়া গেয়া গাংহান বা লয়াগ বুলা আহান দিক। শইতানে 
নিলেগাতে এসাদে জার করতান ডুলবল হরিনাম গেয়া বুললে শইতানে 
এরাদিতারা বুলিয়া বুজন আগই মাতেছিলতা দিন আহান। উহানল ও চেষ্টা 
উহান করিক বুলিয়া গাঙর মানু জার করতান ভুল ভুলব ধরিয়া ধূপ গঙালেয়া 
হরিনাম গেয়া গেয়া বেয়াপা মুনি সৌ বুজন নুকুললা। পিছে হরিনাম গেয়া গেয়া 
বুলিয়া আইলা উপেয় ঘরর সৌ আগই দেহিয়া মাতের এরে থাম্বৌ খুরা এপেয় 
আছে বুলিয়া চেইতে বেংকিগর তলে ডিগল অয়া আছে। অথচ বেংকিগর তলে 
মাত্র চাইর পাচ আঙ্গুলি ফাকহান, এহানাত এমাটিক ডাঙর মানু এগ কিসাদে 
থাইলতা বুলিয়া বেংকিগ কত্তগই ধরিয়া তুলিয়া মুরগত পানি কিতা দিয়া 
নিকাল্লা। নিজর ঘরর বেংকিগর তলে থাইয়া তিনদিন আহিত দেহা না পরেছে 
ঘরর মানু এতা হাব্বিরাং। কি আচানকহান। শইতানর কি কারবার বুলিয়া 
মাত্সরা। আংকরতে বিভুলা উহান বাগিলতাই কিন্তাউ মাতে নুয়ারের। এতারে 
শইতানর ধরানি বুলতারাতা বুলিয়া! এরলা। শইতানর কাণ্ড এতারে মাত্তারাতা 
এতা আচানক ঘটনা আচানক য়ারী বুলতারা। 


কুল 

ফুল এতাত'হাবিবি গাঙে ফুল আছে। তেব ঘরে রুয়েয়ার তঙাল তঙাল। 
বনর ফুল আকতা আকতা দ্বি ফামে ধরের। উতাত আমি বিুপ্রিয়া মণিপুরীয়ে 
ব্যবহার করিয়ার দৌওর পৃজাত দিয়ার ফুল অইলতাই লেহাউ, সিঙ্গারেই, 
কাপকলেই, ধতুরা, কৃষণ্চড়া, অপরাজিতা, কন্তল, কুগুল, রজনীগন্ধা, সেনারেই, 
গোকুল, গন্টাফুল, মাকাকলেই। 

এতাত আমি হবাপেয়ার বারো দৌওরাং নাদিয়ার ফুল অইলতায় গত 
নিয়াম নুংশি চিনিচাম্পা, কেতকী, চিকংলেই, উরুলেই, গোবাটি, নাগেশ্বর এতা 
নিয়াম গত নুংশি ফুল। গোলাপ এতা বারো পূজাত নাদিয়ার। 

এতাত বন জঙ্গলর কত কত ফুল। উতাত এবাকা বিদেশেও বহুজাতর 
জঙ্গলী ফুল নিকাল্লা নাও দেছি কিতা কিতা অনেকতা। 

উতাত বিষাক্ততা ও ফুল আছে ব্যবহার করলে আহির নুয়ারা অর বারো 
ব্যবহার না করিয়ার উতাও আছে। উতাত তিরার ফুল, কদম , বারো জলবরির, 
ফুল, ইজলর ফুল চেইতে নিয়াম হবা অথচ এতা আমি ব্যবহার না করিয়ার 
উতার গজে কাপকলেই, অন্য গাছর গজে গাছ অয়া ধরেরতা কবাকলেই উতাও 
চেইতে হুবা কিন্তু আমি ব্যবহার নাকরিয়ার। যদিও এবাকা ঘরে ঘরে নুয়া নুয়া 
বনর ফুল আনিয়া রুয়েইতারা কত কত চেইতেও হবা। তবে বৃন্দাবনে এবাকা 
সেনারেই নিয়াম ব্যবহার করতারা, দৌওরাং দিতারা। আমারতা কাপকলেই, 
মালতি, লেহাউ, সিঙ্গারেই, গোকুল নিয়াম প্রভুরাং দেনা মনেইতারা। এসাদে 
ফুলর ব্যবহার প্রকারভেদ আছে। উতারমা লেহাউ এতা বেয়াপার নিয়াম পছন্দ 
ফুল। উতারমা সুগন্ধি ফুল নিয়াম ব্যবহার করানি মনেইতারা। হাসনাহেনা ও 
নিয়াম গত নুংশি তবে নিজে ব্যবহার করে নুয়ারিয়ার নিয়াম চি্ষন ফুল। নুংশি 
ফুল মনার উগ নিশ্চয় হবা মানুগ, হবাহান প্রিয়গ। এসাদে ফুলর কত য়ারি 


আছে। 
দৌ হমাদেনা কিয়া নিয়াম দরকার 


য়ারীর ছলে দিন আহান পূর্ণ কতগই বসি উপেই মাতেরতা দৌ হমাদেনা 
এহানে মনহানরে স্থির করেদের।' ঠিকভাবে ধৈর্ঘ্ত থদের, মূল জ্ঞানর পথ দেহার, 
মনহান অধৈর্ধ্য অনা নাদের, কুকাম না করুয়ার, সত্যর সৎপথে নেরগা। উহানল 
কনাকত ভজন ভক্তি রীতি গুরুজন ভক্তি হিকাদেনা থকর। যাহাতে সৌ চঞ্চল 
নায়া ধৈর্ঘ্ল লেরিক 'তামকরে পারতারা। হবানেই মন হবানেই কামর শিক্ষা 
নাপেইবাতা। উহানল ভজন দৌ হমাদেনা, দেশাত্মবোধক অনা দেশ প্রেম, জীবর 
প্রেম শিক্ষা পানা। এতাই মূল জ্ঞানর কথা। উহানল প্রত্যেক ঘরে ভজনর কথা, 
দৌওর কথা টটরলে ওঁ ঘরে শান্তি দরবার নেয়র। ঘরে ধর্মর রীতি নীতি থাইলে 
লোভ, হিংসা, পাপ আয়া হমা নুয়ারের। সত্ধর্ম বিরাজ করের। উহানল সত্ধর্মত 
থাইলে বিদ্যা অর, জ্ঞানর পথে যানা অর। সৎ কথা টটরানি অর, সকামর য়ারী 
দেনা অর, হাব্বিতা মঙ্গল অর। উহানল মন সংযত অক বুলিয়া ভজনর মন্দির, 
মসজিদ, চার্চ হংকরিয়া মানু ভক্তির পথ চুমকরতারাতা। মনুষ্যরতা ভক্তি ভজন 
লাগের নাইলে হিংসা পাপে বিনাশ অইতায়। উহানল ভজন ভক্তি একাত্তভাবে 
করানি উহান অইলে প্রভু নিজে সত্তষ্ট অয়া কৃপা করের। মনুষ্য অজ্ঞান অইলে 

ধবংস বিপদ হিংসার কারন অর, পাপ অর উহানল মনুষ্যরতা ভক্তি ভজন দৌ 
হমাদেনা ঈশ্বর আরাধনা করানি সংসারর হাবিব কামর মাধ্যমে । উহানল বিদ্যা 
সংজ্ঞান তামকরানি লাগের। দৌ হমাদেনা হাব্বিরকা দরকার। উহান অইলে 
মনহান সৎপথে যারগা। উহানল হাবিব বিদ্বান গুনী ধৈর্য্য স্থির অয়া চলতারাতা। 

পিছে দেবদাসে মাতের - এহান সত্যযুগেত্ব চলিয়া আহেরহান। দৌ, 
পঞ্চপাগুব, ভক্ত পণ্ডিত সাধু সংজন জ্ঞানী হাব্বিয়ে ভজন ভক্তি এহান মানিয়া 
গেছিগা। বিবেকানন্দ, ডঃ রাধাকৃষ্ণন, মহাত্মা গান্ধী, জহরলাল নেহেরু পৃথিবীর 
হাব্বি বিদ্বানে মানিয়া গেছিগা পালন করেছিতা। আমার ভারতর রামায়ন, 
মহাভারত, ভাগবত গীতা, বেদ পুরান হাবিবত ইকরানি অছে। বাইবেল, কুরানে 
ও ভক্তি ভজন পুজা হাবিব মানিয়া গেছিগা। এতাই মহান ভ্ঞনী মানুর কথা। 
ভারতে কত ধর্মগ্রন্থ, লাইব্রেরী বুজিয়া আছে। হাবিব তীর্থ বৃন্দাবন নবদ্ধীপ মক্কা 
আছেতা। আমারতাত ভূবনেশ্বর সাধুঠাকুর, আখৈবাবা, নারদবাবা, তনুবাবু, 
কৃষ্ণকুমার সাধু, রাখালবাবা, হরিদাস হাঁব্বিয়ে ভক্তির পথগ ইলয়া গেছিগা। 
দীক্ষিত অছি কত জ্ঞানী বিদ্বান গুনী। শ্রাদ্ধ কর্ম করিয়ারতাউ হাবিব ভক্তির পথে। 
সমাজে মন্দির মাণ্ডব হঙছেতা ফামে ফঁমে বারো ভক্তি আরতি অরতা উহানরকা। 
বুজন ভকতপুরর রামকুমারে মাতের আজিকার আলোচনা এহান নিয়াম হবা 
লাগিল। এসাদে বেপের বইলেউ ভক্তি, ভজন, পূজা আরতি দৌওর য়ারী দিলে 
হিংসা'পাপ বিনাশ অইতয়। নাইলে মানু এতা কিয়াথাং হন্দা লোভ হিংসা পাপে 
থাইতারাতা এহানল কলিযুগ বুলেছিতা। 

উপেয় অনিল রাজকুমারে মাতের আসলে কলিযুগ এহান পুন্যর যুগহান। 
পাপ কর্ম করলে আতে আতে ফল পেইতেয় উহানল পাপ কর্ম হিংসা নাকরিয়া 
পুন্যর সত্ধর্মত থানা থক। উপেয় রামদাসে মাতের মনুষ্য জরম অছি পাপ পুন্য 
হারপেয়ার সুতরাং কিয়া পাপ কর্ম করতাঙাইতা সৎভগনে থানা থক। এতা 
হুনিয়া প্রশ্থাদে চুমছে বুলিয়া আততালি দিল। 


হাব্বির গজে সাহস জ্ঞান চেতনা 


'দিন আহান স্কুলে গার্জিয়ানর মিটিং আহান অরতা উপেয় শিক্ষক রমেনে 
মাতের সৌওরে সাহস জ্ঞান চেতনা জাগাদেনা। ইমা বাবার আদর যতন বানা 

প্রেম সৌওয়ে হারপেইতারা উহানল ইমা বাবার জ্ঞান বুদ্ধিল ইলইতারা, উপদেশ 
শাসন য়াকরতারা। উহানল সততা সংজ্ঞান, প্রেম বানা শ্রদ্ধা ভক্তি হিকাদেনা। 
হিংসা, পরনিন্দা, পরচর্চা, পরর ক্ষতি পাপ গু জ্ঞান দেনা। যাহাতে সৌওয়ে 
কোনদিন পাপর কাম নাকরবাতা। পরর জিনিষ না আতানি, পরর লগে হবা 
কথা টটরানি। হবা কাম শ্রদ্ধা প্রেম ভক্তি থনা। উহান রীতিমত মাতে মাতে 
ডাণ্ডি করলে হিকেইলে সৌ হবা অইতায় ভুল নাকরতায়। অন্যায় পথে না 
যেইতায়গা। হাবিব ইমা বাবার চেতনা খিয়াল ডাণ্তির গজে নির্ভর করেরতা। 
উহানল মৌওরে শাসন উপদেশ দেনা কর্তব্য নিঙে চলানি যাহাতে রীতি নীতি 
হাবিব শিক্ষাল ডাঙর অ পারবাতা। এহানেই পরম মানবতার উপায়হান। শিক্ষা 
ডাণ্ডির অভাবে সৌ ভুল পথে যেইতারাগাতা। এবাকা কঠিন দিন মানু হংকরানি, 
এহানেই পয়লাকার কামহান অনা। 

গার্জিয়ানর তরফেন্ত রিটায়ার্ড রবিনে মাতের - মাস্টার রমেন বাবুর কথা 
এহান ঠিক হিউমেন সাইকলোজিহান। আসলে এসাদে সচেতন অনা থক। এসাদে 
গার্জিয়ান হাবিব অইলে কিয়া মৌ মানু নাইতায়তা। মি তে নিয়াম হবাপেইলু। 

সুশীলে মাতের মানু আকতা অইলেউ. কম্ততা। উহান নাইলেতে হাবিব 
ফাস্ট ডিভিশনে পাশ করলাইছ। রমেনে মাতের উহান অইলে কোনরকম পাশ 
করতায় কিন্তু ফেইল নাকরতায়। বারো শান্তি সৌ উতাউ খানিতে হবা 
অইতায়নাই। এতা বুলিয়া যারীহান ল্ইকরলা। * 

ৃ ইজ্জৎ 

রাম আইএএস পরীক্ষা দেনারকা দিল্লীত বছর আহান থাইলগা। পিছে 
খালকরের হোটেলে থানা নিয়াম খরচ সম্তব নার, বাপকে দের রূপা উতাল। 
উপেয় দিল্লীত কল্যান সিংহ পুলিশ অফিসারগ। উগর ঘরে পেইংগেষ্ট হিসাবে 
থানার সুবিধা আহান পেইল। কল্যান সিংহ দিশ্লীত পুলিশ অফিসারগ, কুয়াটার 
পাছে। থাইল সুবিধাও আছে। কল্যান বাবু খানি সমাজ দরদিগ, সৌগ, আইএএস 
দেরগা দেহিয়া হ্বাছে বুলিয়া রাকরল। উহানে ঘর ভাড়া না লাগিল হুদ্দা খানার 
খরচ দেনা। নিয়াম হবাঅইল বুলিয়া রাম হারৌ অইল। বাপক রাজেন বাবু 
হুনিয়া ফোনে কল্যান বাবুরে ধন্যবাদ জানেইল। রাম নিয়াম লেরিক চার স্টেট 


১১৫ 


মিঙালে ফঙইল য়ারি 

লাইব্রেরিত যারগা, বু লেরিক পাকরের। আইন, রাজনীতি বহু কলেজর লেরিক 
পাকরের, রাম এমএ ফাস্ট ক্লাশ অয়া পাশ করেছিল। চালাক বুদ্ধিমান ধৈর্যশীল 
মানুগ। তা আইএএস পেইল যোগ্যগ। 

রিটেন পরীক্ষা দিল, দিয়া ঘরে আহিল । ঘরে আয়াউ নিয়াম স্টাডি করের। 
নুয়ারের। মালক বাপকরাং নিয়াম সলকরিয়া য়ারী দিল বারো পরিবার এহানরে 
নিয়াম সম্মান করের । লেইমাই কনাকত বিধবা কপাল থিয়ছে উহান ছাড়া তানুর 
পরিবারে কোন চিন্তার কারণ নেই। তানুর ব্যবহার নিং আদর উতা পাহরিলতা 
নাগই। কল্যান বাবু নিয়াম ব্যস্ত পুলিশ অফিসারগ। অন্যায় এতা তা নাকরের। 
সত্ধর্মর মানুগ। পুলিশ অফিসারগ অইলেও নিয়াম ন্যায় পরায়ন ধর্মবস্ত মানুগ। 
রাম আইএএস রিটেন পরীক্ষা পাশ করেছে খবর কাগজেপেয়া নিয়াম হারৌ 
অইল। কল্যান বাবুর ঘররতা হারৌ হারৌ অয়া ফোনে খবরহান বাগেইলা 
দিল্লির হাবিব পত্রিকাত রিজাল্হান নুকুলেছে। মৌখিক পরীক্ষার তারিখ দেছি। 
রাম দিল্লীত গেলগা মৌখিক পরীক্ষা দেনাত। রাম মৌখিক পরীক্ষা দিয়াও দিল্লীত 
থাইল। রাম পরীক্ষা হবা অইল বুলিয়া ঘরেদেও বাগেইল! নিয়াম পরিক্ষার 
পরিচ্ছন যুক্ত মানুগ।এহারৌত রাম, রোহিনী বারো লেইমারেল বুলাত নুকুললা। 
দ্বি মাহান পিছে রিজাল্ট নুকুলিল। রাম ফৌর্থ পজিশন অছে। 

ডিসির ট্রেনিং করলা, বারো পোস্টিং ি্লীত দিলা। রাম কাছাড়রগ বুলিয়া 
দিল্লীত পোস্টিং দিলা । জইন করিয়া ও কোয়ার্টার পেইল। এমন সময় লেইমাই 
মাতিরি রামদা মোরতা নিয়াম ভুল অইল, তোরে বানাপেইতে ধৈর্ঘ্হীন অছিলু 
তোরে জুর করলু হাবিব মোর দোষ, কিন্ত মি গারিত অছু পাউরি, গেলগা মাহা 
এহান দ্বিয়মাহাতৌ মাসিক নাইলু। কিহান করতু ইমা নিয়াম চালাকগ 
হারপেইতয় আংকরলে, তোর মাসিক অইলতা নাইলতা বুললে বিপাকে পরতৌ। 
ইমা বাবার তোর ইজ্জৎ কিসাদে থাইতৌতা মি ঠেকলু। রাম চঞ্চলগ নাইলেউ 
বেয়াপার সঙ্গর মুহুর্ত উহানর উত্তেজনা উহান মানুয়ে ধরে নুয়ারতারা, উপেয় 
এসাদে ভুল অরতা তা উপলব্দি করল। খালকরের ডিসিগ অয়া বিধবা আগ 
থইল বুললেউ লাজর কলক্কর কথাহান। লেইমা নিয়াম গোপন থ কত মাহা, 
তোর ইমারে কিন্তু বাগেইছ। গোপন নাথইলে মোর চাকুরীত ক্ষতি অইতয়। 

তবে মি আছু। মি বিয়া করলেগাও তোরেও না বেলতৌ। আকপেই খনাও 
লাগতয়। মোর দ্বিনাং, লিখাত রাম কিন্তু ঘরে রতন বুলতারাগ। তোরে কোনগই 
আংকরলে রতনর মইলক বা রতনর সৌ বুলিছ উহান অইলে রক্ষা অইবতা। 

রাম ঘরে গিয়া বিয়া করল। কল্যান বাবু ছুটি লয়া মইলক রোহিনীয়ে 
কিতায় বিয়াত গেছিলাগা। রামে রত্বারে বিয়া করল সামাজিক বিয়া করলেউ 
কোর্ট মেরেজ ও করল। রত্বা এসিএস পাশ করিয়া এসডিঅগ অছেগ। বিয়ার 
তিনমা পরে তার দিল্লীর দিনর হাব্বি য়ারী দিল, হদ্দা আকহান না বাগেইল। 
উহান অইলতাই লেইমা পেট অছে কারণ উহান। এবাকা প্রায় ছয় সাত মা 
চলের লেইমা ও লাজপেইরি। এ ভুল মূহুর্ত উহানরকা। তেই বিধবাগ এহান 
বেইজ্জৎ বারো কলঙ্ক আহান। উপেয় খালকরিয়া রাম গোপন থনা হবানেই 
বুলিয়া রত্রারে বাগেইল না সওইছ এহানরকা। আইন ধর্ম দ্বিয়হানউ রক্ষা করতে 
গোপন থনা লাগের।রত্বা খাং লাগলি, কিন্ত তেইয়উ আইনর মানুগ খালকরিরি, 
রাম নিয়াম হবা মানুগ নাইলে মোরে প্রকাশ্যে না বাগেইলইছ। রাম উপায় 
নাপেয়া এবরষন করতাংএ কলঙ্ক এহান নিবক বেধর্মি অয়াউ থাক। রাম রত্বারে 
নামাতিয়া নুয়ারের। রত্বা বুদ্ধিমতিগ, খালকরিয়া মাতল না উহান নাক, উহান 
পাপ কর্মহান। খুন করানিহান। তেই তোর রতন নাঙর মইলক পরিচয়ল দূরেইত 
থাক। যদি ওঁ পাপে মোর শুঁরছে সৌ জিংতা নাইলেতে? সুতরাং তেইরে এসাদে 
থনা চাপক করুয়ানি লাগতয়। উতা মি সামাল দিতৌ তি নাদেহিল ছটন দিয়া 
থাক। আইন মানানি লাগতয়। কল্যান বাবুরে রত্বাই বাবা বুলিয়া সম্বোধন 
করল। কিয়া বাবা বুলউরিতা বুলতে রত্বাই মাতিরি মিয়ে লেইমাই বেইবুনি 
আরো। কল্যান বাবুরে অবশেষে হাব্বিতা খুলিয়া মাতল। হাবিব কৌশল বাগেয়া 
দ্বিপেয় চলাচলি অয়া থাইলা। রাম ও লাজ সম্মানল নিয়াম ভক্তিত চলের। 
শিক্ষিত জ্ঞানী অনাই শাক্তিয়েদে নাগেলগা। লেইমা হবা মুনিসৌ আগ জরম 
দিল। নাং থদিল রত্ব। আসা যাওয়া করতারা হাব্রি হারৌ অয়া থাইলা। 

লেরিক পাকরানি 

করানি, কইদিনে কিতা দিতারা বারো অষ্ট কালর লাইন প্রায়ই হাবিব হারপার 

বুলয়া ধ্বনির আংকরিরিতা। খুরাতে এতা হাবিব কিসাদে হারপেয়া মাতরতা 
বুলতে ললিত বুরাই মাতের আগেকার প্লান এতা দৌ, এত! হাবিব মুখস্ত করিয়া 
থয়া পালন করে গেলাগা। আগেকার পণ্ডিত মানুরাংত হুনিয়া করলা কতি 
উদ্যোগী অছিলা উহানল লেরিকর প্রচলন নেয়ইলেও জ্ঞানীরাংত হুনিয়া হুনিয়া 
হিকলা। আগেকার মানুয়ে লেরিক নাপেইলা উহানল হিকিয়া হুনিয়া হাবিবতাত 
চলানি এহানেই প্রচলিত অছিল। এবাকাতে লেরিক নুকুলিল, শিক্ষিত নিয়াম 
অইলা তেব পাকরিল হারপেইল ইচ্ছা উহান খানি কম। বামুন ও প্রায় না 
হিকতারা হাবিব নিয়ম। অথচ হিকানি থক উহান না খালকরতারা। বিশেষ 
হাব্বির আতে নাথার, তেব পুরোহিত দর্পন উহান অবশ্য আছে উতার গজে 
বিষুপ্রিয়া মণিপুরী ভাষাত “কর্ম বিধান” উহান নুকুলিল, সহজে লেরিক পেয়া 
পাকরানি হারপানির সুবিধা অইল। এতা হারপানি একান্ত দরকার। কোনার 
বৈষ্ণব, কীর্তন মাপু রীতি এতা হারপানি লাগের পাকরানি লাগের। মানু আগ 
মরলে কিতা কিতা করানি এতা হারপানি একান্ত দরকার। শ্মশানে পুরানি অষ্ট 
কালীন কীর্তন এসাদে অর নিরম নীতি হারপানি লাগের|ধনিয়ে মাতিরি খুরার 
হারপানি এহান দেহিয়া আচানক অইলহান। কতি হিকিয়া মনে থয়া এতা 
মাতেদরতা। না মিতে কিতা হিকেছুতা? আগেকার মানু আগই মেইপারল করের 
নুয়ারাত্ব বালা করের, মেস্তরি ডাক তবলা ইসালপা নাসা নানা বিদ্যা হুদা হুনিয়া 
হিকিয়া চললাতা। উবাকার মানু উতাযেতাউ বিদ্যা হারপানির কতি আকাঙ্থা 
অছিলাতা। এসাদে হারপেয়াই হাবিবা সুষ্ঠুভাবে চালেয়া গেলাগা। কোন ভুল 
অন্যায়, সমাজ বিরোধি কাম না করিয়া কতি হবা পরিচ্ছন্ন সমাজ পরিচালনা 
করিয়া ভবিষ্যতর পথ প্রদর্শক অয়া থদিয়া গেছিগা উহানরকা ধন্যবাদ দেনা 
থক। তি ধনি মোরে প্রশংসা করৌরি, উতারেহে ধন্যবাদ দেনা। তানু থদিয়া 
যেইতেগা পালন করিয়া যেইতেগা আজি আমি উতা দেহিয়া হিকিয়া করিয়ারতা। 
উতার গজে কলকাতাত গিয়া তামকরেছি, বেনারসে, নবন্ধীপে গিয়া তামকরেছি 
গাড়ী নেই যুগে, উতার ইচ্ছা, ক্ষমতা উতা আচানক অনা। এবাকারতাতে লেরিক 
ইকরিয়া নুকুললেউ পাকরানি না মনেইতারা। আগেতে কিতা দুঃখী লেইরাপা 
' নেয়ছিলাখাং? উহান নাগই এবাকা পৃথিবীত শিক্ষিতর যুগ বুলতারা উপেয় না 
পাকরিয়া হারনাপেয়া থানা উহান নিয়াম থকনেই। চাকরী কর বিদ্বান অ যেতাউ 

অ এতা হারপানি থক। যেহেতু আমি সমাজবদ্ধ জীব মানু। আমারতা হারপানি 
লাগের। ধনিয়ে হুনতে হুনতে মাতিরি খুরা কতি হবা কথা মাতলেতা। বিএ, 
এমএ পাশগ অইলেইছতে আরাকৌ কত জ্ঞানর য়ারী হুনেইলেহছ। আজি মি 
খুরারাংত হুনিয়া আচানক অইনু অথচ মি বিএ, এমএ পাশ করিয়াও হারপা 
নুয়ারেছু এতা একান্ত দরকার সমাজ পালপা মানুরকা। মানু আগ মরলে শ্রাদ্ধ 
কর্ম লেইরা বরা যেগৌ করতারাগ। সমাজর কত কাম পুজা দৌওর সেবা, শ্রাদ্ধ 
বেদকর্ম রীতি নাকরিয়া যেহেতু থানা নার, সুতরাং এতা প্রত্যেকে হারপেয়া 
থানা থক। বামুনতে আর কথা নেই হারপানিয়েই লাগের। খুরা নিয়াম হারৌ 
লাগিল খুরার এতা হাবিব কথা হুনিয়া। 


পাপর ধন প্রায়শ্চিন্তত যারগা 


ধনগ বুলিয়া চৌধুরী আগ আছিল বিনয়পুরে। সুদি রূপার কারবার করল। 
সুদে সূল অর, সুদে মূল অর এসাদে লেইরাপার হুনা বি বন্ধক থনা লনা এতাল 
সম্পত্তি মাহেই করল রূপা মাহেই করল। পিছে চৌধুরী উপাধিও দিলা। এসাদে 
দুঃখত ধন সুদে দিয়া দিয়া দুঃখী সর্বহারা অইলা। ধনর হিসাব, বির হিসাব, 
বিরাট অঞ্ধ। মইলক মৌ আগ অয়া আর মৌ নাইরি, বাধ্য অয়া আরাক বিয়া 
আহান করল নাইলে গিরস্তি না চলতয়। মানে মনেয়া আনলগা। এসাদে চলের। 
পিছেকার এগরাং তিনগ মুনি সৌ অইলা। হতিনার দরবার, মৌওর দরবার 
শাস্তি নেয়নি অকরল। হবা অইতয় বুলতে বনহান জি দেনা পারা অযারগা। 
হুদ্দা কৌলি। ধনগ নুয়ারা অয়া পরিল। বেলুরে নিলাগা, চেকাপ করুয়ারগা 
এতা করতে বহু রূপা খরচ অইল। ধনগ মরিল। কার রাপা কুরাং গেলগা। বি 
সুটা সুটানিয়া লয়যারগা, উতার রূপাল খেইতারা।বিয়ও লয়ইল রূপা নেয়ইল 
বেক পথর জুয়ারর রূপা আয়া কুরাং গেলগা। হুদ্দা জেঠি উগর পুতক চাকুরী 
আহান পেয়া খেয়য়া মালক পুতক চলতারা পিছেকার এগই হাবিব কারলইরি 
বুলতে হাব্বি হারেয়া দুঃখী অইলা। সৌও উতাউ চাকুরী কাই কারবার নেই, 
নিয়াম হীনপেয়া চলতারা, হবানেই ধন আহেছিল উতা হাবিব গেলগা। মাটি 
পেয়া খতকরিয়া নিলাগা পারা । সৎ উপায়র ইনকান ধন নাইলে নাথার উহান 
প্রমান অইল পারা। জিপুত পিছে লেইরা অইলেউ চৌধুরী উপাধিহান থাইল 
হুদ্দা য়ারী নাং অয়া। 

আমার বিষুুপরিয়া মণিপুরীর বিশেষত্ব 


আমার বিষুরপ্িয়া মণিপুরীর বিশেষত্ব খানি য়ারি পরি দিক সমাজসেবি 
বিমলেশ বাবুয়ে মাতের। আমার জাত এহান আচানকহান। উতার দৃষ্টান্ত খানি 
মাতিং বুলিয়া অকরল - 
১। আমার আদ, অধিবাস, সেন্ধানাম, এলা, ভক্তি, রস কি অপরূপ হবা, কি 
অপরূপ ফিরই কতি হবা। তাল ডাকর চলন, অজারেলর এলা করতানর নুংশি রৌ। 
২। কৃষ্ণলীলার রাস, পলেইর কি অপরাপ, অলঙ্কার নাসা, গোগীর ভাব ভক্তি 
কতি হবা। 
৩। পদাবলী বাসক কীর্ভমর মধুর রস কৃষ্ণলীলা ভক্তি। 
। গাঙে গাঙে মন্দির মালঠেপে ভক্তি আরতি দৌওর সেবা পূজা । 
৫। জয়দেব, নিয়ম সেবা, লেরিক ধর্মগ্রন্থ পাঠ, দৌহমা দেনা, অর্থ প্রকাশ ভাব 
ভক্তি। 
৬। বামুন, পুরোহিত, দীক্ষাণুরু শ্রদ্ধা, ভক্তি আদর ও সম্মান করানি। 
৭। কৃষ্টি ও বিদ্যা তামকরিল ইচ্ছা, অনাচার, কাম নাকরানি রাজসিক ভাব, 
সম্মান ও মহত্বতা রক্ষা। 
৮। বিয়াত আমার মাঠা, মাঠারকানি, ধরিয়া, আচালা, নয়ানমুনা বুলিয়া তঙালক 
দেনা। 
৯। মরার ঘর উনা অনি, লেরিক হুনানি, পলেং সেলভাং দেনা, কর্মর মালটেপর 
কীর্তন মণ্ডলী সাজানি। 
১০। আমার সাকেই লকেই গোত্র তাল তঙাল আছে সাকেয় জ্ঞাতী দাঁপা 
তঙাল। তঙাল গোত্রর লগে বিয়া অর বারো সমান গোত্রত বিয়া নার। 
১১। মন্দিরে সেন্দা আরতি, দৌওর পুজা রীতিমত করানি না এরানি। বামুনগই 
গন্টি বারানির লগে লগে মন্দিরে গিয়া ফওনি আরতি গানা। এরীতি এহান না 
পাহরানি। উহান অইলে আমার ঈশ্বর সেবা উহান, ঈশ্বর নিং উহান অস্তরে 
জাগিয়া থাইতইনাই। উহান অইলে বৃন্দাবনে থানা অইতয়নাই, ব্রজগোগীর 
ভক্তি সেবা মালইতই নাই। এহান আমার সমাজর একাত্ত রীতি ও ভক্তিহান 
এহান পাছুরানি নাকরের বেলানি নাকরের। হাবিব অসুবিধাত গিয়া ঈশ্বর ভক্তি 

অইলেহে আমার মঙ্গল অইতনাই। 

এতা অন্য কোন সমাজে আছেতা নাগই। উহানল ক্ষত্রিয় রাজবংশী 
বুলতারানাই। এহানির কারণে আমি লুওয়া আছিতা। এতা বেলেইলতা নাগই। 
এতাই অস্তিত্বর গুন জ্ঞানর কাম। বছি সৌ উতায় হুনিয়া চুমছে বুললা। 

আমার আধুনিক বেয়াপার স্থির চিন্তা 
করিয়া আমার বেয়াপাও খালকরানি অকরলা ৷ লেরিক তামকরতারা হবা চিন্তা 
এলা নাসা তামকরতারা। কততাই সিলাইর স্কুল, এলার স্কুল কততাই ফুতির 
দোকান দেনা অকরলা জীবনর মূল্যবান দিন হেলাত না মাঙক বুলিয়া ধন 
কামেইল কাম করলে য়াম হবা অর মনর কুচিস্তা নেয়র হারপেয়া মারামক অয়া 
ফুতি বুনানি সিলাই করানি মনেইতারা। এসাদে আস্তে আস্তে সমাজর চিন্তা 
ধর্মর চিন্তা, কামর চিন্তা হাবিব ঠিক অইতয়। উকিলও অনা অকরলা। উপযুক্তভাবে 
হাবিব জাতর বেয়াপার লগে মান্না অয়া চলানির চেষ্টা করতারা, ইংলিশ স্কুলে 
এমএ, বিএ, এমএসসি, বিএসসি পাশ করিয়া চাকুরী করতারা লেরিক বাগাদেনা 
অকরলা। যেতাউ অক বেয়াপা ঠিক অইলে সমাজর মান ইড্জৎ থাইতয়তা। 
উহান অইলে সমাজর সুখ শাস্তি হাব্বি পালইতয়তা। এহানাত বেয়াপার দায়িত্ব 
কম নাগই। আজি সুদেষ্তাই কিহান পেয়া করলতা নিজর জীবন জাতর 
ভাষাহানরকা বিসর্জন দিল। উহান হাব্বিয়ে দেহানি থক। এসাদে বেয়াপাই ধর্ম 
কর্মর জ্ঞানল সমাজর সৌ জিপুত হাব্বির উন্নতি অরতা। নন্দই মাতের আতর 
বিদ্যা হিকলেহে আহান আহান করিয়া চলতা নাই। উপেক়্ সাধু নিমাইয়ে মাতের 
আমি পাণগুবর বংশ কৃষ্ণর আত্মীয় আমি কৃষ্ণ ভক্ত পাহুরানি নাকরের। কৃষ্ণ 
জগৎ ঈশ্বর সর্বশক্তিমান হারপানি এহান। কৃষ্ণ সেবা করলে এমনও মঙ্গল 
অইতয়। কৃষ্ণই কৃপা করতয়। উহানল কৃষ্ণ ভক্তি কৃষ্ণসেবা পূজা রীতিমত করানি 
প্রভুয়ে হারৌ অইলে এমনও আমারতা মঙ্গল অইতয়। কৃষ্ণই ভক্তর আশা 
পুরারগ। প্রভুয়ে পাহরানি নাকরের। প্রভুর নাম লই মন্দির কৃষ্ণর মূর্তি দরশন 
ভক্তি পুন্য কতি। কৃষ্ণ বুললে হাবিব পাপ ককর, কৃষ্ণনাম জপ পুন্য সুওর। কৃষ্ণ 
ভক্তিয়ে ধন্য জনম অর। উহানল হাবিব বিদ্যা কাম চাকুরীর মাজে প্রভুরে নিংশিং 
অনা ভক্তি করানি লাগের। উহান অইলে প্রভুয়ে এমনও কৃপা করতয়। আগেকার 

সিলাইল ফুতি বুনানি হাব্রি করলা । এ হৃদি এবাকার বেয়াপারতা অনা লাগের। 
হাবিবয়ে হায়হান বুলিয়া হুনলা। 


বিষুপ্রিয়া মণিপুরী শ্রাদ্ধ কীর্তনর ধারা 

আকদিন বামুন আগই মাতের হুন হুন কর্মর যারী আকচুটি - শ্রাদ্ধ কীর্তনর 
মালঠেপগর বিবরণ - মণ্ডলিগরমা ঘট বহেয়া বিষুওপুজা করিয়ার (উহানরে 
মণ্ডলি পুজা বুলিয়ার) অর্থাৎ মঙ্গল ঘট বুলানি অর। বীর্ত্নর মণ্ডলীগর চারিকোণে 
কোনার বৈষ্ণব বইতারাতা। অনন্ত, উত্তর পশ্চিম কোনে গনেশ, উত্তর পূর্বকোনে 
বারো গোপেশ্বর মেহাদেব), দক্ষিণ পূর্বকোনে বারো দক্ষিন পশ্চিম কোনে 
কীর্ত্নমাপু। এতা সত্য ত্রেতা দ্বাপরেত্ব অয়া আহেরতা। এতা শ্রাদ্ধর বেদ কর্ম। 
শ্াদ্ধর শয্যাহানাত - গনেশ পুজা, দূর্গা পূজা, পিছে শয্যার সম্প্রদান বারো 
সপিগুকরণ। বারো পঞ্চগোব্যল শুদ্ধ করানি এতা হাবির বেদর মতে অরতা। 
উহানল এতা কলিযুগর আগেত্ব আছেতা। বেদহানাত হথয়ং প্রভুয়ে মনুষ্যরকা 
রচেছেতা সত্য যুগে এতা হাবিব কর্ম। কলিত গৌরাঙ্গই মানল পালন করল 
আরো গৌরিয় কর্মও বুলতারা। গৌরাঙ্গ প্রভুর অবতারগ আরো। অকরতে 
ভক্তিত গৌর আনয়ন করিয়ার আহান অবতার, অবতরি, নর্তন, নাম প্রচার 
উতার পিহেকৃব্ু লীলার গোষ্ঠ আভসার রাধা কৃষ্ণর মিলন দিয়া কর্মলইকরিয়ার 
শ্রাদ্ধ অধিবাস, সেন্ধানাম করিয়ার হাবিব কৃষঃ লীলার অষ্টকালীন কীর্তন। উহানল 
এতা বেদকর্ম হাব্বি। এতা আমি কলির আগেত্ব করিয়ারতা। অর্থাৎ হাবিব 
হিন্দুয়ে কলির আগেত্ব করতারাতা। আমি পালা নট কীর্তন করিয়ার বারো অন্য 
হিন্দুয়ে বৈঠকি কীর্তন করতারা। এসাদে আমার মৃতার উদ্ধারর উপায় ভক্তিত 
করিয়ার। কতি হবা কর্মর দ্বারা আগ্লানে উদ্ধার অইবাতা পারা। আমার কর্মর 
মালঠেপও তঙাল মেওলগর ভিতরগ কমে ষোল আত ডিগালি পাথারি বারো 
চারিবেদে ফালু ও মান্না। দশ আত পাথারি অর বৈষ্ঞব বহানিরকা। এতা হাবিব 
প্রভুর ইকরা বেদহানর কর্ম। উতার পিছে দহিনা চিরা কাপক সেংকম মধুরল 
খওয়ানি। এসাদে অর শ্রাদ্ধ কর্ম। হাবিবয়ে হুনিয়া হারপেইলা। 

বিষুরপ্রিয়া মণিপুরী কুরাং কুরাং আছি 

মনিপুর বেলেয়া আহানির পিছে নিজর নিজর সুবিধা চেয়া আমার সমাজর 
মানু আসাম, ত্রিপুরা আর আর ফাম বারো বাংলাদেশে আছি ব্রন্মদেশে ও 
মণিপুরে আছি হাবিব কিমে কিসাদে থাইতারা ভগবানে জানে। নিংশিং অইলে 
দেহানি আহের, হীনে দুঃখই আছিনেই প্রভুয়ে রক্ষা করতয়। মণিপুর অওয়াই 
আক্রমণ করতে আমার এ লাঞ্ছনা দুর্গতি ডেইডেইহারা দুঃখ ছিতারলা জিততা 
অয়া থানারকা নানাবেদে। উহানে আকপেই পুলয়া থানা নুয়ারলাং। তেব শিক্ষিত 
অয়া কৃষ্টি হাব্বতাল আমি আগ বারলে উন্নতি করলে পৃথিবীর মানুর আহিত 
তেরার ডেকি জুলকিতাঙায় উহান সত্যহান। উহানল হাঁব্বিয়ে হবা অয়া থানার 
চেষ্টা করানি উহানল পত্রিকার মারফত মাতানি অরতা। যাহাতে আমি 
মহাভারতর বীর অর্জনর বংশ উহান প্রকাশ পার। প্রভুয়ে যেন কৃপা করের, 
প্রভুয়ে যেন হাব্বিরে পালকরের ঙালকরের সুখে থদের। হাবিব যেন নিজর 
নিজর গুনল গালয়া জগতে হাবিবপেই পাল পারতারা। তানুর খ্যাতিয়ে যেন 
পৃথিবী ভালর। বারো হাবিব হবাই থাকা। নিংশিং অইলে হাব্বিরে গিরা গিয়া 
দেহানি আহের। বাংলাদেশ, ত্রন্মদেশ হাব্বিপেয় যানার মন অর হুদ্দা আমার 
সমাজর মানু উতারে দেহানিরকা বুলিয়াও ললিতা দুঃখই আহিরপানি বেল্ল। 
জাতর রকতর টান উহান থারতা। হাব্বিরে প্রভূয়ে হবাকরে হদক বুল্ল। 


বাপকর করা ডাণ্ডি 

নিগুল মৌওয়ে শাড়ি পিদতে দেহিয়া বাপক কুবেরে মাতের কিয়া শাড়ি 
পিদতারাইতা আমার ফিরই নেইথাং মোর ঘরে উতা নাচলতয়। নিজর জাতর 
'ফিরই থয়া মানুর ফিরই কতি মনাছতা । শাড়ি পিদিয়াতে মিয়াং অনা মনারাইতা? 
না শাড়ি পিদিয়া নিয়াম হবা অইতারাইতা। আমার তলফুতি ইনাফির হবা উহান 
কিন্তায়ও মান্না নার। নিজর ফিরই নিজর পরিচয়, নিজর গৌরব কতি হবাতা। 
রাজছিক পোষাকহান, চিত্রাঙ্গদাই পিদেছেহান। কাঠিসুরি নামসা তলফুতিয়ে 
কতি ডালরতা হবা অরতা। কালা দলা না বাছের, হাব্বিরাং চুওর কতি হবাতা। 
হুতুমৌ জ্ঞানী সমাজ নিংপি উগই অন্য পোষাক না লাগেইতয়। সময় আহানাত 
বিপদে পরলে পোষাক উহানাত চিনিয়া আমার বেয়াপাগ বুলিয়া রক্ষা 

করতারাতা। উহানল নিজর ফিরইল নিজর পরিচয় রক্ষা করানি থক। উসাদে 
ডাণ্ডি করের গিরকর দৌ জিপুত হাবিব বি.এ. এম.এ. পাশ করলা জ্ঞানী শিক্ষিত 
অইলা। বাপকর কথা ইলয়া চলতে উন্নতি করলাতা। বাপক মালকর কথা 
ইলইতারা উতা লেমেদে না মাঙইতারা। বাপক মালকর ভাগ্ডি উহানে গজরহান 
উহানর গজে নেই। হাবিবয়ে মাত্তারা কুবেরর সৌ উতা মাচ্চাঙর সৌ। হাবিব 
সৎজ্ঞানল চলতারা বুলিয়া মানুয়ে সলকরতারা। 


আহের ফান্গুন মাহা 

ফান্ধুন মাহা এহান বসরকার লয়ইলগা বসত্ত খতুর হারোপা মাহান বারো 
মহাপ্রভুর জর্মর মাহান যেহানাত নিয়াম হারৌর রংখেলা ও হলি অর। গাঙে 
গাঙে বৈশাখেত্ব ভাব্র পেয়া ক্ষেতি। আশ্িনেত্ব লাংপাল হৌপাত রূয়ানা। আগ্রনে 
ধান কাপানি সুপ সাঙনি নেই। এ মা এহানাত বসরকার যত উপযুক্ত মুনিসৌ ও 
নিল বিয়া অর মাহান। বিয়া লেপনির কথা বার্তা হেইচিং দেনা অকরতারা। 
বিয়া সময়ে হাব্বিরতা অর। উহানে হাব্বির মনে আনন্দ আটা উটি খবরা খবর 
হাব্বির আনন্দর মাহান। তবে এবাকা কোন মন্দিরে গিয়াও বিয়া করানি 
অকরলা। উহান অবশ্য যার যার ইচ্ছার গজে অরতা। ভারতর সমাজর মূল 
নিয়ম উহানেই বিয়া অর বিয়ার কথা চলের। উতাত যোগ্য উতাইনিয়াম হারৌরমা 
বিয়া করতারা। এতাত হাব্বির গল্র আনন্দহান ইমাই বাবাই হারৌত জিপুতর 
বিয়া দিতারা। বম ফুটেইতারা বাজানা বাজেইতারা। কতি হারৌত সাজেয়া 
বিয়ার ঘর মন্দির নিয়াম হবা লাগের। কোন দরবার নেই কতি হারৌ অরতা 
গাঙে গাঙে সহরে সহরে। কোন অসামাজিক বিয়ারে মূল্য নাদিয়া নিন্দা করিয়া 
সামাজিক বিয়া করতারা কতি হবা লাগের। এ মা এহানাত দুঃখী ও দুঃখ নেয়য়া 
হারৌত থাইতারা পারা। হুদ্দা উৎসব বাসৃত্তী পূজা বিয়া বিষু কত উৎদব আনন্দ। 
তবে রূপা কামেয়া চললে হারৌ উহান নিয়াম ফুটিয়া উঠের। রূপা নাইলে 
আকতাউ নার। রূপাই অর বিয়া পূজা উৎসব হারৌ হাব্বিতা উহানল রূপা 
কামানি লাগের। উহানল বসস্তকালর ফাল্গুন মাহা এহান নিয়াম হারৌর মাহান। 
চরিবেদে গাছেফুল ধরিয়া গত গঙালার, নুয়া পাতা ডেমার নিয়াম হবা লাগের। 
চারিবেদে ইঙাল ঙাল মাহান। হৌপাতর অভাব নেই, বারন বুজিয়া ধান পেইতারা 
কতি হারৌ আনন্দর মাহান। 

হবা বেবার 

দিনআহান রমেন বাবু জিপুতরে হিকারতা বয়স জেঠা উগরে শ্রদ্ধা করানি, 
লেংকা উগরলগে মিত্রতা করানি খুল্লা উতারে বানাপানি আদর করানি। হবা 
কথা টটরানি উপকার করানি অপকার না করানি, দুঃখ পেইবা কথা না টটরানি 
দুঃখ গেইবা কাম না করানি। এহান মহৎ জনর বেবার আচরণহান। ঘরে মানু 
আইলে পথে মানু আগ পেইলে গাঙে সহরে দেশে বিদেশে দরকারমত হবা কথা 
উটরানি, হবাক মাতানি নিজে কতি হুবা কথা টটরার, হবাক মাতানি নিজে কতি 
হবা কথা টটরার কতি হবা চলের উহান দেহিয়া তার সৌও উতা হিকিয়া দেহিয়া 
হ্বাক চলতারা। হবা এহান হুনিয়া দেহিয়া পাকরিয়া হিকানি লাগের। একথাএতা 
নবিনে উবা অয়া ছনেরতা। মাতের নিজে বিদ্বান জ্ঞানী শিক্ষকগ উহানল কতি 
হবাক সৌওরে হিকারতা বুলিয়া খালকরের। এতাহে জ্ঞানর কথা গুনীর কথা 
মহৎ বেবার আচরণ বুলিয়া বন্ধু সেনারে মাতেরতা। উহানল হবা উগর শক্র 
নেই, হবা উগর মঙ্গল অর অমঙ্গল নেই বুলতারাতা। উহানল হবা মন, হবা 
কাম, হবা বেবার, হবা আচরণল চলানি। হবা উহানর গজে ধর্ম কর্ম জ্ঞান 
হাবিবতা। উসাদে মহৎঅইতারা সাধু স্জন সন্ন্যাসী বৈষ্$ব পণ্ডিত জ্ঞানী গুনী 
হাবিব মহত্ততাই পৃথিবী রক্ষা য়া থারতা। সৃষ্টি রক্ষা অরতা। মহৎ উতাই 
ভজন সাধন ভক্তি করতারাতা । উহানল মহৎ জন অনা লাগের। এহান খালকরে 
খালকরে নবিনে তাও ঘরে হাব্বিরে একথা হনার মহৎ জন অই বুলের বারো 
মাতের এহানরকা তীর্থ, মন্দির, আশ্রম, বৃন্দাবন, নবদ্বীপ, গয়া, কাশী দরশনে 
যেইতারাগা। উসাদে নির্লোভ অহিংসা পরম ধর্মত ভক্তি ভজন করতারাতা। 
পুন্যবান মহত্জ্ঞানী অইতারা বুলের। উহানল হবা অনা লাগের, হবা মানু অনার 
চেষ্টা করানি লাগের। হবারমা সুখ শাস্তি প্রেম শ্রীতি হাবিবতা বুলিয়া এরিল। 
বেবার হবা উগরে হাব্বিয়ে হবা বুলিয়া সলকরতারা মানতারা। 


নির্দোষগ 


রবীন সিংহ এগই কোনদিন অন্যায় এহান নাকরেরগ। সংকাম ছাড়া তা 
কোনদিন অন্যায় পাপ কর্ম না করেরগ। দিন আহান রবীনে নাউ চিনেছে মানু 
আগ গাড়ীহানর মুঙে পরিয়া নিয়াম জখম অছিলতা। উরে রবীনে হাসপাতালে 

নিয়া সিট করিয়া চিকিৎসা তিন মাস লকধরিয়া বালা করেছিলগ। উহানল 
উগই রবীনরে পাহুরে নুয়ারের। কিন্তু রবীন তার কাদার মানুর শান্তি কাম উতা 
তা না মনার। উহানে রবীনরে দেহে নুয়ারতারা। রবীনর হবা এহান তানুরাং 
বিষ অছে। তানুর সঙ্গ নাকরের উহানে দেহে নুয়ারতারা। বরংবিপদে বেলানির 
চেষ্টা করতারা বারো সুযোগ বিসারতারা। এসাদে হাবিবয়ে যুক্তি করিয়া হীতাই 
হৌতাই সাক্ষী দিয়া রবীনরে বিপদে বেলেইল যুক্তি করিয়া মানু আগ মারিয়া 
তার ঘরে রাতি বেলাদিয়া গেছিগা। বিয়ানে মরা উগর মানু আয়া পেইলাগা। 
পিছে থানাত রিপোর্ট দেছি। পুলিশ আয়া রবীনর ঘর বেরি দিলা। রবীন উউইল 
এহানতে কিহান ভগবান বুলের। পুলিশে ধরিয়া নিলাগা। এ য়ারী এহান 
পত্রিকাত দিলা টিভি, নিউজে দিলা । এ খবর পেয়া ধরনী থানাত আহিল ।আয়া 
দেহের তার এক্সিডেন্টর ইনকোয়ারি করল দারগা উগ আছে। সার নমস্কার 
বুলিয়া দেহা করল রবীনরেও দেহা করল। মাতের সার এ মানু এগতে মোর 
এক্সিডেন্টর বিষয়ল আউল উগনাই সার। নিয়াম হবা মানুগ কিন্তু কাদার উতাই 
আগ্লানে হিংসা করিয়া কেইসহান সাজেয়া তার নাং দেছিতা। এতা করেছিতা 
হাই চেইক কিহান অর বুলিয়া ।সার ইনকোয়ারি করলে হাঁবিব রিপোর্ট পেইতেয় 
বুলিয়া দারগাগরে ধন খানি দিয়া সার থানা খানার সুবিধা করেদিছ কিসাদে 
মুক্ত অনার ব্যবস্থা করেদিছ। হাই হাই চেইং ইনকোয়ারি করলে এমনেও হাব্বি 
খবর নুকুলতয় বুলল। কুকুর লামেইলা, কুকুরে গিয়া গিয়া খুনি আগ ধরলা। 
উগরে ধরলাতাই কাদার এতার সরযন্ত্র যোগাযোগ কিতা হাবিব বাগেইলা। 
তার প্রতিবেশী তিনগ এরেস্ট অইলা বারো তারে এহানাত জরিত নাগই বুলিয়া 
পুলিশে রিপোর্ট দিয়া তারে মুক্তি দিলা। তারতা কিস্তাউ নাইল। দোষ নাকরলে 
পাপে নাপার। তেব কেইসহানতে কোর্টে চলিয়া থাইল। গাঙরতাই এগ হবাগ 
বুলিয়া মাতলা, জিপি অফিসেত্ব হবা রিপের্টি দিলা। রবীন রক্ষা পেইল। দোষ 
উল্টা তানু ফাছলা। 


সাবধান অনা 


দিন আহান দয়াপুরে সৌ দুগই লেম আগল জ্বি লাগা লাগা খেলতে 
খেলতে ঘরর খের উগত জিগ লাগিলগা। হবাই কিহানে বুলিয়া লৌদে লৌদে 

গাঙর মানু য়মইলা ।জিগ দাও দাও করে লাগের পানি আনে আনে গজে ডালাত 
থেগুইলা। ফোনল ফায়ার ব্রিগেড আনুয়েইলা কিন্ত রক্ষা নাইল খেরগ পুরিয়া 
লয়ইল। কিন্তু মানুর নিয়ামে ঘর না লাগিয়া জিগ নিবিল। নাইলে হাবিব গাতহান 
জি লাগলইছ। উহানল সৌরাংজ্ব লেম ধরাত দেনা নাকরের। পহরিতও লগে 
নেনা নাকরের। সৌওরে রিশেষ করে জি পানি ছ্বিয়তাত রাহানি লাগের। হেলা 
করতে কত সৌ জিত পুরিয়া মরতারা বারো পানিত বুরিরা মরতারা। লয়ইতে 
মালক বাপক দুঃখ করিয়া কাদতারা। অবহেলা করিয়া বিপাকে পরিয়া কাদানির 
কোন অর্থ নেই। উহানল সৌ রাহিয়া থানা লাগের। সাবধান অইলে বিপদ 
নার। সৌ বুজ না পরেছি পেয়া সাবধান অয়া রাহানি লাগের। মালক বাপক 
বেইবুনি হাব্বিয়ে সাবধান অয়া সৌ রাহানি একান্ত দরকার। উহানল ইমা বাবার 
দায়িত্ব নিয়াম সৌ ডাঙর নাছি পেয়া রাহানি লাগের। 


সৌগ কুকুরগই রক্ষা করল 


হুরকাং দৌ আগ আটে আটে খেলার ঘরগর পিঠিয়েদে কাদাত মানু 
আকগউ নেই। হিয়াল আগ আয়া কামারবতারকা চেপইতেগা ঘরর কুকুর উগই 
দেহিয়া গাও গাও রহিয়া তালকরিয়া নিলগা। ঘররতাই কিয়া কুকুরগ রহেরতা 
বুলিয়া চেইতে দেখতারা কুকুরগই হিয়ালগরে তালকরাত লাগেছে।উপেয় ঘরর 
পিঠির আগই দেহিয়া মাতের হিয়াল উগই সৌগ কামারাত আইতে কুকুরগই 
দেহিয়া তালকরিয়া নিলগাতা। নকখানি পারাত সৌগ জিংতা অইলতা, কি 
বিপদ আহান গেলগা। এহানল কুকুর এগরে প্রভু ভক্ত বুলতারাতা। ঘরর 
মালিকগর হবা উহান তা মনারগ। উহানল মানুয়ে কুকুর পালতারাতা। কুকুরগ 
থাইলে চর ডাকাটিও হমা নুয়ারতারা। কুকুরগই রাতিহান না ঘুমজিয়া রাহিয়া 
থারগ। চর বা বাহিরা মানু দেখলেই রকতয়গ। কুকুরগ রকলে কিয়া রহেরতা 
বুলিয়া মানু যমইতারা, মানু মমইলে চর ডাকাটি বেলেয়া দাবদিয়া যেইতারাগা। 
উহানল কুকুর এগরে বানাপেয়া আদরে পালিয়া যতনে থইতারাতা। 


সততা ভাবনা 


'দিন আহান কতগই বয়া আছি উপেয় নবীনে মাতের সত্য উহানাত থায়া 
অন্যায় কাম না করের, পরর ক্ষতি নাকরের পরহিংসা নাকরের, হাব্বির মঙ্গল 

অক নিংকরের উগরতা কোনদিন বিপদ আপদ অমঙ্গল নার। উগই খানিপারা 
ইনকাম অইলে ও সুখে শা্তিত থার। সংসারর মায়া মোহ লোভর ভুল চিন্তাত 
না পরের। সৎ মহৎ চিন্তাল জীবন কাটানি মনার। এহান পণ্ডিত জ্ঞানী গুণীর 
কথাহান। মহাভারত গীতা ভাগবতর মূল তত্বহান। এ সংসার জীবন লালয়া 
যানার যুল কথাহান। যেহান না পাহুরিয়া চললে পুণ্যত জীবন লয়র। ঈশ্বর 
উগরে বানাপার। উগর মঙ্গল করের প্রভূ সজন ভক্তরে নিজে লালকরের। 
উহানল চর, ডাকাটি, ঘোষ খানা অধর্মর কাম এতা হাবিব পাপ পাগকর্ম, এতা 
নাকরানি। উপেয় পুণ্যত কাম করানি জীবন কাটানি বুলের বুলাই এতা বুলিয়া 
উঠলা। 


জগৎ সিং পণ্তিতর কথা 


সিঙ্গারীর জগৎ সিং পণ্তিতে দিন আহান মরা আগর কর্মর লেরিক দিতে 
মাতেরতা কলিত গৌরাঙ্গ মহাপ্রভু অবতার অয়া হরিনাম মানুরাং বিলেইল 
কলির অধর্ম হিংসা পাপ কৃর্ন্ত মুক্তি পাকা বুলিয়া। ভক্তরে বানাপেইল হরিনাম 
প্রচার করল উহানল গৌরাঙ্গ মহাপ্রভু বুললা। তার সময়ে অষ্টকালীন কীর্তন 
পূর্ণরূপ পেইল। নিয়াম প্রচার অইল। উতাত আমার গুনী অজারেল উতারে 
পাজালেয়া লীলা কীর্তন রূপে গেয়া শ্রাদ্ধ কীর্তন করে যেইতারাগা। উহানাত 
নাম যজ্ঞর পূর্ণরূপ দেহয়ানি অর। মণ্ডবর চারিবেদে বৈষ্ঃব মুনি বেয়াপা হাবিবয়ে 
নাম শ্রবন করতারা। মগ্ডলীগত বিষুণঘট বহেইতারা, চারিকোনে কোনার বৈষ্৪ব 
বহেইতারা উতাত গনেশ, অনস্ত ও গোপেশ্বর বহের কীর্তন মাপুগই কীর্তনহান 
অকরের ইশালপা দোয়ার পালাই নাম গেইতারা ডাকুলাই তালি ধরতারা। এসাদে 
মধুর রস কীর্তন লীলাবীর্তরন অযারগা। পিছে নামপ্রচারর পিছে, শ্রীকৃষ্ণর 
গোষ্টলীলা গেইতারা। ওঁ গোস্ট লীলাত রাধা কৃষ্ণর মিলন অভিসার কিতা 
গেইতারা। পিছে খোমাফাম তুলিয়া মৃতাগ আহিল নিঙে নামর মেয়েলগর ভিতরে 
সম্ভাসা, কোনার বৈষ্ণব, কীর্তন মাপু গদ্দীশ্বর, সাধু রাজার জিপুত পালা ডাকুলা 
ইসালপা দরশন করয়েয়া আশীবর্বাদল সখির অনুগা মগ্ুরীর লগে যুগল রূপ 
. দরশনে নিয়া রাধাকৃষ্ণর চরনে সমর্পন করে দিতারা। এসাদে আমার মৃতা নাম 
যজ্ঞর মাধ্যমে উদ্ধার অইতারা নিংকরিয়ার কিয়া বুল্লে এহান ঈশ্বরর ইকরা 
বেদর রীতিহান এহানল নামে মুক্তি বুলতারাতা। এসাদে সমর্পনর পিছে হাব্বি 

তীর্থ, হাবিব দৌ ভক্তর নাম লয়া লইকরতারা, দৃহিনা করতারা, চিরা কাপক 
উপস্থিত বৈষ্ণব ব্রন্মা বুজন হাব্বিরে আদরে ভক্তিত খওয়েইতারা। শষ্যাহান 
আলাদা সলকরতারা আগে। উতার পিছে সংকীর্ত্ন ঘরে করতারা বৈষ্ব সেবা 
করতারা, সিংলুপ করতারা। এতাই মৃতাগর কর্ম করেদিতারাতা। বারোমাস 
সিদ্ধা থাচিহান লেহে দিয়া। বসরহান পুরলে বাৎসরিক শ্রাদ্ধ করতারা। এতার 
পিছে তীর্থত নিয়া অস্থি বেলেয়া তরপন দিতারা। এহানাত লয়ইল। 


. হেড মাষ্ট্রর রবীন সিংহ 


“কিনাকর শিক্ষা” হাইস্কুলর হেড মান্টরর রবিন সিংহই দিন আহান শিক্ষকর 
মিটিং আহানাত হাব্বিরে ছুনেয়া মাতেরতা তার বক্তব্যত। পয়লা সৌওরে 
বানাপানা, দৌওরে আদর করিয়া শিক্ষা দেনা উহান অইলে মায়া উহান সৌওয়ে 
হারপেয়া কোনদিন অবাধ্য নাইতায়। কথা হুনিয়া লেরিক পাকরতারা সৌওরে 
মনইসগরর অভাব অইলে দমকানি উপদেশ দেনা। সৌ সময়মত স্কুলে আহানি 
এহান ডাউক্জ্রানি নিক্কাকার পড়া হিকানি, পড়া আদায় করানি। না হিকেছি 
পেয়া অন্য পড়া ঈবি। যাহাতে হাব্বিযে পড়া হিকিরা যানা। সৌওয়ে স্কুলে 
দরবার না করানি কৌস্২গগোল না করানি যাহাতে কোন শান্তি ঘটনা না 
ঘটের। এতা হাবিব শিক্ষকে )ইখ্ানদ্ররানি। প্রশ্নর উত্তর ইকরানির নিয়ম বোর্ডে 
ইকরিয়া দেসুযানি। প্রশ্নর নমুনা শিশদনা বারে বারে সৌওয়ে বুজবা উসাদে 
বুজাদেনা। বুজলা কিনা আংকরানি যাহাট বিষয় বস্তু হবাক বুজানি। পরীক্ষার 
কোর্স সময়মত বাগাদিয়া গড়া লয়া লয়া না পাহরবা উসাদে বারে বারে রিভিশন 
দেনা। উহান অইলে আমার ক্ষুলর সৌ হাবিব পরীক্ষাত পাশ করতায়, স্কুলর 
সুনাম অইতয়। এহান হাবিব শিক্ষকে খিয়াল করিয়া বাগাদেনা হাবিব বিষয়। 
এহান মোর অনুরোধ বাধ্যতাহান। এতা বুলিয়া এপেয় না এরিল মাসে 
আকেইখুরুম ক্লাসে ক্লাসে হমা হমা পরীক্ষা করের, বাগাদের বুজার। উহানে 
স্কুলর পরীক্ষার হবা ফল অর, উন্নতি ছাড়া অবনতি নার । ঠিক ঠিক যোগ্য হেড 
মান্টারগ বুলতারা। 

হবা ছাত্র অইলে 

সিঙ্গারী গাং উহানাত ধীরেন সিংহ বুলিয়া নিয়াম লেইরাপা ঘরর সৌগ 
গৌহাটা ইউনিভার্সিটিত এমএ ফাস্ট ক্লাশ অয়া পাশ করল। পত্রিকাত ছবি সহ 
নুকুলেছে গাঙর মানু লয়ার মানু দুরেইর মানু হাব্বিয়ে খবর এহান পেয়া আয়া 
আয়া ঘরে ধন্যবাদ দিতারা, দূরেইত্ব ফোনে ধন্যবাদ বুলানি অকরলা। যেমন 
নাদেহেছিগ পারা করে আয়া আয়া চেইতারা, না দেহেছিতাউ আয়া ধন্যবাদ 
বুলতারা। আকতাই মালক বাপকরে ধন্য বুলতারা। যদিও আগে লেইরাপা 
বুলিয়া খিয়ালও নাকরলাতা। কাদার কলেজর প্রিক্সিপালগ আয়া ধীরেন কালি 
আমার কলেজে আয়া জইন করিছগা বুলিযা এপয়ন্টমেন্ট দেনার কথা টটরেয়া 
গেলগা। গাঙর মানু এতাই দেহিয়া তাজ্জুপ অয়া চেইতারা। হবা রিজাল্টকরানির 
ফলহান। গাংহানর মানুর থতাত হুদ্দা ধীরেনর কথা টটরতারা।নিজর সৌওরেও 
মাত্তারা, দেখলাই হবা ছাত্র অইলে চাকরী নেই এ যুগ এহানাত ঘরে আয়া 
জাছিয়া চাকরী দিলাতা। ধীরেন কতদিনকারকা য়াকরল। কিয়া বুল্লে তা ডক্টরেট 
দেনা মনার। এগদে আইএএস প্রিপারেশন করের । তা জিরানি নেই। হবা ছাত্রগ 
তার আশা কতি উচ হুনিয়া মানু এহান তাজ্জুপ অইতারা। লেইরা ঘরর সৌ 
আগই এতা হাবিব আশা করে পারের বুলতারা। ধীরেন স্কলারশিপ পার উতাল 
চলের। ঘরেও খানি দের। মালকে আইতারা উতারে হুদ্দা গুয়া পানা দিরি। 
লেইরাপা মানু পৃতকে কিতা পেয়া করতয় হারৌ নাপেইতারা, তেব কাদার 
কলেজর প্রফেসারর চাকরী পেইল উহানল হারৌ অছি। হারৌয়ে আকয়া কথা 
মাতে নুয়ারতারা হুন্দা আহিতারা। যেমন হারৌর সীমা নেই। দিশলন্ত চিফ সেক্রেটারী 
ধরনীয়ে তার জিলক ইন্জিনিয়ার রমার লগে বিয়া দেনার প্রস্তাব দেছে। এসাদে 
নিকা কত খবর আহের হাব্বির খবরর উত্তর দিতারা হবাকরে। এবাকা বিরা 
নাইতয় পিছে বুলতারা। 

দ্বিবসর অইল ধীরেন প্রফেসারী করের, এগদে বিষুণপ্রিয়া মণিপুরী 
এতিহাও হুনরর গজে থিসিছ ইকরিয়া ডক্টরেট পেইল গৌহাটা বিশ্ববিদ্যালয়তব 
বারো এগদে আইএএস পেইল। তেব ইউনিভার্সিটি চান্সেলার গই 
ইউনিভার্সিটিগত প্রফেসারী করানিরকা এপয়ন্টমেন্ট লেটার রেজিস্টার এডি 
করিয়া দিয়া পেঠাদেছে বারো তা দিন আহান ভাইস চান্সেলার অইতে পারে উ 

আশাই ইউনিভার্সিটিত গিয়া জইন করলগা। আইএএস দিলেও তা ডিনাই করল 
এসডিঅ-র এপয়ন্টমেন্ট উহান। 

চাকরী অভাব নেই খালকরের। তেব ধীরেন খালকরের দেশর সৌওরে 
লেরিক বাগাদিতর, বহু দৌ মানু করে পারলে কতি হারৌ বুলিয়া মন দিয়া 
সৌওরে লেরিক বাগাদের। তার বিষয়হান ইকনমিকৃস। এগদে ডক্টরেট ডিগ্রি 
লইতারা উতার গাইডগ অছে। পিছে ধীরেন বাপক মালকরে মাতল বিয়া বিয়া 
বুলরাই। দেনা মনারাই মাহেইতে পয়লা প্রস্তাব যে গিরক্গাই দেছে, জিলক 
ইপ্রিনিয়ারগ অছে উগরে চেইগরা কি লকেই কি গোত্র অরনেই হারনেই। অইলে 
আকসাটে বিয়ার কথা লইকরিয়া আরো বুলল। খুল্লা বেয়ক উগরে লগে নিয়া 
দিল্লীত গেলগা। ফোনর মতে ধরনী গিরক এয়ারপোর্টে আয়া রিসিভ করিয়া 
নিলগা। কত সম্মান পুতকর কারনে উহান বাপক মালকে খালকরতারা। ধীরেন 
লেম্পালকেই ধীরেন সিংহ রাজা লকেই। অঙ্গিরস ও মধুকল্য গোত্র যাকরের 
বুলিয়া বিয়া ঠিক করলা, কুষ্ঠি ও মিলেছে বয়স ও বসর আহান জেঠাগ অছে। 
ধরনী গিরক ডাঙরিয়াগ অয়াও সাধারণগ পারা অরা কতি আদর করল উতার 
গজে হারৌ অইলতা ধীরেনে তার প্রস্তাবরে সন্মান দেছে উহানল। 

ধীরেন গৌহাটীত বাড়া. ঘরে থার। মালক বাপক বের়ক লগে নিলগা। 
বেয়ক বিনয় নিয়াম হবা ছাত্রগ নাইলেও বিএ পাশ করল। ধীরেন গাঙে গরগ 
ইঞ্জিনিয়ার এস্টিমেট প্ল্যান মাফিক হংকরানিরকা কন্টেক দিয়া দেছে। বসর 
আহানর সময় দিয়া। সিঙ্গারী গাং এহান ডালইল পারা। ধীরেনর বিয়া অইল। 
ধীরেন পয়লা শাক্তি অছিল এবাকাতে ইউনিভার্সিটির প্রফেসারগ ইঙাল ঙালয়া 
কতি হবা অছে দেহিয়া তঙাল অছে পারা। মইলক বস্তা ইঞ্জিনিয়ারিং পাশ 
করিয়াও বিয়ার প্রস্তাব অনাই চাকরীর চেষ্টা বাদ দেছে। তেব ভাইস চেন্সেলারগই 
ইউনিভার্সিটির কল্সট্রাকশন ডিভিসনে মাতিয়া চাকরী দিয়া দিল। এবাকা ধীরনরে 
কুঙ্গই লাগাল পার। অতি অল্পদিনে কুরাংত কুরাং গিয়া ফওইলগা। গাগরতাই 
মাস্তারা সৌ অইলে ধীরেনর ডেকি সৌ অনা বুলতারা। 

রত্বা ইঞ্জিনিয়ারগ অছে গরিমা হুকানা বাবুয়ানি নেই, নিজে রাধা পুরা 
করিরি। পরর আতর রাধা খানা আলিপেইরী। মালকও উসাদে উনি। কতি 
পবিত্রতা অয়া থানা খানা মনেইতারাতা। ধীরেনর মালকে বহক লেহাউরে 

মাতিলতা হিকেইলতা কিন্তাউ নেই। মাতিরি মালক উগই কতি হবা নীতি গৌরিয়া 
ধর্ম হিকাছেতা, ডাঙরিয়া অয়াও রাধা পুরা নিজে করিয়া খেইতারা। উহানে 
ঘরে পবিত্রতা লক্ষীবাস অছে বুলিরি। হউরিয়কে হিনপেয়া কাম করিরি বুলিয়া 
বানাহানে পাংকরিরি। এসাদে ধীরেনর পরিবারর লেইরা দুঃখ হাব্বি গেলগা। 


স্থাবর সম্পত্তি বুলতে বি বুলতারা 

হুনহে বিদ্যা তি তে সহরে গিয়া হাব্বিতা বেললে ঘরর বিও বেসলে। 
পিছে চাকরী নেয়ইলেতে কিহান অইতয়। উতা ঠিক নেই বি সম্পত্তি থাইল 
উগই জমিদার বুল্লা কাল আহানাত। আজি বিত ফলের ফসল, ধান, হৌপাত, 
ফল, হাব্রিতাউ ফলেরতা বিত। যদিও এবাকা চাকরীর মোহত মানু বিভুলা 
তেব ক্ষেতি বেলাছিতা নাগই। এব ক্ষেতি করতারা পৃথিবী জুরিয়া। নাইলে 
চৌল ডাইল, খই, চানা, বাদাম, শষ্য নানা হৌপাত ঘো, জিরা, মেথি, হইরো, 
তিল,তিসি ফল কত কত নাউ পেইলাওইছ বুলিয়া খুরতাক নবীনে মাতেরতা। 

যেতাউ অক লেইরাপা উতাউ ক্ষেতিল জিংতা অছিতা হাজারে হাজারে 
লাখে লাখে দেশে বিদেশে হাবিব জাতর মানুয়ে। উহানল ক্ষেতির বি থাইলে 
দুঃখ নেয়র পারা। রূপা বেজান নাপেইলেও ক্ষেতিয়ে রক্ষা করিয়া থর। উতারমা 
বিষুপ্রিয়া মণিপুরীতে ক্ষেতিল জিংতা অয়া আছিতা বুলানি যাকরের। গাঙে 
গাঙে এবাকাউ ক্ষেতি করতারা। অর্থাৎ হাব্বিরতাউ খানি খানি বি আছে। বি 
নেই মানু খুব কম। ও অভ্যাস উহান থায়া যেপেয় গেলেগাউ বি বিটা লয়া 
নিজর ঘর হংকরিয়া থানা মনেইতারা। উহানল বির মায়া এহান আমারতাই 
জিঙে বুলতারা। এবাকাও প্রায়ই মানু আমারতা ক্ষেতি করতারা, আসাম, ত্রিপুরা, 
বাংলাদেশ, মণিপুর হাব্বিপেয়। উহানল বি সম্পত্তি থানা লাগের। এবাকা 
চাকরীর আশা ভরসা হাব্বিগই করানি নার। হাবিবিয়ে উচ্চ শিক্ষা পা নুয়ারতারা, 
হাব্বগই ডাক্তার ইঞ্জিনিয়ার নাইতারা। উহানল বি আত ছাড়া না করানি। 
বিপদর বন্ধু বি সম্পত্তি বুলানি লাকতয়। বাপকর চাকরী আছে পুতকরতা নেই। 
উহানল হাবিবয়ে চাকরীর আশীল বি আত ছাড়া করানি ঠিক নেই। বিপদর 
দিনে বিয়ে জিংতা করের। উহানল চাকরী করলেও বি আত ছাড়া করানি নার। 
আমি হাবিবয়উ বিত জরম অয়া বিত থায়া ইমা বাবা বুলিয়ারতা, বির মাজে 

মরিয়ারতা। উহানল বি সম্পত্তি স্থাবর সম্পত্তি বুলেছিতা। উহানল ইমা পৃথিবী 
বুলতারাতা। পৃথিবীয়ে হাবিবরে রক্ষা করিয়া থছেতা। আগেকার মানু ক্ষেতিল 
জিংতা অছিলাতা এবাকাও হৌপাত, ধান, মাস, গুরু, মইছ হাব্বিতাল গিরস্তি 
করিয়া থাছি থাইতায় থাইতারা। এবাকাউ সেংকমর গুরু কমে দুগ পাললে 
নুডেই অয়া থানা য্লাকরের, বারো থাছিতা অনেক। উহানল বি সম্পত্তি গিরস্তি 
থানা লাগের।চাকরী দোকান ব্যবসা হাবিবিয়উ ক্ষনস্থায়ী ছদ্দা বি সম্পত্তি স্থায়ীতা, 
এহান জ্ঞানর য়ারীহান। উপেয় বিদ্যাই হাই খুরা চুমছে পেনসনর পিছে বারো বি 
খানি লইতৌ বারো গাঙেই থাইতৌ বুলল। 
বিঃ মঃ বৈষ্ণব আর্য্যর যারী 


আমি বিঃ মঃ মহাভারতর যুগেত্ব ভারতর নাগরিক হিন্দু বৈষ্ণব আর্্য। 
আমি মণিপুরর চিত্রাঙ্গদা অর্জুন বজুবাহনর বংশ। সুতরাং কৌরব পাগুব হাবিব 
আমার পিতৃপুরুষ। বৈষ্ণব শ্রেষ্ঠ হিন্দু। যদু বংশ আমার আত্ীয়। হস্তিনাউ আমার 
পিতৃভূমি, মনিপুর যেসাদে আমার পিতৃভূমি। এ ইতিহাস, এ সত্য, এ বংশর 
য়ারি কিসাদে বাদদিতাডায়তা। মহাভারতে অর্জন পর্ব, হস্তিনা পর্ব মনিপুর পর্ব 
বভুবাহন পর্ব স্বগর্টরোহন পর্ব পাকরলে হাবিব কথা মনে আহের, হাবিব কথা 
হারপেয়ার। ভীম আমার কিগ, যুধিষ্ঠির আমার কিগ, কৌরব আমার কিতা 
এতা হাব্বি মহাভারতে ইকরা আছে। উলুপিয়ে নাগ রাজারে আনিয়া মনিপুরে 
অর্জুনরে জিংতা করল উলুপি কিসাদেগ এতা হাব্বি নিবেইলতা নাগই। হুদ্দা 
সাজানির অভাবে এতা পরিয়া আছেতা উতার গজে ১৭১২ খৃষ্টাব্দে মনিপুর 
বেলেয়া আয়া কত লাঞ্না। মনিপুরে খাই ঠার না টটরলে জেল, উবাকার ৫০ 
টাকা ফাইন এসাদে বিষ্রপ্রিয়া মণিপুরী বিলুপ্তি করানির কত চক্রাত্ত, বাধ্য অয়া 
খাই ঠার টটরুয়েইলা, আমি মূল হিন্দু কিয়া বারো সনাতন ধর্ম লইতাঙায়তা 
বুললাংবুলিয়া মনিপুরেত্ব ত্যাচারল বিতাড়িত করলা আরতাউ আইতে বামুন 
পেয়া নাদলা এতা হাবিব তারনার পিছে কত বসর দৌওর পূজা নেই, ধর্ম নেই, 
পতিত পরিয়া আছি উবাকা ঘাঘরার বামুন নিমাই মুখার্জি গিরক আমারে 
ঘজেইতৌ বুলিয়া আয়া দৌগ অয়া বিফুরপ্রিয়া মণিপুরী জাত এহানরে রক্ষা 
করেদিল। সমাজর বর্তমান বামুন এতা নিমাই মুখার্জি এইগা গিরকে হাবিব 
আনেদিয়া বিষুপ্রিয়া মণিপুরী জাত এহানরে নরকর পথণত্ব তুলেদিল। এইগা 

গিরকর কারনে আজিপেয়া হবা অয়া আছি। একথা এহান চিরজীবন জীবন 
জীবন পাছরিল ইতিহাসহান নাগই। উহানল গদ্ধি দিয়া সমাজে সম্মান 
জানাছিতা। এসাদে বিভ্রান্ত মূলক অবস্থা বারো দেশাত্তর অনার যাতনাই আজি 
পেয়া যাতেয়া থছে। নিজর রাজ্য নেয়ইতে আন্দোলন কত দরবারে থেঙছি। 
উহানে হাব্বিতা যোগাযোগ হারেয়া বয়া আছি। এ নির্ধাতনর মাজে এবাকাও 
যেতা বিঞ্ুপ্রিয়া মণিপুরী মনিপুরে আছি উতা ভোগিয়া জল পুরিয়া নিজর 
জাতর পরিচয় মাতে নুয়ারিয়া হাব্বিতা হারানিত বহেছি। আমি যুদ্ধ করিয়া 
জিঙানি থকছিল। উহান অইলে মনিপুর বেলেয়া নাইলাউইছ। এসাদে বিতারিত 
অয়া আকতা আসাম, আকতা বাংলাদেশ, আকতা ব্রহ্মদেশ আরাকউ কুরাং 
কুরাং ছিতারাছি এতা নাইলইছ। আজিপেয়া ডেইডেই হারা উতা কারাং মাতানি, 
কারাং হুনুয়ানি বিপাকে পরিয়া সহায়হীন অয়া পরিয়া আছি। কিত্তাউ নাপেয়া 
আছি। ভারতর মানুরে এতা আমার ভারতর মূল মানুকিয়া নামাত্তারাতা। ভারতর 
মহাভারত ইতিহাস কিয়া না পাকরতারাতা। ভারতর হাবিব জাতর মানু কোনতা 
-কিসাদেতা কিয়া সরকারে খবর নাকরেরতা। আজি শিখ, রাজপুত, গুজরাঠি, 
মারাঠি, বাঙ্গালী, বিহারী, মনিপুরী কিসাদেতা হারপানি থকছিল। আমার কৃষ্টি 
আকতাই কারলয়া আমারতা বুলতারা উতা কিসাদেতা সরকার হারপানি 
থকছিল। কোনতা ভারতর মানু কোনতা ভারতর মানু নাগইতা সরকার চিনানি 
দেহানি থকছিল। উহান সরকাররতা কর্তব্যহান অনা থকছিল। দেশর নাগরিকর 
পরিচয় কিতাঃওঁ য়ারী সরকার হারপেইল চেষ্টা নাকরতে দেশ কিহান অইতয় 
ভবিষ্যতে উহান ইস্টার্ন জোনর চিত্রগ চেইলে হারপেয়ার উহান দেহানি থকছিল। 
আজি হুত্ুমৌ ভারতবাসী অয়াও ভারতে অরহেলিত বঞ্চিত নির্যাতিত তেব 
হাবিব শিক্ষিত উচ্চ শিক্ষিত একমাত্র অর্জন পাগডবর বংশ আরো। উহানেই প্রমাণ 
করের। যতদিন ভারতে মহাভারত থাইতয় ততদিন বিষ্প্রিয়া মণিপুরীরে 
পাহুরানি, নাদেহানি এতাই ইতিহাস না নিবতয়। এসাদে দেশর দুর্বলতার কারণে 
বৃটিশে দেশহান কারলছিলা, একতা নাইতে মুসলমান আক্রমনর মাজে দেশ 
কাতকরেছিলাং। তানুর অধীনে হমাছিলাং। দেশবাসী মহাত্মাগান্ধীর আন্দোলনর 
কারনে স্বাধীনতা রক্ষা পেইল। ও ইতিহাস পাহরিয়া হারপেয়াও ভেতর অইলে 
দেশ বারো কিহান অইতয় ভগবানে জানে । আমি ও রকতর হিম্মদল ভারতে 

তথা পৃথিবীত থাইতাঙায়। এতা হাবিব হারপেয়া বারো কিয়া খৃষ্টান অইতারাতা। 
এহান দুঃখ লাগের। আমি বিধুরপ্রিয়া মণিপুরীতে মণিপুরী অয়া থাইতাঙায়। 


আসামর গুনী জনর য়ারী 


ভারত স্বাধীনতার পিছে আসামে পয়লা মুখ্যমন্ত্রীগ বিষুরাম মেধি অছিল। 
নিয়াম হ্বা গুনী মানুগ। বারো গোপীনাথ বরদলৈ পয়লা গর্ভনরগ অছিল। 
এতা নিয়াম হবা মানু। পিছে বিমলা প্রসাদ চালিহা মুখ্যমন্ত্রী অছিল, নিয়াম 
সতজন সরল মুখ্যমন্ত্রীগ অছিল। পিছে শরৎচন্দ্র সিংহ উতার পিছে হিতেশ্বর 
শইকিয়া মুখ্যমন্ত্ীগ অছিল এতার হাদিত আনুয়ারা তাইমুর মুখ্যমন্ত্রীগ অছিলি। 
এতা হাবিব নিয়াম হবা বিদ্বান, জ্ঞানী আছিলা। উতার পিছে এজিপি সরকার 
অইল ১৯৮৫ ইং প্রফুল্ল কুমার মহত্তই মুখ্যমন্ত্রীগ অছিল। বারোপয়লা বিষুপ্রয়া 
মণিপুরী ভাষা বরাকভেলিত চালা দেছেগ। নিয়াম আমার লগে মিলা মিশা 
আছিল। এজিপি সরকারর পিছে কংগ্রেস সরকার অইল তরুন গগৈ ডাঙরিয়া 
গিরক নিয়াম হবা জ্ঞানী মানুগ। আসামর মুখ্যমন্ত্রীগ অইল। গ্রিরকর আমলে 
গৌহাটী সহরর নিয়াম উন্নতি অর কারৌ আমলে এসাদে নাছে। তরুন গগৈ 
ডাঙরিয়া গিরক নিয়াম সূক্ষ্ম রাজনীতিবিদগ। নিয়াম পরিচ্ছন্ন রাজনীতি 
করেষারগা হবা মানুগ।তার সময়ে আসামে নিয়াম উন্নতি অইল। এতার বাহিরে 
ভভ্তিত শঙ্করদেব, মাধবদেব জরমঅছি, লক্ষীনাথ বেজবরুয়া, এলাত ভূপেন 
হাজারিকা আরাকউ কত গুনী বিদ্বান শিক্ষাবিদ আসামরে অলঙ্কৃত করিয়া থছিতা। 
আসাম এবাকা অনেক উন্নত। যদিও ভারত সরকারর সূদৃষ্টি এবা নাপরেছে। 


দ্াপূজা 

শরৎকালে দুর্গপূজা অর উহানল শারদীয় পূজা বুলতারা। পাচদিনকারকা 
দুর্গা আইরি কৈলাসেত্ব। ন্তীত বেলর তলে থাইরি, সপ্তমীত ঘট বহেয়া পুজা 
অর, অষ্টমীত, নবমীত যজ্ঞ অর। সৌ বুজন নিঙল বেয়াপা হাব্বিয়ে নুয়া পোষাক 
লাগেয়া পূজা দরশনে যেইতারাগা নিয়াম হারৌ হারৌ অয়া। নবমীত বিদায় 
দশমী পূজা । পিছে পানিত বিসর্জন। এসাদে দুর্গাপূজা অর। হাবিব মানু পূজার 
আনন্দে ভক্তিত ফুল ফল কাতকরতারা। বুলে বুলে পুজা মণ্ডবর মুরতি হারৌ 
হারৌত চেইতারা। কতি সাজ সজ্জা তঙাল তঙাল দৃশ্য। দুর্গা, লক্ষী, সরস্বতী 

গনেশ কার্তিক লগে। গাঙে গাঙে সহরে সহরে ভারতে হাব্বিপেয় পূজা অর। 
হিঞ্চাপা মারতে রামে দুর্গপুজা করেছিল। দুর্গা মহাশক্তি, শক্তি দায়িনী, বিদ্যা 
দায়িনী, জ্ঞান দায়িনী, বুদ্ধি দায়িনী করুনাময়ী দুর্গা। ভক্তই মানস করিয়া পুজা 
করলে হারৌ অয়া আইরি ভক্তরে কৃপা করিরি। দুর্গাপুজাত হাবিবত্ত জিঙে মানু 
নিয়াম অয়া আনন্দ উপভোগ করতারা। তবে দুর্গাপূজা বসরে দ্বিখুরুম অর 
শরতকালে বারো বসস্তকালে। শরতর পুজারে শারদীয় পূজা বুলতারা বারো 
বসস্তর উহানরে বাসস্তী পুজা বুলতারা। 


মন্দির হংকরানি 

বাবু পণ্ডিতে দিন আহান দৌওর পুজা ও মন্দির য়ারী ছনারতা। বহু যুগ 
আগেত্ব মন্দির হংকরিয়া দৌ বহেয়া সেবা পূজা করানি এহান ভারতে বারো 
হিন্দুরমা চলিয়া আহেরহান। প্রভুর ভক্তির আবেগল অনুরাগে মন্দির হংকরিয়া 
দৌওর সেবা পূজা করতারা। উতার গজে মহাদেব প্রভুর মন্দির নিয়াম 
শিবলিঙ্গল বহেইতারা, হিল আগ দিলে অর। প্রভু বুলিয়া যাকরলে লয়ইল। 
নিয়াম সহজ নুঙেই মহাদেব প্রভুর মুর্তিগ প্রতিষ্ঠা। উহানে হাবিত্ব নিয়ামতা 
মহাদেব প্রভুর মন্দির। আজিপেয়া উসাদে সহজ সরল অয়া চলেছে। তবে এ 
ব্যাপারে বিষয় আহান অইলতায় মন্দির হংকরিয়া দৌওর মুর্তিবহানি ডাঙরহান 
নাগই। ডাগরহান অইলতায় নিজে সৌ জিপুত বংশাবলী হাব্বিয়ে শ্রদ্ধার সহিত 
গাঙে গাঙে মন্দির হংকরিয়া পূজা চালেয়া যানা উহান লুওছেহান। যেহেতু 
মুর্তি প্রতিষ্ঠা করলে নিয়মিত পূজা ভোগ দেনা লাগের বারো রাতি ফল মূল 
কাতকরিয়া আরতি করানি। এসাদে নিত্য সেবা করতারা। তবে মূর্তি পূজা বামুন 
নায়া নার। বামুনে রাধিয়া ভোগ দেনা আরতি করানি, হিনাদেনা পুছেদেনা হাবিবিতা 
করানি লাগের। বামুন নায়া দৌওর সেবা পূজা নার। উহান বেদর মতহান। 
উহানল মন্দির হংকরিয়া দৌওর সেবা পুজার বামুন থাইতারাতা। উহানল দৌ 
বহেয়া সেবা পূজা নাদানি উহান অপরাধহান পাগহান। তবে বামুন শিক্ষিত 
অনা লাগের সংস্কৃত তামকরানি লাগের। যেহেতু সংস্কৃত মন্ত্র উচ্চারণ অর্থ 
হারপানি সলকরানি লাগের। 

চলের উতাত তীর্থনব্ধীপ বৃন্দাবন হরিছ্ার পুরী কাশী বারানসী উতাততে এমনও 
মন্দিরে পূজা ভক্তি অর দিন রাতি। 

হুনতে হুনতে প্রফেসার বিনয়ে মাতের - খুরা এতা আমার লেরিকর বিএ 
এমএ কোর্স পেয়া এতাত নেই উহানে হারৌ নাগাছি। অথচ আমি হিন্দুরতা 
হারপেইল বিষয় এতা। যেতাউ অক নিয়াম দরকারী য়ারীহান হারপেয়া হবা 
লাগিল। আগে লেরিক নিয়াম না পাকরলে ও আগেকার মানু নিয়াম হনিয়া 
হিকিয়া নিয়াম জ্ঞানী অছি বুলিয়া প্রফেসর বিনয়ে মাতের। এবাকাতে বিজ্ঞান 
ইকনমিকৃস পলিটিকৃস হুদা তামকরতারা উহানল এতা য়ারী হারনাপেইতারা। 
আমি একাদশিত ধর্মগ্রন্থ পাঠ করিয়ার, উৎসবে বারো নিয়ম সেবাত পাঠকরিয়ার 
উতারমা এসাদে ধর্মিয় আলোচনা থাইলে হাবিব থাকর মানুরে সহজে হারপা 
পারতারা। এতারমা রামায়ন, মহাভারত, ভাগবত, গীতা কত ধর্মিয় লেরিক 
“মহৎ জ্ঞান তত্ব” ইকরিয়া গেছিগা। এতার গজে বেদ পুরান আছে হাবিব জ্ঞান 
হারপানি লাগের কিয়া অষ্টকালীন কীর্তন করিয়ার। নাম কীর্তন মৃতা পেয়া উদ্ধার 
অইতারা এতা কতি হবা জ্ঞানর কথা হাবিবয়ে হারপানি থক বারো হাবিরয়ে 
বয়া বয়া ধর্মিয য়ারী দেনা টটরানি হুনানি থক বুলিয়া এপেয় এরিল। 


জীবর প্রেম 


দিন আহান ঘর আগর গুরুগই মাতিরি হে কুকুরগ, হে মেকুরগতুমি হুদা 
ঘরর গিরিগরতা খেয়া খেয়া এগদে হৌগদে আটরাই। গিরিগরকা কিতা উপকার 
কররাইতা। মিতে সেংকম দউরী, মৌ দউরী সেংকম পুষ্টি খেয়া গোবর ফাস 
পেয়া ঘরর উন্নতি করকা বুলিয়া। মইস উগও সেংকম দিরি, আলধরিয়া হিনপেয়া 
ক্ষতির ধান পওয়েইরি। উহান হুনিয়া কুকুর এগ খানি দুঃখ পেইল বারো 
সৌওইল মাতের মি বয় বয়া খাউরিগ নাগই। মি গিরিগর ঘর রাহৌরি সারা 
রাতি এতার্ত না ঘুমজিয়া। চরে জিনিষ পত্র নানকাগা বুলিয়া। ভূমি কলগত 
বাদলে কুরা খের ঘাস খেয়া রাতি ঘুমজরাইতা। উহানল মোর কাম না 
দেহরাইতা। তোমারেউ চরে নানকাগা বুলিয়া মিহে রাহৌরিনাই। একথা এতা 
হুনতে হুনতে মেকুর উগউ সওইল মোর নাংতে কিয়া না দররাইতা? মিতে হুদা 
বয়া খাউরি থাং? মি মোর গিরিগর ঘরে হমেইতারা উদর পক হরপ কততা 

কইতা রাহৌরিতা। গিরিগর বারনর ধান খাদেনা, ফুতি জিনিষ কাপানি এতা 
উদুরর কাম, কতি ক্ষতি করতারাতা, এতা মি রাহৌরিতা, উদুর মারিয়া পক 
মারিয়া। তুমিতে ঘরে না হমারাই ঘরর ভিতরে কিতা অর তুমি নাউ দেহরাই। 
মি উপকার করৌরি আরো কাদাত থয়া ভাত খওয়েইতারা, ফামে কায়া লগে 
ঘুমজিলেও নাউ গুজুরতারা। গিরিগরে মি নিয়াম বানাপাউরি। বারো গাছ এতাই 
হৌপাত ফল ধরিয়া খওয়েইতারা তুমিও খারাই উতাতে নাউ দেখলাই। গিরিএগই 
চা পিয়া পিয়া বিয়ানত লাগেছি দরবার এহান হুনিয়া হাবিব হাইতা! বুলিয়া 
ইছল। মাতের হু্দা মি বুলিয়া চলানি এহান নার হাব্বির সহযোগিতা লাগের 
হাবিব কাফামে। এহান সত্যহান এহান হুদ্দা মি করৌরিতা বুললে নার। উপেয় 
রমেনে একথা এতা সত্যতা বুলিয়া গাঙর মানু হাব্বিরে হনেইল। মাতের মানুও 
আগে গাঙে গাঙে আগরে আগই কর্ম কাসাত কাম কিতা পাংকরলাতা, 
এবাকাতে রোজি নাইলে নাউ করতারা। সেলডাং নিয়াম অনা নাকরতারা। 
দহিনা নিয়াম নাইলে দলাদলি করতারা উল্ট কর্ম বাগিল কাম করতারা। মানু 
মহৎ শ্রেষ্ঠ জীব উহান লোভে পরিয়া পাহুরতারা। কিন্তু জীব জন্তর মন তঙাল। 
সমাজর ভিতরর য়ারী 

১৯২৫ ইংরেজীত্ব বিরাট সভা অইল। তনুবাবু সিংহ, পাথারকান্দি, বিএ 
ফাস্ট ক্লাশ, ফাস্ট অছিল কলকাতা বিশ্ববিদ্যালয়ত বারো এমএ দিয়া এক্সাইজ 
ডিপার্টমেন্টে কাম করিয়া রিটায়ার্ড অইল। লগে মহেন্দ্র সিংহ. পাথারকান্দি। 
লয়াই লয়াই মিটিং করানি অকরলা। মানুর মনে বিধুওপ্রিয়া মণিপুরীরতা উৎসাহ 
জাগানি অকরল। বহুদিন মনিপুর বেলেয়া আয়া অস্তিত্ব হারা অছি সময়হান 
প্রায়। উবাকা জাগরণর ডৌ কানা অকরল। লয়াই লয়াই মেহেরপুর, নরসিংপুর, 
যাত্রাপুর, বিক্রমপুর, জাপিরবন্দ, শিংলা, প্রতাপগর, ত্রিপুরা হাবিব এক অয়া 
মিটিং করানি অকরলা। উপেয় পয়লা সমাজ সেবি জাতর ত্রাণ কর্তা হিসাবে 
ঘাঘরার গদ্দীশ্বর নিমাই মুখার্জিরে সমাজর বামুন বিহিন মন্দির দৌওর পূজা 
সেবা বিহিন সময়ে মনিপুরেত্ব আয়া পানি মন্ত্রল সলকরে সলকরে সমগ্র সমাজ 
সৌ জরম অয়া মাওয়া সেুনি নেই, মানু মরলে সেঙনি নেই শ্রাদ্ধ কর্ম নেই সময় 
হাব্বিরে সেংকরেদিল বুলিয়া সমগ্র সমাজে গদ্দীম্বর গদ্দি দিয়া কর্ম কাসাত 

সম্মান জানানি অকরলা। উবাকা সামাজিকতা ধর্ম, কর্ম, পূজা বামুন আনিয়া 
বহাদিয়া জাতহানর অস্তিত্ব রক্ষা করেছে বুলিয়া হাবিবয়ে দৌগ করে নিংকরলা। 
উবাকা মাওয়া ডুম, সইদনাম, দ্বিতা অয়া মাওয়া আছিলা। পিছে প্রতাপঘরর 
ভিতরখুল সেংকরল। তার এ অবদান কৃপারকা রিজলোশন লয়া মিটিঙে সম্মান 
জানানি অকরলা। উপেয় শিংলা প্রতাপঘরে পুরিতগ লকেইর বাসুন পালিত 
বেইবুনি উতারে দিল, পুঃ পাকিস্তান বর্তমান বাংলাদেশে বেয়ক নীলেশ্বর মুখার্জি 
দিয়া সমাজ ব্যবস্থা করেছে গিরকগ। এসাদে গিরকর জয়গান সমাজে গেইলা। 
গিরকরে উদ্ধারকারীগ বুল্লা। উবাকা পাচপরগনা হঙইল। বিক্রমপুর, যাত্রাপুর, 
নরসিংপুর, মেহেরপুর, বরাকপারল এ পরগনা কমিটি হউইল। এসাদে কোনে 
কোনে লয়াই লয়াই গিরকরে গদ্দি দিয়া সম্মান জানেইলা। জয় ঘাঘরার গনদীম্বর 
নিমাই মুখার্ডির জয় বুল্লা। উবাকা প্রায়ই ১৭৫০ খৃষ্টাবম। এসাদে কাম অকরলা 
বিরাট সভাই। ১৯২৫ ইংরেজির পিছে। বিরাট সভা বুলিয়া মানু এতা তীর্থহান 
নিঙে পুলনি অকরলা। মেহেরপুরে কুপ্জেশবর সিংহ, ভকতপুর লগে লয়াগর হাবিব 
এসাদে জাগলা। কু্তেশ্বর, গিরিধন, সেনা, নন্দেশ্বর, বাইনু, মৈরাং, মোহি,আবুং, 
পুক্কর এতা কমিটিত আছিলা। পিছে বিরাট সভা মহাসভা অইল। 

এতার অনেক পরে প্রার ১৯১০ ইংরেজীর সময় জিতরাজ মুখার্জি বুলিয়া 
মনিপুরর বামুন এগ মইলকরে মারিয়া মনিপুরেতব পলেয়া আয়া মাচুঘাটে 
থাইলগা। উপেয় আছিল ঘর উগত য়ারী জেলা আগ গর্ব অছিলি। উপর রসে 
সৌ আগ জরম অইল উগ গছিয়া ঘর সেংকরে দিল। ও সৌ উগ চেংকুরির 
বামুন নন্দকিশোর মুখার্জি বিষুপপরিয়া মণিপুরী বেয়াপাগর পুতকগ। বামুনগই 
গসিয়া সেংকরিয়া বামুনগ লেপইল। পিছে চেংকুড়িত আনিয়া পুরোহিতগ 
অইলতা। উপেয় চেংকুড়ীরতাই ঘাঘরার বামুনগর বংশর মানুগ জিতরাজমুখার্জি 
বুলিয়া তারেও গদ্দি (চেংকুরিরতাই গদ্দি দিতারা) উপেয়ত্ব সমাজর মানুয়ে না 
ইছিয়া থাইলা। উপেয় প্রায় ১৯৫৫ ইংরেজীর উবাকা প্রতাপঘরে মিটিং আহান 
করিয়া তারে গণ্দি দেনা বুল্লা। উহান না ইসিয়া বহু মানু পাচপরগনাইনাকরিয়া 
খাইলা সমাজর হাবিবয়উ বংশগ অইতে পারে কিন্তু গদিশ্বরতে নাগই বুল্লা। 
যেগই সমাজর মানু তুলিল সেংকরিল অধিকার পাছে। উগ তা নাগই তা হাবিব 
বামুনর ডেকিগ। উহানল চেংকুড়ী দলর হাব্বিয়উ হারপেয়া ঘাঘরার গদ্ধিশ্বররে 
অদ্ধা ও ভক্তি জানেইতারা। 

এসাদে চেংকুডীর ত্রিশ চল্লিশ ঘর উবাকা খেয়য়া থাইলা। সমাজরতায় 
বেলানিতে নার বুলিয়া প্রতাপঘরে মিটিং করেছিলা বারো তারেও মালঠেপগর 
মুঙেদে ফিটা দেনার কথা টটরাছিলা। কিন্তু না করিয়া থাইলা। লাইলাই জিপুত 
নাতিনাতল দুইশত বারো কুটুমেও হমেয়া আরাক একশর চুয়া অইলা। মোট 
মেহেরপুর লয়াত তিনশতর চুয়া অইলা। এব উসাদে না তিলয়া থাইলা, চু 
সত্য উহানরে ভিতরে রাজনৈতিক দল হমেয়া বিকৃত করলা, দরবার অর। অইতে 
অইতে ১৯৮৪ ইংরেজীত বিঃ মঃ সাহিত্য সভা হওইল। পিছে সমাজ সংস্থা 
হঙইল। মহাসভার মূল কাম কমইল। হাব্বিরহান বুল্লা উহান নাইল 
কতগরহানাত লেপইল। 

১৯৮৯ ইংরেজীত নিঃ বিঃ মঃ ছাত্র সংস্থা ও মহাসভাত্ত খেয়য়া করলা, 
আন্দোলন অকরলা। ২৫হান আন্দোলন করলা ২০০৯ পেয়া। আসাম সরকারে 
ভাষাহান ১৪৯গ স্কুলে বরাক ভেলিত জানুয়ারীত ২০০১ ইংরেজীত পাঠশালাত 
চালা দিল। এবাকা এসাদে চলেছে। হুদ্দা দরবার করিয়া থানাহান পারা অর 
উহানে দুরঃখহান। তবে দরবারে থাইতে মহাসভা প্রায় নেয়নির পথে ফওইলাগা। 

এবাকা সাহিত্য সভা, ছাত্র সংস্থায় কাম করতারা সমাজরকা। কোর্ট, 
সুপ্রিম কোর্ট, কেইস করলা খাইর লগে কেইস জিংলা জাতহান রক্ষাকরলা। 
লাই লাই সারা ভারত বিষুপ্রিয়া মণিপুরী মহাঁসভা হঙইল সমাজর দরবার 
বিহিন কামরকা ২০০৯ ইংরেজীত। মহাসভাই বিরোধিতা করানিয়ে আকয়া। 
তেব তিলয়া চললে হবা তিলনি নিয়াম প্রয়োজন। এসাদে কৃষ্টির শ্রাদ্ধ কর্মও 
খেয়য়া করতারা। যার যার দলমতে। তেব তিলনা থক। তিলইলে জাতর মঙ্গল 
বারো সত্য উহানাত থানা মঙ্গল বারো সত্য উহান চিরদিন থারহান। 


উকিল লেইপাকসিংহ 
ভ্রীমতি লেইপাক উকালতি ফাস্ট অয়া হুনার মেডেল পুরক্কার পাছেগ। 
উহানল যেগউ তেইরাং গিয়া কেইস দেনা মনেইতারা। উতার গজে বিপদে 
পরেছে মানু আগরে বিরোধির মিথ্যা কেইস উহানাত্ত জিঙুয়ানিয়ে নিয়াম হারৌ 
অইলা। উপেয়ত্ব তেইরাং হাবিবয়ে কেইস দেনা মনেইতারা। তেই জাতর 
পরিচয়হান থাক বুলিয়া তলফুতি ইনাফি পিদিয়া কোর্টে আইরি। দুরেইত্ব দেহিয়া 

তেইরে চিনতারা। তলফুতির জুকজুকানি নিজর সাদে রূপে জুরক জুরক করিরি 
কতি চুওর হবাহান। কোনদিন তেই নিজর পোষাকহান না বেলেইরি। 

পিছে উকিল সুনীলর লগে তেইরতা বিয়া ঠিক অইল। হেইচিং কিতা 
দিলা অগ্রহায়নে। বিয়া ফাল্গুনে অনা বুলিয়া। সুনীল নিজর মারুতি গাড়ীহান 
নিজে চলার। দিন আহান রবিবার বন্ধু আগর বিয়াত গিয়া আলথক ঘরে আইতে 
ট্রাক আহানে দাকা দিয়া সুনীল মুরগত চুট লাগেছে মেডিকেলে গিয়া ফওনির 
আগে পথে প্রাণ ত্যাগ করল। 

লেইপাক ভিষন দুঃখ পেইল। তেইর ভাগ্য এহান কিহান বুলিয়া 
খালকরিরি। উকিল লাইব্রেরীত শোকসভা করলা। 

তেই হারপেইল ভাগ্যরাং পরাজিত অইলুতাক বুলিয়া আর বিয়া নাকরল। 
বেয়ক লোহিতর লগে জীবন কাটেইতৌ বুলিয়া থাইলি। জীবনে দুঃখ এহান 
এহান অছেতাক বুলিয়া অনুভব করানি অকরল। কোনদিন আহিরপানি না 
বেলাছেগ.এবাকা আগ্লানে পরের । খালকরিরি নিজর জীবনহান এসাদে 
স্থায়ীভাবে লয়ইতয় না ভাবেছে। হাব্বিতা রূপা, প্রতিভা, জ্ঞান, বুদ্ধি, বিদ্যা 
হাবিব থাইতৈ কিস্তাউ নেয়ইলপারাগ অয়া খালকরিরি। অমাটিক চালাক তেইর 
গতি বন্ধ অইতয় না ভাবেছে। এবাকা তেই নিস্বগ। শূন্যত আটিরি। পৃথিবী 
এহানাত মরনর আগেই আকখুলিগ যানা এহানর পথগ লেপইল বুলিরি। 

পিছে তানুর নিজর মন্দিরগ হবাক হংকরিয়া প্রভুর আরাধনা করানি 
অকরল। উবাকা তেইর ক্লাশ মেইট মান আমেরিকাত্ত মইলক মরিয়া আহিল। 
সৌ আগ আছে। মানই বুজেইতে না ইছল। লেইপাক খালকরল দুঃখ যদি ইকরা 
থার আর বিয়া করলেউ সুখী অনুয়ারতয় বুলিয়া আছে, এসাদে থানাত লেপইলি। 
তেইর ভবিষ্যত এহান ঙালইতয় না নিংকরল। মোরতা প্রভু আছে হুদ্দা বুলিয়া 
ভজনে থাইলি। এমএ, ল দেনা ও বন্ধ অইলি। প্রভুয়ে তেইরে পথগ দেহাদিল 
নিংকরিরি। 


লারৌ এমএ পাশ করিয়া ছাত্রর জান্দোলনর মুঙে ডিসি অফিসে ডিসি 
বারো পুলিশ আছি উপেয় তারে ভাষা আন্দোলনর গজে বক্তৃতা আহান দে 

বুলিয়া আন্দোলন পরিচালক রাজকুমার অনিলকৃষ্ণই অনুরোধ করল। উপেয় 
লারৌ নিয়াম বিনয়ীভাবে ভাষা ও আন্দোলনর গজে বন্তৃতাহান অকরল। 
গিরিগিথানী পৃথিবী শিক্ষার বিকাশর এমন ফামে ফওইলগা উপেয় শিক্ষার কথা 
ভাষা ও কৃষ্টির কথা কিতা মাত নিজর ভাষার শিক্ষার মাধ্যমে সিংনা চলেছে। 
যে ভাষালউ শিক্ষা অইতে পারে কিন্তু শিক্ষিত অনার পিছে প্রকাশর অস্তিত্ব 
বিকাশ হাবিবা নিজর সাহিত্য কৃষ্টি হাবিব নিজর ভাষা নিজর কৃষ্টি নাইলে 
মোরতা বুলিয়া মাতানির গৌরবতা কিত্তাউ নাথার। সুতরাং জাতীয় অস্তিত্ব 
বিকাশ অরতা ভাষা ও কৃষ্টির মাধ্যমে। সুতরাং যেকোন জাত আহান আছি 
বুলিয়া পরিচয় দেনা অরতা ভাষার লেরিক, এলা নাসা, কৃষ্টি, ইতিহাস হাবিবির 
মাধ্যমে। সুতরাং যেকোন দেশ যেকোন সরকার জাত আহানর অস্তিত্ব বিকাশরকা 
ভাষা দাবী করতে নাদানি উহান স্বাধীন দেশর সরকারর মৌলিকতাহান নাগই। 
জাত আহানর বিকাশ প্রকাশ অরতা ভাষার মাধ্যমে উহান বন্ধ অনারকা ভাষা 
গরান্ট নাকরানি উহান সরকারর ভুলহান। শিক্ষিত মানুর বিকাশর পথগ বন্ধ 
করানি সরকাররতা থকনেই সুতরাং যেকোন জাতর ভাষা বিকাশর পথ খুলেদেনা 
থক।ভায়াহান গ্রান্ট করানি থক। উহান নাইলে যেকোন: জাত-আহান বিকাশ 
অনুয়ারতারা কৃষ্টি প্রচার সুযোগ দেনা থক বলিয়া বন্ৃতাহান ডিগল নাকরিয়া' 
দাবীর গজে জয়ধ্বনি দিয়া লারৌ বন্তৃতাহান লইকরল। পিছে সমীর, দিপু 
থইলা।চারিবৈদে সাংবাদিক সিআইডি, এসবির মানু হাব্বিয়ে রিপোর্ট কালেশকন. . 
করলা। একই দাবীর শিলচরর ডিসিরাং মেমোরেন্ডাম দিয়া আন্দোলনহান 
আপাতত তুল্লা। ডিসি উহান সরকাররাং লগে লগে ফেক্স করিয়া দিয়া পেঠাদিল। 
ডিসি স্বীকার করল যেকোন জাত আহান থাইতে গেলেগা হুন্দা খেইলতা 
থাইলে নার তানুর অস্তিত্ব রক্ষা ও বিকাশ লাগের। উহানর মূল পথগ ভাষাহান 
সুতরাং ভাষাহান ও টিভি প্রগরাম গ্রান্ট অনা থক বুলিয়া উকিল সাংবাদিক 
বির ভিন আটা যারল। 

উপেয় অনিলে সভাপতি হিসাবে হাব্বির সহযোগীতারে ধন্যবাদ দিয়া 
বক্তব্যহান লইকরল। এসাদে আন্দোলন অনশন, রেল বন্ধ, রাস্তা ২৪ ঘন্টাত্ব 
অকরে ১০০১ ঘন্টা পেয়া করলা । রেল বন্ধর ৫০১ ঘন্টাত সুদেষণা সিংহ পুলিশর 

গুল্িত মরিয়া শহীদ অইলি আরাকও নয়গ জখম অইলা। উতার বিনিময়ে এসাদে 
বিধুঃপ্রিয়া মণিপুরী ভাষা ১৪৯গ স্কুলে চলিল আদেশ অইল। অবিসি দিল আসাম 
সরকারে । ২০০১ ইংরেজীর জানুয়ারীত্ব চলিল এখুরুম বারো টিভির আন্দৌলন 
অকরলা। এবাকা বরাক ভেলির এলপি স্কুলে চলের। ইতিহাস ও যারীত একথা 
থাগেলগা। 


কুরুক্ষেত্রত যুদ্ধ কিয়া অইল 

শকুনীর প্রতারণা দৌপদ রাজার জিপুত একশগ মরলা দুর্যোধনর 
অত্যাচারে, কৌরব বিনাশ করানি শকুনীর প্রতিজ্ঞা। যুদ্ধর আয়োজন সৃষ্টি করানি। 
দুযেধিনরে ছল করিয়া হরপগ হংকরানি লয়ইতে মাতল বিনা যুদ্ধে নাহি দিব 
সুইচগ্র মেদিনী, জগৎ ঈশ্বর শ্রীকৃষ্ণরতা পাপী বিনাশ করিয়া ধর্ম প্রতিষ্ঠা করানি 
লাগের। এসাদে অয়া অধার্মিক পাপল হাবিব মরিল বুদ্ধ করে গেলাগা। কৌরব 
পক্ষ বিনাশ অইলা ধর্মর পক্ষত পঞ্চপাণ্ুবে যুদ্ধ জয় করিয়া হস্তিনাত ধর্মর 
রাজ্য প্রতিষ্ঠা করলা। কৃষ্ণ ধর্মিয় পক্ষর সারথিগ। কৌরবর মালক গান্ধারী 
সতীগ ধর্মর জয় বুলিয়া থাইলি হাব্বি জিপুত মরিল জালাল পুরিয়া। জরম 
বনকর.জিপুত বনকরে না বাগেয়া শকুনীয়ে উসুলেয়া কুবুদ্ধির ষড়যন্ত্র রিয়া 
মরিল ছলনা করল। এসাদে কৌরব পক্ষর বহু রাজা মহারাজা ও কুরুক্ষেত্রত 
মরলা। শকুনী গান্ধারী দ্বিবেইবুনি ও গান্ধার রাজার জিপুত। 

মুসলমান রাজত্ত ওঁ গান্ধার রাজ্যর হিন্দু বিতাড়িত অয়া আফগানিস্থানে 
পরিনত অইল। উপেয় হিন্দু আকগউ নেই এবাকা। বৌদ্ধ মূর্তি আছিল উতাও 
ধবংস করলা। এতা ভারতর ভিতরে অছিলতা। 


নিহের জলা 
মুক্তিয়ারর জিলক সুশীলরতা। কুষ্ঠি চেইলতাই সাজৌ মুক্তিয়ারর পুরোহিতগই। 
বহক ঠিকপেয়া নিয়া এবাকাতে হদ্দা পরথার দলর কান্ছিল খুটা কারতারা | নুয়া 
বহকগ না টটরেইরি। সুশীলা খালকরিরি বিয়াতে অইল টিকিয়াও থানা নুয়ারতৌ 
পাউরি বুলিরি। হৌরিয়কতে ঠিকমত কাম করিরি বুলিয়া বানাপেইরি। বসরহানৌ 
না পুরেছেকিল্তাউ মাতে নুয়ারিরি। হেয়ক উগও নিয়াম টটরার না থইতৌ বুলের 

হানতে লাজ বেলেয়া হৌরিয়করে মাতল ইনে ঘরে আকখুরুম গিয়া আহিংগানে 
বুল্প, হৌরিয়কে হাই বুলিয়া হেয়করে মাতল। সাজৌ বসর হানৌ নাইতে কিতার 
ঘরে যানা। আর কিত্তাউ নামাতল | সুশীলা হৌরকরে হমাদিয়া গেলিগা হৌরিয়কর 
লগে। হউরিয়ক থদিয়াও আইলি। 

সুশীলা মালকরে মাতল ইমা মি আর না যেইতৌগা, পেলইল মি আর 
ঘর না পাত্তৌ বুল্প। জ্বি আগল পুরতারা উপেয় মি থা নুয়ারতৌ বুল্প। মালকে 
জিপি প্রেসিডেন্টগরে মাতিয়া থছে জিলকরে অঙ্গনওয়ারিত বরানিরকা। 
আইলিতাই বরা দিল। আর নাউযেইরিগাহান দেহিয়া পৌ দিলা আরো নাইতয় 
বুলিয়া মাতেদিলা। পুতকে অন্য নিঙল মনার মনেয়া থাক। মোরতা না লাগের। 
মোর উজাত হেই না লাগের বুল্প। চাকুরী পেইতয় বুলিয়া ঠকেয়া বিয়া করিয়া 
নিয়া ফুটানি বারো আলনিও নেই। তি না মনারগইতে কিয়া বিয়া করলে এসাদে 
আকখুলিগই টটরেইরি। মোর একলা জনমহান কাটেইতৌ বুলিরি কতি দুঃখ 
পাছেতা। পুতকে মনার জেলা উগরে বিয়া নাদিয়া মানুর জিপুতর জীবন মাংকরিয়া 
হবা অইতারা বুলিরি। উসাদে চিন্তাল তেইর অঙ্গনওয়ারীর চাকুরীত যেইরিগা 
বেতন পেইরি। মালক বাপকে বিয়া দিয়া শাস্তি নাপেইলা। 

এখুরুম সৌওয়া কাদার শ্রীকোনার মনার নিল উগরে দাবদুয়েয়া আনাত 
যেইতেগা বাবুলরে ধরিয়া কিলেয়া থানাত দিয়া দিলা। পাপর প্রায়শ্চিত্য ডিল 
নাইল বুলিয়া নিংকরিরি সুশীলাই। এখুরুমতে পরিষ্কার অইল তেইর পথগ। 
খালকরিরি ভগবানে কি মানু আগরাংমোরে বিয়া দিয়া দুঃখ অশান্তি লাগাদিল। 
জীবন এহানাত শাস্তিত থানা মনাছিলু উহান নাইল বুলিয়া সুশীলা চিন্তা করিরি। 
মানুরাংলাজপেইরি বেয়াপার ঘরে আছেগা বুলিয়া কিসাদে থানা। আমি লাগুরা 
মানু উতাও নাগই। 

বেইবুনি মালক বাপকে বানাপেয়া থছি। বাপকে মাতের হবানেই মানুর 
লগে সম্পর্ক করানির ফলহান এহান বুলিয়া জিলকর জীবনর চিন্তা করতারা। 

হৌরক হৌরিয়ক লাজপেয়া আর বহকরে নেনারকা নাউ আইলা । তিন 
বসর পিছে হরিমোহন সিংহ বুলিয়া মিলিটারী আগ নিঙউল সৌ আগ থয়া মইলক 
মরেছেগ উগই নিজে প্রস্তাব দিয়া সুশীলারে বিয়া করিয়া নিলগা। এসাদে থাইলে 
বারো নিয়া দুঃখ দিতায় মোর এহানে বালা বুলিয়া থাইলি। নুয়া সম্পর্কই পুরানা 

জিগ নিবাদিল বুলিরি। সুশীলা হবা অয়া থাইলি। সুশীলার জ্বালা লয়ইল। 

চেয়া হাবিবতা হারপেয়া বিয়া দেনা থক। হুদ্দা কুষ্ঠি মিললেউ নার। 
আগ্লানে রূপার রূপাউ খরচ অইল, কিহান কানা। যেহানউ চেয়া হারপেয়া 
করানি থক। সাজৌ দলর নেবুরিত পিরতৌ বুলতে লেইখাত পরিল। কিত্তাউ 
করে নুয়ারল। 

অবলা নিল আগরে উরাহিচি হেলা খেলা করিয়া কোর্নদিন সুখী 
অনুয়ারতারা। লয়ইতে সাজৌ কি মেইথঙল আর অন্য নিঙল আংকরতয়তা। 
হাবিব বারা বন্ধ অইল। পুতকরে তিন বসর জেল দিলা রাই অইল কোর্টে। 


কতি ক্ষতি অইল ভারতরতা 

বেবাকা ভারতে হুরু হুরু রাজ্যল বিভক্ত অছিলা উবাকা মুসলমান রাজার 
বহির আক্রমণ লুণ্ঠন হিন্দু মন্দির ধ্বংস করানি মুসলমান রাজত্ব প্রতিষ্ঠা নানা 
কারনে ভারতর অপরিযাপ্ত ক্ষতি অইল। মুসলমানর বহু বসর রাজত্বত ভারতর 
হিন্দুর অস্তিত্ব হারা অইল বু হিন্দু নির্যাতিত অইলা। বৃন্দাবন ধ্বংস অইল। 
হিন্দুর হাবিব সত্তা বিলুপ্ত অইল। মুসলমান রাজত্বর বহু বসরে উতা হাবিব য়ারী 
ইতিহাসে ইকরা নেই। ভীরতর হাবিব লেখকে না ইকরেছি। উতা হাবিব যারী 
যদিও বাস্তবে বহুকিছু এব দেহা পেয়ার, বৃন্দাবন লুষ্ঠন মন্দির ধরংসন নানা 
মসজিদ সৃষ্টি, অযৌধ্যা, দ্বাপরর অস্তিত্ব নেই রামায়ন, মহাভারতর. কথা চিত্র 
মত। কত উলট পালট অছে উতার সীমা নেই। হাবিব' ধ্বংস বারো পরিবর্তন 
অইল। মোঘল রাজতৃত কত অত্যাচার ধ্বংস লুষ্ঠন পুনরগঠন অছে উতার সীমা 
নেই। এতা হাবিব কথা ও কারন বিবৃতি ইতিহাসে নেই ইকরা। ইতিহাস আছে 
উতা নিয়াম সংক্ষিপ্ত এতা ছাড়া। 

উতার পিছে আহিল বৃটিশ ইস্ট কম্পেনীল অকরিয়া ফওইলগা বৃটিশ 
রাজত্ব অইল ভারতে । কত রূপা মনি, মুক্তা লুষ্ঠন করলা, কত হিন্দু খৃষ্টান 
অইলা কত চার্চ হঙ্ইল সীমা নেই। মানুরে মদ পিনা হিকেইলা, বিভুলা করলা, 
কুবুদ্ধি দিলা। উতার অত্যাচারর সীমা নেই উতার কত পিছে ১৯০০ শেষেত্ব 
ভারতর মানু ভারতবাসীয়ে আন্দোলন অকরলা। ভারতর স্বাধীনতার দাবী 
অকরলা কত মানু মরলা জেল খাটলা, কত ফাসী অইলা, শহীদ অইলা, উতার 

খানি ছবি থাইলেও হাবিবিতা ইকরা নেই। কত পরে গান্ধী, সুভাষ, বাঘাযতীন, 
জহরলাল, বল্লভভাই পেটেল কত লীভার বিদ্বান গুনী মানু বিলুপ্তি অইলা সীমা 
নেই। এবাকাও ওঁ কারনে হিন্দু ভারতর পাহাড়ি অঞ্চলর মানু হিন্দুত্ব বেলেয়া 
খৃষ্টান অইলা। 

ৃষ্ট ধর্মর প্রচার অইল এবাকাও অর অথচ মুসলমানর অত্যাচার বৃটিশর 
অত্যাচার মনে নেই। হিন্দুর হিনদুস্থান কত হিন্দুর রাজ্য ধবংস অয়া কত রাজ্য 
আতছাড়া অইল। এবাকা ছদ্দা মসজিদ বারো খুষ্টানর চার্চ ফামে ফামে বুজিল। 
অভাবে দুঃখই হুদদা খৃষ্টান অইতারা, নাগালেন্ড, মিজোরাম, মেঘালয় হাবিব 
খৃষ্টান অইলা। পাকিস্তান অইল ভারতবর্ধর বহু অংশ আতছাড়া অইল উতা 
মহাভারতে থাইলে ওঁ ইতিহাসে লেখা নেই। এব পরিবর্তন চলেছে হিন্দু কিয়া 
মুসলমান খৃষ্টান অইতারা। কলির শেষে ঈশ্বর অবতার ধর্ম প্রচার অত্যাচার 
সন্ত্রাস অভাব, দুঃখ দুর্িক্ষ প্রলয় আছে। হিন্দুর বিলুপ্তি চলেছে। এয়ারী স্বাধীন 
অনার পিছে ভারত সরকারর মনে নেই। উতা প্রসার, হিন্দুর অস্তিত্ব রক্ষা কোন 
ব্যবস্থা নেই উল্টা ভোটর মধুরতায় লোভে হাব্বিতা হারা নিতারাগা। দুঃখ কত 
দুঃখ। ভবিষ্যৎ কিহার্ন অইতয় কারৌ ভাবনা'নেই ধর্মিয় চেতনা নেই। কিহান 
হবা অইতয় মাতানি নার। কিন্তু দুঃখ লাগের জগবন্ধ প্রভুর উরিষ্যা ও খৃষ্টান- 
নিয়াম অইলা হিন্দু পাগল অছি। অথচ মুসলমান খৃষ্টানর এ অগ্রগতি না দেখতারা 
উতাতে হিন্দু অনা নাও-মুনেইতারা। এসাদে বারো ভারত বিলুপ্তি নেই অর 
সন্দেহজাগের।মানুর ভরসা নেই। ঈশ্বর তা জানে।এহানেই ভারতর য়ারীহান। 


ত্রিপুরার বিধুপ্রিয়া মণিপুরীর য়ারী 

বিষুঃপ্রিয়া মণিপুরী বিরাট সভা হঙইতেত্ব ত্রিপুরা বাসীর অবদান 
বেলেইলতা নাগই। বাবুচান সিংহ উকিল, কামিনী সিংহ উকিলর সহযোগীতা 
আটানি চেষ্টা মহাসভা অইলতা পেয়া সমাজর কাম করে গেলাগা একাস্তভাবে। 
উতাত গোকুলানন্দ সিংহ গৌতিস্বামী) গিরকে জাগরণী এলা ইকরিয়া গেয়া 
লয়াই লয়াই বুলিয়া সমাজরে জাগেইল উহান পাহুরিলহান নাগই। উহানল 
সমাজে গীতিষ্বামী উপাধি দিলা । উবাকা নাসা ও রাসে নরোত্তম সিংহ অজা 
নাসাও রাস বাগাদিল ইসালপাত কামিনী সিংহঅজা মৌর সিংহ অজা। ডাকুলাত 

অজা বিদ্যা সিংহ অজা মনি সিংহ নাংকরা ডাকুলা। তবলাত নবেন্দু সিংহ, 
শ্যামসুন্দর সিংহ হাব্বির গজে এলাত শাস্তি সিংহ, খেলা মুখার্জি। বিদ্যা জ্ঞান 
চাকুরীত নীলকাস্ত সিংহ, এসডিও, অমর সিংহ, চিফ সেক্রেটারী, ত্রিপুরা, 
কমিশনার বনমালী সিংহ, আইএএস, কমিশনার, ডিসি অসিতা ব্রজমোহন সিংহ, 
কৃষ্ণদাস সিংহ, কীর্তি উকিল, বাবুচান উকিল, কামিনী উকিল, হাবিব বিরাট 
দক্ষতাল কাম করে গেলাগা। এতার গজে মন্ত্রী বিমল সিংহ, মন্ত্রী বিজয়লক্ষী 
সিংহ, রাধাচরণ সিংহ, বলানন্দ সিংহ, প্রিন্সিপাল প্রসন্ন সিংহ, তরনী সিংহ, 
এমএলএ সুন্দর মুখার্জি, গৌরমোহন সিংহ, ধর্মনগর, ডঃ কৃষ্ণকুমার সিংহ, 
রাজেন্দ্র কুমার সিংহ, হালহালি, ঈশ্বরবাবু, দিলীপ, পরিতোষ সিংহ, ভৈরব 
সিংহ, কৈলাসহর হাব্বির সমাজ সিং চেষ্টা জ্ঞান বিদ্যা ক্ষমতা উতার উপমা 
নেই। বিষ্ুপ্রিয়া মমিপুরী সমাজে তানুর অবদান অনেক। এবাকাতে শিক্ষিত 
নিয়াম ক্ষমতা দক্ষতাল পালছি ঙালছি। উহান মাতানি লাগের। ধন্য ত্রিপুরার 
বিষুপ্রিয়া মণিপুরী । তবে ত্রিপুরাত দুঃখী মানু নিয়াম। যেতাউ অক এবাকা শিক্ষার 
হাওয়াত থায়া হাবিবর উন্নতি অগ্রগতির পথে আগুয়েইতারা। এবাকা পেয়া 
ত্রিপুরা অনেক অগ্রগতির পথে উহান মাতানি লাগতয়। ধন্য ত্রিপুরা বাসী। 
বাংলাদেশর বিধুঃপ্রিয়া মণিপুরীর য্ারী 

বর্তমান বাংলাদেশ পূব পাকিস্তান আছিলতা। আমার বিষ্তপ্রিয়া মণিপুরী 
মনিপুরে নাগা রাজা গামহেইবার অত্যাচারে ১৭১২ খুষ্টাব্ে জারে নুয়ারিয়া 
কাছাড়ে, আসামে আয়া পিছে বাংলাদেশে থানার সুযোগ চেয়া গেলাগাতা আকতা 
উবাকাতে পাকিস্থান নাছিল, ভারতে আছিলাতা। বাকী উতা থাইলা কাছাড় 
আসামে । এবাকাতে ভারতবর্ষত সিতারলা হাব্বগদে। বাংলাদেশে পয়লা কৃষ্টির 
উৎসর লেমগ অয়া ইসালপা ডাকুলা প্রতিষ্ঠাবান অইলা। ইসালপা রামসিং 
সিংহ, অজা হুনামতি, চন্দ্রমোহন সিংহ, অজা তনুবাবু ডাকুলা অজা এতা 
নাংকরাতা। ১৯৩২ ইংরেজির উবাকা সিলেটে বাংলাদেশর জুরামণ্ডবে বিখ্যাত 
রাস চানাত বিশ্বকবি রবীন্দ্রনাথ ঠাকুর আয়া নিয়াম হবাপেয়া এইগা নীলেশ্বর 
মুখার্জি বারো গুরু সেনারিক রাজকুমাররে শান্তিনিকেতনে নেছিলগা। এসাদে 
শুরু সেনারিক রাজকুমার শার্তিনিকেতনে নাসার অধ্যাপকগ অছিল। এব 
বাংলাদেশর জুরামণ্ডবর রাস বিখ্যাত। এতার পিছে শিক্ষাত অনেক উন্নতি 

করলা। বর্তমানে সুরেন সিংহ, চিফ জাষ্টিস, জজ ভবানি সিংহ, সাহিত্যিক 
রনজিৎ সিংহ, দেবজিৎ সিংহ, মেজিষ্ট্রে, ডাঃ নন্দকিশোর সিংহ, ডঃ নমিতা 
রানী সিংহ,ইঞ্জিনিয়ার পদ্মাসেন সিংহ, আরাকউ উচ্চ শিক্ষিত ঙালকরিয়া থনার 
অংশিদার অছিতা। তানুর কীর্তিরে পাহুরিলতা নাগই। আরাকউ উন্নত করতায়। 
বারো বাংলাদেশে আমার বিঃ মঃ ভাষা সরকারে মনিপুরী ভাষা বুলিয়া গ্রান্ট 
করেছে। হুদ্দা দুঃখহান মনিপুরে আছি উতাই কোন যোগাযোগ নাকরতারা। 
তবে মনিপুরর জিরিবাম জিলার হাবিব অবশ্য আইতারা যেইতারাগা। এসাদে 
বাংলাদেশর শ্রীহট্র, মাছিমপুর, মাধবপুর, ভানুগাছ, ভানুবিল, শ্রীপুর, শিলেট 
পারুয়া, চণ্তীপুর, ভোলাগঞ্জ জুরিয়া আছিতা। বাংলাদেশ এলা নাসা কৃষ্টির 
বিখ্যাত ফাম আহান। বিশেষকরে তানুর লোকগীতি পল্লিগীতি বাটিয়লী বিখ্যাত। 
উতাত আমার শ্রাদ্ধ কীর্তন রাসতে আছে নাই। ধন্য বাংলাদেশর বেইবুনি 
বিষুপ্রিয়া মণিপুরী । আমিই মূল মনিপুরী হারপেয়া সরকারে রেডিও, টিভি 
প্রোগ্রাম কৃষ্টি প্রচার বাংলাদেশে করুয়ার। উহানল ধন্য বাংলাদেশ সরকার। 
ধন্য বাংলাদেশর হাবিব মানু। 


বিষ্ুপ্রিয়া মণিপুরী সমাজে হাঁব্বিত্ব উন্নত গাং ও লয়ার য়ারী 

নিয়াম গাঙরমা আগে শিক্ষিত, ইঞ্জিনিয়ার, ডাক্তার, প্রফেসার নুকুলেছিতা 
মাছুঘাট, চিপরসাঙ্গন, বারমুনি, প্রতাপঘর,। পিছে শ্রেষ্ঠতা পাছিতা মেহেরপুর 
এলাকা। যদিও হাবিব লয়াত আমারতা শিক্ষিত নিয়াম বারো অশিক্ষিত নেই। 
বিস্ুপ্রিয়া মমিপুরী মানে শিক্ষিত কৃষ্টি প্রধান সমাজ বুলানি লাগতয় পৃথিবীত। 
ভারতবর্ষর শিক্ষাও কৃষ্টির গৌরবে বিষুপ্রিয়া মণিপুরীর অবদান অনেক। বিশেষ 
করে নাসাত পৃথিবী বিখ্যাত মানু গুরু সেনারিক রাজকুমার কালীগ্রর, গুরু 
বিপিন সিংহ, সিঙ্গারী, গুরু বনমালী সিংহ, মাছুঘাট। এতা পৃথিবী বিখ্যত অজা। 
আরাকউ কত নাংকরা অজা হাব্বির নাং কৃষ্টির লেরিকে দেনা অছে। উসাদে 
বিঝুপ্রিয়া মণিপুরী শিক্ষা, থানা, খানা, সভ্যতা, সরলতা, মান্যতা, সত্ধর্ম, 
মহজ্ঞান পূর্ণ কৃষ্টিপূর্ণ সমাজ আহান। এ ইতিহাস আজিত্ব নাগই, রাজকুমারী 
চিত্রাঙ্গদা মনিপুরর মহারাজ বভ্ুবাহনর মহাভারতর আমলেত্ত অছেহান। এতা 
অর্জুনর বংশাবলী উহান তানুর চৌখাত বুদ্ধি জ্ঞান সৎ মহত্বতা উহানে প্রমানিত 

অর। বিষুণপ্রিয়া মণিপুরী পৃথিবীর শ্রেষ্ঠ মানু, শ্রেষ্ঠ ধর্মর পবিত্র ঙাল বৈষ্ঞব 
জাত আহান। উহান তানুর সভ্যতা শিক্ষা মহৎ জ্ঞানে পরিচয় দের। এহান 
বিষুপ্রিয়া মনিপুরীর মূল তথ্যহান। ছন্দা লেইরা অইতে আরাকউ গুনর প্রভাব 
বিস্তার করে নুয়ারেছিতা। এতা বৈষ্ঞব দৌওর অংশ। তানুর কর্ম কৃষ্টি শ্রাদ্ধ 
অধিবাস কীর্তন এবাকা পেয়া শ্রেষ্ঠ অয়া আছে। ধন্য বিষুগপ্রিয়া মনিপুরী বুলতারা 
পৃথিবীর মানুয়ে। শ্রেষ্ঠ আছি মনিপুরে আসামে ব্রিপুরাত বাংলাদেশে । পয়লাতে 
মেহের এলাকাত স্কুল কলেজ হউইল সড়ক পিচ অইল অনেক উন্নত অইল 
বারো শিক্ষাত কালী প্রসাদ সিংহ, ডিলিট হাব্বির গজে অয়া থা গেলগা। 


প্রকৃতি 


গ্রহ নক্ষত্র এতা কিয়া হঙছে, বেলি, জুনাক, পৃথিবী, টোরা, ঘাট, থল, 
মাটি, বৌ, পানি, জি এতা হাব্বির কারনে হুদ্দা পৃথিবী গ্রহ এগত জীব জন্ত 
গাছা লতা পাতা পক জক পাহিয়া পলি মানু জিংতা অয়া থা পারেছিতা। এতা 
হাবিব আকতারে আকতাই পাংকরিয়া খেয়া জিংতা অয়া জীব থাইতারা। বেলিয়ে 
মিঙাল দের, মিঙালর ফাপে গরম অর বৌ বহের, গরম পানি বাম্প অযা গজে 
কার বরন অয়া পরের। উহানে পানির হাব্বিতা জিংতা অইতারাতা। পানি বৌ 
রইদ মিঙাল নাইলে আকতাউ নাথাইলইছ। এসাদে প্রকৃতি এহান সাজিয়া টেঙারা 
গাট বিল আওর সমুদ্র সাগর জঙ্গল হাব্বিতাল গাছ অছেতা। ফল পশল ক্ষেতি 
ফলের মাটিত। এতাল পৃথিবী বৈচিত্র রূপল পালছে। উহানল হুদ্দা পৃথিবীত 
গাছ জীব জন্ত আছিতা। কত জাতর কত জীব কত গাছ কত কিছু সীমা নেই। 
এহানেই প্রকৃতিহান। এহানেই পৃথিবী পালইল মূল য়ারীহান। এতার পিছে মানু 
নিয়াম জ্ঞানী জীব অয়া তানু ও বিদ্যা জ্ঞান বুদ্ধিল বহু কিছু সৃষ্টি করলা, উন্নতি 
করলা ।্কুল কলেজ অফিস মন্দির রাজ্য রাজধানী গাড়ী হাবিব মানুয়ে করলাতা। 
এসাদে সৃষ্টিত জগৎহান চলেছেতা। * 


আসামর উন্নতি 


ভারতে হাবিস্ত পরিপূর্ণ রাজ্যহান আসাম। আসামে পয়লা মুখ্মন্ত্রীগ 
বিষুরাম মেধি আছিল। নিয়াম হবা গুনী মানুগ। গোপীনাথ বরদলৈ পয়লা 
গর্ভনরগ অছিল। এতা নিয়াম হুবা মানু। পিছে বিমলা প্রসাদ চালিহা মুখ্যমন্ত্রী 

অছিল নিয়াম সংজন সরল মুখ্যমন্ত্রীগ আছিল। পিছে শরৎচন্দ্র সিংহ, উতার 
পিছে হিতেশ্বর শইকীয়া, মুখ্যমন্ত্রীগ আছিল ।এতা হাবিব নিয়াম হবা বিদ্বান, 
জ্ঞানী আছিলা । উতার পিছে এজিপি সরকার অইল ১৯৮৫ ইং প্রফুল্ল কুমার 
মহস্ত মুখ্যমন্ত্রীগ অইল। পয়লা বিধুরপ্রিয়া মণিপুরী ভাষাহান বরাকভেলিত 
চালানিরকা ঘোষনা করেছেগ। উবাকার স্বরাষটরমন্ত্রী ভূগুকুমার ফুকনে করিমগঞ্জ 
আয়া বিঃ মঃ ভাষা গ্রান্ট অইল বুলিয়া ঘোষনা করেছিল। নিয়াম আমার 
লগেমিলা মিশা আছিল। এজিপি সরকারর পিছে কংগ্রেস সরকার অইল তরুন 
গগে ডাঙরিয়া গিরক নিয়াম হবা-্্রানী মানুগ আসামর মুখ্যমন্ত্রী অইলতা। 
গিরকর আমলে গৌহটী সহরর নিয়াম উন্নতি অইল, নুয়া রাজধানী হংকরল, 
খেলার উপযোগী স্টেডিয়াম হংকরল। এসাদে উন্নতি আর কারৌ আমলে নাছে। 
তরুন গগৈ ডাগুরিয়া গিরক নিয়াম সক্ষম রাজনীতিবিদগ। নিয়াম পরিচ্ছন্ন 
রাজনীতি করেযারগা হবা মানুগ। তার সময়ে আসামে নিয়াম উন্নতি অইল। 
এতার বাহিরে ভক্তিত শঙ্করদেব, মাধবদেব জরম অছি, লক্ষীনাথ বেজবরুয়া, 
এলাত ভূপেন হাজারিকা আরাকউ কত গুনী বিদ্বান শিক্ষাবিদ আসামরে অলঙ্কৃত 
করিয়া থছিতা। বহু বিদ্বান, গুনী জরম অছি রাজ্যহান। তেব এবাকা খেয়ইলাতা, 
নাগাল্যান্ডে মিজোরাম, অরুনাচল, মনিপুর, মেঘালয়, ও ত্রিপুরা, উতাত জুরহাট 
নিয়াম উন্নত। ব্র্মাপুত্র ডাঙর নদীহান এবাকা আসামে কিস্তারউ অভাব নেই, 
হদ্দা পরিচালনা হবা অইলে লয়ইল। আসামে হাবিব ভারতীয় মানুর বসতি 
আছে। হুদ্দা মাদ্রাজ, গুজরাটি, তামিল, তেলেগু সিন্দ্রি নেইতা। আসামে 
হাবিবয়ে মিলিয়া সুখে আছি। এসাদে রাজ্য ভারতে নেই। 
আমি হিন্ছু বৈষ্তবর রীতি নীতি 

আমার পুরোহিত পণ্ডিত ভূবনেশ্বর মুখার্জিয়ে মাতেরতা আমার হিন্দুর 
ভজন রীতি নীতি হাবিব কৃষ্ণ সেবা পূজা উহানল মন্দির আছে বামুন আছি 
সেবা পুজারতা । নিত্য সেবা চলের ও ধর্ম জনে জনে ঘরে ঘরে পালন করিয়ার। 
সৌ শিক্ষিত জ্ঞানী মহৎ অকা বুলিয়া চেষ্টা করিয়ার, সুখে শাস্তিত থানার সৎ : 
জ্ঞান দিয়ার। আমি বিঃ মণিপুরীয়ে মানু মরলে পরখ শয্যা পালা কীর্তনল শ্রাদ্ধ : 
করিয়ার। শয্যাত গনেশ পূজা, দূর্গা পূজা, মন্ত্র পাঠর মাধ্যমে চোদ্দ পুরুষর লগে : 
সপিগু করন করিরা প্রেতরে মিলা দিয়ার বেদর মতে। বারো দিনর অশুচর . 

ভিতরে তিন দিনে পরখ পাচ দিনে অস্ছি স্চার, নয়দিনে বারো দিনে পরখ শুদ্ধ 
জ্ঞাতি ভোজন করিয়ার। বারোদিন পেয়া রাতি নিক্কা ধর্ম গ্রন্থ পাঠ শ্রবন অর। 
এহান আমার মূলরীতিহান। মরলে শ্মশানে জ্বিত পুরিয়া দাহ করিয়ার। আমি 
বৈঠকি কীর্তন না করিয়ার। আমি আন্দুকা দলা ফিরই না পিদিয়ার। কতি হবা 
আমার রীতি নীতি। মূল হিন্দুয়ে মরা না গারতারা। আজি কালি আকতা বারো 
বাহিরে দীক্ষিত অয়ার বুলিয়া বৈঠকি কীর্তনল গেয়া থাইতারা। উহান আমার 
রীতিহান নাগই। বারো আমি বেদর মতে কর্ম করিয়ার। পুরোহিত দর্পন কর্মর 
বিধানর মতে কর্ম কাণ্ডর মতে। আমি লীলা কীর্তনর মাধ্যমে যুগল মিলনদিয়া 
পালাল ইসালপা ডাকুলা দোয়ার কীর্তনর মাধ্যমে পালন করিয়ার উতার কয়ত 
ফিরই বেশ লাগেয়া অধিবাস, সেন্ধানাম শ্রাদ্ধ কর্ম করিয়ার। মালঠেপগর 
চারিকোনে কুনার বৈষ্ণব গনেশ, অনস্ত, গোপেশ্বর, কীর্তন মাপু বহেয়া ঘাঘরার 
গদ্ধিশ্বররে বহেয়া রাজার জিপুত ফিটা বহেয়া মেয়েলগত বিষ প্রতিষ্ঠা করিয়া 
ঘট বহেয়া শ্রাদ্ধ কর্ম অধিবাস সেম্ধানাম করিয়ার। বারো শ্রীকৃব্ই গীতাত মাতেছে 
“সধর্মে নিধনং শ্রেয় পর ধর্ম ভয়াবহ” আমি উহানল আমার কৃষ্ণ লীলার লীলা 
কীর্তন করিয়ার যুগল মিলন দিয়ার। দক্ষিনা করিয়ার, চিরা কাপক সেংকম ভোজন 
দিয়ার। নিরামিব খেয়া জ্ঞাতি ভোজন দিয়ার বারো দিনে শুদ্ধ তেরোদিনে শ্রাদ্ধ 
প্রেত কর্ম রিয়ার, নিজর গোত্রর মতে বামুনগর মন্ত্র বাক্যর মাধ্যমে আমি 
তরপন দিয়ার দিবস করিয়ার দৌ হমাদিয়ার, তীর্থত অস্থি নিয়া বেলেয়া, অন্যর 
গোত্রর লগে বিয়া অর এহান হুদ্দা আমার রীতিহান আমার ধর্মর কর্মর ধারাহান। 
উহানল নিজর মূল ধর্ম উহান বেলেয়া অন্য ধর্ম লনা দিক্ষীত অয়া নিজর ধর্মর 
রীতি বেলেয়া অন্যতা করানি ঠিক নেই। বারো দিক্ষিত অয়া ঈশ্বরর নাম বেলেয়া 
গুরুর নাম লনা ঠিক নেই ঈশ্বর নাম লনা, ঈশ্বর পেইল উপায় গুরুরাংআংকরানি 
ঈশ্বরর দীক্ষা লনা অরতা। এতাই আমার হিন্দুর রীতিনীতি হাবিব। 


সময় আহানাত রাজালকেইত আপুতন বলিত যওসিলগাগ। ধানর মুঠি 
আনতয় বার উহান আগই তুলানি খেমতা নেই। লেম্পাল আকহানল সিঙ্গারীর 
প্রা মাইল আহান দূরেই লপুক এগত্ত ধানর মুঠি বার এহান বয়া আনতে কিয়ারও 
নাকরের। এমাটিক বলিতা। দিন আহান ফাটক বাজারে শিলচর সহরে পকেটমার 

আগই তার পয়সা নিতেগা ধরিয়া ইমে আত উহান ধরিয়া চিপেয়া সিনা 
করেদেছিল। এমাটিক বলি মানুগ। লেম্পালকেইত হঙাচড়া আছিলতাই ডাঙর 
বলি মানুগ। পুলিশে হমেয়া নানা খেলা দেহয়েয়া বিদ্যা কময়াও সুবেদার পেয়া 
কাছিলগ। তার বিশেষতৃহান পঞ্চাশগ মানু আকগদে তা আকখুলাগ আকগদে 
ধরি আচুলানি এহানাত গিরগির পঞ্চাশগ মানুরে আচুলিয়া নিয়া পারলগা মানুগ। 
এমাটিক বলি অছিল গিরক। জগৎমোহন গিরকর নাটক আহানাত জমরাজার 
অভিনয় করিয়া নাং করেছিল। 

বারো থংবেই গিরক বলিত খংথেওছিল। কৃষ্তগোয়ালা বুলিয়া পলুয়ান 
আগ আছিল, উগরে চাপারেয়া আত মুজুরিয়া থদেছিল গিরকগ। টেঙারাত্ত 
পঞ্চাশগ ডাঙর ডলু লেম্পাল না বুলেয়া প্রায় ৫ মাইল দুরেইত্ত ঘরে বয়া 
আনলতা। এমাটিক বলিতা। এসাদে আতল, জজে্বর মাস্টার এতা নিয়াম বলি 
অছিলাতা। চৌল কাঠি আকেইহানর ভাত খেইলাতা। ফুটবল খেলাত বদনচান 
নবদ্বীপ নাংকরা খেলুয়ার, বদনচান কলিকাতাত গিয়া গিয়া খেল্লগা। শিক্ষারকা 
স্কুল কলেজ হংকরলা। এসাদে নমুনা নমুনার মানু আছিলাতা।কালহানাত পশ্ডিত 
জগৎ সিংহ ডাওর ডাঙর ইসালপা অজা, আছিলা পেটুয়া অজা কালাচান, অজা, 
কীর্তিঅজা এসাদে গুণী বলি মানু মানুয়ে গাংএহান অলংকৃত করিয়া থছিলাতা। 
মানুয়ে ডরেইলা সিঙ্গারীর নাং এহান হুনলে। উতার.গজে পণ্ডিত জ্ঞানী বিদ্বান 
মানু আছিলা। জেঠা জেঠিরে সম্মান দিয়া চললা। গাঙে স্কুল কলেজ হংকরলা। 
পথ হংকরলা। ডাঙর সরকারি পরি আগ আছে, পানিয়ে না বুরের। দুরেইত 
পেয়া পিল পানি নেনাত আইতারা। এতা হাবিব সিঙ্গারীর দূরদর্শি জ্ঞানী মানুয়ে 
সাজাছিতা। এতা হবা হবা মানু জরম অছিলাতা। এবাকাউ বেবার আচরণ 
সিঙ্গারীর মানুরতা নিয়াম হবা। নাসাত বিপিন সিংহ শ্রেষ্ঠ, সুশীল কুমার সিংহ, 
শিক্ষা বিভাগর ডিরেক্টরগ। বপাকে জগৎ সিং পণ্ডিত, বাপক চন্দ্রকাত্ত দারগা, 
তারাকাস্ত, মনিকান্ত সিংহ, সুশীল সিংহ, ডিরেক্টার অফ এডুকেশন অছিল 
এতা হাবিব সমাজসেবি। এসাদে পেটুয়া অজা, কালাচান অজা, বাবু ইসালপা, 
রাম মুখার্জি, দামাঞজি মুখার্জি ডাকুলা, ব্রজমনি ডাকুলা, রাধামোহন ডাকুলা, 
সুশীল ডাকুলা, গোপীমোহন সিংহ, ইসালপা হাবিব সুওয়া পালছি গাংহান। 
সিঙ্গারী বুলিয়া সমাজর হাব্রিয়ে হারপাছি গাংহান। নাটকে লেইখংসেনা বারো 

জিপুত নাসাত বিখ্যাততা গুরু বিপিন, সুরেন, দেবেন্দ্র সিংহ, গুরু হরিচরণ, 
গুরু ভূবনেশ্বর মুখার্জি এইগা। সমগ্র ভারতে সিতারেয়া কৃষ্টি নাসা পালকরলাতা। 
শিক্ষা নেই সময় শিক্ষিত অয়া সিঙ্গারীর নিল মাস্টারী করলাতা টৌবিতল, 
হুর, কৃষনত,তুঙ্গবিদা, ছাবি, মাধবি এতা। এসাদে দেশে শিক্ষা নেই সময় আহানাত 
সিঙ্গারী হাব্বিগদে সুওয়া পালছিলাতা। উহানল সিঙ্গারী বুললে হাবিবয়ে 
চিনলাতা। 


বিঃ মঃ ছাত্র সংস্থাই আন্দোলন করিয়া কিতা কিতা পেইলা 

নিঃ বিঃ মঃ ছাত্র সংস্াই আন্দোলন সত্তর বসর ধরিয়া - পচিশহান 
আন্দোলন রেল বন্ধ, সড়ক অবরোধ ২৪ ঘন্টাত্ত ১০০১ ঘন্টা পেয়া করলা। 
২০০৯ জুনে অনশন করলা শিক্ষকে শিলচর ডিসি অফিসর মুঙে। 

৩০১ ঘন্টা আন্দোলনে ভারত সরকারে দিল্লীত ব্রিপাক্ষিক বৈঠকে এন্কটল 
ছাত্ররে নিয়া বহিল ব্যবস্থা করল আন্দোলন বন্ধ করলা। ৫০১ ঘন্টা রেল বন্ধ 
আন্দোলনে পাথারকান্দি বিলবাড়িত পুলিশর গুল্লিত ১৬ই মার্চ ১৯৯৬ ইং 
সুদেষণ সিংহ কচুবাড়ী শহীদ অইলি, নইগ জখম অইলা। ১৮ই মার্চ ১৯৯৬ 
ইংরেজিত বিষুরপ্রিয়া মণিপুরী আলাদা অবিসি তালিকা ভুক্ত অইল। অর্ডার 
আসাম সরকারে ঘোষণা করল। উহানে মণিপুর সরকার বারো খাইর বারে 
বারে আমার দাবি বন্ধ করিল চালাকি, দরবার বন্ধ অইল। উহান করেদিলতা 
আসামর মুখ্যমন্ত্রী হিতেম্বর শইকিয়া ডাঙরিয়া গিরকে। হিতেশ্বর শইকিয়া 
ধন্যবাদ। ১০০১ ঘন্টা রেল ও সড়ক বন্ধ আন্দোলন তিন হান অইল উতাত 
আসাম সরকারে বিঃ মঃ ভাবা ১৪৯ গ পাঠশালা স্কুলে বরাক ভেলিত ২০০১ 
ইংরেজির জানুয়ারিত্ব চলাদিল। কালিঞ্জরে শিলচর ডিসি আয়া চলাদিল।১৪৯গ 
বিঃ মঃ ভাষা শিক্ষক নিযুক্তি পেইলা বরাকভেলিত । 

টেকৃস বুক কমিটি হঙইল। গভর্নমেন্ট রেজিষ্টার্ড শিক্ষক ট্রেনিং সেন্টার 
হঙইল। ট্রেনিং দেনা অর। উগ ভাঃ কালীপ্রসাদ সিংহ গিরকে যুক্তি দিয়া 
করুয়েইলগ | ক্কুলর ট্রেনিং পাশ সার্টিফিকেট আসাম সরকারে গ্রহণ করল। 

২৫ নং অনশন আন্দোলনে আসাম সরকার বিঃ মঃ ভাষা শিক্ষকরে নিয়া 
১৪৯ গ শিক্ষকর চাকরী স্থায়ী করনর ব্যবস্থা করল ২০০৯ ইংরেজিত। 

৫০১ ঘন্টা সড়ক বন্ধ আন্দোলন ডাকলা। টিবি ও রেডিও প্রোগ্রাম 

চলানিরকা বারো ঘোষনা করলা সড়ক অবরোধ। ২২ অক্টোবর, ২০০৯ এ 
আন্দোলন করানিরকা। উপেয় দিল্লীত সরকারে বহানিরকা ডাকল। দিল্লীত নিঃ 
বিঃমঃ ছাত্র সংস্থা বারো সাহিত্য সভারতা গিয়া ডিপার্টমেন্টগর মন্ত্রীগর লগে 
গিয়া বইলাগা। মন্ত্রীগই অইতয় বুলিয়া আশ্বাস দেনাই আন্দোলন বন্ধ করলা । 
ধন্যবাদ ছাত্র সংস্থা, ধন্যবাদ সভাপতি অনিলকৃষ্ণ রাজকুমার ধন্য উপদেষ্টা 
গোপীদাস সিংহ গিরক। এহান তানুর এঁতিহাসিক আন্দোলনর যলারীহান। 
এতার আগে আন্দোলন_অইলেউ.কোন দাবি আদাই নাছিল। উহানল অনিল 
গ্রান্ট করলতা বুলতারা। ধন্য নেতা অনিলকৃষ্ণ রাজকুমার। 


হুনাধন সিংহর ক্ষেতি 

হুনাধন সিংহর বাপক নয়নে বিটা সহ বি চারি কিয়ার থদেছে। হনাধন সিংহ 
হুরকারং অইতে বাপক মরিয়া হীনপেয়া মালক গিদেইনুয়ে চালেইরি। ফুতি 
বুনিরি, ক্ষেতি করয়েয়া রুয়া রুয়েইরি হৌপাত রুয়েইরি। গুরু দুগই সেংকম 
দিতারা।এসাদে সেংকম শুয়ালে নিতারাগা। ফুতি বুনিরি ফিরাল খু্তেই বুনিরি, 
সেংকমর পয়সা এতাল কোন রকম চলেইরি ঘরর যাবতীয় খরচ। কিন্তু উতাই 
নাও অরগা। উহানে হীনপানি উহান থার। হুনাধন মেট্রিক পাশ করিয়াও চাকরী 
নেই ক্ষেতি গিরভ্তিত মন দিল। আলহান গুরু সৌ দুগল হংকরল। ঘরর ক্ষেতি 
তিন কিয়ার বি ক্ষেতি করের। ক্ষেতি মন দিয়া হবাক করের। যথেষ্ট ধান ফলের। 
গুরু সেংকম চিপের। উতাত হৌপাতর ক্ষেতি নিয়াম হবাক করের। উহানে 
হৌপাত বেপারিয়ে ঘরেত্ত আয়া নিতারাগা। উতার গজে মনিপুরেত্ব ফুতি 
আনতারা উতাল বেবসা করের। এসাদে বিয়া স্বরাত কিতাত ফুতি বেসিয়া 
বাক ইনকাম করের অর্থাৎ তা চলিলমত অর। নিয়াম নুঙেই অনা নুয়ারলে ও 
অভাব ঘরে নেই। মালক পুতক হবাক খেয়া চলতারা। মামাকে আয়া দেহিয়া 
হারৌ অইল। আর তানুর চিন্তা নেই। চাকরী না করলেও রূপা খানি ইনকাম 
করের বুলিয়া আর বনক বাগিনাকর চিন্তা নেই বুলিয়া ঘরে গেলগা। মনেইলে 
একিনে কাম করলে অভাব ঘরে নেয়র। উতাত হুনাধন গুয়া পানা মদ কিত্তাউ 
নাখার উহানে উপরি খরচ নেই, চরিত বেবার নিয়াম হবা। নিয়াম হিসাবে তার 

- ঘরে শাস্তিত চলতারা। 

মোর ইমা রাধিকা 

রাধিকা হেয়ক রবিরে জিংতা করে নুয়ারল। রবি মরিয়া তার পেনসন মইলকে 
পেইরি। হেয়ক রবি অফিসে কিরানির চাকুরী করল। সৌ আগ অয়া দ্বিবসর নাইতে 
রবি এক্সিডেন্ট অয়া মরিল। রাধিকা হউরিয়ল দেহেরেই ননদেই আকগউ নেই এ 
নীরব ঘর এগত থায়া কাদিরি হেয়করে নিংশিং অয়া। তেইরে অস্ত দিয়া বানাপেইল। 
দ্বিয়গির অস্তরে নিয়াম মিল স্নেহ প্রেম আছিল। কিন্তু এসাদে হঠাৎ কিন্তাউ মাতে 
নুয়ারিয়া নামাতিয়া বেলেয়া যেইতয়গা না ভাবেছে। 

দিন আহান হুদ্দা যারির ছলে মাতেছিল সৌগতে ইঞ্জিনিয়ারিং তামকরুয়ানি। 
নিংশিং অইবতার কার্দিরি। সৌগ অবশ্য পড়াত হবা। নিয়াম যত্ন করিয়া হেয়কর 
কথাহান থনা মনেয়া হেয়কর ফটো উহান চেয়া কাদিরি নিরলে। 

সৌগ মেট্রিক ফাস্ট ডিবিশনে হবা নম্বর পেয়া পাশ করল। কলেজে সাইন ভর্তি 
করেদিল। পুতক রতনরে মনি বুলিয়া ডাহিরি। মাতিরি তোর বাবাই ইঞ্জিনিয়ারিং 
তামকরুয়ানি মনাছিলগ। হায়ার সেকেন্ডারি পাশ করলেইইঙ্জিনিয়ারিং তামকরতেই 
বুলিরি। কিসাদে যে তামকরুয়েইতই উহানও খালকরিরি। সৌগ হায়ার সেকেন্ডারি 
ফাস্ট ডিবিশনে লেটার থয়া পাশ করল। কিসাদে পাকরুয়েইতই ধন পয়সা নেই। 
ফেমিলি পেনশন পেইরি উতাল নাও অইতয়গা। রাধিকা খালকরিয়া কাদারইঞ্জিনিয়ার 
'বিধুররে হেইচা করলগা, বিধুয়ে খালকরিয়া জিলকরে বিয়া দেনার শর্তল য়াকরল। 
লাজপেইলও রতনে য়াকরল। এসাদেইঞ্জিনিয়ারিং কলেজে রতন ভর্তিঅইল বাপকর 
কথা উহান সুপ নাপাহুরের। ইঞ্জিনিয়ারিং পাশ করতে করতে রতন 0.1.9.0.ত 
চাকরী পেইল। বেতনও নিয়াম পার। ইঞ্জিনিয়ার বিধুররে নিয়াম শ্রদ্ধা করের তার 
জীবন এহান হংকরেদিল নিঙে। কিন্তু বিধুরর জিলক স্বপ্না কাদার সুকুমাররে মনেয়া 
কোর্ট মেরেজ করিয়া গেলিগা। বিধুর বাধ্য অয়া খুল্লি জিলক সবিতারে রতনরাং 
বিয়া দেনাত উবা অইল। সবিতা বিএসসি পাশগ, সাতহানৌ হবা,বিয়া অইল। রতন 
বাপকর ছবি উহান চেয়া নিকা বাপকরে হমাদের। সবিতাও বেঙ্কে চাকরী পেইল। 
বারোইঙ্জিনিয়ার বিধুয়ে খালকরের মুনিসৌ নাপেইলৌ রতনরে তার সৌগ উহান 
নিংকরের। রাধিকা রতনরে বিয়া দিয়াও বছরহান নাসে হঠাৎ হার্ট ফেইল অয়া 
মরলি, পুতকরে কিস্তাউ মাতে নুয়ারল। পুতকে শ্রাদ্ধ কিতা করল, হাবিবিতা থায়াউ 
ইমা বাবা নেয়ইলা উহান খালকরের, দুঃখ করের। মালকে মানুর জাঙে রিয়া মানুগ 
করল লগা হিরা দির সির কটাই রানি দের 
রতনর ইমা বাবার নিঙ উহান তঙাল। 

উপন্যাস 


€৭ হান) 


মিঙালে ফঙইল য়ারি 
অপরিচিত 

বিনয় বিষুপ্রিয়া মণিপুরী নিজর জাতর মানু কুরাং কুরাং আছি দেহানি 
মনেয়া মালকরে হমাদিয়া নুকুলিল মাতল ইমা মি ফওয়া ফোনে বাগেইতৌ। 
মনে মনে খালকরল ব্রিপুরাত গিয়া গাঙে গাঙে বুলতে মা আহান লাগক বুলিয়া 
ছুটি লছে। আরাকও মা আহান পুজার ছুটি। বিনয় গুরুচরণ কলেজর প্রফেসারগ। 
তার মা আহান বুলতেগা থাইল লগর রেজার, সাবন, ঘৌ, পোষাক হাবি্বিতা 
বেগগত বরেইল আরতা বিআইগি গত বরাছে। প্য়লা শনি শরাত্ত অকরল। 
গিয়া কুলের আংকরের গার হাবিব মানুরে। এপেইর শিক্ষিত মানু লেইরা বরা 
মানু কি কি লকেই আছিতা বুলিয়া আংকরল উপেয় হঠাৎ তারে দেহেছে বহক 
আগই দাদা কুরাং আহেছত্তা বুলিয়া মাতল। উপেয় হাই ছুটি লয়া সমাজর মানু 
কুরাৎ কুরাং আছি দেহানি মনেয়া নুকুলেছুতা বুল্প। আই আই আমার ঘরে আই 
বুলিয়া নিলগা। বেগ কিতা ঘয়া খানি বহিল, মেইথং দইল পানি দিলতায় মেইথং 
কিতা দয়া পুছিয়া চা কাপ দিল উতা পিল। 

উবাকা উবার ননদক নিরুপমা এমএ ফাইনেল পরীক্ষা দিয়া কলকাতাত্ব 
আয়া ফওইলিগা। ঘরে খেইল মিষ্টি পেকেট আগ আনেছে। আয়া বইজক উষা 
অপিরিচিত অতিথি আগরে চা গুয়া পানা দিয়া য়ারী দিরি উহান দেখল।নিরুপমা 
অথিথিগ দেহিয়া ঘরে হমেইলি। উষাই দাদা খানি ব মোর ননদক নিরুপমা 
এমএ ফাইনেল দিয়া ঘরে আইলিতা বুলিয়া পানি খুচেই আহান মেইথং আত 
দনারতা দিল। নিরুপমাই কিসাদেগ বুলিয়া আংকরতে উবাই মাতিরি প্রফেসারগ 
বুলাত বিদেশে নুকুলেছেতা বুলিরি। প্রফেসর বুলানিয়ে নিরুপমা গ্ভির অয়া 
গিয়া হমাদিয়া জাঙর ধুলি লইল। পিছে অজা কোন কলেজে বাগাদরতা বুলতে 
বিনয়ে মাতের হাই মিতে গুরুচরন কলেজে, শিলচরে বাগাদউরিগ। ছুটি লয়া 
পরীক্ষা লয়ইল বারো ক্লাশ নেই সময়হান বুলিয়া সমাজর মানু কুরাং কুরাং 
আছি দেহানি মনেয়া নুকুলেছুতা। মোরতা খানি সমাজর মানু দেহিল খৌরাং 
এহান ঠই মনহান। উহানে আহেছুতা হাস্তে আজি ধর্মনগরে গিয়া থাইতৌগা 
বুল্ল। মনে মনে হোটেলে থা থা বুলতৌ বুলিয়া নুকুলেছুতা বুলের। নিরুপমাই 
ভাততে অজা বুলতে খেয়া আহেছু বুল্প। তেই আনেছে মিষ্টি উতাউ দিল প্লেইট 
আহান। নিরুপমারে মাতের পরীক্ষাতে হবা অইলতা। হাই হবা অইল বুল্প। 

নিরুপমা পেইরাক গাঙে প্রফেসার মানুগ দেহিয়া খানি খালকরিরি আমার এপেয় 
থানা না মনার পাউরী বুলিয়া নিংকরিরি। নিরুপমার মাতানি বেবার হবা পেইল। 
উষা বারো তোর মাতানি কথা বেবার দেহিয়া নিয়াম হবা লাগিল। মিতে কিতা 
দিতু, না না কিস্তাউ না বুল্লা। ফেইচম পাঞ্জাবি লাগাছে। চেইতে গারিগত গন্ভিরতা 
আছে। উবাই মাতল দাদা আজি হিনপেয়া আহেছতগ থায়া কালি যেইছগা 
বুল্প। বারে বারে মাততে না বুললে মনে হীনপেইতার বুলিয়া হাই বুল্প। নিরুপমার 
খুল্লা বেয়ক আগ কলেজে তামকরের দীপু নাংহান উগরে ডাহিয়া রূপা পাচশত 
টাকা দিয়া মাছ আগ লয়া কিতা কিতা মিষ্টি ও খানি আনিছ বুলিয়া দিল। 
নিরুপমা লাজপেযা মাতিরি অজা অতিথি সেবা এসাদে নাগইনাই বুলতে বিনয়ে 
মাতের তোমার নিংউহানরে হবাপেয়া মোর নিংএহান দেহেইলুতা। হিন নাপেয় 
বুল্প। কাদার মাষ্টারগ নীলমনি সিংহরে ডাহিয়া আনেদিলা য়ারী দকা বুলিয়া। 
নীলমনি প্রফেসারগ বুলানিয়ে খানি গারিত লাগিয়া আহিল। মিষ্টি কিতা দিলা। 
বারো নীলমনি গিরকরেও ভাত এপেয় খানা বুল্লা যাহাতে রিদেশে আয়া য়ারী 
পরি দিয়া হারৌ অক বুলিয়া। 

বিনয়ে মাতের সমাজ এহান মায়া আদর নিয়াম সমাজহান। আয়া এতা 
দেহিয়া নিয়াম হবা লাগের। এতা কোন জাতে এসাদে নেই। থাইলেও কম। 
নীলমনিয়ে মাতের হাইহান আমার আন্তরিকতা নিং এহান অন্য সমাজে নেই 
বুলের। নিয়াম হারৌত রাতিহান কাটিল হুদ্দা উষা বারো নিরুপমাই হিনপেইলাতা 
বুলের বিনয়ে। তানু সুপনাজিরাছি রাধতে খওয়েইতে কতি পরিশ্রম। 

বিয়ানে চা কিতা পিয়া বিনয় হিনেয়া সালইল মি যাউরিগা, বুলের কিন্তু 
তানুর বেবার আদরে কতি হবা লাগিল মাতে নুয়ারের। দেহাত সমাজর মানু 
বুলিয়া নুকুলিয়া পয়লাত্ত হৃদিগ আটকিল বুলের মনে মনে। 

নিরুপমাই ধর্মনগর, রাজবাড়ী, কৈলাশহর, মোহনপুর রাতাছড়া, হালহালি, 
কমলপুর, আগরতলার য়ারী দিল যেপেয় তানুর আত্মীয় আছি উতার ঠিকানা 
বারো ফোনে বাগাদিল কিন্তু বিনয় আর কুরাওউ না ঠেকতৌ হোটেলে থায়া 
থায়া বুলতৌ বুলিয়া বহু মানুর লগে দেহা করল হাবিব ফামে ফামে গেলগা। 
কৈলাসহর, কুমারঘাট, আগরতলার হাবিবপেয় হোটেল আছে। পিছে 
আগরতলাত গেলগা। হালহালির জুরা মণ্ডবে পূর্ণিমার রাস ও মেলা অর উহান 

ছুনিয়া নিয়াম হবা লাগিল। মাতের প্রত্যেক ফামে কৃষ্টি ধর্ম গৌরিয়া ক্ষেতি 
এতাই আমার সমাজর পয়লা কাম বুলের। কতি হবা য়ারীর মাধ্যমে পালয়া 
থানা মনেইতারাতা বুলের। এতাই আমার বিষুণপ্রিয়া মণিপুরীর য়ারী। পরিষ্কার 
পরিচ্ছন শ্রেষ্ঠত্ব মনেইতারা কি অপরাপ জ্ঞানী পরম জ্ঞানী জাতহান বুলের 
বিনয়ে। মন্দিরে মন্দিরে আরতি দৌওর সেবা পূজা ডুল ডুলব মাংকাঙর তাল 
কতি নুংশি রৌ। কতি হবা শ্রাদ্ধ কীর্তন পালা দোওয়ার ইসালপা ডাকুলার চলন 
কৃষ্ণ লীলার এলা ভাব ভক্তি কতি মধুর রস উপমা নেই। বরিষার ক্ষেতি কাং 
খেচুরির পালি কতি হারৌ জয়দেব খেচুরির খানা। এতা কোন সমাজেও নেই। 
মনি ডাকুলা বিদ্যা অজা হাব্রির গাং ঘর দেখলু বুলিয়া মাতের। 

হঠাৎ ফোনহান রহের বিনয় ফোনহান ধরিয়া হেলৌ বুলতে উষাই হেলও 
বুল্প। দাদা কুম্পেই থাহজ্স বুল্প উপেয় মি আগরতলাত হিন্দু হোটেলে আছু। 
তবে এপেয় আরাক চারি পাচদিন থায়া ঘরে আলথক অইতৌ বুলতে নিরুপমাই 
মাতিরি অজা তি থাইতে আমি আগরতলাত বুলা আহান দিক বুল্লা। কুম্বাকাতে 
আইতারাই হাই কালি আইতাঙায়। টাইম কিতা মাতলা বিনয় আর কাম থয়া 
পিছেকার দিন আগলতলার বাস স্টেন্ডে গিয়া থাইলগা। আগরতলাত 
ফৌওইলাগা। টেক্সিল হিন্দু হোটেলে গিয়া আত জাং মেইথং দয়া চা পিলা 
ভাততে খেয়া আহেছিবুল্লা। টেক্সি আহান রিজার্ভ করিয়া আগরতলা হাব্বিগদে 
বুল্লা বিখ্যাত ফাম বারো কালী মন্দির দর্শন করলা। বু ছবি কেমেরা মেনল 
তুল্লা। অজা আমি লাস্ট বাসে যিকগা নাথাইতাঙায় ঘরে অসুবিধা বুললাতায় 
বিনয় মিষ্টি কিতা খওয়েয়া চা পিওয়েয়া সুমোত দিয়াপেঠাদিল। রাতি প্রায় 
দশটাত ফওইলাগা বুলিয়া ফোনে বাগেইলা। বাসস্টেন্ডগ কাদা উহানে অসুবিধা 
নেই। আরাক দ্বিদিন থায়া আগরতলার হাবিব গাঙে গাঙে গিয়া ঘরে আলথক 
অইল। মাদইগাং রাজার গাং এতা হুনিয়া আহিত দেহিয়া হবাপেইল ইমে পথে 
নিংশিং অর. আগরতলাত ত্রিপুরাত রাজধানীর শোভা কতি হবা পরিষ্কার 
পরিচ্ছনন সহর বারো গাঙরতা হীনপেইলেও ক্ষেতি খানি খানি করতারা চলতারা 
উতা নিংশিং অর। মাতের সংসারে লেইরাপাতাই নিয়াম অইতারা হাব্বিপেয় 
বুলের। দুঃখ করের কিস্তাউ দেনা সম্ভব নাগই বুলিয়া। 

পরর মাহাত শেবেদে পত্রিকাত এমএ ক্লাশর রেজাল্ট দেছি উপেয় 

খালকরের নিরুপমার পরীক্ষার ফল নুকুলিল কিনা। ফোন করতে আমারতা না 
নিকুলেছে বুল্প নিরুপমাই। উপেয় বিনয়ে মাতল আমার ঘর নিউ ভকতপুরে 
পরীক্ষার ফল হবা অইলে আকখুরুম আহিহ বুল্প। পিছেকার হাপ্তাত ফল নিকুলিল 
নিরুপমা সেকেন্ড ক্লাশ পাশ করেছে কলিকাতা বিশ্ববিদ্যালয়ত্ত। লগে লগে 
বাগেইল। দিন আহান লেপকরিয়া শিলচরে নিউ ভকতপুরে ঠিকানামত আইলি। 
বিনয় ঘরর হাব্বির লগে পরিচয় করেদিল পিছে মাতল তি আমার ইংলিশ স্কুল 
উগত হেট মাষ্টারনিগ অয়া জইন কর বুল্প। আমার ঘরে থাইতেয়। নিরুপমা 
চাকুরী পানা হীন হারপাছে আপাততঃ হাই বুলিয়া যাকরল। লগে লগে ঘরে 
ফোন করিয়া বইজকরে বাগেইল। তেব নিরুপমা জইন করিয়া কতদিন থায়া 
ঘরেতব আইংগা বুলিয়া গেলিগা। নিরুপমা বিনয়র ব্যবহার সহযোগিতা এতা 
দেহিয়া নিয়াম শ্রদ্ধা করিরি। 

ঘরেত্ব আয়া বারো স্কুলে যানা অকরল স্কুলগ হাইয়ার সেকেন্ভারীগ সুতরাং 
তেই প্রিন্সিপালগ। বেতন তিনহাজার আপাততঃ পেইরি খানার পয়সা নাও 
লইতারা।কিস্তু কাশ্মীর বর্ডারে হঠাৎ গুল্লি চলেছে বেয়ক সন্ত্রাসর গুল্লিত মরেছে 
খবর পেয়াও কাদিয়া কাদিয়া ঘরে গেলিগা। নাগিয়া নার বুলিয়া দ্বিদিন পিছে 
বিনয় গেলগা উপেয় কাশ্মীরেত্ব ডেড বিগ আনিয়া ফওকরলাগা। সৈন্যই 
রাজকীয় মর্ধ্যাদাত দাহ করলা লগে পথ্গশ হাজার টাকা আপাততঃ দিয়া 
গেলাগা। বিনয় শ্রাদ্ধত আহে নুয়ারতৌ বুলিয়া পলেং কিতা দিয়া আহিল ঘরে। 
উ্া বিধবা অইলি দুঃখ এহান পারে নুয়ারের। কিসাদে কিসাদে মায়া এহানে 
থেংকরেদিল বুলিয়া বিনয় খালকরের। কলেজে ক্লাশ চলের। ত্রিপুরা দেহানির 
এয়ারী এহান নিয়াম হবাপেয়া খালকরের নিংশিং অর কৈলাশহর আউর, 
রাতাছড়া, ধর্মনগর, হালহালি, কমলপুর, মন্ত্রী বিমলর ঘর। আমার মানুর 
প্রেমগ্রীতি মিলামিশা সহর বুলিয়া নাও মালর বুলের। গার ডেকি পূজা কর্ম 
হাবিবতা করতারা। সহরর না চিনানি আহান থার নাচানা না আংকরানি উতা 
নেই। তবে দুঃখ লাগিল মন্ত্রী বিমল মরিল উহান। শিক্ষিত নিয়াম বুলিয়া বহু 
মানুর লগে দেহা অইল, হাব্বিতা দেহিয়া নিয়াম হুবা পেইল। খালকরের পিছে 
বাংলাদেশ বানা, মনিপুর বানা। নিংশিং অর ত্রিপুরার বহু বিদ্বান গুনীর কথা, 
কমিশনার, ডিসি অছি চিফ সেক্রেটারী অছি আমার মানু। নিজে খালকরিয়া 

গৌরববোধ করের। আগরতলাত কীর্তন আহানাত হবা হবা ইসালপা ডাকুলাল 
করলা কতি হবা লাগিল। মাতের আমার কৃষ্টি রাস কীর্তন আকতাউ আলনেই। 
বারো ত্রিপুরার পথ ক্ষেতি শিক্ষা অনেক উন্নত অছে বুল্প। নিরুপমা বেয়কর 
শ্রাদ্ধ সিংলুপ লইকরিয়া আইলি। ঘরে আয়া পেন্সনর চে দস্তগত নিলাগা কোন 
অসুবিধা নেই। উ্ষা সৌগি বারো দেহরকে কিতাই ঘরে থাইলা। 

এগদে বিনয়র মালক পুতকর ব্যবহার চরিত্র হারপাছে অনাচার অন্যায় 
নাকরের প্রফেসার মানুগ। উহানল তেই পুতকরে মাতল বিনয় উপযুক্ত নিঙল 
পানা হীন। নিরুপমাই য়াকরলে দ্বিয়গির বিয়া অক। নিরুপমা লাজহানে মরে 
যেইরিগা। বিনয়ে মাতের আদর্শিত নিং জ্ঞান নষ্ট অনা ঠিকনেই বুল্প। কিন্তু 
মালকে পিছে বাধ্য করিয়া বিয়া লেপকরল। রীতিমত বিয়া অইল।বিনয় এহান 
আশা না করেছিল, এহান নিশ্চয় বিধির লেখাহান বুলিয়া প্রভূ তি জানছ বুলিয়া 
অন্তরে ভক্তি করল। নিরুপমাই মাতিরি ঈশ্বরর কৃপায় মোরতা মিঙালে ফঙঁইল 
য়ারীহান অহন বুলিয়া হারৌয়ে মাতিরি। 

সীমা 

সীমা হই সীমা - রেডিও নিউজ হুনলেতা, বুলিয়৷ রেখাই উউয়া আংকরিরি 
সীমা- লেরিক পাকরিয়া বসেতা পেইরাক কিয়া বুলিয়া মাতল সীমা, কিতা 
শিলচরে বারমুনিত যানার পথে মটর গাড়ী আহান যাত্রীল পুলহানর তলে পরেছে। 
মানু মাহেয় মরেছি। দ্বিয়গি উউয়া পত্রিকা বাসেয়া থাইলা। সীমা এমনেউ ডর 
ভয় গারগ। গৌহাটীর “প্রতিদিন পত্রিকাত” ভাঙর অক্ষরে হেডিংহান দিয়া 
ইকরেছি বাস আহান পুলহানাত্ত পানিত পরিয়া ৩০গ মানু মরেছি। লগে লগে 
ঘরে আয়, গাড়ী একসিডেন্ট অছে। সীমা উউয়া কিহান মাতানি হারনাপেইরী। 
রেখাই মাতিরি বাহা মি যুত করেদিং তি সাল। মি নিয়া গাড়ীত তুলে দিতৌগা। 
রেখাই নিয়া টিকেট করিয়া ড্রাইভার উগরে সমজেয়া মাতল, ঘরে মরার খবর 
হুনিয়া যেইরিগাগ খানি খিয়াল থদিছ। সীমা চিন্তা নাকরি যেতা অইলতা অইল 
নিয়াম আহির পানি নাবেলেই। গিয়াও ফোন করিয়া বাগেইছমি পারলে আহিল 
চেষ্টা করতৌ। হাই বুল্প সীমা। গাড়ীহান এরাদিল। রেখা যাগা বুলিয়া 
ইউনিভার্সিটির ছস্টেলে আইলি। দ্বিয়গিও এম.এ. ফাইনেল ইয়ারে তামকরতারা 

রেখাতে সিঙ্গারীরগ। 

নাইট সুপারেত্ত শিলচর কাবুগঞ্জর বাস আহানাত কাইলি। উপেনে মাতের 
সীমা খবর পেয়া আহৌরিতা হাই খুরা কিতা অছেতা? হাই তোর ইমারে 
ডাক্তাররাং দেহাত নিয়া আলথক অইতে তোর ইমা বাবা দ্বিয়গিও বাস 
এক্সিডেন্ট অছি। দুঃখ পেইতয় বুলিয়া বাগিয়া না মাতল উপেনে | গিয়া দেহিরি 
বাবা ইমা দ্বিয়গিও মরিয়া দ্বিয় বেইবুনি কিরাত বহেসি, বাছেইতে বাছেইতে 
নুয়ারিয়া দাহ করেছি। সীমা কাদিয়া কুল নাপেইরি। হ ইমা হ বাবা বুলিয়া 
লৌদে লৌদে কাদিরি কিহান এ বুলিয়া। বাপকে রূপা খানি পাসবুকে থদেছে 
উতাতুল্লগা কর্মরকা। শরাতর পিছে ইউনিভার্সিটির ফাইনেলর ফিস দিয়া ফরম 
ফিলাপ করলগা সীমা। পরীক্ষার চিন্তা ঘরর চিন্তা বেয়ক সৌওর চিন্তা কত 
চি্তা করিয়া সীমা জুম মারিরি। ফাইনেল লইকরিয়া রেখাই কিতাই আইলা 
ঘরে। পরীক্ষা মোটামোটি দ্বিয়গিরতাউ হবা অছে উহানে হারৌ অয়া আইলা। 

আইতে পথে প্রঃ সুরেনর লগে দেহা অইল। সীমা পরীক্ষা হবা অইলতা? 
হাই দিলু নাই, কত চিন্তার ভিতরে বুলতে সুরেনে মাতের মি হাবিব হুনেছু। 
তোরতা ইউ.জি.সি. টিকলেতে আমার কলেজে দরখাস্ত করবেতা ইংলিশরকা 
সিট আহান আছে, তেব, আইলে এপেই প্রিন্সিপালগর লগে দেহা আহান করিছ। 
পারলে দরখাস্ত আহানও দাখিল করিছ। সীমা বি.এ. ইংলিশ অনার্স থছিলিগ। 
হাইনে সুরেনদা আইব সোমবারে কলেজে যেইতৌগা তিও থাইছ। সুরেন হাই 
থাইতৌ বুল্ল। সীমা বেবারও সাদও হবা। ছাত্রীগও হবাগ। 

রিজাল্ট নিকুলিল সীমা হায়ার সেকেণ্ড ক্লাশ সেকেগু অয়া পাশ করল। 
লগে লগে কলেজে গিয়া প্রিনসিপালগরে বাগেইলগা। আগেত্ব গবার্নিং বডিরে 
বাগাছিল ওঁ অনুসারে লগে লগে এপয়ন্টমেন্ট অর্ডার দিলা। সীমাও কলেজে 
জইন করল। সুরেন হারৌ অয়া প্রিলসিপালগরে মাতিয়া মিষ্টি খওয়েইল। সীমাই 
মাতিরি সুরেনদা মি পয়সা দিতৌ বুলতে সুরেনে নাকরল, মি পার্টি দিতৌ বুলিয়া 
দিতে তিতে কিয়া দিতেইতা বুল্প। সুরেন মনে মনে মনার যদি সীমাই য়াকরিরি 
উহান অইলে তেইরে বিয়া করতয়। এগদে বাপকইঞ্জিনিয়ার গোলাপর জিলকরে 
বিয়ারকা ঠিক করেছে। হুদ্দা কথা বেলানি বাকী। 

সীমা মনহান হারৌ অইলেও স্থিতি নাছে। ঘরর দৌ উতারে মানু করানি 
নানা চিন্তা। 

দিন আহান সুরেনে বিয়ার প্রস্তাব থইল। সীমা লাজপেয়া কিন্তাউ না 
মাতল। সুরেনে নিংকরের কিস্তাউ না মাতলেও না নাবুলেছে, বুলিয়া। সীমা 
পাত্র পানা হিন তেব বিয়া করানিও এবাকা সম্ভব নাগই। পিছেকার দিনে সুরেনে 
হবাকরে মাতল, চা বাবাই ইঞ্জিনিয়ার গোলাপর জিলক উগ লেপকরানি মনার 
কিন্ত মি না মনাউরি উহানল মি ব্যস্ত অয়া তোরে মাতলুতা। সীমা মুরগ নেয়া 
আহির পানি বেলেয়া মাতল।দাদা মি ফাপর আগত পরেছু। বিয়ার কথা প্রয়োজন 
কিন্তু খালকরে নুয়ারেছু। ঘরগ চাকুরা আকগউ নেই বুলিয়া হেকগই মাতিরি 
সৌ উতারে মানু করানি লাগের। মি কিতা করতু। সুরেন ঠিক আছে উহানতে 
সত্যহাননাই। মি কিতা উহান না খালকরতৌথাং? হাই দাদা বিয়া অইলে মোরতা 
এ অবস্থাল মানুয়ে টটরতায় স্বাভাবিকহান উহান লাজপাউরী। মোরতাতে নাচেয়া 
নার উতা পিছেদে মি মাত্র সামালতৌ বুল্ল সুরেনে। বিয়া দ্বিয়গিয়ে বিবেচনা 
করিয়া কোর্ট মেরেজ করলা । ঘরে বিয়ার আয়োজন সম্ভব নাগই উহানল করলাতা 
বুল্লা। ছনিয়া বাপকউ পিছেদে সাক্তি নাগই হবাছে বুলিয়া যাকরল। গার বুজন 
ডাহিয়া মিষ্টি কিতা খওয়েয়া লইকরলা। সীমা ঘরে জেলাসৌ আগ রাধিলতা 
থদেসে। পাচরভাত খেয়াও ঘরে যেইরিগা। পিছে দ্বিয় হেইমাক কত বসররকা 
সীমা গাছির ঘরে গেলাগা। ঘরে সৌ বেইবুনি উগি ডাঙর নাছিপেয়া থানারকা। 

এখুরুম ঘরে সুরেনর বেইবুনিরে কথা টটরানি অকরলা। বিয়া খুশীমত 
করতৌ বুলিয়া করল, এখুরুম দ্বিদিন নাইতে ময়লকগরেল গেলগা। দরকার 
অইলেও চেইতে সাক্তি অর কিনা খালকরানি থকর। না প্রফেসার অইলে যেহানও 
করানি য়াকরেরতা। বাবার কথা না থইল দশগর মুডেও বিয়া নাকরল হৌরিয়লর 
ঘরে থাইতেগাও না নাবুলল এতা কুরাংকার রীতি। বাপক হাইতা মাতের হান্তে 
খুল্লাগ বুলিয়া পুতকরে আটকা নুয়ারের জুম মারিয়া হুনের। লয়ইতে বাবা 
অইলগানে এতাল না টটরেই আর। কিহান অর চা, কিয়া বুললে খানি অসুবিধা 
অছে উহানও হাইহান তি মাতর উহান হাইহান তেব সুরেনে জীবনে ভুল 
নাকরেছেগ কয়া তারে সাক্তি বূলানি নাকরের । তুমি তোমার কাম করো বেবসা 
করো ক্ষেতি করো তুমি খুল্লা দ্বিয়গি অরুন, তরুন তুমি আগ্লানে না বুলিয়। 
বেবসা ক্ষেতি অকর। নিজর মতলব নিজে খিয়াল কর। বেয়কগই জীবনহান 
তোমারে চা পারতয়তা? কতদিন কত বসরহে চেইতয়তানায় উহান খিয়াল 

করো। মিয়ে তোমার ইমাই থাইতে তুমি নিজর জাঙে উবা অই। বেয়ক জেঠাগরে 
নিয়াম নাবিছারেয়। উগ থন্ক ভুল করেরগ নাগই। 

সুরেন দ্বিদিন পর পর বাপক মালক বেইবুনির খবর থর। অরুন গাঙর 
মানুর কথা হুনিয়া টটরারতা । অবশ্য বেয়কর মুঙে না টটরার। সুরেন ঘরে আইলে 
রাতি আহান কিতা থার। মালক নিয়াম বুরা নাছে উহানে ঘরে নিয়াম অসুবিধা 
নার। 

সুরেনর বাপক মানিকবাবু পুতকরে মাতের বাবা অরুন উগরে বিয়া দেনা 
মনাউরি কিন্ত বেকার আগর জেলেই কিসাদে আংকরানি। উহানল কোন দোকান 
আহান কিতা করে দিক। সুরেনে মাতের বাবা মিও উহান খালকরেছুতা। হাত্তে 
আইব মাসে শুভদিন আহান চেয়া পথগর কাদাত ঘর আগ হংকরিয়া 
দওয়েইতাঙায় দ্বিয়গিয়ে তিলয়া ব্যবসা করে পারবাতা। ঘর আগ রুকর দরজাল 
হংকরিয়া সুরেন বাপকর আতে পঞ্চাশ হাজার দিয়া দিল। বাবা তানু এতাল 
দোকানহান অকরকা। বাপক হারপাছে পুতক সুরেনে হাবিব খিয়াল করতয় 
উহান। সীমা হেয়ক সুরেনে ভুল নাকরের উহানল এতা ব্যাপারে কোনদিন না 
টটরেইরি। তেইর কামহান অইলতায় বন্ধদিন গরে আয়া হৌরক হৌরিয়করে 
মাস আনিয়া খওয়ানি বারো হবা ফুতি লদিয়া যত্রু করানি। উহানে সীমারে 
নিয়াম বানাপেইতারা। 

গাণডে থায়া নুষেই অইলা উহানে মানুর আহিত পরানি অকরল। ঘরে 
ডাকাটি হমেয়া সুরেনর বাপক মালকরে বারেয়া হুনা বারো সুরেনে দিয়া গেলগা 
পঞ্চাশ হাজার রূপা নিয়া গেলাগা। বাপক নিয়াম জখম অনায় সুরেন বারো 
সীমা দুঃখ পেইলা। সীমা জরম দেনা বিস্তা অছে। বুরা বয়সে এসাদে জখম 
অনাই সুরেন নিয়াম দুঃখিত। সীমা ও বাপক বুলিয়া নিংকরলগ। সুরেনর বাপক 
পাচদিন হাসপাতালে থায়া মরিল, মালক খানি বালা অইলেও হেয়ক বুরা এগ 
মরানিরে উল্ট দুঃখত নরম অছে। এহানে সুরেনরতা নিয়াম আঘাত লাগিল। 
বাপকরে নিয়াম বানাপারগ। হবা ইসালপা কিতা আনিয়া বাপকর কর্মহান 
হবাকরে করল। 

সীমা কাদিরি উপেয় মালক বাপকর কথা নিংশিং অয়া আহিরপানি টপ 
টপ বেলেইরি। হেয়করে মাতল সিংলুপে গার বুজন হাবিরে বার্তন করানি 
বুলল। 

শোভার সংসার 

শোভাই কাদে কাদে মালকরাং মাতিরি ইমা মি হারনাপেয়া প্রেম করিয়া 
বিয়া করেছিলু বিরাটর লগে। বিরাট মদর নিশাত পরিয়া পিতে পিতে মাতাল 
অয়া থার কোন শান্তি নেই, বেতনর রূপা অর্ধেক মদর তলে হমার। টানাটানি 
মাহান চলের। অকুলান অইলে দরবার, মদ পিয়া অত্যাচার প্রেম পাহুরের, 
এবাকা পয়সা মাতলে নেই বুলের, প্রেম নেই। মাতালর লগে কি প্রেম কি 
সংসার, কিন্তু নৌ আগ থাইল, উগরে লেরিক তামকরুয়ানি লাগের, এ দরবার 
পয়সার হিসাব নেই, হৌরিয়লরাং ও হবা অনুয়ারিরি। লাগিয়া নিয়াম কিলেইল 
হানতে তেই খালকরিরি আত বারানিও অকরল মাহেইতে মোরতা থান! নাইল 
নিংকরল পরিনাম অন্ধকার। কাদিয়া মি যাউরিগা বুলিয়া হৌরিয়ক উগরে মাতিয়া 
সৌগল বিরাট নেয়ইতে বেলেয়া আইলুতা ঝুলিরি। মনে মনে অত্যাচার গাত 
আগন্ত কাইলু বুলিরি। টিউসনি করিয়া সৌ বাগাদিয়া চলতৌ নিংকরিরি। এলাও 
বিসারদগ এলা ও বাগাদে পারতৌ। মালকরাং হাবিব মাতল, বাপকউ হবাছে 
বুলল। উতা শিক্ষার পরিবেশ নাগই জ্ঞানীর স্বভাব নাগই। দরকার নেই আর 
যানা নাকরের বুলল বাপক চৌধুরীরে। পাঠশালার মাষ্টারগ অইলেও নিয়াম 
জ্ঞানল লুওয়া চলের মানুগ। শোভা হেয়ক বিরাটে আগে বানাপেইল উতা নিংশিং 
অয়া কানানেই, তা মাঙইতয়, সৌগতে মানুগ করতু নাই বুলিয়া খালকরিরি। 
মালকে না খালকরি বুলিয়া বুজেইরি তোর কপালে আছে উহান অইতয়হান 
বুলল। হাপ্তা আহান পিছেত্ব সৌ বাগাদেনা অকরল। মনে মনে নিজে পয়সা না 
কামেইলে নার বুলিরি। মালক বাপকে সৌগ খিয়াল করতারা। দ্বিবসরকার 
সৌগ অ আ বুলে পারের। তিন বসর অইলে প্রিপ্রাইমারীত বরাদিতৌ বুল্প। 
বেইবুনি দুগ দ্বিয়গিও মিলিটারীত চাকুরী করতারা। 
আশা বেলল। তেই সরল অয়া বিরাটরে বিশ্বাস করিয়া প্রেম করতে বিপদে 
পরানি উহান খালকরিরি। আজি গাঙর মানুরে কুটুমরে লাজপেইরি। এহানল 
যেগরেও বিশ্বাস করানি নাকরের বুলতারাতা। 

বেয়ক জেঠা সুনিলে চিঠি দিয়া মাতেছে তেইর সৌগ মি তামকরুয়েইতৌ 
বুলেছে। তেব শোভা নিংকরিরি মানুর গজে নির্ভর করানি নাকরের। মি কতিহান 

পারৌরি চেইং বুলিয়া বেক্কে পাসবুক আহান খুল্প। খানি খানি রূপা জমেইরি। 
বাপক মালক বুরা অইলা নরম অছিউহানে তেইর চিস্তাহান। ইমা বাবা নেয়ইলে 
লগে তানুর সংসার ডাঙর অইল দ্বিয়গিরতা থানা নাইতয় নিংকরিরি। 

বাপকে বিটা আগর বি পওয়া আহান তেইর নাঙে ইকরে দিল। জিপুতরে 
বাগেইল। জিপুতে হবাছে বুললা। 

বাপক পিছে স্ট্রোক অয়া মরিল বসর আহানাত মালক ও মরলি। ঘরে 
তেই আকখুলিগ। বেইবুনি চাকুরীর ফামে আছিতা গেলাগা সরাত কর্ম করিয়া 
সৌগ স্কুলে যারগাগ এপেয় থা নুয়ারতারা। শোভার সওগও ডাঙর অইল স্কুলে 
যারগা। ক্ষতির বি বাগি দেছি ধান তেইরতা থয়া বেইবুনিরকা থদিরি। কোন 
ভুল নাকরিরি। 

শোভা নিজরে নিরাপায় নিংকরানি অকরল। ইমা বাবা মরানিয়ে উদ্দালা 
অইলি পারা। দিন আহান হমাজক সুশীলার মালকরাং গেলিগা, সুশিলার খবর 
আংকরল হাবিব য়ারি দিল, উপেয়ন্ত্ সুশীলার মালকে মাতল, হাই মি হাদি 
হাঁদিত গিয়া খবর করতৌগা বুলল। 

সৌ উগ মেট্রিক পাশ করিয়া কলেজে হমেইলগা। শোভা শাসন আদর 
করিয়া মানুগ হংকরানি বুলিয়া লাগেছে। বাপকর মদ পিনার য়ারি উতা হুনিয়া 
মদ পিব বুলিয়া ও ডরপেইরি। কলেজেত্ত ইজ্জু য়া ঘরে আইতেয়তা বুলতে 
পুতক নীলমনিয়ে হায় বুলের, এসাদে ভাণ্ডি করিরি। নিংশিং অইরি হেয়কে 
মদপিয়া রূপা লইকরিয়া আদাপেট খানা না খানি দরবার অত্যাচার উতা। আহির 
হেয়কগ নেই জেলা উগ পানিত বাহের কৌঠাংগ বুলিয়া মাত্তারা। এমনও হেয়ক 
পেইল জীবন সারখার অয়া আজি মানুর খাটাঙ্ডে খাটাঙে আটোরি। আকখুলিগই 
কাদিরি কুঙগউ দেহানি নেই। এরেহে জীবন এরেহে সংসার । সুশীলার মালক 
মেরাকে আয়া বুজেইরি। সৌগ মানুগ অইলে লয়ইল চিন্তা নাকরি বুলিরি। 

সৌ উগরে বি.এ. পাশ করয়ানি মনেইরি, শিক্ষার দাম আছে। মান ইজ্জৎ 
হারপেয়া চলতয় বদি শিক্ষিতগ অর। এবাকা বয়স অইলি জীবন এহানর গতি 
এহান খালকরিরি। এখুরুম পুতকগই কিতা করের, নিজে ঠিক অছিলি আরো 

ডেইডেইহারা দিয়া ও এব জিংতা অয়া আছে। ফুতির বেপার, মুরির বেপারও 
করানি লাজপেইরি আগেকার পিইউ পাশ নিউলগ। লয়ইতে পেরালাইস অয়া 
পরলি, চিকিৎসা করিরি। পুতকসৌ উগই রাধিয়া খেয়া কলেজে যারগা। আরতে 
যানার ফাম নেই বুলিরি। হ ভগবান তি আহত বুলিয়া কাদিরি। বেইবুনি ঘরে 
নেই, চাকুরী নেই কি গতি বুলিয়া ফামহানাত কাদিয়া ভগবান এহান কিহান 
বুলিরি। তেব মৌগ বি.এ. পাশ করল, তেইও চিকিৎসা করিয়া খানি সুস্থ অইলি। 
বেইবুনিয়ে খিয়াল করতারা। সৌগরেউ চাকুরীত বরাদিলা হেইয়ক নুয়ারাগ মদ 
নাপি বুলিয়া ডাক্তারে নিষেধ করেছি, এবাকা মদ পিনা এরাদিল। খালকরের 
মদ এতাই মইলক জিপুত বেলল, ধন লইকরল মদ এতাই মান মর্যাদা লইকরল। 
এবাকা প্রতিজ্ঞা করিয়া বেলল বিরাট। মইলকরে চিঠি আহানাত হাবিব কথা 
মাতল। পেন্সন অইল। বারো তিলয়া থাইলা। শোভা পয়লাকার উহান নিংশিং 
অইরি। এবাকা হবা অয়া থাইলা। হেয়ক মুলে হবাগ উহান তেই হারপাছেগ। 
শোভা খালকরিরি বহু দুঃখ লাঞ্ছনার পিছে নুয়াক সংসার অকরলা। বিরাটে 
শোভারে মাতের তোরে মি নিয়াম দুঃখ দিলু এতা পাহুর আর এসাদে নাইতয় 


বুলল। 
ইঞ্জিনিয়ার প্রচ্ব 

্রিয়বন্ধু ধনই ইঞ্জিনিয়ার ধ্রবর বিয়ারকা কইনা চানাত গিয়া কালা বুলিয়া 
বুজনউগরাং ধ্রবর পরিচয় দেরতা - খুরা প্রুব ইঞ্জিনিয়ারিং পাশ করিয়া অয়েল 
রিফাইনারিত হমাছেগ। মালক বাপক মরিয়া বাপকর বন্ধু ধীরেনে চলাছেগ। 
বীরেন হাইস্কুলর হেড্মান্টারগ পেনসন অছে। ধ্রুব বাপকরাংতৌ জিঙে ধীরেনরে 
নিংকরের কিয়া বুল্লে বাপক থাইলে ইঞ্জিনিয়ারিং তারে তামকরুয়ানি নুয়ারলাইছ, 
বাপক ক্ষেতি আলাগ। উতা খরচ চালা নুয়ারলইছ বুলিয়া মাতেরতা। হুনতে 
হুনতে বুজন এগই মাতের উতা হুনিয়া কিতা করতু পাত্রগ উপযুক্ত অছে লয়ইল 
কুষ্টি সিললে প্রস্তাব করানি য়াকরের বুলল। কিন্তু ভিতরেদে ধীরেন বাবুর 
জিলকরে ইউনিবার্সিটিত তামকরিরিগ রত্বারে ধ্রুবই মনার অথচ ধীরেন বাবুয়ে 
না মনার। এফাক এহানে বিরাট দুঃখ বিরহ এদয়া সাহায্য কৃতজ্ঞতা এতার 
ভিতরে পরিয়া আছে। অথচ জিলক রত্না মনেইলেও বাপকর কথার বাহিরে না 
যেইতয়গা যেহেতু বাপকর আকগ জিলকগ। ধ্রুব ফাপর আগত থায়া খালকরের। 

বারো যেগ আংকরতারা উগরকা তা লালায়িত নাগই। বন্ধু ধনই এতাত হমার 
বুলিয়া ধন এ বিষয়ে তি নিয়াম না টটরেইছ যেতাউ অইতয় বুলল। ধনই হারপেয়া 
ঠিক আছে বুলল। প্রবই মাতের মোর বহু কথা মাতে নুয়ারৌরি অথচ হবারকা 
মাতৌরিতা কিন্তু কামে না লাগের সুতরাং মি আরাকও পাচ বসর বিয়া না 
হারৌত সেবা করে পারতৌ আরাক আগ অইলে নাও অইতে পারে। উহানল 
ঘরে কামিলি দৌ আগ আছে উগই রাধিয়া খেইলতা জুগেইরি। তাও নিজে 
ইঞ্জিনিয়ারগ অইলেও নিজর আতল পাংকরের কোন ডাঙরছানা নেই। ধীরেন 
বাবুয়ে উহানল নিয়াম নিংকরের। 

ধীরেনবাবুয়ে থতা ফাউয়া মইলকরে মাতল এগরে বিয়ার কথা মাত এমারি 
বিয়া দিক। ধীরেন বাবুর মইলক লেইপাকগই মাতল বাবা তোরে বিয়া নাদিয়া 
নাইল। এবসর ফাল্গুনে বিয়া দিক। ধ্রুব নিরুপায় অয়া মাতের ইমা রত্বারে আগে 
দিক পিছে মোরতা। আরাক পাচ বসর আহান মি বাসেইং বুলল। সৌও নুয়ারতারা 
ধরবর বেবার যতন নিয়াম হবা। সব সময় আদরে তা তালাবি করের। মি তেইর 
ফুঁতি কিতা লইতৌ পিছে বিয়া ঠিক অইলে ফারনিচার বুলল। 

ইউনিভার্সিটির প্রফেসার আগই বাগাদের টটরার তা ঠিকপার রত্বা ও 
খানি ঠিকপেইরি। নাংহান ডাঃ নীলমনি সিংহ. নীলর মালকেও রতারে ঠিকপেইরি 
উহানে বিয়ার কথা এহান নীলর মালকেও তুলল হানতে ডাঃ নীলই মাতের, 
ইমা তেইর বাপক মালক আছি নিয়মে বিয়ার প্রস্তাব দেনাই হবা রত্বারাং এ 
'বিষয়ল মাতিয়া লাভ নেই। রত্বাও বুড়ি উগরে উহান মাতল। ফনে আগে কথা 
টটরল বুড়ি উগই। ফনে কুষ্ঠির সক কিতা আংকরল, ধীরেন বাবু পছন্দ করিয়া 
ফোনে বাগেইল। কুষ্ঠিও মিলেছে বুলিয়া বাগেইল, বারো বুড়ি এগই মাতল মত 
থাইলেতে রত্বার পরীক্ষার পিছে অর্থাৎ ফান্গুনর শেষ তারিখে দিয়া পারিয়ার, 
বাকী নিয়ম বিয়ার দিন উহান লইকরতাঙায় বুল, ধীরেন বাবুও হাই হবাছে 
বুলল। অর্থাৎ বিয়া লেপইল ফাল্গুনর ২৫ তারিখ সোমবার। 

ধ্রুব খবর পেয়াও অন্তরে খানি দুঃখ পেইল, তেব কিত্তাউ না মাতিয়া তা 
বিয়ার খরচর কথা ধীরেন বাবুর মইলক লেইপাকগর লগে টটরল। ইমা বিয়া 

মা আহান আছে। ধন ধ্রবর বন্ধু উগউ হুনল তা হাবিব হারপেয়াও কিস্তাউ না 
টটরল। ধন রত্বার বিয়া লেপইল, সামালানি লাকতয়। ধনই সময় আহকনে 
বুল কিয়া নাকরতাঙাইতা। ধ্রুব ঘরগ রং করানি অকরল। বারা বুরা পরিষ্কার 
করানি অকরল। হাদি হাঁদিত অফিসে বারগা। রতার পরীক্ষা লয়ইল। ঘরে 
আইতে ডাঃ নীলর মালকর লগে দেহা করাত গেলিগা। বুড়ি উগই মাতল বাহা 
রত্বা এরে চিঠি এহান পাকরতা। নীলই কালি কিতা কিতা বুলিয়া মাতল। তাও 
প্রফেসার আগরাং গেসেছগা। রত্বায় পাকরিয়া মাতল বিলাতে ট্রেনিং আহান 
দেনাত যানা দিবসর লাকতয়। অর্থাৎ দ্বি আকদিনে পাসপোর্ট করিয়াও যানা 
লাকতর। বাহা বুলিয়াও রত্নার বাপকরে ফোনে বাগাদিল যে নীল ট্রেনিং এ 
বিলাতে দ্বি বসররকা যারগা উহানে এবাকা বিয়া সম্ভব নাইল। 

রত্বা ঘরে আইলি। ঘর সাজেরা লয়ইল বত্া আয়া দেখল কিন্তু বিয়াতে 
নাইল। রত্বার মেইথং হানাত হারৌ নেই। মালকে পরীক্ষার কথা আংকরল 
আরো হবা অছে বুলল। উহান অইলেতে বিয়া কিতা নাইলগ খুরি বুলল ধনই, 
হাই কইতে নাইলনাই বুল মালকে। উহান অইলেতে খুরি মি আহান আংকরে 
পারৌরিতা। মাতনে বুলল লেইপাকগই, হাই খুরি ধরুবর লগে বিয়া নাকরবথাং 
হাই বাবা ঘরে আছে সৌগ, মানুয়ে কিতা বুলতায়। বেলারে খুরি মানুর কথা, 
এম.এ দেছে নিল আগর পাত্র থকৃক পানা হীন। অইলে খুরার লগে টটরা। 
খুরাই য়াকরের বুলের নেই হারপা। ধীরেন বাবু কথা এহান হুনিয়া খালকরের 
হাই পাত্র পানা হীন বারো আমি পালেছিগতে নাগই গোত্র ও তঙালগ। লেরিক 
তামকরুয়েইলাংতা। দিক বুললে য়াকরের। ধন হারপেয়া বিয়াহান উহান 
অইলেতে ইমে ফাল্গুনর ২৫ তারিখ সোমবার লেপ করিয়া দিক বুলল। রত্বাই 
না নাবুলল। বিয়া অইল, ধ্ুবই মনাছিলু উহান অইল বুলিয়া রত্বারে মাতল। 


/ লয়ইতে 
সবিতা উবা অয়া কিতা করৌরিতা - হাট যিকগা বুল্ল, রানু, দাদা 
কলেজেত্ত নুকুলতে ভিলইল উহানে আকখুলিগ যানা ডরেয়া মানু আগ বাছেয়া 
আছুতা। হাট, রিকৃসাও নেই আটে আটে যিকগা। পথে রিক্সা পেইলে রিক্সাল 
যেইতাঙাইগা বুল্ল রানুয়ে। রানু মনে মনে খালকরের কাদার গাঙর নিউলগ 

অইলেউ কোনদিন না টটরাছে উহানে খানি খুতাখুতি অর টটরতে, তেব না 
টটরেয়াও নাইল কাফামহানে। ঠিকউসাদে সবিতাও নিংকরিরি। কই রিক্সা 
বুলতে বুলতে ঘর ফওইলগা কিন্তু নিয়াম আগে ঘনিষ্ঠতা নেয়নিয়ে ডিগল য়ারি 
দিয়া নুয়ারতারা। এগদে সেন্ধা অযারগা রানু বাধ্য অয়া ঘর পেয়া থিলকরে 
দিলগা। মালকে হাব্বিতা হুনিয়া মাতল রানু বাবা বয়া কিতা কিতা খানি খেয়া 
যাগা। রানু না খুরি আজি না বুলিয়া লাজ উহানরে যাতেয়া ঘরে আহিল। 

দিন আহান ধরমে যাত্রা অইতয়, রানু তাও অভিনয় করতয়। কলেজে ও 
প্রায় থিয়েটারে হমেইলগ। অভিনয় নিয়াম হবাক করের । সবিতার মালক যুবতি 
দেহিয়া আংকরিরি রানু হবা অয়া আসতা? হাই খুরি, বুল্ল রানুয়ে। বি.এ.-র 
রিজাল্টকিমে অইলতা? পাশ করলু খুরি। হাই সবিতা পি.উ পাশ করিয়া বি.এত 
হমেইলি ইংলিশ অনার্স লছে। খুরি মি যিংগা বুলিয়া যাত্রার স্টেইজর উপেয় 
গেলগা। কিন্তু সবিতা লেরিক চেইরিতা বুলিয়া আংকরানি মনেয়াও লাজপেয়া 
না আংকরল। নিয়াম হবাক গেইলা “সমাজর উন্নতি” পালা উহান। 

আকদিন অর্থাৎ বসর আহান পিছে রানুর বাপক মরিয়া যওনিত আহেছে 
সবিতার মালক যুবতি। রানু কিরাত বহেছে। বাপক মরানিয়ে নিয়াম দুঃখিত 
সবিতার মালকরে হমাদিয়া ও আহিরপানি পুছল। বেয়ক আগই বনকসৌ আগই 
আসি। মালক গিথেই কাদতে কাদতে আহি রাঙা অছে। চিন্তা করিরি রানু বি.এ. 
পাশ করিয়া দোকান আহান দিতৌ বুলতে বাপক দৌ অইল। ঘরর খানাহান 
ক্ষেতিয়ে অইলেগাও বাজার খরচ বারো সৌরে লেইরিক তামকরুয়ানি। নিঙল 
আগ ডাঙর অয়া আইরি বাপকর সরাত কর্ম করানি। সবিতার মালকরে বওয়েয়া 
গুয়া পানা দিল বারো কর্মত যেসাদউ আহিছ বুল্ল। ইচে মি যেইংগা বুলিয়া 
রানুরেও মাতেয়া যুবতি গেলিগা। সবিতা উগউ আনা মনাছিলিগ মি শ্বরাতে 
জেইছগা লেরিক চা বুলিয়া আইলুতা। রানু মাতানি মনেয়া মাতিং বুলতেও 
মালকে আগে মাতল হানতে নামাতিয়া ইমপানি অইল। বেয়াপা মানুগ সেন্ধা 
অয়া যানা না মনেইরি। এসাদে শ্বরাত কিতা করলা। 

রানু তার বন্ধুর বাপক দিলু আগরওয়ালারাং গেলগা কাকা মৈ দোকান 
একটু দেনা চাহাতা হু, আপ কুস মদত করনেছে সেকেগা, মেরা অউর কৈ নহি। 
ঠিক হাই যিতনা দরকার লেনা। নিষ্ঠালো রানুয়ে বুসিমাল বারো স্টেশনারি 

জিনিষল দোকান আহান দিল। সৌগ হবা হানতে হবা অয়া চলের বেজাল 
নাকরের। 

এমন সময় মালক নুয়ারা অয়া জবর অইলি। ডক্তর আনিয়া চিকিৎসা 
করের |।নিয়াম জবর অছে উপায় নেই। খবর পেয়া সবিতার মালক যুবতি বারো 
জিলক সবিতা চানাত আইলা। রানু দোকানে, নিজে বহের, খুল্লা উগর পরা 
ক্ষতি অইতয় বুলিয়া দোকানে না বহার। যুবতি আপেল কিসমিস কিতাও খানি 
আনেছে। ইচে কাপিয়া দিং খানি খা বুলিরি। খওয়েইতে রানুর মালক গিথেইয়ে 
মাতিরি সবিতারে চেয়া যুবতি তি ইজ্জু নিংকরিয়া আহৌরিগ। মি কথা আহান 
মাতিং না সওইছ, মাত মাত ইচে - হাই মি কিতাপারা মরলে তি মোর রানুর 
লগে তোর জিলক এগর বিয়া দিছ, বারো মোর সৌ এতারে চেইছ বুলিয়া 
আহিগি উলটেইল। রানু রানু কই কই বুলিয়া ডাকল। বনক সৌ উগইজ্জ্ব কাদাত 
আছিলিগ গিয়া বেয়করে দোকানেত্ত ডাহিয়া আনলগা। হাব্বিয়ে ধরিয়া কৃষ্ণ 
কৃষ্ণ বুলিয়া উঠানে নিকাললা। যুবতি হারনেই এসাদে তেইর মুঙে দৌ অইতয় 
বুলিয়া। সবিতাও আহির পানি বেলেইরি কিত্তাউ না মাতিরি। কাদতে কাদতে 
রানু বারো সৌ এগির এরানি নেই। বেয়ক এগ ছারা তানুর আর কুগগউ নেই 
হারপেইতারা। রানু কাদিয়া কুল নাপার। কোন রকম শ্রাদ্ধ কিতা লইকরল। 
সবিতার বাপকউ পুলিশ ই্সপেক্টরগ ছুটিত আহেছে। তানু নিয়াম সাহায্য 
করলা। 

পিছেকার থাটীর আগের দিন যুবতী আইলি। রানু খুরি ব ব বুলিয়া রানুয়ে 
চিয়ারহান দিল। মি দোকানে জিংগা বুলিয়া ছালইতেয় খুরি আইলে। 

যুবতীয়ে মাতিরি রানু কালিতে থাচিনাই, তোর ইমারকা মন্দিরে সিদ্ধা 
আহান দেনা লাকতয়, উহান মাতাত আইলুতা। রানু মালকরে নিংশিং অয়া 
আহির পানি পুছের। কিতা কিতা দেনা বুলের রানুয়ে? হাই চৌল, ডাইল, সি, 
নুন, মকসি, ঘৌ দৌওর ভোগ আহানাত যেতা লাগের উতা বুল্ল। হাই খুরি 
কালি সৌগিরেল দিতৌগা বুল্ল। 

চা পিয়া যুবতী, রানু যেইংগা বুলিয়া ঘরে গেলিগা। রানু মনে মনে 
খালকরের সবিতার বি.এ. ফাইনেল ইয়ার, বি.এ. পাশ করলে মোরাং কুরাং 
দিতাইতা অথচ অনথকপা মায়া আহান হমেইল পাহুরে নুয়ারৌরি তানুর নিং 

সহযোগীতা কিতাও নিংশিং অর। এখুরুম বিয়া নাকরলে সৌ অর্থাৎ বেয়ক রাম 
বারো দেবকী বনক লেরিক না তামকরতায়। কলেজে দ্বিয়গিও হমেইলা। 

দিন আহান যুবতী বারো আয়া খবর করিরিগা। রানু মালকরে নিংশিং 
অয়া আহির পানি বেলার। যুবতীয়ে মাতিরি না কাদি কিতা করতে দিন 
পুরিলহানতে গেলাগানাই। নিজে রাদের মেরাকে বনকে পাংকরিরি। দোকানও 
চলানি হীন দুঃখ হাব্বতাই পাছে। মালকর সম্বসরিও লয়ইল। যুবতী মনাছিলি 
মি না মানত কিন্তু কিত্তাউ মাতে নুয়ারিয়া নিংকিরিরি কিতা বুলিয়া মাতানি 
লাজপেয়া গেলিগা। দেবিকা পেইরাক দিন আহান বেয়করে মাতিরি দাদা বিয়া 
করনে, বেয়কর দুঃখ দেহে নুয়ারিরি অথচ তেইরে রাদানিও নাদের, পরা ক্ষতি 
লগে সবিতার বিয়া দেনারকা বারো ঘরগ সৌওরে খিয়াল করিছ বুল্ল। যুবতী 
খুরিয়ে হাই হাই বুলতে ও ইমা মরলি বুলিয়া হকচেলয়া কাদানি অকরল।এসাদে 
রানুর লগে বিয়া অইতয় বুলিয়া প্রকাশ নায়া থাছেতা নিংকরিরি। দেবিকা দিন 
আহান সবিতা গাছিরাং গিয়া মালকে মাতেছিলি কথা উহান সবিতার মালকরে 
নিংশিং করে দিল উপেয় সবিতার মালক লাজহান বাগিয়া হাই হাই বুলিয়া 
মাতল। বারো হেয়করে ফোনে বাগেইল। 

পিসে কথা করলা বিয়াও দিলা । সবিতা বি.এ. পাশ করিয়া জিরা নুয়ারল। 
প্রয়োজনর বারিত বিয়া য়াকরতে বাধ্য। নিংশিং অইরি বিধিয়ে লয়ইতে মিল 
দিল এহান খালকরিরি। এসাদে গভীর প্রেম এহান বাস্তবে পরিণত অইল বুলিরি। 
সবিতা ইংলিশ স্কুলে এপ্রিলর এক তারিখে জইন করতৌগা বুলল। রানুয়ে 
মাতের তি আইলে মাহেইতে মিও এমএ হান প্রাইভেট দিয়া বেলেইং দোকানে 
বয়া বয়া পাকরতো বুলল। ইংলিশ স্কুলে বাগাদিরি সবিতাই রানুরে মাতিরি 
হবা চাকরী পেইলে করতৌ নাপাছু পেয়া ঘরে ছাত্র টিউশনি করিং নাইলে চলানি 
হিনপেইতাঙায়। রানু চাকুরী দ্বিয়গিও করতাঙাই বুলল। এসাদে সংসার করিয়া 
থাইলা। 

মিলন রাতি 


বিয়ার পিছে মিলনর দিন উহান খাটালগত হমেয়াউ রমনে মাতের প্রেয়সী 
প্রেসে গিয়া মোর বিয়ার চিঠি সাপেইতে যেবাকা উচ্চারণ অইল তোর নাং 
প্রেয়সী উবাকা খালকরলু তোর নাং অনুযায়ী তোর মনহান হবা অইতয়, মি না 
দেহিয়া যদিও থাউরী। উবাকা মি কল্পনা করলু তি হবা মানুগও অইতেয়। কিন্ত 
ডরেইলু খালকরলু হবা নাইলে কিহান অইতয় মোর গতি। জীবনে হবানেই 
মানুল সংসার করলে শাস্তি নার হুনেছু দেহেছু পাকরেছু কত য়ারি উপন্যাস। 
এহানও হারপাছু হবা উতার ঘরে অর সুখ শাস্তি লক্ষীবসতি।কিন্তু তি কুংহানাত 
আসতগ বুলের রমনে প্রেয়সীরে, এগদেও খিয়াল করের ঘররতায় হুনতাই 
পাউরি বুলের। বারো মাতের মোর ইমা বাবা বেইবুনি এগিল হারৌত থানা 
পারতৌতা মি? এহান মনেইতে চাকুরিত বদলি লয়া ঘরে আইলুতা। বুরাকালে 
ইমা বাবারে সেবা যত্বুল শাস্তি নেই দিয়া পারিমতা বুলিয়া হৃদিগত এহান 
খৌরাং আশা । জীবনে 'ইমা বাবাই পরম দেবতা তানুর আদরর জ্ঞানে মোর 
পরম গতি। মোরাং বাদ্ধা আছেতা হদ্দা এ জ্ঞান এ চুটি। যেবাকা বিয়ার কুগ্গত 
দ্বিযগির আতহানি বাদ্ধিল বামুনগই কুশর দরিগাসল, যেবাকা তি সাত বুলা 
দিয়া ফুল ভাল মোরে গারগত বরা দিলে, মি ও ফুলডাল তোর গারগত বরেইলু 
এগদে পালার মধুর নামর মাধ্যমে বিয়াহান অযারগা চারিবেদে বৈষ্ঞবর 
আশীবর্বাদ বারো বামুনে আশীব্ব্বাদ দিতারা হৌরকগই দান দিল, কুটুম গাঙরতায় 
দানে হমেইতারা, বিয়ার বম ফুটেইতারা উবাকা মি এতা খালকরিয়া হারৌ 
অনুয়ারেছু। আকগদে খালকরৌরি সতী সাবিত্রীর কথা, বেহুলা লক্গীন্দ্রর কথা, 
অর্জনর দুঃখ লক্ষ্যবেদ করিয়া দ্রৌপদীরে বিয়া করিয়াও বারো সুভদ্রারে দাবদুয়েয়া 
আনলগা উলুপী চিত্রাঙ্গদারেউ বিয়া করল। কত বিয়ার ডর বারো মোর স্বভাবে 
নেই এতা আল্লিপেয়া কিলেয়া খেদানি এসাদে মনল মন মিলেয়া হ্ব্বা অয়া 
থানা পারানি, মধুর ব্যবহার মধুর কথা টটরেয়া মধুর আনন্দে থা পারানি, 
জীবনর দুঃখ সুখে। মি মনাউরী উগ মোর ডেকি অনা, মন আকহান অনা প্রাণ 
আকহান অয়া জীবনে দিন কাটানি। বানা নিং আদরে থানা। 

জীবনে নুঙেই অনা হেইচিঙে কাম করিয়া । কাম করানি উহান না গনানি। 
নিজর কাম নিজে করতে লাজ নাপানি। উহান আমার বেয়াপার রীতিহান 

নিংকরানি। যেতাই ক্ষেতির ধান রুয়েয়া, ধান কাপিয়া, হৌপাত রুয়েয়া ত্র 
করিয়া, ফুতি বুনিয়া ললকরিয়া আঙালুরি, তলফুতি বুনিয়া পিদিয়া গৌরব 
করতারা উতা বিধুপ্রিয়া মণিপুরী বেয়াপা। লেরিক তামকরিয়া উকিল, প্রফেসার, 
অফিসার, মাস্টার অয়া সৌ লেরিক বাগাদিয়া পরিবার চালেইতারা। ও প্রেরণা 
অইতয় কি না, না মোরে হুদ্দা দুঃখ দিয়া কিন্তাউ না করিয়া গুয়াচাবাল থাইতারা 
কুরিয়া বেয়াপা উতা অইতেয়গ। এতা খালকরিয়া মুর বুলেইল। ডরপাউরি 
তোরে আংকরতে, তি কিসাদেগ অইতেয়গ। ঠুম, তিতা কহা, চহা কিহানল 
থাইতেয়গ মাত। হুনতে হুনতে প্রেয়সীয়ে লাজে ডরে মাতিরি মি তোর কাকেয়ে 
কাকেয়ে লগে থাইতৌগ, হীন দুঃখ হারৌ জারিয়া তোর কথামত চলতৌ বুলল। 
হেয়কগ মইলকগর পরম দেবতা বারো তোর ইমা বাবা বেইবুনি মোর ইমা বাবা 
বেইবুনি নিঙে মি তানুর লগে থাইতৌ বুক্ল। বিয়ার মিলনর পয়লা রাতি এতা 
কথা টটরেয়া মত লেপয়া ছ্বিয়গির মনর প্রেম বানা নিঙর টান উহানল দৌ 
হমাদিয়া হারৌত ঘুমজিলা। 
ভানুর গোপন প্রেম 

দিন আহান শ্যামলী কলেজেত্‌ আইতে খানি ডিলছে, তিনগ গাবুরাপেয় 
থেত্করিয়া টিটকারি নানা কথা টটরতারা। শ্যামলী রীতিমত ভরেইল। উপায় 
নেই কাদাত মানু নেই। বেলিহান হমা যারগা। হঠাৎ কলেজর বিএ ক্লাশর ছাত্র 
ভানু কোন কথা নেই কারৌ লগে না টটরেয়া হারনাপেইল সটন দিয়া তার মটর 
সাইকেলহানাত কা বুলিয়া নিয়া ঘরর কাদাত লামাদিলগা। পিছেকার দিনেত্ব 
শ্যামলী আকখুলিগ নাইরি। শ্যামলী সাদহান হবা উহান অপরাধহান।দিন আহান 
ভানুয়ে তেইরে নেছিলগা বুলিয়া হেরৌ দল উহানে পেয়া ভানুরে নিদ্দুম কিলেইলা। 
শ্যামলী কলেজে আয়া হারপেইল। শ্যামলীরাংত প্রিঙ্সিপালগই খবর এহান 
পেয়া তারে হাসপাতালে দিয়া পেঠা দিল বারো দল উহানরে গুলিশরাং নালিশ 
করে দিল। 

ওঁ বসর ভানু বিএ ফাস্ট ক্লাশ পেয়া ইউনিভার্সিটিত হমেইলগা। তার 
এইমহান এমএ দিয়া সৌওরে লেরিক বাগাদেনা সুশিক্ষা দেনা। এমএ ফাস্ট 
ক্লাশ পেইল। চাকুরী নেই ইংলিশ স্কুল আগত চাকুরী পেইল কম বেতনে । না 
পুসার, সৌ টিউসনী করের। নিয়াম পরিশ্রমল। দিন আহান শ্যামলীরে দেহিয়া 

মনে মনে মাতের তেইরকা মি জখম অইলু কিন্তু উলটিয়াও না চেইরি। 

বিএ পাশ করল শ্যামলী। হারৌ অছে, কিন্তু ভানুর মালকরে দেহিয়া 
ভানুর কথা নিংশিং অইলি। ভানু তেইরে বিপদে জিংতা করেছিল বারো তেইর 
সালে জখম অছিল নাও পাহুরেছে। মনে মনে মাতিরি ভানু হুবা ছাত্রগ তেইরে 
নাও নিংকরতয়। এ কথা এহান শ্যামলীর হমাজক লেইমাই ভানুর মালকরাং 
বাগেইল। আরাকউ কত কথা মাতল। ওঁ কথা মতে ভানুর মালক রেবতী দিন 
আহান শ্যামলীরে চানাত গেলিগা। শ্যামলীর কথাও ব্যবহারে পছন্দ অইল। 
হেয়ক মরানিয়ে বিয়ার কইনা বিছারানি তেইর গজে পরেছে। ভানুরে আংকরল 
তি শ্যামলীরে বিয়ার কথা লেপকরতে অসুবিধা আছেতা? ভানুয়ে মাতের তানুর 
মত আছেতা? মি বেঞ্চার স্কুলে বাগাদেউরীগ মোরাং দিতাইতা? মালক হবাপেয়া 
হারৌ অয়া বিয়া লেপকরল। হেইচিং কিতা দিয়া বিয়ার তারিখ ঠিক করলা। 

বিয়া অইল, শ্যামলীয়ে ভানুরে মাতিরি মহাদেবরাং সেংকম ডালিয়া কানা 
অইল।আশা পুরিল বুল্ল। ভানু তার গোপন প্রেম এহান পুরিল উহান প্রকাশ্যে 
শ্যামলীরে নাউ মাতল অথচ হারৌর সীমা নেই। মাতের মিও প্রভুরাং উহান 
মাগেছিলুহান। 

গুণী জনর জীবন কথা 


€৫৪ হান) 


মিঙালে ফঙইল য়ারি 
মহান তপস্থী মহাপুরুষ শ্রীশ্রী নারদ বাবার জীবন কথা 

শিংলার দলিবিলে কালী পূজার দিন আহান, গাঙর মানু উবাকা দৌ ওর 
উগদে কাম করিয়া হাবি ব্যস্ত অছিলা। পণ্ডিত শিক্ষক চন্দ্রমণি সিংহ। তানু 
অঙ্গরীষ্য গোত্র লেম্পালকেই। গিরক মাষ্টরগ নারদ বাবার বাপক। মহাপুরুষ 
নারদ বাবার শুভ জন্মর গর্ভাবস্থাত উবাকা বিয়ানে বৈষ্ব আগ আহেছিল, 
বৈষ্ঞব উগয় কমণুলু আগ বারো মইবঙ আগ ধরেছিল। যেবাকা উঠানে আয়া 
উবা অইলগা উপেইত কোন সারা শব্দ নাকরিয়া উঠানর মন্দিরসৌ উগত গিয়া 
হমা দিয়া পড়িলগা। খানি সময় পিছেদে মাতেরতা ও বৈষ্ঞব উগয় যে তোমার 
ঘরে প্রভুর দাস আগ আহের। ও কথা উহান নিয়া নারদ বাবার বাপক চন্দ্রমণি 
সিংহ নুঙপাঙ অয়া থাইল। বিষুরপ্িয়া মণিপুরী সমাজে বৈষ্তব এতার স্থান হাবির 
গজে, এতার কথা মাটিত না পরের বুলিয়া মনে মনে খালকরল। বৈষ্ণব এগর 
কথা এহান হুনিয়া তারাঙ চিন্তা আহান লাগিল। ঠিক দিন পয়লাকার জেঠা 
পুতক নারদবাবা জরম অইল। যদিও নারদ বাবার মালক গর্ভবতী অছিলী কিন্তু 
সময়হান অনায় প্রভুর দাসর আগমন অইল ২৮শে অক্টোবর ১১ ই কার্তিক মঙ্গ 
লবার বিয়ান ৮ বাজিত। বিুপ্রিয়া মণিপুরীর আধ্যাত্মিক তপস্থী মহাপুরুব 
নারদ বাবা জরম অয়া ধন্য মালক। কুঙ্গইও না হারপাছি শৌ এগই আকদিন, 
মহাপুরুষ আগ অয়া জাতরমা আধ্যাত্মিক চেতনা আনিয়া বিশ্ববাসীর মুে 
মহাপুরুষ অয়া বিধুগ্প্রয়া মণিপুরী সমাজ এহানরে ঙাল করতই। গিরকর কথা 
ভক্তির সহিত বৃন্দাবনে হাবিব ভক্ত মগুলীয়ে গেইতারা। এসাদে বৃন্দাবনর সর্বত্র 
নাং গুণ ভক্তি প্রচার অইল। 

ও নারদ বাবার মূল নাং হান কৃষ্ঞকুমার। এসাদে কনাকে ভজন সাধনর 
উগদে একিন অছিলগ। যেবাকাউ হরিনাম দিল, লেরিকে বইলে হরিনাম জপল 
কনাক কাল এহান নারদ বাবা (কৃষ্ণকুমার) লেইরা জিনারমা কাটেয়া গেলগা। 
এগদে বাপক চন্দ্রমণি সিংহ গিরকরাং আরাকৌ শৌ দুগ অছিলা, গুনাদর বারো 
মতিলাল জিলক আগ অছিলি উগর নাংহান আতনসেনা সিংহ, কৃষ্ণকুমার সিংহ 
গিরক ১৬ বসর বয়সে মেট্রিক পাশ করল, মেট্রিক পাশ করানির পিছেদে 
কৃষ্ণকুমার পুলিশর চাকরি পেইল বাংলাদেশে শিলেটর পুলিশ সাব ইন্দপেক্টরগ 
অইল। ও সময়ত বনক আতন সেনারে শিলচর সিঙ্গারীত বিয়াদিলা (অবস্তির 

মালক হেয়কর নাং কালা মাস্টার) কৃষ্তকুমার সত্যবান নিয়াম দৃঢ়, ন্যায় পরায়ণ 
বারো সত্য নিষ্ঠাবান মানুগ। প্রভুরে ভজন করানির অসাধারণ ইচ্ছা লেরিক 
তামকরানির সময় দেহা দেছিল, সিলেটে তার কচু দলা সাত হবা বারো গারিগর 
মওৎনিয়াম হবা অছিল ৷ আগ্লানে মানুর মন চরকরল, উতার গজে তার হৌনাবি 
বেবার, ও নিয়াম হবা, ভজন সাধনল ক্রমশঃ প্রভুর উগদে মনহান অগ্রসর 
অইল, হাতে হাতে কৃষ্ণ কুমারর জীবন নিয়ামপারা পরিবর্তন দেহা দিল, সিলেটে 
নিয়াম দিন থানা নাইল, কৃষ্ণকুমার হঠাৎ আকদিন দলিবিলে আহিল উগদে 
চাকরিত যানা নামনেইল। প্রভুরে ভক্তির অনুরাগে । 

এসাদে চন্দ্রমণি সিংহ গিরক দ্টৌ অনার পিছে কৃষ্ণকুমার ঘরে থাইল, 
থায়া সময় মত প্রভুর পূজা ভক্তিত থাইল, প্রভুর ভজনে নিজরে ব্যস্ত থয়া 
প্রভুরে ভক্তি হমাদেরহান দেহিয়া গাঙ ঘররতাই নুংপাং অইলা, উঠানে মন্দির 
আগ আছিল উগত বিয়ানে হমেইলেগা মাদানে নিকুলিয়া আহের, সেন্দাত 
হমেইলেগা রাতিহান থায়া বিয়ানে নিকুলের, এসাদে অয়া থাইতে থাইতে 
আকদিন হঠাৎ অফিসর মানু আয়া তারে অফিসে যানারকা মাতলা উপেইত তা 
ঘরে হমেয়া পিদের দারগার পোষাক উহান তানুর আতে তুলেদিল। উপেইত 
উতায় তারে আংকরলা “তি চাকরী নাকরতেই থাং বুলিয়া” উপেইত তা গল্ভীর 
সুর আগল মাতল, “না মি চাকুরী নামনাউরি, বাবার কথাহান থনারকা 
গেছিলুগাতা, মোর উদ্দেশ্যহান প্রভুর দর্শন পানা উহান।আমি বিফুপ্রিয়া মণিপুরী 
বৈষরব মানু। উহানাত যে আধ্যাত্মিক তত্ব, লীলারসহান আছে উহান আমারাং 
দেব তুল্য, ওঁহানাত্ত সেচিয়া গেলেগা আমার ধর্মীয় এতিহ্যলও সেচিয়া যানাহান 
অইতই, বুলিয়া পুলিশর চাকুরিত মিছা টটরানি লাগের, নাগই হানরে হাইহান 
মাতানি লাগের।” এসাদে খানি টটরানির পিছেদে উতা বেলাদিয়া গেলাগা, তা 
শাওয়া বারো দৌঅর পুজাত হমেইলগা, যেবাকা সময় পেইল উবাকা শ্রীকৃষ্ণর 
মাটির মূর্তি হঙকরিয়া থাইল। কৃষ্ণ চিন্তায় তার কামহান। এমাটিক একাত্তিকতা 
জাগানি অকরল। 

উতার পিছে আকদিন কৃষ্ণকুমার বৃন্দাবন দর্শন করানি বুলিয়া নিকুলিল 
কারলগেউ কথা টটরানি নেই কৃষ্ণকুমার বৃন্দাবনে সালয়া গেলগা, রাধাকুণ্তত 
যানার পিসেদে সাধু সত্তর লগে তিলয়া তার ভাবহান যেবাকা প্রকাশ করল 

উপেইত তারে মাতলা, তি সংসার করগা তার পিছেদে আহিছ। কৃষ্ণকুমার ঘরে 
ফিরিয়া আহিল? ত্বরে আয়া চামটিলার লেহাউ চাউবির লগে তার বিয়াহান 
অইল। বিয়ার মা আহান পিছেদে, তা মাতানি মনার কথা উহান আকদিন মাতের, 
“মরে বাধা নাদিছ, মি কথা আহান মাতানি মনাউরি, তোর ওঁরসে মুনি শৌ আগ 
আইতয় উগরে রাখাল বুলিয়া নাঙহান থদিছ, মি ব্রজে যাওরিগা বুলল। এসাদে 
ঘরেত্ নুকুলিয়া গেলগা। 

উপেয় মইলক লেহাউ চাউবি নিয়াম সরল সোজা প্রকৃতির মানুগ আছিলী, 
কম কথা টটরল, তেই এহান কল্পনা করে নুরারেছে কৃষ্ণকুমার আর না থাইতই 
ঘরে। সালনির সময় তা কারেউ না বাগেয়া, গৃহ ত্যাগ, সংসার ত্যাগ করল। 
ঘরর দাড়িগর উপেইত চিঠি আহান ইংলিশল ইকরিয়া থদিয়া গেছিলগা তার 
সহ ধর্মিনী লেহাউ চাউবিরাং। ও চিঠি উহানাত প্রভুর আরাধনাত ব্যক্ত থানারকা 
উপদেশ দেছিল। 'প্রভুরে ভজন করলে মোর আশীর্বাদ থাইতই তোর লগে। 
মোরে না দেখলেউ তি দুঃখ নাকরিছ প্রভুরাং ভাবহান কাতকরিছ। এসাদে কথা 
খানি মাতিয়া ইকরেছে ওঁ চিঠি উহান পেয়া বিয়ানে লেহাউ চাউবি হারপেইল 
যে তেইর হেয়ক প্রভুরে বিসারেয়া গ্রেছেগা। ব্রজে যানার পিছেদে কৃষ্ণকুমার 
অষ্টাদশ অক্ষরে দীক্ষা গ্রহণ করল। দীক্ষা গ্রহণ করানির পিছেদে বদ্রিনাথে গিয়া 
অন্নত্যাগ করিয়া ব্রহ্ম সাধনায় ব্যস্ত অইলগা । এগদে কৃষ্ণকুমারর বেয়ক গুনাদর 
পণ্ডিত বারো মতিলাল সিংহর লগে থাইলী লেহাউ চাউবী। বৈজকরে নিয়ামপারা 
শ্রদ্ধার ভিতরে থইলা ঠিক দশ মা দশদিন পরে লেহাউ চাউবি দেবীরাঙ মুনিশৌ 
আগ জরম অইল উগর নাঙহান বাপক কৃষ্ণকুমারর কথামত রাখাল বুলিয়া 
থইলা। 

পুতক রাখাল খুরতাক উগির পরিচালনাত ডাঙর অনা অকরল। এগদে 
বদ্দিনাথে নারদ বাবা প্রভুর দর্শন নাপেয়া থাইল পাচ বসর, আকদিন বদ্রিনাথে 
সাধু সন্তর লগে হিনাত আয়া বরফর পানির কহা আগত ফালদিয়া পড়িল। 
লগে আছি সাধু সন্ত উতায় দেহিয়া তানুর লগে ডিগল লাঠি আকতা আছিল 
উতা পানি উহানাত বেলেয়া থইলা তানুর ভাবহান অইলতাইতা লাঠি উতাত 
ধরিয়া কায়া আইবতা বুলিয়া। 

ঘন্টা আহান সময় লালইল কিন্তু কৃষ্ণকুমারর কোন সারা শব্দ নেই। দেড় 

ঘন্টা পিছেদে দেখতারা হাতে হাতে বায়া আহের উপেইত হাবিয়ে ধরিয়া ধরিয়া 
কাকরলা। উপেইত আংকরলা “কোরাঙ গেসিলেগাতা” ? উপেইত উত্তর আহান 
দেছে, “ইমা গঙ্গার উরে খানি জিরাত গেছিলুগাতা।' এ কথা এহানি হুনিয়া সাধু 
সন্ত এতায় তারে সাধু কৃষ্ণকুমার বুলিয়া মাতানি অকরলা। তানু তানুয়ে তিলইলে 
নারদ বাবার আলোচনা করতারা -ঠাণগ্ডার বরফর পানিরমা, এক ঘন্টার গজে 
মনুষ্য থানা নুরারতারা, এগ কিসাদে থাইলতা বুলিয়া এসাদে বদ্রিনাথে তার 
অলৌকিক কাণ্ড এহানল বিখ্যাত সাধু সন্ত উতায় হাবিয়ে তারে চিনানি অকরলা । 

উসাদে সাধু কৃষ্ণকুমার বেয়াপার লগে না টটরানি অকরল, অনেক সময় 
মুনি গেলেগাউ না টটরল এসাদে থাইতে থাইতে স্বপ্লাদেশ অইল। স্বয়ং বিষুর 
বদ্রিনাথ এরা দিয়া ব্রজে আনার আদেশ পেয়া সাধু বাবা বৃন্দাবনে যানারকা 
সালইল। অন্নত্যাগী সাধু কৃষ্ণকুমার আল খাল্লা পিদল, দাড়ি চুল ডিগল অইল, 
অন্যান্য সাধু সম্তরাংত তার বেশহান হাতে হাতে আলাদা অইল, হাতে হাতে 
করে সাধু বাবা গোবর্ধনে ফৌওয়া গাছ আকজারির তলে গুমজাছে উপেইত 
নারদ মুনির স্বপ্রাদেশ অইল, হৌপনেদে নারদ মুনিয়ে সাধু কৃষ্ণকুমাররে মাতের, 
আহান আছে এপেইত, হানাত তি যিছগা, দোকানদারী উগই দিতই বীণা 
উগল প্রভুরে ভজন করিছ” এতা বুলিয়া নারদ মুনি অদৃশ্য অইল। এগদে 
দোকানদারী উগরে মানুর রূপ ধরিয়া নারদ মুনিয়ে হীপনেদে মাতেছে, “তরাঙ 
বিয়ানে সাধু আগ আইতই উগরে বীণা এগ দিয়াদিছ বুলল।' 

হজাক অয়া কৃষ্ণকুমার বীণা বেসতারা দোকান উগত গেলগা, গিয়া 
ফৌরনির পিছেদে দোকান উগর মালিক উগয় সাধু বাবারে চেয়া নিংশিঙ অইল 
তার রাতিকার হপনহান। বাবারে আত্তরিক হমা জানেয়া তার দোকানর গদি 
উগত কাকরল, তার রাতিকার স্বপ্লাদেশ মত ও বীণা উগ, নারদ বাবার নাঙে 
ইকরিয়া নারদ বাবারাং সমর্পণ করল, হাতে হাতে প্রচার অনা অকরল তার 
নারদ বাবা নাঙ এহান উপেয়। নারদ বাবা মানসী গঙ্গার পারে ভজন করিয়া 
থাইল, ভক্তর সমাগম অর নিক্কা। তার আশ্রমে পর্যটক গিরিগিথানী তীর্থ ভ্রমণে 
যিতারাগা। উতায় দেহা করতারা, নূরারা পানী অইলে যিতারাগা, বিপদে পড়লে 
যিতারাগা, মুক্তি পেইতারা, এসাদে থাইতে থাইতে হঠাৎ আকদিন, বৃন্দাবন, 

নবদ্ধীপ, গোবর্ধন, মথুরা এ চারিহান জাগাত সময় আহানত বার্তন দিলা, উতাউ 
তা গিয়া মাতিয়া নাগই নিজর নিজর তুলসী পুণে থায়া বার্তনহান কাত করলা। 
সময় আহানাত চারিহান লেইফামে পিছেকার দিনে প্রভুর প্রসাদ লইল উপেইত 
খাংলাগিয়া ব্রজবাসী উতায় নারদ বাবার জয়ধ্বনি দেনা অকরলা। তানু হারপেইলা 
নারদা বাবা সিদ্ধ পুরুষগ, দর্শনার্থী আইলে আশ্রমে চরণধূলা খানি লনারকা 
গেলাগা। নারদ বাবার প্রধান বাণীহান, “শুদ্ধ মনে গুরু প্রদত্ত শিক্ষা অনুযারী 
ভজন কর, সিদ্ধ পুরুষ নারদ বাবা এসাদে বিধুপপ্রয়া মণিপুরী সমাজ এহানরে 
আধ্যাত্মিক চেতনার চরম স্থানে আছি বুলিয়া বিশ্ববাসীরাঙ পরিচয় দিল। যে 
চারিহান স্থানে প্রসাদ লয়া অলৌকিক কাগুহান করল ও স্থান উতা আজি পেয়া 
নারদ বাবার ভজন মণ্ডল বুলিয়া পরিচিত। এসাদে কত বসর থানার পিছেদে 
আকদিন ইউপির মন্ত্রী আগ নৃতনলাল নাঙহান নারদ বাবারাঙ তার বিপদ আহানর 
মুক্তিরকা পথ বিসারেয়া আহিল। নারদ বাবা কমগুলুগত্ত পানি ফুটি দিয়া তারে 
মাঠিয়া দেছে, কাগজ আহানাত তার মাতিল কথা খানি ইকরেদেছে। মন্ত্রী উগ 
গেলগা তার পথে, হঠাৎ কতদিন পিছেদে মন্ত্রী উগর বারো আগমন অইল নারদ 
আহেছে। বাবারা হমাদিয়া পড়িল উপেইত মন্ত্রী উগয় মাতেছে বাবারতা অসুবিধা 
অর পাউরি, এ বাবার ঘর এগ মি ডাঙর আশ্রম হঙকরেদিঙ। নারদ বাবায় 
নাকরেছে, পিছেদে বি পাঁচ বিঘা আহান দান করিয়া নারদ বাবার সেবাশ্রম 
নামকরণ করিয়া থদিয়া গেলগা। এসাদে অলৌকিক আরাকৌ কাণ্ড অনেক আছে 
নারদবাবারতা। 

নারদ বাবা বৃন্দাবনে বারো রাধাকুণ্ডর কাদাত তার অনেক ভজন মণ্ডল 
আছে উতাত বরণর পানি না হমার।ও ভজন মণ্ডল উতা এবাকাউ নারদ বাবা 
ভজন মণ্ডল নাঙে পরিচিত। নারদ বাবা মানুর মেইথং না চাছে। নারগ হুনিয়া 
কথার উত্তর দিল, নার হুনিয়া মানুর নাঙ মাতল, নার হুনিয়া মানুর ভবিষ্যত 
বাণী মাতল। এসাদে দীর্ঘদিন থায়া মানসী গঙ্গার পারে ১৯৯৪ ইংরেজীত আকগ 
পুতক রাখালর লগে সাক্ষাত পানার পিছেদে নারদ বাবা পুতকরে আশীব্বাদ 
করিয়া বহক শৈব্যা সিংহ তার অর্ধাঙ্গিনী লেহাউ চাউবী বারো নাতি নাতলরে 
দীর্ঘ আয়ু আশীব্র্বাদ করল। উবাকা নারদ বাবার ইন্দ্রিয় শিথিল অনা অকরল। 


১৮১ 


মিঙালে ফঙইল য়ারি 

১০১২০০৫ ইংরাজী জানুরারী মাসে মাঘ পুর্ণিমা ৫ তারিখ বৃহস্পতিবার নারদ 
বাবার দেহাবসান অইল। হাজারর গজে ব্রজবাসী শিষ্যর উপস্থিতিত ভক্তর 
আহির পানির ধারাল নারদ বাবার পার্থিব দেহগ সমাধিস্থ অইল। নারদ বাবার 
এ আধ্যাত্মিক জীবনী এহান পাকরলে প্রকৃত জ্ঞানর মিঙালহান জাগরিত 
অইতই। কি আচানক জীবনহান। এসাদে অনেক হাজার হাজার ভক্ত মুনিখবি 
জীবন কাটাছি ঈশ্বর ভক্তিত। . 

কত কত ভক্ত এসাদে ভারতর বুকে কত সাধু সন্ন্যাসী জীবন ভক্তিত 
কাটেয়া আছিগাতা উতাত নারদ বাবা তঙাল। কিয়া বুললে তার সম্মানিত 
চাকরী, মইলক নিয়াম রূপহান হুবাগ, পারিবারিক চিন্তার কোন কারণ নেই 
ভজনর টানে হাবিব ত্যাগ করে পারেছে। এসাদে হাব্বি আর সাধু কিনা মাতে 
নুয়ারিয়ার। ধন্য ধন্য তানু জীবন ও ভক্তি। 

এসাদে ভারতর কত সাধুর কথা কিতা মাত্তাং। কি অদ্ভূত দেশহানর কি 
অদ্ভুত য়ারি এতা সাধুগর লেহে মাতানি সম্ভব নাগই। এবাকা ২০০৯ ইংরেজি 
ধন্য ধন্য নারদ বাবা সমাজ এহানরে কৃপা করেদিসছ। হাব্বিরে ভক্তির পথে 
যানার বর দিছ। জয় নারদ বাবা। তানু জরম আয়া বিষুপপরিয়া মণিপুরী সমাজ 
ধন্য। 


নাসাত বিখ্যাত শুরু সেনারিক রাজকুমার 

মণিপুরী নাসাত পৃথিবী বিখ্যাত গুরু সেনারিক রাজকুমার জরম অছেতা 
কালিঞ্জর গাং, শিলচর - ৭, কাছাড়, আসামে । গিরক ছয়গ অজারাং নাসা 
গুনী জ্ঞানী অজাগ। উহানল তার নাসা রাস মণিপুর, আসাম, ত্রিপুরা, ভারতে 
হাব্বিত্ব জিঙে হবা। 

বাংলাদেশে ১৯৪৮ ইংরেজির ঘরে রাস আহান বাগাদেছে উহানাত 
বিশ্বকবি রবীন্দ্রনাথ ঠাকুর আয়া সারা রাতি না ঘুমজিয়া চেয়া ভক্তিত অবিভূত 
অছে। পিছে নিয়াম হবা পেয়া শান্তিনিকেতনে প্রফেসারী করানিরকা নিযুক্তি 
দেছে। ইন্দিরাগান্ধী কনাকে শাস্তি নিকেতনে থাইতে তেয় মণিপুরী নাসা হিকেছে 
বারো অজা বরিয়া নাসা তামকরেছে কলিকাতাত গুরু সেনারিক রাজকুমাররাং। 

এসাদে এতার ভিতরে বিদেশে নানা দেশে গিয়া মণিপুরী নৃত্য দেহাছে। 
এসাদে পৃথিবীত পয়লা মণিপুরী নৃত্য তা প্রচার করেছে। উতার নিদর্শন দিল্লীত 
ভারতর মিউজিয়ামে তার ছবি কিতা থছি। ওঁ সময়ত আকখুরুম মণিপুর ভ্রমনে 
গিয়া সঙ্গীতর অজা নীলমাধবে কিতাই গেছিগা। উপেয় নাসার অজা আতম্বা ও 
অন্যতার লগে দেহা করেছে বারো শান্তিনিকেতনর অধ্যাপকগ হিসাবে মণিপুরর 
উপেয়র অজারাং নিয়াম সম্মান পাছে। উপেয় তার নাসার গরানা উতা দেহিয়া 
নিয়াম হবা পাছি বারো কাছাড়, গরানা বুলিয়া নাং দেছি। উপেয় মণিপুর 
নর্তনালয়র আতম বাপু শর্মা গিরকরেউ সার্টিফিকেট আহান দেছে। উতা দেহিয়া 
নীলমাধব সিংহ আচানক অছে। 

গুরু সেনারিক রাজকুমার পয়লা ছাত্র গুরু বেহারী সিংহ, রেংটি, ধনঞ্জয় 
সিংহ, কচুধরম, বাটিয়া সিংহ, চেংকুরী, বিদ্যা সিংহ, নরসিংপুর, সুরেন্দ্র কুমার 
সিংহ, বসস্তসেনা সিংহ, গুরু বঙ্কিম সিংহ, গুরু কৃষ্ণপ্রসাদ রাজকুমার, পাঞ্জাব 
বিশ্ববিদ্যালয়র প্রফেসর, কালীগ্জর বিখ্যাত গুরু বিপিন সিংহ, খেলেন্দ্র মুখার্জি, 
গুরু হরিচরন সিংহ, সিঙ্গারী, এসাদে মহেন্দ্র সিংহ, উপেন্দ্র সিংহ, মেহেরপুর, 
লক্ষন সিংহ, চিপরসাঙ্গন, সুখ শর্মা, পাথারকান্দি গুরু বনমালী সিংহ, ভুবনেশ্বর 
মুখার্জি মানু সিংহ, চনদ্রকীর্তি সিংহ, সুধীর সিংহ, আদিত্যসেনা রাজকুমার, 
চন্দ্রকান্ত সিংহ, বিদ্যা সিংহ, বিহারী সিংহ, ধনগ্রয় সিংহ, বাটিয়া সিংহ এতা 
গিরকর পরুয়া খাই শিষ্যও আছিলা। এসাদে গ্িরকর বহু ছাত্র বিষুণপ্রিয়া 
মণিপুরীয়ে কলকাতা, দিল্লী, মুম্বাই, মাদ্রাজ, গুজরাট, শিলং ভারতর হাব্বি 
রাজ্যত মণিপুরী নাসা নৃত্যনাট্য প্রচার করেছিতা। অর্থাৎ সারা ভারত জুরিয়া 
তার নাসা প্রচার অছেতা। এসাদে বহু গুনী অজাগ। 

শান্তিনিকেতনেত্ত পেনসন অয়া আয়া শিলচর সঙ্গীত বিদ্যালয়ত প্রফেসারি 
করল মরানি পেয়া। মুকুন্দ ভট্ট, কৃষগ্দাস সিংহ, মিনু সিংহ, ভকতপুর রামকৃষ্ণ 
সিংহ উপেয় এতা নাসা তামকরলাতা। এসাদে আমরণ নাসা বাগাদিয়া নাসা 
পরিবেশন করিয়া গেলগা। তার নাসা সমগ্র ভারতে প্রচার অছেতা। গিরক 
ভারত তথা বিশ্বজয়ীগ। গিরকর তুলনা নার। 

গিরক মণিপুরর মৈরাং রাজার বংশধরগ, রাজার পুতকগ। শিলচরর 
কালিগ্তর গাঙে জরম অছিল। নিয়াম হ্বা ডিগল ডাঙর বলি পাঙ্কালপা সরল 

অন্তর হবা দরদী মানুগ। তার জেঠাপুতক গুরু গোগীসেনা রাজকুমার, কুশধবজ 
রাজকুমারী, বাঞ্গী রাজকুমার এতা তার জিপুত। 

এসাদে গুনী শিষ্য, গুনী জিপুত থয়া গিরক দৌ অগেলগা। গিরকর 
নৃত্যনাট্য নিয়াম হবা রবীন্দ্রনাথ ঠাকুরর ইকরা এলাহান গতি মন্থর কুগ্জর বরো 
উহান রাসেতা বরাছেগ। এসাদে গিরক বিশ্বত নাসাল আমোদ প্রমোদর জগতর 
মাধ্যমে অমর অয়া আছে। এবাকা তার রাস নাসা প্রচার অয়া সমগ্র ভারতবর্ষত 
চলেরতা। হাবিব গুরু সেনারিক রাজকুমারর নাসা গরানা বিখ্যাততা। তার 
তুলনা নেই ভারতে তথা পৃথিবীত তার জিপুত ছাত্রও বিখ্যাততা। যেগর 
রবীন্দ্র নৃত্য নাট্য ও নিয়াম গজে কাছিল। গুরু সেনারিক রাজকুমারর শিষ্য গুরু 
বিপিন সিংহ নাসাতও ভারতে শ্রেষ্ঠ কালীদাস পুরক্কার পাছে বিখ্যাত মানুগ। 
গুরু বনমালী সিংহ, মাছুঘাট শিলচর গিরকউ প্রিলিপাল ভাতখণ্ডে লক্ক্োত 
আছে। বারো গুরু কৃষ্ণপ্রসাদ রাজকুমার ও পাঞ্জাব বিশ্ববিদ্যালয়ত প্রফেসারগ 
আছিল এসাদে তার পরুয়া হাব্বির সুনাম আছে সমাজে ও ভারতে। উহান 
একমাত্র তার নাসা গরানার হবার কৃতিত্বহান। এসাদে গিরকর শ্রেষ্ঠত্বর ইতিহাস 
বিষুরপ্রিয়া মণিপুরী সমাজে বারো পৃথিবীত অমর অয়া থা যেইতয়গা। উহান 
শিলচর, আসাম, ভারত তথা পৃথিবীত নিংশিং অয়া থাইতায়। মণিপুরী নৃত্য 
রাসর মাধ্যমে বিষুণরপ্রিয়া মণিপুরী সমাজরে বিশ্বস্তরীয় ইজ্জৎ দিয়া গেলগা। 
নাসা এহানরে তপস্যা নিঙে সারাজীবন খেইতে পিতে নাসা এহানরে চিন্তা 
করিয়া নুয়া নুয়া রূপ দিয়া চেষ্টা করল। উহানল মণিপুরী নৃত্যরে পৃথিবীত শ্রেষ্ঠ 
নৃত্য রূপে ফওকরে দিয়া গেলগা। একমাত্র তার কারণে এ সুনাম অইলতা 
উহান হাবিবয়ে স্বীকার করতারা। উহান সমাজে না পাহুরতায়। ধন্য ধন্য গুরু 
সেনারিক রাজকুমার। বুলতারা পৃথিবীর মানুয়ে। ভারতর হাবিব ফামে হাবিব 
রাজ্যত, শিলচরেও নাসা বাগাদিয়া বহু ছাত্র নিকালেয়া মণিপুরী নৃত্য প্রচার 
করুয়েয়া গেলগা। মণিপুরী নৃত্যরে পৃথিবীত শ্রেষঠস্থানে তুলেদিয়া গেলগা। 
হাব্বিয়ে জয় গুরু সেনারিক রাজকুমার বুলতারা। 

অমর সিংহ, আইএএস, ত্রিপুরা চিফ সেক্রেটারী) 

অমর সিংহ, আইএএস, ত্রিপুরা গিরক শিলঙে বহুদিন নেফা 
সেক্রেটারিয়েটে, এডিশনেল চিফ সেক্রেটারী য়া আছিল। পিছে ত্রিপুরা 
সেক্রেটারিয়েটে চিফ সেক্রেটারী অইলগা। গিরক নিয়াম শান্ত ভদ্র মানুগ অছিল। 
মইলক প্রতাপঘরর চৌধুরী দারগার জিলক বারো সুখজ্যোতি সিংহ গিথানকর 
বনক। গিরক বিষুপ্রয়া মণিপুরী সমাজে পয়লা আইএএস পাশগ বারো পয়লা 
চিফ সেক্রেটারিগ। গিরকর জেঠা বেয়ক নীলকান্ত সিংহও এসডিওগ অছিল 
ত্রিপুরাত। গিরক শিক্ষার ঘরে জরম অছিল। ১৯৫০ ইংরেজীত বিএ পাশ করিয়া 
পয়লা নেফা সেক্রেটারিয়েট শিলঙে চাকরী করল পিছে এডিশন্যাল চিফ 
সেক্রেটারীগ অছিল শিলঙে ১৯৬৯ ইংরেজী পেয়া। উতার পিছে ত্রিপুরাত 
সেক্রেটারিয়েটে চিফ সেক্রেটারী অয়া জইন করলগা। উবাকা সৌজিপুত উচ্চ 
শিক্ষা পেইলা। 

গিরক চৌধুরী দারগার জিলক সন্ত গিথানকরে বিয়া করেছিল। গিরক 
বুদ্ধিমানগ অছিল তার চাকরী জীবনে দক্ষতাপূর্ণ অফিসারগ অয়া কাম করে 
গেলগা। ত্রিপারা সেব্রেটারীয়েটেও গিয়া ১৯৯০ ইংরেজী ঘরে রিটায়ার করেছিল। 
মইলক সন্ত গিথানক নিয়াম হবা মানুগ আছিলি। নিয়াম হারৌত আছিলা। 
সমাজে সম্মানিত মানুত গিরকউ আগ। চিফ সেক্রেটারী অনা হাব্বির ভাগ্যত 
অরহান নাগই। এবাকা অইলে বনমালী সিংহ আইএএস গিরক অইতে পারে। 
উসাদে ব্রিপুরাত ব্রজমোহন সিংহ বারো কৃষ্তদাস সিংহ গিরকউ আছি এবাকা 
তানু ব্রিপুরাত ডিসি অয়া পিছে দ্বিয়গিও ডিরেক্টর অছিতা। ব্রজমোহন সিংহ 
বারো কৃষ্ণদাস সিংহ দ্বিয়গি ডিসিত্ব ডিরেক্টর অয়া তানুও সমাজর ইজ্জৎ 
থদেছিগি। অমর সিংহ বনমালী সিংহ দবিয়গির পিছে তানু নুকুলেছিতা। আমি 
সংখ্যা কম জাত এহানাত তানু সমাজর ইড্জতর লেম আকেইগ আছিতা। তবে 
অমর সিংহ গিরকর বেয়ক এসডিও নীলকান্ত সিংহ সমাজর কামে জড়িত 
আছিল। এসাদে অমর সিংহর পরিবারে গুনী অয়া জরম অছিতা। যদিও অমর 
সিংহ গিরক ব্যস্ত অফিসারগ আছিল সমাজর খবর কম করল। শিলং ব্রিপুরাত 
তার চাকরীর জীবন লয়ইল। আত্মীয়র লগেও সম্পর্ক থ নুয়ারল ব্যস্ততার 
দায়িতুই। উতার গজে শাস্ত মানুগ আছিল। জিলকও এমএ পিএইচডি পেইল 

পিছে ইঞ্জিনিয়ার বিশ্বজিৎ সিংহ, ভকতপুর লগে বিয়া করল বারো থাইতারা 
দিল্লিত। তেই বাপক অমর সিংহ গিরকর উপযুক্ত জিলকগ | শিলং লরেট কনভেন্টে 
তামকরলগ। গিরক বিঃ মঃ সমাজর গৌরবর উচ্চ আকাশ বাতিগ। 

অমর সিংহ গিরক অবশ্য হবা শিক্ষিত পরিবারে জরম অছে। আগেকার 
দিনর উচ্চ শিক্ষিত পরিবারহান। উহানে জীবনে কোন দুঃখ অসুবিধা গজে না 
পরেছে। লেরিক তামকরিয়া বিদ্বান য়া চাকরী পেইল করল কোন চিন্তা নেই। 
হবা পরিবারর মানুর লগে সম্পর্ক করেছে। এসাদে জীবন লয়ইল অমর সিংহ 
গিরক। উন্নত জ্ঞানীর পরিবেশ, জিলক উচ্চ শিক্ষিত অয়াও নিজর জাতর পাত্র 
মূল্য দিয়া বিয়া করল। সমাজর ইজ্জৎ থইল। অমর সিংহ সমাজর উচ্চ আকাশ 
বাতিগ অয়া ইতিহাসে থা গেলগা। 


সুশীল কুমার সিংহ 

সুশীল কুমার সিংহ, বিএসসি, এমএড দিয়া পয়লা নাগালেণ্ডে সরকারি 
হাইস্কুলে শিক্ষকগ অছিল। পিছে হেড মাষ্টার, স্কুল ইন্সপেক্টর, ডাইরেক্টর অফ 
এডুকেশন অয়া রিটায়ার করল। গিরক শক্ত শিক্ষকতা করল নিয়াম হবাকলেরিক 
বাগাদিল মানুগ। সিঙ্গারীত জরম অছিল, বাপকরনাং চন্দ্রকান্ত সিংহ। পণ্ডিত 
জগদানন্দ সিংহর নাতিয়ক সিঙ্গারীত জরম অইলেউ বাপকর লগে চাকরীর 
ফামে থায়া লেরিক তামকরল। শিক্ষা বিভাগে নাগালেণে মাষ্টারী করল নিয়াম 
প্রশংসীত শিক্ষকগ। সুশীল কুমার সিংহ গিরক ত্রিপুরার কমলপুরর মন্ত্রী বিমল 
সিংহ গিরকর বনকরে বিয়া করেছিল। নাগালেগুর এবাকার শিক্ষিত অফিসার 
এমএলএমন্ত্ী হাবিব তার ছাত্র বুলানি য়াকরের। নাগালেণ্ডে শিক্ষিত নুকুলানিত 
তার অবদান অনেক। উহানল নিয়াম শ্রদ্ধা ও ভক্তি করলা। গিরক পেল্সন অয়া 
আয়া শিলচর বিবেকানন্দ রোডে সতর নম্বর লেনে ঘর হংকরল। পিছে গিরক 
শিলচর কলেজ সিঙ্গারীত পয়লা প্রিন্িপালগ অছিল। গিরক পিছে নিয়াম 
অসুস্থতায় ভোগিয়া কিস্তাউ করে নুয়ারল। উতার পিছে মইলক বীনা সিংহ, 
গিথানক তেই শিলচরে ভোটে জিডিয়া জিলা পরিষদ অছিলি। কিন্তু মইলক 
অকালে দৌ অনায় নিয়াম হিনপার। চলাফেরা নিয়াম করে নুয়ারের। উতার 
গজে জিপুত দুরেইত চাকরী করতারা। জেঠা পুতক উদয়ন সিংহ, টিসিএস 

ফাস্ট অয়া পাশ করিয়া ব্রিপুরাত এডিসি রেক্কর চাকরী করের। খুল্লা পুতক 
উগর মইলক অর্থাৎ বহকে কিতাই থাইতারা। খুল্লা পুতক মাইন ইঞ্জিনিয়ারগ 
আফ্রিকাত চাকরী করের । সুশীল গিরক কনাকত চেহারা ছবি হবা মানুগ। রূপে 
গুণে সাহ্বেগ বুল্লা। বুরা বয়সেও তার রূপর হবা উহান নাগেছেগা।সৌ জিপুতে 
বাপকর হবা উহান নাউ পাছি। জেঠা পুতক উদয়ন সিংহ ত্রিপুরা রাজ্যত এডিসিগ 
অছে। পুতক উদয়নও নিয়াম দক্ষ অফিসারগ। 

সুশীল কুমার সিংহ গিরক সমাজে শিক্ষা বিভাগে গয়লা ডাইরেক্টরগ 
অছিল। গিরক নিয়াম অদ্যবসায়ী মানুগ সব সময় লেরিক পাকরিয়া থাপারল, 
বারো অগাদ জ্ঞানী মানুগ। সিঙ্গারী গাং এহানর শ্রেষ্ঠ সম্তানগ। গুরু বিপিন 
সিংহর পিছে শ্রেষ্ঠ সন্তান তা আগ। যে গুরু বিপিন সিংহও নাসাত পৃথিবীত 
বিখ্যাত অছিল বারো শ্রেষ্ঠ কালিদাস পুরক্কার পাছিলগ। সুশীল গিরক যেসাদে 
লেরিক নিয়াম পাকরল উসাদে পরম জ্ঞানীগ অছিল, উসাদে লেখকগ অইলে 
অনেক কিছু লেরিক ইকরলইছ। গিরক ইংরেজি ভাষার গজে দখল আছিল। 
সৌ জিপুত ও পড়াত নিয়াম হবা ছাত্র আছিলাতা। পরিবারর বেইবুনি খুল্লাখুলিরে 
দাপা শুষ্টিরে ম্েহও শ্রদ্ধা করল। সুশীল কুমার সিংহ গিরকর কথা সিঙ্গারীত না 
পাছরতাই। উহানে শিলচরে ঘর হংকরলেও কর্ম কাসা উৎসব কাম ঘরে 
সিঙ্গারীত আয়া গাঙুর হাবিবরেল করের। নিয়াম আদশশ্রিয় জ্ঞানী মহান মানুগ। 


চন্দ্রমোহন রাজকুমার, [9901 1)1:69101011710090163 & 0010- 
[799617990০৬ 06 4,858 আছিল। গিরক আগেকার দিনর আইয়েসি 
বিএগ। এ,সি,এস দিয়া পয়লা লেবার ইন্সপেক্টরগ অছিল। শিলঙে [70090 
1৩ এ 94. গ অছিল। গিরক নিয়াম রূপবান অছিল। ব্যবহার হবা কথা 
নিয়াম মিষ্টিভাষী মানুগ। শিলঙে উবাকা অমর সিংহ, চন্দ্রমোহন রাজকুমার, 
গোবিন্দ সিংহ এতা পয়লা গেজেটেড অফিসার অছিলাতা। যেসাদে শিলং দৃশ্যময় 
হবা ফামহান উসাদে গিরক ও নিয়াম রাপবান মিষ্টি ভাবী মানুগ। হাবিব জাতর 
মানুয়ে বানাপেইলা উবাকা শিলং আসামর রাজধানী ১৯৭০ ইংরেজীর মার্চ 
পেয়া আছিল। উবাকা শিলঙর লেইক, ফলস বারো বরপানির দৃশ্য আপার 

শিলঙর দৃশ্য গাছ বন জঙ্গলর শোভা কতি হবা উতা তুলনা নেই এমাটিক হবা 
ঠাণ্ডা ফামহান আসামর রাজধানী বুলতে এমাটিক হবা অছিলতা। চন্দ্রমোহন 
রাজকুমার গিরক নিয়াম দক্ষ অফিসারগ আছিল । ইংরেজি ভাষা, আসামি ভাষা, 
খাসিয়া ভাষা হিন্দি ভাষার গজে নিয়াম দখল আছিল । গিরক বিষ্প্রিয়া মণিপুরী 
ভাষার উন্নত মানর লেখক আগ। গিরকর লেখা কবিতা, এলা, নিয়াম হবা 
বারো ইতিহাসর গজে নিয়াম অভিজ্ঞতা আছিল। গিরকর কলমগর বাহাদুরি 
কম নাগই। কিন্তু চাকরীত বদলা বদলী পারিবারিক নানা কারণে সৌ উচ্চ শিক্ষা 
নিয়া নুয়ারলাগা উহানর অভাবনীয় দুঃখর চাপে শেষ বয়সে সুখ উপভোগ করে 
নুয়ারল। গিরকর ইকরা লেরিক দুহান প্রকাশ অছিল। গিরক নিয়াম চালাক 
দূরদর্শী মানুগ। শিলঙে গিরকে সাহিত্য চক্র আগ হংকরেছিল বারো বিষুপ্রিয়া 
মণিপুরীর মন্দির আগর মাটিহান মন্ত্রীর লগে টটরেয়া গিরকে লেপকরেদেছিল। 
উপেয় এবহাকা মন্দির কিতা হওয়া আমার মানু আছি, বামুন.আছি দৌওর 
সেবাও অর। উতা ছাড়া গিরক সমাজর সভা সমিতিত গিয়া সমাজর কথা 
টটরানি, সমাজর হাব্বির উন্নতি এহান নিয়াম মনেইলগ। লেরিক ইকরল 
সবসময়, কলমগই চেহানে থাইল মানুগ। সবসময় মানুর সহযোগীতা সাহায্য 
করানি মনেইল মানুগ। 

গিরকর গুণ মাতিয়া নারগা গিরকে বহুমানুর উপকার করেছে। গিরকর 
কারণে রাজনগর গাং উহানর নাং দরলাতা মানুয়ে সময় উহানাত। গিরক ক্লাশ 
-ওয়ান গেজেটেড অফিসারগ আছিল। রাজনগরর পয়লা বিদ্বান সম্মানী মানুগ। 
তথা সমাজেও গণ্যামান্য মানু আগ। 

কুমকুম সিংহ 

কুমকুম সিংহ, মাছুঘাট, শিলচর, বাপক কৃষ্ণ সিংহ, উকিল ও সুখজ্যোতির 
জিলক। তেই বর্তমানে ডেপুটি ডাইরেক্টর, এডুকেশন ডিপার্টমেন্ট আসাম, 
কালিহিপাড়া, গৌহাটা। বর্তমানে তরুন নগরে ঘর হংকরিয়া আছি। তেইর বিয়া 
অছেতা কাটাখালে হেয়ক অধ্যাপক কামিনী সিংহ। গিথানক শিক্ষা বিভাগে 
চাকরী করিরি। সমাজ দরদী মানুগ। বেয়াপাত তেইয়ও উচ্চ শিক্ষিত মর্যাদাপূর্ণ 
চাকরীয়ান আগ । বাপক কৃষ্ণ সিংহ উকিল গিরক দৌ অইলতা নভেম্বর ২০০৮ 
ইং। বাপক কৃব্তউকিল তেই সমাজ দরদী বেয়াপাগ। 

ডিসি ব্রজমোহন সিংহ, ত্রিপুরা 
ব্রজমোহন সিংহ টিসিএস দিয়া ডেপুটি কমিশনারগ পেয়া আছিল পিছে 
বিভাগ আহানাত ডাইরেক্টরগ অছিল। জরম অছেতা লোকমা, হালহালি, দলাই 
ত্রিপুরাত। গিরক ডেপুটি কমিশনারগ আছিল, বর্তমানে বিভাগ আহানর দক্ষ 
ডিরেক্টরগ অছে। নিয়াম হবা মানুগ বারো দক্ষ ও সুক্ষ অফিসারগ। 


বনমালী সিংহ, আইএএস, কমিশনার, ত্রিপুরা 

বনমালী সিংহ, জরম অছেতা কলাবাড়ীত, কৈলাসহরে, ত্রিপুরাত। লেখা 
পড়াত নিয়াম হবা অছিল, টৌখাত মানুগ। ওঁ গুণে আইএএস পেয়া আজি 
কমিশনারগ অছেতা। গিরক স্থির ভদ্র বিনয়ী নিয়াম হবা মানুগ। বারো দক্ষ 
সরকারী অফিসার আগ।গিরক বিষুপ্রিয়া মণিপুরী সমাজে উচ্চ মানর অফিসারগ। 
হাবিব সমাজর মানুয়ে নিয়াম সম্মান করতারা মানুগ। গিরক হুদ্দা অফিসারগ 
নাগই সমাজর কাম্‌ রাধামাধবর সেবার কামেও একাত্ত সেবি আগ নিয়াম 
সম্মান করতারা ত্রিপুরা ও আসামর বিকুপ্রিয়া মণিপুরী হাব্বিয়ে। গিরকর কথা 
মাতিয়া লইনাইতয়। গিরক এবাকা সমাজর মুরুছিগ। এবাকা শিক্ষা বিভাগে 
কমিশনারগ অছে পিছে অমর সিংহর ডেকি গিরকউ চিফ সেক্রেটারী অইতে 
পারে। সমাজর মানুয়ে গিরকর মঙ্গল কামনা করতারা। 


ডিসি কৃষ্তদীস সিংহ, ত্রিপুরা 
কৃবন্দাস সিংহ, কৈলাসহরে,গিরক ডিসিগ আছিল । পিছেত্রিপুরা সরকারর 
বিভাগ আহানাত ডিরেক্টরগ অছে। গিরক নিয়াম হবা গুণী মানুগ। তানুই সমাজর 
গৌরব। গিরকর বেবার আচরণ নিয়াম হবা বারো নানা গুন সম্পন্ন মানুগ। 
সমাজর মানুয়ে তার গুনরকা গৌরববোধ করতারা বারো ধন্যবাদ দিতারা। 


ডাঃ হরিপ্রসাদ সিংহ 


বিুপ্রিয়া মণিপুরী সমাজে পয়লা এমবিবিএস ডাক্তারগ। তানুর ঘর 

চিপরসাঙ্গনে।গিরক ডাক্তারী পাশ করিয়া আসাম সরকারর সিভিল হস্পিটালে 

চাকুরীত হমেইল। হবা টিভি স্পেশিয়েলিস্টগ, ডাক্তারীত গিরকর সুনামও দক্ষতা 

আছে। পিছে আর্মিত ডাক্তার নিয়োগর দরখাস্ত চেইলা উপেয় গিরক এহান 

থয়া মিলিটারী ডাক্তারীত হমেইল কেপ্টেইনগ অয়া শিলঙে। শিলঙে থায়া পিছে 
পেরেন্ট ডিপার্টমেন্টে প্রমোশন ডিউ অইল আরো মিলিটারী চাকরী এরাদিয়া 
আহিল সিভিল সারজেন অইল জইন্ট ডাইরেক্টর অইল পিছে ১৯৯০ ইংরেজীত : 
পেনশন অইল। ডাঃ হরিপ্রসাদ সিংহ গিরক সাদহান হবা উসাদে বেবার হবা : 
সবসময় হাসিমুখ উতার গজে দুঃখী রোগীরাংত চিকিৎসার পয়সা না লর। ধন 
পয়সাত লোভ নেই। উহানল পাচতালা বিল্ডিংও নেই। এবাকা কলেজ রোডে 
আসাম টাইপ ঘর আগ হংকরিয়া আছে শিলচরে। যেকোন রোগী তারাং গিয়া 
না বালা অকুরা নেই। 

গিরকরে মেডিকেল তামকরুয়েইলতা জেঠা বেয়ক পয়লা এলএমপি ডাঃ 
কৃষ্ণপ্রসাদ সিংহ গিরকে। গিরকে হাবিব বেইবুনিরে শিক্ষিত হংকরল। দুই নং 
বেয়ক গোবিন্দ সিংহরেও কলকাতাত থয়া ইঞ্জিনিয়ারিং তামকরুয়েইল। ডাঃ 
কৃষ্ণপ্রসাদ সিংহ গিরকও দক্ষ ডাক্তারগ আছিল । এসাদে সমাজে এক নং পরিবার 
উতাত তানুর পরিবারহানও আহান। ডঃ কৃষ্ণপ্রসাদ গিরকউ পয়লা এলএমপি 
ডাক্তারগ আছিল। তাই পরিবার হানর মানুরে শিক্ষিত হংকরেছে চাকুরীর ব্যবস্থা 
করিয়া পালকরেছে মানুগ। ডঃ হরিপ্রসাদ সিংহও উহানে ডাক্তারগ অয়া সুনাম 
করলতা। 

পিছে বুড়া বয়স আয়া হমেইতে ডাঃ হরিপ্রসাদ সিংহ গিরকর মইলক 
গিথানক দৌ অইলি। এগদে সৌগি চাকরীত বাহিরে থাইলা। ভাত রাধিয়া দিল 
মানু ঘরে নেই। ঘরগ উদ্দালা, তেব আত্মীয় স্বজন আনিয়া থয়া চলের, তবুও 
হিনপার। নিয়াম হিনপার মনর শাস্তি নেই, তালাবির মানু নেই, যত্ব করিল মানু 
নেই উহানে বুড়া বয়সে হিনপার যদিও জিপুতে নিয়াম নিংকরতারা। বারো 
জিপুতর লগে গিয়া থানাও না মনার গৌরিয়া ধর্ম সমাজ নিংকরিয়া। ] 

ডাঃ হরিপ্রসাদ সিংহ গিরক সমাজ দরদীগ। সবসময় সমাজর খবর থয়া 
চলের। উতার গজে ঈশ্বর অনুরাগী মানুগ। বৃন্দাবনর রাধাকুণ্ডর মন্দিরর খবর 
নবদ্বীপ রাধামাধবর খবর থর, সহযোগীতা করের নিয়াম সজন ধার্মিক মানুগ। 7 
উহানে সমাজে হাব্বিয়ে বানাপেইলা শ্রদ্ধা করলা । কত ফক্ষারোগী তার আতে 
বালা অয়া গেলাগা। নিয়াম হবা ডাক্তারগ, তার পিছে ডাক্তার নুকুললাতা ডঃ : 
রনধীর রাজকুমার, ডঃ বিনয় সিংহ,ডঃ পান্নালাল সিংহ, ডঃ নীলমাধব রাজকুমার 

& ডঃ সুকুমার সিংহ, ডাঃ কিনারী সিংহ। এতা পুরানা ডাক্তার। তানুর মূল্য 
সমাজে আছে। তানু হাবিব সমাজর সুসস্তান। ডঃ হরিপ্রসাদ সিংহ বুড়া অয়াউ 
এব চিকিৎসা করের। গিরকরে সমাজর মানুয়ে নিয়াম নিংকরতারা। 


মনীন্দ্র কুমার সিংহ, আই.এফ.এস 

মনীন্দ্র কুমার সিংহ গিরক এমএসসি, আইএফএস দিয়া আসামে চিফ 
কনজারবেটার পেয়া অছিল। গিরক সমাজ দরদীগ উহানল বহু সৌওরে চাকরী 
পওয়াদিল। সমাজর পয়লা আইএফএস অফিসারগ। গিরকরে ফরেস্ট 
ডিপার্টমেন্টে নিয়াম ক্ষমতাবান অফিসারগ নিংকরলা। গিরকর ঘর নরসিংপুর 
অইলেও গৌহাটি রাজবরেও ঘর হংকরেছে। পেনসনর পিছে সমাজর কামে 
যোগদান করল। অন্যায় এহান নাকরল।পিছেবিঃ মঃ সাহিত্য সভার সভাপতিগ 
অইল। গিরকর কঠোর পরিশ্রমর কারনে খাইর হাইকোর্ট, সুপ্রিম কোর্টর কেইস 
জিডিয়া বিষুরপ্রিয়া মণিপুরী সমাজ পৃথিবীত প্রতিষ্ঠা লাভ করলাতা। উহানল 
ধন্য সাহিত্য সভা বুলতারা। গিরকও সমাজে গন্যমান্য মানু আগ। তার 
সভাপতিত্বর সময়ে বিঃ মঃ সাহিত্য সভাই বিঃ মঃ ভাবা শিক্ষকর চাকরী স্থারী 
অইল। গিরক দক্ষ মানুগ। 


গোবিন্দ সিংহ, (চিফ ইঞ্জিনিয়ার) 

গোবিন্দ সিংহ, চিফ ইঞ্জিনিয়ার আসাম অছিল। গিরক বিঃ মঃ সমাজে 
পয়লা সিই-গ হাকিম হরিদাস সিংহর পুতক। গিরক পয়সা আহান বাহিরাতা 
নালইল নিয়াম সৎ ভজনর জ্ঞানীগ। অথচ হবা কাম করল। গিরকর ঘর মাছুঘাট, 
শিলচরে। নিয়াম উচ্চ শিক্ষিতর পরিবারর মানুগ। পরিবারর হাবিব শিক্ষিত 
হুবা অছিলা জ্ঞানী সত্জন। শিলচরর তারাপুরে ও নিজর ঘর আছে। আসামে 
হাবিব জাতর মানুয়ে গিরকরে নিয়াম সম্মান করলা। গিরকর ডেকি সংজন 
অফিসার নিয়াম কম। উহানল চিফ ইঞ্জিনিয়ার পেয়া প্রমোশনল কাইলগাতা। 
অইলইছ। এবাকা আসামে তার ডেকি সং অফিসার আর নেই বুলতারা। 

ডঃ অনিল সিংহ, এম.ডি 

প্রফেসার অনিল সিংহ, এমডি গিরক মেডিক্যাল কলেজে পয়লা 
প্রফেসারগ ডাক্তারি বাগাদিলগ। পয়লা ডিক্রগড় মেডিক্যাল কলেজে ডাক্তারী 
বাগাদিল পিছে শিলচর মেডিক্যাল কলেজে বদলি অয়া বাগাদিলগা। গিরকর : 
মূল ঘর প্রতাপঘরে বিলবাড়ীত বারো ঘর করিয়া থাইলতা খৃষ্টানবস্তিত, 
গৌহাটিত। গিরক কম বয়সে হার্টে ধরিয়া দৌ অইল। মইলক নন্দিতা মেডিক্যাল 
কলেজে বাগাদিরিগ। ডাঃ অনিল সিংহ গিরক নিয়াম চরিত বেবার হবা অছিল : 
মানুগ। হবা প্রফেসারগ আছিল মেডিক্যাল কলেজে। মওয়েই সৌ জিপুত থয়া 
দৌ অইল। গিরক ইঞ্জিনিয়ার অমর বারো ডঃ অশোকর বেয়ক। শিক্ষাত নিয়াম 
উন্নত পরিবারর মানুগ। সমাজে তানুর গুনর কথা টটরতারা। 


জর্জ সমরজিত সিংহ, পাথারকান্দি 


সমরজিত সিংহ আইনর ঘরে পয়লা জর্জগ বিষুঃপ্রিয়া মণিপুরী সমাজে। 
গিরক তনুবাবু সিংহ গিরকর পুতক। ঘর রাজারগাং পাথারকান্দিত। গিরক 3 
বৃটিশ আমলেত্ব জর্জগ আছিলগ। আইনে নিয়াম চহা মানুগ। গিরক জর্জগি অয়া 
মরেগেলগা। নিয়াম হবা শান্ত ভদ্র মানুগ। নিয়াম প্রভাবশালী মানুগ্ণ আছিল। 
উবাকা বিষুরপ্রিয়া মণিপুরীত গিরক পয়লা জর্জগ। গিরকর নিয়াম সুনাম আছিল 
জর্জগ হিসাবে শিলচরে। 

বলানন্দ সিংহ, ত্রিপুরা 

বলানন্দ সিংহ গিরক দক্ষ ও বুদ্ধিমান ছাত্রগ আছিল। গিরক মেট্রিক 0৪1- 
০0018101105 ত দেছিল। দুর্ভাগ্যবশতঃ গিরকর পরীক্ষার ফল সঠিকভাবে 
নায়া ফেইল বুলিয়া নুকুলেছিল। গিরক উপেয় আচানক অইল, গিরক নিয়াম 
হবা পরীক্ষা দিয়া খারাপ অইতয়তা বুলিয়া পরীক্ষার পেপার নিকালেয়া চানার 
কেইস করল। অনেক বসর পিছে কেইসহান লয়য়া দেহের তা ০91০46৫ 0- 
৬৩50 ত প্রথম অয়া পাশ করেছে। উপেয় স্কলারশিপ কিতা গ্রান্ট অয়া পেইল 
উতা গ্রহন নাকরিয়া আবেদন করেছিলতা যে কোন বিধুরপ্রিয়া মণিপুরী ছাত্র এ 
[071%৩91ত প্রথম অয়া পাশ অইলে এক্কলারশিপ এহান বলানন্দ স্কলারশিপ 
বুলিয়া পাকা বুলেছিল। উহান অনেকদিন পিছে ডঃ কালীপ্রসাদ সিংহ গিরক 

1.১. 15: ০1855 15 অয়া পাশ অনাই ও বলানন্দ স্কলারশিপ উহান পাছিল। 
উসাদে বলানন্দ সিংহ গিরক নিয়াম দক্ষ হবা ছাত্রগ আছিল ।পিছে গিরকা1[... 
পাশ করিয়া 9০১০০1179০0: য়া রিটায়ার করল । উসাদে গিরক হবা গুণী 
ছাত্রগ আছিল। উসাদে হবা ছাত্র নিয়াম কম জরম অইতারা। 


নৃত্য শুরু বনমালী সিংহ, মাছুঘাট 

নৃত্য গুরু বনমালী সিংহ, নাসার শুরু সেনারিক রাজকুমারর পরুয়াগ। 
ঘর মাছুঘাট, বাপক তনু অজা পদকীর্তনী। বনমালী সিংহ মনিপুরেত্ব বিয়া 
করেছিল। ভাতখণ্ডে নাসা বাগাদিয়া গ্রিনসিপালগ অইল। গিরক নিয়াম সাহসী 
মানুগ। গিরকভাতখণ্ডেত লক্ষেনীত প্রিনিপালগ অয়া সমাজর ইজ্জৎ রক্ষা অইল। 
গিরক মণিপুরী নৃত্যত সুনামী মানু আগ। গুরু সেনারিক রাজকুমার বারো গুরু 
বিপিনর পিছে তা একমাত্র নাসাত গুনী ব্যক্তিগ। সমাজর লেমগ অয়া ঙালয়া 
তার য়ারী থা যেইতয়গা 


প্রসন কুমার সিংহ, পয়লা প্রিজিপাল 


প্রসন্ন কুমার সিংহ, বিষ্ুপ্রিয়া মণিপুরী সমাজে পয়লা প্রিলিপালগ 
কৈলাশহর কলেজে, ত্রিপুরাত। গিরক সৎ হবা শাস্ত ভদ্র মানুগ। গিরকর সুনাম 
সমাজে আছে। গিরক নিয়াম নীতিপূর্ণ প্রিন্সিপালগ। কলেজে বারো কৈলাশহরে 
নিয়াম প্রশংসিত মানুগ। সব সময় মুকসিহানল টটরল।।গুনী মানুগ। পিছে হঠাৎ 
জীগ আহানর লগে মুঙামুঙি দারা খেয়া একসিডেন্ট অয়া দুর্ভাগ্যবশত মরিল 
১৯৯০ ইংরেজিত। 

প্রিলিপাল প্রসন্ন সিংহ গিরক জরম অছিলতা ১৯৩০র ঘরে জরম অছিল। 
কেলকাটা ইউনিভার্সিটিত্ত এমএ পাশ করেছিল। উতার পিছে কলেজে চাকরীত 
হমেইল। সিনিয়রিটিত গিয়া প্রিনসিপালগ অইল। নিয়াম ঙকখি লু মানুগ লিক 
লিক করল। 

গিরক সিলেটেত্ব বিয়া করেছিল। তার বাইরাগ এমএলএ নন্দকিশোর 
সিংহ, নরসিপুর। গিরক নিয়াম জনপ্রিয় মানুগ হাবিব আত্মীয়ই নিয়াম 
বানাপেইলা। কম বয়সে মরানিয়ে পরিবারে আর্থিক চাপ পড়িল। হঠাৎ অভাব 
অনটন আয়া দেহাদিল। কলেজ সরকারী কলেজ নাইলে পেনসন নেই। যেতাউ 

অক পরবতী কালে সৌ জিপুতে চলিয়া যেইতারাগা। উহানে গিরক চুড়াগত 
কায়া হঠাৎ পতন অইল। তারতা আরতাউ কত কিছু আশা আছিল কিন্তু হাবিব 
লয়ইল। 

তেব গিরকর য়ারি দিয়া এব দুঃখ প্রকাশ করতারা ব্রিপুরাবাসী। এসাদে 
এমএলএ তরনী সিংহ গিরক মরিল, এসাদে মন্ত্রী বিমল সিংহ আততায়ীর আতে 
মরিল। এহান ত্রিপুরা বাসীর মিঙালর হাকে চির আধার অইল দৃষ্টাত্তহান। এসাদে 
তিনগ স্তম্ব বাগিয়া পরানিয়ে এ দুর্গিতি আয়া উবা অইলতা ত্রিপুরা বাসীরাং 
এহান পাছুরিল য়ারীহান নাগই। প্রসন্ন সিংহর কথা ব্রিপুরাবাসীয়ে না পাহরতায়। 


গোকুল সিংহ, নরসিংপুর 

গোকুল সিংহর ঘর নরসিংপুর, কাটাখালে জরম অছিল। নিয়াম বুদ্ধিমান 
মানুগ আচানকগ। ভূগোল পৃথিবীর গোলত্বর কারণ লেরিকে আছে পাচহান, 
পরীক্ষাত তা ইকরেছে সাতহান। উতাত মাস্টরগই দুহান কাপিয়া কম মার্ক দেছে 
বুলিয়া মাষ্টরগর লগে লাগিয়া আর না তামকরতৌ বুলিয়া স্কুলেত্ত নুকুলিয়া 
গেলগা। উপেয় গিয়া আর্মিত হমেইল। আর্মিত বিএ পাশ সার্টিফিকেট আহান 
বারো এমএ গাশগ বুলিয়া মণিপুর ডিএম কলেজে প্রায় আট বসর প্রফেসারি 
করল। গিরক কলেজে আর্টসর হাবিব বিষয় বাগাদিল। পিছে খাই বেয়াপা আগ 
প্রফেসারগ তারে বিয়া করানি মনাছিলি তা বারো নাকরল। উপেয় বেয়াপা 
উগই কমপ্লেইন করিয়া ডিএম কলেজ এরাদিয়া ঘরে আহিল। সিঙ্গারীত থায়া 
বাগাদিল। গিরক নিয়াম বুদ্ধিমানগ অছিল। হাবিব বিষয় বাগাদিল। 


গোকুল সেনা সিংহ, সাহিত্য সভার পয়লা সভাপতিগ্ 
গোকুল সেনা সিংহ, কৃষ্ণনগর, দুল্লভছড়া, জিলা করিমগঞ্জ, আসাম। 
পাঠশালার শিক্ষকগ। গিরক নর্মাল স্কুলেও তামকরেছিল। সাধারণ ভাবে জীবন 
কাটেয়া গেলগা। কিন্তু সাহিত্য সভার দায়িত্বত সভাপতি অয়া থানার পিছে 
রাজনীতি নাকরলেউ রাজনীতিবিধর লগে নিয়াম চলিল। অথচ তা শিক্ষক আগ। 
গোকুল সেনা গিরক নিয়াম দিন সাহিত্য সভার সভাপতিগ অয়া কাম করল। 
গিরকর ব্যবহার কথা নিয়াম হবা অছিল। মানুর হবা অইলেতেক বুল্ল। গোপেন্দ্ 

কুমার সিংহ যেবাকা করিমগঞ্জত এসডিও-গ অয়া আছিল উবাকা আসামে 
এজিপি সরকারর রাজত্ব চলের সময়হান। উবাকা বিুগপ্রিয়া মণিপুরী ভাষা 
স্কুলে চলানিরকা নিয়াম চেষ্টা করল। গৌহাটীত মাহানাত প্রায় বিশদিন কিতা 
যানা থানা মন্ত্রীর লগে তিলনা এতাল চলিল। এজিপি দলর মানুয়ে নিয়াম 
য়াকরলা। অইতে অইতে ১৯৮৯র মে মাস স্বরাষ্ট্র মন্ত্রী ভৃগুকুমার ফুকন 
করিমগঞ্জত আয়া বিবুন্প্রয়া মণিপুরী ভাষা স্কুলে চালানিরকা ঘোষনা করল। 
বিষুরপ্রিয়া মণিপুরী হাব্বিয়ে হারৌ অইলা। এসাদে তার সময়ে সাহিত্য সভা 
নিয়াম গজে কাইল। উহান একমাত্র গোপেন্্র কুমার সিংহ গিরকে করুয়েইলহান। 
যত রূপা পয়সার খরচ এতা হাবিব তা যোগেয়া সম্ভব অইলতা। পিছে 
গোকুলসেনা সিংহ সমাজর কাম করে করে পেন্সন অইল। বয়স অইল এগদে 
পেসন গ্রান্ট অনা ভিলর। ঘরে অসুবিধা উবাকা নুয়ারা অইল চিকিৎসা করিয়াও 
মরিল। সাহিত্য সভার মানু গিয়া শ্রাদ্ধ কিতা করিয়া আইলাগা। 

গিরকর সমাজ নিঙর উপমা নেই। নিয়াম যুক্তিমান জ্ঞানী মানুগ।গিরকর 
সভাপতিত্বর সময়ত সাধারণ সম্পাদক আছিলাতা সিঙ্গারীর মণিকাত্ত সিংহ, 
মাষ্টর বারো গৌরকিশোর সিংহ, সংসঙ্গ আশ্রম রোড, শিলচর। সহ-সভাপতি 
আছিলতা গোপেন্দ্র কুমার সিংহ। দ্বিয়গিয়উ চহা বুদ্ধিমান আছিলা। দ্বিয়গির 
তিক্ষ চিন্তার কারনে খাই কে কুমারধন সিংহর বিধু্প্রয়া মণিপুরী মণিপুরী 
নাগই বুলিয়া হাইকোর্টে লাগাছিল কেইস উহানর বিরোদ্ধে সাহিত্য সভা 
রেসপনডেন্ট য়া উকিল ধরিয়া কেইসহান জিঙানি অইলতা। সুপ্রিম কোর্টে 
কেইস করলে উহানউ সাহিত্য সভাই জিওলা। তানুরে ধন্যবাদ। উতার পিছে 
মনিকান্ত সিংহ, গৌরকিশোর সিংহ তানু দ্বিয়গির লগে মি নরেন্দ্র চন্দ্র সিংহ 
তিনগিয়ে শিলচর কলেজ, সিঙ্গারীত প্রতিষ্ঠা করলাং। উসাদে গোকুল সেনা 
সিংহ, মণিকান্ত সিংহ, বারো শৌরকিশোর সিংহ তিনগির চেষ্টাই সাহিত্য সভার 
জনপ্রিয়তা সমাজে অইলতা। 

সাহিত্য সভা জয় জয় কার অইলতা। ছাত্র সংস্থার লগে তিলয়া আন্দোলন 
চলিয়া গেলগা। সাহিত্য সভার অবদান সমাজে অনেক। কোর্ট কেইস সুপ্রিম 
কোর্ট হাইকোর্টে দ্বিয়পেয় কেইস জিডিয়া বিঃ মঃ সমাজরে বিধুরপ্িয়া মণিপুরী 
বুলিয়া প্রতিষ্ঠা করানি অইলতা। তানুই মূল সাহিত্য সভারব্রষ্টা। সমাজে উহানল 

গোকুলসেনা সিংহর কথা নিংশিং অয়া থাইতায়, মণিকান্ত সিংহর কথা 
গৌরকিশোর সিংহর কথা না পাহুরিয়া সমাজে তানুর অশেষ অবদান উহানরে 
সম্মান জানেইতারা। 

জিলক। ভীমসেন রাজকুমার যোরহাট নর্মাল স্কুলর শিক্ষকগ অয়া অনেক বসর 
যোরহাটে আছিল। ইন্দিরা মেয়না) গিথানক এমএ পাশ করিয়া যোরহাটর জেবি 
কলেজে প্রফেসারী করল। ওঁ কলেজে বাগাদিয়া পেন্সন অইলি। গিথানক 
বিুপ্রিয়া মণিপুরী সমাজে পয়লা মহিলা প্রফেসারগ অছিলিগ। গিথানক ৯০ 
ইংরেজীর আগে পেন্সন অইলি। বেইবুনির শিক্ষারগা গিথানক বিয়া নাকরিয়া 
চিরকুমারীগ অয়া জীবন কাট্েইল। গিথানক নিয়াম শান্ত ভদ্র ব্যবহারর মানুগ। 
তেই যোরহাটে আছিলা বিষ্ুপ্রিয়া মণিপুরী হাবিবর লগে মিলিয়া সমাজর কথা 
য়ারী দিল খালকরল বারো বিধুপ্রিয়া মণিপুরীগ অয়া পয়লা কলেজে বাগাদিল 
বুলিয়া নিজে বিঃ মঃ মণিপুরী বুলিয়া গর্ববোধ করল। উসাদে তেইর বেইবুনি 
মানু অকা শিক্ষিত অকা বুলিয়া খালকরল। বাপক ভীমসেন রাজকুমার গিরকও 
দক্ষ নর্মালর শিক্ষকগ অছিলগ। নিয়াম সাহসী বক্তাগ আছিল। রাজবংশর মেজাজ 
কাইদা উতা তারাং আছিল। কারাতৌ মুর নানি নেই, বেবিচারও নেই। ঠিক 
অয়া চলিল। ইন্দিরা পয়লা জেবি কলেজ অইতেত্ব তেই প্রফেসারী করিরিগ। 
উহানল তেইরে নিয়াম মানলা। হবাক সৌওরে লেরিক বাগাদিল বুঝাদিল। 
তেই হবা প্রফেসারগ আছিলি। তেইর বেইবুনি ও হবা চাকরী করতারা উচ্চ 
উচ্চ শিক্ষিত অছি। বেয়ক আগ অএনজিসির 'ইঞ্জিনিয়ারগ আছিল। এবাকা 
অন্য কলেজর প্রফেসাররে আসাম সরকারে পেলনদের পেন্সন পেইলে নিজে 
হবাক চলে পারতয়। আকখুলিগর খরচ পৌষাক ব্যবহারিক জিনিষর খরচ 
চলাফেরার গাড়ীর খরচ। তবে নিয়াম সৌখিন প্রিয় মানুগ নাগই। পরিষ্কার 
পরিচ্ছন্ন অয়া চললি মানুগ। লেরিক বাগাদিল ছাত্র ছাত্রীল কলেজে অম অম 
করিয়া থাইলা মানু পেন্সনর নিঃসঙ্গতা এহান নিশ্চয় হবা না লাগতয়। এবাকা 
বার্ধক্য আহিল। নিয়াম গুনী মানুগ। বারো এবাকার সৌরেল বুলিয়া চলিল 
জামেলা মুরগত নেই মুক্ত জীবন দৌ হমাদিলে হবা বুলিয়া জীবন কাটেইল। 

ডঃ নন্দিতা সিংহ 

ডঃ নন্দিতা সিংহ, নন্দলাল সিংহ নরসিংপুর গিরকর জেঠি জিলকগ। 
তেই ডাক্তারি পাশ করিয়া পয়লা আসামর নানা ফামে ডাক্তারী করল। গৌহাটা 
শিলচর মেডিক্যাল কলেজে ও চাকরী করল। পিছে প্রফেসার ডঃ অনিল সিংহ 
গিরকর লগে বিয়া অইল। দ্বিরগিয়েও মেডিক্যাল কলেজে প্রফেসারী করলা। 
ডঃ অনিল সিংহ গিরকউ হবা ডাক্তারগ আছিল। পিছে গৌহাটা খুৃষ্টানবস্তিত 
ঘর করলা। ডাক্তারী চাকরী এহান সম্মান আছে রূপা আছে কিন্তু পরিশ্রম 
অপরিসীম । তেই বিষুপ্রিয়া মণিপুরীত পয়লা ডাক্তার বেয়াপাগ। তেইর ব্যবহার 
নিয়াম হবা। তেইর বেইবুনি হাবিব উচ্চ শিক্ষিত অছিলা। বারো তেই বিুপরিয়া 
মনিপুরী পয়লা ডাক্তারী পাশ করেছেগ। কিন্তু পারিবারিক নানা কারণে চিন্তাত 
থাইলি হেয়ক প্রফেসার অনিক সিংহ হৃদরোগে আক্রাত্ত য়া অসময়ে দৌ 
অইল। উহানে নিজরে উদালা উদাস ভাব মনহানাত থাইল। হাব্বিতা সুওয়াও 
বহু অভাব অছে পারা। সৌ জিপুতও ডাক্তার অইলা। তেব ঘরে গারজিয়ান 
মুনি নেয়ইলে রীতিনীতি রুটিন মত নার। ইমা যতউ শক্ত অক তবু হেচরাত 
অইতে বাধ্য। তবে দিক আহান হবা তেইর বেইবুনি হাবিব শিক্ষিত হবা চাকরী 
করতারা অভাবী নেই, দুঃখ যন্ত্রনার কারণ নেই। পেলসন অয়া গৌহাটীর খৃষ্টান 
বস্তিত ঘর করেছি গৌহাটীত থাইতয়গা। তেব ডাক্তার অইলে অবসর সাঙনি 
নেই। মানু চিকিৎসা করাত থাইতয়। ডাক্তারী জীবন এহান ব্যস্ত জীবনহান। 
এতাত সংসার করিয়া, ডাক্তারী করানি নিয়াম হিন কামহান। গৌহটী শিলচরে 
তানুর বেইবুনি হাবিব থানায় মিলামিশা যোগাযোগ সহজ অছিল। তেব নন্দিতা 
সুখী অ নুয়ারেছে হেয়ক মরিল, জিলক বিধবা অয়া বারো সংসার করল। এসাদে 
দুঃখ চলের। এবাকা এসাদেই জীবন যারগা যদিও ধন পয়সা গুন প্রভুয়ে 
হাবিবতা দেছে। 

উহানে নিয়াম লোভে চেম্বার খুলিয়া চিকিৎসা নাও করিরি। হইত পেন্সন 
অইলে করতয়। কারণ বয়া থানা মানুয়ে না মনেইতারা উতার গজে ডাক্তার 
মানুর সেবা চিকিৎসার বিষয়হান। 

ডঃ নন্দিতা সিংহ জরম অছেতা শিক্ষিতর ঘরে বারো বিয়া অছেতাও 
শিক্ষিতর ঘরে উহানে অভাবে হের পানার সুযোগ নেই হাব্বিতা পূর্ণ। তবে 

কনাকে বাপক নন্দলাল সিংহ গিরকে বেতন আকহানল সাত আটগ জিপুত 
উচ্চশিক্ষা দিল খরচ নিয়াম উহানে নিয়াম হিসাবে চললা কিন্তু আজিতে রূপার 
অভাব নেই হুদ্দা হারৌর অভাব আছেতা। ডঃ নন্দিতা সিংহর জনমহান এসাদে 
গেলগা। 
ডঃ অশোক কুমার সিংহ 

ডঃ অশোক কুমার সিংহ, গিরকর বাপক প্রমোদ সিংহ বৃটিশ রাজত্বত 
দারগাগ আছিলগ। গিরক সমাজে পয়লা এমটেক ডক্টরেট-গ। অশোকর 
বেইবুনি অজিত কুমার সিংহ, অমর সিংহ, ডঃ অনিল কুমার সিংহ, তার খুল্লা 
উগ বিএসসি পাশ করিয়া থাইলগ। তানুর পরিবার এহান ও বিঃ মঃ সমাজে 
উচ্চ শিক্ষিত পূর্ণ পরিবার আহান। অশোক কুমার সিংহ গিরক নিয়াম সমাজ 
দরদীগ। গিরক ইঞ্জিনিয়ারিং এহানরে নিয়াম গুরুত্ব দেছিল। উহানল তার 
জিপুতউ ইঞ্জিনিয়ার হংকরেছিল। কিয়া বুল্পে ইঞ্জিনিয়ার নানান মেশিন যন্ত্র 
হাবিবি হংকরতারা। অন্যতায় নাগই বুল্ল। অশোক সিংহ গিরক, অরুন সিংহ, 
মনিকাস্ত সিংহ, নরেন্দ্র চন্দ্র সিংহ, বিঃ মঃ সাহিত্য সভার সাধারণ সম্পাদক 
আছিলাংতা।সভাপতিগ মনিন্্র কুমার সিংহ, আইএফএস, তানুই পরবর্তী সময়ে 
কমিটি হইল উপেয় অছিতা বারো তানুই খাই কে কুমারধন সিংহ হাইকোর্ট 
কেইসর লইয়নিত থায়া লইকরলাতা কেইস জিংলাতা। ধন্য সভাপতি মনিন্দ্ 
কুমার সিংহ। অশোক গিরক শিলচর রিজনেল ইঞ্জিনিয়ারিং কলেজর ভাইস 
প্রিলিপালর দায়িত্বত থায়াও সমাজর এতা কাম করে গেলগা। নিয়াম বুদ্ধিমান 
জ্ঞানী মানুগ। পিছে রাধামাধব কমিটিত ও হমেয়া বৃন্দাবনর রাধাকুণ্ডর বিষুগপ্রিয়া 
মণিপুরীর মন্দির কাম করে গেলগা। কলেজেও নিয়াম হবাক বাগাদিল। উহানল 
তার সুনাম আছিল কলেজর ছাত্রর চাকুরীত নিষুক্তির লাইনর দায়িত্বত তা থাছিল 
উহানল তারে ছাত্রই নিয়াম শ্রদ্ধা করলা ।গিরকর মইলক চন্দনা সিংহ, এমএসসি 
দিয়া হাইয়ার সেকেন্ডারিত লেরিক বাগাদিল গৌহাটীত। কিন্তু দুরারোগ্য নুয়ারা 
অয়া অকালে মরলি উহানে অশোক গিরক নিয়াম অসুবিধাত পরিল। উপেয় 
পরিবারে অসুবিধা দেহা দিল। গিরক থাইল শিলচরে পরিবারর হাবিব সৌ 
থাইলাতা গৌহাটীত খৃষ্টান বস্তিত তানুর নিজর ঘরে । অশোক গিরকর ব্যবহার 
কথা সমাজর কাম নিং নিয়াম প্রশংসনীয়। আমার সমাজে গিরক উচ্চ শিক্ষিতত 

১৯৮ 

তাঞ আগ। এমটেক দিয়া পিএইচডি ডিগ্রি লছিল। ইঞ্জিনিয়ারিং লাইনে তা 
গলা উচ্চ শিক্ষিতগ। বেয়ক অমর সিংহ ইঞ্জিনিয়ারিং পাশ করিয়া ভারতে 
হুনা রিজাল্ট করিয়া বিদেশে গিয়া তামকরিল সরকারি স্কলারশিপ পাছিলগ। 
এসাদে তানুর পরিবার এহান সমাজে গৌরবর পরিবারহান। উচ্চ শিক্ষাযুক্ত 
গরিবারহান। তানুর শুন বিদ্যার কথা সমাজে না পাহুরতায়। বারো আসামর 
শিক্ষিত পরিবার বুলতারা উতাত তানু আকতা। 


সুখজ্যোতি সিংহ 

সুখজ্যোতি সিংহ গিথানক পয়লা মাষ্টারি করলগ হাইলাকান্দিত ইন্দ্র 
কুমারী হাইক্কুলে। তেই প্রতাপঘরর চৌধুরী ছ্বারগার ছয় নম্বর জিলকগ। তেই 
বিএ এলএলবি দেছিলি দিয়া পিছে আসাম স্টেট সোসিয়েল এডুকেশন অফিসারগ 
অছিলি। তেইর হাবিত্ব আচানকহান বিয়া করিয়া সৌ অয়া অয়া এমএ এলএলবি 
দিয়া পারেছে সংসার নানা জামেলা এতার বিতরে। তেই চালাক বুদ্ধিমতি 
বেয়াপাগ। তেইর বিয়া মাছুঘাটর কৃষ্ণ উকিলর লগে অছিল। তেইর পুতক 
কিরিটি সিংহ গিরকও ইনকাম টেক্সর ডিস্ট্রিক অফিসারগ আছিল। বারো জেঠা 
পুতক কিসলয় এইচএসএলসি ফাস্ট অয়া ইউনির্ভাসিটিত পাশ করেছিল। 
সুখজ্যোতি সিংহ গিথানক আমার বেয়াপাত পয়লা মহিলা গেজেটেড অফিসারগ 
অছিলিগ। গিথানক সমাজর কথা নিয়াম খালকরল বারো প্রায় সভাসমিতিত 
এটেন্ড করল, খবর লইল বেয়াপাগ। তেইর জিলক কুমকুম সিংহ, গিথানক 
জেডিপিআই-গ আসামে, নিয়াম ডাঙর সম্মানিত চাকরী করিরিগ। তানুর কারনে 
আমার বেয়াপার ইজ্জৎ আছেতা শিক্ষার জগতে। পুরানা বিদ্বান অয়াও 
বেজাতিরাং না গেছিগা কারণ চৌধুরী দারগা শক্ত মানুগ জাতিপ্রিয় দেশ প্রিয় 
মানুগ আছিল। সুখজ্যোতি গিথানক মাছুঘাটর কৃষ্ণ সিংহ উকিলর মইলকগ 
তানুর সো উচ্চ শিক্ষার অধিকারী অছি। 

গিথানক ডাগর অফিসারগ অইলেও ঘরর রাধা পরিবেশন হাবিব নিজে 
করল। ধর্মিয় রীতির হাবিব মর্যাদা দিরা চললিগ। বুরা বয়সেও তেই বয়া না 
থাছে। কথা বার্তা ব্যবহার নিয়াম হবা অছিলি। যেসাদে তেই হবা উসাদে ব্যবহার 
গুণ জান হাবিব হবা। তেইর বেইবুনি আত্মীয় কোনগউ শিক্ষা শুন কমতা নাগই। 

বেয়ক বীরেন্দ্র সিংহ, ডিটিওগ অছিল। গিথানক পয়লা মহিলা গেজেটেড 
অফিসারগ অয়া বিধুপপ্রিয়া মণিপুরীর ইজ্জৎ থদেছেগ। তেইর গুণর কথা সমাজে 
না পাহুরতায়। তেই পেনসন অইলিতা ১৯৮৮ ইংরেজিত। এতার পিছে সমাজর 
কামে সভা সমিতিত থায়া সহযোগিতা যেতা পারিল করিরি। কিন্তু শাস্তি নাপেইল 
বুরা বয়সে তালাবি করিল মজবুত পরিবেশ নাপেইল পুতক কিরিটি অকালে 
দৌ অনাই। উতার গজে হেয়ক কৃষ্ণ উকিল দৌ অয়া আকখুলিগ চিত্তাত নাতি 
নাতল থাইলি। আমার বেয়াপাত পয়লা অফিসারগ অছিলি। & সম্মানল গিথানক 
সমাজে অমর অয়া থাইতয়। 
হাব্বি লেখকরে সম্মান দিরি উসাদে জ্ঞানী জনগ। সবসময় সমাজর কথা 
খালকরল বারো প্রভুরাং সমাজর মঙ্গলরকা মাগেদিলগ। তেইর কথা সমাজে 
না গাহুরতায়। তেই বেয়াপাত আমার সমাজে পয়লা গৌরবর লেমগ বারো 
শিক্ষিত উচ্চ সম্মানর অধিকারীগ। তেইর উজ্জ্বল জীবনর কথা সমাজে না 
পাহুরতায়। 
ডঃ কালীপ্রসাদ সিংহ 

বিশ্ববিদ্যালয়র প্রফেসার ডঃ কালীপ্রসাদ সিংহ ডিলিট গিরক ডাকুলা 
বাসেইসেনা সিংহ গিরকর জেঠা পুতক। গাংহান কচুধরম, শিলচর - ৭, কাছাড়, 
আসাম। গিরক জরম অছেতা ৩ জানুয়ারী ১৯৩৭ ইংরেজীত। গিরক এমএ 
ফাস্ট ক্লাস ফাস্ট কলকাতা বিশ্ববিদ্যালয় ডক্টরেট বারো ডিলিট ডিগ্রীধারী 
গিরকগ। গিরক গৌহাটা, ত্রিপুরা, আসাম বিশ্ববিদ্যালয়ত প্রফেসারী করল। 
গিরকর ডেকি ডিশ্রীধারী আসাম তথা ভারতে দুগ তিনগ অইতে পারে। উতার 
গজে গিরক অনেক লেরিক ইকরেছে বারো গিরকর ইকরা লেরিক পূর্বাঞ্চলর 
হাব্বি বিশ্ববিদ্যালয়ত চলের। গিরক মাতিক বুল্ে দুর্লভ ব্যক্তি আগ বিষুগ্প্রয়া 
মণিপুরী সমাজে শ্রেষ্ঠ বি্বানগ। তার ডেকি আর জরম অইবা বুলিয়া নিং নেই। 
গিরকে লেরিকও অনেক বারো ডিকশনারি আহানও ইকরেছে। গিরকর লগে 
তুলনা দিলতা নেই বুলানি য়াকরের। যেতা তার ডেকি লেখক উতা তার ডেকি 
ভিশ্রীধারী নাইতে পারে বারো মান্না ডিগ্রীধারী উগিয়উ তার ডেকি লেখক নাইতে 
পারে। উহানল তা শ্রেষ্ঠ। গিরক চিরকুমার ব্রত পালন করিয়া জীবন কাটেইল। 

বারো আকখুলা থার বারো পালিত জিলক উগর লগেও থার। যেতাউ অক 
গিরক চাকরীর পেন্সনর রূপা নাপানিয়ে নিয়াম কষ্টে চলের। ছন্দা লেখক হিসাবে 
সামান্য আসামর সরকারর প্রদত্ত লেখকর পেন্সন আহান পার উত্তাল কোনরকম 
চলের। আর্থিক অছচ্ছলতা উহানে নিয়াম হিনপার। পেন্সন নাপেয়া চলের 
কোনরকম গিরকে বিঃ মঃ অবিসি কমিশনে রিপোর্ট চেইলে গিরকে রিপোর্ট 
দেছিল বারো তার রিপোর্ট মতে অবিসি তঙালক পেইলাংতা। গিরক কলকাতা 
ইউনিভাসিটিত পয়লা বলানন্দ সিংহ স্কলারশিপ উহান পাছিলগ। 

গিরক সমাজরমা শিক্ষার লেমগ, মরলে ও অমর অয়া থাইতয়। তার এ 
শিক্ষার রেকর্ড এহান জিানি-হজহান নাগই। তার ইকরা সংস্কৃত লেরিক 
বিশ্ববিদ্যালয়ত চলের উতাউ সহজে আরাক আগই জিডিয়া ইকরানি সহজহান 
নাগই। গিরক ঝিষ্পরিয়া মণিপুরী সমাজে মনি'আগ বুলানি য়াকরের। গিরক 
জরম অছিলতা ১৯৩৭ ইংরেজীত 

ও কালীপ্রসাদ শ্রেষ্ঠ জ্ঞানী ব্যক্তি উগর কথা কিতা মাত্তাং। গিরকর গুণর 
কারনে বিুপপরিয়া মণিপুরীত বুদ্ধিমান জ্ঞানী মানু আছি বুলিয়া হারপেইলা। তা 
জরম অয়া বিঞুপপ্রিয়া মণিপুরীর সম্মান অইলতা ৷ গিরকর সঠিক রিপোর্টর কারণে 
অবিসি পেইলাংতা। গিরকর ব্যতিক্রম ব্যক্তিত্ব হাবিবয়ে হারপাছি। 

গিরক সমাজে গুনী দৌ আগ আয়া জরম অছেগাগ। একথা এহান সমাজে 
হাবিবয়উ স্বীকার করতারাহান। উসাদে ভুবনেশ্বর সাধুঠাকুর ও ধর্মীয় মহান প্রতীক 
আগ। এসাদে হাব্বির শক্তিয়ে সমাজ পালরতা। এতা হাবিব সমাজর মহান 
জরম অনাই বিষুপ্রিয়া মণিপুরী সমাজ জগতে পালছে ঙালছেতা। ধন্য 
কালীপ্রসাদ সিংহ গিরক। গিরক সারাজীবন প্রথম অয়া যারগা। জাতহানাত 
জ্ঞানী বিদ্বান আছি উহান দৃষ্টাস্ত থছে গিরকগ। গিরক মরলেও বিদ্যা শুনল 
ঙালয়া অমর অয়া থাইতয়। 


গোপেন্্র কুমার সিংহ, এডি.সি., কাছাড় 


গোপেন্দ্র কুমার সিংহ, এডিসি, কাছাড়, শিলচর, গিরক পাথারকান্দির 
কচ্বাড়ী গাঙে জরম অছিল। বাপকর নাং কালাধন সিংহ বৃটিশ আমলে 
পাঠশালার শিক্ষকগ অছিল। গোপেন্দ্র সিংহ গিরক এমএ বিটি পাশ করিয়া 

মডেল হাইয়ার সেকেন্ডারী স্কুলে মাষ্টারী করল। পিছে এসিএস পরীক্ষা পাশ 
করিয়া এসডিঅ অয়া জইন করল করিমগঞ্জে। গিরক নিয়াম সুক্ষ জ্ঞানী মানুগ 
অছিল। ইতিহাসল এমএ দেছে উহানে ইতিহাস ও রাজনীতিরতাউ বহু জ্ঞান 
আছিল। চালাক বারো বুদ্ধিমান মানুগ। 

১৯৮৫ ইংরেজীত এজিপি সরকার আসামে অইল উপেয় এজিপির কর্ম 
কর্তার লগে নিয়াম যোগাযোগ থয়া চলিল। তার সহযোগীতায় বারো 
গোকুলসেনা সিংহ সভাপতি বিঃ মঃ সাহিত্য সভা, গিরকউ এজিপি সরকারর 
কর্ম কর্তার লগে নিয়াম মিলা মিশী করল। উহানে গোপেন সিংহ গিরকে কিতাই 
যুক্তি করিয়া গৌহটিত থায়া থায়া সরকারর যোগাযোগল চললাতা। উতার 
খরচ হাব্রি গোপেন্্র সিংহ গিরকে দিল। উতার গজে তার বাসাত বিঃ মঃ 
সাহিত্য সভার মিটিং কিতা অইল। উতাত করিমগঞ্জর মনিরাজ সিংহ, গান্ধী 
সিংহ গিরকর সহযোগীতাও কম নাগই। গিরক সাহিত্য সভার মানুগ। গিরকর 
করিমগঞ্জর বাসাত ও সাহিত্য সভার মিটিং অইল। উতাত সাহিত্য সভা এহান 
সমাজর কামরকা নন্দকিশোর সিংহ এমএলএ গিরকে যুক্তি দিয়া মহাসভাত্ত 
খেইকরিয়া হঙছিল উহানল নরসিংপুরর গিরিগিথানীয়ে এবাকাউ সাহিত্য সভা 
এহান আমারহান বুলতারা। 

এসাদে দিন আহানআসামর মুখ্যমন্ত্রী প্রফুল্প কুমার মহন্ত উবাকার কাছাড়, 
জিলাত আহানির প্রগ্রাম করিয়া আয়া কাছাড়ে গোপেন্্র সিংহ গিরকর নিমন্ত্রণ 
পাথারকান্দিত নিয়া গেলগা। উবাকা গোপেন্দ্র কুমার সিংহ গিরক বুদ্ধিমানগ 
বুদ্ধি করিয়া করিমগঞ্জ শিলচর টাউনে না থয়া পাথারকান্দিত গিয়া থানা খানার 
ব্যবস্থা ফোনে ঠিক করিয়া পাথারকান্দিত চোদ্দ মাদল করিয়া' বিরাট সম্মান 
দিরা বিবুরপ্রিরা মণিপুরী সমাজর মানুর হাদিত নিয়া নিয়াম হবাক সম্মান দিয়া 
বিঝুপপরিয়া মণিপুরী ভাষা দিলু বুলিয়া ঘোষনা করয়েয়া মিটিং করল গোপেনর 
কথা কিতা মাত্তাং। গিরকে এ সমাজরে বিধুরপরিয়া মণিপুরী ভাষারে প্রতিষ্ঠা 
করানি নিয়াম মনাছিল। উহানে এতার পিছে এজিপি সরকারর স্বরাষ্ট্র মন্ত্রী 
ভূগুকুমার ফুকন, করিমগঞ্ডে আয়া বিষুপ্রিয়া মণিপুরী ভাষা দেনা অইল বুলিয়া 
ঘোষনা করল। এতা হাবিব গোপেন্দ্র কুমার সিংহ, মনিরাজ সিংহ ও গোকুলসেনা 
সিংহর প্রধান ভূমিকায় অছিলতা লগে ওঁ মিটিঙে বিঃ মঃ সাহিত্য সভার হাব্বিয়ও 

আছিলা। উহানল সাহিত্য সভার অবদান নিয়ামতা। সাহিত্য সভা উসাদে সমাজে 
নিয়াম সম্মান পেইল। এসাদে করিয়া গিরক এডিসি প্রমোশন পেয়া শিলচরে 
আয়া জইন করলগা। এতারমা ছাত্র সংস্থায় আন্দোলন করলা আট বসরে 
চব্বিশহান আন্দোলন করলা, এগদে খাই কে কুমারধন সিংহই বিস্ুপরিয়া মণিপুরী 
এতা মণিপুরী নাগই বুলিয়া হাইকোর্ট, সুপ্রিমকোর্ট দ্বিয়পেয় কেইস দিল কেইসহানি 
জিঙিয়া সাহিত্য সভায় বিষ্রপ্রিয়া মণিপুরী জাতহানরে পৃথিবীর মানুর মুঙে 
প্রতিষ্ঠা করলা উহানল সাহিত্য সভা ধন্যবাদ। এতা হাব্বি সাহিত্য সভার কর্ম 
কর্তার অবদান। বহু লক্ষ টাকা খরচ করলা। উহানল সাহিত্য সভার সহ-সভাপতি 
গোপেন্দ্র কুমার সিংহ গিরক সমাজর ইতিহাসে অমর হাকর তেরাগ অয়া থা 
যেইতয়গা। দুঃখহান অইলতায় চাকরীত্ব রিটায়ার করিয়া সমাজর কাম করতয় 
বুলতে কঠিন রোগে পেয়া গিরক অসময়ে দৌ অগেলগা। গিরক জীবনে মানুর 
হবা কাম করেছেগ সুতরাং গিরক সংগতি অইতয়। বারো তার গুনর কর্মল 
অমর অয়া থাইতয়। 


গীতা মুখার্জী, সংস্কৃত পণ্ডিত 

গীতা মুখার্জী পয়লা বেয়াপাত টোলর সংস্কৃত পণ্ডিতগ। বাপক পণ্ডিত 
নন্দকিশোর মুখার্জী দৌ অনার পিছে বাপকর টোলগত চেংকুড়রীত চাকরী পেয়া 
সংস্কৃত বাগাদিল। তেই হবা ছাত্রীগ অছিলি বারো শিলচর জিসি কলেজেত্ব 
বিএ সংস্কৃতল পাশ করেছিলি পিছেনন্দেশ্বর মুখাজ্জীর লগে বিয়া অইল, নন্দেশ্বর 
মুখাজ্জী গিরক করিমগঞ্জ হায়ার সেকেন্ডারীর প্রি্সিপালগ অয়া রিটায়ার করল। 
তানু দ্বিয়গিয়উ সমাজ নিংপা মানুগি। করিমগঞ্জে গর করিয়া থাইলা। এগদে 
গীতা এজিপি সরকারর আমলে সরকারর লগে যোগাযোগ থয়া শিক্ষা বিভাগর 
বোর্ডর সদস্যগ অছিলি। তেইর কারনে চেংকুরীর টোলগ চলের। সৌ জিপুত 
শিক্ষিত অইলা। 

তানুর প্ররিবারে তেইর বিনক হৌরক বাবাসেনা মুখার্জী পণ্ডিতগ আছিল, 
মহেন্দ্র মুখার্জী ও সংস্কৃতল বিএ পাশ :করিয়া দুল্লভছড়া হায়ার সেকেন্ডারী 
উগত মাষ্টারী করল। কিন্তু দুঃখর কথা দ্বিয়গিয়উ সৌ জিপুত থয়া মরলা অকালে 
উহান দুঃখহান। এসাদে অয়া পরিবারহান লারচার অইলা। ছুদ্দা হেয়ক নন্দেশ্বর 
মুখার্জী থাইল। এসাদে অয়া নিয়াম উন্নতি উহান পরিবারে সম্ভব নাইল। গীতা 

ক্ষমতাবান নিঙউলগ। তেই রাজনীতি করলে দক্ষ নেত্রীগ অইলইছ। উহান 
মনাছিলিগ কিন্তু সুযোগর অভাবে সম্ভব নাইল। তেব সরকারর নানা কামে 
জড়িত অনার চেষ্টা থইরি। নিয়াম সাহসী দক্ষ বেয়াপাগ, তেই বয়া থানা না 
মনেইরি নিয়াম কর্মীগ। বারো সমাজ দরদীগ। করিমগঞ্জে গাস কালীবাড়ী রোডে 
ঘর হংকরিয়া থাইলা। তেইর গুণর কথা সাহিত্য সভার কর্মিগ হিসাবে সমাজে 
না পাহুরতায়। 
শ্রী ন্দলাল সিংহ, নরসিংপুর, শিলচর 

নন্দলাল সিংহ, গিরক আগেকার দিন অর্থাৎ চল্লিশ পঞ্চাশ ইংরেজির 
সময়র 73.9০. পাশ মানুগ। 3.০. পাশ করিয়া //০ অছিল। পিছে 71583815 
0০৪ অছিল। শেষ সময়ে আমার 45591 95015191799 এ 12179709 & 
/১০০০01 ০0০৩. অয়া পেনশন অইল। গিরক উবাকার দক্ষ শিক্ষিতগ, গিরক 
সৌ জিপুত নিয়াম পাছিল। উতারে শিলঙে থাইতে দেখলাং। অফিসেত্ত আয়া 
সৌ হাব্বিরে পাটি হানাত লাইন করে বহেয়া হাবিবিরে নিজে লেরিক বাগাদিল। 
কোন টিউসন না লাগেছে। উবাকার বেতনে খরচে ও চলানি শক্ত অছিল।উবাকা 
জেঠা পুতক ডাঃ পান্নালাল সিংহ ও নন্দিতা দুই নম্বরে জিলকগ দ্বিয়গিয়উ 
ডাক্তারী তামকরলা বাকী উতাত চন্দনা সিংহ, ?/.১০. বাকী হাব্বিয়উ 1... 
3.4. পাশতা। 0.4. র তলে কোন জিপুত নেই। সৌও বাপকরতা পেয়া বুদ্ধি 
হবা একনিষ্ঠতা অনাই হাবিব শিক্ষিত অছিলা। উবাকা গিরক সৌ নিয়াম বারো 
নিয়াম মানু শিক্ষিত অয়া নূকুল্লা। সৌ নিয়াম অইলেও হাবিব চাকরীয়ান অনাই 
পরিবারহান তেল্লাম উন্নত পরিবার হিসাবে গন্য অইলা। উহান গিরক দক্ষ 
জ্ঞানী জনগ অনায় সৌ আকগ নষ্ট অয়া লেরিক না তামকরেছি কথা উহান 
দষ্টাত্তত নেই। গিরকরে শিক্ষিত পরিবারে তারেও লেহাত থনা'লাগিল। এহান 
সমাজ তথা ভারতে অনেক পরিবারে আছি নিয়াম শিক্ষিত নুকুলেছিতা। 
'কিদওয়াইর পরিবারে আঠারগ ]./..3 অছিলা অর্থাৎ আঠারগ ডিসি। আমারতাত 
এসাদে শিক্ষার পরিবারে অকরাত - তনুবাবু সিংহ, গিরক প্রতাপঘর, দ্বিতীয়ে 
হরিদাস সিংহ, মাছুঘাট, তৃতীয়ে বাবাইসেনা সিংহ, অর্থাৎ ডঃ কালীপ্রসাদ সিংহ 
[10. এ পরিবারে শিক্ষিত হাবিব। ডঃ কৃষ্ণপ্রসাদ সিংহ, গোবিন্দ সিংহ, বারো 
ডঃ হরিপ্রসাদ সিংহ তানুও আগেকার শিক্ষিত পরিবার হিসাবে লেহাত আছিলা, 

[পিছে কৃষ্ণ উকিল ও সুখজ্যোতি সিংহর পরিবার ও শিক্ষিত অয়া নুকুলেছিলা। 
এতার পিছে কুমকুম সিংহ অন্যতম ।এসাদে দক্ষতাল নন্দলাল সিংহ গিরক 
সমাজে গৌরববোধ করিয়া হারৌ অয়া দৌ অগেলগা। চাকরীতও গিরক দক্ষ 
অফিসারগ অয়া কাম করে গেলগা ।গিরক নশ্র বিনয়ী মানুগ আছিল। 


সমাজসেবী মনিকান্ত সিংহ 


মনিকান্ত সিংহ গিরক সিঙ্গারীত জরম অছিল। বাপকর নাং জগৎ সিংহ 
পণ্ডিত। মনিকাস্তর বাপক জগৎ সিংহ পণ্ডিত সমাজে পয়লা পণ্ডিতগ। মনিকাস্ত 
সিংহ বাপকর খুল্লা পুতকগ। জেঠা বেয়ক চন্দ্রকাত্ত মধ্যম বেয়ক তারাকাস্ত 
প্রত্যেকগই সমাজ দরদী অছিলা সমাজর কাম করেছিতা কিন্তু দুই নম্বর সূরয্যকাত্ত 
সিংহতে ইসালপাগ আল্প বয়সে মরিল। তানুর পরিবারে সিঙ্গারীত শিক্ষারকা 
পাঠশালা স্কুল হংকরেছি, গাঙর মানুয়ে পানি পিনারকা বিরাট সরকারী পহরি 
হংকরেছি। মনিকাস্ত সিংহ ওঁ পরিবারর মানুগ। গিরক বিএ পেয়া তামকরেছিল। 
গাঙে নেহেরু হাইস্কুল এগ তার অবদানে অছেগ যদিও লগে উবাকার লয়াগর 
শিক্ষিত হাব্বিয়ও জড়িত আছিলা । উপেয় গিরকে আরাকউ চিন্তা করিয়া মণিপুরী 
সঙ্গীত বিদ্যালয় বুলিয়া এলা ও নাসা৷ শিক্ষার স্কুল আগ, উগ এবাকা অজা 
মতিলাল সিংহ গিরকে চালেয়া থছে। উতার পিছে শিলচরে আসাম বিশ্ববিদ্যালয় 
অইল,উগর ফিডিংকলেজ সাতগ অনা বুলিয়া আমার সরকারে মাতানির পিছে 
মেহেরপুর অঞ্চলে কলেজ আগ অনা লাগের বুলিয়া শিলচরর গৌরকিশোর 
সিংহই মাতানিয়ে মনিকাত্ত সিংহ গিরক বারো নরেন্দ্র চন্দ্র সিংহ (মি) তিনগিয়ে 
নেহেরু স্কুলর খেলার ফিল্ডগত অনা বুলিয়া লেপইল। পিছে ফিল্ডগর মাটির 
মালিক কবিরগাঙর লেম্পা লকেইরতা তানুও নিয়াম আগ্রহ অয়া কৃষ্ণকুমার 
সিংহ গিরকর চেষ্টায় হাবিব মত দিয়া “শিলচর কলেজ” নাং দিয়া কলেজ 
অকরলা উপ্য়ে পয়লা গাঙর চান্দা তুল্লা বারো উবাকার মন্ত্রী সস্তোষমোহন 
দেব গিরকে পয়লা পাচলাখ রূপা দিল পিছে আরাক পাচলাখ দিয়া কলেজগর 
ঘর কিতা হঙইল। এতা হাব্বির মূল উদ্দ্যোক্তাগ মনিকাত্ত সিংহ গিরক। এসাদে 
মহাসভার দ্বিমতর মানুঅইলা উপেয় দুল্লভছড়াত বিঃ মঃ সাহিত্য সভা হংকরলা 
সিপিএম গোষ্ঠীয়ে দরবার করানিয়ে আকয়া। উহানাতও.মনিকাত্ত সিংহ গিরক 
সাধারণ সম্পাদক অয়া ১৯৮৪ ইংরেজীত্ব ১৯৯৭ ইংরেজি পেয়া “বিষুন্তপ্রয়া 

মণিপুরী সাহিত্য সভা” চালেয়া গেলগা। গিরকর অন্তর ইচ্ছা, সততা, দৃড়তা 
সীমা নেই।গিরক জরম অছেতা ১৩৩২ বাংলাত। গাঙর সৌ লয়াগর সৌ শিক্ষিত 
গুনী জ্ঞানী অয়া নুকুলকা এহান নিয়াম মনেইলহাঁন। উতার গজে সমাজহান 
পালকা ালকা শিক্ষা কৃষ্টি হাব্বগদে এহানর চেষ্টা করে গেলগা। যেবাকা 
খাইয়ে বিষ্ুপ্রিয়া মণিপুরী এতা মণিপুরী নাগই বুলিয়া গৌহাটা হাইকোর্টে কেইস 
দিলা কেকে কুমারধন সিংহই উবাকা তা গৌরকিশোর বারো মি সাহিত্য সভার 
হাবিবয়ে মিটিং করিয়া কেইসহানর রেসপডেন্ট অয়া কেইস চলানিত উবা অয়া 
পিছে কেইসহান জিংলাং উপেয় পিছে দিশ্ীর সুপ্রীম কোর্টে গিয়া এপিল করলে 
রেসপডেন্ট অয়া কেইসহান জিংলাং উহানাত গৌরকিশোর, মনিকাত্ত গিরকর 
চেষ্টা ও ইচ্ছারে ধন্যবাদ দেনা থক। উসাদে বিঃ মঃ সাহিত্য সভাই বিঞুপপ্রিয়া 
মণিপুরী সমাজর অস্তিত্ব রক্ষা করলাতা। উহানল ধন্য বিঃ মঃ সাহিত্য সভা। 
এসাদে গিরকে বহু রূপা খরচর মাধ্যমে জীবনে কাম করিয়া গেলগা গিরক 
মরানির বসরউহান পেয়া সমাজর চিন্তা সমাজর কাম করিয়া মরিল ২০০৬ 
ইংরেজীত। গিরকর জীবন এহান এসাদে জাতরকা সংগ্রাম করিয়া গেলগা। 
মইলক মাষ্টারনি রমাবতী সিংহ গিথানকর সহযোগীতা উহানও বেলানি নার। 
তেই হেয়কর এসাদে কামর চেষ্টাত ডিগ দিয়া গেলিগাগ। গিরকর অবদানর 
কথা ইকরিয়া লইনাইতয়। গিরকর কথা বিষুপ্রিয়া মণিপুরী সমাজে না 
পাহুরতায়। গিরক মেহেরপুরে মেংসেলর খুটি অয়া থাইলগ। 


প্রতিষ্ঠীবান নাট্যকার শ্রী ইন্্রকুমার সিংহ, বাটিরগ্রীম বারমুনি 

ইন্্রকুমার সিংহ গিরক, বাটিরগ্রাম, নরসিংপুরে জরম তমছিল। গিরক 
চাকরীর শেষ সময় বিডিঅ-র চার্জে থায়া রিটায়ার অয়া ঘরে আহিল। গিরক 
প্রতিভাবান লেখক আগ। গিরকর ইকরা কতহান নাটক নরসিংপুর যাত্রা দলে 
পরিবেশন করিয়া নাংকরলা। গিরকে গল্পও ইকরল। বহু পত্রিকাত প্রকাশ অইল। 
উতা বাদে ও লেরিক কতহান ইকরেছিল। বিঃ মঃ ভাষার লেখকগ হিসাবে 
আসাম সরকারর পেনসন পেইল। গিরক সমাজর কামর সংগ্রামী আগ। ছবি 
আর্ট করানি, কোন কাম আহান বুললে অর্জন অয়া জয় করানি মনেইল। হাবিব 
হবা কামে গিরকর সহযোগীতা আছে। গিরক নরসিংপুরর সাহসী, সমাজ কর্মী, 
হবা লেখক, নট্যকার আগ। “হরি হরি বলা” নাটক উহান ইকরিয়া পয়লা 

সিনেমাহান করল মানুগ। নরসিংপুরে খৃষ্টানর অস্তরভুক্তির উদ্দেশ্যরে পরাজয় 
করিয়া নিজর ধর্ম রক্ষা করল গিরকগ। বিষুণপ্রিয়া মণিপুরী সাহিত্য সভার মুখ্য 
সদস্য আগ। সব সময় বিষুপ্রিয়া মণিপুরী সমাজর কথা খালকরিয়া কাম করে 
গেলগা। নরসিংপুরর শ্রেষ্ঠ নাটক পার্টিয়ে তার কতহান নাটক পরিবেশন করিয়া 
নাংকরলা। গিরকর কথা প্রতিভা সমাজে না পাহুরতায়। 


শ্রী বীরেন্দ্র কুমার সিংহ, তিনখাল, পাথারকান্দি 


পাথারকান্দির তিনখালর লেখক স্ত্রী বীরেন্দ্র কুমার সিংহ, গিরক বিঃ মঃ 
সাহিত্য সভার আঞ্চলিক কমিটির সভাপতিগ অছিল। কবিতা ইকরল, নাটক 
ইকরল, নিজে অভিনয় করল, ছবি আর্ট করল, সাইনবোর্ড ইকরল, রাস, রাখুয়াল 
বিষুপ্রিয়া মণিপুরী ভাষাত ইকরিয়া নিজে রাস বাগাদিল। নাটক ইকরিয়া নিজে 
ডাইরেক্টর অয়া পরিবেশন করল। এবাকা অভাবে হীনপেইল যদিও বাপকর 
আমলে গাড়ী নেইকরেছিলা মানু। মন ডাঙর, সমাজসেবি হবা লেখক আগ। 
গিরক পয়লা বিষুগপ্রয়া মণিপুরী ভাষাত প্রথম ভাগ লেরিক উহান ইকরিয়া 
সাহিত্য সভারাং দেছিল আসাম সরকাররাং দাখিল করানিরকা। হাবিব ছবি 
নিজে আর্ট করিয়া নিয়াম হবাক লেরিকহান ইকরেছিল গিরকগ। তার বহুমুখী 
গুন সাহস দক্ষতা জ্ঞান উতা মাতিয়া লইনাইতয়। গিরকর আর্থিক অবস্থা দুর্বল 
নাইলে বহুকিছ্থু লেরিক শাপেয়া বহু কাম করলইছ। কিন্তু অর্থর অভাবে নুয়ারল। 
গিরকর কামর সুক্ষ্মতা আছিল। বিধুপ্রিয়া মণিপুরী ভাষার আধি শব্দ নিয়াম 
ব্যবহার করল। উসাদে নানা গুনে ঙালছিল গিরকগ। তার বহু কবিতা পত্রিকার 
মারফতে প্রকাশ অছিল। গিরক পুরানা লেখক আগ। সাহিত্য সভার বলিষ্ঠ 
কর্মিগ অছিল। ঁ গুন উতারকা এডিসি গোপেন্দ্র কুমার সিংহ গিরকে নিয়াম 
সাহায্য করল খিয়াল করল। শিক্ষক সুরেশ সিংহ গিরকেও প্রায় সাহায্য করে 
গেলগা। গিরকর সমাজর কাম গুন সমাজে না পাহুরতায়। এতা সমাজর কৃষ্টির 
গুনর শক্ত খুটি আকেইগ। 

- অধ্যাপক ডঃ নলিনী সিংহ, শিলং 
অধ্যাপক ডঃ নলিনী সিংহ, শাস্তিপুর, নরসিংপুর গিরক বাা70 শিলঙে 


প্রফেসারী করের। গিরক এতিহাসিক সেনা সিংহর পুতক। সমাজ নিংপা সুবক্তা 
গিরকগ। তা ভূগোলে এমএ পাশগ। 

অধ্যাপক ডঃ স্মৃতি কুমার সিংহ, নরসিপুর 
অধ্যাপক ডঃ স্মৃতিকুমার সিংহ, বাটিরগ্রাম, নরসিংপুর, গিরক তেজপুর 
বিশ্ববিদ্যালয়ত কম্পিউটার বাগাদেরগ। গিরক লেখকগ। গিরক নাট্যকার অশ্বিনী 
কুমার সিংহর পুতক। সমাজ নিংপা মানুগ। 
তঞ্জাউ সিংহ 

তঞ্জাউ সিংহ গিরকর ঘর ভকতপুর, শিলচর-৫, কাছাড়, আসাম। গিরক 
১৯১৯ ইং যেবাকা বরাক ভেলিত শিক্ষিত মাত্র কতগ বারো মেহেরপুর অঞ্চলে 
করল। কিন্তু ঘরর অসুবিধাই আকয়া উচ্চ শিক্ষা নিয়া নুয়ারেছে ওঁ দুঃখ অনুশোচনা 
চিন্তা পারে নুয়ারিয়া জীবন কাটেইল। গিরক ভকতপুরে জরম অছে উবাকা 
বর্তমান বাংলাদেশর মুরারিচাদ কলেজে গিয়া থায়া লেরিক তামকরানি অছিল 
উবাকা আসামে কলেজ নেই। উহানল উচ্চ শিক্ষার আগ্রহি অয়াউ অসম্ভবর 
মূল কারণহান। গিরক শাত্ত ভদ্র নিয়াম জ্ঞানী মানুগ। সরল অল্পে তুষ্ট ধার্মিক 
সৎ শুনী মানুগ। কিন্তু পরবর্তি জীবনে সৌ জিপুত হাব্বি শিক্ষিত অইলা হবা 
চাকরী করলা উহানে সুখে শাস্তিতে বারো গৌরবে মরে গেলগা। জিপুতও হাবিৰ 
হবা শান্ত ভদ্র। ভকতপুরে উন্নত শিক্ষিত পরিবারহান। গিরক বার্ধক্য পূর্ণ 
বয়সে দৌ অইল ১৯৮৪ ইংরেজীত। বুরাকালে কতগই তিলয়া ধর্মিয় আলোচনার 
চক্র আগ হংকরিয়া ধর্মিয় আলোচনা করলা। এসাদে মূল্যবান জীবন কাটেয়া 
দৌ অইল। 

পণ্ডিত জখদানন্দ সিংহ জেগৎ সিং পণ্ডিত) 

পণ্ডিত জগদানন্দ সিংহ গিরক সিঙ্গারীত জরম অছিল। গিরক কলিকাতাত 
গিয়া টুল শিক্ষা করলগা। যেবাকা গাড়ি কিতা নেই বুলানি য়াকরের। পিছে 
পাশ করিয়া আয়া টুল আগ খুলিয়া সংস্কৃত ভাষা বাগাদিল। তার ছাত্র পণ্ডিত 
অনেকগ নুকুলে ছিলা উতাত নন্দকিশোর মুখার্জি, ধনু পণ্ডিত, বাউগিরি পণ্ডিত 
আরাকউ আছি। তাম্ফা, ধনবাবু, সাজৌবা পণ্ডিত গিরক এককালে নাংরুরা 
পণ্ডিতগ। নিয়াম গুণীগ, তার জিপুত সমাজসেবি চন্দ্রাকাত্ত, তারাকাস্ত বারো 
মনিকাস্ত গিরকগাছি। চন্দ্রকান্তর পুতক সুশীল সিংহ গিরক উগ শিক্ষা বিভাগর 

ডিরেক্টরগ অছিল। উগর পুতক উগ এডি.সি. ত্রিপুরাত। গিরক সমাজ তথা 
সিঙ্গারীর শ্রেষ্ঠ সম্তান আগ। জগদানন্দ গিরকে অনেক দামী ভারতর শিক্ষণীয় 
এহানি বিখ্যাত। গুরাকার পণ্ডিত মণ্ডলীত তার নাং আছে। তার “রসকৌমুদী” 
| এলেরিক এহান সমগ্র হিন্দুর আচরণ বিধির লেরিকহান। বেদর অনুগামী 
লেরিকহান।গিরক বিষ্ুরপ্রিয়া মণিপুরী সমাজর ডাঙর পণ্ডিতগ। জিপুত চন্্রকাস্ত, 


নিঃ বিঃ মঃ ছাত্র সংস্থার সভাপতি বিপ্লবী রাজকুমার 
অনিলকৃষণ 


অনিলকৃষণ রাজকুমার জরম অছে গাংহান কালীপ্রর, পোঃ সিঙ্গারী, 
শিলচর - ৭, কাছাড়, আসাম। গিরক বিখ্যাত নৃত্যগুরু সেনারিক রাজকুমারর 
তিন নম্বর পুতকগ। গিরক নিয়াম সাহসী বীরত্ব পূর্ণ মানুগ।তার বক্তৃতা, টটরানি 
নিয়াম যুক্তি যুক্ত। তা নিঃ বিঃ মঃ ছাত্র সংস্থার সভাপতিগ অইল ১৯৮৮ 

[ ইংরেজিত। হাব্বিয়ে যোগ্যতা দেহিয়া দিলা। 
] গিরক সভাপতিগ অনাই বিষুপ্রিয়া মণিপুরী ভাষা প্রায়মারি স্কুলে বারো 
1 টিভি রেডিও প্রগ্রাম চলানির বিরাটভাবে আন্দোলন করানি অকরল। তার 
৷ সহযোগী ছাত্র সংস্থা কমিটিত নিয়াম সাহসী সদস্য আছিতা - সুবল সিংহ, 
৷ তন্বক সিংহ, টেগারাগাং, বূবিশঙ্কর সিংহ, রাধামাধব কলেজ রোড, সুরচন্্ 
| সি, সোনাপুর, মঙ্গল সিংহ, সূর্কাস্ত সিংহ, রীতা সিংহ, সুচিত্রা সিংহ, 
| নরসিংপুর, দীপু সিংহ, মাছুঘাট, সমীর সিংহ, পূর্ণেন্দু সিংহ, গোপীনাথ সিংহ, 
[হীরেন্দ্র সিংহ, তন্বকসেনা সিংহ, মেহেরপুর, নেঙ্গ সিংহ, সুদেষ্া সিংহ, নির্মল 
(সিংহ, কান্তিলাল সিংহ, প্রমোদিনি সিংহ, পাথারকান্দি, মহেন্দ্র সিংহ, বীনা 
র রী সমরেন্দ্র সিংহ, শিংলা এতা হাবিব নিয়াম সাহসী সুব্তা ছাত্র। লগে 
রাকউ আছি। এসাদে হাব্বিয়ে আন্দোলন করলাতা পচিশহান চব্বিশ ঘন্টাত্ত 
বিয়া এক হাজার এক ঘন্টা পেয়া ১৯৮৯ ইংরেজীত্ব ২০০৯ ইংরেজী পেয়া। 
পদেষ্টা গোপীদাস সিংহ, কচুধরম, শিলচর ৩০১ ঘন্টা রেল ও রাস্তা রোক 
'ান্দোলন করলা উপেয় গাড়ী রেল বন্ধ আসাম, ত্রিপুরা, মিজোরাম ও মনিপুর 

যোগাযোগ বন্ধ হাহাকার করানি অকরলা জনগণ, উপেয় সরকার বাধ্য অয়া 
দিত ্রপাক্ষিক বৈঠকরকা এসকট দিয়া আকাশ গাড়ীত যানার ব্যবস্থা সরকারে 
করল। দিল্লীত গেলাগা গিয়া হাবিব মন্ত্রীর লগে বয়া বিষ্রপ্রিয়া মনিপুরী ভাষা। 
প্রাইমারী স্কুলে চলানির ব্যবস্থা অইতয় বুলিয়া যাকরিয়া কথা দিলাতায় আন্দোলন। 
তুললা। এসাদে ভারত সরকার তথা আসাম সরকরার ভাষাহান দেনার চেষ্টা 
করতে মনিপুর সরকারে বাধা দিয়া বন্ধ করের বারো আন্দোলন ঘোনা করতারা ৷ 
এসাদে দাপে দাপে আন্দোলন করতারা আসাম সরকারে দিতৌ বুললে বারো 
মনিপুর সরকারে বন্ধ করের। পিছে ৫০১ ঘন্টা রেল বন্ধ আন্দোলন. ঘোষনা 
করলা। উপেয় পাথারকান্দির বিলবাড়ী, দুল্পভছড়া, বিলরগাঙ তিন জাগাত /, 
রেল বন্ধ আন্দোলন চলিল তিনদিনকার দিন উহান বিলবাড়ীত ভারত সরকার | 
বাধ্য আয়া গুল্লি করানির আদেশ দিল, পুলিশে রেল চালেয়া আয়া বিলবাড়ীত 
গুল্লী করলা উপেয় বেনারহান ধরেছিলাতা সুদেষগ্র সিংহ বারো প্রমোদিনী সিংহ ৷ 
বারো রেল লাইনে অনেক ছাত্র বহেছিলা উপেয় পুলিশর গুল্পিত সুদেষ্রা মরিয়া 
শহীদ 'অইলি। জখম অছিলাতা - প্রমোদিনী সিংহ, দিপক্কর সিংহ, বিকাশ সিংহ, 
অরুন সিংহ, চন্্কাত্ত সিংহ, প্রতাপ সিংহ রত্বা সিংহ, নমিতা সিংহ, শ্যামল 
সিংহ পাথারকান্দি। বিরাটভাবে সুদেষগ্রা সিংহর শ্রাদ্ধার অধিবাস কীর্তন ; 
করুয়েইল। এতা হাব্বি তার নেতৃত্বল অইলতা। লগে লগে আসাম সরকারে 
বিঃ মঃ র আলাদা অবিসি গ্রান্ট করল বারো ২০০১ ইং জানুয়ারীত বরাকভেলীর ; 
১৪৯গ এলপি স্কুলে ভাষাহান চালু করল বারো ১৪৯গ শিক্ষক নিযুক্তি দিল। 
এতা আন্দোলন নাকরলে নাও অইলইছ। 

এ পচিশহান আন্দোলনে হাজার হাজার মানুর খানা পিনা গৌহাটা দিল্লী 
আটানি ফামে ফামে কত মিটিং এতা হাবিব অনিলকৃষ্ণ রাজকুমারর 'সহযোগীতাত 
হাজার হাজার লাখ লাখ রাপার খরচ অইল। লগে আন্দোলন পরিচালনা 
করলাতা - সুবল সিংহ, টেঙারাগাৎ, বাচ্চু সিংহ, পূর্নেন্দু সিংহ, সমীর সিংহ/ 
তশ্বকসেনা সিংহ, হীরেন্্র সিংহ, গোগীনাথ সিংহ, সুরচন্দ্র সিংহ, নেঙ্গ সিং 

সা 


দীপু সিংহ মঙ্গলসিং সিংহ, রীতা সিংহ, সুচিত্রা সিংহ, সূর্যকাত্ত সিংহ আর 
সহযোগীতা করলা উতা হাব্বির নাং দেনা সম্ভব নাইল। এতাত সমা 
বেয়াপা বুজন যোগদান দেছিলা । বিশেষ করে মেহেরপুর, প্রতাপঘর, বিক্রমপুর 

শিংলা প্রায় ফুকয়া সহযোগিতা করলা বুলানি য়াকরের। এতার গজে অনিল 
রাজকুমার ধরমগরস্র অর্থদের, কবিতা ইকরের এলা ইকরের নিজে সুর দের তবলা 
ও বাড়ার বারো নিয়াম হবা বক্তব্য থ পারের। এসাদে বহু গুন সম্পন্ন মানুগ। 
উতার গজে সময়ে সময়ে লয়াই লয়াই কত মিটিং কত রূপার খরচঅর সমালার। 
টে্সট বুক কমিটি হংকরলা পয়লা শিক্ষক ট্রেনিং স্কুল হংকরলা, শহীদ বেদী 
হংকরলা। পয়লা কনাক পাঠ লেরিক উহান দিলা, আলাদা অবিসি আনলা, 
বিঃ মঃ ভাষা স্কুলে চালেইলা। এতা হাবিব তার নেতৃত্বই অইলতা। বারো সারা 
ভারত বিঃ মঃ ছাত্র সম্মেলন করলা ২০০৪ ইং পূরর্ব সিঙ্গারীত উহানাত লেখক 
নরেন্দ্র চন্দ্র সিংহরে শ্রেষ্ঠ লেখক পুরস্কার দিলা সমাজর জ্ঞানী মানুয়েকিতায় 
তিলয়া। উহানাত ডঃ কালী প্রসাদ সিংহ গিরকউ উপস্থিত আছিল। 

গিরক বিশ্বশ্রেষ্ঠ বিঃ মণিপুরী নৃত্য প্রচারক গুরু সেনারিক রাজকুমারর 
পুতকগ। সেনারিক রাজকুমার গিরক পয়লা যে গিরক বিশ্বর নানাদেশে বিদেশে 
গিয়া গিয়া মণিপুরী নৃত্য প্রচারক বিখ্যাত নাসা পরিবেশন করল গ্রিরক। 
শান্তিনিকেতনর শ্রেষ্ঠ অধ্যাপকগ। গিরকে বিঃ মঃ নৃত্যত কাছাড় গরানা বুলিয়া 
হবা রূপ দিয়া, পারেছে উবাকা মণিপুরেউ তার গজে অজা নেয়ছিলা। অনিল 
রাজকুমার ও গুণী অজা উগর পুতকগ। অনিলকৃষ্ণ রাজকুমার জরম অসেতা 
কালিঞ্জর, শিলচর গাঙে ১৯৬০ ইরেজিরমা। পিডদ্থুডি ডিপার্টমেন্টে তার চাকরী। 

গিরকর শ্রেষ্ঠ কীর্তির ইতিহাস থাযেইতয়গা। তা জরম অয়া সমাজর 
উন্নতি অইলতা। ১৭১২ খৃষ্টাব্দর পিছে ওয়ারবাগানে মণিপুরেত্ব আয়া 
ডেইডেইহারা থানার পিছে সমাজে এবাকা গৌরবল থানা পারলা। এহান 
অনিলকৃষ্ণ রাজকুমারর দীর্ঘ ১৭ বসরর আন্দোলনর প্রতিফলহান। তার এ 
আন্দোলন বিশ্বর হাব্বিয়ে খবরর চেত পাকরলা টিভি-তদেখলা।ধন্য অনিলকৃষ্ণ 
রাজকুমার তার কারনে ফামে ফামে শহীদ সুদেষ্তার শহীদ বেদী অইলতা । গিরকে 
সরকারর মন্ত্রীর লগে সাহসে মোকাবিলা দিল গিরকগ। তার এ গৌরব ইতিহাস 
সমাজে থা যেইতয়গা। গিরক সমাজর দক্ষ প্রতীকগ। বিষুনপ্রয়া মণিপুরীর জাত 
এহানরে মিঙালর ফামে ফওকরলগাগ উহান সমাজে না পাহুরতায়, গিরক 
সমাজর শ্রেষ্ঠ নেতাগ। 

উতাত সাহিত্য সভা ও সমাজ সংস্থার সহযোগীতা আছিল উতা পাহুরিলতা 

নাগই। তানু গার্জিরান অয়া এতা চালেরা গেলাগাতা। উহানল হাবিবয়ে তিলয়া 
জ্ঞানর বর্তি ুলিয়া সরকারর হাবিব অর্ভারল লেরিক আহানউ হংকরিয়া সমাজর 
হাবিবরে বিলেইলা । আগে সমাজর হাবিয়ে মহাসভাত থাইতে আন্দোলন 
অকরলেও কিস্তাউ কার্যকরী নাছে। উহানল ছাত্রর আন্দোলন বারো সুদেষ্ণার 
বলিদানরে সমাজে ধন্যবাদ দিতারা ধন্য সভাপতি অনিল রাজকুমার বুলতারা। 

২০০৯ ইংরেজী জুনে বারো আমরণ অনশন করলা শিলচরর ডিসি 
অফিসর মুঙে। দবিদিনকার দিন উহান আসামর শিক্ষা মন্ত্ীয়ে ডাহিয়া ওঁ মাসর 
১৮ তারিখে গৌহাটাত শিক্ষা মন্তরীয়ে আশ্বাস দিল অচিরেই বিঃ মঃ ভাষা শিক্ষক 
১৪৯গর চাকীস্থায়ী করণ অইতয় বুলিয়া। এসাদে বারো টিভি প্রগ্রামর দাবীরকা 
৫০১ ঘন্টা বন্ধ ডাহানিয়ে দিল্লীর সরকার ছাত্ররে দিদ্লীত বহানিরকা গিয়া মনত্রীগর 
লগে বইলাগা সেপ্টেম্বর ২০০৯ ইং-ত মন্ত্রী অচিরেই টিবি প্রগ্রাম দেনা অইতয় 
বুলিয়া মাতল বারো দিশ্লীত যানা লাগতয় বুলেছে আরো বারো যেইতাইগা। 

এতা একমাত্র অনিলকৃষ্ণ রাজকুমার বারো তার সহযোগী তানুর 
পরিচালনাই অরতা ।এবাকা শিক্ষকর কমিটির নেতাগ প্রবীর রাজকুমার ।এসাদে 
দক্ষ পরিচালকগ একমাত্র অনিলকৃষ্ণ রাজকুমার বারো উপদেষ্টা গোপীদাস সিংহ। 
নিংশিং অইতায় না পাহুরতায়। তার বীরত্ব সাহস ক্ষমতা পরিচালনা হাবিবগই 
চালা নুয়ারতায়। ধন্য 'অনিলকৃষ্ণ রাজকুমার ধন্য সহকারী লগরতা। ভারতর 
স্বাধীনতা আন্দোলনর পিছে এহানেই শ্রেষ্ঠ আন্দৌলনহান। এসাদে অগ্ভিময় 
পচিশহান আন্দোলন অইলতা। উতাত ১০০১ ঘন্টা বন্ধ তিনহান। বারো পাচ 
পরগনার সমাজ সংরক্ষণ কমিটিতও তা এসিসটেন্ট সেক্রেটারী অয়া পাচ 
পরগনার াঘরার গদ্দীশ্বরর উ্তিহয রক্ষারকা কাম করতারা অর্থাৎ ঘাঘরার 
গদীশ্বর নিমাই মুখার্জী সমাজে হাব্বিপেয় কর্মকাসাত গন্দী দিয়া শ্রদ্ধা ভক্তি 
জানেইতারা জাতর ধর্ম রক্ষা করেছেগ বুলিয়া। ওঁ মহৎ গিরক কর্ম নেই বামুন 
নেই পতিত পরিয়া আছি। যে গিরক আমি বিঃ মঃ মনিপুরেত্ব আইতে নাগা 
উবাকা বামুন পেয়া নাদেছে উপেয় গিরক আমারে জঙেইতৌ বুলিয়া আয়া তা 
বামুন নেয়য়া মাঙো মাঙো না সেয়া আছিলাং উপেয় এতা হাবিব বামুন আনিয়া 

বহাদিয়া গাঙে গাঙে মন্দিরে দৌওর সেবা পুজা অরতা। এবাকা আমি পবিত্র 
অয়া৷ আছিতা গিরকর কৃপার কারনে। এসাদে হাবিবতাত অনিলকৃষ্ণর চেষ্টা 
আছে। ওঁ গিরকর প্রতিষ্ঠার ফামে আরতাউ অনিল গিরকর চেষ্টা আছে বারো 
ধর্মগ্রন্থ পাঠে ফামে ফামে নিমন্ত্রণ করিয়া নিতারাগা, সমাজর ফামে ফামে মিটিঙে 
গিয়া বিরাটভাবে সমাজর অস্তিত্ব রক্ষার নানা বক্তব্য দিয়া মোহিত করের। 
বক্তব্যত সমাজরে জাগার। এলার সুর দের বারো এলা ও কবিতা নিয়াম হবা 
করে ইকরের। নিয়াম দক্ষ মানুগ। সমাজে এ লাইনে তার ডেকি লিডার নেই। 
এহান দুর্লভ ব্যক্তিত্বহান। গিরকর তুলনা নেই। এ সমাজে সংগ্রামী শ্রেষ্ঠ নেতাগ 
অয়া সংগ্রামময় অয়া থাযেইতইগা নিয়াম সম্মানরমা। ধন্য ধন্য অনিলকৃষ্ণ 
রাজকুমার বুলতারা সমাজে আসামে, দিল্লি, মুস্বাই, গুজরাটে। ব্রিপুরাত, ভারতে, 
মনিপুরে বারো বাংলাদেশে। 
গোগীদাস সিংহ, কচুধরম, শিলচর 

আসামে গোগীদাস সিংহ, গিরক লিংগুইস্টিক মাইনোরিটি সেলর পয়লা 
সদস্যগ অইলতা ২০১০ ইংরেজি জানুয়ারীত। গিরক জরম অছেতা কচুধরম, 
শিলচর - ৭ কাছাড়ে। গিরক ইকনমিকছ অনার্সল বিএ পাশ ছাত্রগ উহানে 
নিয়াম চৌখাত বুদ্ধিমানগ অছিল। ছাত্র সংস্থার উপদেষ্টাগ অয়া আন্দোলনে 
সহযোগীতা করল। গিরক আইসিআইসিআই বেংকে চাকরী পেয়াও আন্দোলন 
পরিচালনাত সাহায্য করল। বহু রূপা প্রায় দুই লক্ষ রূপা গৌহাটা দিল্লী ছাত্রর 
লগে গিয়া খরচ করল। তার সহাযোগীতার কারণে ১৪৯গ শিক্ষকর চাকরী 
বেরগুলার অনার পথে। গিরকে বিষুপ্রিয়া মণিপুরী মাইনোরিটি কাউন্সিল আগ 
হংকরিরা সমাজর বেকার সৌর কর্ম নিধুক্তির ব্যবস্থা করের পয়লা পঞ্চাশ কোটি 
রূপা সেংশন অনার প্রস্তাব দেনা অছে। গিরক নিয়াম যোগ্য উচ্চ শিক্ষিত মানুগ। 
আরাকউ সমাজর উন্নতির চেষ্টা করতয়। গিরক নিয়াম সমাজ নিংপা মানুগ। 


বিঞ্ুপ্রিয়া মণিপুরী ভাষা শহীদ সুদেষণ সিংহ, কচুবাড়ী 
শ্রীমতী সুদেষ্তা সিংহ, ঘর কচুবাড়ী, পাথারকান্দি, করিমগঞ্জ, আসাম। 
বাপকর নাং সুরেশ সিংহ, মালকর নাং উষা সিংহ, বেইঝুনিরমা তেই তিন নম্বরগ। 
তেই লেখা পরা করেছিলি। বাপক সুরেশ সিংহ আগেকার দিনর পাঠশালার 

শিক্ষকগ সুদে নিয়াম আদর্শ প্রিয় পরিবার গাং দেশ ও সমাজ প্রেমিগ আছিলি। 
সৌ কিতা লেরিক বাগাদিল। উবাকা পরিবারে অভাব দেহা দেছিল উবাকা তেই 
সৌওরে লেরিক বাগাদিয়া পরিবারে ইমা বাবারে সাহায্য করিল চেষ্টা করল। 
নিয়াম শাস্ত ভদ্র আদর্শ প্রিয় নিওলগ অছিলি। উবাকা তেই প্রায়ই পচিশ বসর 
উবাকা তেই নিঃ বিঃ মঃ ছাত্র সংস্থার ভাষা আন্দোলনে হমানি মনেইল। উবাকা 
প্রমোদিনী সিংহ, এতা নিয়াম আন্দোলনে জড়িত অয়া কাম করলা উতাত 
সহযোগিতা করলাতা সাহিত্য সভার সুরেশ সিংহ, আঞ্চলিক সভাপতি বীরেন্দ্র 
সিংহ বারো প্রবর্জন, নরেন্দ্র সিংহ আরাকৌ কত আছিলা। এসাদে ২৪ ঘন্টা 
বন্ধ আন্দোলনেত্ব অকরলা। এসাদে ৩০১ ঘন্টা রেল বন্ধ আন্দোলনে ফওইলাগা 
উপেইত্ব ভারত সরকারে দিল্লিত ব্রিপাক্ষিক বৈঠকরকা আন্দোলনকারী ছাত্ররে 
ডাকল বারো এসকট দিয়া প্লেনে দিল্লি যানার ব্যবস্থা করিয়া সরকারে নিলাগা 
উবাকা কাছাড়র ডিসি পুলিশ নিয়াম সহযোগিতা করলা। উহানরকা ভিসি ও 
পুলিশরে ধন্যবাদ জানেইলা। এসাদে আন্দোলন দাপে দাপে আগুয়ার। সমগ্র 
কাছাড়, আসাম আন্দোলনে হাহাকার থম থক করের । পথ বন্ধ রেল অয়া খাদ্য 
বস্তু যানা বাহন বন্ধ অনাই হাহাকার অবস্থা বিশেষ করে বরাকভেলি, ত্রিপুরা, 
মনিপুর, মিজোরাম হাব্বিত অভাব অসুবিধা দেহা দেনা অকরল। এগদে আসাম 
সরকারে বিঃ মঃ ভাষা দিলু বুললে মণিপুর সরকারে এতা মণিপুরী নাগইবুলিয়া 
বন্ধ করুয়ার। বারো আন্দোলন ঘোষনা করতারা ছাত্রই। এসাদে শিলচর, 
নরসিংপুর, যাত্রাপুর, বিক্রমপুর, জাপিরবন্দ, শিংলা, পাথারকান্দি, মিটিঙে 
মিটিঙে ভি নুকুলের। মাইকর লেকচার একেবারে আলোড়ন করতারা। সমাজ, 
মানু বারার মানুর কান বন্ধ করানি অকরলা। উতাত ছাত্র সভাপতি অনিল 
কৃষ্ণর বক্তৃতা, সুবল, বেতাই, দিপু, রীতার বন্তৃতার তথ্ধকার জনা উহান অছে। 
গাং গরর নিঙল বেয়াপা মুনিসৌ সমাজর মানু কুঙগউ ঘুমে নেই এমাটিক জি 
নুকুলিল। কত রূপা পরসার আটানি খানার খরচ লাখ লাখ রূপা হিসাব নেই। 
ফামে ফামে বান্দারার আয়োজন আন্দোলন কারীরকা। রূপা চৌল চান্দা গাঙে 
গাঙে চলের। সাহিত্য সভার হাবিব সদস্য রূপাল সাহায্য করলা। অভিবাভক 
হিসাবে হরতা বরতা করলা। এসাদে চলের কংগ্রেস সরকার পিছে এজিপি 
সরকার বারো কংগ্রেস সরকার আসামে বদলা বদলি অর। ছাত্র পুলিশে ধরতারা 

এরাদিতারা গণতান্ত্রিক আন্দোলন বুলিয়া। বুজন বেয়াপাউ বাদনেই সহযোগীতা 
করতারা। হাবিবয়ও মনেইতারা বিুপ্রিয়া মণিপুরী ভাষা পেয়া স্কুল কলেজ 
বিশ্ববিদ্যালয়ত চলানি, সৌওয়ে তামকরিরা মাষ্টার প্রফেসার অনা রেডিও টিভি 
গ্রামে সংস্কৃতি প্রচার এতা হাবিব দাবী পুরিয়া বিষুপরিয়া মণিপুরী সমাজ প্রতিষ্ঠা 
অয়া পৃথিবীত পালকা এ উদ্দেশ্যল ছাত্র আন্দোলন করতারা। চাকরী, বেবসা, 
সংস্কৃতি, শিল্প, ক্ষেতি,ধন পয়সাল ঙালকা সুখী অকা বুলিয়া পালনার আন্দোলন 
করতারাতা। এতা সমাজর হাব্বিয়ে হারপেইতারা সহযোগীতা করতারা। কিন্ত 
বিরোধী নেয়ইলে কোনদিনও হাবিব দাবী পেইলাউইছ। এসাদে আন্দোলন 
আগুয়ার সরকারে ভাষা দিলু বুললে মণিপুরতাই বন্ধ করতারা। এহান এ 
আন্দোলন যুদ্ধ আকারে চলেরতা। কত বসর এ আন্দোলন চলের। উপেয় গিয়া 
৫০১ ঘন্টা রেল বন্ধ আন্দোলন ১৯৯৬ ইংরেজীত মার্চে অকরলা। তিনদিন 
রেল বন্ধ চলের। সুদেষ্া প্রমোদিনী দ্বিয়গিয়ে রেললাইনে বেনারহান ধরিয়া 
বিলবাড়ীত লেরলাইনর গজে নিয়াম ছাত্র উবা অয়া বয় প্রায়ই মাইল আহান 
জুরেছি। এগে বিক্রমপুরে বুরুঙ্গাত আকতা মাইল আহান জুরিয়া রেল লাইন 
বন্ধ করিয়া বয়া আছি দুল্লভছড়াতও উসাদে। ছাত্র ছাত্রী বুজন বেয়াপা হাবির 
ফামরতা মেহেরপুর নরসিংপুর, যাত্রাপুর, বিক্রমপুর হাব্বির মানু পুলসি বিরাট 
আকার ধারন করেছি। আকগদে এতা হাব্বির খেইল আয়োজন চলের কতি 
বিক্রমপুর, দুল্লভছড়া তিনপেয় আন্দোলন চলের। ফোনে যোগাযোগ করতারা। 
কত রূপার খরচ হিসাব নেই। এসাদে তিনদিনকার দিন উহান সরকার আন্দোলন 
বন্ধ করতে লেপইল। বাধ্য য়া গুল্লির আদেশ করল। পুলিশ বুজিয়া রেলহান 
চালেয়া আয়া বিলবাড়ী ফওইয়া হট যাও হট যাও বুলিয়া পুলিশে মাতলা কিন্তু 
না সেচলা উপেয় গুল্পি করানি অকরলা বু জখম অইলা কিন্তু গুল্পি খেয়াউ 
সুদে বারো প্রমোদিনীয়ে বেনারহান ধরিয়া না সেচিয়া থাইলা। উপেয় বারো 
গুলি করলা সু্দেষারতা পিচেকার গুল্লি উগ বুকগত লাগানিয়ে জয় ইমা বিষুপপরিয়া 
বুলিয়া মরলি বারো প্রমোদিনীরতা আহির কোনে গুল্লি হমেয়া জখম অইলি 
নাতে মরলি। এসাদে সুদেষগ মরিয়া শহীদ অইলি বাকী নইগ জখম অইলা 
১৬ই মার্চ ১৯৯৬ ইংরেজীর দিনে। লগে লগে উতারে পুলিশে আনিয়া মেডিকেল 
কলেজে দিয়াপেঠা দিলা। এগদে বিক্রমপুরর আন্দোলন কারী হাব্বি জেলে 

নিয়া বরেইলা । কোন যোগাযোগ নেই বিপাকে পরলা। পিছেকার দিনে সুদেষ্তার 
মৃত দেহগ নিয়া যানারকা মাতলা। উপেয় মানু গিয়া করিমগঞ্জে ফুল ধুপ কিতাল 
সাজেয়া কচুবাড়ীত নিয়া কাদা রুহা করিয়া দাহ করলাগা। প্রতাপগর বাসী 
হাহাকার অয়া কাদিয়া কাদিয়া কিহানে কিহানে বুলিয়া হই হই করিয়া থাইলা। 
তিনদিনকার দিন উহান ছাত্র নেতা যেতা জেলে বরাছিলা উতারে পুলিশে নিয়া 
পগৌছাদেনার ব্যবস্থারকা জেলেত্ত নিকালেয়া নিলাগা। তানু পয়লা মেডিকেল 
কলেজে গেলাগা। গিয়া জখম অছি উতারে উনা অইলাগা। কাদিয়া কাদিয়া 
উটরেয়া পিছে পাথারকান্দিত গেলাগা। গিয়া সুদেষ্তার শ্মশানে গিয়া কাদয়া 
পরলাগা। পিছে ঘরে ধর্মগ্রন্থ পাঠ করতারা উপেয় গিয়া ফওইলাগা। সুদেষ্ার 
মালক উষারাং গিয়া কাদিয়া পরলাগা। পিছে বিপক্ষর আকতার ছাত্রই নিয়া 
মারলাগা বুলিয়া ছয়দিনে ঘর সেগুনিত লেপছি উতারে নাইতয় বুলিয়া অধিবাস 
কীর্তন অইতয় বুলিয়া বারো দিনে শুদ্ধর ব্যবস্থা করিয়া কীর্তন করলা। অনিল 
রাজকুমার অনুরোধে তেইর শহীদ বেদী হংকরলা। সমাজে এবাকা তেইর শহীদ 
দিবস ফামে ফামে পালন করতারা। ১৬ মার্চে বসরহান লেহে মেহেরপুর 
কালিঞ্রে।উহানল সুদেষণ সিংহ মরিয়াও মানুর হৃদয়ে অমর অয়া আছে হাব্বিয়ে 
জয় সুদেষ্ার জয় বুলতারা। তেই শহীদ অনার ফলে বিধুরপ্রিয়া মণিপুরী ভাষা 
১৪৯ গ এলপি স্কুলে আসাম সরকারে চালা দিল। আন্দোলন নাইলে নাও 
অইলইছ। তেই বিধুগনপ্রয়া মণিপুরী ভাষারকা জীবন দিল কতি মহৎ বেয়াপাল 
তেইর ওঁ আন্দোলনে পুলিশর গুলিত জখম অছিলাতা দীপক্কর, প্রমোদিনী, 
বিকাশ, অরুন, চন্্রকাস্ত, প্রতাপ, রত্বা, নমিতা, শ্যামল। বারো সুদেষ্তার শহীদ 
বেদী উতা দেখলে হাবিবয়ে দুঃখ প্রকাশ করতারা সমাজে। * 


কীর্তি সিংহ, উকিল, ত্রিপুরা গিরক ত্রিপুরাত কোর্ট হউইতেত্ব আছেগ। 
কীর্তিউিকিল বুলিয়া নাং ধরতারা গিরকগ।নিয়াম দক্ষ সাহসী প্রভাবশালী মানুগ। 
উকিলগ হিসাবে হাব্বিয়ে যাকরতারা সম্মান করতারা গিরকগ। ত্রিপুরাত কীর্তি 
উকিল বুললে না চিনেকুরা নেই। নিয়াম কীর্তিবান মানুগ। তার পিছে বাবুচান 
সিংহ উকিল কামিনী সিংহ উকিল ত্রিপুরাত অইলতা। 

সেনারূপ সিংহ 
বিক্রমপুর পরগণাত মোহনপুর গাঙে সেনারূপ সিংহ গিরক জরম অছিল। 
গিরক পাঠশালাত মাস্টারী করল। গিরক বিরাট সভার আমলেত্ব সমাজর কামে 
জড়িতগ। গিরক খানি রসিকগ অসিল। গিরক নিজে এলা বিঝুপপ্রিয়া মণিপুরী 
ভাষাত অনুবাদ করিয়া অষ্টকালর কীর্তনর এলা ইসালপাগ অয়া দেনার চেষ্টা 
উৎসব বসরে বসরে করলা উতাতও ইসালপাগ অয়া বীরেন্দ্র বারো অন্যতারে 
লগরতা করিয়া এলা গেইল। এসাদে গেয়া এলা কবিতা খানি ইকরিয়া গিরক 
অকালে প্রায় ৫০ বসর বয়সে ইহলোক বেলেয়া পরলোক পেইলগা। পিছে 
তার পরুয়াই ইসালপা অয়া গেইলা। এসাদে গুণী গিরক দৌ অয়া সমাজর 
নিয়াম ক্ষতি অইল। গিরক তার ইকরা এলারমা জিংতা অয়া থাইতয়। 


তনুবাবু সিংহ, পয়লা সমাজ সেবি 

তনুবাবু সিংহ গিরক, ঘর পাথারকান্দি, গিরক এক্সাইজ 
সুপারিনটেনডেন্টগ আছিল। গিরক মণিপুরে থাইতে ডি,এম কলেজ প্রতিষ্ঠা 
করেছিল।গিরক ১৯৩২ ইংরেজিত বিরাট সভা হংকরেছিল গাঙে গার্ডে, লয়ায় 
লয়ায় গিয়া গিরক বিজ্ঞ মানুল। যাহাতে সমাজর কাম আন্দোলন হাব্বিতা 
করতে সুবিধা অনারকা। গিরক পয়লা সমাজ সেবিগ উহানরকা। 

তনুবাবু সিংহ গিরক কলকাতা বিশ্বাবিদ্যালয়ত বিএ ফাস্ট ক্লাশ অয়া 
পাশ করেছিল। গিরক বিধুরপ্রিয়া মণিপুরী সমাজে পয়লা এমএ পাশ মানুগ। 

গিরক সাহেবি চালে চললেউ সমাজ প্রেমিকগ অছিল। ধর্ম প্রিয় মানুগ 
অছিল। গিরক সমাজর কাম করতে মহেন্দ্র সিংহ, গিরকরে লগে থছিল। গিরকর 
জিপুত হাবিব উচ্চ শিক্ষিত অছিলা। উতাত সমরজিত সিংহ গিরক আগেকার 
কাছাড় জিলার জর্জগ অছিল। বাকী জিপুত মাস্টারী করলা। হাবির উচ্চ শিক্ষিত 
অছিলা। সমাজর গুনী জনরমা তাও আগ | নিয়াম ক্ষমতাবান দক্ষতাপূর্ণ মানুগ। 
তনুবাবু সিংহ গিরক সমাজর কামর পিছে ভজনরকা কলকাতাত নবন্বীপে গিয়া 
ভুবনেশ্বর সাধুঠাকুরর পিছে তা সেবায়িতগ অছিল। 

গিরক নিয়াম উন্নত মানর মানুগ, বিশেষ শিক্ষিত, সম্মানিত, সমাজ সেবি 

ও ধর্মপ্রিয় মানুগ আছিল। উচ্চ শিক্ষিত ও বুদ্ধিমান নিয়াম গুনীগ আছিল। 
গিরকর ডেকি সমতা অনা কঠিন। গিরক উবাকা ভাতরতমা তাও উচ্চ শিক্ষিত 
আগ লেহেইলা মানুগ। গিরকর সমাজ সেবা দৌওর নিং ভক্তি না পাহুরতায়। 
এবাকাও তার বংশাবলী হাবিব উচ্চ শিক্ষিত ও গৌরবান্ধিত সমাজে । তানুই 
প্রতাপঘরর মহাসম্মানিত পরিবার আহান। 
গুরু কৃষ্ণপ্রসাদ রাজকুমার, কালিপ্রর, শিলচর 
গুরু কৃষ্ণপ্রসাদ রাজকুমার নৃত্যত পাঞ্জাব বিশ্ববিদ্যালয়র প্রফেসারগ 
আছিল। গিরকর ঘর শিলচরর কালিঞ্জর গাঙে তা নাসা তামকরেছিল। তা 
বাপক মালকর আকগ পুতকগ, বাপক মালকে আকগ পুতক আকগ জিলক 
পাছিলা। জিলকর নাং অটিনী রাজকুমারী। গিরক নাসা হবাকরে বাগাদিল। 
বাপক চাউবাহাল রাজকুমার বারো মালক রাখে রাজকুমারী নিয়াম বানাপেইলা 
অথচ কাদাততে থ নুয়ারলা পুতক কৃষ্ণপ্রসাদ রাজকুমার দূরেইত পাঞ্জাবে গিয়া 
থাইলগা। কৃষ্তপ্রসাদ রাজকুমার পার্জাবী নাসাও বাগাদিল, ভারত নাট্যম, মণিপুরী 
নৃত্য নিয়াম হবাক বাগাদিল। কিন্তু গিরক কম বয়সে দৌ অইল। তার সুনাম 
পাঞ্জাবর মানুয়ে না পাহুরতারা। তার ডেকি সুনামী অজা আছিলাতা, গুরু 
বসস্তসেনা সিংহ, গুরু হরিচরণ সিংহ, গুরু গৌরহরি সিংহ, গুরু বালা সিংহ, 
গুরু ভূবনেশ্বর মুখার্জি, সিঙ্গারী, গুরু চন্দ্রকান্ত সিংহ, নরসিংপুর, গুরু দেবেন্দ্র 
সিংহ, গুরু সুরেন্দ্র সিংহ, সিঙ্গারী বারো গুরু বিপিনর ছাত্রী জাবেরি সিস্টারস্‌ 
বারো মইলক কলাবতী সিংহ এতা হাবিব নাং যাদা অজা আছিলাতা। এতা 
হাব্বির কারণে ভারতে মণিপুরী নৃত্য চূড়াত কাছিলতা। 
গুরু বন্কিম সিংহ, কালিঞ্জর, শিলচর' 
গুরু বন্কিম সিংহ, গিরক কালিঞ্জঁর গাঙে জরম অছিল। গিরক নাসাত 
গুরু সেনারিক রাজকুমারর পরুয়াগ। গিরক নাসা তামকরিয়া গুরু সেনারিকর 
লগে শান্তিনিকেতনে আছিল। পিছে কাম্মীরে গিয়া কাশ্মিরী নাসা বাগা দিয়া 
আছিল। উতার পিছে বন্ষেত গিয়া ভারত নাট্যম বাগাদিল। বহু সিনেমার 
নারিকারে নাসা বাগাদিল উতাত হেমামালিনী তার উল্লেখযোগ্য ছাত্রীগ।গিরক 
নাসাত নিয়াম হবা সুনামি উত্তাদগ আছিল।গিরক কম বয়সে দৌ অইল।গিরকর 

সুনাম মানুয়ে না পাহুরতায়। বাপকর নাং বাবাই বারো মালকর নাং বিনোদিনী 
সিংহ। গিরক থাইলে আরাকও তার নাং অইলইছ। গিরক নিউলসৌ আগ 
মুনিসৌ আগ বারো মইলকরে থয়া দৌ অইলগা। 


জাতীর জনক মহাত্মা গান্ধী 


মহাত্মা গান্ধীয় ব্যারিষ্টারগ অয়া জীবনে কত কিছু করিল হপন দেহেছিল। 
কিন্তু ব্ারিষ্টারী দিয়া দেশে ফিরিয়া দেশ স্বাধীন করিল আওয়াজ নুকুলিল। 
ভারতর স্বাধীনতা আন্দোলনে জড়িত অইল। হাবিব নেতৃত্ব মুরর গজে নিয়া 
আন্দোলন করে গেলগা দেশে ফামে ফামে মিটিং আন্দোলন অনা অকরল। 
এসাদে ভারতর আন্দোলন হাব্বিয়ে আলোরনরকা কত জেল খাটলা, হাব্বি 
আন্দোলনকারী বৃটিশর অত্যাচার বাড়িল। তেব আন্দোলন প্রত্রামতে চলের 
সারা ভারতবর্ষ জুরিয়া। ভগৎ সিং, সুখদেব, ক্ষুধিরাম গাছির ফাসি অইল লবন 
আন্দোলন করলা পিছে অসহযোগ আন্দোলন করলা। বৃটিশ সরকার বাধ্য অয়া 
গান্ধীরে ডাহিয়া নিয়া ভারতর স্বাধীনতা অইল বুলিয়া দায়িত্ব এরাদিলা উদিন 
১৫ই আগষ্ট ১৯৪৭ ইং। লয়ইতে জিন্নাই পাকিস্তান খেইকরল, মিটিং বইতে 
নাথুরাম ঘটসে গান্ধীরে গুল্লি করিয়া মারল। জীবন এহান কোট-সুট টাই লাগেয়া 
তামকরল লেরিক ব্যারিষ্টারি দিল কিন্তু লয়ইতে ফেইচম চুটিহান পিদিয়া চুটি 
আহান উরিয়া কিত্তাউ নানিয়া মরেগেলগা। উহানল দেশরতাই দিলাতা 
মহাত্মাগান্ী সম্মান। রূপার নোটে গিরকর ছবি স্মৃতিরকা লাগেয়া থইলা। ফামে 
ফামে তার মুর্তি হংকরিয়া দেশবাসীয়ে শ্রদ্ধা জানেইতারা। গিরকর দ্বিআত 
আজানুলম বৃত অছিল,উহানে অপরূপ ক্ষমতাবান দক্ষ আন্দোলনকারীগ 
অছিলতা। ভারত তথা বাহিরে তার মূর্তি বহেয়া সম্মান জানেইতারা। পৃথিবীত 
শ্রেষ্ঠ নেতৃতবল ভারত স্বাধীন করল। এতা হাবিব করিয়া কিত্তাউ নাপেইল।উহানে 
মরিয়াও হাব্বির হৃদিত অমর অয়া আছে। ভারতবাসীয়ে জয় মহাত্মা গান্ধীর 
জয় জয় ভারতর জয় বুলতারা। 


জহরলাল নেহেরু মতিলাল নেহেরুর পুতক। কেন্ত্রিজ বিশ্ববিদ্যালয়ত্ব 
আগেকার দিনে বিএ পাশ মানুগ। বিএ দিয়া আয়া ভারতর স্বাধীনতা আন্দোলনে 

মহাত্মা গান্ধীর কথাই যোগদান দিল। ভারত স্বাধীন অনার লগে লগে নাথুরাম 
ঘটছে মহাত্মা গান্ধীরে গুল্লি করিয়া মারল। পিছে জহরলাল নেহেরু পয়লা স্বাধীন 
ভারতর পয়লা প্রধানমন্ত্রীগ। 

গিরকে ডিসকভারি অফ ইন্ডিয়া লেরিক উহান ইংরেজিত ইকরেছিল। 
তার দেশ প্রেমর কথা মাতিয়া লইনার। ভারতর প্রধানমন্ত্রীগ অইল। চিনর যুদ্ধ 
১৯৬২ -ত অইল বাধ্য অয়া জহরলাল ভারতর বেয়াপার অলঙ্কার গয়না 
ভিক্ষা মাগল। এসাদে ভারতর অস্ত্র যোগার করল আধুনিক ভারত হংকরল। 
বুড়া অয়া জহরলাল প্রাণ ত্যাগ করল। জহরলালর শ্রেষ্ঠ চিন্তা আছিলতা 
আধুনিক ভারত গঠন। যেগ বিয়া করিয়া আন্দোলনে বৃটিশে জেলে বরা বরা 
থাইতে মইলক কমলা নেহেরুর লগে মিলন জীবন কাটা নুয়ারিয়া মরলি। কিসাদে 
'কিসাদে ইন্দিরা জরম অয়া ডাঙর অইলি হোষ্টেলে থায়া থায়া পিছেদে কেন্্িজে 
গিয়া বিএ পাশ করিয়া আইলি। কোন শাস্তি, জিরানি নেই। প্রধান মন্ত্রীগ অয়া 
সিকিউরিটির বন্ধুকর গুল্লিত মরলি। এহান প্রধানমন্ত্রী জহরলাল নেহেরুর 
পরিবারর সুনাম ও দুঃখর য্লারীর জীবনর কথাহান। ভারতে তার জন্ম দবিস 
বুলিয়া বসর বসরে পালন করতারা। তা সৌওয়ে বানাপাছিল উহানল তার 
জন্ম দিবস শিশু দিবস বুলিয়া ভারতবাসীয়ে পালন করতারা। ভারতর দক্ষ 
গুনী প্রধান মন্ত্রীগ। 


ইন্দিরা গান্ধী 


ইন্দিরা গান্ধী জহরলাল নেহেরুর আকগ জিলক। মালক কমলা নেহেরু। 
জহরলাল নেহেরু স্বাধীনতা আন্দোলনে জেলে হমা হমা দিন যারগা।ঘরে কমলা 
নেহেরু বিজয় লক্ষী পণ্ডিত থাইতারা। বিজয় লক্ষী পণ্ডিত জহরলাল নেহেরুর 
বনক। এসাদে সময়ত কমলা নেহেরু নুয়ারা অছিলি। জহরলাল জেলেত্ব আয়া 
ছুটি দিয়া আহিল কিন্তু কোন কথা আহান মাতে নুয়ারল কমলা নেহেরু মরলি। 
ইন্দিরা যেবাকা কনাক সৌগ তেইরে কলকাতাত শান্তিনিকেতনে থদিলা।উপেয় 
লেরিক তামকরিরি বারো নাসাও তামকরল। তেইর নাসার অজা উবাকা গুরু 
সেনারিক রাজকুমার শান্তিনিকেতনে । 

পিছে বন্বেত গিয়া তামকরিয়া থাইলিগা। উবাকা স্বাধীনতা আন্দোলন 
তুমূল ভাবে চলের সময়হান। উবাকা তেই ছাত্রী বিশ ত্রিশগল দল আহান 
হংকরেছিলি। বারো বপাক মতিলাল নেহেরুর [3১071916 উতা বেছিয়া এক 
লাখ টাকা পাছিলি উতা স্বাধীনতা আন্দোলনে দান করেছিলি। 

পিছে কেন্ত্রিজে গিয়া বিএ পাশ করলগা। ভারত স্বাধীন অইল। জহরলাল 
নেহেরু ভারতর পয়লা প্রধানমন্ত্রী অইল। ইন্দিরা ফিরোজ গাহ্ধীরে বিয়া করিয়া 
দুগ সৌ অইলি। জহরলাল বয়স অয়া মরিল। উপেয় লাল বাহাদুর শাস্্ী প্রধান 
মন্ত্রী অইল। উবাকা ইন্দিরা ওয়াইরলেস মিনিস্টারগ অছিলি। রাজীব গান্ধী 
ইটালিত ইঞ্রিনিয়ারিং তাম করিয়া সুনিয়া গান্ধীরে বিয়া করল। পিছে পাইলটর 
চাকরী এরাদিয়া আয়া কংগ্রেস জেনারেল সেক্রেটারী অইল। লালবাহাদুর শাস্ত্রী 
তাসখণ্ডে বিরাট মিটিঙে গিয়া হার্টে ধরিয়া মরিল। উবাকা গুলজারিলাল নন্দ 
৫০ দিনরকা প্রধান মন্ত্রী পদে বহাল আছিল। পিছে কুঙগ প্রধান মন্ত্রী অনা 
খালকরিয়া বাছিয়া ইন্দিরা গান্ধীরে মনোনীত করলা । তেই কনাকে বন্ধেত ছাত্রীর 
দল হংকরেছে বারো মতিলাল নেহেরুর অবিজাত্যর পৃতুল ১ লাখ টেকাত 
বেছিয়া স্বাধীনতা আন্দোলনে দান করেছিলি ও গুনে তেইরে প্রধান মন্ত্রীগ দিলা। 

তেইর ব্যক্তিত্ব প্রধান মন্ত্ীত্ব অন্যতম। তেইর ইমারজেন্সি তেই হু্দা 
মাতেছিলি মোরতা ভারতর মাটি লাগের ভারতে থাকুরা অশান্তি করেকুরা না 
লাগের। এসাদে শক্তিশালী রাজত্ব করে গেলিগা পাকিস্তান ও বাংলাদেশ যুদ্ধত 
সৈন্য দিয়া সাহায্য করিয়া বাংলাদেশ যুদ্ধ জয় করিয়া স্বাধীন বাংলাদেশ 
করেদেছিলি। উহানল বিশ্বে তেইরে শ্রেষ্ঠ সম্মান দেছিলা। তেব কি দুঃখই বা 
দেশর মানুয়ে মারানি উহান য়াকরিলহান নাগই। তানু মহাগুনী বুদ্ধিমান। এবাকা 
ও ইন্দিরা গান্ধী বিশ্বর মহিলাত শ্রেষ্ঠ অয়া আছে। 


রাজীব গান্ধী 


ইন্দিরা গান্ধী সিকুরিটির গুল্লিত মরানির লগে লগে কংগ্রেসর সাধারণ 
সম্পাদক রাজীব গান্ধী হাবিবর অনুরোধে প্রধানমন্ত্রীর দায়িত্ব লইল ওঁ রাতি। 
রাজীব গান্ধীর ভারতর প্রযুক্তির ব্যবস্থা করিয়া আধুনিক ভারত হংকরানির 

হপন দেখল। এমন সময় জনপ্রিয় প্রধানমন্ত্রীগ অইল। লয়ইতে আততায়ির 
আতে মানব বন্ধ দ্বারা প্রাণত্যাগ করল কম বয়সে। ভারতর রত্ব আগ। মইলক 
সুনিয়া, পুতক রাহুল, জিলক প্রিয়ঙ্কারে থয়া নিয়াম কম বয়সে মরে গেলগা। 
তার হাবিব হপনর কাম অকরিয়া বেলেয়া মরিয়া গেলগা। এসাদে মূল্যবান মানু 
মারানি এহানে মরলা। কতি ক্ষতি অইলতা। ভারতর মানুয়ে তারে নিংশিং 
অয়া অয়া তার জন্ম দিন শ্রদ্ধার সহিত পালন করতারা। তাইগ্রিনিয়ার পাইলটগ 
অছিল। পিছে রাজনীতি করানিরকা উহান এরাদিল। এসাদে ইটালিত 
ইঞ্জিনিয়ারিং তামকরতে সুনিয়া গান্ধীর লগে প্রেমে বন্ধন অয়া বিয়া অর। গিরক 
দক্ষ জনপ্রিয় প্রধান মন্ত্রীগ অয়া মরে গেলগা। 


এমএলএ নন্দকিশোর সিংহ 


নন্দকিশোর সিংহ এমএলএ গিরক পয়লা এমএলএ-গ বিষুন্রপ্রিয়া মণিপুরী 
সমাজে। শিলচরর হেম চক্রবর্তী, সতীদেব, মহীতোষ পুরকায়ন্থ, এতা হাবিব 
জিলা কংগ্রেস কমিটিত আছিলাতা। নন্দকিশোর সিংহ গিরক কল্বখুরুম অইল 
এমএলএ বারো লকেল বোর্ডর চেয়ারম্যানগ অছিল। উপেয় পাঠশালা, 
কপারেটিভ কততাত লকেল এপয়েন্টমেন্ট দিলাতা। ওঁ কারণে পাঠশালা 
কপারেটিভ এ নিয়াম আমার মানু চাকরী পেইলাতা। উতা হাবিব নন্দকিশোর 
সিংহ গিরকর দয়ায় পেইলাতা। সমাজে উবাকা নিয়াম মানু চাকরী পেইলা। 

গিরক শিলচরে ঘর করল। তার মূল ঘর নরসিংপুর টুকে, বর্তমান 
গান্ধীনগর। শিলচরর হাবিব মানুর কথা সুবিধা অসুবিধা খালকরল হাব্বিরকা 
কাম করল। উহানে শিলচরবাসীয়ে নিয়াম ইজ্জৎ দিয়া চল্লা। গিরক বিষুপ্রিয়া 
মণিপুরী সমাজর পয়লা এমএলএগ| জিলা কংগ্রেস সভাপতিগও আছিল গিরক 
বাংলা ভাষার আন্দোলনে গিরক বাংলা ভাষারকা পদত্যাগ করেছিল । নিয়াম 
আদ্শপ্রিয় মানুগ। পিছে নিঃ বিঃ মঃ মহাসভাত ও সভাপতিগ অছিল। উবাকা 
সমাজর কাম নাইতয়হান হারপেয়া বিঃ মঃ সাহিত্য সভা হংকরানির আলোচনা 
করিয়া মহাসভাত্ব তঙাল অয়া সমাজর কাম করানি অকরলা ১৯৮৫ ইংরেজীত। 
উহানল নরসিংপুররতাঁই আমার সাহিত্য সভা বুলতারাতা। অইলেউ হঙইলতা 

চিন্তা করিয়া সাহিত্য সভা হঙনির প্রস্তাব দেনাই আজিপেয়া সমাজর হুত্ুমৌ 
কাম করতারাতা। গিরকর কথা সমাজে না পাহুরতাই। পিছে পুলকেশি সিংহ 
গিরকও এমএলএগ অইল। তরনী সিংহ ব্রিপুরাত এমএলএ পিছে মন্ত্রী পেয়া 
অহ্ুলতা বিমলও রাজলক্ষী সিংহ, ব্রিপুরাত। দক্ষ রাজনীতি করে গেলাগা। এতা 
সমাজে না পাহুরতায়। এতা বাদে আমার মণিপুরে আছি উতাত কইরেং সিংহ, 
দোরেন্দ্র সিংহ, নিপামাচা সিংহ, এতা চিফ মিনিষ্টার আছিলাতা। তানুও আমার 
বিঃ মঃ কিন্তু খাইর প্রভাবে মাতে নুয়ারতারা। উহানল দিন আহান মণিপুর 
বারো আমারহান অইতয়। উহানল বিঃ মঃ ভারতর রাজনীতিত দক্ষ রাজনীতি 
করে গেলাগা। এবাকা কার্তিক সেনা সিংহ, আসামে এমএলএ-গ অয়া আছে। 
এতার অকরাগ দেছেতা নন্দকিশোর সিংহ গিরকে। গিরকরে শিলচর বাসীও 
সমাজে না পাহুরতায়। 


মুখ্যমন্ত্রী হিতেশ্বর শইকীয়া 
আসামে হিতেশ্বর শইকিয়া কংগ্রেসরমা নিয়াম বুদ্ধিমান চালাক মুখমন্ত্রীগ 
আছিল। নিয়াম দরদী মানুগ। এজিপি সরকারে পয়লা বিবুগপ্রিয়া মণিপুরী ভাষা 
পাঠশালা ক্কুলে চলেইল ঘোষনা করলেও উবাকা কয়েক বার মণিপুর সরকারে 
বিঃ মঃ এতা মণিপুরী নাগই বুলিয়া বারে বারে বন্ধ করুয়েইল পিছে হিতেম্বর 
শহকিয়া মুখ্যমন্ত্রী গিরকে খালকরিয়া আলাদা অবিসি কমিশন বুলিয়া আলাদা 
বিষুন্প্রয়া মণিপুরীরে অবিসি দিল। বিঃ মঃ এতাই আসল মণিপুরী হারগেয়া 
উপেয় আর বন্ধ করে নুরারলা।গিরকে বেকার সমস্যা সমাধানরকা হাবিব অফিস 
স্কুলে এমপ্রয়মেন্ট বারা দেছিল বারো পয়লা নয়শ টাকা বেতনে শিক্ষক নিযুক্তি 
অকরেছিলতা। এসাদে বহু বেকারর চাকরী দেছিল। তার এ দয়া দক্ষতা বিঃ মঃ 
সমাজ বারো আসামর জনগণ পারে নুয়ারতায়। নিয়াম তীক্ষ রাজনীতিবিদগ 
আছিল। বারো শিক্ষামন্ত্রী থানেশ্বর বরো গিরকর দয়া সহযোগীতাও বিঃ মঃ 
'টিরজীবন নিংশিং অইতায়। হিতেশ্বর শইকিয়া গিরক অকালে মরানিয়ে নিয়াম 

ক্ষতি অইল আসামরতা। ধন্য হিতেশ্বর শইকিয়া গিরক। 

মন্ত্রী বিমল সিংহ 


মন্ত্রী বিমল সিংহর ঘর কমলপুর, দলাই, ব্রিপুরা। গিরক কলিকাতাত 
গিয়া লেরিক তামকরতেগাত্ব সিপিএম-এ হমেয়া ট্রেনিং লছেগ। তা বিএ পাশ 
করিয়া আয়াও ভোটে উবাইল ত্রিপুরার সিপিএম দলর লগে এক অয়া। ভোটে 
জিডিয়া পয়লা এসেম্বলীর ম্পিকারগ অছিল পিছেমন্ত্রীগ অছিল। গিরক সিপিএম 
দলর নিয়াম হবা বক্তাগ আছিল। মন্ত্রীগ হিসাবেও তার দক্ষতা আছিল। দশরথ 
দেব বর্মা থাইতেত্ব তা মন্ত্রীগ আছিলগ। পিছে ত্রিপুরার আততায়ির গুল্িত প্রাণ 
ত্যাগ করল। বিুপপ্রিয়া মণিপুরী সমাজে ত্রিপুরাত পয়লা মন্ত্রীগ আছিলগ। ১৯৯০ 
ইংরেজির ঘরে নিয়াম কনাক অয়া মরিল। তা মরানিয়ে সমাজর নিয়াম ক্ষতি 
অইল। ত্রিপুরাত বিঃ মঃ ভাষা স্কুলে চলানির নিয়াম চেষ্টা করল। বহু লেরিক 
বিঃ মঃ ভাষারতা শাপা দিল। ত্রিপুরা বে সরকারী পত্রিকাহান অয়া প্রকাশ 
অইল। এসাদে সমাজর বহু কাম করল। গিরকর কথা সমাজে বেসা পাহুরিলহান 
নাগই। মৃত্যুকালে তার বয়স পয়চল্লিশ বসরর চুয়া অছিল। তার মৃত্যুর পিছে 
ময়লক বিজয়লক্ষী সিংহ মন্ত্রীগ আছিলি। 

বিজয় লক্ষী সিংহ, বাপকর নাংসন্তু সিংহঘর বারোপুয়া বর্তমান ভুবনেশ্বর 
নগর, কাছাড়, আসাম। বিয়া অইলতা কমলপুরে ত্রিপুরাত মন্ত্রী বিমল সিংহর 
লগে। তেই সিঙ্গারীর চন্দ্রকান্ত সিংহ দারগার বনক লক্ষনার নাতিনক মায়ের 
জিলক বারো ক্ষিরোদ সিংহর বাগিনক। তেই ঘরর কইনাগ অয়া থাইলি। পিছে 
মন্ত্রী বিমল সিংহ. আততায়ীর গুল্লীত মরানির পিছে বিজয় লক্ষী এমএলএঅইলি 
পিছেমন্ত্রীগ অইলি। পরবর্তি ইলেকশনে ও জিগিয়া বারো মন্ত্রীগ অইলি ত্রিপুরার 
সিপিএম সরকারর রাজত্বত। তেই পয়লা বিফুরপ্রিয়া মণিপুরী সমাজে বেয়াগা 
মন্ত্রীগ। সমাজর কামও খানি করল। ত্রিপুরা সরকার নিয়াম হবা কাম করল 
উতাত তেইও সামিল থায়া করল। ত্রিপুরার সিপিএম সরকারর সুনাম আছে। 
পথ, স্কুল, রেল হাবিব হবা হবা কাম করলা ত্রিপুরা সরকারর সুনাম আছে। 
২০০৯ ইংরেজির ইলেকশনে অবশ্য ভোটে হারলি। তেব তেই মন্ত্রীগ য়া 
পরিবারর ইজ্জং তেইর সম্মান, জাতর সম্মান ঠয়ইল।ও দৃষ্টান্ত উহানল বিষুপ্রিয়া 
মণিপুরী সমাজ রাজনৈতিক ভাবেও থানার এঁতিহাসিক রেকর্ড আহান থা 

গেলগা। বিষ্রপ্রিয়া মণিপুরী আসাম, ত্রিপুরা মণিপুর রাজ্যত এমএলএ মন্ত্র 
অয়া দক্ষ রাজনীতি করলা উহান ভারত সরকারে স্বীকার নাকরিয়া নুয়ারতয়। 
বিজয় লক্ষী রাজনৈতিক প্রতিভাবান বেয়াপাগ অয়া থা গেলিগা ত্রিপুরার 
ইতিহাসে। উসাদে তেইর ননদক বীনা সিংহও কাছাড়ে জিলাপরিষদ অয়া 
রাজনীতি করিয়া মরলি। বারো বীনা সিংহ ত্রিপুরার এডিসি উদয়ন সিংহর 
মালক। মন্ত্রী বিজয় লক্ষী সিংহর কথা বিধুরপ্রিয়া মণিপুরী সমাজে না পাহুরতায়। 


ভারতর প্রধানমন্ত্রী মনমৌহন সিংহ 

ভারতর প্রধানমন্ত্রী মনমোহন সিংহ পয়লা অর্থনীতিল এমএ দিয়া ডক্টরেট 
দিয়া পাঞ্জাব বিশ্ববিদ্যালয়ত প্রফেসারী করিয়া পিছে রিজাভ বেঙ্ক-এ গভর্নরগ 
অছিল। পিছে কংগ্রেসে যোগদান করিয়া ইলেকশন নাইলেও রাজ্যসভাত 
সিলেকশন অয়া প্রধানমন্ত্রী অইল। বারো দ্বিতীয় টারমছেও বারো প্রধানমন্ত্রী 
অইল।ডঃ মনমোহন সিংহ শ্রেষ্ঠ অর্থনীতিবিদআগ। ২০০৯ ইংরেজীর সমিক্ষাত 
চেইতে পৃথিবীর রাজনীতি করতারা উতাত তা উচ্চ শিক্ষিতগ। তার অর্থনীতির 
বক্তৃতা হুনানিরকা আমেরিকাত নিমন্ত্রণ করিয়া নেছিলাগা। তার সময়ত 
আমেরিকার লগে মিলিয়া চলানির চুক্তি ভারতরতা অইল। 

মনমোহন সিংহ বুদ্ধিমান মানুগ শাস্ত চরম ভদ্র ও নিয়াম মহৎ জনগ। 
তার সময়ে সুনিয়া রাহুলর কারনে ভারতর সুনাম অইল। নিয়াম মহৎ তুলনাহীন 
মানুগ। উহানে ভারতে এবাকা কংগ্নেসর সুনাম করতারা। দেশর লেইরাপা মানু 
সাহায্য সহযোগীতা নিয়াম পেইলা। বিশ্বে উচ্চ শিক্ষিত প্রধান মন্ত্রীগ। বিশ্বশ্রেষ্ঠ 
অর্থনীতি বিদগ। তার গুনর কথা ইকরিয়া লইনাইতয়। নিয়াম ভদ্র জ্ঞানী মানুগ। 
পৃথিবীর হাব্বিয়ে গিরকরে বানা পেইতারা বারো শ্রদ্ধা করতারা। 


সুনিয়া গান্ধীর জীবন আদর্শ 
কংগ্রেস সভাপতি সুনিয়া গান্ধী ভারতে সম্মানিত রাজনীতিবিদগ। সুনিয়া 
গান্ধী ভারতর এঁতিহ্যবাহি ভারতর নারী রাপর প্রতীক আগ। রাজীব গান্ধীরে 
বিয়া করেছে দিনেত্ব তেইরাং ইটালিয়ান বিদেশি বেশ ভূষা ত্যাগ করিয়া ভারতর 
আদর্শ নারীরূপ এহান ধরিয়া থছে এহানর পরিবর্তন নেই সততা সম্মান দিরি 
নারী আগ। 
উতার গজে রাজনীতি পূর্ণ বুদ্ধিমতি সাহসী বেয়াপা আগ। হেয়ক রাজীব 

গান্ধী মরানির পিছে প্রধানমন্ত্রী অনার যোগ্যতা থায়াও প্রাণ নাসর ডরে জিপুতে 
নাদলা। সম্মানে গৌরবর সহিত কংগ্রেসর সভাপতি অয়া থাগেসেগা। এবাকা 
ভারতে তেই আগ দক্ষ রাজনীতিবিদ বেয়াপাগ। ভারতর মহিয়শী নারী আগ। 
তেইর ভারত প্রেম রাজীব প্রেম জিপুতর প্রেম হাবিবির বন্ধনে আবদ্ধ মহৎ 
প্রেমিকগ। তেই মনে প্রাণে ভারতে থাইল ভারতে মরিল দেশপ্রেমি বেয়াপাগ 
ভারতর আদর্শরে সম্মান দেছে বীরাঙ্গনা মহিলাগ। ধন্য সুনিয়া গান্ধী। তেইরে 
ভারতর সতী নারী বীরাঙ্গনা আগ। ইন্দিরা গান্ধীর নিয়াম প্রিয় বহকগ। 


বিশ্বকবি রবীন্দ্রনাথ ঠাকুর 

বিশ্বকবি রবীন্দ্রনাথ ঠাকুর কলকাতাত জুরাশীকতজরম অছে। বাপকর 
নাং দেবেন্দ্র নাথ ঠাকুর। গিরক কনাকত কবিতা ইকরেরগ। তার পয়লা 
কবিতাহানর লাইন হান “জল পড়ে পাতা নড়ে” । 

অইতে অইতে কবিতাত লেরিক সঞ্চয়িতা ইকরল, গীতাঞ্জলী ইকরল। 
এসাদে কবিতা ও এলা ইকরল। এলা উতারে রবীন্দ্র সঙ্গীত বুলতারা। তা 
সত্যিকারে লেখক আগ উহানে মেট্রিক পাশ নাকরলেও অনেক হবা কবিতা 
এলা ইকরে গেলগা। বারো বাংলা সাহিত্যত নবেল পুরষ্কার পেইল।তার ইকরা 
“জন গন মন অধিনায়ক জয় হে, ভারত ভাগ্য বিধাতা” উহানে ভারতর জাতীয় 
সঙ্গীতহান অছে। তবে ভানু সিংহর পদাবলী বাদে হাবিবই আধুনিক এলা ইকরে 
গেছেগা। উসাদে নজরুল ও হুন্দা নজরুল গীতি বুলিয়া আধুনিক এলা ইকরিয়া 
গেছেগা। তবে রবীন্দ্রনাথ উতার গজে ছোট গল্পও ইকরিয়া গেছেগা। বারো 
নৃত্য নাট্য ও কতহান ইকরেছে। 

রবীন্দ্রনাথ ঠাকুর নিয়াম সুখী পরিবারে জরম অনাই ভারতর উচ্চ মহলর 
বিদ্বান গুনী রাজনীতিবিদ হাব্বির লগে মিলিয়া চলিল বারো তার ঘরে মিটিং 
কিতা করলা। তবে তার দুঃখহান অইলতাই অকালে মইলক ও আকগ পুতক 
পাছিল দ্বিয়গিয়উ মরিয়া গেলাগা। বাকী বেয়ক বইজক লগে আছিলা। 

আজিও তার হংকরা শান্তিনিকেতন আছে, যেগত গুরু সেনারিক 
রাজকুমার প্রফেসারগ অছিল। রবীন্দ্রনাথ ঠাকুর আমার বিুপ্রিয়া মণিপুরীর 
রাসলীলা বাংলাদেশে মাধবপুরে দেহিয়া অবিভূত অছিল। তাই বাঙালীর 
গৌরবগ, বিশ্বকবিগ। তা বাঙালির কৃষ্টির সৃষ্টিকারীগ। তার নৃত্যনাট্য, ড্রামা 
উতাই প্রমাণ দের। 

মোর জীবন কথা 

মি জরম অদ্ভুতা সিঙ্গারী, শিলচর-৭, কাছাড়, আসামে, মি হিন্দু, ক্ষত্রিয়, 
বৈষ্ঃব, বিষুল্লপ্রীয়া মণিপুরী সমাজে। মোর বাবা ব্রজমনি সিংহ, ইমা লক্ষনা 
সিংহ, মোর বেইবুনি ইচে অনুরাধা, বেয়কগউ জয়কুমার সিংহ, খুলি বনকলগেই 
মৌদামনি সিংহ, বৃষভানু সিংহ, বানী সিংহ, শিবানী সিংহ। মোর পুতক নুপুর 
সিংহ, জিলক বন্দনা সিংহ, নাতিয়ক (নুপুরর সৌ) নয়নমনি সিংহ, নাতিনক 
নমিতা সিংহ। বহকগ মলিনা সিংহ। 

মি জরম অছ্ুতা ১৯ আযাড় ১৩৪৮ বাংলা বৃহস্পতিবার সেন্ধা ৮ বাজিত। 
মি শিলচর নর্মাল স্কুলে মধ্যবঙ্গ পাশ করলু, মেট্রিক পাশ করলু, জিসি কলেজে 
তামকরলু। জানুয়ারি ১৭, ১৯৬৬ ইংত শিলঙে চাকুরীত জইন করলু,কিরানিত, 
শিল্প বিভাগ, আসাম শিলঙে। শিলং উবাকা আসামর রাজধানী । শিলং নিয়াম 
হবা ভারতর ভুম্বর্গ কাশ্মীরর ডেকি নাইলেউ আসামর নিযাম হবা স্বর্গরূপ 
রাজধানীহান। ওঁ শিলঙে চাকরী পেয়া নিয়াম হারৌ অছিলু। উবাকার শিলঙর 
শোভা কতি হবা উপমা নেই। ১৯৬৯ ইং ডিসেম্বরে বদলী লয়া শিলডেত্ত কাছাড়ে 
টিসিপিসি রামকৃষ্ণনগরে আয়া ৮ জানুয়ারীত জইন করলু। হাইলাকান্দিত বদলী 
অয়া আইলু ১৯৭৩ ইং হাইলাকান্দিত থাইলুতা ১৯৯৩ ইংরেজি পেয়া। শিলচরে 
বদলি অয়া আয়া ফেব্রুয়ারী ২০০৩ ইংরেজিত রিটায়ার অইলু। 
সমাজসেবা - ১৯৭৩ ইংরেজিত্ত মহাসভাত হমেয়া সমাজর কাম করলু। কবিতা 
বাংলাত ইকরানি অকলু, ১৯৬৫ ইংরেজিত্ব ১৯৮৫ ইংরেজিত বিঃ মঃ সাহিত্য 
সভাত হমেইলু। 

১৯৬৬ ইংরেজীত “আশা” কবিতা ইকরেছিলু উহান ইকরিয়া শিলঙে 
প্রশংসনা পেইলু। নিয়াম হবাছে বুলিয়া বারো ১৯৭৩ ইংরেজিত “আশা” 
কবিতাত প্রথম পুরষ্কার পেইলু এতার হাদিত এলা, কবিতা, হুরুয়ারী ইকরৌরি। 
লেরিক ইকরতে ইকরতে ১৯৭৩ ইংরেজিত্তইকরলুতা (১) বনমালা (২) আরতি 
(৩) বিঃ মঃ ঠারর এলা (৪) বিঃ মঃ জাতীয় বৈশিষ্ট্য। (৫) হাকর াল তেরা। 
(৬) আমার নিজর জাতীয় কৃষ্টি (৭) কর্মর বিধান €৮) শ্রীকৃষ্ণর যত নাং (৯) 
মহৎ জ্ঞান তত্ব (১০) ইমা লক্ষনা (২১০ হান কবিতার লেরিকহান) ৫১১) 

মিঙালে ফঙইল য়ারী হেরুয়ারি ১২৬ হান উপন্যাস ৭ হান বারো গুনীজরন 
জীবন কথা ৫২ হানর লেরিকহান)। মোর এ লেরিক এতা কম্পিউটারল 
ছাপাদেরতা নিভা সিংহ, চন্ত্রপুর, শিলচর। এবাকাউ ইকরৌরি। ইকরৌরি এতার 
হাদিত ঈশ্বরে ইকর ইকর তি ইকর বুলিয়া কালা আধার রূপ ধরিয়া মোরে 
হপনে মাতল। প্রভু কৃপা করিছ বুলিয়া হুমাদিয়া উহানল ইকরাত থাইলুতা। 
প্রভুর ৪ হপনর কথা না পাহুরেছু। বারো এবাকা পেয়া লেরিক ইকরলুতা ১৬হান 
শাপেইলুতা ১১হান। 

এতাত ২০০৪ ইংরেজিত শ্রেষ্ঠ লেখক পুরক্ষার পেইলু সাহিত্য রত্ব পেইলু 
২০০৭ ইংরেজিত শহীদ দিবসর সভাত শ্রেষ্ঠ সাহিত্যিক হিসাবে সংবর্ধনা দিলা 
কালিঞ্জরে। 

“ইমা লক্ষনা” পাকরিয়া হাব্বিয়ে হবাছে বুলিয়া প্রশংসা করলাতা। হবা 
বুলিয়া মস্তব্য করেছেগ গোপীমোহন সিংহ,সবিতা সিংহ, শিলচর, বিভুতি সিংহ, 
অধ্যাপক মানস সিংহ, গোলাপসেনা সিংহ।“ মিঙালে ফঙইল য়ারী” লেরিকহান 
ছাপানিত দেনা অইল। এহানাত হুরুয়ারী, উপন্যাস, জীবনকথা এতা থাইল। 
পেন্সনর জীবন অবসর অইতয় বুলতে ইকরানি, সংসারর কাম, সমাজর কাম 
নিয়াম অয়া অবসর নেই। উতাত ২০০৮ জানুয়ারীত্ব “অভিযান” মাসিক 
পত্রিকাহান শাপেয়া চালা যাউরিগা। ত্রিপুরা আসামর হাব্রিপেয় দিয়া পেঠানি 
অর। উহানাত প্রকাশ অর সাহিত্য সম্ভার শব্দ সংগ্রহ, ব্যাকরণ, দক্ষতা, কৃষ্টি, 
সমাজ জাগরণ দেশর খবর হাবিবিতাল মাসিক পত্রিকাহান হিসাবে নিয়াম 
প্রশংসা, পার | সমাজে পত্রিকা থানা লাগের বুলিয়া নিকালতে বাধ্য অইলু। 
এসাদে ব্যস্ত জীবন অছে সুপউ আতে সময় নেই। উতাত মহাঁসভার বহু জ্ঞানী 
মানু ও মোর লেখারে প্রশংসা করতারা। বিঃ মঃ সাহিত্য সভার হাবিবিতে আছি 
নাই। এতাত ইকরা লেরিক কতহান শাপা নাছেতা - ৫১) বিধুগতপ্রিরা মণিপুরী 
ছাত্র সংস্থার ভাষা আন্দোলন (২) হাবিব জাতর এলা (৪০০০ হান) (৩) আরতি 
ও শ্রাদ্ধ কীর্তনর এলা, পদকীর্তরন, মনিপুরর কথা। এসাদে ইকরানি চলের। উতাত 
“অভিযান পত্রিকার খবর কালেকসন বারো চালেয়া. যানার চাপ, পরিবারর 
হাব্বিতা দেহানিত নিয়াম ব্যস্ত জীবন চলের। আতে রূপা নেই। হীনপেইলেও 
ইকরানি ছাপানি লাগের। সমাজে লেরিক নেই উহানে বাধ্য অইলু। 

এবাকা ২০০৯ ইংরেজীত বয়স প্রায় ৬৯ বসর লয়নির পথে গারিত 
বয়সর পূর্ণতার চাপ পরিল। সাবধানে থানা লাগের। পরিশ্রম জারানি। গরম 
পানিল হিনানি লাগের প্রেসার আছে। 

এতারমা ২০০৯ ইং ফাল্গুনে মোর জিলক বন্দনা সিংহর বিয়া অইল, বহু 
রূপা খরচ অইল। বন্দনারে সমাজে প্রতিষ্ঠা করতে বঙ্গীয় সঙ্গীতে নিপুন, 
ভাতখণ্ডে নিপুন, রবীন্দ্র সঙ্গীতে বিসারদ, নজরুল গীতিত বিসারদ খঙ্লিকে 
বিসারদ পাশ করল পিছে বিয়া অইল মোর ইমার সম্পর্কিত আত্মীয়র বংশর 
লগে উহানে আনন্দ পেইলু আপন আত্মীয়র আতে বিয়া অইলু। তেই প্রায় 
আসামে সঙ্গীতে যোগ্যতা পূর্ণ বিদ্ধানগ অইলি উহানে মনে হারৌ অইল সমাজরকা 
খানি করলু পারা নিংকরিয়া। তেই এবাকা সঙ্গীতে উচ্চ শিক্ষা নিয়া পারল 
উহানরকা। আসামে তেইয়উ নিশ্চয় সঙ্গীতজ্ঞ আগ বুলিয়া ধরানি পারতায়। 
বিয়া দিলু জাঙাকগর নাং জয়ন্ত সিংহ, বাপক মোর ডেইগ বসন্ত কুমার সিংহ 
সম্মানিত মানুগ, ঘর হংকরলতা রামকৃষ্ণ সরণী, সৎসঙ্গ আশ্রম রোড, শিলচর 
-৭ কাছাড় আসাম। মূল ঘর. গড়েরবন্দ, নেতাজি নগর, করিমগঞ্জ । মধুর সম্পর্ক 
গড়িয়া উঠানিয়ে নিয়াম হারৌ অইলু। ইকরানি লইনার কিন্তু ছাপার খরচতে 
জুগা নুয়ারৌরি। এহানে দুঃখহান। এবাকা পেয়া লেরিক ছাপেইতে প্রায় দেড় 
লক্ষ রূপা লাগিল। তেব সমাজে শ্রেষ্ঠ লেখক পুরঙ্কার দিলা ওঁ হারৌর শক্তি 
উহানে আরাকউ ইকরতে বাধ্য করেরতা। এ লেরিক “মিঙালে ফণডইল য়ারী” 
এহানও প্রভুর চরণে কাতকরলু যাহাতে সমাজর হাব্বিয়ে হবাপাকা বুলিয়া। 
কিন্তু সমাজে উদ্বোগী অয়া পাকরানিরকা লইলে খানি রেহাই অইলইছতা। 
লেরিক লকুরা কম উহানে নিয়াম হিনছে। তেব সমাজে লেরিক লাগের উহান 
খালকরানি থক। 

মি মনাউরি দিশ্লিত রাষ্ট্রপতি পুরষ্কার পানা যেহেতু মোর লেখা বই এতা 
পচিশ জাতর এলার কবিতা উহান এব পৃথিবীত লেখক আকগই পচিশ জাতল 
এলার লেরিক না ইকরেছি। কোনগরউ বারো এব এসাদে লেরিক প্রকাশ নাছে। 
উহানল মি এ লেরিক এহানাত পুরস্কার পানা থক নিংকরৌরি। অবশ্য ভারতর 
মহামান্য রাষ্ট্রপতিরাং মোর এ আবেদন এহান ভক্তিল সাবমিট করতৌ দিল্লিত 

গিয়া। মোর লেখার ধরন তঙাল হাবিব লেরিকও। উহানে হাব্বিয়ে নিয়াম 
হবাপেইতারা। মোর লেরিক হাবিবত সমাজর অস্তিত্ব তুলিয়া ধরানি অছে। 
যাহাতে মোর জাতহান পালকা বুলিয়া। 

মোর ইকরা এলা খানি চন্দ্রমোহন রাজকুমারে সুর দিল। গিরক উবাকা 
নর্মাল স্কুলে সঙ্গীতর শিক্ষকগ। উবাকা তারাংত প্রতাপঘরর নগেন্দ্র সিংহই 
এতা হবাপেয়া গানা অকরল, মিও গিরকরে গা গা বুলিয়া মাতানি অকরলু। 
মোর লগে মিলামিশা অইল, এবাকাও গিরকে মোর এলা গাঙে গাঙে গিয়া 
মেহেরপুর, বারমুনি, বিক্রমপুর, শিংলা, প্রতাপঘর, ত্রিপুরা, গৌহাটিত গানা 
অকরল। লগে লগে মোর লেরিকও প্রচার অইল হাবিবগদে সমাজে। সমাজর 
বিদ্বান জ্ঞানীয়ে পাকরিয়া হবাছে বুলতারা, বিদ্বান গুণীয়ে মন্তব্য করলা হবাছে 
বুলিয়া। কিন্তু রূপার অভাব উহানে সম্ভব নার ।উহানে মনে খানি আনন্দ পেইলু 
বারো উৎসাহিত অয়া ইকরাত পরলু। লেরিক এতা বাইগ্ডিং করানি থক। 

এতার গজে ১৯৭০-২০০৯ ইংরেজি পেয়া সমাজর কামে সাহিত্য সভার 
জেনারেল সেক্রেটারী অয়া আছু। সমাজর মূল কাম আমি করিয়ার। উহানে 
আনন্দ বারো গৌরববোধ করৌরি সমাজর সেবা করানির খৌরাংল। সেপ্টেম্বর 
২০০৯ ইংরেজীত নুয়া মহাসভা আহান হংকরলা সমাজর দরবার বন্ধ অয়া 
হবা অক বুলিয়া, নাংহান “সারা ভারত বিষ্রপ্রিযা মণিপুরী মহাসভা” উহানাত 
বারো সভাপতিগ মোরে দিলা । এবাকা কাম অর। এসাদে সমাজর কাম করানি 
মনেয়া করেযাউরিগা। 
এতার/গজে সমাজর কামে থাইলুতা ১৯৭০ ইংরেজীত্ব এবাকা ২০০৯ ইংরেজি 
পেয়া প্রীয়ই চল্লিশ বসর। উতাউ নিয়াম দায়িত্ব সমজিয়া পেয়া। আর কতদিন 
পারতৌ প্রভুয়ে জানে। হাবিব প্রভুর কৃপাই অরতা। উতার গজে সমাজর জ্ঞানী 
মানুয়ে সমাজর হবা কামরকা ধন্যবাদ দিতারা। আরতা ইকরতৌ উতা পরবর্তি 
লেরিকে উল্লেখ থাইতয়। আজি এপেয় থামলু ইকরানি। 

নরেন্দ্র চন্দ্র সিংহ 
সিঙ্গারী, শিলচর - ৭, কাছাড়, আসাম 

লেখক - নরেন্দ্র চন্দ্র সিংহ 
বারো পরিচালক ও সম্পাদক “অভিযান” পত্রিকা 


ব্যতিত 


বিঃ মঃ সমাজর গৌরব 
চিফ সেক্রেটারী - অমর সিংহ,1/5, কমিশনার বনমালী সিংহ, 15, 
00 ব্রজমোহন সিংহ, 00 কৃষ্ণদাস সিংহ, ত্রিপুরা। 


ঘাঘরার গদ্দীশ্খরে জাতহান সেংকরেছে, ধর্ম, কৃষ্টি রক্ষা করেছে, নিঃ বিঃ মঃ ছাত্র 
সংস্থাই আন্দোলনল বিঃ মঃ ভাষাহান স্কুলে চালেইলা, সাহিত্য সভাই সুপ্রিম কোর্টে 
খান কেইস জিঙিয়া জাতহান প্রতিষ্ঠা করলা। 


ডঃ কালীপ্রসাদ সিংহ, 0.1. কচুধরম, প্রফেসর আসাম বিশ্ববিদ্যালয়, শিলচর 
বারো 
সুশীল কুমার সিংহ, 0.9০. 1.2, 00160101 05001০91001) নাগালেন্ড 
সিঙ্গারী শিলচর - ৭, কাছাড়, আসাম ডাঙরিয়া গিরক দ্বিয়গির উৎসাহরে মি পাহরে 
নুয়ারৌরি। 
নরেন্দরচন্দ্র সিংহ 
সিঙ্গারী, শিলচর -৭, আসাম 


মোর ইকরা লেরিক 
আরতি, বনমালা, বিখুরপ্রিয়া মণিপুরীর জাতীয় বৈশিষ্ট্য, শ্রীকৃষ্ণর যত নাং, 
কর্মর বিধান, আমার নিজর জাতীয় কৃষ্টি, ইমা লক্ষনা, হাকর ঙাল তেরা, মহৎ 
জ্ঞান তত্ব, বিঃ মঃ ঠারর এলা, মিঙালে ফঙইল য়ারী। 
শাপানি বাকী আছেতা - বিঃ মঃ ছাত্র সংস্থার আন্দোলন, হাবিব জাতর এলা, 
শ্রাদ্ধ কীর্তনর নিয়ম নীতি (কর্মর বিধান ২য় খণ্ড), পদাবলী, নৌকা বিলাস, 
সুবল মিলন, মাথুর, মনিপুরর কথা, ঘাঘরার গ্দীশ্বরর গুনর কথা, আরতি ও 
জয়দেব, শ্রাদ্ধ ও অধিবাস কীর্তন, ঠম কবিতা, অস্তকাল য়ারী। হাবিয়ে ২৩ হান 
লেরিক। - 


বিষুরপ্রিয়া মণিপুরী ভাষা মহাভারতর যুগর ভাষাহান 


ভারতর গুনীজন 


ভারতর মানুয়ে স্বাধীনতার আন্দোলন করলা, অনেক বছর কত মানু জেল খাটলা, 
জীবন দিলা, কত শহীদ অইলা। 


মহাত্াগাহধীযেব্যারীষ্টারি পাশ করিয়া ভারতর স্বাধীনতা আন্দোলনে নেতৃত্ব 
দিল, সর্ব ত্যাগ করিয়া ফেইচম হানর চুটি আগ পিদিয়া চুটি আগ উরিয়া 
ভারত স্বাধীন করল। উহানল জাতীর জনক মহাত্মা গান্ধী বুললা। 


ভারতর প্রধানমন্ত্রী ২০১০ ইং পেয়া অছিলাতা - জহরলাল নেহেরু, লালবাহাদুর 
শাস্ত্রী, ইন্দিরা গান্ধী, চৌধুরী চরন সিং, মুরারজী দেশাই, ভিপি সিং, 
গোলজারিলাল নন্দ, দেবগৌরা, চন্দ্রশেখর, রাজীবগান্ধী, পিভি নরসিংহ রাও, 
ইন্দ্রকুমার গুজরাল, অটল বিহারী বাজপেয়ী, ডঃ মনমোহন সিং। 


বি আর আধেদকরে ভারতর সংবিধানহান রচেয়া ইকরল। 


বিধুরপ্রিয়া মণিপুরী ভারতে রাজনীতিত আছিলাতা - আসামে এমএলএ 
নন্দকিশোর সিংহ, পুলকেশী সিংহ, কার্তিকসেনা সিংহ বরাক ভেলিত্ব। 


ত্রিপুরাত - মন্ত্রী বিমল সিংহ, মন্ত্রী বিজয় লক্ষী সিংহ, এমএলএ তরনী সিংহ। 
মনিপুরে ও অনেকগ মন্ত্রী অছিতা। 


আসামে কংগ্রেস ও অসম গণপরিষদ দ্বিদল মুখ্য রাজনীতিত আছিতা। 


